
Le  Commissaire  responsable  soussigné  déclarée 
que  la  Correspondance  de  Maximilien  Ier  et  de 
Marguerite  sa  fille  lui  a  semblé,  tant  par  l'in- 
térêt des  documents  que  par  les  éclaircissements 
qu'y  a  joints  M.  Le  Glay,  tout  à  fait  digne  d'être 
publiée  par  la  Société  de  V Histoire  de  France. 

Fait  à  Paris,  le  1er  août  1839. 


Signé  MAGNIN, 

Membre  de  l'Institut. 


Certifié , 
Le  Secrétaire  de  la  Socie'té  de  l'Histoire  de  France, 
J.  DESNOYERS 


AVERTISSEMENT 


En  fait  de  documents  historiques,  rien  de  mieux  assurément 
que  les  Mémoires  contemporains.  On  écoute  et  l'on  croit  vo- 
lontiers les  gens  qui  vous  disent  :  J'étais  là,  telle  chose 
m'advint.  Or,  ces  Mémoires,  rédigés  toujours  après  coup,  à 
loisir  et  souvent  avec  une  intention  préalable  ou  dans  un  sys- 
tème arrêté ,  peuvent  bien  quelquefois  manquer  d'impartialité 
et  de  désintéressement.  Si  le  narrateur  a  rempli  lui-môme  un 
rôle  dans  l'action  qu'il  raconte ,  ou  s'il  a  tenu  à  ses  héros  par 
des  liens  quelconques,  n'est-il  pas  à  craindre  que,  sciemment 
ou  non,  il  ne  fasse  à  quelqu'un  la  part  trop  belle  et  n'arrange 
un  peu  ses  récits,  soit  au  bénéfice  d'une  renommée,  soit  au 
gré  de  ses  opinions  personnelles?  Nous  savons  aujourd'hui, 
pour  ne  parler  que  de  ces  deux- là,  avec  quelle  précaution 
doivent  être  lus  Froissart  et  Comines,  nos  admirables  conteurs. 
Il  faudrait  donc  que  les  relations  contemporaines  fussent  écri- 
tes par  des  hommes  dégagés  de  tout  intérêt  privé,  comme  de 
tout  esprit  de  parti ,  en  un  mot  par  des  observateurs  tout  à  la 
fois  éclairés  et  impassibles.  Mais  où  les  trouver  ces  témoins 
qui  ont  vu  les  choses  d'assez  près  pour  les  saisir,  les  apprécier, 
et  d'assez  loin  pour  n'y  prendre  aucune  part  même  indirecte? 
«  Ceste  recherche  de  la  vérité,  dit  Montaigne ,  est  tellement 
«  délicate,  qu'on  ne  se  puisse  pas  fier  d'un  combat  à  la  science 
«de  celuy  qui  a  commandé,  ny  aux  soldats  de  ce  qui  s'est 
«  passé  près  deux,  si,  à  la  mode  d'une  information  judiciaire, 
((  on  ne  confronte  les  témoins  et  reçoit  les  objets  sur  la  preuve 
ades  poinctilles  de  chaque  accident.  »  (Essais,  1.  n,  c.  10.) 

Pour  compléter,  pour  redresser  au  besoin  les  récits  con- 
temporains et  autres,  il  existe  parfois  des  documents  d'une 
nature  plus  spontanée,  et  par  conséquent  moins  suspects  :  ce 
sont  les  correspondances ,  surtout  les  correspondances  fami- 
lières. Là,  les  personnages  se  prennent  sur  le  fait,  avant, 
i»  a 

pendant  et  après  l'action.  On  démêle  ce  qu'ils  pensent,  on 
apprend  ce  qu'ils  veulent,  on  voit  ce  qu'ils  font.  Si  les  lettres 
missives  ne  peuvent  pas  toujours  suppléer  aux  relations  sui- 
vies et  coordonnées ,  tels  que  sont  les  mémoires  proprement 
dits,  elles  servent  du  moins  grandement  à  en  vérifier  le  con- 
tenu et  à  les  contrôler.  A  défaut  d'autre  mérite,  on  devrait 
encore  les  accueillir  comme  ces  poinctilles  de  confrontation 
dont  parle  Montaigne. 

A  lune  des  époques  les  plus  agitées  de  notre  histoire ,  sup- 
posez un  prince  puissant,  actif,  laborieux,  qui,  régnant  à  la 
fois  sur  deux  États  éloignés  l'un  de  l'autre,  a  confié  à  sa  propre 
fille ,  femme  de  tête  et  de  cœur,  le  gouvernement  de  la  contrée 
qu'il  n'habite  pas.  Établissez  entre  eux ,  au  sujet  des  affaires 
publiques  ,  un  commerce  épistolaire  non  interrompu;  et  vous 
aurez  rencontré,  avec  des  conditions  très  favorables  à  la 
vérité  historique,  une  source  de  révélations  importantes  et 
variées. 

Telle  est ,  si  nous  ne  sommes  dans  l'erreur,  la  correspon- 
dance que  nous  publions  aujourd'hui ,  à  la  demande  et  sous 
les  auspices  de  la  Société  de  1  Histoire  de  France.  Commencée 
en  1507,  époque  où  Marguerite  d'Autriche  prit  le  gouverne- 
ment des  Pays-Bas,  elle  finit  avec  1518,  à  la  mort  de  l'empe- 
reur Maximilien.  C'est  là  une  période  fort  courte  dans  l'his- 
toire de  l'Europe  ;  mais  ces  douze  années  ont  vu  briller  des 
noms  bien  célèbres  et  se  débattre  de  bien  grands  intérêts. 

En  France,  Louis  XII  et  François  Ier,  Anne  de  Bretagne 
et  Louise  de  Savoie,  le  cardinal  d'Amboise,  Gaston  de  Foix, 
Bayard  ;  en  Espagne ,  Ferdinand ,  Gonzalve  de  Cordoue ,  Xi- 
ménès;  en  Angleterre,  Henri  VII,  Henri  VIII,  Wolsey;  à 
Rome ,  Jules  II ,  Léon  X  ;  en  Allemagne  enfin  et  aux  Pays- 
Bas,  Maximilien  lui-même  et  sa  fille  avec  leurs  conseillers,  et 
leur  pupille,  le  jeune  archiduc  qui  grandit  pour  devenir  Char- 
les-Quint :  tels  sont  les  acteurs  que  l'histoire  met  en  scène 
durant  ce  bref  espace  de  temps  ;  tels  sont  les  hommes  dont 
les  démarches,  les  projets,  les  pensées  secrètes  se  révèlent 
plus  d'une  fois  dans  ces  lettres  restées  jusqu'ici  à  peu  près 
totalement  inconnues. 


AVERTISSEMENT.  ix 

A  ce  terme  si  passager,  les  faits  n'ont  pas  manqué  plus 
que  les  hommes.  Dès  1508,  une  ligue  se  forme  à  Cambrai, 
moins  pour  traiter  avec  le  duc  de  Gueldre,  que  pour  humilier 
l'orgueil  vénitien  et  reprendre  sur  la  république  une  portion 
de  ses  conquêtes.  De  là  invasion  du  nord  de  l'Italie.  Victoire 
d'Agnadel.  Concile  convoqué  à  Pise  par  cinq  cardinaux  op- 
posés au  pape ,  qui  déjà  s'était  détaché  de  la  ligue  ainsi  que 
Ferdinand-le-Catholique.  Le  jeune  Gaston  de  Foix  se  signale 
par  la  prise  de  Boulogne  et  de  Brescia.  A  Ravenne,  il  triom- 
phe encore  et  meurt.  Dès  lors  la  fortune  change;  défaite 
de  Novare.  Les  Français  abandonnent  le  duché  de  Milan. 
Maximilien  et  Henri  VIII  font  la  guerre  à  Louis  XII.  Négo- 
ciation avec  les  Vénitiens.  Le  roi  d'Aragon ,  sous  un  frivole 
prétexte,  se  rend  maître  de  la  Navarre,  que  le  faible  Jean 
d'Albret  lui  laisse  occuper  sans  coup  férir.  Jules  II  meurt; 
Jean  de  Médicis  lui  succède ,  nonobstant  les  prétentions  de 
Maximilien ,  qui  naguères  signait  :  futur  pape.  Les  Suisses 
pénètrent  en  France  par  la  Bourgogne,  et  le  roi  d'Angleterre, 
ayant  l'Empereur  à  sa  solde,  y  descend  par  la  côte  de  Picardie. 
Journée  des  Éperons  à  Guinegate,  où  déjà,  trente-quatre  ans 
plus  tôt,  Louis  XI  avait  essuyé  un  échec,  et  prise  de  Térouane, 
qui  devait  être  effacée  du  sol  quarante  ans  plus  tard.  Mort 
de  la  vertueuse  Anne  de  Bretagne;  mort  de  Louis  XII,  après 
trois  mois  de  mariage  avec  Marie  d'Angleterre ,  que  le  duc 
de  Suffolk  ramène  à  Londres  pour  l'épouser.  Glorieux  débuts 
de  François  Ier,  victoire  de  Marignan  sur  les  Suisses.  Reprise 
du  Milanais.  Tentative  infructueuse  de  Maximilien  sur  ce 
duché.  Entrevue  de  François  Ier  et  de  Léon  X  à  Bologne. 
Abolition  de  la  Pragmatique.  Avènement  de  Charles-Quint  au 
trône  d'Espagne  par  la  mort  de  Ferdinand  dit  le  Catholique. 
Le  nom  de  Luther,  qui,  du  reste,  n'est  pas  mentionné  une 
fois  dans  nos  lettres,  commence  à  retentir.  Cité  à  la  diète 
d'Augsbourg,  le  novateur  y  paraît  devant  l'Empereur  et  le 
cardinal  Cajetan  ;  puis ,  saisi  de  terreur,  il  s'évade  durant  la 
nuit.  Au  moment  où  cette  étincelle  devient  un  incendie , 
Maximilien  meurt  à  cinquante-neuf  ans,  le  plus  âgé  des  sou- 
verains de  l'Europe. 

Les  lettres  de  Maximilien  et  de  Marguerite  reposent  en  ori- 
ginal ou  en  minute  aux  archives  générales  du  département  du 
Nord,  fonds  de  l'ancienne  chambre  des  comptes  de  Lille.  Elles 
sont  inédites ,  à  l'exception  de  cinquante-cinq  environ  qui 
ont  été  publiées ,  soit  par  Jean  Godefroy  dans  les  Lettres  de 
Louis  XII  et  du  cardinal  d'Amboise  ',  4  vol.  in-12,  Bruxelles, 
Foppens,  1712,  soit  par  M.  Mone,  dans  son  journal  historico- 
philologique  intitulé  :  Anzeiger  fiir  Kunde  der  teutchen  Vorzeit, 
i/i-4°,  Karlsruhe,  1835  a. 

Leur  authenticité  n'est  point  contestable,  bien  que  les 
auteurs  du  Journal  des  Savants  (mars  1713)  aient  paru  éle- 
ver quelques  doutes 3  au  sujet  du  recueil  de  Jean  Godefroy  qui, 
ayant  gardé  l'anonyme ,  n'a  pas  cru  devoir  indiquer  le  dépôt 
d'où  il  avait  extrait  ces  documents  précieux.  Fontette  s'est 
montré  moins  défiant  ou  mieux  instruit  que  le  journaliste  :  Les 
originaux  de  ces  lettres ,  dit-il ,  subsistent  encore  avec  beaucoup 
d'autres  qui  pourraient  leur  servir  de  suite.  (Bibl.  hist.  de 
France,  III,  n°  29866.) 

M.  Mone ,  dans  le  préambule  allemand  des  lettres  qu'il  a 
imprimées,  fascicules  de  1835,  col.  287,  déclare  que,  pendant 

1  11  est  à  remarquer  que  dans  ces  quatre  volumes ,  d'ailleurs  fort 
intéressants ,  il  n'y  a  que  seize  lettres  de  Louis  XII. 

a  Les  lettres  de  Maximilien  et  de  Marguerite,  imprimées  dans  le 
recueil  de  Jean  Godefroy,  sont  au  nombre  de  vingt-trois.  M.  Mone 
en  a  publié  trente-cinq,  sans  compter  les  lettres  antérieures  ou  pos- 
térieures à  l'époque  qui  nous  occupe.  Notre  collection  en  contient 
six  cent  soixante-sept. 

3  L'auteur  de  l'article  sur  les  Lettres  de  Louis  XII  s'exprime  ainsi  : 
«  On  a  toujours  été  soigneux  de  recueillir  les  lettres  des  princes  dont 
«  les  règnes  ont  été  fertiles  en  événements  remarquables,  mais  il  est 
«  difficile  de  faire  ces  sortes  de  recueils  ;  et  c'est  pour  cela  qu'on  peut 
«  avoir  quelque  doute  sur  la  fidélité  de  ceux  qui  ont  été  donnés  en 
«  divers  temps  au  public.  Ce  qui  paroît  aujourd'hui  sous  le  titre  de 
«  Lettres  de  Louis  XII  et  du  cardinal  aVAmboise ,  n'a  pas  une  forme 
«  plus  authentique.  On  ne  sait  par  quel  canal  tant  de  différentes  lettres, 
«  écrites  pour  des  affaires  d'État,  et  sous  le  secret  du  ministère,  se 
<c  sont  comme  rassemblées  pour  tomber  entre  les  mains  d'un  libraire 
«  de  Bruxelles.  La  préface  qui  est  à  la  tête  n'offre  aucun  éclaircissement 
«  sur  cela....  Ces  lettres  sont  du  moins  écrites  d'un  style  à  faire  croire 
«  qu'elles  sont  de  ce  temps-là.  »  {Journal  du  lundi  20  mars  i;i5.  ) 

son  séjour  à  Lille ,  il  n'a  pu  copier  que  quelques  pièces  prises 
au  hasard ,  et  qu'il  s'est  attaché  surtout  à  celles  que  Maximi- 
lien  a  écrites  de  sa  propre  main.  Quant  aux  minutes  de  l'archi- 
duchesse Marguerite,  il  les  a  trouvées,  dit-il,  presque  toutes 
sans  date  et  indéchiffrables.  Le  savant  philologue ,  en  regret- 
tant de  ne  pouvoir  donner  que  de  courts  fragments  de  cette 
correspondance,  convient  que  la  collection  complète  répan- 
drait beaucoup  de  lumière  sur  les  faits  historiques.  Pour  cette 
époque,  en  effet,  les  documents  n'abondent  pas  encore,  et  il 
est  assez  rare  de  rencontrer  une  pareille  série  de  lettres  avant 
la  seconde  moitié  du  seizième  siècle  *. 

Toutefois,  en  livrant  ce  recueil  à  l'impression,  nos  préten- 
tions d'éditeur  n'ont  pas  été  jusqu'à  nous  persuader  que  tout  y 
soit  d'un  égal  intérêt.  On  y  trouvera ,  nous  l'avouons ,  beau- 
coup de  noms  obscurs  et  beaucoup  de  faits  peu  significatifs. 
Fallait-il  écarter  tout  ce  qui ,  étranger  aux  grands  événements 
et  aux  personnages  vraiment  historiques ,  semble  rentrer  dans 
la  catégorie  des  choses  privées ,  comme  les  collations  d'offices 
subalternes ,  les  accommodements  entre  particuliers ,  les  dis- 
cussions pour  une  terre,  un  château,  un  canonicat?  Nous  ne 
l'avons  pas  cru  ;  et  d'accord  avec  le  judicieux  académicien  qui 
remplit  ad  hoc  les  fonctions  de  commissaire  responsable ,  nous 
avons  pensé  que  ces  sortes  d'analectes ,  pour  être  réellement 
utiles ,  doivent  être  complets  ou  à  peu  près.  Destinés  à  fournir 
des  matériaux ,  non-seulement  à  l'histoire  politique  des  empi- 
res, mais  aussi  à  la  statistique,  à  la  chronologie,  à  l'histoire 
particulière  des  provinces,  des  communes,  des  familles,  ils 
doivent,  si  on  ose  le  dire,  fourmiller  d'indications.  Ils  ne  suffi- 
sent qu'à  force  de  surabonder.  Il  a  donc  été  fait  très  peu  de 
retranchements.  D'un  autre  côté,  des  notes  succinctes  viennent 
de  temps  à  autre  faciliter  l'intelligence  du  texte;  mais  nous 
avons  dû  éviter  de  les  multiplier.  La  table  alphabétique  sup- 
pléera quelquefois  à  leur  brièveté 2.  Enfin,  deux  Notices  assez 

1  Nos  Archives  possèdent  aussi  une  grande  quantité  de  lettres  écrites 
par  les  personnages  les  plus  influents  durant  l'époque  des  guerres  de 
religion  et  de  la  Ligue.  Nous  comptons  eu  publier  l'inventaire. 

a  Pour  la  rédaction  de  cette  table,  comme  pour  la  transcription  des 

détaillées  offriront  la  biographie  de  Maximilien  et  de  Margue- 
rite ,  et  achèveront  de  compléter  les  données  historiques  que 
doit  fournir  un  tel  recueil. 

Bien  que  nous  ayons  dû  adopter,  pour  le  classement  général 
de  cette  correspondance,  le  style  de  Cambrai,  qui  commençait 
l'année  à  Pâques ,  on  trouvera  cependant  plusieurs  lettres  de 
l'Empereur  datées  suivant  le  style  de  Rome.  C'est  une  irré- 
gularité que  nous  constatons ,  mais  que  l'on  ne  pouvait  éviter. 

Il  est  inutile  de  dire  que  l'on  a  respecté  scrupuleusement  le 
style  et  l'orthographe  des  originaux.  Si  dune  lettre  à  l'autre, 
le  lecteur  remarque  parfois  des  différences  dans  la  manière 
d'orthographier,  il  voudra  bien  se  souvenir  que  ces  variantes 
tiennent  aux  diverses  façons  d'écrire  des  secrétaires,  et  ne  pas 
les  attribuer  à  l'incurie  soit  de  l'imprimeur,  soit  de  l'éditeur. 
Les  lettres  autographes  de  Maximilien  sont  d'une  bizarrerie 
frappante.  Marguerite ,  élevée  en  France,  n'avait  aucune  con- 
naissance de  l'allemand,  de  sorte  que  son  père,  qui  savait 
très  peu  et  très  mal  le  français,  était  pourtant  obligé  d'em- 
ployer cette  langue  pour  correspondre  avec  elle.  Cela  forme 
une  espèce  de  jargon  franco-germain  assez  grotesque,  mais 
pourtant  intelligible  et  même  d'une  singularité  agréable  par  le 
tour  naïvement  original  qu'il  donne  souvent  à  l'expression. 

Chargé  de  cette  publication  par  un  témoignage  de  confiance 
qui  l'honore  beaucoup,  mais  qu'il  n'avait  pas  sollicité,  l'éditeur 
a  tâché  d'y  répondre  à  force  de  soins  et  d'activité.  Si  néan- 
moins ,  comme  il  n'en  doute  pas  et  malgré  l'application  qu'il  y 
a  mise,  son  travail  est  encore  jugé  bien  imparfait,  il  se  confie 
en  l'équité  bienveillante  des  habiles  qui,  appréciant  les  difficultés 
vaincues,  seront  tolérants  pour  celles  qui  resteraient  à  vaincre. 

Le  Glay. 

Lille,  novembre  1839. 

pièces,  nous  avons  trouvé  un  auxiliaire  zélé  et  intelligent  dans  M.  Jules 
Deligne ,  bachelier  es  lettres ,  employé  aux  Archives  départementales 
du  Nord. 

MARGUERITE  SA  FILLE, 

GOUVERNANTE    DES    PAYS-BAS. 


1507 

Commençant  le  jour  de  Pâques  4  avril,  finissant  le  11  avril. 

1.  —  MAXIMILIEN  A  MARGUERITE. 

L'Empereur  recommande  à  sa  fille  et  aux  gens  de  son  conseil  le 
seigneur  d'Aymeries,  à  qui  il  est  dû  de  fortes  sommes  pour  entre- 
tien des  gens  de  guerre.  Il  requiert  aussi  qu'il  soit  écrit  à  l'évèque 
de  Liège  pour  que  l'on  fasse  bonne  et  brève  justice  audit  d'Ay- 
meries dans  le  procès  qu'il  soutient  contre  la  demoiselle  de 
Landilly.  —  (  Original.) 

(Constance,  le  27  mai.) 

jVIaximilian,  par  la  grâce  de  Dieu,  roi  des  Romains, 
toujours  Auguste. 

Haulte  et  puissante  princesse,  très  chière  et  très  amée 
fille,  et  très  chiers  et  féaux.  Pour  ce  que  nostre  amé 
et  féal  chevalier  conseiller  et  chambellan,  le  sieur  Day- 
1.  1 

meries  ',  par  vostre  ordonnance  et  commandement,  a 
par  longue  espace  entretenu  grand  nombre  de  gens  de 
guerre  à  pied  et  à  cheval ,  tant  pour  la  garde  et  sceu- 
reté  de  ses  maisons  et  places  que  des  frontières  de  nostre 
pays  de  Haynaut,  lesquels  il  a  toujours  et  jusques  à 
présent  payé  de  son  propre,  sans  jamais  en  avoir  receu 
ung  denier  de  payement.  A  cause  de  quoy  luy  est  deu 
grande  somme  de  deniers,  et  ne  luy  seroit  possible  de 
plus  avant  pouvoir  furnir  au  payement  et  entretene- 
ment  desdits  gens  de  guerre,  mais  luy  conviendroit 
leur  donner  congié  et  les  laisser  aler  quérir  leur  parti  ; 
parquoi  sesdites  places  et  toute  ladite  frontière  demou- 
roit  impourveue,  laquelle  chose  ne  voulons  souffrir  ne 
permettre;  mais  est  plus  nécessaire  que  n'a  encore  esté 
de  les  bien  garder,  veu  la  disposition  des  affaires,  qu'est 
telle  que  vous  sçavez.  A  ceste  cause,  nous  à  vous  requé- 
rons, et  néantmoins  ordonnons  bien  expressément  que 
incontinent  vous  faites  bailler  et  délivrer  audit  sieur 
Daymeries  aucune  somme  d'argent  comptant,  le  plus 
avant  que  pourrez  faire  et  furnir,  sur  ce  que  luy 
peut  estre  deu  pour  le  passé,  et  aussy  pour  la  conti- 
nuation de  l'entretenement  desdits  gens  de  guerre, 
jusques  après  l'accord  des  nouveaulx  aydes,  et  que  be- 
songnerons  au  fait  de  la  gendarmerie  et  autres  affaires 
de  par  delà  qui  sera  brief ,  que  lors  l'appointerons  de 
la  reste  qui  luy  sera  deue,  et  aussy  pour  le  temps  avenir. 
Ledit  sieur  Daymeries  nous  a  remonstré  qu'il  a 
certain  affaire  contre  la  damoiselle  de  Landilly  et  ses 


"  Louis  de  Rollin,  seigneur  d'Aymeries,  fonda  en  cetle  même 
année  iSoy,  à  Berlaimont  en  Hainaut,  aujourd'hui  arrondissement 
d'Avesnes,  un  couvent  de  filles  hospitalières,  où  les  malades  du  village 
d'Aymeries  étaient  admis  concurremment  avec  ceux  de  Berlaimont, 

enfans  par  devant  les  pers  de  Buillon,  sur  lequel,  par 
le  port  et  faveur  du  sieur  de  Sedem  ' ,  a  esté  rendue 
certaine  sentence  contre  droit  et  justice,  au  préjudice 
dudit  sieur  Daymeries,  dont  il  se  trouve  grandement 
foullé  et  intéressé.  Et  pour  ce  qu'avons  ceste  matière 
pour  recommandée,  tant  pour  la  faveur  du  droit, 
comme  pour  nostre  hauteur  et  souveraineté,  à  cause 
de  notre  saint-empire,  que  aussy  pour  les  bons  et  léaux 
services  que  ledit  Daymeries  nous  a  faiz  et  fait  jour- 
nellement, nous  vous  requérons  que  vous,  nostredite 
fille,  escripvez  à  Févêque  de  Liège  %  bien  acertes  qu'il 
face  faire  et  administrer  bonne  et  briefve  raison  et 
justice  audit  sieur  Daymeries,  sans  quelque  faveur  ou 
dissimulation,  tellement  qu'il  n'ayt  cause  de  s'en  plain- 
dre, et  que  ne  nous  soit  besoing  y  pourveoir  d'autre 
remède  de  justice  en  nostre  chambre  impériale.  Ce  que 
en  son  delFault  ferons  prestement  par  façon  que  son 
bon  droit  luy  sera  bien  gardé  et  entretenu.  Haulte  et 
puissante  princesse,  très  chière  et  très  amée  fille  et  très 
chiers  et  féaux,  nostre  Seigneur  soit  garde  de  vous. 

Donné  en  nostre  cité  de  Constance,  le  xxvnc  jour  de 
may,  l'an  xvc  et  sept.  — Vostre  bon  père  Maximilien. 
—  Plus  bas,  de  TV audriponi . 

1  Robert  de  la  Marck,  dit  le  Sanglier  des  Ardennes ,  seigneur  de 
Sedan,  mort  en  i536.  Le  seigneur  d'Aymeries  ayant  été  reçu,  par 
l'Empereur,  appelant  de  plusieurs  sentences  rendues  contre  lui  par 
les  pairs  de  Bouillon,  Robert  prétendit  que  cet  appel  portait  atteinte 
à  sa  justice  souveraine,  et  déclara  plus  tard  (en  i52i)  la  guerre  à  l'em- 
pereur Charles-Quint. 

2  Erard  de  la  Marck,  frère  du  Sanglier  des  Ardennes. 

2.  —  MAXIMILIEN  A  MARGUERITE. 

Il  mande  à  Marguerite  de  solder  et  entretenir  convenablement  les 
archers  qui  étaient  au  service  de  feu  l'archiduc  Philippe ,  afin 
qu'ils  lui  fournissent  toujours  une  garde  fidèle,  ainsi  qu'au  jeune 
prince  Charles.  —  {Original.) 

(Constance,  le  30  juin.) 

Màximilien,  par  la  grâce  de  Dieu,  roy  des  Romains, 
toujours  Auguste ,  de  Hongherie ,  de  Dalmatie ,  de 
Croatie,  etc. 

Très  chière  et  très  amée  fille,  nous  sommes  adverty 
comment  les  archers  du  feu  roy  nostre  fils,  en  nombre 
de  cinquante,  se  sont  retirés  devers  vous,  pour  avoir 
entretenance  de  leur  état  devers  nostre  très  chier  et 
très  amé  fils  Charles,  archiduc  d'Austrice,  prince  d'Es- 
pagne, etc.,  et  vous.  Surquoy  encoires  ne  leur  avez  fait 
aucune  réponce  ;  et  pour  ce,  très  chière  et  très  amée 
fille,  que  voulons,  pour  vostre  plus  grande  seureté, 
soyez  bien  acompaigné  pour  de  mieulx  exploiter  la 
charge  que  vous  avons  baillé  de  par  delà  ;  aussy  que 
désirons  iceux  archiers  avoir  entretenance,  afîin  qu'ils 
n'aient  cause  eulx  absenter  de  nos  païs  de  par  delà,  et 
pour  autres  bonnes  raisons  à  ce  nous  mouvans ,  vous 
ordonnons  iceulx  archiers  retenir  chacun  à  ung  cheval 
seullement,  en  attendant  nostre  ayde,  leur  baillant  gaiges 
raisonnables,  lesquels  ferez  payer  par  ceulx  de  nos 
finances  de  par  delà ,  en  la  manière  accoutumée ,  aus- 
quels  mandons  par  cestes  le  ainsi  faire.  Et  entendons 
que  lesdits  archiers  vous  doient  accompaigner  en  tous 
lieux  de  nos  pays  où  vous  tenrez,  et  prendre  bonne 
garde  à  vostre  personne,  jusques  nostredit  fils  soit  en 

eaige  soufïisant  pour  se  servir  d'eulx.  Aussi,  quand 
serez  où  nostredit  fils  fera  sa  résidence,  ils  prendront 
garde  à  lui  et  à  vous  par  ensemble;  et  vous  servez  d'eux 
en  tout  ce  que  en  aurez  mestier,  et  obéiront  comme  à 
nous  mesmes.  Et  ausdits  archiers  députerez  ung  tel 
chief  duquel  puissez  être  féablement  asseuré  ;  car  ainsi 
nous  plaist.  Et  très  chière  et  très  amée  fille,  nostre  Sei- 
gneur soit  garde  de  vous. 

Escript  en  nostre  ville  de  Constance  le  dernier  jour 
de  juing  xvc  et  sept.  PerRegem. — Plus  bas,  Botechou. 


3.  —  MAXIMJLIEN  A  MARGUERITE. 

Il  l'entretient  de  leurs  députés  réciproques ,  lui  parle  de  l'entrevue 
du  roi  Louis  XII  avec  Ferdinand ,  roi  d'Aragon ,  de  l'espoir  où 
il  est  que  ce  dernier  n'aura  plus  d'enfants  de  sa  seconde  femme, 
des  dispositions  de  Ferdinand  à  l'égard  des  partisans  de  feu 
l'archiduc  Philippe  et  de  ses  héritiers.  Les  Suisses  séduits  par  le 
roi  de  France.  —  {Autographe.) 

(Lindau,  le  18  août.) 

Ma  bonne  fille  ',  je  a  resceu  vous  lestres  dont  vous 
m'avez  averti  de  la  venue  de  vos  députés ,  davant  que 
nous  devons  depaescher  le  nostres  qui  devont  aller 
vers  vous.  Sur  sela  nous  avons  retardé  ruons  l'éves- 
que  de  Gurke  2  et  sa  compangnie  ;  mes  mon  cousin 
l'archevesque  de  Trêves  3  estoet  déjà  parti  et  prins 
conclusion  sur  le  général  instruction  dont  nous  vous 

■  En  général,  les  lettres  qui  commencent  par  ces  mots  :  Ma  bonne 
fille,  sont  entièrement  de  la  main  de  Maximilien. 

"  Mathieu  Lang,  évêque  de  Gurce,  depuis  cardinal  et  archevêque 
de  Salzbourg. 

3  Jacques  de  Baden,  archevêque  de  Trcves  depuis  i.5o4  jusqu'en 
i5n. 

avons ,  passé  aulcuns  jours,  anvoyé  la  copie,  et  sur  se 
avoer  de  vous,  par  le  doyen  Symon  Plug  '  nostre  con- 
seiller, votre  bon  avis  secrètement. 

Pour  novelles,  l'évesque  de  Lubiane3,  mon  privé 
serviteur,  est  venu  devers  nous ,  aveq  ung  aultre  privé 
serviteur  du  roy  d'Arogon,  nous  avertissant  de  ce  que 
le  roy  d'Arogon  susdit  a  volu  faere,  à  son  retour  de 
Naples,  avecque  le  roy  de  France,  en  la  voeu 3  {entrevue) 
enter  eoz  deux  personelement,  et  aussi  touchant  son 
retour  en  Espaingne.  Pour  la  primier,  la  royna  4  ne  fut 
point  grosse  ou  ensainte,  comme  il  disoet,  et  plusurs 
aultres,  cumbien  que  la  renommée  courroyt,  etc.,  et 
sur  sela  il  (le  roi)  nous  a  promis  estre  bon  frère  sans 
avoer  espoer  de  enfans,  aultres  que  les  nostres  com- 
munes, et  qu'il  le  ne  veult  reveingner  point  aux  princes 
de  Castille  de  se  que  yl  ount  tenu  sy  fort  contra  ly 
pour  la  querel  d'Osterige  pour  la  person  du  roy 
Phelippe5,  et  nous  enfans.  Mestinant  en  ouître  yl  ount 
practiqué  ung  trêve  entre  le  roy  Franzoes  et  moy.  Il 
samble  que  le  roy  de  France  et  content  pour  moy 
donner  le  passage  seurement  et  honestement  par  Ve- 
nise ,  ou  Mantua  ,  ou  Savoe  sans  Mylan ,  durant  le 
trêves,  et  en  Geldres  ung  bon  avantage  pour  nous  poul- 
ies réduire.  Toutefoes  yîlia  ancor  sur  se  beaucop  à  dire 

1  Sigismond  Phloug,  prévôt,  de  Messine,  envoyé  de  Marguerite  vers 
son  père  depuis  août  1607  jusqu'au  mois  d'avril  i5o8. 
a  Christophe  Rauber,  évêque  de  Laubach  en  Carniole. 

3  L'entrevue  de  Louis  XII  avec  Ferdinand,  roi  d'Aragon,  eut  lieu 
à  Savone,  en  juin  i5oj. 

4  Germaine  de  Foix,  deuxième  femme  de  Ferdinand-le-Catholiquc. 

5  Philippe  d'Autriche,  qui  avait  pris  le  titre  de  roi  de  Castille  en 
t5o5,  après  la  mort  de  la  reine  Isabelle,  sa  belle-mère,  trouva  à  son 
arrivée  en  Espagne  tous  les  seigneurs  castillans  disposés  à  le  servir  et 
à  abandonner  Ferdinand. 

entre  nous  traiteurs  roes  dont  serés  tout  à  long  afaerty 
(avertie)  per  nous  ambaxadeurs,  quant  yl  se  trouverunt 
devers  vous  et  le  tans  pendant  nous  besoingneruns 
tousjours  à  bon  prouvit ,  sy  Diu  et  la  fortun  veult. 

Touchant  les  Suysses,  yl  a  gaingné,  set  assavoer  le 
roy  de  France,  contra  nous,  une  baende  par  force  de 
bon  escuz  d'or;  mes  le  peuple  est  tousjours  pour  nous, 
et  aulcuns  kamtonns;  mes  en  sumarum  il  sount  mes- 
chans,  villains,  prest  pour  traire  France  ou  Almain- 
gnes.  Tenés  toute  ceste  matère  secret  et  confortés 
tousjours  nostre  privé  conseil  et  le  grand,  selon  vostre 
discrécion.  Et  à  Dieu. 

Escript  à  Lindaw,  le  xvme  jour  d'aoust,  de  la  main 
de  vostre  bon  et  léal  père  Maxi. 


4.  —  MAXIMILIEN  A  MARGUERITE. 

Mauvais  vouloir  du  roi  de  France.  Nécessité  de  maintenir  les  habi- 
tants d'Arras  et  de  leur  porter  assistance.  Motifs  pour  différer 
une  attaque  contre  les  Français.  Dispositions  au  sujet  du  Luxem- 
bourg et  du  pays  deFerrette.  Espoir  d'un  secours  de  la  part  des 
Suisses.  —  (  Original). 

(Laadeck,  le  29  août.) 

Très  chière  et  très  amée  fille,  nous  avons  receu  vos 
lettres  du  xvme  de  ce  présent  mois,  ensemble  la  copie 
de  la  lettre  que  le  roy  de  France  a  escripte  à  ceulx  de 
nostre  ville  d'Arras  ',  et  entendons  bien  par  icelle  que 
le  roy  de  France  n'a  pas  intention  de  chaingier  son 

'  Le  2i  juillet  1507,  Louis  XII  avait  signifié  aux  habitants  d'Arras 
de  ne  point  reconnaître  Maximilien  pour  maimbour  des  jeunes  princes 
de  Castille ,  promettant  de  les  soutenir  s'ils  étaient  inquiétés  à  ce 
sujet.  (Voyez  Lettres  de  Louis  XII,  I,  io5.) 

maulvais  vouloir  envers  nous,  ainsde  persévérer  à  nous 

faire  le  pis  qu'il  pourra ,  comme  de  ce  sommes  bien 

advertis. 

Et  vous  requérons  que ,  en  continuant  à  vostre  bon 
debvoir,  vous  tenez  toujours  la  main  à  pourvoir  sur 
toutes  choses  par  delà  au  mieulx  que  possible  vous  sera, 
et  mesmement  à  assister  et  conforter  de  par  nous  lesdits 
d'Arras  et  aultres  nos  subjets  de  par  delà  en  tous 
affaires  que  ledit  roy  de  France  leur  pourroit  donner, 
les  advertissant  que  à  nostre  povoir  nous  ne  les  souf- 
frerons  fouler  ne  adommaigier  en  corps  ne  en  biens  ; 
mais  les  assisterons  en  toutes  choses  nécessaires,  comme 
leur  prince  et  naturel  seigneur  doit  faire. 

Quant  au  contenu  de  l'article  touchant  l'advertisse- 
ment  par  vous  conceu  sur  le  fait  des  François,  vous 
désirez  tousjours  que  envoyons  de  nos  gens  de  guerre 
contre  eulx  ;  et  si  ne  voulez  point  commencer  la  guerre 
par  delà.  Et  touttesfois  il  nous  convient  attendre  que 
les  gensdarmes  de  nostre  sainct-empire  soient  prests 
pour  nous  aidier  à  commencer  cest  affaire,  lesquels 
nous  faisons  journellement  mettre  empoinct  à  ras- 
sembler de  tous  costez,  et  seront  brief  tant  à  pied 
comme  à  cheval  en  grant  nombre,  mesmement  en 
nostre  pays  de  Ferre tte  avec  les  Ferretois;  et  à  tout  les- 
quels nous  espérons  donner  tel  affaire  audit  roy  de 
France ,  que  nos  pays  de  par  delà  seront  bientost 
quittes  desdits  François,  moyennant  que  nous  donnez 
congié  de  faire  la  guerre,  car  sans  icelle  nous  ne  les 
sçaurions  faire  retirer;  autrement  nous  despendrions 
nostre  argent  pour  riens. 

Vous  nous  avez  naguères  escript  pourquoy  nous  ne 
vous  avons  envoyé  les  gens  de  guerre  que  vous  avions 

mandé  envoyer  en  notre  pays  de  Luxembourg,  pour 
résister  aux  François  qui  vueillent  entreprendre  sur 
nos  pays  de  par  delà  ;  et  néantmoins  vous  nous  avez 
aussy  mandé  que  les  gens  de  nos  pays  de  par  delà  ne 
vueillent  point  entreprendre  de  guerre  allencontre 
dudit  roy  de  France;  parquoy  nous  ne  pourrions  bon- 
nement envoyer  nosdits  gens  de  guerre  par  delà  qu'ils 
n'entreprennent  icelle  guerre ,  ou  que  du  moins  ceux 
de  Luxembourg  ou  de  Bourgogne  furnissent  iceulx  nos 
gens  de  guerre  de  vivres  en  faisant  la  guerre ,  dont  à 
celle  cause  nous  désirons  savoir  quelle  est  leur  inten- 
tion et  résolution  sur  ce  ;  si  vous  requérons  que  vous 
nous  en  advertissiez. 

Nous  despescherons  aussy  demain  Andrieu  Schaffer, 
nostre  fourier,  pour  aller  en  nostre  pays  de  Ferrette 
mettre  sus  et  empoinct ,  tant  nostre  artillerie  de 
muraille  que  des  champs ,  ensemble  toutes  choses  ser- 
vans  à  icelle ,  affin  de  nous  en  povoir  aidier  de  jour  à 
autre  que  mestier  sera. 

Et  combien  que  les  Suyches  ne  entreprendent  pas 
voulentiers  commencement  de  guerre  contre  ledit  roy 
de  France,  comme  ils  nous  ont  assez  donné  à  entendre 
à  la  dernière  journée  qui  a  esté  tenue  à  Zuerich,  toul- 
tesfois  ils  ont  fait  mandemens  et  deffence  par  tout  leur 
pays ,  tels  que  verrez  par  la  copie  d' iceulx  que  vous 
envoyons  avec  cestes ,  laquelle ,  pour  la  mieux  enten- 
dre, vous  ferez  mettre  en  françois,  et  espérons  tant 
faire  avec  ceulx,  qu'ils  nous  aideront  et  assisteront  en 
toutes  choses ,  à  nostre  vouloir.  A  tant ,  très  chière  et 
très  amée  fille,  nostre  Seigneur  soit  garde  de  vous. 

Escript  à  Landeck,  le  xxixcjour  d'aoust,  l'an  xvr  vu* 
Vostre  bon  père  Maxi.  —  Plus  bas,  Renner. 

5.  —  MAXIMILIEN  A  MARGUERITE. 

L'Empereur  s'excuse  de  n'être  pas  venu  par-deçà  pour  traiter  une 
bonne  alliance  avec  l'Angleterre.  Il  se  rendra  à  Ferrette  et  h 
Haguenau  pour  y  recevoir  les  ambassadeurs  du  roi  d'Angleterre. 
Entre-temps  il  ira  à  Constance,  et  va  rassembler  une  armée 
pour  son  voyage  d'Italie.  11  prie  sa  fille  d'agir  auprès  du  roi 
d'Angleterre  pour  le  maintenir  dans  ses  bonnes  dispositions  :  il 
voudrait  la  voir  mariée  à  ce  roi.  —  (autographe.  ) 

(  16  septembre.) 

Ma  bonne  fille ,  nous  avons  receu  vos  lettres  par 
lesquelles  vous  nous  requirés  de  vouloir  aller  en  poste 
par  delà  pour  faire  ung  bon  alliance  en  Engleterre  ; 
sur  quoy  vous  advertissons  qu'il  nous  est  point  pos- 
sible à  cause  de  grand  affaires  que  avons  par  deçà. 
Nous  ferons  nostre  diligence  que  nous  pourruns  aller 
jusques  en  Faeret,  à  Hagenow,  pour  resevoir  les  ara- 
baxadeurs  du  roy  d'Angleterre ,  le  plus  tost  qui  soet 
possible  ;  car  nous  partuns  incontinent  de  issy  pour  aller 
à  Constance,  et  rassembler  ung  armée  en  Sbene  [Zwene) 
et  Ferrette ,  pour  nostre  viage  de  Rome ,  nous  avons 
asthoer  et  mestinant  mis  sus  nostre  armée  de  Tyrol 
et  ung  partie  de  l'empire  en  ordre ,  aussi  pour  nous 
accompaingner,  et  par  aventur  tousjours  passer  avant 
et  prenre  le  passaige  d'Italie,  pour  tousjours  empescher 
les  François ,  afïin  que  il  ne  soent  sy  fort  coraige  de 
donner  soucours  à  Geldroès.  Néantmoins  nous  vous 
requirons  que  de  vostre  part  vous  voulez  tousjours 
tant  faere  vers  ledit  roy  d'Angleterre  %  par  tous  les 

'  Henri  VII,  qui  mourut  le  il  avril  i5oc),  âgé  de  cinquante-quatre 

ans. 

meilleurs  moyens  que  vous  pourrez  que  de  l'entertenir 
en  bonne  amour  et  empescher  qu'il  ne  face  point  la- 
dite alliance  entre  lesdits  deux  roes;  maes  principa- 
lement cest  matière  se  tient  tout  et  depent  de  vostre 
mariage  avecq  luy  '  ;  sans  sela  il  n'y  a  point  d'espoer  que 
il  nous  fera  aucung  service  ou  plaisir.  Nous  avons  sur 
cela  encor  paensé  que  sy  vous  voudrés  entendre  en  cest 
mariage  que  nous  veuldrons  mestre  avant,  depuis  que 
il  est  nullement  en  volenté  de  marier  son  fils  avecq 
vous,  affin  que  vous  ne  soes  son  prisonière;  cume  le  plus 
craindès,  veu  que  il  est  ung  homme  de  son  propre 
teste ,  et  que  vous  ne  nous  pourrez  après  et  à  notre 
maison  de  Bourgoingne  point  faere  null  service  que 
paer  vostre  mariage  soet  expressément  déclaré ,  et 
excepté  que  il  soet  content,  que  vous  pourrés  avoir  le 
gouvernement,  avoecq  nous,  des  pays  de  Brabant  et 
aultres  de  par  delà ,  et  affin  que  il  soet  principalement 
content  que  en  faisant  le  mariage  entre  vous  deus, 
que  en  la  traetié  de  mariage  soet  expressément  déclaré 
et  promis ,  que  vous  nous  pourrés  servir  en  nostre 
gouvernement  ung  quartier,  ou  quater  moes  par  anée, 
ou  ancor  en  nostre  absence  un  peu  plus ,  selon  la 
nécessité,  dont  de  se  que  en  sela  vous  pourrés*faere  en 
estre  content.  Nous  vous  requiruns  que  incontinent 
vous  nous  affertissés  par  cest  posterie  bien  tost,  et  vous 
priuns  sur  ce  que  vous  volez  accorder  cest  mariage 
par  tel  fachon;  car  i  me  semble,  par  tel  manière  de 

1  Dès  i5o6  ce  mariage  était  déjà  projeté.  On  lit  dans  un  mémoire 
inséré  parmi  les  lettres  de  Louis  XII,  I,  64  :  «  Le  roi  des  Romains  et 
«  le  roi  de  Castille  suivent  fort  cette  matière  pour  la  mettre  à  fin  ; 
«  mais  ladite  madame  Marguerite  dissimule  fort  pour  obtempérer  aux 
«  roys  susdits,  disant  que  par  trois  fois  ils  ont  contracté  d'elle,  dont 
<c  elle  s'est  mal  trouvée.  » 

mariage,  vous  serés  quit  de  la  prison  que  craindez  d'y 
entrer,  sy  vous  fusses  mariée  avec  le  susdit  roy  d'En- 
gleterre,  veu  sa  test  dur  et  plain,  de  me  lasser  en  paes  ; 
car  aussy  paer  cest  fachon,  vous  gouvernerés  Engle- 
terre  et  la  maison  de  Bourgoingne,  et  vous  ne  pourrés 
estre  mis  errier  de  la  monde,  comme  ung  person 
perdu  et  oblié,  cume  vous  aussy  nous  avez  aultrefois 
déclaré. 

Escript  de  la  main  (le  xvie  jour  de  setembre  1507) 
de  vostre  bon  père  Maxi. 


«.«^•^«.v-v».* 


6.  —  MAXIMILIEN  A  MARGUERITE. 

11  la  prie  de  lui  faire  savoir  si  les  peuples  des  Pays-Bas  sont  com- 
pris dans  la  guerre  que  le  roi  de  France  lui  a  déclarée.  Il  lui 
mande  de  se  retirer,  avec  les  jeunes  princes,  de  Malines  à  An- 
vers ,  à  cause  de  la  peste  qui  régnait  dans  la  première  de  ces 
deux  villes.  —  (  Original.  ) 

(Inspruck,  le  20  septembre.) 

Très  chière  et  très  amée  fille,  nous  avons  entendu 
que  le  roy  de  France  a  fait  crier  la  guerre  contre  nous 
et  nos  pays  et  subjects  ;  et  pour  ce  que  désirons  sçavoir 
se  ceulxide  nos  pays  de  par  delà  y  sont  comprins,  et 
comment  il  en  est,  nous  vous  requérons  que  nous 
advertissez  de  ce  que  en  pourrez  sçavoir  à  la  vérité. 

A  la  despesche  de  cest  présente  poste ,  nous  avons 
receu  vos  lettres  par  lesquelles,  entre  autres  choses, 
vous  nous  advertissez  du  dangier  que  nos  très  chiers 
et  très  amez  enfans  pouroient  avoir  en  nostre  ville  de 
Malines,  à  cause  de  la  peste  qui  y  règne  bien  fort. 
Par  quoy  nous  désirons  que,  pour  la  préservation  et 
seureté  de  vous  et  d'iceulx  nos  enfans,  afîîn  d'éviter 

tous  dangiers ,  vous  vous  retirez  avec  eulx  en  nostre 
ville  d'Anvers,  et  que  pourvéez  sur  ce,  ainsy  que 
trouverez  estre  affaire.  Et  quant  au  surplus  de  vos- 
dittes  lettres,  nous  vous  ferons  brief  ample  response. 
A  tant ,  très  chière  et  très  amée  fille ,  nostre  Seigneur 
soit  garde  de  vous. 

Escript  en  nostre  ville  d'Ynsprugg,  le  xxe  jour  de 
septembre,  l'an  xvc  vu,  Vostre  bon  père  Maxi.  — 
Plus  bas,  Renner. 

7.  —  MAXIMILIEN  A  MARGUERITE. 

Il  lui  recommande  de  faire  signer  par  l'archiduc  Charles  les  let- 
tres qu'il  lui  envoie  en  faveur  de  Don  Diego  de  Sotomayor,  en 
ayant  soin  de  faire  jurer  par  ce  dernier  qu'il  ne  les  montrera  à 
qui  que  ce  soit  jusqu'à  ce  que  le  jeune  prince  ait  son  état  en 

Castille.  —  (  Original.  ) 

(Inspruck,  le  30  septembre.) 

Très  chière  et  très  amée  fille,  nous  avons  despeschié 
aucunes  lettres  signées  de  nostre  main,  en  faveur  de  don 
Diego  de  Soto  Mayor,  comme  verrez  en  ensuivant  ce 
que  pour  lui  nous  avez  escript;  et  vous  requérons  que 
faictes  signer  lesdites  lettres  de  la  main  de  nostre  très 
chier  et  très  amé  fils,  l'archiduc  Charles,  et  que,  au 
dos  d'icelles  vous  les  faictes  signer  de  deux  ou  trois  de 
nos  conseillers  et  des  plus  congneus  en  Espaigne;  et 
que  après ,  en  délivrant  lesdites  lettres  audit  don  Diego, 
vous  prenez  serment  de  lui  qu'il  ne  les  monstrera  a 
personne  qu'il  soit,  jusques  à  ce  que  nostredit  fils  ait 
son  estât  en  Castille.  En  quoy  faisant  nous  ferez  chose 
agréable.  Très  chière  et  très  amée  fille,  nostre  Seigneur 
soit  garde  de  vous. 

Donné  en  nostre  ville  d'Ymsbrouch,  le  dernier  jour 
de  septembre,  l'an  mil  xvc  et  vu.  Per  Regem. 

8.  —  MAXIMILIEN  A  MARGUERITE. 

Il  lui  envoie  des  chiffres  dont  elle  devra  se  servir  pour  les  choses 
secrètes  et  importantes  qu'elle  aurait  à  lui  mander.  —  [Original.) 

(Inspruck,  le  16  octobre.) 

Très  chière  et  très  amée  fille,  pour  ce  que  le  dangier 
des  chemins  est  plus  grant  qu'il  ne  souloit,  nous  vous 
envoyons  avec  cestes  une  manière  de  chiffre  par  la- 
quelle vous  nous  pourrez  escripre  doiresnavant  les 
choses  doubteuses  et  d'importance  et  par  la  première 
poste,  nous  avertissez  se  l'avez  receue.  Chière  et  très 
amée  fille,  nostre  Seigneur  soit  garde  de  vous. 

Donné  en  nostre  ville  d'Insbrouch,  le  xvie  jour  d'oc- 
tobre, l'an  mil  vc  et  vu.  Per  Regem.  —  Plus  bas, 
Rentier. 


9.  —  MAXIMILIEN  A  MARGUERITE. 

Desseins  des  Français  contre  le  comté  de  Bourgogne.  Difficulté  de 
secourir  les  pays  de  par-delà  contre  les  Gueldrois.  L'empereur 
différera  son  voyage  de  Rome  si  les  Pays-Bas  se  mutinent  ou  s'il 
faut  faire  la  guerre  au  roi  de  France;  mais  s'il  ne  s'agit  que  des 
Gueldrois,  ce  n'est  pas  la  peine  d'ajourner  ce  voyage.  —  (au- 
tographe. ) 

(Le  17  octobre.) 

Ma  bonne  fille,  nous  avons  entendu  que  les  Fran- 
choes  sunt  en  chemin  pour  aller  destruyre  le  conté  de 
Bourgoingne.  Ainsi  summes  conclu  de  leor  donner  suc- 
eurs, et  avons  délibéré  d'y  envoyer  le  conte  de  Horn, 

à  tout  les  princes  de  l'empir  qui  estiunt  orduné  pour 
résister  aus  Françoes  en  Brabant,  soes  yrunt,  et  sui- 
runt  lesdits  Françoes  qui  ont  esté  en  Brabant,  là  où 
il  yront,  car  il  nous  semble  que  le  pays  est  bien 
fiebl ,  set  assavoer  le  conté  de  Bourgoingne ,  car  sans 
grand  suceurs  il  n'est  point  tenabl. 

Nous  eusons  volentier  à  vous  et  à  nos  pays  de  paer 
de  là  donné  suceurs  contre  les  Geldroes  ;  mes  il  nous  est 
point  possible  de  furnir  jendermes  à  tant  de  liu  ;  aussy 
les  pays  de  la  meson  de  Bourgoingne  sont  fort  assés 
pour  résister  aux  Geldroes  solement;  car  incontinant 
que  nostre  grand  armée  sera  assemblé,  nous  donrons, 
par  l'aide  de  Diu,  tant  afFayre  et  sufïryr  aux  Françoes 
que  il  serunt  contraint  de  abandonner  lesdits  Gel- 
droes. 

Nous  sommes  conclu  de  mettre  en  surscéance  nostre 
vyage  de  Rom,  sy  le  pays  d'embas  vouderant  tonber  en 
mutery,  et  venir  embas  à  tout  dix  ou  duse  myl 
hommes  et  bien  châtier  les  rebelles  ;  mes  sans  cela  et 
solement  pour  Geldroes,  il  nous  est  point  possible 
abandonner  nostre  viage  de  Rom. 

Ancor  sumus  nous  délibéré  mestre  nostre  viage  de 
Rom  en  delay  ou  solement  faere  la  guerr  tout  partout 
ou  roy  de  France ,  jusques  nous  avons  nostre  seurté  et 
reson  de  Françoes  ;  nous  troveruns  tousjours  le  che- 
min à  Rom. 

Faet  de  la  main  de  vostre  bon  père  Maxi.  Ce  xxvnc 
jour  d'octobre  1507. 

10.  —  MAXIMILIEN  A  MARGUERITE. 

Il  lui  recommande  divers  seigneurs  qui  l'ont  glorieusement  servi 
dans  la  guerre  contre  la  France.  Dispositions  au  sujet  d'un  séné- 
chal et  son  secrétaire  prisonniers.  —  [Original.) 

( Kauffbeuren ,  le  10  novembre.) 

Très  chière  et  très  amée  tille,  nous  avons  été  adverty 
par  les  lettres  que  les  sieurs  de  Spontin  et  de  Roullers 
nous  ont  escriptes,  de  l'entreprinse  et  l'exploit  de 
guerre  qu'ils ,  avec  Jean  Derloigne ,  Engelbert  de 
Holswestz  et  Olivier  de  Dalve,  ont  nagaires  fait  à  ren- 
contre des  Françoys  ;  et  pour  ce  que  en  ce  faisant  ils 
ont  fait  grant  service  à  nous  et  à  nos  petis  enfïans, 
leurs  princes  et  seigneurs,  nous  leur  faisons  responce 
que  n'en  serons  pas  ingrats ,  et  que  s'il  vaque  ou  eschiet 
vacant  aucuns  offices  par  delà  à  eulx  propices  et  dui- 
sables,  qu'ils  vous  en  advertissent  pour  nous  en  ad- 
vertir,  et  au  surplus  les  en  pourveoir  et  sur  ce  leur 
faire  despeschier  nos  lettres  patentes.  Sy  le  veuillez 
ainsi  faire  ;  car  ils  l'ont  bien  desservy  et  mérité. 

D'autre  part,  nous  les  requérons  que  s'ils  ont  pri- 
sonnier ung  sénéchal  ou  son  secrétaire,  qu'ils  le  mè- 
nent par  devers  vous,  pour  par  vous  enquerre  d'eulx 
d'aucunes  choses  que  avons  chargés  vous  dire  par  le 
président  de  Bresse ,  vostre  serviteur,  et  ce  fait  les  en 
remercier  et  en  faire  leur  prouffit.  Sy  faictes  diligence 
que  ainsi  en  soit  fait.  Très  chière  et  très  amée  fille, 
nostre  Seigneur  soit  garde  de  vous. 

Donné  en  nostre  ville  de  Kauffburen,  le  xe  jour  de 
novembre ,  l'an  mil  vc  et  vu. 

Nous  désirons  que  se  les  dessusdits  tous  mènent 
îesdits  sénéchal  et  son  secrétaire,  que  les  faictes  gar- 
der en  bonne  prison ,  sans  les  mectre  l'ung  auprès 
de  l'autre,  et  que  nous  en  advertissez  incontinent. 

Donné  comme  dessus,  per  Begem.  —  Plus  bas, 
Renner. 


11.  —  MAXIMILIEN  A  MARGUERITE. 

Il  l'autorise  à  faire  restituer,  sous  certaines  conditions  ,  les  aluns 
séquestrés  au  détriment  de  pauvres  chrétiens  dépouillés  par  les 
Infidèles.  —  (  Original.  ) 

(  Kauffbeuren  ,  le  4  décembre.  ) 

Très  chière  et  très  amée  fille,  nostre  saint  Père  le 
pape  nous  a,  tant  par  ses  lettres,  que  par  très  révé- 
rend père  en  Dieu,  monsieur  le  cardinal  de  Sainte- 
Croix,  légat  apostolique,  et  le  seigneur  Constantin, 
son  ambassadeur  devers  nous,  très  instamment  requis 
de  la  relaxacion  des  aluns  séquestrez  en  nos  pays  de 
par  delà,  et  encor  fait  journellement  poursuyr  par  ledit 
sieur  cardinal,  nous  remontrant  à  celle  fin,  iceux 
aluns  estre  députez  pour  l'entretenement  de  plusieurs 
poures  chrestiens  deschassez  de  leurs  biens  par  les 
Infidèles ^  comment  dudit  sieur  Constantin  et  autres, 
et  que  nostredit  saint  Père  est  tenu  de  relever  de  dom- 
mage les  marchans,  aussy  qu'il  a  ceste  matière  bien  à 
cueur,  dont  se  icelle  relaxacion  ne  luy  estoit  faite,  il 
seroit  contraint  d'y  procéder  par  tous  les  rigoureux 
remèdes  de  l'église. 

Et  combien  que  nous  nous  soyons  par  plusieurs  fois 
excusé  que  nous  ne  nous  meslons  de  ceste  matière, 
i.  2 


18  LETTRES  DE  MAX1M1LIEN 

ains  que  en  laissons  faire  à  nostre  conseil  par  delà^ 
néantmoins  ils  nous  ont  remonstré  que  vous  avez  ren- 
voyez le  commissaire  de  nostredit  saint  Père  par  devers 
nous,  comme  principal  tuteur  et  mainbour  desdits 
pays,  sans  luy  vouloir  faire  autre  responce  ne  despesche 
sur  les  briefs  de  nostredit  saint  Père. 

Parquoy  est  que  les  advertissemens  et  informations 
que  nous  avez  envoiez  touchant  ceste  matière,  ne 
semblent  à  ceux  de  nostre  conseil  estre  assez  souffisans 
pour  y  prendre  bon  pied,  nous  avons  bien  voulu 
entendre  de  nos  amez  et  féaulx,  messire  Sigismond 
Phlouch ,  nostre  conseiller,  et  de  vostre  président  de 
Bresse,  ce  qu'ils  sçauroient  du  demene  de  ceste  matière, 
et  comment  l'on  y  avoit  besoingné  par  delà  en  leur 
présence.  Lesquels  entre  autres  choses  nous  ont  dit, 
d'un  appointement  qu'ils  avoient  traité  avec  les  mar- 
chans  desdits  aluns  par  vostre  ordonnance,  ensemble 
les  difficultez  parquoy  ledit  traité  n'avoit  sorty  effect. 

Et  ce  entendu,  désirans  une  bonne  fin  estre  mise  en 
ceste  matière ,  nous  avons  commis  et  députez  iceulx 
messire  Sigismond  et  président  de  Bresse,  et  nostre 
amé  et  féal  conseiller  messire  Paule  de  Liechstein  ', 
baron  de  Castelboren,  pour  eux  trouver  avec  lesdits 
sieurs  cardinal  et  Constantin,  affin  de  entendre  et 
communiquer  avec  eux  sur  ceste  dite  matière ,  et  s'il 
estoit  possible  y  trouver  quelque  bon  appointement 
amiable. 

Lesquels  tous  ensemble,  après  plusieurs  communi- 
cations et  assemblées  qu'ils  ont  de  ce  eues,  ont  sur  ce 

»  C'est  à  ce  même  Paul  de  Liechtenstein  que  Maximilien  confia  plus 
tard,  le  16  septembre  i5i  1,  le  projet  qu'il  avait  conçu  de  se  faire  élire 
pape  après  la  mort  de  Jules  II. 

eonçeu  certains  articles  en  latin,  dont  vous  envoyons 
la  copie,  qu'il  semble  à  ceux  de  nostre  conseil  estre 
meilleurs  que  ledit  premier  traitier,  mesmement  du  pris 
desdits  aluns,  et  touchant  l'argent  qu'ils  presteront 
incontinent  sans  gaige,  comme  de  l'absolution  de 
Friscobaldi  et  des  autres  que  sera  asseurée.  Et  aussy 
que  ledit  traité  seroit  pur  et  net,  et  non  point  condi- 
cionné ,  ainsi  qu'estoit  le  premier.  Sy  voulons  et  vous 
ordonnons  que  iceux  articles ,  ensemble  ceux  du  pre- 
mier traitier,  vous  mettiez  en  délibération  de  nostre 
conseil  de  par  delà,  pour  sçavoir  d'eulx  si  lesdits  ar- 
ticles sont  acceptables  ou  non  ;  et  s'ilz  les  treuvent 
estre  bons,  les  pourrez  accepter.  Toutes  voyes  il 
semble  à  ceulx  de  nostredit  conseil  que  se  ceulx  de 
nostredit  conseil  de  par  delà  ne  trouvent  bon  et  seur 
fondement  en  ceste  matière  et  bien  soustenable ,  que 
feriez  mieulx  d'en  appoinctier  de  bonne  heure  que 
plus  tart ,  pour  éviter  plus  grant  dommaige  ;  et  nous 
advertissez  de  leur  délibération  et  conclusion  sur  ce  et 
de  ce  que  y  aurez  fait.  A  tant ,  très  chière  et  très  amée 
fille,  nostre  Seigneur  soit  garde  de  vous. 

Donné  en  nostre  ville  de  Kaufpueren,  le  mie  jour  de 
décembre,  l'an  mil  vc  et  vu. 

Nous  avons  fait  double  la  présente  despesche  pour 
encoires  la  vous  envoyer,  affin  que  se  noz  autres  lestres 
de  ceste  matière  estoient  ruée  jus,  que  ces  présentes 

puissent  venir  à  vous.  Vostre  bon  père  Maxi — 

Plus  bas,  Renner  '. 

•  A  cette  lettre  est  joint,  en  latin,  le  projet  d'appointement  dont  il 
est  parlé  ci-dessus.  Il  est  trop  étendu  et  trop  peu  intéressant  pour 
être  inséré  ici. 

12.  —  MAXIMILIEN  A  MARGUERITE. 

L'Empereur  justifie  sa  conduite  au  sujet  du  mariage  de  Charles  son 
petit-fils  avec  la  fille  du  roi  d'Angleterre,  et  de  la  rupture  de 
l'union  projetée  du  même  prince  avec  Claude  de  France ,  fille 
aînée  du  roi  Louis  XII.  —  (  Original.  ) 

(  Kauffbeuren ,  le  4  décembre.) 

Très  chière  et  très  amée  fille ,  nous  avons  receu  voz 
lettres  que  nous  avez  nagaires  escript  de  vostre  main, 
ensemble  le  double  des  articles  que  noz  et  les  vostres 
commis  que  avez  envoyez  à  Calais  devers  aussi  les  com- 
mis de  nostre  frère  le  roy  d'Angleterre,  estans  illec 
vous  ont  envoyez  touchant  ce  qu'ilz  ont  jusques  à  oires 
peu  besoingnié  par  ensemble  de  leur  charge. 

Mais  pour  ce  que  le  roy  de  France  a,  dez  long-temps, 
dit  et  déclairé,  et  s'en  est  aussi  plaint  à  nostre  saint 
Père  le  pape,  au  roy  d'Arragon  et  à  tous  les  roys  chré- 
tiens, princes  et  subgectz  de  nostre  saint-empire,  mes- 
mement  à  la  journée  de  Constance,  que  nous  avions 
fait  et  procuré  vers  nostre  frère  le  roy  d'Angleterre,  le 
mariaige  d'entre  nostre  filz  Charles  et  de  sa  fille,  pour 
délaisser  le  mariaige  qui  avoit  esté  fait  à  Haghenauw 
d'entre  nostredit  fils  Charles  et  Claude  sa  fille  %  parquoy 
il  avoit  eu  bien  cause  d'alier  à  ung  autre  sadicte  fille. 

Nous  désirons,  affin  que  chacun  congnoisse  le  contre 
de  ce  que  dit  est,  que  ordonnez  à  iceulx  comme  que 

•  Ce  mariage,  stipulé  pour  la  première  fois  dans  le  traité  d'alliance 
conclu  à  Trente,  le  i3  octobre  i5oi,  a  été  confirmé  par  le  traité  de 
Lyon  du  5  avril  i5o2,  par  celui  de  Blois  du  ni  septembre  i5o4,  et 
enfin  par  l'acte  d'investiture  du  duché  de  Milan,  donné  à  Haguenau 
le  7  avril  i5o5.  (I{ec.  Diplom.  de  Dumont,  I,  iG,  27,  55,  60.) 

en  concluant  le  mariaige  d'entre  nostredit  filz  Charles 
et  la  fille  de  nostredit  frère  le  roy  d'Angleterre,  ilz  ré- 
servent que  se  deans  un  g  an  prouchain,  ledit  roy  de 
France  vueilt  renouveller  et  entretenir  ledit  mariaige 
d'Aghenauw  que  en  ce  cas  nous  ne  serons  point  tenu, 
ledit  an  durant,  de  entretenir  et  observer,  ne  aussi  faire 
entretenir  et  observer  ledit  présent  traictié  avec  la  fille 
de  nostredit  frère  le  roy  d'Angleterre,  ne  aussi  de  paier 
à  celle  cause  les  cinquante  mil  escus,  ainsi  que  lesdits 
articles  le  contiennent. 

Et  combien  que  saichons  que  ledit  roy  de  France 
n'en  fera  riens,  et  qui  n'y  a  nul  espoir,  toutesfois  nous 
voulons  bien  pour  nostre  honneur  que  oudit  présent 
traittié  soit  mise  la  clause  desusdite,  affin  mesme- 
ment  de  démonstrer  par  eifect  à  tous  que  nous  ains 
ledit. roy  de  France  mesmes. 

Et  voulons  que  en  advertissez  à  diligence  nosdiz 
commis ,  et  que  leur  ordonnez  que  avec  icelle  clause 
ils  passent  et  concluent  incontinent  tous  lesdits  articles; 
car  nostre  plaisir  est  tel.  A  tant,  très  chière  et  très 
amée  fille,  nostre  Seigneur  soit  garde  de  vous. 

Donné  en  nostre  ville  de  Kaupueren ,  le  1111e  jour 
de  décembre,  l'an  xvc  et  vu.  Vostre  bon  père  Maxi. — 
Contresigné  Renner. 


13.  —  MAXIMILIEN  A  MARGUERITE. 

L'Empereur  prescrit  des  dispositions  pour  secourir  la  Bourgogne, 
menacée  d'invasion  par  les  Français.  —  {Original.) 

(Rauft'beuren,  le  4  décembre.) 

Très  chière  et  très  amée  fille ,  sur  ce  que  nostre  très 
chier  et  très  amé  cousin ,  le  marquis  de  Bauden ,  nous 

avoit  naguères  escript  qu'il  avoit  tout  prestz  mil  che- 
vaulx  et  mil  piétons,  vous  requérant  de  luy  signifïier 
ce  qu'il  en  devroit  faire,  nous  luy  avons  escript  et 
aussy  fait  dire  par  nostre  amé  et  féal  chevalier,  messire 
Melcior  de  Maesmunster,  que  désirions  et  voulions 
que  à  tout  iceulx  gens  de  cheval  et  de  pied ,  et  avec 
autres  gens  de  guerre  que  luy  envoyerions ,  il  print 
incontinent  son  chemin  par  Ghampaigne,  pour  deslà 
venir  contre  le  pays  de  Bourgoingne  ;  car  il  estoit  trop 
meilleur,  attendu  que  les  François  estoient  à  tout  leur 
puissance  à  l'entour  de  nos  pays ,  de  les  invahir  et 
destruire  pour  préserver  nos  subjects ,  que  ce  que  les- 
dits  François  les  invahissent  et  destruisissent ,  comme 
ils  ont  desjà  fait,  ceulx  de  nostre  pays  de  Brabant. 

Toutes  voies ,  nostredit  cousin  nous  a  présentement 
escript  que  vous  luy  avez  mandé  que  vous  n'avez  plus 
que  faire  de  ses  gens  d'armes  et  que  l'on  a  envoyé  un 
mandement  patent  venant  de  nostre  pays  de  Brabant 
à  ceulx  de  nostre  pays  de  Luxembourg ,  par  lequel  l'on 
leur  ordonne  de  non  riens  entreprendre  sur  iceulx 
François  dont  nous  donnons  merveilles,  et  ne  sçavons 
de  où  ce  peut  procéder. 

Parquoy  et  que  désirons  sçavoir  les  causes  et  raisons 
qui  ont  meu  par  delà  de  empescher  l'entreprise  dessus 
dit,  nous  vous  requérons  que  incontinent  et  à  dili- 
gence vous  nous  en  adver tissez  bien  et  au  long. 

Et  considéré  que  plusieurs  François  se  sont  partis 
du  duché  de  Milan  pour  eux  venir  joindre  à  la  puis- 
sance des  autres,  mesmement  monsieur  d'Aremberch 
qui  est  venu  sur  les  frontières  de  nostre  conté  de  Bour- 
gogne pour  le  gaster  et  adommaigier,  et  que  iceulx 
François  s'efforcent  de  tous  coustez  de  faire  illecq  une 

grande  puissance  dont  il  fait  bien  à  douter  qui  pour- 
1  oient  tost  invahir,  brûler  et  destruire  ledit  pays  de 
Bourgoingne,  se  sur  ce  il  n'y  estoit  pourveu,  il  est 
nécessaire,  affin  de  préserver  icelluy  et  autres  nos  pays 
que  ceulx  de  nos  pays  d'embas  facent  allencontre 
d'iceulx  François  une  contre  puissance  et  que  nostredit 
cousin,  ensemble  les  gens  d'armes  dessus  dits  les  as- 
saillent du  cousté  de  Champaigne.  Car  par  ce  moyen 
ils  seront  contrains  d'culx  diviser,  et  en  sorte  que 
leurdite  puissance  ne  sera  pas  si  grande  que  de  povoir 
entreprendre,  faire  dommaige  ne  vexation  à  aucuns 
de  nosdits  pays;  et  aussy  il  sera  meilleur  de  les  invahir 
sur  leur  pays  que  de  attendre  qu'ils  entreprendent 
sur  nous  et  nosdits  pays. 

Et  partant ,  nous  désirons  que  escrivez  à  nostredit 
cousin  que,  en  ensuivant  ce  que  vous  avez  conclu  avec 
luy,  il  amasse  desdits  gens  d'armes  pour  faire  et  accom- 
plir ce  que  luy  avons  ordonné. 

Car  par  ces  moyens ,  nous  espérons  de  saulver  ledit 
poure  pays  de  Bourgoingne  desdits  François ,  qui  par 
tant  de  fois  a  soustenu  d'eulx  de  si  grans  oppressions  et 
molestations  que  jusques  à  leur  détriment  et  entière 
ruyne,  pour  l'amour  et  fidélité  qu'ils  ont  toujours  euz 
à  nos  parens  et  pi  édicesseurs  de  la  maison  de  Bourgoin- 
gne ,  et  mesmement  pour  le  recouvrement  de  vostre 
personne,  aussy  de  entretenir  la  guerre  en  France,  et 
de  vangier  l'outtraige  qu'ils  ont  fait  en  nostredit  pays 
de  Brabant. 

Et  à  ceste  fin  nous  ordonnerons  a  nostredit  cousin 
de  Bauden  une  bonne  somme  de  deniers  pour  aydier  à 
entretenir  sesdits  gens  d'armes  avec  les  aultres  que 
nous  y  envoyerons ,  comme  dit  est ,  et  vous  requérons 

t[ue,  en  entretenant  le  traité  que  avez  conclu  avec  luy, 
vous  luy  faictes  pareillement  baillier  pour  l'entretene- 
ment  de  sesdits  gens  d'armes  une  autre  somme  de  de- 
niers à  bon  compte.  A  tant,  très  chière  et  très  amée 
fille,  nostre  Seigneur  soit  garde  de  vous. 

Donné  en  nostre  ville  de  Kaufpueren,  le  1111e  jour  de 
décembre,  l'an  xvc  vu.  Plus  bas  est  écrit  :  lysés  deux 
foes  ceste  lettre,  car  il  est  d'importance.  Vostre  bon 
père  Maxi.  —  Plus  bas,  Renner. 


14.  —  MARGUERITE  A  MAXIMILJEN. 

Marguerite  prie  son  père  de  confirmer  la  résignation  de  l'office  de 
prévôt  de  l'hôtel  du  prince  de  Castille  et  des  maréchaux  de  par- 
deçà  ,  faite  par  Valentin  de  Bussel  en  faveur  de  Gérard  de 
Perroche.  —  {Minute.) 

(  Bruxelles ,  le  6  décembre.  ) 

Mon  très  redoubté  seigneur  et  père,  si  très  humble- 
ment que  faire  puis  me  recommande  à  vostre  bonne 
grâce. 

Monseigneur,  Valentin  de  Bussel ,  prévost  de  l'ostel 
de  feu  monsieur  mon  frère,  que  Dieu  pardoint,  et  des 
mareschaulx  de  par  deçà,  soy  voyant  travillié  de 
gouttes,  a  résigné  son  estât  avec  les  gaiges  et  drois  en 
mes  mains,  au  prouffit  de  Gérard  de  Perroche ,  lequel 
estoit  son  lieutenant.  J'ay  passé  ceste  résignacion 
soubz  vostre  plésir  ;  et  combien  que  les  principaulx  de 
vostre  conseil  de  par  deçà  et  autres  qu'ilz  congnoissent 
ledit  Gérard  m'ayent  affermé  qu'il  soit  très  ydoine  en 
Testât,  et  qu'il  me  semblast  très  raisonnable,  lui  en 
faire  expédier  lettres  et  le  faire  inscripre  es  escros  de 
l'oslel  de  monsieur  mon  nepveu,  se  ay-je  différé  le 

faire  tant  que  vous  en  eusse  adverty  et  ce  que  sur  ce 
entendisse  vostre  bon  plésir.  Si  vous  suplie  le  me 
segniffier  par  voz  lettres,  et  sur  ce,  Monseigneur,  je 
prye  nostre  Seigneur  vous  donner  bonne  vye  et  longhe. 
Escript  à  Bruxelles,  ce  viejour  de  décembre,  xvc  vu. 
Vostre  très  humble  et  très  obéissante  fille,  Marguerite 
d'Austrice. 


15.  —  MAXIMILIEN  A  MARGUERITE. 

Il  lui  recommande  Michiel  de  Clerfay  pour  le  premier  office  con- 
venable qui  vaquera  en  Hainaut ,  au  lieu  de  celui  de  grand- 
veneur  de  Gueldres  qui  lui  avait  été  octroyé.  —  {Original.) 

(Halle,  le  10  décembre.) 

Très  chière  et  très  amée  fille ,  de  la  part  de  nostre 
bien  amé  Michiel  de  Clerfay,  jaidis  escuier  de  chambre 
de  feu  nostre  très  chier  et  très  amé  fîlz  le  roy  de  Castille, 
que  Dieu  absoille,  nous  a  esté  remonstré  que  nostre- 
dit  feu  fîlz  luy  a  donné  par  ses  lettres  patentes  Testât 
et  office  de  grant  veneur  de  notre  pays  de  Gheldres 
dont  il  a  joy  sans  aucun  contredict,  nous  requérant 
le  vouloir  entretenir  oudit  office  et  luy  en  faire  des- 
pechier  noz  lettres  de  confirmation.  Et  pour  ce  que 
avons  pieça  accordé  icellui  office  à  ung  de  noz  servi- 
teurs qu'il  nous  semble  à  ce  estre  ydoine  et  souffisant, 
comme  desjà  vous  avons  escript,  et  que  voulons  qu'il 
en  joysse  et  nul  autre,  nous  avons,  en  ce  lieu  et  pour 
récompence  dudit  office,  accordé  oudit  Clerfay  de  le 
pourveoir  du  premier  qui ,  après  ceulx  que  avez  desjà 
promis,  escherra  vacant  et  de  sa  qualité  en  nostre  pays 

de  Haynnau,  en  faveur  mesmement  des  services  qu'il  a 
parcy devant  faiz  alentour  de  la  personne  de  nostredit 
feu  fîlz.  Dont  vous  advertissons  et  vous  requérons  que, 
ledit  cas  advenant,  vous  vueillez  en  ce  avoir  ledit 
Clerfay  pour  recommandé  et  le  pourveoir  dudit  premier 
office,  ainsi  que  dit  est,  par  manière  de  provision  et 
soubz  condicion  que  à  nostre  venue  par  delà,  il  sera 
tenu  d'en  obtenir  de  nous  lettres  de  confirmacion.  Car 
nostre  plaisir  est  tel.  A  tant,  très  chière  et  très  amée 
fille,  le  Seigneur  soit  garde  de  vous. 

Escript  en  nostre  ville  de  Halle,  le  xe  jour  de  dé- 
cembre,  l'an  xvc  et  vu.  Per  Regem.  —  Contresigné 
Botechou. 


16. —MARGUERITE  A  MAXIMILIEN. 

Elle  expose  à  son  père  la  demande  qui  lui  est  faite  d'une  prébende 
à  Saint-Aubin  de  Namur,  pour  Jacques  de  Longchampt,  né  hors 
de  légitime  mariage;  elle  lui  fait  part  qu'elle  avait  déjà  engagé 
sa  parole  pour  le  même  bénéfice  à  Louis  Maroton,  et  le  prie  de 
régler  la  chose  lui-même.  —  {Minute.) 

(  Bruxelles ,  le  1 1  de'cembre.  ) 

Mon  très  redoubté  seigneur  et  père ,  très  humble- 
ment à  vostre  bonne  grâce  me  recommande. 

Monseigneur,  le  sieur  de  Spontin  s'est  trouvé  par 
devers  moy  et  m'a  requis  donner  une  prébende  va- 
cante que  il  dit  à  Namur  en  l'esglise  Saint-Aulbain, 
puis  aucuns  jours  ençà,  à  Me  Jaques  de  Longchampt, 
son  parent,  et  avecq  ce  dispenser  ledit  Me  Jaques,  sur 
ce  qu'il  est  incapable  à  tenir  ladite  prébende,  pour  ce 
qu'il  n'est  nez  en  léal  mariage  ;  et  les  statuz  feriez  par 

les  fondateurs  d'icelle  esglise  sont  toutellement  con- 
traires à  tous  illégitimes.  Toutefois,  Monseigneur, 
que  c'est  la  mesme  prébende  de  laquelle  para  van  t 
j'avoye  fait  don  à  Me  Loys  Maraton ,  secrétaire  du  sieur 
de  Berghes,  qui  est  vostre  bon  serviteur,  soubs  toutef- 
ois vostre  bon  plésir,  ne  luy  ay  pu  bonnement  oc- 
troyer sadite  requeste.  Ains  me  suis  accordée  vous  en 
escripre  à  ce  que  vostre  bon  plésir  soit  en  faire  et  dis- 
poser ainsi  qu'il  vous  plaira ,  me  mandant  et  comman- 
dant tousjours  sur  ce  et  toutes  choses  voz  bons  plésirs, 
pour  de  tout  mon  povoir  les  faire  et  accomplir.  Aydant 
nostre  Seigneur  auquel  je  prie,  mon  très  redoubté  sei- 
gneur et  père,  vous  donner  très  bonne  vie  et  longue. 
Escript  à  Bruxelles,  ce  xie  de  décembre  xvc  vu. 


17.  —  MAXIMILIEN  A  MARGUERITE. 

Incursions  de  Robert  de  la  Marck  dans  les  pays  de  Luxembourg  et 
de  Namur.  Mesures  à  prendre  pour  le  repousser.  —  {Original.) 

(  Merci  mingen,  le  18  décembre.) 

Très  chièreet  très  amée  fille,  nous  sommes  advertis 
que  messire  Robert  de  la  Marche  se  retire  à  tout  ses 
gens  d'armes  à  l'enconti  e  de  nos  pays  de  Luxembourg 
et  de  Namur,  en  intention  de  courir  sus  aux  subjects 
d'iceulx  pays  et  de  vaingier  le  fait  d'armes  que  à  bonne 
cause  ils  ont  naguères  fait  sur  les  François.  Et  pour  ce 
que  désirons  qui  soit  à  ce  pourveu  à  la  préservation 
de  nosdits  subjects,  nous  vous  requérons  que  inconti- 
nent cestes  veues,  vous  faictes  faire  crys  et  publications 
par  tout  iceulx  pays  que  ung  chascun  d'eulx  soit  sur 

ses  gardes,  affin  que  se  ledit  messire  Robert,  François 
ou  aultres  les  vueillent  invahir,  oultraigier  et  com- 
battre, qu'ils  se  puissent  deffendre  et  que  a  ce  leur 
faictes  donner  secours  et  autres  aides  nécessaires  et 
que  besoing  leur  sera ,  et  en  sorte  que  par  faulte  d'y 
pourvoir  de  bonne  heure,  ils,  ne  nos  autres  subjects  de 
par  delà  n'y  aient  du  dommaige.  A  tant ,  très  chière 
et  très  amée  fille,  nostre  Seigneur  soit  garde  de  vous. 
Escript  en  nostre  ville  de  Menynghen,  le  xvme  jour 
de  décembre,  l'an  xvc  vu.  Vostre  bon  père  Maxi. 
■ —  Plus  bas,  Renner. 


18.  —  MAXIM1LIEN  A  MARGUERITE. 

Mathieu  Lang,  Paul  de  Liechtenstein  et  Cyprien  de  Seurtemer 
continueront  de  toucher  la  pension  de  quatorze  cents  livres  que 
chacun  d'eux  recevait  du  feu  roi  de  Castille.  —  {Original  double, 
dont  l'un  porte  la  date  du  13  décembre.) 

(Memmingen,  le  28  décembre.) 

.  DE    PAR    LE   ROY. 

Très  chière  et  très  amée  fille ,  pour  certaines  causes 
et  considérations  à  ce  nous  mouvans ,  avons  continué 
et  de  nouveau  octroyé  et  accordé  à  révérend  père  en 
Dieu,  nos  chiers  et  féaulx,  sire  Mathieu  Laing,  évèque 
de  Gurce;  Paule  Lichtenstain ,  chevalier  de  nostre 
ordre,  et  Cyprian  de  Seurtemer,  nostre  chancellier  de 
Thirol,  et  à  chacun  d'eulx,  la  pension  de  quatorze  cens 
livres,  du  pris  de  quarante  gros  de  nostre  monnoye  de 
Flandres  la  livre,  par  an,  qu'ils  et  chacun  d'eulx  avoient 
de  feu  nostre  très  chier  et  très  amé  fils,  le  roy  de  Cas- 
tille, vostre  frère,  cui  Dieu  absoille,  à  commencier 

ladite  pension  dès  le  premier  jour  de  novembre  quinze 
cens  et  six  prochain  suivant,  après  le  trespas  de  feu 
nostredit  fils.  Et  en  outre  pour  ce  que  à  cause  d'icelle 
pension  leur  estoit  et  est  encore  deu  le  payement  d'une 
demye  année  auparavant,  montant  pour  chacun  d'eulx 
à  sept  cens  desdites  livres,  nous  avons  aussy  or- 
donné, ordonnons  et  voulons  qu'ils  soient  payez  des- 
dites sept  cens  livres,  selon  et  ainsi  que  verrez  plus  à 
plain  par  les  lettres  que  leur  en  avons  fait  despéchier 
et  enregistrer  par  deçà,  et  les  avons  signé  de  nostre 
main;  mais  pour  l'absence  de  notre  audiencier  secré- 
taire signant  en  finances,  estant  par  delà ,  ne  les 
avons  fait  signer  de  secrétaire  ne  aussy  sceller,  ains 
les  vous  envoions  avec  ceste,  vous  ordonnant  et  man- 
dant bien  expressément  et  acertes  que  lesdites  lettres 
vous  faictes  signer  par  nostredit  audiencier,  après  les 
faictes  sceller,  vérifïier  et  intériner  par  les  chiefs  gou- 
verneur et  trésorier  général  de  nos  domaines  et 
finances  par  delà,  selon  et  ainsy  qu'il  appartiendra, 
de  sorte  et  manière  qu'il  n'ait  faulte  au  contenu  et  estât 
d'icelles  en  quelque  façon  que  soit,  et  le  tout  ainsy 
faict  et  despéchié,  nous  renvoyez  icelles  lettres  par  la 
poste,  sans  y  faire  faulte,  car  nostre  plaisir  est  tel. 
Très  chière  et  très  amée  fille,  nostre  Seigneur  soit 
garde  de  vous. 

Donné  en  nostre  cité  de  Meinminghen,  le  xxvine  jour 
de  décembre,  l'an  xvc  et  vu.  Per  Regem,  ad  man- 
dat um  Domini  Cœsaris  proprium* 

19.  —  MAXIMILIEN  A  MARGUERITE. 

Alliance  avec  l'Angleterre;  dispositions  pour  commencer  les  hosti- 
lités. Aide  à  demander  aux  Etats.  Présomption  des  Français  et 
des  Vénitiens.  Mort  imminente  d'un  conseiller  de  Hollande.  Office 
du  greffe  des  finances  retiré  au  secrétaire  Marnix  pour  en  gra- 
tifier Maximilien  Quarré,  filleul  de  l'Empereur.  —  {Original.) 

(Franckenstein,  le  31  décembre.) 

Très  chière  et  très  amée  fille.  Nous  avons  receu  vos 
lettres  du  xxe  de  ce  mois  escriptes  de  vostre  main  et 
autres  de  vostre  secrétaire ,  aussy  ouy  ce  que  vostre 
président  nous  a  dit  de  bouche  de  vostre  part  et  veu  les 
advertissemens  quil  nous  a  monstre  tant  escrips  de 
vostre  main  que  d'autres. 

Et  au  regard  desdits  advertissemens  escrips  de  vostre 
main ,  nous  avions  desja  proposé  la  plupart  de  ce  que 
nous  avez  advisé  et  avons  conceu  certaines  instructions 
secrètes  par  lesquelles  entendrez  bientost  nostre  vou- 
lenté  de  ce  qu'entendons  faire  et  aurez  ung  bon  chief , 
aussy  la  conclusion  de  l'aliance  d'Angleterre  et  sembla- 
blement  bientost  nouvelles  que  nous  aurons  commencé 
la  guerre  ;  car  nous  nous  en  allons  maintenant  mettre 
aux  champs  pour  entrer  en  pays  et  avons  donné  ordre 
pour  secourir  les  pays  d'embas,  se  le  cas  le  requiert 
et  toutes  choses  si  bien  disposé  que  espérons  en  avoir 
bonne  yssue. 

Entant  que  touche  l'assemblée  des  estats  de  nos 
pays  de  par  delà,  nous  sommes  d'advis  que,  pour  mieulx 
induire  les  Flamends  à  donner  aide  et  affin  que  les 
autres  les  ensuivent ,  vous  faites  assembler  lesdits  estats 
en  nostre  ville  de  Gand  et  illec  leur  faites  exposer  les 

matières  bien  au  long  et  aussy  dire  les  remonstrances 
nécessaires  ausquels  envoyons  de  bonnes  lettres,  comme 
verrez  par  la  copie  d'ycelles  que  vous  envoyons  aussi 
avec  cestes. 

Les  François  et  Vénissiens,  nos  communs  ennemis, 
se  renomment  estre  puissans  de  quarante  mille  comba- 
tans,  tant  ungs  que  autres,  et  se  vantent  aussy  que  à  la 
première  entrée  que  ferons  deans  les  Itales,  ils  nous 
viendront  combattre  et  baillé  la  bataille  dont  nous  espé- 
rons bien,  Dieu  en  ayde,  et  a  nostre  bonne  querelle, 
de  nous  def Fendre. 

Touchant  ce  que  nous  escripvez  du  conseiller  de 
Hollande  qui  est  en  doubte  de  mort,  nous  sommes 
contens  que,  le  cas  advenant,  vous  en  pourvéez  celluy 
pour  qui  vous  en  avez  escript. 

De  ce  que  nous  remerciez  des  offices  du  grefFe  de 
nos  finances  de  par  delà,  et  de  secrétaire  ordinaire 
qu'avons  donné  à  vostre  secrétaire  Marnix,  nous  l'a- 
vions fait  de  bon  cueur;  car  nous  avons  tous  ceulx  qui 
vous  servent  bien  pour  recommandez ,  et  à  celle  cause 
fait  mettre  nostredit  don  deans  les  instructions  de 
messire  Sigismond  Pliloucg,  et  de  vostredit  président, 
ainsy  que  verrez;  mais  pour  ce  que  nous  avez  encoires 
depuis  escript  de  vouloir  confermer  la  résignation  qui 
avoit  esté  faite  à  nostre  filleul,  Maximilien  Quarré,  duclit 
office  qui  pour  ce  est  venu  devers  nous,  devant  que 
ayons  receu  vosdites  lettres  de  merciement  et  aussi  que 
en  avons  esté  très  instamment  requis,  nous  luy  avons 
fait  despescher  nosdites  lettres  de  confirmation  dont 
vous  advertissons,  affin  de  contenter  les  parties  au  mieulx 
que  pourrez.  Et  quant  quelque  autre  office  vaquera  en 
nos  pays  de  par  delà  bone  pour  vostredit  secrétaire , 

nous  l'aurons  en  icelluy  avant  tous  autres  pour  recom- 
mandé. A  tant,  très  chière  et  très  amée  fille,  nostre 
Seigneur  soit  garde  de  vous. 

Donné  en  nostre  chasteau  de  Fragestain,  le  dernier 
jour  de  décembre,  l'an  mil  vc  et  vu.  Vostre  bon 
père  Maxi. 


20.  —  MAXIMILIEN  A  MARGUERITE. 

Il  informe  sa  fille  qu'il  a  conféré  l'office  de  pelletier  et  fourreur 
aux  honneurs  de  l'archiduc  Charles,  à  Ghisbrecht  Van  den  Dyck. 
—  (  Original.  ) 

(  Franckenstein ,  le  31  décembre  ) 

Très  chière  et  très  amée  fille,  de  la  part  d'un  nommé 
Ghysbrecht  Van  den  Dyck,  demeurant  en  nostre  ville 
de  Malines,  peletier  et  fourreur  aux  honneurs  de  nostre 
très  chier  et  très  amé  filz,  l'archiduc  Charles,  nous 
avons  esté  requis  luy  vouloir  donner  et  accorder  l'office 
et  estât  de  peletier  et  fourreur  ordinaire  compté  par 
les  escroes  de  nostredit  filz  à  demi  an  que  feu  Guillaume 
de  Warenghien  souloit  avoir.  Et  pour  ce  que  sommes 
advertis  ledit  Ghysbrecht  estre  homme  à  ce  ydoine  et 
souffisant,  et  que  aucuns  de  noz  féaulx  le  nous  ont  fort 
recommandé,  nous  luy  avons  donné  et  accordé  icellui 
estât  et  office  de  fourreur  ordinaire  vacant  par  le  moyen 
dessusdit,  en  cas  que  vous  n'y  aiez  encoires  pourveu 
d'un  autre.  Et  voulons  et  vous  requérons  que  en  ce  cas 
vous  luy  en  faictes  despechier  par  delà  telles  nos  lettres 
que  besoin  g  lui  sera. 

A  tant,  très  chière  et  très  amée  fille,  nostre  Seigneur 
soit  garde  de  vous. 

Escript  en  nostre  château  de  Fragenstain,  le  derre- 
ïiier  jour  de  décembre,  l'an  xvc  et  vu.  Per  Regem.  — 
ï*lus  bas ,  Botechou. 


21. —MARGUERITE  A  MAXIMILIEN. 

Elle  mande  à  l'Empereur  qu'elle  a  conféré,  sauf  son  bon  plaisir,  a 
Louis  Maroton,  une  prébende  vacante  dans  l'église  de  Namur. 
— .  {Minute.) 

(  Bruxelles ,  de'cembre.  ) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  hier  au  seoir  maistre  Loys  Maraton , 
serviteur  de  monsieur  de  Berghes,  lequel  puis  nagaires 
est  revenu  devers  vous,  vint  à  moy  et  m'avertit  d'une 
prébende  et  chanoynie  vacquant  en  l'église  de  Namur 
par  le  décès  d'ung  dernier  possesseur  d'icelle  illecq 
nouvellement  trespassé ,  me  requerrant,  en  faveur  de 
son  maistre,  icelle  prébende  lui  donner  et  accorder, 
actendu  mesmement  qu'elle  est  de  petite  importance 
et  petit  revenu;  ce  que  j'ay  fait,  Monseigneur,  soubz 
vostre  bon  plésir.  Et  pour  ce,  Monseigneur,  que  ledit 
maistre  Loys  est  ung  homme  vertueux  et  lecteré ,  dont 
l'on  se  peult  servir,  vous  supplie,  Monseigneur,  luy 
conserver  mondit  don,  et  vous  me  ferez  honneur  et 
plésir. 

Mon  très  redoubté  seigneur  et  père ,  je  prie  à  tant 
nostre  Seigneur  qui  vous  doint  bonne  vie  et  longhe. 

Escript  à  Bruxelles,  ce.  . .  jour  de  décembre  xvc 
et  vu. 


i. 

22.  —  MARGUERITE  A  MAXIMILIEN. 

Elle  prie  l'Empereur  de  consentir  à  ce  que  François  Cabel  soit 
reçu  conseiller  ordinaire  de  la  chambre  du  conseil  en  Hollande 
advenant  le  trépas  du  titulaire  Willem  van  Berendrecht.  — 
(  Minute.  ) 

(  Malines ,  décembre.  ) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  j'ay  esté  présentement  avertye  que 
ung  conseillier  ordinaire  de  la  chambre  du  conseil  en 
Hollande,  nommé  maistre  Willem  Van  Berendrecht, 
fort  vieulx  et  cassé,  est  détenu  d'une  griefve  maladie 
d'où  l'on  n'a  espoir  qu'il  se  puisse  relever.  A  ceste 
cause  et  pour  non  leissier  le  nombre  dudit  conseil 
despourveu  de  gens  de  bien  et  ydoines,  ay  esté  requise 
par  aucuns  bons  personnaiges  et  mesmes  par  le  sieur 
d'Icestain  "  pourveoir  maistre  François  Cabel,  homme 
bien  souffisant  et  expérimenté,  selon  le  rapport  que 
m'en  a  esté  fait  et  qui  a  esté  passé  six  ans  advocat  dudit 
pays  de  Hollande  dudit  estât  et  office,  cas  advenant  toutes- 
fois  dudit  maistre  Willem.  Toutesfois,  Monseigneur, 
pour  ce  que  c'est  a  vous  y  pourveoir,  ne  Fay  osé  accor- 
der sans  votre  sceu  et  commandement,  jasoit  que  la 
chose  fuisse  bien  raisonnable.  Ains  vous  ay  proumis 
vous  en  escripre;  ce  que  je  fais,  Monseigneur,  vous 
suppliant  me  consentir  et  acorder  que  je  lisse  pour- 
veoir icellui  maistre  François  dudit  estât  et  office  de 
conseillier  ordinaire  ou  lieu  dudit  maistre  Willem, 

1  Fions  d'Egmond,  seigneur  d'Iselstein. 

s'il  vient  à  vacquer  par  trespas,  résignacion  ou  autre- 
ment, et  vous  me  ferez  honneur  et  plésir,  me  certifiant 
sur  ce  vostre  bon  vouloir. 

Mon  très  redoublé  seigneur  et  père,  je  prie  à  tant 
nostre  Seigneur  que  vous  ait  en  sa  sainte  garde. 

Escript  à  Malines,  ce...  jour  de  décembre  xvc  et  vu. 


23.  —  MARGUERITE  A  MAXIMILIEN. 

Elle  recommande  à  son  père  Louis  Yaca ,  maître  d'école  de  l'ar- 
chiduc Charles.  —  {Minute.) 

(Malines,  décembre.) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  je  croy  que  estes  assez  averty  de  la 
bonne  diligence  que  maistre  Loys  Vaca,  maistre  d'escole 
de  monseigneur  mon  nepveur,  prent  journelement  à 
le  instruyi  e  en  lettres  et  bonnes  meurs,  dont  il  prouf- 
fite  grandemant,  selon  son  eage,  au  moyen  de  quoy  il 
mérite  d'estre  aydié  et  avancé  pour  lui  donner  couraige 
de  continuer  son  service  de  bien  en  mieulx.  Et  pour  ce, 
Monseigneur,  qu'il  a  esleu  la  voye  ecclésiastique  en  la 
^uelk  désire  l'aydier  et  avancher  de  mon  povoir,  tant 
en  faveur  des  bonnes  vertuz  qui  sont  en  luy  que  à  la 
instante  requeste  de  mondit  seigneur  et  nepveur , 
et  afin  que  plus  convenablement  il  se  puisse  entre- 
tenir en  son  service,  vous  supplie,  Monseigneur,  tenir 
main  à  ce  que  ledit  maistre  Loys  puisse  obtenir  réserve 
d'aucuns  bénéfices,  comme  par  le  docteur  de  Mota  ' 

'  Le  même  qui  en  i5io  fut,  avec  André  de  Burgo  et  l'évêque  de 
Gurce,  l'un  des  ambassadeurs  de  l'Empereur  auprès  de  Louis  XII. 

serez  amplement  informé,  ensemble  de  la  ydonéitéj 
prudence  et  expérience  d'icelluy  maistre  Loys.  Ce  fai- 
sant ,  Monseigneur,  me  ferez  honneur  et  plésir. 

Mon  très  redoubté  seigneur  et  père,  je  prie  à  tant 
nostre  Seigneur  qui  vous  doint  très  bonne  vie  et 
longue. 

Escript  à Malines,  ce...  jour  de  décembre  xvc  et  vu. 


24.  —  MARGUERITE  A  MAXIMILIEN. 

Marguerite  prie  son  père  d'agréer  Guyot  Lempereur  comme  ser- 
gent à  masse  de  l'archiduc  Charles.  —  {Minute.) 

(  Malines ,  décembre.  ) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  il  pleust  au  feu  roy,  mon  frère,  cuy 
Dieu  pardoint,  permectre  l'office  de  sergant  à  masse  de 
monseigneur  mon  nepveur,  à  Guyot  Lempereur,  son 
plumassier,  porteur  de  cestes,  comme  verrez  par  la 
cédulle  de  mondit  feu  seigneur  et  frère,  dont  il  vous  fera 
apparoir  pour  en  avoir  la  joyssance  ;  et  pour  ce  que 
aucuns  mes  espéciaulx  serviteurs  m'ont  requis^vofrs 
escripre  en  sa  faveur,  vous  supplie,  Monseigneur, 
l'avoir  pour  recommandé  en  ce  que  dessus. 

Mon  très  redoubté  seigneur  et  père ,  je  prie  à  tant 
nostre  Seigneur  qui  vous  doint  très  bonne  vie  et 
longue. 

Escript  à  Malines ,  ce.  .  .  jour  de  décembre  xvc 
et  vu. 

25.  _  MAXIMILIEN  A  MARGUERITE. 

Il  lui  annonce  qu'en  attendant  l'accord  à  intervenir  entre  les  sei- 
gneurs de  Vergy,  de  Chalernez  et  de  Flagy,  il  a  ordonné  à  ce 
dernier  de  se  rendre  auprès  d'elle  pour  le  service  de  l'archiduc 
Charles.  —  (  Original.  ) 

(Bolzane,  le  16  février.) 

Très  chière  et  très  amée  fille ,  pour  ce  que  nous  ne 
povons  de  présent  bonnement  entendre  de  mectre  une 
lin  ou  différent  estant  entre  nostre  cousin  le  seigneur 
de  Vergy  d'une  part,  et  les  seigneurs  de  Chalemez  et 
de  Flagy,  jusques  à  nostre  retour  de  nostre  vouaige  de 
Romme,  que  alors  nous  espérons  de  les  appoinctier 
finablement,  se  faire  se  peut,  et  ainsi  que  trouverons 
estre  affaire ,  nous  avons  chargé  audit  seigneur  de 
Flagy  de  ce  pendant  soy  tirer  devers  vous  et  ou  service 
de  nostre  très  chier  et  très  amé  filz,  l'archiduc  Charles. 
Et  voulons  et  vous  ordonnons  que  le  recepvez  et  faictes 
traicter  et  entretenir  ou  service  de  nostrediz  fils,  en  tel 
estât  et  à  tels  gaiges  qu'il  avoit  et  prenoit  de  feu  nostre 
très  chier  et  très  amé  filz,  le  roi  de  Castille,  que  Dieu 
absoille,  sans  y  faire  faulte;  car  ainsy  nous  plaist-il. 

Donné  à  Bolzanne  ',  le  xviejour  de  février,  l'an  xvc 
et  vu.  Per  Regem.  —  Contresigné  Renner. 

'  On  ne  comprend  pas  trop  comment  l'Empereur  a  pu  se  trouver 
le  même  jour  à  Bolzane  dans  le  Tyrol,  et  à  Dislingen  dans  la  Souabe  , 
comme  la  lettre  suivante  paraît  l'indiquer.  Aussi  la  date  de  cette  der- 
nière doit-elle  être  reportée  à  l'armée  i5o6  (vieux  style  de  France) 

26.  —  MAXIMILIEN  A  MARGUERITE. 

L'Empereur  invite  sa  fille  à  une  partie  de  chasse.  —  {Original.) 

{  Dislingen,  le  16  février.  ) 

Maximilianus,  divina  favente  clementia,  Romanorum 
rex  semper  Augustus,  etc. 

Illustris  principissa,  filia  charissima,  significamus 
dilectioni  tuae  nos  hodie  in  proximo  oppidi  Auraci  '  par- 
rasse  venationem,  ad  quam  ipsam  invitantes  hortamur 
ut  obviam  nobis  procedendo  proficiscatur  ad  eum 
locum  ad  quem  presentium  lator  ipsam  conducet  :  ubi 
nos  eam  bénigne  excipiemus  et  conabimur  illi  ex 
venatione  voluptatem  inducere  non  mediocrem,  op- 
tantes ut  Deus  omnipotens  ipsam  diu  incolumem  con- 
servare  dignetur.  Datum  in  arce  Inslingen,  die  martis 
xvi  februarii,  anno  Domini  m  c  vu,  regni  nostri  xxi°. 

Vostre  bon  père  Maximilianus;  ad  niandalum  do- 
mini Régis  proprium. 


27.  —  MAXIMILIEN  A  MARGUERITE. 

L'Empereur  recommande  à  sa  fille  de  bien  accueillir  Pierre  de 
Targis,  dépêché  vers  elle  par  le  légat,  cardinal  de  Sainte-Croix. 
—  (  Original.  ) 

(Brauneck  en  Tyrol,  le  24  fe'vrier.  ) 

Très  chière  et  très  amée  fille,  très  révérend  père 
en  Dieu  nostre  très  cher  et  féal  cousin,  le  cardinal  de 
Saincte  Croix,  légat  vers  nous  de  nostre  saint  Père  le 

'  Auraci,  Aurach  ou  TJrach,  petite  ville  de  Souabe  avec  un  château, 
entre  Ulm  et  Tubingue. 

pape,  envoyé  présentement  par  delà  ung  nommé 
Pierre  de  Targis,  son  chambrier,  pour  veoir  et  visiter 
vous  et  nostre  très  chier  et  très  amé  filz  l'archiduc 
Charles,  et  à  vous  deux  présenter  quelques  choses 
ecclésiastiques  de  par  luy.  Si  vous  requérons  et  néant- 
moins  ordonnons  que  quant  icellui  Pierre  viendra  de- 
vers vous ,  le  recepvez  gracieusement  et  le  menez 
devers  nostredit  filz ,  et  aussi  le  faictes  par  luy  recep- 
voir  bien  et  gracieusement  et  au  surplus  traictier  le 
plus  honnestement  que  pourrez,  et  en  sorte  qu'il  ait 
cause  de  faire  bon  rapport  audit  légat,  son  maistre  ; 
car  nous  trouvons  ledit  cardinal  estre  fort  affectioné  à 
nostre  maison  ;  et  en  ce  faisant  nous  ferez  chose 
agréable.  A  tant,  très  chière  et  très  amée  fille,  nostre 
Seigneur  soit  garde  de  vous. 

Donné  en  nostre  ville  de  Bruneck,  le  xxmie  jour  de 
février,  l'an  mil  vc  et  vu.  Per  Regem. 


28.  _  MAXIMIL1EN  A  MARGUERITE. 

Motifs  du  délai  qu'il  a  mis  à  lui  renvoyer  ses  députés  avec  la  ratifi- 
cation des  traités  d'Angleterre.  Il  annonce  une  solution  favorable 
pour  ses  affaires  particulières ,  et  lui  fait  un  don  de  dix  mille 
écus  pour  les  dépenses  de  sa  maison.  —  {Original.  ) 

(  Brauneck  ,  le  25  février.  ) 

Très  chière  et  très  amée  fille,  combien  que  de  pieçà 
et  nous  estans  à  Kaufpueren ,  eussions  despéchié  voz 
députés  et  baillié  noz  instructions  et  lettres  de  cré- 
dence,  ensemble  noz  lettres  de  povoir  du  gouverne- 
ment de  par  delà  que  vous  avons  ouctroyé  en  nostre 
absence ,   ainsi  que  verrez,  et  que  ne  sceussions  autre 

chose  que  vosdits  députez  deussent  dès-lors  partir  pour 
s'en  retourner  devers  vous  à  tout  icelles  despêches; 
toutefois  pour  ce  que  vostre  président  de  Bresse  se  di- 
soit  avoir  commandement  de  vous  de  non  retourner 
jusques  à  ce  que  les  traictez  d'Angleterre  fussent  entiè- 
rement accomplis  et  ratifiiez  par  nous ,  et  que  n'avions 
adoncques  nul  autre  féable  ayant  la  langue  franchoise, 
que  à  faulte  de  lui ,  eussions  peu  envoyer  avec  messire 
Sigismond  Phloug,  pour  vous  exposer  la  teneur  de  nos- 
dites  instructions  et  vous  déclairer  notre  intencion  et 
ce  que  avons  proposé  faire ,  envoyasmes  icellui  messire 
Sigismond  à  Ausbourg,  attendre  nostre  amé  et  féal 
conseiller,  messire  Andrieu  de  Burgo,  lequel  nous 
espérions  de  incontinent  envoyer  devers  lui,  pour  eulx 
deux  ensemble  se  tirer  devers  vous.  Ce  que  ne  nous  a 
esté  possible  de  faire  si  tost  que  en  avions  le  désir, 
comme  pour  pluseurs  noz  affaires  et  de  grans  im- 
portances tant  d'Espaigne  que  d'Italie,  avons  esté 
contraintz  de  le  retenir  jusques  à  présent.  Et  de  la 
despesche  desdites  ratifications  des  traictez  d'Angle- 
terre, il  ne  nous  a  esté  possible  d'y  povoir  plustot 
entendre,  obstant  les  grans  affaires  et  occupations 
que  avons  à  présent  touchant  les  affaires  de  la  guerre. 
Et  après  que  avons  eu  ung  peu  donné  bon  ordre  à 
iceulx  affaires,  nous  avons  visité  iceulx  traictez  d'An- 
gleterre, desquelz  nous  avons  fait  despeschier  noz  let- 
tres, selon  les  mynutes  et  ainsi  que  le  désirez. 

Au  surplus ,  nous  avons  donné  quelque  autres  in- 
structions ausdits  messire  Andrieu  de  Burgo  et  vostre 
dit  président,  lesquelz  s'en  vont  présentement  avec 
ledit  messire  Sigismond  devers  vous,  et  leur  avons 
aussi  chargié  de  bouche  vous  dire  quelque  chose  de 

nostre  part,  si  les  vueillez  croire  comme  nous  mesmes 
de  ce  qu'ilz  vous  diront  de  par  nous. 

Et  en  tant  que  touche  vostre  cas  particulier,  nous  y 
avons  donné  tel  ordre  que  aurez  cause  d'estre  bien 
contente  de  nous.  Et  si  vous  ne  povez  avoir  ce  que  dé- 
sirez, du  moins  vous  aurez  récompense  que  créons 
qu'il  vous  sera  bien  agréable ,  et  conduirons  les  choses 
à  nostre  honneur  et  à  votre  prouffit,  comment  enten- 
drez à  la  venue  de  vosdits  depputez,  et  espérons  vous 
faire  valoir  icelle  récompense ,  autant  que  les  pièces 
que  vous  demandiés  par  vostre  requeste. 

Et  affin  que  n'ayez  faulte ,  pendant  la  despêche,  à 
vostredit  cas  particulier  et  pour  mieulx  povoir  furnir  à 
la  despense  de  vostre  estât ,  vous  envoyons  unes  lettres 
de  don  de  dix  mil  escus,  lesquelz ,  s'yl  n'y  a  autre  ar- 
gent plus  cler,  pourrez  prendre  des  deniers  d'Angle- 
terre ,  en  disposant  du  demorant ,  selon  la  forme  de 
noz  instructions  qu'avons  baillié  à  vosdits  députez, 
ensemble  ledit  messire  Andrieu  de  Burgo.  A  tant, 
très  chière  et  très  amée  fille,  nostre  Seigneur  soit  garde 
de  vous. 

Donné  à  Bruneck,  le  xxve  jour  de  febvrier,  l'an 
XVe  vu. 

Vostre  bon  père  Maxi.  —  Plus  bas,  Botechou. 

29.  —  MAXIMILIEN  A  MARGUERITE. 

Il  renvoie  à  sa  fille  le  secrétaire  Louis,  en  attendant  les  instructions 
qu'il  ne  pourra  donner  qu'à  son  arrivée  à  Cologne.  Il  l'entre- 
tiendra plus  tard  du  conseil  privé  et  du  grand  conseil.  Doré- 
navant elle  recevra  tous  les  jours  de  ses  nouvelles ,  qui  seront 
quelquefois  étranges  ;  toutefois  il  espère  finir  par  battre  rude- 
ment les  Français.  —  {Autographe.  ) 

(Prame,  le  10  mars) 

Ma  bonne  fylle ,  je  a  oy  la  crédence  de  mester  Loys, 
vostre  secrétaire,  et  aussy  les  lestres  qu'il  vous  a  pieu 
nous  envoyer  de  par  luy  ;  et  sur  se  ,  yl  vous  dira  la  res- 
pons  en  généralité  ;  lequel  instruction  ne  peult  estre 
prest  jusques  que  soes  à  Colloingne;  là  el  sera  sy  tost 
cumrae  vous  en  vous  mains  adressés  par  la  postery. 

Nous  vous  envoyuns  cy  enclos  la  cedulles  dount  je 
vous  ay  parlé  de  vostre  privé  conseil  et  du  nostre, 
jusques  que  plus  avant  nous  pourruns  parler  assamble 
et  du  grand  consel  en  camun. 

Vous  aurés  dornesavant  tout  le  jour  novelles  de 
nous  ;  et  sur  ce  je  vous  dys  adieu.  Je  eusse  prins  vo- 
lentier  plus  graciosement  mon  recès  ou  partement  de 
vous;  mes  les  poursuans  m'ont  sela  entrerumpu.  Je 
creins  que  lesdites  mes  novelles  serunt  souventesfois 
estranges  ;  car  le  cours  de  mond  me  gouvernt  trop 
fort  ;  toutefoes  je  espoer  en  Dieu  que  tout  sera  parfaet 
auderain  selon  votre  désir.  Au  surplus,  je  prie  notre 
Creator  que  yl  vous  doint  tousjours  bon  prospérité  et 
sainte ,  et  sela  que  plus  désirés ,  et  à  moy  que  je  pusse 
pour  son  honneur  donner  ung  lurde  baste  aux  Fran- 
zoes  par  myll  leor  traison. 

Faet  à  Prame,  le  xe  jour  de  mars,  de  la  main  de 
vostre  bon  père  Màxi. 


ET  DE  MARGUERITE  SA  FILLE.  —  1507.  43 


30.  —  MAXIMILIEN  A  MARGUERITE. 

L'Empereur  conseille  à  sa  fille  de  rester  en  bonne  intelligence  avec 

le  roi  d'Aragon  ,  afin  de  ne  pas  compromettre  son  douaire  ;   il 

l'autorise  à  conserver  Claude  de  Cilly  comme  agent  auprès  de 

ce  prince,  et  charge  André  de  Burgo  de  lui  mander  ses  intentions 

sur  d'autres  affaires.   Il  recommande  de   faire  arrêter  le  sieur 

de  Ravestain  et  l'évêque  de  Liège,  s'ils  viennent  en  ambassade 

sans  sauf-conduit.  Vœux  pour  l'accord  des  seigneurs  de  Chièvres 

et  de  Berghes.  Gouvernement  de  Vilvorde,  et  renouvellement  de 

la  loi  a  Anvers.  Ratification  des  traités  d'Angleterre,  etc.  — 

(  Original.  ) 

(Augsbourg,  le  25  mars.) 

Très  chière  et  très  amée  fille  ,  pour  les  grans  afferes 
qui  nous  sont  survenuz  depuis  un  mois  encà ,  nous  ne 
vous  avons  peu  jusques  k  oires,  faire  responce  à  ce  que 
depuis  ce  temps  nous  avez  escript  et  fait  dire  par  vostre 
président  de  Bresse,  ne  aussi  entendre  à  la  despesche 
des  afferes  de  par  delà.  Mais  à  présent  que  sommes  à 
loisir  pour  ce  faire,  vous  voulons  bien  sur  tout  faire 
responce  et  avons  entendu  à  la  totale  despesche  de  voz 
députez. 

Et  en  tant  qui  touche  les  lettres  du  roy  d'Arragon 
et  de  Claude  de  Cilly,  nous  avons  entendu  le  contenu 
d'icelle;  et  puisque  les  choses  ne  sont  bien  à  nostre 
propos,  nous  sommes  d'advis  que  debvez  donner 
bonnes  parolles  audit  roy  d'Arragon  et  l'entretenir 
au  mieulx  que  vous  pourrez ,  pour  povoir  mieulx  joyr 
de  vostre  douhaire;  et  si  vous  samble  bon  de  entrete- 
nir devers  luy  ledit  Claude  de  Cilly  pour  vostredit  cas, 
nous  le  remettons  à  vostre  discrécion.  Mais  de  l'ap- 
poinctement  que  désireriez  estre  fait  avec  ledit  roy 

d'Arragon,  nous  en  avons  dit  à  vosdits  depputez  et  à 
messire  Andrieu  de  Burgo  ,  qui  vont  devers  vous ,  ce 
que  en  entendons  estre  fait  ;  et  semblablement  de  la 
neutralité  pour  laquelle  vous  avoit  escript  notre  cou- 
sine la  princesse  d'Oranges.  Si  les  vueillez  croire  de  ce 
et  d'autres  choses  qu'avons  intencion  de  faire ,  dont 
leur  avons  chargé  vous  advertir  à  leur  venue  devers 
vous. 

Au  regard  de  ce  que  nous  avez  fait  advertyr  du  sieur 
de  Ravestain  et  de  l'évesque  de  Liège,  que  l'on  dit 
debvoir  venir  en  embassade  par  delà ,  nous  ne  sçau- 
rions  penser  qu'ilz  y  deussent  venir,  sans  demander 
saulfconduyt.  Parquoy,  s'ilz  envoyent  pour  avoir  ledit 
saulfconduit ,  nous  désirons  que  les  remettez  à  nous 
comme  principal  tuteur  et  mainbour  ;  et  si  par  fortune 
ilz  sont  si  hardis  que  d'y  aller  sans  icellui  saulfconduyt, 
en  ce  cas  il  n'y  aura  point  de  mal  de  les  tenir,  ainsi 
que  firent  les  François  nos  ambassades  de  par  delà. 

Touchant  l'appoinctement  des  seigneurs  de  Berghes 
et  de  Chierves  dont  vous  nous  avez  escript ,  pour  ce 
que  verrions  voulentiers  tous  les  grans  maistres  de  par 
delà  en  bonne  union,  et  que  sçavons  ledit  seigneur 
de  Berghes  avoir  aussy  différent  avec  le  sieur  de  Ville, 
mesmement  de  la  vénerie  de  Brabant ,  aussi  que  voul- 
drions  le  tout  estre  appaysé  ensemble ,  nous  voulons 
préalablement,  devant  que  faire  nulle  conclusion  dudit 
appoinctement ,  que  vous  nous  envoyez  bien  et  au 
long  tous  les  articles  de  l'appoinctement  que  lesdits 
seigneurs  de  Berghes  et  de  Chierves  vouldroient  faire, 
ensemble  vostre  advis  sur  chacun  desdits  articles.  Et 
aussi  que  nous  escripvez  particulièrement  quelle  chose 
il  vous  semblera  estre  affaire  dudit  seigneur  de  Cilly  ; 


ET  DE  MARGUERITE  SA  FILLE.  —  1507.  45 

car  il  entend  aussi  estre  premier  chambellan  de  nostre 
filz  Charles ,  et  touchant  la  vénerie  de  Brabant. 

Pareillement  de  ce  que  vous  semblera  du  gouverne- 
ment de  Villevorde  et  de  l'office  de  commectre  les 
eschevins  en  Anvers  ;  et  que  sur  toutes  choses  nous 
donnez  plain  advertissement,  affin  que,  eu  nostre  advis, 
puissions  mieulx  entendre  et  mectre  lesdits  seigneurs 
en  bonne  union. 

Au  surplus,  nous  avons  fait  despeschier  les  ratifica- 
tions d'Angleterre,  selon  les  mynutes  qui  nous  sont 
esté  envoyées ,  et  sans  riens  chaingier  de  la  substance, 
lesquelles  nous  vous  envoyons  par  vosditz  députez  ; 
car  nous  ne  nous  avons  osé  fier  de  les  envoyer  par  les 
postes ,  et  escripvons  de  ce  bonnes  lettres  excusatoires 
à  nostre  frère  le  roy  d'Angleterre,  et  telles  que  nous 
espérons  qu'il  se  contentera  de  nous  de  la  retardacion 
d'icelle  et  prendra  toutes  choses  en  bonne  part. 

De  Haluin  vostre  escuier,  lequel  désirez  estre  pour- 
veu  de  l'office  d'eschevin  du  Franc,  puis  qu'il  est  du 
pays  et  vostre  serviteur,  nous  sommes  contens  que  le 
pourvoyez  dudit  estât  et  que  luy  en  faictes  despescher 
noz  lettres  patentes ,  si  nous  ne  l'avons  promis  à  autre, 
comme  créons  que  c'est. 

Et  semblablement  du  maistre  des  postes  de  par  delà 
qui  demande  estre  entretenu  en  son  estât,  ainsi  qu'il 
estoit  du  temps  du  feu  roy  de  Castille,  nostre  filz, 
nous  sommes  contens  que  le  faictes  entretenir  en  son- 
dit  estât  et  qu'il  soit  paier  de  ce  qu'il  luy  pourra  estre 
deu  à  celle  cause. 

En  oultre,  nous  avons  escript  à  nostre  cousin  le  duc 
de  Savoye,  pour  les  afferes  de  votre  douhaire  de  par 
delà ,  telle  lettre  que  désiriez  et  selon  la  mynute  que 

nous  avez  dernièrement  envoyée,  lesquelles  nous  luy 
envoyerons  par  ung  chevaulcheur  exprès  de  nostre 
escuierie.  Et  sommes  bien  délibéré  de  vous  y  aidier 
et  assister  ainsi  qu'il  appartient.  A  tant,  très  chière 
et  très  amée  fille,  nostre  Seigneur  soit  garde  de  vous. 

Escript  en  nostre  ville  d'Ausbourg,  le  xxve  jour  de 
mars,  l'an  xvc  et  vu.  Vostre  bon  père  Maxi.  —  Plus 
bas,  Renner. 


31.  _  MARGUERITE  A  MAXIMILIEN. 

Marguerite  recommande  à  l'Empereur  Claude  de  Boulon ,  écuyer 
d'ccurie  du  feu  roi  de  Castille,  lequel  a  rendu  de  bons  services 
dans  la  guerre  de  Gueldres.  —  [Minute.) 

(Malines ) 

Mon  très  redoubté  seigneur  et  père ,  très  humble- 
ment a  vostre  bonne  grâce  me  recommande. 

Monseigneur,  Claude  de  Bouton,  escuier  d'escurie  du 
feu  roy ,  mon  frère ,  cuy  Dieu  absoille ,  s'en  va  pré- 
sentement devers  vous  pour  les  causes  qu'il  vous  dira. 
Et  pour  ce,  Monseigneur,  qu'il  a  bien  et  longuement 
servy  mondit  feu  seigneur  et  frère ,  et  encoires  despuis 
son  trespas,  s'est  continuelment  employé  au  fait  de 
ceste  guerre  de  Gheldres,  sans  y  esparnier  sa  personne 
ne  ses  biens,  je  vous  supplie,  Monseigneur,  l'avoir  en 
bonne  et  singulière  recommandacion,  et  vous  me  ferez 
honneur  et  plésir.  Mon  très  redoubté  seigneur  et 
père,  je  prie  à  tant  nostre  Seigneur  qui  vous  doint  très 
bonne  vie  et  longue  avec  l'accomplissement  de  voz 
très  haulx  et  vertueux  désirs. 

Escript  a  Malines ,  ce  jour 

32.  —  MARGUERITE  A  MAXIMILIEN. 

Elle  recommande  Charles  Le  Clerc  pour  l'office  de  maître  extraor- 
dinaire en  la  chambre  des  comptes  de  Lille.  —  [Minute  *.) 

(Malines ) 

Mon  très  redoubté  seigneur  et  père ,  très  humble- 
ment à  vostre  bonne  grâce  me  recommande. 

Monseigneur,  Charles  Le  Clerc,  vostre  conseiller  et 
trésorier  des  guerres  de  par  delà ,  m'a  exposet  maintz 
et  divers  services  qu'ilz  a  faiz  au  feu  roy  mon  frère,  cuy 
Dieu  absoille ,  encoires  despuis  son  trespas  en  sundit 
estât  et  office,  pour  récompense  desquelz  il  seroit  vou- 
lentier  par  vous  pourveu  de  Testât  et  office  de  maistre 
extraordinaire  de  la  chambre  des  comptes  à  Lile,  sur- 
actendant  la  vacacion  d'aucune  place  par  ordonance 
d'icelle ,  qui  est  assez  apparente  de  bien  tost  vacquer, 
à  cause  de  la  vielesse  et  débilité  esquels  sont  constitué 
la  plupart  desclits  maistres  ordinaires.  Et  pour  ce,  Mon- 
seigneur, que  la  nécessité  requiert  bien  y  peurveoir 
d'aucun  bon  personnaige  expérimenté  en  fait  de  comp- 
tes, qui  ayt  à  supporter  et  soulaigier  les  anchiens  et 
caducques  officiers  qui  clésoiresnavant  ne  peuvent  sup- 
porter la  labeur  et  traveil  y  requis ,  et  comme  suis 
avertye  de  la  suffisance  et  expérience  dudit  trésorier, 
vous  supplie,  Monseigneur,  le  vouloir,  en  faveur  de 
moy  et  d'aucuns  bons  personnaiges  qui  m'ont  de  ce 
pour  luy  requis,  pourveoir  dudit  estât  et  office  de  maistre 
de  la  chambre  des  comptes  extraordinaire,  jusques  par 

'  Cette  minute  sans  date  a  été  classée  par  M.  Godefroy  dans  les  liasses 
de  i5oy;  toutefois  je  remarque  que  Charles  Le  Clerc  n'a  été  reçu 
maître  extraordinaire  de  la  chambre  des  comptes  de  Lille  qu'en  i5i2, 
et  maître  ordinaire  qu'en  i5i6.  (Voyez  La  Flandre  illustrée  par  l'in- 
stitution de  la  Chambre  du  Roi,  par  J.  de  Seur,  8o,  8i.) 

le  trespas  d'aucun  résignant,  ou  autrement,  il  peut 
estre  ordinaire.  Et  de  celly  faire  despechier  ou  me 
envoier  faire  despecher  lettres  patentes  en  tel  cas  pei- 
tinens;  et  j'espère,  Monseigneur,  que  vous  en  trou- 
verez bien  servyt,  et  aura  par  ce  moyen  persévérer  de 
bien  en  mieux et  si  me  ferez  honneur  et  plésir. 

Mon  très  redoubté  seigneur  et  père,  je  prie  a  tant 
nostre  Seigneur  qui  vous  doint  très  bonne  vie  et  longhe. 

Escript  à  Malines. 


33.  __  MARGUERITE  A  MAXIMILIEN. 

Elle  regrette  de  ne  pouvoir  conférer  à  Guillaume  Le  Normand  l'of- 
fice de  commissaire  aux  revues ,  attendu  que  le  sieur  de  Mon- 
tigny  en  est  déjà  pourvu.  —  {Minute.) 

Mon  très  redoubté  seigneur  et  père,  très  humble- 
ment a  vostre  bonne  grâce  me  recommande. 

Monseigneur,  j'ay  par  Guillaume  Le  Normand  receu 
les  lettres  qu'il  vous  a  pieu  m'escripre  en  sa  faveur, 
pour  le  pourveoir  de  Testât  et  office  de  commissaire 
des  monstres  et  revues  de  la  gendarmerie  de  par  deçà, 
ou  lieu  de  feu  Julien  de  La  Haye,  dernier  possessant 
d'icelle. 

Sur  quoy,  Monseigneur,  vous  avertiz  que  avant  le 
trespas  dudit  Julien ,  obstant  son  absence ,  a  convenu 
par  plusieurs  fois  députer  et  décerner  commissaires 
ausdites  reveues  et  monstres,  entre  lesquelz  y  ont  esté 
députez,  par  advis  de  nostre  conseil  aucunesfois  la  plus 
part  du  temps ,  le  sieur  de  Montigny  et  Jérôme  Vent, 
pour  garder  le  passe  droit  et  abuz  qui  se  font  en  sem- 
blable cas. 

Et  advenant  le  trespas  dudit  Julien,  ceulx  dudit 

conseil  et  moy  regardans  l'exercice  dudit  office  estre 
vacant,  avons  esté  d'avis  pourveoir  ledit  de  Montigny 
d'icelluy  estât  et  office  de  commissaire  sous  vostre  nom, 
par  manière  de  pencion  et  soubz  vostre  bon  plésir  ; 
lequel  office  despuis  il  a  exercé  jusques  à  présent. 

De  quoy,  Monseigneur,  je  vous  ay  bien  voulu  avertir 
avant  que  y  pourveoir  plus  à  pîain  ;  et  croy,  Mon- 
seigneur, que  entendez  assez  que  ledit  office  requer- 
roit  bien  avoir  ung  vieulx  gentilhomme  expérimenté 
ou  fait  de  guerre ,  qui  fust  craint  et  obéy,  pour  y  bien 
garder  vostre  droit  et  éviter  tous  abus  ;  et  que  ce  ne 
seroit  pas  bien  convenable  y  pourveoir  dudit  Guillaume, 
lequel ,  à  ce  que  ay  entendu,  a  esté  reconnu  par  ceulx 
de  vostre  conseil  inhabile  à  tenir  office ,  et  requerroit 
tousjours  ledit  office  homme  plus  expérimenté  que 
ledit  Montigny  qui  en  pourroit  finir. 

Toutesfois,  Monseigneur,  vostre  bon  plésir  sera  me 
mander  et  ordonner  ce  qu'il  vous  plaira  en  estre  fait; 
et  soit  ledit  Normand  ou  aultre,  j'en  useray  tant  en  ce 
que  en  toutes  autres  choses  tousjours  selon  vostre  désir 
et  intencion.  Priant  Dieu,  mon  très  1  edoubté  seigneur 
et  père ,  qu'il  vous  doint  bonne  vie  et  longue. 

Escript , 


34.  —  MARGUERITE  A  MAXIMILIEN. 

Elle  le  prie  de  ratifier  l'accord  qu'elle  a  ménagé  entre  deux  pré- 
tendants à  l'office  de  receveur  de  Flandre,  au  quartier  de  Gand. 
—  (  Minute.  ) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  ces  jours  passez,  j'ay  dressé  ung  ap- 
i.  4 

poinctement  entre  Lyévin  Lyens  et  Lyévin  de  Porthel- 
berghe,  à  cause  de  l'office  de  receveur  de  Flandre  ou 
quartier  de  Gand,  en  la  forme  et  manière  contenue  ou 
mémoyre  icy  encluz,  qu'est  au  grey  et  contentement 
desdites  parties,  et  semblablement  de  mon  cousin  le 
sieur  de  Fyennes,  lieutenant  et  gouverneur  des  pays  de 
Flandre.  Et  sera  cause  ledit  appoinctement  obvyer  à 
pJuseurs  grans  inconvénient,  qui  en  fussent  peu 
sourdre,  d'un  cousté  et  d'autre.  Aussy  j'ay  par  ce 
moyen  satisfait  à  ce  qu'avoye  prins ,  tant  pour  avoir 
promptement  argent  pour  aucunement  survenir  aux 
grans  affaires  qui  occupoient ,  que  pour  complaire  au- 
dit de  Fyennes,  qui  avoit  ceste  matière  fort  à  cueur; 
et  en  telles  neccessités,  Monseigneur,  eusse  esté  con- 
traincte  engaiger  plustôt  tout  ce  que  j'ay  que  faillir  ou 
paiement  des  Alemans,  noz  ennemis  estanz  dedans  le 
pays  de  par  deçà  comme  pour  lors  y  estoient ,  que  me 
contraignir  prandre  argent  dudit  Porthelberghe  sur 
ledit  office,  comme  par  aultres  mes  lettres  avez  peu  en- 
tendre. Et  pour  ce,  Monseigneur,  queay  promis  à  icelles 
parties  tenir  main  envers  vous  que  ledit  appoinctement 
seroit  ratiffié  et  agréé  par  vous,  vous  supplie,  Mon- 
seigneur, en  toute  humilité,  me  faire  cest  honneur  de 
icelluy  confirmer  et  auctoriser  et  faire  dépescher  à  ung 
chacun  voz  lettres  patentes,  selon  le  contenu  dudit 
appoinctement,  et  vous  me  ferez  honneur  et  plésir; 
aussy  ferez  vous  audit  seigneur  de  Fyennes ,  qui  est 
vostre  bon  et  léal  serviteur  ' . 

'  L'Empereur  a  fait  à  cette  lettre  une  réponse  favorable,  sous  la 
date  du  3i  juillet  iôo^,  à  Constance;  de  sorte  qu'elle  eût  pu  être 
classée  parmi  celles  du  même  mois. 

1508 

Commençant  à  Pâques,  le  23  avril;  finissant  le  7  avril. 


3S.  _  MAXIMILIEN  A  MARGUERITE. 

L'Empereur  l'invite  à  faire  dorénavant  solder  par  le  trésorier  de 
Dole  la  pension  que  Simon  Franchois  avait  obtenue  sur  la  re- 
cette générale  des  Pays-Bas.  —  {Original.) 

(  Lauchstaedt,  le  27  avril.) 

Très  chière  et  très  amée  fille,  nostre  amé  et  féal 
escuier,  Symon  Franchois ,  nous  a  remonstré  comme 
feu  nostre  très  chier  et  très  amé  filz,  le  roy  de  Castille, 
que  Dieu  absoille,  lui  avoit  parcidevant  donné  et  con- 
stitué la  pension  de  dix-huit  solz  par  jour,  à  en  estre 
payé  par  les  mains  de  nostre  amé  et  féal  receveur  gé- 
néral de  noz  pays  d'embas ,  Symon  Longin  ,  ou  d'autre 
présent  ou  avenir.  Et  que,  combien  que  derrenière- 
ment,  nous  estant  en  nostre  cité  de  Constance,  lui 
octroiasmes  lettres   addressant  à.  vous   pour   d'icelle 
pension  l'en  faire  payer,  jusques  autrement  par  nous 
en  seroit  ordonné ,  toutefïbys ,  pour  les  grans  affaires 
qui  ont  esté  en  nostre  conté  de  Bourgoingne,  ledit 
Symon  Franchois  n'a  peu  présenter  sesdites  lettres,  ne 
aussi  poursuy  sadite  pension  devers  ledit  receveur, 
nous  requérant  au  surplus  que,  actendu  la  distance  du 
chemin  dez  noz  pays  de  Bourgoingne   en  noz  pays 
d'embas  et  la  despence  qu'il  lui  convient  supporter  en 
poursuivant  sadite   pension,    nostre   plaisir  soit  lui 

transporter  sadite  pension  et  l'en  faire  doiresenavant 
payer  par  nostre  amé  et  féal  trésorier  de  Dole  présent 
et  avenir.  Et  pour  ce  que  avons  en  bonne  et  singulière 
recommandacion  ledit  Symon  Franchois ,  nous  vous 
requérons  que,  en  ayant  regard  aux  bons  services  qu'il 
a  parcidevant  faiz  à  nous  et  à  nostredit  feu  filz ,  vous 
vueillez  consentir  que  sadite  pension  lui  soit  trans- 
portée sur  nostre  trésorier  de  Dole  présent  et  avenir,  et 
que,  actendu  vostre  assignat,  vous  prenez  iceulx 
ailleurs.  A  tant,  très  chière  et  très  amée  fille,  nostre 
Seigneur  soit  garde  de  vous. 

Donné  en  nostre  ville  de  Laustat,  le  xxvne  jour 
d'avril,  l'an  mil  vc  et  vu  après  Pasques.  Ayès  ly  pour 
recommandé.  Maxi.  —  Plus  bas,  Renner. 


36.  —  MAXIMILIEN  A  MARGUERITE. 

L'Empereur  mande  à  sa  fille  de  conférer  à  Jacques  Coelrnan , 
chapelain  de  l'archiduc  Charles  ,  la  cure  de  Menicquedame  en 
Hollande.  —  (  Original.  ) 

(Lintz-sur-le-Rhin,  le  12  mai.) 

Très  chière  et  très  amée  fille,  de  la  part  de  maistre 
Jacques  Coelmann,  chappellain  de  nostre  très  cher  et 
très  amé  fils,  l'archiduc  Charles,  nous  a  esté  remonstré 
comment  dernièrement,  nous  estans  à  Constance,  lui 
accordasmes  la  première  cure  qui  dès  lors  escherroit 
vacant  en  nostre  pays  de  Hollande,  et  que  puis  na- 
guères  la  cure  de  Menicquedamme,  en  nostredit  pays  de 
Hollande,  est  escheue  vacant  à  nostre  disposicion,  nous 
requérant  de,  en  ensuivant  nostredit  don,  nostre  plésir 
soit  le  pourveoir  d'icelle  cure  et  luy  en  faire  despes- 

chier  noz  lettres  patentes.  Et  pour  ce  que  sommes  bien 
enclins  à  sadite  requeste ,  en  faveur  mesmement  des 
bons  et  agréables  services  qu'il  a  parcidevant  faiz  et 
fait  journellement  à  nostredit  filz  Charles ,  nous  vous 
requérons  que,  en  ensuivant  ce  que  dit  est,  vous  le 
vueillez  avoir  en  ce  pour  recommandé  et  le  pourveoir 
sur  ce  par  delà  de  nosdites  lettres  comme  faire  pour- 
rions. En  quoy  faisant,  nous  ferez  chose  agréable. 
A  tant  très  chière  et  très  amée  fille  nostre  Seigneur 
soit  garde  de  vous. 

Donné  à  Lins-sur-le-Rin,  le  xne  jour  de  may,  l'an 
mil  vc  et  vin.  Per  Regem.  —  Plus  bas,  Renner. 


37.  —  MAXIMILIEN  A  MARGUERITE. 

Rémission  annoncée  à  Jehan  de  Bourgogne ,  qui  avait  détroussé 
et  volé  un  marchand  du  quartier  d'Artois.  —  (  Original.) 

(  Cologne  ,  le  18  mai.  ) 

Maximilian  ,  par  la  grâce  de  Dieu ,  etc. ,  empe- 
reur, etc. 

Très  chière  et  très  amée  fille,  et  très  chiers  et  féaulx, 
nous  avons  entendu  la  prinse  et  détencion  en  nostre 
ville  de  Brucelles  de  la  personne  de  Jehan  de  Bour- 
goingne ,  filz  d'un  de  nos  officiers  d'armes ,  demeurant 
en  noz  pays  de  Bourgogne,  à  cause  d'avoir  esté  en  com- 
paignie  d'autres  a  destrousser  ung  marchant  du  quai> 
tier  d'Artois  d'aucuns  deniers  qu'il  pourtoit  sur  luy 
pour  lequel  mésus ,  nostre  amman  de  Brucelles,  et 
ceulx  de  la  justice  d'icelle  ville  ont  desjà  procédé  à 
faire  son  procès  et  contendent  l'en  faire  mettre  au 
dernière  supplice.  Et  combien  que  ce  soit  cas  digne  de 

pugnicion  dont  sans  cause  raisonnable  ne  vouldrions 
estre  dispense,  toutesfois  ayant  regard  aux  bons  ser- 
vices que  les  ancestres  dudit  prisonnier  et  mesmement 
son  père  ont,  tout  leur  eage,  fait  à  nous  et  aux  nostres, 
et  que  aucuns  de  noz  espéciaulx  serviteurs  estans  lez 
nous  nous  ont  requis ,  actendu  que  le  délinquant  n'a 
jamais  esté  noté  d'aucun  autre  blasmeouvillain  deffault, 
de  luy  pardonner  ce  qu'il  a  à  ce  moyen  mesprins  en- 
vers nous.  Nous  à  ces  causes,  inclinans  aussi  à  leurdite 
supplicacion  et  requeste,  luy  avons  en  ce  cas  quicté  et 
remis  icellui  délict  et  mésuz,  avec  tout  ce  qu'il  en  peut 
avoir  offensé  envers  nous  et  la  justice,  et  escripvons 
présentement  à  nostre  chan  cellier  de  Brabant  de  luy  en 
faire  despeschier  nos  lettres  patentes  de  rémission  dont 
vous  advertissons  et  voulons  que  se  s'est  le  premier 
cas  ou  deffault  dont  on  se  soit  plaint  dudit  Bourgogne, 
et  qu'il  ne  soit  trouvé  qu'il  ait  voulu  mectre  à  mort 
ledit  marchant,  que  le  faictes  joyr  de  nostredite  remis- 
sion ,  sans  aucun  contredit  ne  difficulté ,  car  nostre 
plésir  est  tel.  A  tant,  très  chière  et  très  amée  fille  et 
très  chiers  et  féaulx,  nostre  Seigneur  soit  garde  de  vous. 
Donné  en  nostre  cité  de  Couloingne,  le  xvme  jour 
de  may,  l'an  mil  vc  et  vin.  Per  Regem.  —  Plus  bas, 
Renner. 


38.  —  MAXIMILIEN  A  MARGUERITE. 

La  pension  de  mille  florins  d'or  octroyée  à  l'évèque  de  Gurce  par 
le  feu  roi  de  Castîlle  lui  est  continuée.  —  (  Original.  ) 

(Cologne,  le  31  mai.) 

Très  chière  et  très  amée  fille,  nous  vous  tenons  bien 
avertye  comment  le  feu  roy  don  Philippe,  nostre  filz, 

cuy  Dieu  absoille,  donna  et  accorda  à  l'évesque  de 
Gurce,  nostre  privé  conseillier,  une  pencion  annuelle 
de  mil  florins  d'or,  de  laquelle  il  a  esté  bien  appoincté 
jusques  après  le  trespas  de  nostredit  filz.  Et  despuis, 
nous,  ayant  regard  à  la  bonne  diligence  que  ledit 
évesque  prent  continuelement  à  l'entour  de  nostre  per- 
sonne, et  mesmement  pour  Texpédicion  des  affaires  de 
noz  pays  d'embas,  luy  avons  confermé  ladite  pencion 
et  ordonné  par  noz  lettres  d'icelle  le  faire  payer  et 
contenter  par  ceulx  de  noz  finances  de  par  delà  ;  ce 
que  encoires  n'a  esté  fait,  obstant  aucun  article  con- 
tenu es  instructions  de  nos  ambassadeurs  estans  par 
devers  vous.  A  ceste  cause  et  que  voulons  icelluy  éves- 
que joyr  de  nostredit  don  et  accord,  vous  requérons 
tenir  moyen  envers  ceulx  des  finances  et  aillieurs  où 
besoing  sera  que  ledit  évesque  de  Gurce  soit  payé  et 
contenté  de  ce  que  luy  peult  estre  deu  par  le  passé  de 
sadite  pencion  ou  que  cy  après  lui  sera  deu,  par  ma- 
nière de  don  et  non  de  pencion,  à  ce  qu'il  ne  soit  tiré 
par  les  au! très  en  conséquence,  tant  et  jusques  à  ce 
que  nous  trouvons  de  par  delà  pour  ordonner  sur  le 
tout.  Car  nostre  plésir  est  tel.  Très  chière  et  très  amée 
fille,  nostre  Seigneur  vous  ait  en  sa  saincte  garde. 

Escript  en  nostre  cité  de  Couloigne,  le  dernier  de 
may  xvc  et  huyt.  Vostre  bon  père  Maxi.  —  Adman- 
datum  domini  I mperatoris  proprium ,  Collauer. 

39.  —  MAXIMILIEN  A  MARGUERITE. 

La  jeune  nièce  d'Anne  de  Beaumont  sera  élevée  avec  les  enfants 
de  l'Empereur.  —  (  Original,  ) 

(Cologne,  le  31  mai.) 

Très  chière  et  très  araée  fille,  nous  avons  présente- 
ment accordé  à  nostre  chière  et  bien  amée,  don  Anne 
de  Beaumont,  luy  entretenir  avec  nos  très  chiers  et 
très  amez  enffans  une  jeune  niepce  qu'elle  a;  dont 
vous  advertissons  et  vous  requérons  que  la  faictes 
recevoir  et  traictier  avec  nosdits  enffans  comment  les 
autres  jeunes  filles  de  son  estât  estans  à  l'entour  d'eulx. 
Et  vous  nous  ferez  chose  agréable.  A  tant,  très  chière 
et  très  amée  fille,  nostre  Seigneur  soit  garde  de  vous. 

Donné  en  nostre  cité  de  Couloigne,  le  dernier  jour 
de  may,  l'an  mil  vc  et  vin.  Per  Regem.  —  Plus  bas, 
Renner. 


40.  —  MAXIMILIEN  A  MARGUERITE. 

L'Empereur  mande  près  de  lui  le  seigneur  de  Melun,  et  ne  veut  pas 
que  le  seigneur  de  Ravestain  (le  duc  de  Clèves)  reste  davantage 
dans  ses  états.  —  (Original.) 

(Bopart,  le  5  juin.) 

Très  chière  et  très  amée  fille ,  nous  désirons  et  vous 
requérons,  que  incontinent  après  la  réception  de 
cestes ,  vous  envoyez  devers  nous ,  quelque  part ,  que 
soyons,  le  sieur  de  Melun  ',  chevalier  de  nostre  ordre, 
cume  déjà  nous  vous  avons  escript  ou  mandé  par 

'  Hugues  de  Melun,  vicomte  de  Gand,  gouverneur  d'Arras. 


ET  DE  MARGUERITE  SA  FILLE.  —  1508.  57 

Jérôme  Vent  \  Et  se  le  sieur  de  Ravestain  vous 
escript  pour  venir  en  noz  pays  de  par  delà ,  nous  dé- 
sirons aussi,  que  luy  faictes  responce,  que  nous  ne 
voulons  souffrir  qu'il  y  vienne  ;  et  si  d'aventure  il  y 
estoit  desjà  venu  de  cest  heure,  faictes  luy  dire  ou 
escripre,  qu'il  se  retire  incontinent  hors  d'iceulx  pays; 
car  nous  ne  l'y  voulons  point  avoir  ne  souffrir  et  nous 
faetes  incontinent  sauver  (savoir). 

D'autre  part,  nous  avons  entendu  ce  que  nous  avez 
escript,  touchant  la  prinse  de  Jéromme  Vent.  Sur 
quoy  nous  avons  advisé  de  faire  rendre  pour  lui  le  ca- 
pitaine qui  estoit  dedans  Pourroye,  lequel  est  es  mains 
denostre  cousin  le  princed'Anhalt,  auquel,  à  celle  cause, 
nous  en  escripvons  présentement  et  vous  requérons 
que  sollicitez  cest  affaire,  ainsi  que  congnoistrez  estre 
conduysable;  car  il  est  bien  raison  que  ledit  Jéromme 
soit  racheté  de  sa  prison.  A  tant,  très  chière  et  très 
amée  fille,  nostre  Seigneur  soit  garde  de  vous. 

Escript  en  nostre  ville  de  Popart,  le  ve  jour  de  juing, 
l'an  1 508.  Per  Eegem.  —  Plus  bas ,  Renner. 


41.— MAXIMILIEN  A  MARGUERITE. 

L'Empereur  invite  sa  fille  à  ne  pas  troubler  les  habitants  de  Besan 
çon  dans  la  jouissance  d'un  octroi  de  deux  mille  cinq  cents  livres 
qu'il  leur  avait  accordé  ,  pour  la  réparation  des  fortifications  de 
cette  ville.  —  (  Original.  ) 

(Stertzingen,  le  7  juin.) 

Très  chière  et  très  amée  fille,  de  la  part  de  noz  bien 
amez  les  gouverneurs,  manans  et  habitans  de  nostre 

'  Les  mots  en  italique  sont  de  la  main  de  l'Empereur. 

cité  de  Besançon,  nous  a  en  toute  humilité  esté  exposé 
et  remonstré  comme  quatre  ans  a  ou  environ,  nous 
leur  ayons  par  noz  lestres  patentes  octroyé  et  accordé 
deux  mil  francs  de  nostre  monnoye  de  Bourgoingne, 
à  les  prendre  et  avoir  en  quatre  années,  cinq  cent 
frans  par  an  par  égale  porcion,  par  les  mains  de  nostre 
trésorier  de  Dole,  des  deniers  ordonnez  et  accordez 
pour  la  garde  de  nostredite  cité  ;  et  ce  pour  convertir  et 
employer  à  la  réparacion  et  fortifficacion  d'icelle,  à 
charge  de  faire  apparoir  de  l'employ  des  deniers  dudit 
octroy  et  autres  charges  et  condicions  au  long  contenues 
en  nosdites  lettres  patentes,  dont  ilz  ont  desjà  joy  des 
deux  années ,  montant  à  mil  livres.  Et  combien  que 
nagaires,  en  vous  faisant,  vostre  vie  durant,  le  transport 
et  réservacion  de  nostre  pays  et  conté  de  Bourgoingne, 
nostre  désir  et  intencion  ayt  esté  que  iceulx  exposants 
joyssent  et  usent  du  résidu  de  nostredit  octroy  et  accord, 
mesmement  qu'ilz  soient  entretenuz  et  continuez  au 
payement  des  autres  mil  livres  qui  leur  reste  encoires 
pour  les  deux  autres  années  derrenières  à  expirer,  tou- 
teffoiz  ilz  doublent  que,  au  moyen  dudit  transport,  voz 
officiers  et  commis  ne  leur  veullent  en  ce  donner  em- 
peschement,  et  maintenir  nostredit  octroy  estre  expiré 
et  assoffy;  qui  leur  tourneroit  à  grant  intérest  et  dom- 
maige  et  au  grant  retardement  desdites  fortifficacion  et 
réparacion  ;  nous  requérant  vous  en  vouloir  escripre 
en  leur  faveur.  Par  quoy,  très  chière  et  très  amée  fille, 
que  désirons  la  réparacion  par  eulx  encommencée  estre 
parachevée,  ce  que  ne  leur  seroit  bonnement  possible, 
sans  la  joyssance  de  ladite  reste  pour  lesdites  deux 
autres  années  avenir,  nous  vous  requérons  bien  in- 
stamment que  leur  vueillez  continuer  et  faire  conti- 

nuer  nostredit  octroy  et  le  payement  desdits  mil 
livres,  aux  termes,  charges,  condicions,  selon  et  en 
ensuivant  lesdites  lettres  patentes  qu'ils  en  ont  de  nous, 
et  commes  eussions  fait,  se  eussions  retenu  nostredit 
pays  et  conté  de  Bourgoingne  en  noz  mains.  Vous 
requérant  au  surplus  que  vueillez  faire  visiter  lesdits 
ouvraiges  et  tenir  la  main  que  lesdits  deux  mil  francs, 
ensemble  ce  qu'ilz  ont  aussi  promis  y  exposer,  soient 
bien  et  deuement  employés,  et  vous  nous  ferez  plésir. 
Très  chière  et  très  amée  fille,  nostre  Seigneur  soit  garde 
de  vous. 

Donné  en  nostre  ville  de  Stersinge,  le  vnejour  de 
juing,  l'an  mil  vc  et  vin.  Per  Regem. —  Plus  bas, 
Leclerc. 


42.  —  MAXIMILIEN  A  MARGUERITE. 

Il  la  prie  d'admettre  dans  ses  cuisines  Jossc  Weert  pour  y  ap- 
prendre à  faire  des  pâtés  à  la  manière  des  Pays-Bas.  —  {Ovig) 

(Chmherch,  le  8  juin.) 

Très  chière  et  très  amée  fille ,  nous  vous  envoyons 
avec  cestes  ung  jeune  filz  appelle  Josse  Weert,  lequel 
nous  a  desjà  servy  en  nostre  cuysine,  et  désirons  qu'il 
aprende  à  faire  pastez  à  la  manière  de  par  delà,  sy  vous 
requérons  que  pour  ce  vous  le  mectez  avec  vostre 
maistre  pâtissier  et  queux  et  que  le  vueillez  entretenir 
avec  luy  une  espace  de  temps  et  jusques  à  ce  qu'il  s'en 
sçaura  aidier,  et  vous  nous  ferez  chose  agréable.  A 
tant,  très  chière  et  très  amée  fille,  nostre  Seigneur  soit 
garde  de  vous. 

Donné  à  Suberch,  le  vme  jour  de  juing,  l'an  miJ  v( 
et  vin.  Per  Regem.  — Plus  bas,  Rentier, 

43.  _  MAXIMILIEN  A  MARGUERITE. 

Il  mande  de  lui  faire  tenir  à  Metz  une  somme  de  dix  mille  florins 

d'or,  sans  avoir  égard  au  dommage  que  pourrait  produire  cette 

levée  de  deniers.  —  (  Original.) 

(Coblentz,  le  10  juin.  ) 

Très  chière  et  très  amée  fille ,  nous  vous  escripvons 
et  à  ceulx  de  nostre  conseil  de  par  delà  par  autres  noz 
lettres  que  vouldrions  bien  que  fessiez  mectre  et  tenir 
prest  en  nostre  cité  de  Metz  la  somme  de  dix  mil  florins 
d'or  pour  les  causes  plus  au  loin  contenues  en  nosdites 
lettres.  Sy  vous  requérons  que  y  tenez  la  main  et  faictes 
tant  par  tous  les  meilleurs  moyens  que  sçaurez  que 
iceulx  deniers  soient  tous  prestz  audit  Metz,  comme  dit 
est,  sans  vous  arrester  ne  avoir  regard  du  dommaige 
que  pour  ce  l'on  pourroit  avoir.  Car  se  les  trêves  men- 
cionnées  en  nosdites  lettres  se  font  comme  espérons, 
nous  pourrons  lever  iceulx  deniers  pour  noz  despens  à 
aller  en  noz  pays  d'embas  et  contre  les  rebelles  Ghel- 
drois,  ce  que  ne  pourrions  si  bien  faire,  s'il  y  avoit  faulte 
à  iceulx  deniers,  obstant  que  pour  la  guerre  et  les  grans 
afferes  que  avons  présentement,  nous  avons  donné 
horz  et  débourssez  tous  noz  deniers  contans,  et  nous 
conviendroit  envoyer  pour  argent  en  noz  pays  d'Aus- 
triche  que  ne  viendroit  pas  sitost,  et  pourroit  estre  par 
longue  demeure  à  nostre  grant  dommaige  et  de  noz  très 
chiers  et  très  amez  enfFans  et  pays  de  par  delà.  A  tant, 
très  chière  et  très  amée  fille,  nostre  Seigneur  soit  garde 
de  vous. 

Escript  en  nostre  ville  de  Couvelance,  le  Xe  jour  de 
juing ,  l'an  xvc  et  vin.  Per  Regem.  —  Contresigné 
Rentier . 

44.  —  M AXIMILIEN  A  MARGUERITE 

ET   AUX  GENS   DE  SES   FINANCES. 

Il  leur  demande  dix  mille  florins  d'or  pour  porter  secours  au  comté 
de  Bourgogne,  que  l'on  a  été  obligé  de  dégarnir  de  troupes  pour 
marcher  contre  les  Vénitiens.  —  {Original.  ) 

(Coblentz,  le  10  juin.) 

Très  chière  et  très  amée  fille,  et  très  chers  et  féaulx, 
nous  voudrions  bien  que  feissez  mectre  ou  tenir  prest 
en  nostre  cité  de  Metz,  la  somme  de  dix  mil  florins 
d'or,  afïin  que  à  tout  icelle  somme,  se  le  roy  de  France 
entreprent  aucune  chose  sur  ceulx  de  nostre  conté  de 
Bourgoingne,  l'on  puisse  prestement  recouvrer  gens 
d'armes  pour  secourir  et  assister  noz  subgectz  d'icellui 
conté.  Car  nous  avons  envoyé  les  mil  chevaulx  et  trois 
mil  piétons  qui  estoient  pour  la  garde  d'icellui  conté 
contre  les  traytresVénissiens,  à  cause  des  traysons  qu'ilz 
nous  dressent  journellement,  et  mesmement  y  en- 
voyons le  conte  de  Furtember  et  mareschal  de  nostre 
hostel  et  grant  bailli  de  Ferrette,  et  messire  Jaques 
de  Landauw,  comme  capitaine  de  noz  gens  d'armes  de 
Zwene. 

Sur  ce,  nous  avons  remis  sus  vic  chevaujx  et  deux 
mil  piétons  ferrettois  et  vynnois,  soubz  la  charge  du 
conte  de  Lauphen,  capitaine-général  de  haulte  et  basse 
Palatine  d'Elsate,  pour  soustenir,  à  voz  despens  de  par 
delà,  la  garde  d'icellui  conté  de  Bourgoingne,  et  incon- 
tinent après  avoir  receu  son  payement,  entrer  en  pays, 
quant  le  sieur  de  Vergy,  nostre  marischal  de  Bour- 
goingne, le  mandera,  ou  pour  nostre  retour  par  delà, 

attendu  que  pour  le  jourd'huy  nous  avons  employé  tous 
noz  deniers  à  lever  autant  de  mil  hommes  que  povons 
pour  nous  accompaignier  de  nouveau  es  Y  taies,  ou  cas 
que  les  trêves  ne  se  prendent  entre  nous  et  lesdits  Vé- 
nissiens  et  le  roy  de  France,  comme  leur  alié  et  adhé- 
rant à  l'encontie  de  nous.  Mais  sans  faulte  nulle,  Ghel- 
dres  ne  sera  point  comprins ,  et  espendrons  encoires 
plutôt  de  nostre  propre  sang  contre  lesdits  François  et 
Vénissiens  avant  que  de  habandonner  la  conqueste  du- 
dit  Gheldres  qui  à  nous  et  à  feu  nostre  filz  Philippe  a 
tant  cousté  de  pennes  et  de  despenses.  Et  pour  ce  faictes 
tousjours,  sur  la  guerre  que  y  avons  à  présent,  la  plus 
grande  diligence  et  le  meilleur  devoir  qu'il  vous  sera 
possible  ;  car  certes  ilz  sont  tous  sur  leurs  genoulx  et 
extrémité.  —  A  tant,  très  chière  et  très  amée  fille,  et 
très  chers  et  féaulx,  nostre  Seigneur  soit  garde  de 
vous. 

Escript   à    Couvelance,  le  xe  jour  de  juing,  l'an 

XVe  VIII. 

Lesdits  vic  chevaulx  et  nm  piétons  ne  cousteront 
riens  jusques  à  ce  que  ledit  sieur  de  Vergy  les  mandera. 
Per  Regem.  —  Contresigné  Renner. 


45.  —  MAXIMILIEN  A  MARGUERITE. 

Il  la  prie  de  faire  obtenir  au  seigneur  de  Spoutin  la  mairie  de 
Namur,  en  récompense  des  bons  services  qu'il  a  rendus  dans  la 
guerre  contre  les  Français.  —  {Original.) 

(Castellaun,  le  12  juin.  ) 

Très  chière  et  très  amée  fille,  le  seigneur  de  Spontin 
nous  a  présentement  requis  que  en  faveur  de  ses  ser- 
vices nous  luy  vueillions  donné  et  accordé  l'office  et 

estât  de  îiostre  mayère  de  Namur.  Et  pour  ce  que 
sommes  fort  enclins  audit  seigneur  de  Spontin,  en  fa- 
veur mesmement  du  bon  et  vertueux  service  de  guerre 
qu'il  nous  feit  dernièrement  à  rencontre  des  François, 
nous  désirons  et  vous  requérons  que  vueillez  practiquer 
et  tant  faire  vers  cellui  qui  tient  à  présent  ledit  estât 
et  office  de  mayère,  qu'il  vueille  estre  content  de  rési- 
gner icellui  estât,  et  s'en  déporter  au  prouffit  dudit 
seigneur  de  Spontin,  moyennant  quelque  récompence 
de  deniers  que  nous  luy  ferons  baillier.  Car  il  est  rai- 
son ,  et  voulons  bien  aucunement  recongnoistre  les 
services  de  nosdits  bons  serviteurs  à  l'exemple  d'autres. 
Très  chière  et  très  amée  fille,  nostre  Seigneur  soit  garde 
de  vous. 

Donné  à  Castellan,  le  xne  jour  dejuing,  l'an  xvc  vin. 
Per  Regem.  —  Plus  bas,  Benner. 


46.  —  MAXIMILIEN  A  MARGUERITE. 

Il  mande  les  trêves  entre  lui ,  les  Vénitiens  et  les  Français.  Charles 
de  Gueldres  en  est  exclu.  L'Empereur  recommande  de  poursuivre 
avec  activité  le  fait  de  la  guerre  de  Gueldres.  —  [Original.) 

•    (Creutznach  ,  le  13  juin.) 

Très  chière  et  très  amée  fille,  nous  avons  cejour- 
d'huy  eu  nouvelles  comment  les  trêves  sont  faictes  entre 
nous,  et  les  Vénissiens  et  François  pour  trois  ans,  là 
où  messire  Charles  de  Gheldres  est  exclus. 

Par  quoy,  puisque  la  chose  est  ainsi  advenue,  nous 
espérons  de  vous  veoir  bien  brief,  et  aussi  de  vous 
advertir  des  articles  et  promesses  qui  ont  esté  faiz  et 
concludz  sur  lesdites  trêves.  Sy  vous  requérons  que 

cependant  vous  tenez  la  main  de  tout  vostre  povoir  que 
le  fait  de  la  guerre  de  Gheldres  soit  bien  et  vigoureu- 
sement exécuté  ;  car  à  ceste  fois  nous  avons  ferme  fiance 
d'en  avoir  une  fin  finale,  à  l'aide  de  nostre  Seigneur, 
qu'il,  très  chière  et  très  amée  fille,  soit  garde  de  vous. 
Escript  à  Creutznach,  le  xme  jour  de  juin  1508» 
Vostre  bon  père  Maximilien.  — Plus  bas,  Botechou, 


&7.  —  MAXIMILIEN  A  MARGUERITE. 

Il  lui  recommande  le  cardinal  de  Sainte-Croix ,  qui  se  rend  auprès 
d'elle  pour  voir  le  prince  Charles.  —  (Original.) 

(  Wesel,  le  18  juin.) 

Très  chière  et  très  amée  fille ,  nous  avons  despieça 
désiré  que  monseigneur  le  légat,  cardinal  de  Sainte- 
Croix,  voulsist  aller  veoir  nostre  très  chier  et  très  amé 
nepveur,  le  prince  d'Espaigne,  archiduc  d'Autriche, etc., 
et  aussi  communiquer  avec  vous  d'aucunes  choses  con- 
cernant le  bien,  honneur  et  prouffit  d'icellui  nostre 
nepveu.  A  quoy  nous  l'avons  trouvé  totalement  enclin, 
tellement  qu'il  fait  grandement  à  louer.  Et  pour  ce, 
le  vous  recommandons  bien  expressément,  vous  re- 
quérant très  acertes  que  dfe  ce  qu'il  vous  dira  de  par 
nous,  le  vueillez  pour  ceste  fois  croire  comme  nous- 
mesmes,  et  luy  faire  si  bonne  et  briefve  despèche,  qu'il 
se  puisse  de  rechief  trouver  pardevers  nous  à  la  prou- 
chaine  journée  du  saint-empire,  ainsi  que  de  luy  pour- 
rez entendre  plus  aplain.  A  tant,  très  chière  et  très 
amée  fille,  nostre  Seigneur  soit  garde  de  vous. 

Donné  à  Vesel,  le  xvme  jour  de  juing,  l'an  mil  v* 
et  vin.  Vostre  bon  père  Maxi.  —  Contresigné  Renner. 


ET  DE  MARGUERITE  SA  FILLE.— 1508.  65 


48.  —  MAXIMILIEN  A  MARGUERITE. 

11  la  prie  d'accorder  la  cure  de  Vyr,  dans  le  comté  de  Namur,  a 
Jean  Rieger,  neveu  du  secrétaire  Renuer.  —  (  Original.) 

(  Wesel,  le  19  juin.) 

Très  chière  et  très  amée  fille ,  nostre  amé  et  féal  se- 
crétaire messire  Jehan  de  Collauer,  docteur,  nous  a 
présentement  remercié  le  don  que  en  nostre  faveur  lui 
aviez  fait  de  la  cure  de  Vyr,  en  nostre  conté  de  Namur, 
nagaires  vacant  à  nostre  collacion,  et  dont  vous  sçavons 
bon  gré,  et  nous  a  requis,  actendu  qu'il  est  desjà  bien 
pourvueu  de  cures,  et  qu'il  n'en  peut  plus  tenir  sans 
dispence,  que  vueillons  estre  contens  que  maistre  Jehan 
Rieger,  prebtre  et  maistre  aux  ars,  nepveur  de  nostre 
amé  et  féal  aussi  secrétaire,  maistre  Jehan  Renner  en 
soit  pourvueu  en  son  lieu;  car  il  lui  renuncoit  libéra- 
lement son  droit.  Par  quoy  et  que  avons  icellui  maistre 
Jehan  Rieger  en  singulière  recommandacion,  en  faveur 
mesmement  dudit  Renner,  nous  avons  consentu  et 
consentons  qu'il  soit  pourvueu  d'icelle  cure  de  Vyr, 
et  lui  en  avons  fait  despechier  noz  lettres  de  don  en 
forme  deue,  dont  vous  advertissons  et  vous  requérons 
que  à  prendre  la  possession  d'icelle  cure  et  faire  autres 
devoirs  ad  ce  requis,  vous  faictes  despeschier  par  delà 
à  icellui  qui  en  aura  charge  de  par  ledit  maistre  Jehan 
Renner,  ou  nom  de  sondit  nepveur,  qui  est  absent 
et  aux  estudes,  comme  entendons,  toutes  telles  pro- 
vision que  mestier  sera  et  par  lui  requise  serez,  et  vous 
nous  ferez  chose  agréable.  A  tant,  très  chière  et  très 
amée  fille,  nostre  Seigneur  soit  garde  de  vous, 
r.  5 

Donné  à  Wyssel,  le  xixe  jour  de  juing,  l'an  mil  vc 
et  vin.  Vostre  bon  père  Maxi,  avec  paraphe.  —  Plus 
bas,  contresigné  Botechou. 


49.  —  MAXÏMILIEN  A  MARGUERITE. 

Victoire  remportée  sur  les  Vénitiens  avant  la  notification  de  la 
trêve;  mais  en  revanche  les  Vénitiens  se  sont  emparés  de  la 
petite  ville  de  Saint-Voyt.  —  (  Original.  ) 

(Wesel,  le  19  juin.) 

Très  chière  et  très  amée  fille,  nous  avons  cejourduy 
eu  nouvelles  que  noz  gens  de  guerre  qui  estoient  au 
quartier  de  Carinte  et  au  nombre  de  cent  et  cinquante 
chevaulx,  ont  rué  jus  bien  cinq  cents  chevaulx  vénis- 
siens,  avant  que  les  trêves  dont  vous  avons  naguères 
escript  aient  esté  faictes  ou  du  moings  à  eulx  signif- 
fiées ,  et  desquelz  cinq  cents  chevaulx  ilz  ont  vaincuz 
et  mis  à  mort  environ  deux  cents  hommes  et  cinquante 
qu'ilz  ont  prisonniers ,  avec  bien  aussi  trois  cents  che- 
vaulx gaingniez,  qu'est  la  fin  de  la  guerre  d'iceulx 
Vénissiens.  Mais  au  contraire  lesdis  Vénissiens  ont 
encoires  gaingné  sur  nous  par  trahyson  une  vilette  en 
icellui  pays  et  du  quartier  de  la  mer,  appellée  Saint- 
Voyt,  dont  vous  advertissons.  A  tant,  très  chière  et 
très  amée  fille,  nostre  Seigneur  soit  garde  de  vous. 

Escript  en  nostre  ville  de  Wyssel,  le  xixe  jour  de 
juin ,  Tan  xvc  vin.  Per  Regem. 

50.  —  MAXIMILIEN  A  MARGUERITE. 

Il  lui  recommande  le  docteur  Collauer,  son  secrétaire,  à  qui  il  a 
promis  le  premier  bénéfice  qui  se  trouvera  vacant.  —  (Origin.) 

(Wesel,  le  20  juin.) 

Très  chière  et  très  amée  fille,  pour  les  bons, 
loyaulx  et  continuelz  services  que  nostre  amé  et  féal 
secrétaire  messire  Jehan  Collauer,  docteur,  nous  a 
parcidevant  faiz  et  fait  encoires  journellement  à  l'en- 
tour  de  nostre  personne  à  grant  soing,  travail  et  dili- 
gence, nous  luy  avons,  en  récompence  d'iceulx  ser- 
vices, promis  et  accordé  le  pourveoir  de  la  première 
dignité  ou  bon  bénéfice  qui  escherra  vacant  en  noz 
pays  de  par  delà  ;  dont  vous  adver tissons  et  vous  re- 
quérons que ,  ledit  cas  advenant,  vous  l'ayez  aussi  pour 
recommandé;  car  nous  voulons  qu'il  soit  ad  ce  pré- 
féré avant  tous  autres.  A  tant,  très  chière  et  très  amée 
fille,  nostre  Seigneur  soit  garde  de  vous. 

Donné  à  Wyssel,  le  xxe  jour  de  juing,  l'an  mil  vc 
et  vin.  Fer  Regem.  —  Plus  bas,  Renner, 


Si.—  MAXIMILIEN  A  MARGUERITE. 

Témoignage  d'une  pleine  confiance.  Nouvelle  explication  an  sujet 
de  la  demande  des  dix  mille  florins  d'or.  —  (autographe.  ) 

(Le  4  juillet.) 

Ma  fille ,  vous  nous  avez  largement  escript  touchant 
le  raport  qui  vous  a  fait  en  nostre  nom  Guilhain 
Pingon,  jadis  nostre  garderobe,  sur  laquel  vous  nous 

demandez  encor  plusieurs  amples  déclarations.  Certes 
sur  sela,  il  semble  que,  par  la  crédence  que  le  susdit 
Guilhain  a  eu  de  vous  et  après  de  nous,  la  responce 
dessus  que  il  a  plus  de  materes  mis  avant,  selon  que 
nous  poons  considérer  par  vous  les  très  que  par  avan- 
ture  propos  a  esté,  dont  nous  mestons  en  sela  et  tout 
autres  choses  tout  à  vostre  bon  opinion  et  dischrétion, 
nous  summes  toujours  content  que  vous  faites  en 
toutes  choses  toujours  sela,  qui  est  vostre  et  leur  plus 
grand  honneur  et  profit  et  de  nos  communs  enfans; 
nous  ne  pouruns  savoer  les  affaires  et  nécessité  de  par 
deçà,  comme  vous  pourrés  savoer  par  delà.  Nous  vene- 
runs  bientost  devers  vous  en  personne ,  là  pourré  vous 
avé  nous  communiker  de  toutes  ses  choses  plus  assuré- 
ment et  de  toutes  choses  qui  vous  semble  que  poés  en 
sela  attendre  nostre  venue  devers  vous. 

Ma  bonne  fille  ,  vous  vous  émerv illiés  de  se  que  je 
vous  a  faet  si  humblement  requerre  la  possibilité  de  dix 
mille  florins,  touchant  la  guerre  de  Gueldre  et  ma 
venue  illec.  Vous  devez  sur  sela  entendre  que  il  y  a 
nécessité  je  fasse  honnour  et  réputation  à  mon  gouver- 
neur, affin  mesmement  depuis  que  ledit  mon  gouver- 
nor  comme  vous  estes  a  tousjours  tant  de  paine  pour 
trover  argent,  affin  que  il  ne  ly  fâche  desplaisir  pour 
gaster  et  troubler  ses  finances  de  gendermeries. 

Escript  de  la  main  de  vostre  bon  père,  ce  1111e  jour 
de  joulet  1 508.  Maximilien. 

52.  —  MARGUERITE  A  MAXIMILIEN. 

Elle  recommande  à  l'Empereur  le  trésorier  Philippe  de  Chassey, 
que  l'on  accusait  de  malversations.  —  (Minute.) 

(Juillet.) 

Mon  très  redoubté  seigneur  et  père,  très  humble- 
ment en  vostre  bonne  grâce  me  recommande. 

Monseigneur,  vostre  trésorier  et  le  myen,  Philippe 
de  Chassey  ',  porteur  de  cestes,  m'a  remonstré  qu'il 
atoiï  fait  devers  moy  long  séjour  et  que  luy  estoit  de 
besoing  sen  aler  en  Bourgoingne  pour  y  desservir  les 
offices  qu'il  y  a  soubz  vous,  et  aussi  vouloit  se  traire  vers 
vous  pour  se  descoulper  de  ce  qu'il  a  esté  adverty  que 
aucuns  ses  mal  vuillans  l'ont  et  veuillent  chargier  de 
soy  estre  conduit  autrement  que  faire  ne  devoit  à 
l'exercice  desdits  offices,  me  suppliant,  pour  ces  causes 
et  autres ,  luy  permectre  y  aler  pour  en  respondre  à 
cuy  que  ce  soit  devant  vous  et  démonstrer  son  inno- 
cence; ce  que  luy  ay  voulentier  permis.  Et  vous  sup- 
plie ,  Monseigneur,  le  vouloir  ouyr  et  en  sesdits  offices 
le  continuer,  l'ayant  au  surplus  en  tous  autres  ses 
affaires  pour  recommandé,  et  crois  que  vous  le  trou- 
verez vostre  bon  subject  et  serviteur.  Monseigneur,  je 
vous  prie  luy  démonstrer  que  ceste  ma  prière  envers 
vous  luy  ayt  prouffité  et  vous  me  ferez  honneur  et 
plésir. 

'  Philippe  de  Chassey,  d'une  bonne  maison  de  Bourgogne,  qui  por- 
tait d'azur  à  la  fasce  d'argent  accompagnée  de  deux  étoiles  d'or, 
était  neveu  ou  proche  parent  de  Marguerite  de  Chassey,  femme  du 
célèbre  chancelier  de  Bourgogne,  Jean  Carondelet. 

55.  _  MAXIMILIEN  A  MARGUERITE. 

L'Empereur  déclare  qu'il  fait  informer  sur  les  torts  imputés  à  Phi- 
lippe de  Chassey,  et  qu'après  cette  enquête  il  pourra  lui  délivrer 
le  prévenu ,  si  elle  le  désire.  —  (  Original.  ) 

(  Cologne,  le  13  juillet.) 

Très  chière  et  très  amée  fille ,  nous  avons  receu  voz 
lettres  de  ce  mois  et  par  icelles  entendu  la  provision 
que  avez  fait  de  despeschier  pour  Philippe  de  Chassey, 
vostre  serviteur,  soubz  nostre  bon  plaisir.  Et  pour  ce, 
que  avant  la  réception  de  vosdites  lettres  nous  avions 
ordonné  que  informacions  se  feroient  en  nostre  conté 
de  Bourgoingne  par  aucuns  noz  commis ,  sur  les  do- 
léances et  plaintes  qui  nous  ont  esté  faictes  dudit  Phi- 
lippe de  Chassey  ',  où  il  seroit  oy  à  ses  descharges,  et 
qu'il  nous  semble  aussi,  la  raison  le  \ueilt,  que  ou  lieu 
que  les  cas  sont  commis,  l'informacion  se  peult  mieulx 
prendre,  nous  n'y  povons  à  présent  autre  chose  bon- 
nement ordonner;  mais  après  que  nous  aurons  icelles 
informacions ,  se  vous  désirez  avoir  ledit  Phelippe  de 
Chassey,  nous  le  vous  ferons  alors  voulentiers  délivrer. 
A  tant,  très  chière  et  très  amée  fille,  etc. 

Donné  en  nostre  ville  de  Coulongne,  le  xime  jour 
de  julet,  l'an  mil  vc  et  vin.  Per  Regem. 

'  11  paraît  que  les  malversations  de  Philippe  de  Chassey  ne  furent 
que  trop  prouvées.  Il  était  encore  détenu  au  29  avril  i5i4,  époque  où 
Mercurin  Gattinare  écrivait  à  Marguerite  :  «  Quant  oires  l'on  luy 
«  vouldroit  pardonner  ses  meffaits ,  du  moins  faudroit-il  sçavoir  la 
«  vérité  des  affaires  qui  vous  touchent ,  et  aussy  que  ceux  qui  ont  esté 
«  intéressez  par  luy  fussent  satisfaits,  et  qu'il  restituât  ce  qu'il  a  prins 
«  induement.  » 

M.  —  MAXIMILIEN  A  MARGUERITE. 

L'Empereur  accuse  réception  d'une  somme  de  dix  mille  florins  d'or 
que  Marguerite  lui  a  envoyée.  —  (Original.) 

(Dusseldorf,  le  16  juillet.) 

Très  chière  et  très  amée  fille ,  nous  vous  escripvons 
par  autres  noz  lettres  et  aux  chevaliers  de  nostre  ordre 
par  delà  touchant  les  sieur  et  dame  de  Ravestain,  et 
vous  envoyons  aussi  avec  cestes  le  double  des  lettres 
que  escripvons  ausdits  sieur  et  dame  de  Ravestain, 
ensemble  la  copie  d'icelles,  comme  le  tout  verrez,  et 
vous  requérons  que  incontinent  vous  leur  vueillez 
envoyer  nosdites  lettres. 

D'autre  part,  nous  receusmes  hier  par  vostre  maistre 
d'ostel  Hesdin ,  les  dix  mil  florins  d'or  que  nous  avez 
envoyé,  lequel  nous  despescherons  incontinent  pour 
retourner  devers  vous.  A  tant,  très  chière  et  très 
amée  fille ,  nostre  Seigneur  soit  garde  de  vous. 

Escript  en  la  ville  de  Duyseldorf,  le  xvie  jour  de 
juillet,  Fan  xvc  et  vin.  Per  Regem. —  Plus  bas, 
Botechou, 


53.  —  MAXIMILIEN  A  MARGUERITE. 

Il  lui  mande  de  faire  assembler  les  gens  de  guerre  pour  tenir  tète 
aux  Français  qui  menaçaient  la  Flandre.  —  (Original.) 

(Dusseldorf,  le  16  juillet.) 

Très  chière  et  très  amée  fille,  pour  ce  que  doub- 
tons  que  les  gens  que  ceulx  des  estats  de  nos  pays  de 
par  delà  nous  accorderont  et  aussi  l'argent,  pour  ré- 

sister  aux  emprinses  et  oultraiges  que  les  François  se 
vantent  vouloir  faire  en  iceulx  pays,  ne  seront  pas 
sitost  prests  que  sera  nécessaire,  ne  pareillement  ras- 
semblez noz  gens  de  guerre  de  par  delà  pour  leur  def- 
fence,  nous  désirons  et  vous  requérons  que,  en  atten- 
dant iceluy  accord ,  et  pour  subvenir  à  icelle  deffence, 
vous  faictes  faire  cris  et  publications,  partout  es  mètes 
d'iceulx  noz  pays  de  par  delà,  que  ung  chacun  en  sou 
quartier  se  mecte  sus  et  empoint  pour,  au  son  de  la 
cloiche,  se  trouver  ensemble  soubs  son  enseigne,  et 
nous  venir  servir  et  accompagner  en  nostre  juste  que- 
relle et  à  leur  deffence,  toutes  les  fois  que  nous  les 
vouldrons  avoir;  mesmement  jusques  à  ce  que  le 
nombre  des  gens  de  leurdits  accords  et  nosdits  gens  de 
guerre  seront  rassemblez  avec  nous,  comme  dit  est,  à 
sçavoir  ceux  de  nostre  pays  de  Flandre  à  tout  nnni  hom- 
mes, ceux  de  Brabant,  de  vim  hommes,  et  les  autres 
pays  à  l'advenant.  Car  nous  nous  délibérons  de  incon- 
tinent que  nosdits  François  vouldront  entrer  deans 
nosdits  pays  de  par  delà  leur  donner  la  bataille. 

Oultre,  nous  désirons  aussi,  attendu  le  grant  nombre 
de  gens  qu'il  nous  fauldra  entretenir  pour  résister  aux- 
dits  François,  et  la  despence  qu'il  nous  conviendra  à 
celle  cause  supporter,  que  vuellez  pratiquer  et  tant 
faire  devers  lesdits  de  Brabant  et  de  Hollande  que, 
durant  la  guerre  desdits  François,  iceulx  de  Hollande 
vueillent  entretenir,  à  leurs  despens,  avec  les  gens 
d'armes  qu'ils  entretiennent  de  cette  heure  devant 
nostre  ville  de  Vespen,  tous  les  piétons  que  lesdits  de 
Brabant  ont  entretenu  et  entretiennent  présentement, 
et  que  iceulx  de  Brabant  en  vueillent  entretenir 
d'autres  et  deux  fois   autant.  Car  par  ladite  guerre 

iceulx  deux  pays  auront  plus  à  souffrir  de  leurs  enne- 
mis que  les  autres  pays  ;  et  est  bien  raison  que  pour 
leur  deiFense  ils  furnissent  plus. 

D'autre  part,  nous  désirons  semblablement  que 
nous  advertissez  et  envoiez  par  inventaire  combien  de 
pièces  d'artillerie  grosses  et  menues  nous  avons  par 
delà,  ensemble  de  pouldres  et  autres  choses,  quelles 
quelles  soient,  servans  au  fait  de  nostredite  artillerie. 

Et  vous  requérons  d'autre  cousté  que  vous  nous 
faictes  ayder,  aprester  et  faire  provision  de  deux  ou 
inm  picques  et  ni '"  albardes,  pour  distribuer  par  delà 
aux  piétons  qui  n'auront  point  de  bastons  de  guerre, 
et  à  ceux  qu'il  faudra  des  coulevrines,  nous  leur  en 
ferons  bailler;  car  nous  en  faisons  descendre  en  bas 
avec  autre  artillerie  bien  1111e.  A  tant,  très  chière  et 
très  amée  fille,  nostre  Seigneur  soit  garde  de  vous. 

Escript  à  Duyseldorf,  le  xvie  jour  de  juillet,  l'an 
xvr  vm.  Per  Regem.  —  Plus  bas,  /.  Bolechou. 

P.  S.  Nous  entendons  que  les  gens  que  ceulx  de  nos  pays  de 
par  delà  envoyeront  devers  nous  pour  nous  servir  ou  cas 
dessusdit  soient  sur  et  en  tant  moins  de  l'ayde  qu'ils  nous 
accorderont;  car  si  nous  ne  porons  silost  avoir  nos  gens  de 
guerre  auprès  de  nous  ,  il  nous  sera  bien  besoing  nous 
servir  d'eulx  jusques  à  leurdile  venue,  que  alors  leurs  pour- 
igi< 


rons  donner  coneié. 

36.  —  MAXIMILÏEN  A  MARGUERITE. 

L'Empereur  renvoie  à  sa  fille  le  maître-d'hôtel  Hesdin,  qui  est 
chargé  de  lui  faire  connaître  les  dispositions  prises  contre  le 
duc  de  Gueldres  et  contre  les  Français.  —  {Autographe.) 

(Ysselbourg,  le  17  juillet.) 

Ma  très  amée  fille,  nous  avons  receu  par  Hedin  ', 
vostre  mester  d'ostel,  selon  que  vous  l'y  avez  donné 
charge  de  nous  apporter  et  dire  de  par  vous,  dont 
nous  fumes  incontinent  partis  landemain  et  aluns  pour 
mectre  ordre  à  la  guerre  de  Geldres ,  comme  le  susdit 
Hedin  vous  assertira  plus  au  long  et  ancor  pluiseurs 
bons  assertissemens,  selon  que  il  vous  conviendra,  à 
nostre  avis  le  tout  pendant  que  nous  nous  pourrions  en 
personne  nous  trouver  devers  vous  besoingner  et  faere 
pour  la  reboutement  des  Françoes,  et  pour  rumpre 
leur  manères  et  traytozement  intentés  contre  nous 
deux ,  et  renvoyé  ly  à  tout  vostre  avys  sur  ce  le  plust 
tost  ou  devant  de  nous  pératinement  ;  et  à  Diu,  ma 
bonne  fylle. 

Escript  à  Ysbourg,  le  xvne  jour  de  julet,  de  la  main 
de  vostre  bon  père  Maxi. 


[17.  —  MAXIMILÏEN  A  MARGUERITE. 

Proposition  d'une  trêve  de  deux  mois  avec  le  roi  de  France.  Con- 
ditions pécuniaires  auxquelles  l'Empereur  veut  conclure  le  ma- 
riage de  Charles  d'Autriche  avec  Marie  d'Angleterre.  —  {Orig.) 

(Calcar,  le  23  juillet.) 

Illustrissima  princeps,  filia  charissima,  intelleximus 

'  Jean  d'Ostin,  dit  Hesdin,  maître-d'hôtel  de  la  princesse. 

quœ  jam  pridem  manu  propria  ad  nos  scripsistis,  si- 
mil  iter  ea  quae  venerabili  principi  et  consiliario  nostro 
Gurcensi  signifîcastis,  de  illo  prœsertim  quod  pro- 
prium  hominem  ad  regem  Franciœ  l  una  cum  litteris 
vestris  miseritis  ad  petendum  salvum  conductum  ho- 
minibus  ad  eum  mittendis;  intelleximusque  copiam 
litterarum  quas  idem  rex  Franciœ ,  supradictis  res- 
pondendo ,  ad  D.  V.  misit.  Et  quia  prœfatus  rex  in 
eisdem  litteris  suis  videtur  inclinari  ad  hoc  ut  imprœ- 
sentiarum,  quantum  ad  Gheldrum ,  fîeret  utrinque 
ad  aliquot  tempus  una  supersessio  sive  armorum 
abstinentia,  hoc  est  treuga,  propter  quod  nobis  videtur 
ut  vos  subito  expediatis  unum  cursorem  ad  istum  regem 
Franciœ,  iili  signifîcando  quod  intellexeritis  litteras 
suas  et  quod  similiter  vobis,  tanquam  bcnœ  media- 
trici ,  placeat  et  videatur  facienda  hœc  supersessio  et 
armorum  abstinentia,  ut  interea  bona  pax  et  concor- 
dia  inter  nos  et  eum  ac  Gheldrum  possit  tractari,  et 
quod  hujusmodi  abstinentia  armorum  sive  treuga  2 
fieret  ad  duos  mensesy  tamen  quod  hujusmodi  treuga 
non  sit  comunicatia  (sic)  adeo  quod  interea  Gheï- 
drenses  se  victualibus  provideant,  et  quod  oppidum 

\  Tout  ce  qui  est  ici  imprimé  en  italique  est  en  chiffres  dans  l'ori- 
ginal. Cette  lettre,  dont  la  lecture  offrait  des  difficultés,  m'a  paru 
précieuse  à  recueillir.  On  voit  dans  la  première  partie  par  quelle 
manœuvre  adroite  Maximilien  prépare  les  voies  au  fameux  traité  de 
Cambrai.  Dans  la  seconde,  l'Empereur  révèle  les  véritables  motifs  qui 
ont  fait  rompre  le  mariage  de  l'archiduc  Charles  avec  Marie  d'An- 
gleterre. 

2  Une  trêve  de  six  semaines  fut  en  effet  conclue  vers  la  mi-octobre 
suivant,  et  prolongée  de  huit  jours,  le  6  décembre,  lorsque  Margue- 
rite et  le  cardinal  d'Amboise  se  furent  rendus  à  Cambrai  pour  négo- 
cier en  apparence  la  paix,  et  en  réalité,  une  ligue  offensive  contre  les 
Vénitiens. 

a  Gheldrensibus  in  Hollandia  occupatum  intérim  depo- 
neretur  ad  manus  alicujus  terni,  scilicet  episcopi  ira- 
jectensis  qui  hujus  esset  conservator  treugœ,  postquam 
ille  tenet  in  medio  Gheldriœ  episcopaium  suum,  istae 
gentes  Domini  de  Gheldria  ibidem  conclusse  et  ob- 
sessae,  soluta  obsidione,  Hollandiam  exirent  et  salvi 
ad  Dominum  de  Gheldria  redirent.  Et  si  prœdicto  modo 
placuerit  régi  Franciœ  fieri  treugam,  rescribat  subito 
mentem  suam  ad  vos,  et  quod  similiter  rex  Franciœ 
scribat  Domino  de  Gheldria  quod  hujusmodi  treugam 
acceptet.  In  simili  namque  forma  et  hoc  idem  signi- 
ficaveritis  nobis  et  speratis  quod  contemplacioni  régis 
Franciœ  non  negabimus,  quinimo  consens ienius  prœ- 
dictœ  treugœ. 

Prceterea  seripsistis  ad  nos  cum  maxima  instancia 
sollicitando  nova  mandata  pro  oratoribus  in  fine  hujus 
mensis  ad  regem  Anglia>  mittendis.  Sed  quia  Dilectio 
Vestra  etiam  novit  quod,  in  ter  causas  quarum  ad  trac- 
tandum  hoc  matriomonium  Caroli  cum  filia  régis  An- 
gliœ  devenerimus,  illa  fuit  una  de  principalibus  ut 
ex  illo  consequeremur  aliquam  magnam  summam pe- 
cuniœ  a  prœdicto  rege  Jngliœ  pro  praesentibus  nostris 
necessitatibus  et  Caroli,  et  rex  Angliœ  fuit  contentus 
dare  nobis  hujusmodi  mutuum  centum  milium  coro- 
narum,  dummodo  tamen  haberet  obligacionem  quo- 
rumdam  oppidorum  et  provinciarum  in  Brabantia  et 
Flandria  y  adeo  quod  quœlibet  illarum  sit  obligata 
pro  tota  summa  pecuniœ  mutui ,  et  vos  obligaciones 
istasy  tanquam  impossibiles,  ad  commissionem  nostram 
ab  eisdem  oppidis  et  provincialibus  hoc  usque  nullo 
modo  impetrare  potueritis  nec  ad  hue  impetrare  spe- 
retis.  Hac  de  causa  commisimus  oratori  nostro  An- 

dreœ  i  apud  regem  Angiiœ,  si  militer  oratori  prœdicti 
régis  apud  nos  existenti  ut  apud  hune  regem  Angiiœ 
instaret  et  efficeret  ut  contentaretur  de  obligacione 
prœdictorum  oppidorum  et  provincialium,  a  quolibet 
pro  rata  sua,  quandoquidem  has  obligaciones  cujus- 
que  secundum  ratant  suam ,  nullas  alias  suas  ab  eis 
impetrare  esset  nobis  possibile.  Circa  quod  praedictus 
orator  noster  Andréas  per  novissimas  litteras  suas  res- 
cripsit  se  sperare  racionabiliter  iis  novissimis  obliga- 
cionibus  regem  Angiiœ  fore  contentu?n.  Consuluit 
tamen,  quemadnioduni  et  Dilectio  Vestra  ad  nos  scrip- 
sit,  ut  interea  ora tores  nostros  ad  regem  Angiiœ  mit- 
teremus.  Nos  vero  nullo  modo  sumus  istius  mentis  velle 
expedire  nec  mandata  nova  nec  oratores  quousque 
sciamus  regem  Angiiœ  de  mutuo  nobis  dando  fore 
contentum  super  istis  novis  obligacionibusquœ  ab  lus 
patriis  nobis  sunt  possibiles  impetrari.  Super  quo  ita 
expectabimus  responsum  finale  istius  régis  Angiiœ  per 
Andream  nobis  significandum.  Quoniam  si  in  prio- 
ribus  obligacionibus  rex  Angiiœ  perseverabit  (quod 
tamen  non  speramus,  quia  impossibile  est  ut  aliquo 
modo  possimus  impetrare  Mas  a  patriis  et  provincia- 
libus)  oportebimus  judicare  et  aestimare  regem  Jngliay- 
non  habere  rectam  voluntatem  ad  hoc  matrimonium 
Caroli  concludendum ,  qui  velit  a  nobis  exigere  im- 
possibilia.  Et  in  tali  casu  quo  negaret  rex  Angiiœ 
secundas  istas  et  possibiles  obligaciones  acceptare y 
hoc  matrimonium  nolumus  concludere.  Si  autem,  si- 
cuti  speramus,  consenciat  et  acquieverit  novas  istas 
obligaciones  acceptare >  matrimonium  istud  libenter 

'  André  de  Burgo,  qui  fut  successivement  ambassadeur  à  la  cour  de 
France  et  à  celle  d'Angleterre. 

concludamus,  ac  subito  hanc  voluntatem  régis  Angliae 
intelligentes,  expediemus  nova  mandata  et  oratores, 
sicut  scripsistis.  Nihilominus  quoque  casu  quo  ista 
oppida  se  non  vellent  tali  modo,  secundum  rata  obli- 
gare ,  vellemus  concludere  hoc  matrimonium,  quia 
tune  per  eum  non  s  tare  t  quominus  fieret  et  conclude- 
retur  sed  per  nostros;  propter  quod  non  haberemus 
honestam  occasionem  recedendi  ab  istis  tractatlbus  et 
conclusis  prius  cire  a  hoc  matrimonium. 

Vestrum  igitur  erit  interea  apud  ista  oppida  prac- 
ticare  ut  tali  modo,  secundum  cujusque  ratum  se  obli- 
gent; et  etiam  quod  bono  modo  apud,  regetn  Angliœ 
vos  institietis  (sic)  et  excusetis  tarditatem  oratorum 
nostrorum,  postquam  ad  finem  istius  mensis  eo  perve- 
nire  non  possunt. 

Datum  in  oppido  Calcharii,  die  xxm  julii,  anno 
M0  d°  vm°,  regni  nostri  romani  xxn.  Per  Regem. 


58.  —  MAXIMILIEN  A  MARGUERITE. 

Il  la  prie  de  ne  lui  adresser  aucune  demande  d'office  ou  bénéfice, 
en  faveur  de  qui  que  ce  soit,  jusqu'à  son  retour  auprès  d'elle. 
—  (  Original.  ) 

(Leyde,  le  11  août.) 

Très  chière  et  très  amée  fille ,  nous  désirons  que 
jusques  à  ce  que  soyons  de  retour  devers  vous ,  vous 
ne  nous  faictes  requerre  ou  escripre  en  faveur  de  nul 
qu'il  soit,  pour  offices  ou  bénéfices  qui  sont  escheuz  et 
pourront  escheoir  par  deçà  à  nostre  disposicion;  car 
nous  sommes  en  intencion  de  laisser  à  y  pourveoir 
jusques  à  nostredit  retour  devers  vous.  A  tant,  très 

chière  et  très  amée  fille,  nostre  Seigneur  soit  garde 
de  vous. 

Escript  en  nostre  ville  de  Le  Leyden,  le  xie  jour 
d'aoust,  l'an  xvc  vin.  Vostre  bon  père  Maxi.  —  Plus 
bas,  Renner. 


59.  —  MAXIMILIEN  A  MARGUERITE. 

Il  lui  recommande  le  jeune  duc  de  Clèves.  —  {Original.) 

(Leyde,  le  12  août.) 

Très  chière  et  très  amée  fille ,  nous  désirons  et  vous 
requérons  que  entretenez  et  faictes  entretenir  le  jeune 
duc  de  Clèves  l  par  delà ,  tant  par  argent  que  autres 
bonnes  et  gracieuses  parolles,  et  jusques  à  ce  que  se- 
rons de  retour  devers  vous.  A  tant,  très  chière  et  très 
amée  fille,  nostre  Seigneur  soit  garde  de  vous. 

Escript  en  nostre  ville  de  Le  Leyden ,,  le  xne  jour 
d'aoust,  l'an  xvc  vin.  Per  Regem.  —  Plus  bas, 
Renner. 


60.  —  MAXIMILIEN  A  MARGUERITE. 

Il  lui  mande  qu'ayant  à  s'occuper  immédiatement  du  siège  de 

Wespen ,  il  ne  pourra  se  trouver  avec  elle  el  le  cardinal  de 

Sainte-Croix  le  jour  de  l'Assomption ,  comme  elle  le  lui  avait 

demandé.  —  (  Original.  ) 

(Leyde,  le  13  août.) 

Très  chière  et  très  amée  fille ,  nous  avons  entendu 
comment  vous  et  le  cardinal  de  Sainte  Croix  désirez 

'  Jean,  fds  de  Jean  II,  duc  de  Clèves,  et  de  Mathilde  de  Hesse,  n'a 
succédé  qu'en  i52i  à  son  père,  zélé  partisan  de  Maximilien  dans  la 
guerre  que  celui-ci  eut  à  soutenir  dans  les  Pays-ftas.  Le  jeune  duc 
veut  dire  ici  le  fils  aîné  du  duc  régnant. 

vous  trouver  ensemble  devers  nous  en  nostre  ville  de 
Dordrecht  deans  l'Assomption  Nostre  Dame  prou- 
chaine.  Et  pour  ce  que  sommes  en  chemin  et  icy 
venus  en  intention  d'acomplir  nostre  emprinse  tou- 
chant le  siège  de  Wespen,  il  ne  nous  seroit  pas  bon- 
nement possible  d'abandonner  nostredit  emprinse  et 
nous  trouver  au  jour  devant  dit  ensemble.  Mais  nous 
espérons  d'avoir  brief  fait  et  de  nous  trouver  devers 
vous  deux ,  et  dont  vous  pourrez  bien  par  tous  bons 
moyens  le  tout  donner  à  congnoistre  audit  cardinal. 
A  tant,  très  chière  et  très  amée  fille,  nostre  Seigneur 
soit  garde  de  vous. 

Escript  en  nostre  ville  de  Le  Leyden,  le  xme  jour 
d'aoust,  l'an  xvc  vin.  Per  Regem. 


61.—  MAXIMILIEN  A  MARGUERITE. 

L'Empereur  a  chargé  l'évèque  de  Gurce  de  faire  réponse  à  certaines 
demandes  formées  par  la  princesse.  —  {Original.) 

(La  Haye,  le  24  août.) 

Très  chière  et  très  amée  fille,  nous  avons  receu  voz 
lettres  par  Jehan  de  Halewin,  porteur  de  cestes,  sur 
le  contenu  èsquelles  mandons  à  l'évesque  de  Gurce 
responce  pour  la  pluspart  telle  qu'entendrez  par  lui,  et 
de  l'autre  partie  despescherons  de  cy  à  trois  ou  quatre 
jours  ung  de  noz  serviteurs  devers  ledit  évesque,  pour 
sur  ce  lui  porter  aussi  responce  avec  plusieurs  matières 
et  affaires,  dont  aussi  il  vous  advertira  tout  au  long. 
Très  chière  et  très  amée  fille,  nostre  Seigneur  soit 
garde  de  vous. 

Escript  à  La  Haye,  le  xxmie  jour  d'aoust  xvc  et  huyt. 
Vostre  bon  père,  Maxi.  —Plus  bas,  de  TVaudripont* 

62.  —  MAXIMILIEN  A  MARGUERITE. 

L'Empereur  approuve  la  réponse  faite,  par  Marguerite  au  roi  de 

France.  Il  écrit  à  l'évéque  de  Gurce  au  sujet  de  Nicolas  Frizio. 

—  (  Original.  ) 

(La  Haye,  le  25  août.) 

Très  chière  et  très  amée  fille,  nous  avons  receu  vos 
lettres  du  xxie  de  ce  mois,  par  lesquelles  nous  enten- 
dons entre  autres  choses  la  responce  que  avez  faicte  à 
nostre  frère  le  roy  de  France  sur  le  contenu  de  ses 
lettres  et  par  l'advis  de  ceulx  de  nostre  conseil  privé 
estans  lez  vous.  Laquelle,  selon  la  copie  que  nous  en 
avez  envoyé,  trouvons  bien  agréable  et  nous  en  con- 
tentons de  vous. 

En  tant  qui  touche  Nycoîas  Frizio,  nous  l'avons  ouy 
et  entendu  bien  et  au  long  la  charge  qu'il  avoit  à  nous. 
Et  de  nostre  vouloir  et  intention  sur  ce  nous  advertis- 
sons  bien  amplement  nostre  amé  et  féal  conseiller 
Févesque  de  Gurcz,  par  noz  lettres  que  luy  escripvons 
présentement,  ainsi  que  par  luy  entendrez.  A  tant, 
très  chière  et  très  amée  fille,  nostre  Seigneur  soit  garde 
de  vous. 

Escript  en  nostre  maison  à  La  Haye ,  le  xxve  jour 
d'aoust,  l'an  xvc  et  vin.  Per  Regem. 


63.  —  MAXIMILIEN  A  MARGUERITE. 

Il  lui  recommande  le  bâtard  de  Bourbon.  —  (  Original.) 

(La  Haye,  le  25  août.) 

Très  chière  et  très  amée  fille ,  nous  avons  receu  voz 
lettres  par  le  bastard  de  Bourbon,  porteur  de  ces  tes, 
i.  6 

et  oy  ce  qu'il  nous  a  voulu  dire  tout  au  long.  Sur  quoy 
tous  requérons  que  lui  faictes  incontinent  faite  sa  des- 
pesche  telle  que  l'évesque  de  Gurce  vous  dira  de  par 
nous,  et  oultre  plus,  que  ayez  ledit  bastart  en  tous  ses 
affaires  singulièrement  pour  recommandé;  et  nous  fe- 
rez chose  fort  agréable.  Très  chière  et  trèsamée  fille, 
nostre  Seigneur  soit  garde  de  vous. 

Escript  à  La  Haye,  le  xxve  jour  d'aoust,  Tan  xvc 
et  vin.  Per  Regem.  —  Plus  bas,  de  TVaudripont. 


64.  —  MAXIMILIEN  A  MARGUERITE. 

Il  lui  mande  d'écrire  au  pape,  et  de  lui  faire  écrire  par  l'archiduc 
Charles,  suivant  le  désir  du  cardinal  de  Sainte-Croix.  —  {Orig.) 

(Turnhout,  le  19  septembre.) 

Très  chière  et  très  amée  fille ,  nous  vous  envoyons 
cy-deans  enclose  une  cédulle  selon  laquelle  très  révé- 
rend père  en  Dieu ,  le  cardinal  de  Sainte-Croix ,  désire 
que  vous  et  nostre  filz ,  l'archiduc  Charles ,  escripvez  à 
nostre  saint  père  le  Pape,  et  vous  requérons  que  en- 
suivant icelle  et  que  serez  par  luy  requise  vous  escripvez 
en  vostre  nom ,  et  faictes  aussi  escripre  nostredit  filz 
Charles  à  nostredit  saint  Père,  et  vous  nous  ferez  chose 
agréable.  Très  chière  et  très  amée  fille,  nostre  Sei- 
gneur soit  garde  de  vous. 

Escript  à  Turnhout,  le  xixe  jour  de  septembre, 
l'an  xvc  vm.  Per  Regem.  —  Plus  bas,  Renner. 

.63.  —  MAXIMILIEN  A  MARGUERITE. 

Il  la  prie  de  lui  envoyer  le  coffre  de  ses  finances  bien  et  duement 
scellé.  —  (  Original.  ) 

(Turnhout,  le  19  septembre.) 

Très  chière  et  très  amée  fille,  nous  désirons  que, 
incontinent  cestes  veues,  vous  nous  envoyez  par  ung 
de  vos  serviteurs  féable  le  coffre  des  finances  cloz  et 
scellé  de  vostre  signet,  affin  qu'il  puisse  plus  seulement 
venir  en  noz  mains.  A  tant,  très  chière  et  très  amée 
fille,  nostre  Seigneur  soit  garde  de  vous. 

Escript  à  Turnhout,  le  xixe  jour  de  septembre,  Tan 
xvc  vin.  Per  Regem.  —  Plus  bas,  Renner. 


66.  —  MAXIMILIEN  A  MARGUERITE. 

Il  lui  mande  qu'elle  peut  rester  encore  quelques  jours  à  Anvers  avec 
l'arcbiduc  Charles.  ■ — ■  (  Original.  ) 

(Vursèle,  le  19  septembre.) 

Très  chière  et  très  amée  fille,  combien  que  vous 
ayons  mandé  par  nostre  amé  et  féal  conseiller  et  prince 
de  nostre  saint-empire,  l'évesque  de  Gurcz,  de  vous 
tirer  avec  nostre  filz  Charles  en  nostre  ville  de  Ma- 
lines,  toutes  voyes  nous  sommes  bien  contens  que  de- 
meurez encoires  en  nostre  ville  d'Anvers  et  nostredit 
filz  Charles  aussi  par  deux  ou  trois  jours;  pendant 
lequel  temps  nous  vous  advertirons  de  ce  que  aurez 
affaire.  A  tant,  très  chière  et  très  amée  fille,  nostre 
Seigneur  soit  garde  de  vous. 

Escript  à  Vursèle,  le  xixe  jour  de  septembre,  l'an 

XVe  VIII. 

P.  S.  Nous  estions  en  intencion  de  vous  envoyer  après  demain 
audit  Malines  ledit  évesque  de  Gurcz  ;  mais  nous  le  vous 
renvoyerons  seullement  après  à  Anvers  ;  et  retenez  le  car- 
dinal avec  vous  jusques  alors. 

Per  Regem.  —  Plus  bas,  Botechou. 


67.  — MAXIMILIEN  A  MARGUERITE. 

Il  lui  envoie  les  mémoires  et  instructions  sur  ce  qu'elle  a  a  faire 
avec  les  États  assemblés  à  Malines.  —  {Original.) 

(Turnhout,  le  24  septembre.) 

Très  chière  et  très  amée  fille ,  nous  avons  cuidé  des- 
pechier  l'évesque  de  Gurce  pour  ce  jourd'huy  estre  de- 
vers vous ,  mais  pour  l'occupacion  des  grans  affaires 
que  avons  ne  nous  est  possible.  Toutesfoiz  nous  le  des- 
pescherons  pour  demain  y  estre ,  et  afïin  de  ce  pendant 
gagnier  temps,  nous  vous  envoyons  les  mémoires  et 
instructions  de  ce  que  aurez  à  faire  et  besoingnier  avec 
les  Estas  estans  présentement  assemblez  en  nostre  ville 
de  Malines.  A  tant,  très  chière  et  très  amée  fille,  nostre 
Seigneur  soit  garde  de  vous. 

Escript  en  nostre  hostel,  à  Turnhout,  le  xxmiejour 
de  septembre ,  l'an  xvc  vin.  Per  Regem.  —  Plus  bas, 
de  W  audripont. 


G8.  —  MAXIMILIEN  A  MARGUERITE. 

L'Empereur  envoie  des  députés  à  l'assemblée  des  États  à  Malines 
pour  y  soutenir  les  intérêts  de  sa  maison.  ■ —  (  Original.  ) 

(Turnhout,  le  26  septembre.) 

Très  chière  et  très  amée  fille ,  nous  avons  receu  voz 
lettres  du  xxn-e  de  ce  mois  faisant  mencion  de  l'assern- 

blée  des  Estaz  de  nos  pays  de  par  deçà  en  nostre  ville 
de  Malines. 

Sur  quoy  vous  advertissons  que,  en  ensuivant  icelles, 
nous  avons  escript  à  noz  cousins  les  seigneurs  de 
Chierves  et  de  Saintpy  '  et  au  seigneur  de  Vevey,  eulx 
trouver  à  icelle  journée  et  faire  tout  le  mieulx  qu'ilz 
pourront  que  toutes  choses  y  soient  dressées  au  bien 
et  prouffit  de  nous  noz  très  chiers  et  trez  amez  enfFans, 
pays  et  subgectz  ;  et  aussi  nous  y  envoyerons  tous  les 
seigneurs  qui  sont  icy  devers  nous  desdits  pays  de  par- 
deçà,  et  leur  ordonnerons  le  semblable.  A  tant,  etc. 

Donné  en  nostre  chasteau  de  Turnhout,  le  xxvie 
jour  de  septembre,  l'an  mil  vc  et  vin.  Per  Regem. 
—  Plus  bas ,  Renner. 


69.  —  MAXIMILIEN  A  MARGUERITE. 

Il  mande  à  sa  fille  qu'il  a  pris  toutes  les  mesures  nécessaires  pour 
la  tenue  des  journées  de  Malines  et  de  Cambrai,  aussi  bien  que 
pour  l'affaire  d'Angleterre.  —  (  Original.  ) 

(Turnhout,  le  26  septembre.  ) 

Très  chière  et  très  amée  fille,  nous  avons  présente- 
ment fait  despechier  toutes  choses  nécessaires,  tant 
pour  les  journées  qui  se  doivent  tenir  à  Malines  et 
Cambray,  que  pour  l'affaire  d'Angleterre,  et  le  tout 
fait  délivrer  es  mains  de  révérend  père  en  Dieu,  nostre 
amé  et  féal  conseillier,  l'évesque  de  Gurcz ,  comme  par 
luy  plus  au  long  entendrez,  et  autres  choses  que  luy 
avons  chargé  vous  dire  de  nostre  part.  Sy  vous  requé- 
rons le  croire  de  ce  qu'il  vous  dira  de  par  nous.  —  A 

'  Ou  plutôt  Sempy. 

tant,  très  chière  et  très  amée  fille,  nostre  Seigneur  soit 

garde  de  vous. 

Donné  en  nostre  chasteau  de  Turnhoult,  le  xxvie 
jour  de  septembre,  Tan  mil  vc  et  vin.  Per  Regem. 
—  Plus  bas ,  Renner. 


70.  —  MAXIMILIEN  A  MARGUERITE. 

L'Empereur  dépêche  vers  sa  fille  quatre  députés  pour  aviser  avec 
elle  sur  ce  qu'on  devra  faire  au  cas  que  les  Etats  n'accordent  pas 
le  subside  demandé.  — ■  [Original.) 

(Beke,  le  27  septembre.) 

Très  chière  et  très  amée  fille,  nous  avons  donné 
charge  à  noz  chiers  et  bien  amez  Frederick,  conte  de 
Perg,  seigneur  de  Helden,  Jaques  de  Brouckhorst, 
seigneur  de  Batembourg,  messire  Yttvolf  de  Stain, 
notre  conseillier,  et  à  Bernard  Vay-Prestcault,  en  cas 
que  ceux  des  Estas  de  nos  pays  de  par-deçà  ne  nous  ac- 
cordent nostre  demande  en  donne  sur  ce  bonne  res- 
ponce  de  aucunes  choses  besoingnier  et  traictier  avec 
eulx  et  selon  qu'ilz  vous  diront  et  communiqueront 
plus  au  long ,  et  vous  requérons  les  croire  et  en  ce  vous 
employer  et  les  adresser  au  mieulx  que  pourrez.  A  tant, 
très  chière  et  très  amée  fille,  nostre  Seigneur  soit 
garde  de  vous. 

Donné  à  Beke,  le  xxvne  jour  de  septembre,  l'an 
mil  vc  et  vin.  Per  Regem.  —  Contresigné  Renner. 

71.  — MAXIMILIEN  A  MARGUERITE. 

L'Empereur  mande  à  sa  fille  qu'il  connaît  les  Français  mieux  qu'elle. 
Il  n'est  pas  fâché  du  reste  qu'elle  ait  été  déçue  par  leurs  belles 
paroles  ,  afin  que  désormais  elle  se  tienne  sur  ses  gardes.  Il  ne 
veut  pas  recevoir  l'échanson  du  roi  de  France  qui  s'est  déclaré 
son  ennemi  ;  il  vaut  mieux  que  cet  envoyé  traite  avec  la  prin- 
cesse. Trêves  approuvées  pour  cinq  ou  six  semaines.  Demande 
de  troupes  aux  Etats.  ■ —  (  Original.) 

(Gertrnydenberghe,  le  1er  octobre  ) 

Très  chière  et  très  amée  fille ,  nous  avons  receu  voz 
lettres ,  et  par  icelles  entendu  la  responce  que  le  roy 
de  France  vous  a  fait  faire  par  Haluin  '  ensemble  la 
charge  qu'il  a  baillée  à  Marigny,  son  eschanzon,  en 
quoy  vous  povez  assez  congnoistre  ce  que  vous  avons 
dit  de  ceste  affaire  estre  à  présent  vériffié,  et  que  cong- 
noissons  mieulx  et  avons  plus  d'expérience  des  Fran- 
çois que  vous;  car  nous  en  attendons  tout  autant, 
combien  que  nous  aymons  mieulx  que  ayez  esté  de- 
ceue  en  leurs  belles  parolles  que  nous,  afin  que  cy  après 
y  prenez  meilleur  garde. 

Et  quant  à  permectre  la  venue  dudit  eschanzon  de- 
vers nous  pour  nous  dire  semblable  charge,  nous 
avons  advisé  qu'il  n'est  nul  besoing  qu'il  y  vienne  et 
voulons  que luy  dictes  que  ne  luy  conseillez  point  qu'il 
se  doige  tirer  devers  nous ,  pour  ce  que  sçavez  que 
nous  ne  besoingnerons  riens  avec  luy  par  deçà  ;  car 

•  Ce  n'est  pas  le  même  que  Jean  de  Hallewin  mentionné  ci-dessus, 
p.  80.  Celui-ci  est  sans  doute  Louis  de  Hallewin,  seigneur  dePiennes, 
lieutenant  du  roi  en  Picardie,  gouverneur  de  Péronne,  etc.,  fait  pri- 
sonnier en  août  i5i5  devant  Térouane,  mort  en  i5i8.  Il  appartenait 
à  une  branche  de  sa  maison  qui  s'était  établie  en  France. 

nous  sommes  bien  marry  que  ledit  roy  de  France  soit 
déclaré  nostre  ennemy  sur  le  receps  de  Frisio,  et 
sommes  assez  plains  de  leurs  belles  parolles  sans  effect  ; 
et  vault  mieulx,  puisque  avez  commencé  ceste  matière, 
que  la  concluez  avec  luy,  ainsy  que  bon  vous  semblera , 
et  serons  encoires  contens  pour  ceste  fois  que,  par 
l'advis  de  nostre  conseil  estant  avec  vous,  lesassayez;  et 
se  ledit  Marigny  insiste  à  tous  moyens  de  vouloir  venir 
devers  nous,  vous  luy  devez  donner  un  homme  pour 
le  conduire  à  trois  ou  quatre  lieues  près  de  nous;  et 
illec  nous  luy  ferons  sa  despesche,  ou  ferons  faire  par 
noz  conseillers  de  latere. 

Touchant  les  trêves,  nous  sommes  bien  contens  que 
les  faites  prendre  pour  cinq  ou  six  semaines;  et  selon 
que  vous  trouverez  par  l'advis  des -gens  de  nostre  con- 
seil, estans  lez  vous,  estre  le  plus  prouffitable,  et  par 
condition  que  nous  pourrons  pourveoir  nos  pays  de 
Hollande  et  de  Gheldres  estans  de  nostre  obéissance, 
de  toutes  choses,  affin  que  par  faulte  de  provision  ilz 
ne  soient  grevez  et  adommagez,  se  la  paix  ou  les  lon- 
gues trêves  ne  s'accordent  à  la  journée  de  Cambray; 
car  depuis  brief  jours  ils  ont  ravitailliez  nostre  ville  de 
Wespen  par  faulte  de  noz  gens  d'armes,  et  si  ont  esté 
sur  les  murailles  de  nostre  ville  de  Aspre;  mais,  la 
Dieu  grâce,  ils  ont  estez  lordement  reboutez. 

Quant  aux  Estats ,  il  nous  semble  que  nous  ne  leur 
devons  faire  autre  demande  que  des  dix  mil  piétons  et 
deux  mil  chevaux,  ou  des  soixante  mil  florins;  car  si 
nous  demandons  plus  de  que  les  soixante  mil,  se  seroit 
trop  et  empescheroit  la  première  demande  des  douze 
mil  combattans  ;  et  lesquels  soixante  mil  florins  nous 
demandons  seulement,  par  manière  de  prest,  jusque  s 

à  ce  que  tous  les  pays  aient  accordé  lesdits  douze  mil 
combattans,  et  s'ils  n'ont  point  à  présent  puissance  de 
les  acorder  à  les  recouvrer  sur  tous  ceulx  qui  n'ont 
point  contribués  aux  fraiz  de  la  deffence  des  pays  sur 
lesdits  douze  mil  hommes,  comme  ceulx  de  Hollande, 
Boisleduc,  Luxembourg,  et  aussi  Lille,  ainsy  que 
avons  naguères  entendu. 

Des  belles  parolles  que  ledit  Marigny  vous  a  donné, 
et  la  responce  que  luy  avez  sur  ce  faicte ,  nous  les  lais- 
sons comment  elles  sont  ;  car  tout  ce  que  vous  luy  avez 
dit  est  vérité,  et  ce  qu'il  vous  a  dit  est  tromperie  et 
abus.  Très  chière  et  très  amée  fille,  nostre  Seigneur 
soit  garde  de  vous. 

Escript  en  nostre  ville  de  Sainte-Getruyberghe ,  le 
premier  jour  d'octobre,  l'an  1508.  Vostre  bon  père 
Maxi.  — Plus  bas,  Renner, 


72.  —  MAXIMILIEN  A  MARGUERITE. 

Il  invite  sa  fille  à  faire  en  sorte,  au  congrès  de  Cambrai,  qu'il  soit 
défendu  à  messire  Robert  de  la  Marche  de  rien  entreprendre 
contre  le  château  de  Busi,  appartenant  au  seigneur  de  Château- 
brehain.  < —  (  Original.  ) 

(Schoenhovcn,  le  6  octobre.) 

Très  chière  et  très  amée  fille,  nostre  amé  et  féal 
escuier  Adam  Veyer ,  seigneur  de  Chasteaubrehain , 
nous  a  remonstré  comment,  entre  autres  ses  terres 
et  seigneuries ,  à  lui  appartient  le  chasteau  de  Busi , 
gisant  en  nostre  duché  de  Luxembourg,  dont  il  est  en 
bonne  possession  et  saisine.  Ce  nonobstant,  messire 
Robert  de  la  Marche ,  soubz  umbre  d'aucun  droit  qu'il 
se  vante    y   avoir,    s'eiïorche  journellement    vouloir 

prendre  en  ses  mains  par  forche  et  voye  de  fait  ledit 
chasteau  de  Busi ,  qui  ne  sont  choses  deues  ;  et  com- 
bien que  ledit  remonstrant  a  présenté  et  offert  audit 
messire  Robert  que ,  s'il  veult  demander  quelque  droit 
à  icellui  chasteau,  d'en  respondre  en  justice  là  où  et 
ainsi  qu'il  appartient;  néantmoins  il  n'y  a  voulu  ne 
veult  entendre,  ains  persévère  tousjours  en  sa  voulenté 
desraisonnable. 

A  ceste  cause  escripvons  devers  vous ,  requérant  et 
néantmoins  ordonnant  que  à  ceste  prochaine  journée 
de  Cambray,  vous  et  révérend  père  en  Dieu ,  nostre 
amé  et  féal  l'évesque  de  Gursse,  prince  du  saint- 
empire  et  nostre  conseillier,  auquel  escripvons  aussi 
de  ceste  matière,  en  touchiez  aux  ambassadeurs  du 
roy  de  France.  Et  s'aucune  chose  se  concludt  à  icelle 
journée,  qu'il  soit  ordonné  et  defïendu  audit  messire 
Robert,  de  par  ledit  roy  de  France,  de  plus  riens  entre- 
prendre par  forche  et  voye  de  fait  sur  ledit  remon- 
strant, ne  sondit  chasteau,  terre  et  seigneurie  de  Busi, 
mais  qu'il  poursuye  son  cas  par  droit  et  justice,  ainsi 
qu'il  appartient,  où  icellui  remonstrant  offre  et  pré- 
sente de  respondre  et  furnir  à  ce  qu'en  sera  dit  et  jugié. 
Très  chière  et  très  amée  fille,  nostre  Seigneur  soit 
garde  de  vous. 

Donné  en  nostre  ville  de  Schoenhoven,  le  vie  jour 
d'octobre,  l'an  xvc  huyt.  Per  Regem.  —  Plus  bas, 
de  Waudripont. 

75.  —  MAXIMILIEN  A  MARGUERITE. 

Affaire  de  don   Pedro  de   Ghévara.   Démarches  pour  sa  mise  en 
liberté.  —  (  Original.  ) 

(Scboenhoven,  le  8  octobre.  ) 

Très  chière  et  très  amée  fille ,  nous  avons  receu  vos 
lettres  faisant  mencion  de  la  prinse  par  le  roy  d'Arra- 
gon  de  Dom  Pedro  de  Ghevara  '  et  de  la  manière  com- 
ment dont  vous  tenons  records  ;  et  pour  ce ,  très  chière 
et  très  amée  fille,  que  attendons  de  jour  à  autre  avoir 
nouvelles  et  l'advis  sur  ce  des  parens  et  amis  dudit 
Dom  Pedro  qui  le  poursuivent  devers  ledit  roy  d'Ar- 
ragon,  nous  différons  de  à  icelle  vous  faire  réponce 
que  n'ayons  premier  sceu  ce  qu'ils  auront  fait  en  ceste 
affaire  vers  ledit  roy  d' Arragon  ;  car  nous  pourrions 
en  ce  faire  chose  qui  seroit  plus  contraire  à  leur  pour- 
suite que  au  prouffit  dudit  Dom  Pedro  ;  ce  que  ne  dé- 
sirons. A  tant,  etc. 

Escript  en  nostre  ville  de  Scoenhoven,  le  vinc  jour 
d'octobre,  l'an  mil  vc  vin.  Signé,  per  Regem.  — 
Plus  bas,  Renner. 

74.  —  MAXIMILIEN  A  MARGUERITE. 

Le  sacrement  de  confirmation  administré  par  le  légat  aux  petits- 
enfants  de  l'Empereur.  —  (Original.) 

(  Schoenhoven,  le  8  octobre.) 

Très  chière  et  très  amée  fille ,  nous  avons  receu  vos 
lettres  par  lesquelles  nous  advertissez  que  avez  advisé 

'  Il  est  question  de  la  captivité  et  de  la  délivrance  de  ce  personnage 
dans  une  lettre  écrite  le  n  décembre  i5og,  par  Mercurin  de  Gatti- 
nare  à  Marguerite  d'Autricbe.  (Voyez  Lettres  de  Louis  XII,  I,  219.) 

de ,  avant  le  partement  du  légat ,  faire  par  luy  donner 
à  nos  très  chers  et  très  amez  enfans  le  saint  sacrement 
de  Confirmation,  et  qu'il  le  vous  a  accordé;  mais  pour 
ce  que  nostre  très  chier  et  très  amé  fils  l'archiduc 
Charles  est  à  Lyère,  vous  ne  sçavez  lequel  nous  sera 
plus  agréable,  ou  que  l'on  meyne  nostredit  fils  devers 
nos  filles  à  Malines,  ou  nos  filles  devers  luy,  nous  re- 
quérant sur  le  tout  vous  signifïier  nostre  bon  plésir. 

Sur  quoy,  très  chière  et  très  amée  fille,  vous  signif- 
fions  que  sommes  bien  content  que  nostredit  fils  voise 
à  Malines  pour  prendre  ledit  saint  sacrement  et  aussy 
congié  et  la  bénédiction  dudit  légat,  ou  nom  de  nous 
et  de  luy.  Et  à  celle  cause  escripvons  présentement  à 
nostre  très  cher  et  féal  cousin,  le  prince  de  Chimay  % 
de  le  mener  celle  part.  A  tant,  très  chière  et  très  amée 
fille,  nostre  Seigneur  soit  garde  de  vous. 

Escript  en  nostre  ville  de  Schoenhoven,  le  vine  jour 
d'octobre,  l'an  mil  vc  vin.  Per  Regem.  —  Plus  bas, 
Renner. 


75.  —  MAXIMILIEN  A  MARGUERITE. 

Claude  Boulon  est  nommé  capitaine  de  la  garde  de  l'archiduc 
Charles.  Archers  réservés  à  Marguerite  pour  le  congrès  de  Cam- 
brai. ~  (  Original.  ) 

(Schoenhoven,  le  10  octobre.) 

Très  chière  et  très  amée  fille ,  nous  avons  nommé 
nostre  amé  et  féal  escuier,  Claude  Bouton ,  capitaine 
de  la  garde  de  nostre  très  chier  et  très  amé  filz  l'ar- 
chiduc, et  l'envoyons  présentement  devers  lui  pour 

'  Charles  de  Croy,  créé,  en  i486,  prince  de  Chimay  et  du  saint- 
empire,  mort  en  1527. 

entendre  à  l'exercice  de  sondit  estât  et  office;  dont 
vous  avertissons ,  afin  que  retirez  devers  vous  le  capi- 
taine et  vingt  des  archiers  estans  devers  icellui  nostre 
filz,  et  que  y  laissiez  les  autres  vingt,  jusques  à  ce  que 
yrez  à  Cambray  ou  que  en  aurez  autrement  à  faire  ; 
ou  quel  cas  les  pourrez  tous  mander  devers  vous  et 
vous  en  servir  comme  bon  vous  semblera.  Très  chière 
et  très  amée  fille,  nostre  Seigneur  soit  garde  de  vous. 
Escript  en  nostre  ville  de  Scoonhove,  le  xe  jour 
d'octobre ,  l'an  xvc  huyt.  Per  Regem.  —  Plus  bas , 
de  Waudripont, 


76.  —  MAXIMILIEN  A  MARGUERITE. 

Lettre  de  créance  pour  les  seigneurs  de  Rœux ,  de  Berghes  et  de 

Rogendorff,  au  sujet  des  trêves  conclues  entre  l'Empereur,  la 

France  et  le  duc  deGueldres.  La  princesse  ne  doit  pas  se  rendre 

à  Cambrai  avant  que  son  père  ait  eu  un  entretien  avec  elle.  — 

(  Original.  ) 

(Schoenhoven,  le  12  octobre.) 

Très  chière  et  très  amée  fille,  nous  avons  chargé  à 
noz  amez  et  féaulx  conseilliez,  le  seigneur  du  Reux  ', 
nostre  cousin,  le  seigneur  de  Berghes  %  chevaliers  de 
nostre  ordre,  et  Guillaume,  seigneur  de  Rogendorff3, 

1  La  seigneurie  de  Rœux  en  Hainaut  tomba  par  achat  dans  la  mai- 
son de  Croy  vers  i44°-  Ferry  de  Croy,  seigneur  de  Rœux  et  d'Hangest- 
sur-Somme,  fut  fait  prisonnier  par  les  Stradiots  en  i5ii,  dans  la 
guerre  contre  les  Vénitiens,  et  mourut  en  \Si^.  La  maison  de  Rœux 
avait  pour  cri  :  Le  rœux  à  mon  tour. 

a  Jean,  seigneur  de  Bergbes-op-Zoom  et  de  Walhain,  reçut,  le 
17  décembre  i5o8,  comme  fondé  de  pouvoir  de  Maximilien,  les  fian- 
çailles de  Marie  d'Angleterre  et  de  l'archiduc  Charles.  (  Voy.  Rymer, 
Fœdera,  conventiones,  etc. ,  xm,  236  ;  Corps  diplomatique,  îv,  iTepart., 
119.)  11  mourut  le  20  janvier  i53i. 

3  Guillaume,  baron  de  Rogendorff,  était,  en  i5ig,  gouverneur 
(  staatholder)  dans  la  Frise. 

vous  dire  et  déclarer  aucunes  choses  de  par  nous ,  tou- 
chant les  trêves  d'entre  nous,  le  roy  de  France  et  mes- 
sire  Charles  de  Gheldres,  ainsi  que  par  eulx  et  autres 
noz  lettres  pourrez  entendre.  Néantmoins  vous  ordon- 
nons non  tirer  vers  Cambray  que  premiers  n'ayons 
parlé  à  vous;  car  nous  sommes  d'intencion  nous  haster 
pour  brief  nous  trouver  devers  vous  en  notre  ville 
d'Anvers.  Pour  quoy  envoyez  audit  Anvers,  quant  il 
sera  temps,  affin  de  recouvrer  des  basteaulx  appeliez 
royebargen,  lesquelz  ferez  venir  à  Malines ,  afin  de 
illecq,  avec  notre  très  chier  et  très  amé  fils  l'archiduc 
Charles ,  monter  sur  lesdits  basteaulx,  et  venir  ensem- 
ble devers  nous  audit  Anvers,  et  de  là  retourner  audit 
Malines  plus  à  vostre  aise  et  repoz.  A  tant,  très  chière 
et  très  amée  fille,  nostre  Seigneur  soit  garde  de  vous. 

Donné  en  nostre  ville  de  Scoonhove,  le  xne  jour 
d'octobre,  l'an  xvc  vin.  Vostre  bon  père  Maxi.  — 
Plus  bas,  Renner. 


11.  —  MAXIMILIEN  A  MARGUERITE. 

Lettre  de  créance  pour  le  prince  d'Anhalt.  « —  {Original.) 

(Dordrecht,  le  23  octobre.) 

Très  chière  et  très  amée  fille,  nous  avons  donné 
charge  a  nostre  très  cher  et  féal  cousin  le  prince  d'An- 
halt, vous  dire  aucunes  choses  de  par  nous  touchant  la 
despêche  des  piétons  qui  sont  par-deçà  en  nostre  ser- 
vice, et  vous  requérons  le  croire  de  ce  qu'il  vous  en 
dira  de  par  nous.  A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  en  nostre  ville  de  Dordrecht,  le  xxme  jour 
d'octobre,  l'an  xvc  vin.  Per  Regem.  —  Plus  bas, 
Renner. 

78.  —  MAXIMILIEN  A  MARGUERITE. 

L'Empereur  mande  que  la  trêve  étant  conclue  avec  le  i»oi  de  France 
et  Charles  de  Gueldres,  il  veut  faire  des  gratifications  à  ses 
troupes,  qui  l'ont  cependant  mal  servi.  La  Hollande  ne  peut  rien 
donner,  à  cause  des  inondations  qu'elle  a  souffertes.  Maximilien 
demande  soixante  ou  soixante -dix  mille  florins  des  États  de 
Brabant  avant  le  départ  de  Marguerite  pour  Cambrai.  « — 
{Original.) 

(Dordrecht,  le  24  octobre.) 

Très  chière  et  très  amée  fille ,  puisque  les  trêves  de 
six  sepmaines  sont  prinses  entre  nous  et  le  roy  de 
France  et  messire  Charles  de  Gueldres,  nous  voulons 
faire  quelque  gracieuse  despesche  aux  piétons  qui  sont 
esté  à  nostre  soldée  à  l'en  contre  dudit  messire  Charles, 
combien  que  nous  ne  leur  devons  riens,  pour  ce  qu'ils 
nous  ont  très  mal  servi,  mais  seulement  afin  qu'ils 
n'aient  couleur  ou  occasion  de  faire  quelque  mutinerie 
ou  emprinses  sur  nos  pays  de  par  deçà.  Et  attendu 
que  nous  ne  povons  recouvrer  de  ceulx  de  nos  pays 
de  Hollande  aucuns  deniers  pour  contenter  lesdits  pié- 
tons, à  cause  mesmementdes  grant  pertes  et  dommages 
que  ceulx  du  plat  pays  dudit  pays  de  Hollande  ont 
puis  naguaires  euz  par  l'influance  de  Fyau,  nous  dési- 
rons que  incontinent  et  avant  vostre  partement  pour 
aller  à  Cambray,  vous  vueillez  tant  faire  vers  ceulx  des 
villes  et  quartiers  de  Louvain ,  Bruxelles  et  Anvers , 
qu'ils  nous  vueillent  prestement  bailler  et  anticiper 
leur  portion  des  lx  ou  lxx  mille  florins  que  avez,  à  la 
dernière  journée  à  Malines,  demandés  à  ceux  des  Estats 
de  nos  pays  de  par  deçà,  et  icelle  nous  envoyer,  et 

avec  les  deniers  d'icelle  portion  nous  despescherons 
bien  lesdits  piétons,  qu'ils  s'en  retourneront  contens. 
S  y  nous  ad^ertissez  à  diligence  de  ce  que  aurez  en  ce 
fait,  pour  selon  ce  pourveoir  au  fait  desdits  piétons, 
comment  le  cas  le  requiert.  A  tant,  très  chière  et  très 
arnée  fille,  nostre  Seigneur  soit  garde  de  vous. 

Escript  en  nostre  ville  de  Dordrecht,  le  xxnne  jour 
de  '.  .  .  . ,  l'an  xvc  vin.  Vostre  bon  père  Maximilien. 

P.  S.  Nostre  inteneion  est  que  ceulx  desdites  villes  facent 
ladite  anticipacion  ou  nom  de  leurs  quartiers,  dont  cy-après 
ils  se  rembourseront  sur  eulx,  afin  que  les  gens  de  guerre 
soient  despeschez,  et  ne  facent  aucun  dommage  sur  le  plat 
pays.  Rentier. 


79.  _  MAXIMILIEN  A  MARGUERITE. 

L'office  de  sergentise  de  la  forêt  de  Ruhout,  près  Saint-Omer,  est 
conféré  à  Thomas  Brasseur,  archer  de  corps  de  feu  le  roi  de 
Castille.  ' —  (  Original.) 

(Dordrecht,  le  24  octobre.) 

Très  chière  et  très  amée  fille,  en  faveur  de  vostre 
rescripcion  et  des  bons  et  agréables  services  que  nostre 
bien-amé  Thomas  Brasseur  nous  a  dès  long-temps  faiz 
et  à  feu  nostre  filz  le  roy  de  Castille,  que  Dieu  absoille, 
en  estât  d'archier  de  corps  et  autrement ,  et  fait  en- 
coires  journellement,  nous  lui  avons  donné  et  donnons 
l'office  de  sergeantise  de  nostre  forest  de  Rihout,  au- 
près de  nostre  ville  de  Saint-Omer,  à  présent  vacant 
par  le  trespas  de  Ravix  Alnut,  derrenier  possesseur 

1  L'indication  du  mois  est  omise  sur  l'original,  mais  le  nom  de  la 
ville  fait  assez  connaître  que  c'est  le  mois  d'octobre. 

d'icelle;  dont  lui  avons  fait  despeschier  noz  lettres 
patentes,  lesquelles  vous  requérons  et  néantmoings 
ordonnons  lui  faire  sceller  et  délivrer.  Très  chière  et 
très  amée  fille,  nostre  Seigneur  soit  garde  de  vous. 

Donné  en  nostre  ville  de  Dordrecht,  le  xxiine  jour 
d'octobre,  l'an  xvc  et  huyt.  Per  Regem.  —  Plus  bas, 
de  FFaudripont. 


80.  —  MAXIMILIEN  A  MARGUERITE. 

Réception  de  la  trêve  conclue  avec  le  roi  de  France.  'Dispositions 
pour  le  congrès  de  Cambrai.  L'Empereur  se  dispose  à  venir  à  la 
journée  de  Malines.  Notification  de  la  trêve  à  Charles  de  Guel- 
dres.  Ambassadeurs  d'Angleterre  à  Anvers.  L'évoque  de  Gurce 
ne  peut  encore  aller  joindre  la  princesse.  —  (  Original.) 

(  Breda ,  le  27  octobre.  ) 

Très  chière  et  très  amée  fille ,  nous  avons  receu  vos 
lettres  du  xxne  de  ce  mois ,  ensemble  le  double  de  la 
trêve  que  le  roy  de  France  a  acceptée ,  laquelle  nous 
plaist  bien  en  celle  forme. 

Quant  au  devoir  que  faictes  de  vous  mettre  en  che- 
min pour  tirer  contre  Cambray,  et  de  ce  que  avez 
ordonné  pour  recueillir  audit  Cambray  les  ambassades 
dudit  roy  de  France,  et  aussi  entendre  d'eulx  quel 
sceurté  le  légat  voudra  avoir,  nous  avons  ce  bien  agréa- 
ble, et  nous  plaist  bien  que  vous  vous  tirez  toujours 
jusques  à  Valenciennes,  et  que  illec  vous  attendez,  sans 
aller  plus  avant,  nostre  amé  et  féal  conseiller  l'évesque 
de  Gurcz,  par  lequel  nous  vous  ferons  brief  sçavoir 
nostre  intencion,  et  si  vous  portera  toutes  les  dépesches 
qui  vous  seront  nécessaires. 

Touchant  de  venir  à  la  journée  à  Malines,  nous 
i.  7 

sommes  en  chemin  pour  ce  faire,  et  nous  y  trouverons 

en  personne  le  plus  tost  que  pourrons. 

De  ce  que  avez  envoyé,  avec  le  gentilhomme  de  France 
qui  estoit  lez  vous,  et  lequel  s'est  party  pour  aller  no- 
tifier ladite  trêve  à  messire  Charles  de  Gueldres,  le 
sieur  de  Montigny  pour  l'accompagner,  et  après  que 
ledit  messire  Charles  aura  faict  publier  lesdites  trêves, 
faire  le  semblable  de  nostre  part,  et  selon  les  placcars 
que  nous  avons  envoyés,  vous  avez  très  bien  faict;  et 
enverrons  incontinent  devers  luy  ung  de  nos  servi- 
teurs pour  en  ce  l'assister. 

Pour  ce  que  avons  entendu  que  les  ambassadeurs 
que  nostre  frère,  le  roy  d'Angleterre,  par-deçà  s'anuient 
d'estre  à  Anvers,  nous  les  mandons  venir  devers  nous; 
et  de  ce  qu'ils  nous  diront,  vous  advertirons  par  ledit 
évesque  de  Gurcz,  et  ferons  tant  qu'ils  s'en  iront  aussy 
à  la  journée  de  Cambray. 

A  tant,  très  chière  et  très  amée  fille,  nostre  Seigneur 
soit  garde  de  vous. 

Escript  à  Breda,  le  xxvne  jour  d'octobre,  Tan  mil 
vc  et  vin. 

P.  S.  Très  chière  et  très  amée  fille,  nous  ne  povons  encoires, 
en  façon  qu'il  soit,  despeschier  l'évesque  de  Gurcz  pour  aller 
devers  vous  jusques  il  ayt  premier  este  avec  nous  en  An- 
vers ,  où  sont  les  ambassadeurs  d'Engleterre.  Et  pour  le 
despechier  plus  tost  tirons  à  Anvers  ;  incontinent  après  les- 
dits  ambassadeurs  et  ledit  de  Gurcz  s'en  iront  ensemble 
devers  vous.  Escript  comme  dessus. 

Per  Regem.  —  Plus  bas,  Renner. 

81.  — MAXIMILIEN  A  MARGUERITE. 

11  lui  adresse  eerlaine  provision  de  justice  pour  les  habitants  de 
Middelbourg,  avec  pouvoir  de  les  modifier  si  elle  le  juge  néces- 
saire. —  (  Original.  ) 

(  Breda  ,  le  27  octobre.  ) 

Très  chière  et  très  amée  fille,  nous  tous  envoyons 
certaine  provision  de  justice  que  ceulx  de  nostre  ville 
de  Middelbourch  ont  requis  d'avoir;  laquelle  si  trouvez 
raisonnable  et  licite  par  advis  de  nostre  conseil,  que  la 
faictes  sceller  ;  sinon  leur  en  ferés  despechier  autre  telle 
que  ou  cas  appartient.  Très  chière  et  très  amée  fille, 
nostre  Seigneur  soit  garde  de  vous 

Donné  à  Breda,  le  xxvne  jour  d'octobre,  l'an  xvL 
liuyt.  Per  Regem.  —  Plus  bas,  de  TVaudripont. 


82.  —  MAXIMILIEN  A  MARGUERITE. 

Instructions  pour  la  tenue  du  congrès  de  Cambrai.  Nécessité  du 

prompt  départ  des  ambassadeurs  impériaux   pour  l'Angleterre. 

—  (  Original.  ) 

(Breda,  le  27  octobre.  ) 

Très  chière  et  très  amée  fille,  nous  avons  receu  voz 
letres  dans  lesquelles,  entre  autres  choses,  avons  en- 
tendu que  vous  vous  préparez  et  délibérez  pour  tyrer 
et  vous  trouver  à  la  journée  prinse  et  ordonnée  à 
Cambray,  dont  avons  esté  et  sommes  bien  contens.  Et 
vous  requerrons  que,  vosdites  préparations  faictes, 
vous  vous  y  trouvez  le  plus  tost  que  pourrez  ;  et  pour 
ce  qu'il  est  apparant  qu'il  y  aura  grant  assemblée  et 
multitude  de  gens  tant  d'une  part  que  d'autre,  avons 

advisé  et  nous  semblerait  bon,  pour  la  commodité  des 
logiz  et  pour  autres  choses ,  que  vous  feissiez  prendre 
et  tenir  l'une  moictié  et  d'un  costé  de  ladite  ville  de 
Cambray  pour  vous  et  ceulx  de  vostre  compaignie,  en 
délaissant  et  ordonnant  l'autre  moitié  et  d'autre  costé 
pour  le  légat  d'Amboise  et  ceulx  qui  viendront  avec 
lui;  dont  vous  advertissons,  affin  que  se  bon  vous  sem- 
ble le  veullez  ainsi  faire. 

D'autre  part,  très  chière  et  très  amée  fille,  nous 
désirons  et  vous  ordonnons  que  menez  avec  vous  audit 
lieu  de  Cambray  l'ambassadeur  de  nostre  bon  frère  le 
roy  d'Angleterre  estant  lez  vous,  Edmond  de  Win- 
kenfeld,  et  voulons  qu'il  soit  présent  à  toutes  commu- 
nîcacions  et  choses  qui  s'y  traictront,  ainsi  que  enten- 
drez plus  à  plain  par  nostre  très  chier  et  féal  conseillier 
et  prince  de  nostre  saint-empire,  l'évesque  de  Gursse. 

Nous  sollicitons  aussi  que  les  autres  orateurs  et  am- 
bassadeurs de  nostredit  frère  le  roy  d'Angletere,  qui 
derrenièrement  sont  venuz,  afin  que  semblablement  ilz 
voisent  devers  vous,  et  vous  accompaignent  audit  Cam- 
bray; nostre  intencion  est,  et  vous  ordonnons  comme 
dessus,  ou  cas  qu'iiz  y  viegnent,  que  les  appeliez,  et 
soient  aussi  présens  à  tous  traictiez  et  communications  ' . 

Quant  à  l'orateur  de  nostre  frère  le  roy  d'Arragon  % 
vous  l'appellerez  devers  vous,  et  saurez  de  lui  s'il  a 
charge  de  par  son  maistre  de  si  trouver  ou  non;  et,  s'il 

'  Marguerite,  dans  une  lettre  adressée  de  Cambrai  en  décembre 
i5o8,  à  ses  ambassadeurs  à  Londres,  se  loue  beaucoup  de  l'assistance 
que  lui  ont  prêtée  les  ambassadeurs  anglais  dans  cette  négociation. 

*  Dans  une  lettre  sans  date,  mais,  selon  toute  apparence,  écrite  au 
mois  d'octobre  ou  de  novembre,  Edmond  Wingfeld  exhortait  Mar- 
guerite à  faire  exclure  le  roi  d'Aragon  de  l'alliance  projetée.  {Lettres 
de  Louis  XII ,  T,  11/^. 

a  charge  d'y  aller,  vous  le  menrez ,  et  semblablement 
l'appellerez  à  toutes  choses. 

Nous  voulons  encoires,  et  vous  ordonnons  que  menez 
avec  vous  à  ladite  journée ,  et  appelez  à  toutes  choses 
qui  s'y  traictront,  ledit  évesque  de  Gursse,  l'évesque 
de  Cambray  ■  et  les  présidens  de  nostre  grant  conseil 
à  Malines  et  de  Bourgoigne  2,  et  nulz  autres. 

Mandez  aussi  vers  vous ,  pour  vous  conduire  et  ac- 
compaignier  audit  Cambray,  le  sieur  Daymeries  avec 
cent  chevaulx  et  les  archiers. 

Que  nostre  cousin,  le  sieur  de  Chièvres,  avec  les  au- 
tres de  nostre  conseil  ordonné  lez  vous ,  et  les  députez 
des  estats  voisins  avec  vous,  et  vous  accompaignent 
jusques  en  notre  ville  de  Valenciennes,  et  non  plus 
avant  que  illec,  ilz  demeurent  pour  consulter  avecques 
eulx  les  matières  de  la  paix,  se  les  François  vouldroient 
jouer  des  trainneries  selon  leur  coustume. 

Nous  vous  ordonnons  aussi  que,  quelque  chose  vous 
traictiez  el  besoingnez  audit  Cambray,  vous  le  signifiiez 
tousjours  aux  dessusdits  qui  seront  audit  Valenciennes, 
et  en  demandez  leur  advis.  Et  pour  ce  que  nostre  amé 
et  féal  chevalier  conseiller,  le  sieur  de  Scaubeke 3,  pré- 
sident de  Flandres,  s'en  va  présentement  en  Engle- 
terre,  avons  ordonné,  et  voulons  que  ordonnez  de  par 
nous,  en  son  lieu  et  absence,  nostredit  président  de 
Bourgogne  pour  exercer  l'office  de  chief  d'icellui  nostre 
conseil,  ou  cas  que  touteffois,  nonobstant  empesche- 
ment  ou  débilitacion  de  maladie,  il  y  puist  vaquier  et 
entendre  ;  et  ou  cas  que  non,  voulons  que  y  ordonnez 

1  Jacques  de  Croy. 

a  Jehan  Pieters  et  Mercurin  Gattinare. 

3  Jean  Le  Sauvaige,  seigneur  d'Escobekc  et  de  Ligny. 

maistre  Gérard  de  Plaine,  tant  et  jusques  à  ce  que 

nous  nous  trouverons  et  communiquerons  sur  ce  plus 

avant. 

En  outre,  très  chière  et  très  amée  fille,  pour  ce  que 
par  vosdites  lettres  nous  avez  aussi  escript  les  causes 
et  excuses  pour  lesquelles  noz  ambassadeurs  ne  sont 
encoires  partiz  vers  Engleterre,  assavoir  pour  non 
avoir  encoires  toutes  les  letres  servans  à  leur  despesche, 
nous  avons  fait  despescher  toutes  choses,  et  seront 
prestes  ce  jourd'huy  sans  faulte,  et  demain  les  leur 
envoyerons.  Ce  nonobstant  leur  escripvons  que  incon- 
tinent et  sans  plus  de  délayz  ou  excuses,  ilz  partent  et 
tyrent  vers  Calais,  et  que  illec  leur  envoyerons  leur- 
dite  despêche ,  et  y  sera  aussi  tost  qu'ilz  y  arriveront , 
dont  aussi  vous  advertissons ,  afin  que  leur  ordonnez 
derechief  que,  en  ensuivant  ce  que  dit  est ,  ilz  partent 
incontinent  sans  plus  tarder. 

Au  surplus,  très  chière  et  très  amée  fille,  nostre  Sei- 
gneur soit  garde  de  vous. 

Donné  à  Breda,  le  xxvne  jour  d'octobre,  Tan  xvc 
vin.  Vostre  bon  père  Maxi. 


83.  —  MAXIMILIEN  A  MARGUERITE. 

Il  réclame  un  coffre  plein  de  papiers  qu'il  lui  avait  confié.  — • 
(  Original.  ) 

(Breda,  le  27  octobre.) 

Très  chière  et  très  amée  fille,  nous  désirons  que 
faictesbaillier  et  délivrer  es  mains  de  nostre  amé  et  féal 
chevalier  de  nostre  ordre ,  le  seigneur  de  Beerssel ,  le 
coffre  plain  de  papiers  que  vous  avons  laissé  en  garde , 
à  celle  fin  que,  quant  nous  envoyerons  à  Malines  pour 

recouvrer  icellui  coffre,  on  le  puisse  trouver  cellepart. 
Sy  n'y  vueillez  faire  faulte  et  vous  nous  ferez  chose 
agréable.  A  tant,  très  chière  et  très  amée  fille,  nostre 
Seigneur  soit  garde  de  vous. 

Escript   à  Breda,    le  xxvn6  jour  d'octobre,   Tan 
xvc  vin.  Per  Regem.  —  Plus  bas,  Renner. 


84.  —  MAXIMILIEN  A  MARGUERITE. 

L'Empereur  veut  avoir  l'avis  des  Etats  de  Hollande  et  des  députés 
de  Bois-le-Duc,  avant  de  répondre  à  sa  fille  sur  le  fait  des  trêves. 
«—  (  Original.  ) 

(  Scoenhoven ,  octobre.  ) 

Très  chière  et  très  amée  fille ,  nous  avons  receu  voz 
lestres  responsives  a  celles  que  vous  avions  avant  hier 
escriptes  sur  le  fait  des  trêves;  et  pour  ce  que  ceulx  des 
Estas  de  nostre  pays  de  Hollande,  avec  aucuns  députez 
de  nostre  ville  de  Boisleduc,  se  doivent  icy  trouver  de- 
vers nous,  nous  voulons  sur  ce  premier  avoir  leur 
advis  que  vous  y  faite  responce.  Et ,  ce  fait ,  vous  ad- 
vertirons  bien  et  au  long  de  nostre  intencion  sur  le 
contenu  de  vosdites  lettres.  A  tant,  très  chière  et  très 
amée  fille ,  nostre  Seigneur  soit  garde  de  vous. 

Escript  en  nostre  ville  de  Scoenhoven,  le 

jour  d'octobre,  l'an  xvc  vin. 

P.  S.  Vueillez  aussi  entretenir  Marigni  par  tous  bons  moyens, 
jusques  à  ce  que  vous  aurez  responce  de  nous  sur  vosdites 
lettres. 

Per  Regem.  ■ —  Plus  bas,  Renner. 

83.  —  MAXIMILIEN  A  MARGUERITE. 

Il  lui  mande  de  se  rendre  à  Mons  pour  y  attendre  des  nouvelles 
de  lui.  Il  lui  fera  connaître  quels  sont  les  seigneurs  qui  doivent 
l'accompagner  dans  son  voyage  de  Cambrai.  — -  (Original.) 

(Anvers,  le  10  novembre.) 

Très  chière  et  très  amée  fille ,  nous  avons  receu  voz 
lettres,  et  touchant  la  response  qu'avez  faicte  au  légat 
de  France.  Nous  vous  requérons  que  vous  tirez  vers 
nostre  ville  de  Mons  en  Haynaut,  sans  partir  d'illecq, 
jusques  que  aurez  autres  nouvelles  de  nous.  Et  quant 
aux  seigneurs  que  désirez  avoir  avec  vous  pour  vous 
acompaignier  en  vostre  voyaige  de  Cambray,  nous  vous 
ferons  brief  sur  tout  responce.  A  tant,  très  chière  et 
très  amée  fille,  nostre  Seigneur  soit  garde  de  vous. 

Escript  en  nostre  ville  d'Anvers,  le  xe  jour  de  no- 
vembre, xvc  vm.  Per  Regem.  —  Plus  bas,  Renner. 


86.  —  MAXIMILIEN  A  MARGUERITE. 

Il  consent  qu'elle  retienne  près  d'elle  les  deux  chevaliers  de  l'ordre 
qu'il  avait  rappelés  vers  lui.  ■ —  (Original.) 

(Anvers,  le  17  novembre. ) 

Très  chière  et  très  amée  fille ,  nous  avons  receu  voz 
lettres  du  xvie  de  ce  mois.  Et  combien  que  eussions  en- 
coires  voulentiers  eu  devers  nous  les  deux  chevaliers  de 
l'ordre  qui  sont  devers  vous;  néantmoins,  puis  que  dé- 
sirez les  retenir  devers  vous,  nous  en  sommes  bien 
contens  et  besoingnerons  avec  ceulx  qui  sont  icy  de- 

vers  nous  sur  vostre  affaire  ainsi  que  désirez.  A  tant, 
très  chière  et  très  amée  fille,  nostre  Seigneur  soit 
garde  de  vous. 

Escript  en  nostre  ville  d'Anvers ,  le  xvne  jour  de 
novembre,  Fan  xvc  vin.  Per  Regem.  — Plus  bas, 
Renner. 


87.  —  MAXIMILIEN  A  MARGUERITE. 

Il  la  prie  de  lui  répondre  au  sujet  de  la  création  d'un  contrôleur 
pour  les  blés  à  exporter  hors  du  pays.  —  (  Original.) 

(Liere,  le  19  novembre.) 

Très  chière  et  très  amée  fille ,  nous  vous  avons  na- 
gaires  par  autres  noz  lettres  escript  et  adverty  comme, 
pour  les  causes  contenues  en  icelles  noz  autres  lettres , 
avons  advisé  de  pourveoîr  d'un  commis  et  contreroleur 
pour  doresenavant  tenir  le  compte  de  contrerole  des 
bledz  et  autres  grains  qui  seront  decy  en  avant  menez 
et  transportez  hors  de  noz  pays  de  par-deçà.  Et  pour 
ce ,  très  chière  et  très  amée  fille ,  que  ne  nous  avez  en- 
coires  sur  ce  escript  aucune  responce ,  et  que  la  dési- 
rons bien  savoir,  nous  vous  requérons  bien  acertes 
nous  vouloir  incontinent  escripre  et  signifïîer  icelle 
vostre  responce  pour  après  en  ordonner  comme  il  ap- 
partiendra. A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  en  nostre  ville  de  Lyere,  le  xixe  jour  de 
novembre,  xvc  vm.  Vostre  bon  père,  Maxi.  —  Plus 
bas,  Renner. 

88.  —  MAXIMILIEN  A  MARGUERITE. 

Il  l'invite  à  poursuivre  l'annulation  d'un  jugement  rendu  par  le 
parlement  de  Paris  au  préjudice  des  enfants  de  Josse  de  Baemst 
et  des  propres  droits  de  l'Empereur.  —  (  Original.  ) 

(Liere,  le  30  novembre.) 

Très  chière  et  très  amée  fille,  nous  entendons  que 
Jehan  Vander  Gracht  a  parci-devant  intenté  certain 
procès  en  la  court  de  parlement  à  Paris,  à  rencontre 
des  tuteurs  des  enfans  de  feu  messire  Josse  de  Baemst, 
en  son  vivant  chevalier,  nostre  conseiller  et  cham- 
bellan, duquel  procès,  par  l'importunité  dudit  Vander 
Gracht,  tant  a  esté  procédé  que  certain  arrest  ou  ap- 
poinctement  y  a  esté  donné  par  ladite  court  au  prouffit 
d'iceliui  Vander  Gracht,  et  au  préjudice  desdits  enfans 
mineurs,  dont  lesquelz,  par  les  faveurs  que  ledit  Vander 
Gracht  a  euz  en  icelle  court,  ont  esté  grandement  et 
énormément  grevez  et  circonvenuz.  Et  si  entendons 
aussi  que  lesdites  procédures  ont  esté  faictcs  en  grant 
contempnement  de  nous,  lésion  et  diminucion  de  nos 
droiz,  haulteur,  seigneurie  et  justice  en  nostre  pays  et 
conté  de  Flandres,  comme  entendrez  le  tout  plus  aplain 
par  notre  amé  et  féal  conseiller  et  président  de  notre 
grant  conseil,  maistre  Jehan  Pieters.  Et  pour  ce,  très 
chière  et  très  amée  fille ,  que  avons  lesdis  enfans  mi- 
neurs d'ans,  en  faveur  des  services  à  nous  faiz  par  leur- 
dit  feu  père,  en  singulière  recommandacion ,  et  que 
désirons  aussi  estre  pourveu  à  nostre  indempnité  et  à  la 
conservation  de  nosdiz  droiz,  haulteur,  seigneurie  et 
justice,  nous  vous  requérons  bien  instamment  et  acertes 

vouloir  parler  de  ceste  matière  à  nostre  cousin  le  légat 
et  autres  serviteurs  du  roy  de  France  estanz  à  Cam- 
bray  ',  et  tant  faire  que  icelle  matière  soit  appuinctiée 
par  expédient  à  la  conservation  du  droit  desdits  mi- 
neurs d'ans  et  du  nostre  le  plus  raisonnablement  que 
faire  se  pourra,  et  vous  nous  ferez  très  singulier  plésir. 
Sy  vous  y  vueillez  acquiter,  comme  bien  faire  saurez , 
et  que  en  avons  en  vous  entière  fiance.  Très  chière  et 
très  amée  fille,  nostre  Seigneur  soit  garde  de  vous. 

Escript  en  nostre  ville  de  Lyere,  le  derrain  jour  de 
novembre.  Vostre  bon  père  Maxi.  —  Plus  bas , 
Renner. 


89.  —  MARGUERITE  A  MAXIMILIEN. 

Elle  consulte  son  père  sur  les  prétentions  élevées  par  les  députés 
de  France,  au  sujet  du  château  de  Joux.  —  {Minute.) 

(Cambrai ,  le  30  novembre.) 

Mon  très  redoubté  seigneur  et  père,  etc.  Monseigneur, 
plaise  vous  savoir  que  en  traictant  les  matières  pour 
lesquelles  m'avez  icy  envoyé,  je  ne  puis  sur  icelles 
avoir  nulle  conclusion  que  préalablement  la  restitution 
du  chastel  de  Joux  a  ne  soit  faicte,  dont  ils  prétendent 

'  11  résulte  de  ce  passage  que  la  princesse  était  alors  à  Cambrai  pour 
traiter  avec  le  cardinal  d'Amboise;  ce  qui  permet  de  fixer  à  l'an  i5o8 
la  date  de  cette  lettre.  L'affaire  dont  il  est  question  a  été  d'ailleurs 
réglée  dans  le  même  congrès  de  Cambrai ,  dans  des  articles  addition- 
nels, déposes  aux  archives  de  la  chambre  des  comptes  de  Lille,  et 
insérés  dans  les  Lettres  de  Louis  XII,  I,  i36. 

9  Louis  d'Orléans,  marquis  de  Rothelin,  et  sa  femme,  prétendaient 
avoir  été  dépouillés  injustement  du  château  de  Joux  en  Franche- 
Comté.  11  fut  stipulé  par  le  traité  de  Cambrai ,  qu'en  attendant  la 
décision  de  ce  point  de  droit  par  les  juges  compétents,  le  château  de 

avoir  été  indeuement  despoillez,  et  ne  vuellent  sur  ce 
oyr  nulle  raison  ny  contrariété,  jaçoit  que  leur  aye 
présenté  récompense  équivalente  ou  le  faire  mectre  en 
main-tierce,  jusques  il  fust  cogneu  du  droit  des  parties 
par  arbitres,  qui  sur  ce  se  esliront.  ToutefFois  il  n'y  a 
remède  qu'ils  vueillent  riens  conclurre  sans  avoir  res- 
titucion  de  ladite  place,  disant  que  après  que  ladite 
restitution  sera  faicte ,  si  l'on  a  grant  désir  de  l'avoir, 
l'on  en  pourra  fîner.  Monseigneur,  vous  entendez  la 
matière  mieux  que  moy,  et  ce  qui  en  dépend;  parquoy 
vous  supplie  à  diligence  m' avertir  comment  l'on  se 
doit  conduire.  Et  quant  au  surplus  des  affaires,  j'espère, 
à  l'ayde  de  Dieu,  cecy  vuydié,  les  conduire  au  plus  près 
de  vostre  désir. 

Mon  très  redoubté  seigneur  et  père,  je  prie  nostre 
Seigneur  qu'il  soit  garde  de  vous. 

Escript  à  Cambray,  ce  derrenier  jour  de  novembre 

XVe  VIII. 


90.  —  MARGUERITE  A  MAXIMILIEN. 

Elle  informe  l'Empereur  des  difficultés  soulevées  par  le  cardinal 
d'Amboise ,  au  moment  de  la  conclusion  des  traités  convenus. 
Louis  XII  ne  veut  pas  que  le  roi  de  Navarre  soit  compris  dans 
la  paix.  La  princesse  voulait,  se  retirer;  mais  le  légat  l'ayant 
priée  de  différer  jusqu'à  la  réponse  du  roi,  elle  a  cédé.  —  {Min.) 
—  {Lettres  de  Louis  XII,  1 ,  133.) 

(Cambrai,  décembre.) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Joux  resterait  entre  les  mains  des  officiers  de  l'Empereur;  mais  que, 
durant  ce  même  temps ,  le  marquis  de  Rothelin  jouirait  du  château 
de  Noyers  en  Bourgogne  avec  ses  revenus.  (  Voy.  Corps  diplomatique 
de  Dumont,  IV,  irc  partie,  1 1*2.  ) 

Monseigneur,  après  estre  venue  en  ceste  ville,  et  plu- 
sieurs communications  eues  avec  monsieur  le  légat  en 
France,  en  présence  de  monsieur  de  Gurce,  ay  apro- 
chées  les  matières  dont  il  vous  a  plu  me  donner  charge, 
au  plus  près  du  contenu  en  vos  instructions,  et  n'atendoye 
de  jour  à  autre,  fors  la  conclusion  sur  icelles  matières. 

Touttesfois  hier  mondit  sieur  le  légat,  après  disné, 
combien  que  luy  et  moy  desjà  eussions  conclud  que  le 
roy  de  Navarre  seroit  compris  en  la  paix  comme  vostre 
allyé,  me  dit  et  déclaira  que  le  roy  son  maistre  n'en- 
tendoit  ledit  roy  de  Navarre  estre  nullement  comprins 
en  ladite  paix,  et  luy  avoit  escriptes  lettres  de  sa  main 
à  ces  fins,  lesquelles  il  me  monstra. 

Et  pour  ce,  Monseigneur,  que  je  trouvay  lesdittes 
lettres  et  parler  de  mondit  sieur  le  légat  bien  estranges, 
et  me  sembloit  chose  dissimulée  plus  que  aultrement, 
actendu  mesmement  la  conclusion  par  moy  prinse  avec 
ledit  sieur  légat  et  aultres  ordonnez  avec  luy  sur  la- 
ditte  affaire  de  Navarre,  aussy  qu'il  m'avoit  dit  avoir 
tout  povoir  à  son  arry vée  devers  moy,  à  cette  cause , 
considéré  que  par  vosdites  instructions,  entendez  ycel- 
luy  roy  de  Navarre  estre  comprins  en  laditte  paix,  et 
que  ce  ne  seroit  vostre  honneur  le  délaisser  derrière , 
veu  la  bonne  amour  et  désir  qu'il  a  de  faire  service  à 
vous  et  à  vostre  maison ,  ay  dit  et  déclaré  audit  sieur 
légat  résolutivement  délaisser  le  tout  plustost  que  ledit 
roy  de  Navarre  ne  fût  comprins  en  laditte  paix  ;  au  sur- 
plus, me  desplaisoit  les  choses  estre  sy  près  approchées 
au  dénouement,  et  demeurer  à  conclure  à  si  petite 
occasion,  et  que  délibéroye  me  partir  le  plus  tost  que 
pourroye,  cognoissant  la  perdicion  de  temps,  et  que  ce 
n'estoyent  que  tous  abus. 

Monseigneur,  depuis  mondit  sieur  le  légat  m'a  fait 
prier  et  requérir  très  instamment  vouloir  surceoir 
mondit  partement,  duquel  il  est  incertain,  de  deux  ou 
trois  jours,  et  jusques  il  ait  responce  dudit  seigneur 
roy  son  maistre,  auquel  il  doit  avoir  escript  bonnes 
lettres ,  desquelles  il  attend  avoir  brief  responce. 
Laquelle  chose  considérée,  et  que  ne  puis  partir  si  sou- 
dain afin  aussy  que  ledit  sieur  légat  ou  autres  ne  puis- 
sent dire  que  à  moy  c'est  tenu  à  cause  de  mondit  par- 
tement, luy  ay  accordé  demeurer  jusques  à  jeudy  pro- 
chain. Desquelles  choses,  Monseigneur,  vous  ay  bien 
en  toute  humilité  voulu  averty,  à  ce  que  congnoissiez 
le  devoir  en  quoy  je  me  suis  mise,  et  que  bonnement 
pour  vostre  honneur  et  le  mien  ny  pourroye  fere 
autre  chose. 

Monseigneur,  si  pendant  maditte  demeure  survient 
rien,  en  serez  averty  à  diligence,  aydant  nostre  Sei- 
gneur, auquel  je  prie  qui,  mon  très  redoubté  seigneur 
et  père,  vous  doint  l'entier  accomplissement  de  vos 
très  nobles  désirs. 

Escript  à  Cambray,  ce. . . .  jour  de  décembre  xvc  vm. 


91.  — MAXIMILÏEN  A  MARGUERITE. 

Il  envoie  à  sa  fille  André  de  Burgo ,  et  la  prie  de  le  recommander 

au  roi  d'Angleterre,  près   de  qui   ce   conseiller  doit  se  rendre 

ensuite.  —  (  Original.  ) 

(  Bolzannc ,  le  28  janvier.  ) 

Très  chière  et  très  amée  fille,  nous  envoions  présen- 
tement devers  vous  nostre  amé  et  féal  conseiller,  messire 
Andrieu  de  Burgo,  pour  aulcunes  choses  qu'il  vous 
dira,  et  lui  avons  chargé  de  passer  oultre,  et  aller  devers 

nostre  frère  le  roy  d'Angleterre,  à  tout  nos  instruc- 
tions, que  aussy  il  vous  communiquera,  dont  pour 
faire  son  voyaige  jusques  illec  nous  l'avons  pourveu 
d'argent ,  et  pour  son  entretenement  et  mettre  à  exé- 
cution ce  que  luy  avons  commis,  nous  luy  avons  or- 
donné, sur  les  deniers  que  nostredit  frère  doibt  prester, 
la  somme  de  mil  escus  d'or,  et  lui  en  escrivons  à 
celle  cause,  ainsy  que  entendrez  par  ledit  messire  An- 
drieu.  Et  vous  requérons  que  selon  ce  en  escripvez 
pareillement  à  nostredit  frère,  et  vous  nous  ferez  chose 
agréable.  A  tant,  très  chière  et  très  amée  fille,  nostre 
Seigneur  soit  garde  de  vous. 

Donné  en  nostre  ville  de  Bolzanne,  le  xxvme  jour  de 
janvier,  l'an  xvc  vin.  Vostre  bon  père  Maximilien. 
—  Plus  bas 


92.  —  MAXIMILIEN  A  MARGUERITE. 

Il  l'invite  à  envoyer  son  maître-d'hôtel  au  duc  de  Gneldres,  pour 
lui  faire  des  remontrances  sur  la  violation  d'un  traité  récemment 
conclu.  Joutes  ajournées.  — *(  Original.) 

(Alost,  le  27  février.) 

Très  chière  et  très  amée  fille,  nous  avons  receu  vos 
lettres  par  le  sieur  de  Montigny  et  entendu  ce  qu'il 
nous  a  dit  touchant  le  fait  de  messire  Charles  de  Ghel- 
dres,  et  sommes  d'opinion  que  envoyez  devers  ledit 
messire  Charles  vostre  maistre  d'ostel  Jhéromme  Vent, 
et  que  par  luy  lui  soit  remonstré  toutes  les  plaintes  et 
autres  choses  que  pour  le  présent  fait  a  remonstrer, 
mesmement  de  ce  qui  contrevient  au  traité  de  paix 
naguaires  fait,  et  que  sur  le  tout  il  demande  avoir  ré- 

ponce  de  luy  pour  nous  en  advertir;  qu'advertissant  en 
oultre  ledit  messire  Charles  que  en  ces  choses  il  vueille 
tenir  surcéance  et  riens  innover  qu'affin  qu'il  ne  donne 
point  occasion  de  recommenchier  la  guerre. 

Touchant  les  joustes  qui  se  doibvent  faire  en  nostre 
ville  de  Gand,  nous  désirons  qu'elles  soient  contre- 
mandées  jusques  à  dimanche  prouchain.  A  tant,  très 
chière  et  très  amée  fille,  nostre  Seigneur  soit  garde  de 
vous. 

Donné  en  nostre  ville  d'Alos,  le  xxvne  jour  de  fé- 
vrier, l'an  mil  vc  et  vin.  Maxim ilien.  —  Plus  bas, 
Renner. 


93.  —  MAXIMILIEN  A  MARGUERITE. 

L'Empereur  fait  venir  l'archiduc  Charles  à  Anvers ,  et  mande  à 
Marguerite  d'envoyer  ses  archers  au-devant  de  lui.  —  (Orig.) 

(Liere,  le  16  mars.) 

Très  chière  et  très  amée  fille,  nous  avons  mandé  à 
nostre  très  chier  et  féal  cousin,  le  prince  de  Chimay, 
de  amener  demain  en  nostre  ville  d'Anvers  nostre  très 
chier  et  très  amé  filz ,  l'archiduc  Charles ,  et  désirons 
que  envoyez  au-devant  de  nostredit  filz,  ou  mychemin, 
voz  archiers,  pour  deslà  le  conduire  avec  les  gens  de 
son  trahain  jusques  en  nostredite  ville  d'Anvers.  A 
tant,  très  chière  et  très  amée  fille,  nostre  Seigneur 
soit  garde  de  vous. 

Escript  en  nostre  ville  de  Lyere,  le  xvie  jour  de 
mars,  l'an  xvc  vin.  Per  Regem.  —  Plus  bas,  Renner. 

94.  —  MAXIMILIEN  A  MARGUERITE. 

Le  pape  a  peur  des  Français,  et  voudrait  que  Louis  XII  commençât 
le  premier  la  guerre  contre  les  Vénitiens.  L'ambassadeur  de 
France  prétend  que  l'Empereur  a  tort  de  passer  en  Gueldre, 
attendu  que  le  roi  son  maître  n'abandonnera  point  le  duc  de 
Gueldre  ,  et  qu'au  lieu  de  faire  la  guerre  aux  Vénitiens,  il  pour- 
rait bien  traiter  avec  eux,  et  marcher  contre  le  pape  ou  l'Em- 
pereur. Maximilien  demande  sur  le  tout  l'avis  de  sa  fille.  ■ — • 
(  Copie.  )  {Lettres  de  Louis  XII ,  1 ,  161 .  ) 

(  Berghes-op-Zoom  ,  le  22  mars.) 

Très  chière  et  très  amée  fille,  nous  receusmes  hier 
lettres  de  Rome  par  lesquelles  fumes  avertys  que  le 
pape  a  merveilleusement  grant  peur  des  François ,  et 
qu'il  est  apparent  que  l'armée  qu'il  '  a  fait  aller  en 
Italye  est  plustost  pour  faire  la  guerre  au  pape  ou  à 
nous  qu'aux  Vénériens.  Parquoy  S.  S.  n'est  délibérée 
de  commencer  aulcune  guerre  ausdits  Vénériens  que 
icelluy  roy  de  France  ne  l'ait  premier  encommencée , 
que  sont  choses  dont  avons  une  grande  soupçon. 

D'aultre  part  fumes  averty  que  l'ambassadeur  de 
France  estant  de  par  deçà,  après  avoir  entendu  que 
nous  disposions  passer  en  Ghelclres,  a  dit  que  nous  fai- 
sions très  mal  d'y  vouloir  aller,  et  de  sy  tost  rompre 
la  paix  de  Cambray,  a  dit  en  ouître  qu'il  sçavoit  bien 
que  le  roy  son  maistre  n'abandonneroit  pour  riens 
messire  Charles  de  Gheldres.  Et  sy  avons  en  oultre 
assez  entendu  que  tout  ce  que  icelluy  messire  Charles 
a  fait  a  rencontre  dudit  traicté  de  paix,  a  esté  à  l'in- 
stigation du  roy  de  France  et  non  auîtreinent,  à  celle 

■  Le  roi  de  France. 

i.  8 

fin  que,  moyennant  ses  nouvelletez,  ne  puissions  passer 
nostre  armée  contre  les  Vénéciens ,  et  nous  y  trouver 
au  temps  convenu,  et  à  ceste  cause  qu'il  puist  plus  fa- 
cilement, joincts  avec  luy  les  Vénéciens,  courrir  sus  à 
nostredit  sainct  Père  le  pape  ou  à  nous,  ou  faire  l'ap- 
pointtement  avec  lesdits  Vénéciens  sans  nous,  et  que  à 
la  cause  dite  n'y  puissions  résister.  Desquelles  choses 
nous  trouvons  fort  perplex  et  désirons  bien  en  avoir 
vostre  advis  duquel  à  diligence  nous  vueillez  avertir. 

Donné  en  nostre  ville  de  Berghes,  ce  xxn  de  mars 
xvc  huyt. 


93.  —  MAXIMILIEN  A  MARGUERITE. 

L'Empereur  confère  à  Philibert  Poinssot,  son  fourrier,  la  charge 
de  receveur  de  Châteru-Chinon.  ■ — ■  (  Original.  ) 

(  Oudenbosc,  le  25  mars.  ) 

DE    PAR    L'EMPEREUR. 

Très  chière  et  très  amée  fille,  pour  considéracion 
des  bons  et  agréables  services  que  nostre  bien  amé 
Philibert  Poinssot,  nostre  fourier,  nous  a  fait  oudit 
estât  de  fourier  et  autrement,  en  diverses  manières, 
Nous ,  pour  ces  causes  et  autres  à  ce  nous  mouvans  et 
pour  aucunement  le  récompenser  desdits  services ,  lui 
avons  nagaires  donné  et  accordé  Testât  et  office  de  re- 
ceveur de  nostre  terre  et  seigneurie  de  Chastel-Chinon, 
ses  appartenances  et  appendances,  en  desmettant  celui 
qui  a  tenu  et  exercé  ledit  estât  et  tous  aultres,  ainsi  que 
par  noz  lettres  patentes  de  commission  que  luy  en 
avons  fait  expédier,  veoir  pourrez  plus  aplain.  Sy  vous 

requérons  bien  acertes  que,  nonobstant  le  transport 
que  vous  avons  fait  de  nostredite  seigneurie  de  Chastel- 
Chinon  et  autres,  vous  souffrez  et  layssier  joyr  ledit 
Philibert  de  ladicte  recepte  piaillement  et  paisiblement, 
et  luy  faictes  en  ce,  en  faveur  de  nous,  telle  adresse  et 
assistence  que  pourrez;  si  nous  ferez  plaisir.  A  tant, 
très  chière  et  très  amée  fille,  nostre  Seigneur  soit  garde 
de  vous. 

Donné  en  nostre  ville  de  Vielz-Bois,  le  xxve  jour 
de  mars,  Fan  xvc  huyt.  Per  Regem.  —  Plus  bas, 
Hannart. 


96.  —  MAXIMIL1EN  A  MARGUERITE. 

L'Empereur  confère  a  Lîevin  Laephout  l'office  de  sergent  de  la 
ville  de  Gand.  — >  {Original.) 

(Oudenbosc,  le  25  mars.) 

Très  chière  et  très  amée  fille ,  nous  avons  présente- 
ment de  nouveau  donné  et  confermé  à  nostre  bien  amé 
Lievin  Laephout,  l'office  de  sergant  de  nostre  ville  de 
Gand;  pour  quoy  voulons  que  luy  en  faictes  expédier 
noz  lettres  patentes  pertinentes  ;  car  tel  est  nostre 
plaisir. 

Donné  au  Vielz-Bois,  le  xxve  jour  de  mars,  xvc  vin. 

P.  S.  Nous  voulons  que  escripvez  à  ceulx  de  nostre  ville  de 
Gand,  mettre  en  possession  de  ladite  sergentise  ledit  Lieven, 
et  l'en  faire  paisiblement  joyr. 

Escript  jour  dessusdit.  Per  Regem. — Contresigné 
Renner. 

97.  —  MAXIMILÏEN  A  MARGUERITE. 

L'Empereur,  en  adressant  à  Marguerite  deux  commissions  d'éche- 
vins  du  Franc  de  Bruges ,  consent  à  donner  des  lettres  de  non- 
préjudice  dans  le  cas  où  l'on  élèverait  des  réclamations  pour  les 

privilèges  du  pays.  ■ —  (  Original.) 

(Breda,  le  25  mars.) 

Très  chière  et  très  amée  fille,  nous  vous  envoyons 
avec  cestes  deux  commissions  d'eschevinaige  du  Franc 
pour  les  personnes  et  en  la  forme  que  verrez ,  et  dési- 
rons que  vous  vous  informiez  se  ce  seroit  contre  les 
privilèges  de  nostredit  pays  de  Flandres ,  et  que  en  ce 
cas  et  que  les  autres  eschevins  n'en  voulsissent  estre 
contens,  leur  faictes  despechier  noz  lettres  de  non  pré- 
judice et  que  aussy  faictes  sceller  de  nostre  grand  sçaul 
icelles  commissions;  car  nostre  plaisir  est  tel.  A  tant, 
très  chière  et  très  amée  fille,  nostre  Seigneur  soit  garde 
de  vous. 

Escript  à  Breda,  le  xxve  jour  de  mars,  l'an  xvc  et 
vin.  Per  Regem.  — Plus  bas,  Renner. 


98.  —  MAXIMILÏEN  A  MARGUERITE. 

L'Empereur  donne  charge  au  seigneur  de  Berghes  de  faire  une 
communication  à  Marguerite  au  sujet  des  gages  de  Jehan-le- 
Sauvaige,  président  du  conseil  privé.  - —  (Original.) 

(Breda,  le  25  mars.) 

Très  chière  et  très  amée  fille,  nous  avons  donné 
charge  a  nostre  très  chier  et  féal  chevalier  de  nostre 
ordre,  conseillier  et  premier  chambellan,  messire 
Jehan,  seigneur  de  Berghes  ,  vous  dire  et  communi- 
quer aucunes  choses  de  par  nous,  touchant  les  gaiges  de 
nostre  amé,  aussi  chevalier  et  président  de  nostre  privé 

conseil,  messire  Jehan  leSauvaige,  comme  cle  lui  en- 
tendrez plus  aplani.  S  y  le  vueillez  croire,  et  après  nous 
escripvez  sur  ce  vostre  advis  pour  après  en  ordonner. 
A  tant,  très  chière  et  très  amée  fille,  nostre  Seigneur 
soit  garde  de  vous. 

Escript  à  Breda ,  le  xxve  jour  de  mars ,  l'an  xvc 
et  vin.  Per  Regem.  —  Plus  bas ,  Renner. 

99.  —  MAXIMILIEN  A  MARGUERITE. 

Il  lui  notifie  les  lettres  de  pensions  accordées  au  comte  Félix  de 
Werdemberg  et  à  Louis  de  Vauldrey.  ■ — •(  Original.) 

(Bois-le-Duc,  le  27  mars.) 

Très  chière  et  très  amée  fille,  nous  avons  pieçà  ac- 
cordé à  nostre  amé  et  féal  cousin  le  conte  Félix  de 
Werdemberg,  et  à  Loys  de  Vauldrey,  nostre  capitaine, 
certaines  pensions  en  nostre  conté  de  Bourgogne,  dont 
naguères,  nous  estant  à  Gand,  vous  avons  fait  advertir 
par  nostre  amé  et  féal  secrétaire,  maistre  Jean  Renner; 
lesquelles  noz  lettres  de  pensions  nous  avons  fait  des- 
peschier,  et  les  vous  envoyons  présentement  en  la  forme 
que  verrez.  Et  attendu  que  avons  mis  ledit  conté  en  voz 
mains,  nous  désirons  que,  en  ensuivant  ce  que  nous 
avez  fait  dire  par  nostre  secrétaire  sur  ceste  matière, 
que  pour  leur  plus  grant  sceurté,  signez  les  lettres  d'ag- 
gréacion,  en  tant  qu'il  vous  touche,  desdites  pensions 
que  vous  envoyons  aussi  avec  cestes,  sans  y  faire  aucune 
difficulté,  et  vous  nous  ferez  chose  agréable.  A  tant, 
très  chière  et  très  amée  fille,  nostre  Seigneur  soit  garde 
de  vous. 

Escript  en  nostre  ville  de  Bois-le-Duc,  le  xxvne  jour 
de  mars,  l'an  mil  vc  vin,  Per  Regem.  —  Plus  bas, 
Renner* 

100.  —  MAXIMILIEN  A  MARGUERITE. 

Jl  l'informe  que  Charles  d'Egmond  s'était  emparé  de  l'église  de 
Bonnefelde,  et  la  faisait  fortifier.  Il  l'a  abandonnée  depuis  son 
arrivée  au  pays,  mais  il  la  reprendra  après  son  départ;  il  lui 
demande  conseil  sur  ce  fait. 

(Bois-le-Duc,  le  28  mars.) 

Très  chière  et  très  amée  fille,  vous  avez  bien  oy  dire 
et  sceu  que  messire  Charles  d'Egmont  avoit  prins 
l'église  de  Bornefelde  et  la  faissoit  fortiiïier.  Toutesfois 
nouvelles  nous  sont  venue  par  le  sieur  de  Fleters  que 
quant  ceulx  qui  estaient  audit  Bornefelde  de  par  icelluy 
messire  Charles,  ont  sceu  nostre  venue  par  deçà,  ils  ont 
délaissié  et  habandonné  ledit  lieu  ;  et  est  la  commune 
voix  que  ce  n'est  que  ung  faux  semblant  que  ledit 
d'Ecgmont  faict,  craindant  que  ne  l'euissions  fait  re- 
prendre sur  eulx,  et  que  sitost  que  serons  passés  es  Alle- 
maigne ,  ils  la  reprendront  et  fortifieront,  et  ne  tien- 
dront en  nulle  façon  la  paix.  Parquoy  vous  requérons 
que  mectez  ceste  matière  en  la  délibération  de  nostre 
conseil  estant  lez  vous  ;  assavoir  se  devons  envoyer  re- 
prendre ledit  Bornefelde,  et  la  faire  tenir  et  garder  ou 
non,  aussy  quelle  chose  devons  faire  sur  les  entrefaites 
et  manière  de  faire  dudit  messire  Charles  ;  et  que  de 
leur  advis  nous  advertissez  prestement  bien  au  long. 
Très  chière  et  très  amée  fille,  nostre  Seigneur  soit  garde 
de  vous. 

Escript  en  nostre  ville  de  Bois-le-Duc,  le  xxvmL  jour 
de  mars  \vc  et  huit,  avant  Pâsques.  Maxjmiukn.  — 
Plus  bas,  de  TV  m  id ripant. 

101.— MAXIMILIEN  A  MARGUERITE. 

Lettre  de  créance  pour  l'évèque  de  Gurce.  —  {Original.  ) 

(  Anvers,  le  7  avril.  ) 

Très  chière  et  très  amée  fille,  nous  avons  donné 
charge  à  nostre  amé  et  féal  conseiller,  l'évesque  de 
Gurcz,  vous  dire  et  d'éclairer  aucunes  choses  de  nostre 
part;  et  vous  requérons  le  croire  de  ce  qu'il  vous  dira 
de  par  nous  comment  nous-mesmes.  Très  chière  et 
très  amée  fille,  nostre  Seigneur  soit  garde  de  vous. 

Escript  en  nostre  ville  d'Anvers,  le  dernier  jour  de 
l'an  xvc  vin.  Vostre  bon  père  Maxi.  —  Plus  bas, 
Renner. 


102.  —  MARGUERITE  A  MAXIMILIEN. 

Elle  entretient  l'Empereur  des  mauvaises  dispositions  des  cantons 
suisses  à  l'égard  du  duc  de  Savoie  et  d'elle-même.  Elle  le  prie 
d'interposer  ses  bons  offices  pour  amener  les  cantons  à  un  traité 
amiable.  > —  {Minute.) 

Mon  très  redoubté  seigneur  et  père.  Monseigneur, 
je  vous  tiens  bien  avertye  de  la  départye  de  la  journée 
nagaires  tenue  avec  les  cantons,  touchant  le  fait  de 
monseigneur  de  Savoye,  mon  bon  frère,  à  laquelle  voz 
ambassadeurs  et  ceulx  du  roy  de  France  avec  les  miens 
se  sont  trouvez,  et  pour  ce  que,  par  ladite  départye, 
peult  assez  sembler  lesdits  cantons  estre  plus  enclins  à 
mal  faire,  vouloir  et  exécuter  leur  maulvaise  intention 
et  voulenté,  que  d'entendre  à  nulle  raison.  En  quoy 
faisant,  non  seulement  mondit  seigneur  et  frère  recep- 

via  dommaige,  mais  moy  aussi,  à  cause  qu'ilz  ne  sau- 
roient  entrer  ny  envahir  les  terres  et  pays  de  mondit 
seigneur  et  frère,  sans  passer  par  les  terres  et  seigneu- 
ries que  je  tiens  de  luy  pour  mon  douhaire,  lesquelles 
ilz  déchurent  vouloir  envahir,  prendre  et  retenir  pour 
leur  faulse  action;  que  seroit  à  mondit  seigneur  et 
frère  et  à  moy  grant  esclandre,  dommaige  et  inconvé- 
nient, dont  Monseigneur,  s'il  advient,  pour  estre  mon- 
dit seigneur  et  frère  prince  du  saint-empire,  et  moy 
vostre  fille,  ne  sauriez  avoir  honneur.  Parquoy  vous 
supplie,  Monseigneur,  y  vouloir  avoir  bon  advis,  et  y 
tellement  et  à  diligence  pourveoir  et  remédier  par  tous 
bons  et  gracieux  moyens,  que  lesdits  cantons  se  vueil- 
lent  régler  à  la  raison;  et  j'espère  qu'ilz  trouveront 
mondit  seigneur  et  frère  si  raisonnable,  que  par  amya- 
ble  traicté  ilz  auront  plus  de  luy  que  par  rigueur.  Et 
quant  à  moy,  il  me  semble  qu'ilz  n'ont  nulle  cause  de 
me  grever  ny  adommaiger.  Sy  vous  supplie,  Monsei- 
gneur, derechief  y  emploier  vostre  entendement;  car 
ce  vous  sera  honneur  de  trouver  en  cecy  moyen  d'évi- 
ter œuvre  de  fait  et  violence,  et  rendrez  de  plus  en 
plus  enclin  mondit  seigneur  et  frère  à  vous  faire  tout 
honneur  et  service. 

Mon  très  redoubté  seigneur  et  père,  etc. 


105.  —  MAXIMILIEN  A  MARGUERITE. 

Il  répond  à  diverses  plaintes  de  sa  fille,  et  lui  donne  quelques 
explications  concernant  le  gouvernement  dont  elle  est  chargée. 
■ —  {Autographe.  ) 

Ma  bonne  fille,  je  resceu  vous  lesti  es  deux,  ung  après 
{'autre,  sur  lesquelles  yl  nous  semble  que  yl  est  de  né- 

cessité  que  je  vous  don  la  réponse  de  nostre  main  par 
escript,  afin  que  nous  pouns  véritablement  croere  que 
vous  soes  acertes  informé  sans  interprète  de  ce  que  yl 
nous  touche,  et  à  vous  sy  grandement. 

Ma  fille,  vous  avez  par  ung  de  vous  lestres  à  moy 
escript,  et  en  icelles  vous  plaint  de  se  que  yl  vous  sam- 
ble  que  je  vous  veulx  oster  vostre  charge  de  donner 
sans  nous  les  offices  etbénéfîces  et  les  collations  d'icelles. 
Sur  sela  vous  plaese  à  entendre  que ,  en  espédiant  par 
nous  devers  vousMyserSigmund  Pluq  (Phloug),  doyen, 
le  président  de  Bourgoingne  en  Bresse  ' ,  et  Myser  André 
de  Bourgo  %  nous  leur  donamus  charge  de  vous  décla- 
rer en  nostre  nom  ou  de  par  nous,  set  assavoer  que  du 
primier,  eos  Cils)  nous  devont  excuser  vers  vous  que, 
quant  nous  vous  despeschamus  à  Hagenew  en  Faerret, 
nous  cuidamus  vous  avoer  donné  lestres  et  pouvoir 
suffisant  sur  vostre  despesche ,  pour  aller  prenre  le 
possession  de  nos  pays  et  seignories  de  la  meson  de 
bas  Bourgoingne  et  le  gouvernement,  cume  yl  fuslt 
conclu  enter  nous  deux,  toutesfois  selles,  par  faulte  de 
nostre  secrétaire  et  du  vostre,  n'estiunt  point  espé- 
diés,  et  yl  ne  pount  accorder  assamble,  là  ù  nous  cui- 
damus que  yl  fussunt  despeschés,  selon  la  charge  qu'il 
auront  de  nous,  et  nous  affertions  point  de  ce  que  yl 
n'aveont  desus  riens  besungné. 

Despuis  vous  nous  avés  souventefois  escript  de  lavoer 
lesdites  lettres  et  pourvoer,  sur  lesquelles  vous  nous 
donamus  point  de  répons  ;  mes  volyons  atendre  la  dé- 

1  Mercurin  de  Gattinare ,  président  du  parlement  de  Bourgogne  et 
Bresse,  depuis  chancelier  de  Charles  V,  et  ensuite  cardinal. 

2  André  de  Burgo  fut  depuis  chargé  de  plusieurs  négociations  de  la 
part  de  l'Empereur  auprès  de  la  cour  de  France. 

pèche  du  président  et  autres  nos  ambascadeurs,  car 
nous  cuidamus  que  vous  eusses  en  vostre  pouvoer  et 
lestres  tourtoutes  qui  furent  accordés  en  nostre  susdite 
ville  de  Hagenea,  et  cuidamus  en  oultre  que  vous  vo- 
lissiés  avoer  icelles  quelles  Mester  Loys  '  vostre  secré- 
taire pourchassoit  à  Strasbourg  devers  nous. 

Mes  en  despeschant  ledit  président  et  autres  de  nostre 
conseil,  nous  entendismes  le  susdite  faulte,  et  vous 
envoyâmes  lesdites  lestres  et  povoer  en  ample  forme, 
pour  récompense  que  vous  nous  avions  traîné  si  lon- 
geraient; mes  à  part  nous  avons  donné  charge  à  eos 
nos  ambascadeurs  devers  vous ,  pour  vous  en  nostre 
nom  déclarer  que  nous  voluns  faere  ung  roi  des  béné- 
fices, avec  vostre  sceu  et  bon  avys,  pour  par  vous  estre 
despeschés  avec  nostre  noveau  %  quel  avons  encor  en- 
tier de  nous;  lequel  seauw  nous  vous  envoyeruns  tost, 
cume  cy-après  yl  est  déclaré. 

Et  mesmement  aussy,  touchant  les  offices  que  par 
tel  manier  nous  avons  voulu ,  quant  ung  office  vakera, 
estre  pourveu  et  donné  par  vous ,  à  tout  lesdit  nostre 
noveaw  sceau,  en  nostre  mainbournie  par  nostre  sceu 
et  consentement;  car  i  me  semble,  veu  que  je  suis 
mainbour  et  grand-père  de  nos  enfans,  que  je  retieng 
quelque  chose  avecq  vous  pour  vous  gouverner  et  pour 
nostre  réputation  et  le  vostre  par  le  conséquent. 

Si  vous  nous  eusses  escript  solement  trois  lingnes  au 
lieu  de  dix ,  ou  duse  lestres  ou  artikls  dedans  vous 
lestres,  lesquels  estions  si  plains  de  mistères  que  yl 
nous  estoit  point  possible  de  entendre  ne  tirer  dehors 

'  Louis  Maroton,   secrétaire  de  Marguerite  d'Autriche,  employé 
souvent  dans  ses  négociations  secrètes. 
2  Le  mot  sceï  a  été  oublié  dans  L'original. 

la  matère  principal  ;  lesquels  lingnes  fusseunt  par  vous 
escriptes  par  tel  manier  ou  forme  :  «  Mon  père,  envoyé- 
es moy  hastivement  mon  povoer  et  commission  pour 
«  prenre  en  vostre  nom  la  fidélité  et  gouvernement  des 
«  pays  de  bas  Bourgogne,  car  mester  Jean  Renner, 
«  vostre  secrétaire ,  ne  m'a  point  envoyé  mon  com- 
te mission  susdit,  selon  la  commandement  et  charge 
(c  que  vous  ly  avés  baillié  à  la  présence  de  mon  prési- 
«  dent  de  Bresse  ;  »  certes  vous  eusses  ladite  povoer  ou 
commission  landemen  ou  après  que  vous  me  eusses 
escript  tel  lingnes  de  lestres  de  dudit  Renner,  nostre 
secrétaire. 

Nous  vous  envoyeruns  brief  nostre  susdit  seau  nou- 
veau, comme  avés  entendu  par  autres  nos  lettres. 

Sy  je  vous  a  fait  aucun  grief  en  mes  adversités  de  la 
guerre  passé,  je  vous  récompenseré  cy  après.  Certes 
je  a  esté  sy  fort  travyllé  des  mavès  novelles  tousjours, 
que  je  ne  savoe  là  où  je  a  esté  en  la  monde.  Ce  scet 
nostre  Seigneur  qui  vous  doint  ce  que  plus  désirés  et 
bon  prospérité. 

Escript  de  la  main  de  vostre  bon  père  Maximilianus. 

1509 

Commençant  le  8  avril,  finissant  le  5o  mars. 


104.  —  MAXIMILIEN  A  MARGUERITE. 

Il  l'informe  de  la  manière  dont  elle  doit  user  du  plein  pouvoir 
qu'il  lui  a  donné  pour  traiter  l'affaire  d'Espagne.  — (Orig.) 

(Coblentz,  le  17  avril.) 

Très  chière  et  très  amée  fille ,  nous  avons ,  par  l'é- 
vesque  de  Gurce,  entendu  bien  et  au  long  ce  qu'il  vous 
a  dit  de  nostre  part  sur  la  matière  d'Espaigne,  dont  il 
vous  a  délivré  nostre  povoir,  et  par  luy  entendu  la 
responce  que  sur  ce  luy  avez  faicte ,  de  laquelle  sûmes 
très  content  de  vous,  et  nous  ferez  plésir  conduyre 
ladite  matière  selon  que  entre  vous  et  ledit  évesque  de 
Gurce  a  esté  conclut  et  advisé,  espérant  que  le  tout 
se  fera  au  plus  près  de  nostre  désir  et  intencion.  Et 
moyennant  vostre  sens  et  prudence,  l'onneur  et  prouf- 
fit  de  nous  et  de  nostre  très  cher  et  très  amé  filz  l'ar- 
chiduc, duquel  vous  tenons  pour  mère,  y  sera  bien 
gardé  ;  et  soubz  tel  espoir  vous  avons ,  par  ledit  éves- 
que de  Gurce,  envoyé  le  povoir  tout  ample  pour  en 
user  à  vostre  discrécion. 

Et  néantmoins,  pour  vous  avertir  de  nostre  inten- 
cion sur  ce,  désirons  que,  en  traictant  ceste  affaire,  vous 
tenez  tel  moyen  que  le  contenu  des  restrictions  faictes 
à  Bolzana  ne  soit  aucunement  excédé,  et  principale- 
ment es  poinetz  qui  emportent. 

En  oultre  convient  que  tenez  main,  traitant  ladite 
matière,  que  ayons  cent  mil  ducatz  pour  le  maings, 
ainsi  que  ledit  évesque  de  Gurce  vous  a  dit  de  nostre 
part ,  assavoir  la  moytié  le  plustot  que  possible  sera , 
et  le  résidu  en  dedans  demy-an  suyvant. 

Et  affin  que  cecy  puisse  prendre  meilleur  fin, 'est  de 
besoing  que  le  faictes  tenir  secret  et  qu'il  ne  soit  com- 
municqué  à  personne,  fors  à  ceulx  que  ledit  de  Gurce 
vous  a  dit,  dont  avons  bonne  confidenche;  et  vous 
remectons  le  tout  en  main  pour  en  faire  ainsi  que  vous 
semblera  pour  le  mieulx,  et  qu'avons  nostre  parfaicte 
fiance  en  vous.  Très  chière  et  très  amée  fille,  nostre 
Seigneur  soit  garde  de  vous. 

Donné  en  nostre  ville  de  Couvelence,  ce  xvn  d'avril 
xvc  et  ix. 

P.  S.  Nous  avons  ,  par  vostre  secrétaire,  entendu  ce  qu'il  est 
venu  faire  de  par  deçà  de  vostre  part ,  que  a  esté  très  bien 
advisé  à  vous,  et  en  sûmes  bien  content. 

Vostre  bon  père  Maxi. 


105.  —  MAXIMILIEN  A  MARGUERITE. 

Il  mande  à  sa  fille  qu'il  n'a  rien  à  changer  à  ce  qu'il  a  écrit  tou- 
chant l'affaire  d'Espagne,  bien  qu'elle  ne  s'en  montre  pas  satis- 
faite. < — i  {Original.  ) 

(  Saint -Weir,  le  18  avril.  ) 

Très  chière  et  très  amée  fille,  nous  avons  ouy  ce  que, 
par  vostre  secrétaire  Marnix,  nous  avez  fait  dire  tou- 
chant les  affaires  d'Espaigne.  Surquoy  par  luy,  nous 
estans  encoires  à  Berghes,  vous  avons  fait  responce, 
de  laquelle  n'estes,  selon  vostre  advis,  bien  satisfaicte. 
Toutesvoies,  pour  aucuns  bons  respeetz  à  ce  nous  mou- 

vans ,  n'avons  délibéré  changer  nostredit  responce. 
Ains  sûmes  d'advis  laisser  encoires  lesdites  affères  ou 
même  estât  qu'ilz  sont  jusques  ayons  expédié  noz  plus 
grans  affères,  pendant  lesquelz  ne  voulons  que  vous 
ny  autre  s'empesche  desdites  matières  d'Espaigne,  ainsi 
que  avons  déclaré  plus  aplein  à  nostre  secrétaire. 

Donné  à  Saincte-Wire,  ce  xvine  jour  d'avril  xvc  ix. 
Vostre  bon  père  Maxi.  —  Contresigné  Renner. 


106.  —  MARGUERITE  A  MAXIMILIEN. 

Elle  recommande  à  son  père ,  pour  être  trésorier  de  l'épargne , 

Jacques  de  Thamise,  jadis  receveur  de  Lille  et  de  Courtrai. 

—  (Minute.) 

(Maîines,  le  22  avril.) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  j'entens  que  délibérez  de  disposer  de 
Testât  de  trésorier  de  l'espargne  des  pays  de  par  deçà , 
ouquel  estât  il  est  mestier  de  pourveoir  d'homme  ex- 
périmenté par  lequel  ledit  estât  soit  personnellement 
desservi  et  exercé.  A  ceste  cause  vous  en  escrips  et  ad- 
vertys  voulentiers  pour  ce  que  par  le  rapport  d'aucuns 
de  voz  financiers  à  moy  fait,  ce  seroit  grandement  le 
prouffit  du  monseigneur  mon  nepveu  et  le  vostre , 
ainsi  se  feist,  A  ceste  cause  me  suis  enquise  d'ung  per- 
sonnage féable,  et  mesmementde  Jaques  de  Thamise, 
naguères  vostre  recepveur  de  Lille  et  Cortray,  frère 
du  prévost  de  Cassel,  vostre  bon  serviteur,  lequel  Ja- 
ques a  faiz  de  bons  services  au  feu  roy,  monseigneur  et 
frère,  que  Dieu  absoille,  homme  de  bien  et  expéri- 
menté en  fait   de   recepte  et  autrement.    Pourquoy, 

Monseigneur,  en  cas  que  dessus ,  vous  vouldroye  bien 
supplier  que  vosti  e  bon  plésir  fust  l'avoir  pour  recom- 
mandé et  le  pourveoir  dudit  estât  de  trésorier  de  l'es- 
pergne.  Quoy  faisant,  Monseigneur,  me  ferez  honneur 
et  plésir,  et  se  vous  en  trouverez  bien  servy. 

Escript  à  Matines,  le  xxne  jour  d'avril  xvc  et  neuf. 


107.  —  MAXIMILIEN  A  MARGUERITE. 

Il  l'invite  à  lui  abandonner  la  seigneurie  de  Faucogney  en  Bour- 
gogne, moyennant  quoi  elle  sera  déchargée  de  la  somme  qu'elle 
payait  pour  la  pension  de  la  princesse  douairière  d'Orange. 

( Worms,  le  23  avril.) 

Très  chière  et  très  amée  fille,  pour  aucunes  grans 
raisons  à  ce  nous  mouvans  et  que  vous  ferons  sçavoir 
cy-aprez,  nous  désirons  que  nous  veuillez  laisser  la  sei- 
gneurie de  Faulcongney  •  en  nostre  conté  de  Bour- 
gongne  pour  en  disposer  à  nostre  bon  plaisir  et  en  ce 
lieu ,  puis  que  ladite  seigneurie  ne  vault ,  comme  en- 
tendons, plus  haut  de  huit  cens  francs  par  chacun  an, 
et  que  autrefïbis  nous  avez  consentu  donner  à  nostre 
très  chière  et  très  amée  cousine ,  la  princesse  douai- 
gière  d'Oranges  %  la  moitié  de  la  pencion  de  mil  livres 
que  lui  avions  accordée,  nous  vous  requérons  affec- 
tueusement que  nous  veuillez  en  ce  complaire  et  vous 
condescendre  de  mettre  ladite  seigneurie  en  noz  mains, 
comme  dit  est,  duquoy  faisant,  nous  vous  deschar- 
geons envers  nostredite  cousine,  la  princesse  douai- 
gière  d'Oranges,  de  cincq  cens  francs,  avec  d'autres 

'  Faucogney,  chef-lieu  d'une  prévôté  en  Franche-Comté,  à  deux 
lieues  et  demie  de  Luxeuil. 

1  Philiberte  de  Luxembourg,  seconde  femme  de  Jean  II,  de  Cbâlon, 
prince  d'Orange. 

trois  cens  francs  que,  sans  ce,  nous  aviez  aussi  con^ 
sentu  payer  chacun  an,  et  ferons  de  ce  avec  icelle 
nostre  cousine  qu'elle  aura  cause  soy  en  contenter, 
vous  advertissant  que  se  vous  n'estes  encores  contente 
des  descharges  dessusdites,  nous  vous  ferons  telle  ré- 
compense que  pour  ce  adviserez,  comme  le  tout  plus 
au  long  entendrez  par  nostre  trésorier  Veillingher, 
auquel  nous  en  escripvons  présentement.  Et  vous  re- 
quérons aussi  le  croire  et  non  point  nous  reffuser  ceste 
nostre  requeste.  A  tant,  très  chière  et  très  amée fille, 
nostre  Seigneur  soit  garde  de  vous. 

Donné  à  Vormes,  le  xxme  jour  d'avril,  l'an  mil  vc 
et  neuf. 

Ma  fille,  donnés  nous  ung  bon  respons  sur  ce  '. 
Vostre  bon  père  Maximi.  —  Plus  bas,  Renner. 


108.  —  MAXIMÏLIEN  A  MARGUERITE. 

Somme  de  cinq  cents  livres  assignée  à  Antoine  de  Waudripont, 
secrétaire  de  l'Empereur.  ■ — ■  {Original.) 

(Worms,  le  23  avril.) 

Très  chière  et  très  amée  fille ,  nous  avons  donné  et 
accordé  à  nostre  amé  et  féal  secrétaire,  Anthoine  de 
Waudripont,  la  somme  de  cinq  cens  livres,  du  prix 
de  xl  gros  la  livre,  tant  pour  le  paiement  de  ses  gaiges 
que  lui  sont  deuz  depuis  le  xve  jour  de  janvier  dernier 
passé,  jusques  au  xve  jour  de  ce  présent  mois  d'avril, 
comme  pour  récompense  des  bons  et  agréables  services 
qu'il  nous  a  toujours  faiz  autour  de  nostre  personne, 
mesmement  depuis  le  trespas  de  feu  nostre  très  cher  et 

*  Cette  dernière  ligne  est  de  la  main  de  l'Empereur. 

très  amé  filz,  le  roy  de  Castille,  que  Dieu  absoille, 
tant  en  l'expédition  de  nostre  réception  à  mainbournie 
et  gouvernement  de  nos  pays  et  seigneurie  d'embas, 
comme  aussi  d'autres  nos  besongnes  et  affaires  durant 
qu'avons  présentement  esté  en  nosdits  pays  et  seigneu- 
ries, et  encores  fait  journellement  à  grands  frais,  soing, 
traveil,  labeur  et  diligence  dont  lui  avons  fait  despes- 
chier  nos  lettres  patentes.  Et  à  ceste  cause  vous  requé- 
rons que,  en  suivant  cestes,  en  faites  payer  comptant, 
ou  du  moins  assigner  pour  en  estre  payé  le  plustost  que 
possible  sera.  Très  chière  et  très  amée  fille,  nostre 
Seigneur  soit  garde  de  vous. 

Donné  en  nostre  cité  de  Worme,  le  xxine  jour 
d'avril,  Fan  xvc  et  neuf.  Vostre  bon  père  Maximilien. 
—  Plus  bas,  Renner. 


109.  —  MAXIMILIEN  A  MARGUERITE. 

L'Empereur  ne  veut  pas  que  le  serviteur  du  médecin  Libéral 
approche  de  l'archiduc  et  de  ses  sœurs.  —  {Original.) 

(Spire,  le  27  avril.) 

Très  chère  et  très  amée  fille,  nous  sçavons  que  le 
jour  d'hier  passa,  par  ceste  ville,  ung  serviteur  de 
maître  Libéral  ' ,  médecin,  a  tout  ung  matingo  %  lequel 
s'en  va  par  delà  en  intention  de  donner  icelluy  ma- 
tingo à  nostre  très  chier  et  très  amé  fils  l'archiduc 
Charles  ou  à  nos  filles ,  et  à  ces  causes  vous  requérons 
et    néantmoings   ordonnons    que    incontinent    cestes 

•  Ce  médecin  était  suspect  à  l'Empereur,  en  sa  qualité  de  Vénitien. 
0  Ce  mot,  que  les  glossaires  ne  mentionnent  pas,  signifie  sans 
doute  un  chien. 

i.  9 

veues,  vous  faites  sur  ce  prendre  garde,  et  ordonnez 
que  ledit  serviteur  ne  viengne  aucunement  vers  nos- 
dits  fils  ne  filles ,  et  que  quant  il  viendra  celle  part  vous 
enjoingnez  à  ung  gentilhomme  et  à  ung  archier  tel  que 
aviserez  qu'ils  conduisent  incontinent  icelluy  serviteur 
jusques  à  nostre  ville  de  Maëstricht,  auquel  voulons 
que  donnez  une  lettre  adressant  à  sondit  maistre,  par 
laquelle  luy  soit  mandé  de  non  soy  trouver  devers  nous 
ne  nosdits  enffans  durant  le  différent  estant  entre  nous 
et  les  Vénissiens.  A  tant,  très  chière  et  très  amée  fille, 
nostre  Seigneur  soit  garde  de  vous. 

Donné  en  nostre  ville  de  Spire,  le  xxvne  jour  d'avril, 
l'an  mil  cinq  cent  et  neuf.  Per  Regem.  —  Plus  bas, 
Renner. 


110. —  MAXIMILIEN  A  MARGUERITE. 

Son  départ  des  Pays-Bas.  Affaire  du  duché  de  Gueldres.  Mauvaise 

volonté  des  États.  Se  justifie  des  accusations  dont  il  est  l'objet 

de  la  part  desdits  États.    Promet  de  n'emporter  d'argent  des 

Pays-Bas  que  ce  qui  lui  est  nécessaire  pour  son  voyage  jusqu'à 

Worms  ,  etc.  ■ —  {Autographe.) 

(Le  29  avril.) 

Ma  bonne  fille,  je  prend  avecq  ces  te  lestre  ancor 
une  fois  congié  de  vous,  car  nous  passuns  demain  la 
Moese,  tirant  nostre  grant  viage  *,  cumme  scavés  et 
vous  recommande  le  fact  de  Geldres  %  et  prie  Diu  que 

1  JMaximilien  fait  ici  allusion  à  son  départ  des  Pays-Bas  où  il  se  trou- 
vait depuis  l'année  précédente  ,  et  à  son  projet  d'aller  à  Rome. 

1  Arnoul  d'Egmond,  duc  de  Gueldres,  poussé  à  bout  par  les  indignes 
traitements  que  lui  avaient  fait  subir  Adolphe,  son  fils  et  sa  propre 
femme,  Catherine  de  Clèves,  cède,  en  ï472j  à  titre  d'engagement, 
ses  États  à  Charles,  duc  de  Bourgogne.  De  là  les  droits  de  la  maison 

vous  doint  en  sela  en  vostre  gouvernement  bon  for- 
tune; car  i  me  samble  que  nostre  cousin  de  Gheldresou 
d'Egmond  vous  fera  la  plus  grand  hunte  brieff;  mes- 
mement  nous  estans  empu  plus  avant  montés  de  nostre 
person  aux  almaingnes  que  vous  avez  unkes  eu  en  vos- 
tre vie,  je  Fusse  volentier  pourveu  par  bon  manière, 
cumme  bon  père  est  tenu  de  la  faere  ;  mes  depuis  que 
vous  m'avez  aujour  d'huyescrit  la  manière  que  les  Estas 
de  nous  pays  commançont  mutiner  contra  nous,  au 
provit  des  Gheldres ,  leor  bons  amis  et  futurs  parens  T 
nous  sumus  délibéré  tout  commander  à  Diu,  sy  avant 
que  cy  après  ly  plaera. 

Il  nous  vient  journellement  des  fort  mavès  rapors 
desdis  Estas;  aulcuns  mesmement  que  yl  omit  entre 
eos  recouvré  aulcuns  diables  secrètes  damnés  qui  leor 
funt  croere  que  moy  et  le  seigneur  Floris  d'Iselstain  ' 
ne  soumus  point  content  de  la  paes  fait  à  Cambray  %  et 
nous  deux  tenduns  de  le  rumpre  à  rencontre  leur 
amoros  idol ,  le  susdit  Charles  d'Egmond,  et  que  il 
sera  bien  content  de  entretenir  le  paes,  sy  oun  ly  donra 
point  ocasion  de  la  rompre. 

Ancor  sumus  nous,  qui  pys  est,  au  fré  (vrai)  averty 
que  lesdits  nous  mal  vol  ans  en  Anvers  par  myl  les  Estas 
fount  entre  eos  ung  bruyt  que  cumme  nous  sumus 
point  délibéré  de  retourner  la  liault  es  Almaingnes, 
mes  solement  yssy  cokiner  et  despendre  leor  argent 
pour  riens. 

d'Autriche  sur  ce  duché ,  et  les  démêlés  de  Maximilien  avec  Charles 
d'Egmond,  fils  d'Adolphe. 

'  Floris  d'Egmond,  seigneur  d'Iselstein. 

2  Traité  conclu  à  Camhrai  par  les  soins  de  Marguerite  d'Autriche  et 
du  cardinal  d'Amhoise. 

Sur  quoi  je  vous,  cumme  à  ma  très  chière  et  très 
amée  fille,  prie  que  vous  par  bon  moyen  déclarés  pour 
mon  excuse  ausdits  Estas  en  général  et  leor  remontrer 
la  vérité;  set  assavoer  : 

Que  nous  soumus  venus  par  deçà  après  la  trêves  fait 
avecq  les  Veniciens ,  pour,  de  nostre  person  et  aulcuns 
jendermes,  leor  donner  suecurs  contra  les  François  et 
Gheldrois,  et  n'ount  esté  en  ma  compaingnie  point 
cent  hommes  que  tous  eussent  esté  combatans  a  cheval 
ou  à  pié  contra  les  Françoes  ou  contra  Gheldres  pour 
un  g  assawt;  la  moitié  ont  esté  armés,  l'autre  moitié 
point;  car  nous  avons  guerdé  leor  armure,  jusques  que 
yl  fust  nécessité ,  afin  de  ne  point  perdre  les  armures 
pour  riens. 

Frae  (vrai)  est  que  vous  et  tout  nostre  conseil  de 
par  deçà  ount  esté  d'avis  de  prenre  l'apunctement 
avecq  le  roy  de  France  pour  Geldres  et  autrement, 
veu  que  yl  n'estoit  pour  riens  délibéré  abandonner  de 
tout  monseigneur  de  Geldres.  Sela  fut  cause  que  nous 
fimus  riens  au  pays  de  Geldres  de  nostre  person  et  pus- 
sance;  aultrement  sans  fault  nous  lussiuns  ledit  mon- 
seigneur de  Gueldres  dehors  de  pays  ou  la  plus  part 
mys  en  ruine.  Nous  avons  point  fait  venir  null  argent 
pour  despendre  de  nostre  pays  de  par  delà;  car  nous 
avons  guerdé  soes ,  pour  donner  soucours  de  cet  argent 
aux  pays  de  par  deçà  a  tout  dix  mil  combattans,  sy  les 
Françoes  volissent  ancor  une  foes  currir  suus  à  nous 
et  lesdits  pays;  mes  depuis  nous  avons  lesdis  deniers 
mis  en  ordre  pour  satisfaire  aux  alliances  des  Françoes 
contra  les  infidèles  ;  par  quel  reson  nous  avons  eu  ceste 
resonable  paes  de  Cambray. 

Semblablement  nous  vous  promettons  que  nous  ne 

portruns  nulle  argent  de  par  delà,  sinon  nostre  des- 
pens,  jusques  à  Worms,  là  nous  avons  fait  porter  ar- 
gent ou  devant  de  nous;  mes  sy  vous  me  voilés,  moien- 
nant  le  consentemont  de  pais  de  par  deçà,  nous  re- 
venger de  messire  Charles  de  Gheldres  ou  d'Egmondt , 
de  ce  que  yl  nous  a  sy  vilainement  rompu  la  paes  et  se 
moke  de  nous,  nous  sumus  content  envoyer  à  vous  ung 
bon  somme  d'argent  de  nos  pays  dlOstrice.  Et  touchant 
la  primier  artikle,  qui  disunt  aulcuns  que  nous  sumus 
plus  culpable  de  la  rupture  de  la  paes  que  monsieur 
de  Gueldres,  vous  savés  et  tout  nostre  conseil  du  con- 
traire ;  car  vous  avés  oy  Hesdin  *  et  Thoeson-d'or  a  et 
aussi  veu  les  lestres  originales,  plusieurs  de  monsieur 
de  Geldres  et  de  Fiènes,  à  rencontre  de  la  paes,  cumme 
du  tonliu  de  Lobeke,  de  pais  de  la  Velua,  Betau , 
Tillerwerd  et  Kesel  3. 

Mes  je  vous  promès  ma  foy  que  je  leor  montrera ,  à 
l'aide  de  Dieu,  bientost  ausdits  nos  mutins,  traiteurs, 
men tours  tel  myroy  et  remède  à  rencontra  que  il  ne 
sarunt  en  ung  an  après  sauver  leor  langes  ne  oraylles. 

Ma  fille,  pardonné  moy  que  je  escrive  sy  mal;  car  je 
vous  assure  que  je  suis  de  bon  ceur  corrussé  et  sera 
content  de  faere  à  l'encontra  tout  sela  que  yl  ma 
coustera  jusques  à  ma  vie;  mes  je  suis  contraint  de 
tenir  mon  serement  et  promesse  pour  mon  susdit 
viage. 

Escript  de  la  main  de  vostre  bon  père  Maximilianus  , 
ce  29e  jour  d'avril. 

1  Jean  d'Ostin,  dit  Hesdin,  conseiller,  maître  d'hôtel  de  Mar- 
guerite. 

a  Thomas  Isaac ,  dit  Toison  d'or,  à  cause  de  son  titre  de  héraut  de 
cet  ordre. 

3  Lieux  du  pays  de  Gueldres. 

111.— MAXIM1LIEN  A  MARGUERITE. 

L'Empereur  renvoie  vers  Marguerite  David  de  Taxis ,  Vénitien , 
qui,  à  cause  de  son  origine,  ne  doit  plus  être  employé  dans  les 
postes  tant  crue  durera  la  guerre  contre  Venise.  —  (  Original,  ) 

(Stockart,  le  1er  mai.) 

Très  chière  et  très  amée  fille,  pour  ce  que  David  de 
Taxis  *,  lequel  est  ici  devers  nous,  ayant  charge  de  nos 
postes  est  natif  du  pays  de  Venise,  et  que,  durant  les 
différens  estans  présentement  entre  nous  et  les  Venis- 
siens ,  ne  nous  voulons  servir  d'aucuns  de  leur  nation, 
mesmement  en  telle  charge  ou  gist  grant  soupçon, 
craindant  les  inconvéniens,  interestz  et  dommages  que 
en  pourrons  avoir,  nous  renvoyons  icellui  David  devers 
vous,  vous  requérant  le  vouloir  entretenir  en  Testât 
de  messaigier  ou  coureur  général  pour  nous  servir  en 
noz  communes  affaires  et  messaigeries,  sans,  lesdits 
différentz  durans ,  lui  souffrir  avoir  aucune  charge  ou 
entremise  de  nosdits  postes.  A  tant,  très  chière  et 
très  amée  fille,  nostre  Seigneur  soit  garde  de  vous. 

Donné  à  Stockart ,  le  premier  jour  de  may,  l'an 
mil  cinq  cens  et  neuf.  Per  Regem. 

1  C'est  à  David  de  Taxis  que  fut  confié  le  premier  établissement  des 
postes  sur  la  route  de  Vienne  à  Bruxelles.  Après  lui,  cet  emploi  fut 
exercé  par  François  de  Taxis.  B.  de  Taxis,  fils  de  François,  qualifié 
chevalier,  et  maître  général  des  postes  de  Charles  Quint,  mourut  le 
ï6  octobre  i54i  et  fut  inhumé  dans  l'église  Notre-Dame  du  Sablon,  à 
Bruxelles,  avec  sa  femme,  Christine  de  Wachtendonch.  Depuis  lors, 
la  direction  des  postes  impériales,  toujours  confiée  à  la  maison  de  la 
Tour  et  Taxis,  a  été  dirigée  en  fief  immédiat  de  l'empire,  avec  titre 
de  prince. 

112.  —  MAXIMILIEN  A  MARGUERITE. 

Instructions  en  cas  de  mort  du  roi  d'Angleterre.  ■ — [Original.) 

(Stockart,  le  1er  mai.) 

Très  chière  et  très  amée  fille ,  nous  avons  receu  les 
lettres  que  de  vostre  main  nous  avez  escriptes  touchant 
nostre  frère,  le  roy  d'Angleterre;  incontinent  les- 
quelles receues,  nous  avons  fait  despeschier  à  son  filz 
telles  lettres  que  par  la  réponce  d'icelles  que  vous  en- 
voyons cy  enclose  pourrez  veoir.  Sy  vous  requérons 
que  se  trouvez  que  ledit  roy  soit  allé  de  vie  à  trespas  ', 
que  incontinent  vous  faictes  despeschier  aux  personnages 
dénommez  et  ayant  crédence  en  nosdites  lettres  telle 
instruction  que  adviserez  pour  le  mieulx  et  les  envoyez 
à  diligence  devers  sondit  filz.  Sy  non  ne  ferez  semblant 
de  riens  et  deschirez  nosdites  lettres.  Et  à  tant ,  très 
chière  et  très  amée  fille,  nostre  Seigneur  soit  garde  de 
vous. 

Donné  à  Stockart,  le  premier  jour  de  may  xvc  et  ix. 
Vostre  bon  père  Maxi.  —  Plus  bas,  Renner. 


113.  —  MAXIMILIEN  A  MARGUERITE. 

L'Empereur  mande  à  sa  fille  de  n'accepter  la  résignation  de  l'office 
du  trésorier  des  guerres  sans  son  exprès  commandement. —  (Orig.) 

(  Mindelheim  ,  le  8  mai.  ) 

Très  chière  et  très  amée  fille  r  si  nostre  trésorier  des 
guerres,   Charles  Leclerc,  veult  résigner  l'office  de 

1  Henri  VII,  roi  d'Angleterre,  était  mort  en  effet  le  22  avril  pré- 
cédent. 

nostre  receveur  d'Arras  dont  l'avons  nagaires  pour- 
veu,  à  Marc  Charles  ou  autre  quel  qu'il  soit.  Nous,  en 
ce  cas ,  pour  certennes  causes  à  ce  nous  mouvans ,  en 
voulons  pourveoir  à  personne  à  nous  agréable.  Pour- 
quoy  voulons  et  vous  ordonnons  très  expressément 
que  ne  souffrez  ou  parmettez  de  ladite  recepte  estre 
faite  aucune  résignation  par  nostredit  trésorier,  tant 
que  ayez  autre  commandement  ou  ordonnance  de  nous , 
sans  y  faire  faulte  ;  car  tel  est  nostre  plésir. 

Donné  en  nostre  ville  de  Medelhem,  le  vine  jour  de 
may  xvc  et  ix.  Per  Regem,  —  Plus  bas ,  Hannart. 


114. —MAXIMILIEN  A  MARGUERITE. 

L'Empereur  s'étonne  de  la  non  arrivée  à  Liège  des  députés  du  roi 
de  France  et  de  ceux  de  Charles  d'Egmond.  Prise  de  Trévise  ; 
révolte  et  carnage  par  les  troupes  du  roi  de  France.  Le  roi 
d'Aragon  a  aussi  commencé  les  hostilités  contre  les  Vénitiens. 
L'Empereur  va  aussi  livrer  combat.  —  {Original.) 

(  Kauffbeuren ,  le  11  mai.) 

Très  chière  et  très  amée  fille,  nous  avons  receu 
quatre  voz  lettres  sur  lesquelles  vous  ferons  bien  tost 
au  long  responce  ;  et  n'euist  esté  que  nostre  secrétaire, 
maître  Hans  Renner  qui  est  allé  vers  son  ménage  a  les- 
dites  lettres ,  vous  eussions  desjk  fait  response  sur 
i  celles. 

Nous  entendons  que  noz  députez  sont  piéça  esté  k 
Liège  pour  la  journée  qui  estoit  conclute  illec  tenir  sur 
le  fait  de  Gheldres,  mais  que  les  députez  de  nostre 
frère  et  cousin,  le  roy  de  France ,  et  de  messire  Charles 
d'Egmonde  n'y  sont  aincores  venuz,  dont  nous  don- 

lions  merveilles  et  désirons  savoir  s'il  n'est  aucunes 
nouvelles  de  leurdite  venue  audit  Liège;  et,  s'ilz  le 
délaissent,  pourquoy  ce  peult  estre,  et  de  ce  que  en 
entendez  que  nous  en  avertissiez  à  dilligence. 

Nous  avons  passé  x  jours  eu  nouvelles  que  nostredit 
frère  et  cousin ,  le  roy  de  France ,  a ,  ou  nom  du  pape  et 
de  la  ligne ,  encommencé  la  guerre  sur  noz  communs 
ennemis,  les  Véniciens,  et  que  desjà  il  a  gaingné  sur 
eulx  les  villes  et  chasteau  de  Trivi ,  Révolta  et  Cara- 
vaga,  et  y  prins  nm  prisonniers  qui  se  sont  renduz  à  sa 
volunté,  et  qu'il  sera  personnellement  aux  champs. 

Nous  avons  semblablement  nouvelles  que  le  pape  a 
aussi  encommencié  la  guerre  sur  lesdits  Véniciens  et 
gaingnié  ung  chasteau ,  et  qu'il  s'en  va  mètre  le  siège 
devant  une  très  bonne  ville. 

Le  cardinal  de  Sainte-Croix  nous  a  escript  que  nostre 
frère  et  cousin ,  le  roy  d' Arragon ,  a  pareillement  en- 
commencié la  guerre  sur  lesdits  Véniciens.  Nous 
sommes  d'intencion  de  le  plus  tost  qu'il  sera  possible 
aussi  l'encommencier.  Et  à  tant,  très  chière  et  très 
amée  fille ,  nostre  Seigneur  vous  ait  en  sa  garde. 

Escript  en  nostre  ville  de  Kaufbuyren ,  le  xie  jour 
de  may  xvc  et  îx.  Vostre  bon  père  Maxi.  —  Plus  bas , 
Hannart. 


113.  —  MAXÏMILIEN  A  MARGUERITE. 

Nouvelles  de  la  guerre  contre  les  Vénitiens.  Dispositions  pour  la 
bataille  d'Agnadel.  —  (  Original.) 

(KaufFbeureii,  le  13  mai,) 

Très  chière  et  très  amée  fille,  nous  vous  advisons  que 
avons  aujourd'huy  eu  nouvelles  comme  l'armée  des 

François  et  de  nos  communs  ennemis ,  les  Vénitiens  , 
sont  à  une  lyeue  prez  Fung  de  l'autre,  et  veuillent 
donner  la  bataille,  et  que  desjà  lesdits  Vénitiens 
estoient  sur  le  plain,  mais  que  les  François  estoient  an- 
cores  en  leur  fort  et  faisoient  amaz  et  assemblée  de  leur 
gens,  et  mergredy  dernier  passé  se  devoit  faire  ladite 
bataille.  Nous  attendons  de  jour  à  aultre  nouvelles  de 
ce  qui  en  sera  fait ,  et  l'avoir  entendu  le  vous  signifie- 
rons incontinent.  Et  à  tant,  très  chière  et  très  amée 
fille,  nostre  Seigneur  vous  ait  en  sa  garde. 

Escript  en  nostre  ville  de  KaufFbuyren,  le  xme  jour 
de  may  xvc  ix. 

P.  S.  Nostre  frère  et  cousin  le  roy  de  France  est  party  de  Milan 
pour  estre  à  ladite  bataille. 

Vostre  bon  père  Maximilien.  —  Plus  bas,  Hannart. 


116.  —MAXIMILIEN  A  MARGUERITE. 

Reprise  de  Trévise  par  les  Vénitiens.  Arrivée  du  roi  de  France  avec 
son  armée.  Dispositions  pour  la  bataille.  Louis  XII  retient  le 
cardinal  d'Amboise  ,  qui  doit  le  créer  chevalier.  Un  trait  de 
serpentine  passe  au-dessus  de  la  tête  du  roi.  —  (Original.) 

(  Kauffbeuren ,  le  17  mai.) 

Très  chière  et  très  amée  fille,  nous  euysmes  hier 
nouvelles  certeines  que  les  Véniciens  ont  regangnié  la 
ville  de  Trivi  ■  en  laquelle  y  a  voit  mil  francq  archers  et 
ne  savons  se  ilz  sont  fuys  ou  esté  prins  prisonniers  ;  et 
aprez  ont  bruslé  icelle  ville  et  se  sont  retournez  logier 

'  Trévise.  Cette  ville  ,  dont  le  maréchal  de  Chaumont  s'était  emparé 
au  mois  d'avril ,  fut  reprise ,  le  8  mai ,  par  l'Alviane ,  général  de  la 
seigneurie  de  Venise, 

aux  champs.  Nostre  frère  et  cousin,  le  roy  de  France, 
en  sa  personne  avec  son  armée  en  laquelle  y  a  heacop 
de  Suysses  est  si  trèstost  venu ,  qu'il  a  passé  la  rivière 
et  s'est  logié  bien  prèz  desdits  Véniciens  et  les  encloz 
qu'ils  ne  se  peuwent  bonnement  retirer  sans  comba- 
tre.  Pour  la  première  nuyt  ne  leur  a  voulu  donner  la 
bataille;  mais  le  lendemain  il  avoit  vouloir  de  le  faire. 
En  icelle  nuyt,  lesdits  Véniciens  ont  fait  grand  fossez 
et  fortimé  à  l'entour  d'eulx.  Nostre  cousin,  le  cardinal 
d'Amboise,  nous  a  escript  que  nostredit  frère  et  cou- 
sin le  retient  avec  luy  pour  le  fère  chevalier  et  qu'il  y 
a  passé  un  trait  de  serpentinne  pardessus  la  teste  d'ice- 
lui  nostre  frère.  Nous  espérons  bien  tost  avoir  nouvel- 
les de  ce  qu'il  y  aura  esté  fait ,  et  le  vous  ferons  savoir. 
A  tant ,  très  chière  et  très  amée  fille ,  nostre  Seigneur 
vous  ayt  en  sa  garde. 

Escript  en  nostre  ville  de  Kauffbuyren ,  le  xvne  jour 
de  may,  xvc  ix.  Vostre  bon  père  Maxi.  —  Plus  bas, 
Hannart. 


117.  —  MAXIMILIEN  A  MARGUERITE. 

Victoire  d'Agnadel  remportée  par  le  roi  Louis  XII.  — (Orig.) 

(  Angelberg,  le  18  mai.) 

Très  chière  et  très  amée  fille,  ce  jourd'huy  nous 
avons  reçu  lettres  de  nostre  frère  et  cousin ,  le  roy  de 
France,  par  lesquelles  il  nous  escript  que  le  xnne  de 
ce  présent  mois,  il  a  eu  bataille1  avec  noz  communs 
ennemis,  les  Vénitiens,  et  qu'il  a  esté  victorieux  et 

«  Il  s'agit  de  la  bataille  d'Agnadel,  aussi  nommée  de  la  Ghiera 
d'Adda. 


140  LETTRES  DE  MAXIMILIEN 

gangnié  icelle ,  et  demeure  maistre  des  champs  ;  et  il 
a  prisonnier,  avec  plusieurs  autres ,  ung  des  principal 
chief  et  capitaine  de  l'armée  \  Nostre  ambassadeur, 
messire  Andrieu  de  Burgo,  qui  a  esté  présent  à  ceste 
bataille ,  nous  escript  qu'il  y  a  veu  bien  nu  "  mors.  Par 
autres  lettres  que  le  maistre  des  postes  de  France  a 
escriptes ,  nous  entendons  qu'il  y  a  de  x  àxii111  hommes 
que  mors  que  prins ,  et  que  nostredit  frère  et  cousin 
a  gangnié  quarante  pièces  d'artillerie.  Nous  entendons 
aussi  la  puissance  desdits  Véniciens  en  ceste  bataille 
avoir  esté  de  xxm  hommes ,  et  des  François  d'ung  peu 
plus.  A  tant,  très  chière  et  très  amée  fille,  nostre  Sei- 
gneur vous  ait  en  sa  garde. 

Escript  à  Angelberg,  le  xvme  jour  de  maij,  xvc  ix. 
Vostre  bon  père  Maximilien.  —  Plus  bas,  Renner. 


113.  —  MAXIMILIEN  A  MARGUERITE. 

L'Empereur  consent  à  ce  que  la  terre  de  Montfort  soit  engagée  au 
comte  de  Homes,  jusqu'à  remboursement  d'une  somme  de  douze 
ou  quatorze  mille  livres  qui  lui  est  due,  et  moyennant  que  le 
prince  d'Anhalt  soit  payé  de  la  somme  pour  laquelle  cette  terre 
avait  été  mise  en  ses  mains.  Excuses  proposées  par  Philippe  Luc 
sur  les  faits  qui  lui  sont  imputés,  à  l'occasion  de  son  ambassade. 

( Mimlelheim ,  le  19  mai.) 

Très  chière  et  très  amée  fille,  nous  avons  receu  plui- 
seurs  et  diverses  voz  lettres ,  et  premiers  touchant  le 
fait  de  nostre  cousin,  le  conte  de  Homes,  ensievant  ce 
que  par  pluisieurs  fois  nous  en  avez  escript,  somme 
contens  que  la  place,  terre  et  seignourie  de  Montfort  luy 

'  Le  général  vénitien ,  Barthélemi  Alviano ,  qui  perdit  un  œil  et  fut 
fait  prisonnier. 


ET  DE  MARGUERITE  SA  FILLE.  ~- 1509.  141 
soit  transportée  pour  en  joyr  par  manière  de  gagière , 
et  jusquesà  ce  qu'il  soit  payé  et  remboursé  de  son  deu, 
montant,  comme  entendons,  à  xn  ou  ximm  liv.  de 
xl  gros,  en  la  forme  et  manière  et  soubz  les  conditions 
que  vous  et  ceulx  de  noz  finances  avez  advisé ,  et  qui 
sont  au  long  contenues  en  vosdites  lettres  et  moyen- 
nant toutesfvoies  que  nostredit  cousin ,  le  prince  de 
Anhalt,  soit  contenté  et  remboursé  de  la  somme  pour 
laquelle  ladite  place  de  Monfort  a  esté  mise  en  ses  mains 
et  que,  pour  des  deniers  venant  dudit  remboursement, 
il  veulle  acquitter  et  deschergier  noz  ville  de  Gorchem 
et  chasteau  de  Louvestein  envers  nostre  cousin,  le 
conte  d'Egmonde,  et  messire  Henry  de  Swane,  et  les 
prendre  en  ses  mains  et  tenir  ainsi  quilz  sont,  comme 
par  autres  noz  lettres  lui  escripvons  vouloir  faire.  Et 
vous  requérons ,  que  avec  ceulx  de  nosdits  finances , 
trouvez  tous  moyens  à  ce  que  ceste  matière  se  puisse 
ainsy  conduire.  Et  le  surplus  qu'il  faudra  pour  ravoir 
tesdites  ville  de  Gorchem  et  chasteau  de  Louvestein , 
nous  voulons  que  le  faites  furnir  des  deniers  qui  peu- 
vent par  nous  estre  aincores  deuz  à  nostredit  cousin 
d'Anhalt  et  tantmoins  d'iceulx.  Mais  ou  cas  qu'il  soit 
dudit  deu  tout  payé,  nous  entendons  que  l'on  le  fur- 
nisse  de  noz  deniers  et  en  nostre  nom ,  affin  que  ceste 
matière  puisse  avoir  son  effect  :  car  pour  aucunes  rai- 
sons nous  désirons  bien  la  demeure  de  nostredit  cou- 
sin d'Anhalt  en  noz  pays  d'embas. 

Au  regard  de  ce  que  par  autres  voz  lettres  nous  avez 
escript  touchant  les  excuses  que  Philippe  Luc  dit  faire 
sur  les  faultes  et  mésuz  à  lui  chargées  et  imputées ,  et 
la  requeste  qu'il  fait  de  soy  povoir  retirer  a  Couloigne 
et  y  tenir  sa  résidence ,  combien  que ,  par  le  rapport 

que  fait  nous  a  esté  desdites  faultes,  trouvons  qu'il  s'est 
absenté  et  départy  de  noz  autres  ambassadeurs  ses  com- 
pagnons et  soy  transporté  à  Venise ,  ou  il  s'est  voulu 
ingérer  de  avancer  de  faire  certein  traittié  et  appointe- 
ment  entre  nous  et  les  Vénéciens  sans  en  avoir  eu  au- 
cune cherge  ou  ordonnance  de  nous.  Et  semblablement 
s'est  publiquement  vanté  en  court  de  Rome  qu'il  voul- 
droit  bien  tant  faire  envers  nous  que  n'entretiendrions 
les  alliances  et  confédéracion  faicte  avec  le  pays  et  les 
roys  de  France  et  d'Arragon,  touttefois,  pour  en  sa- 
voir la  vérité ,  sommes  bien  content  que  oyez  et  enten- 
dez ce  qu'il  vouldra  dire  pour  sa  descherge  et  excuse 
sur  les  choses  dessusdites  et  que  nous  en  avertissez  k 
diligence  pour  sur  vous  escripre  nostre  vouloir  et  in- 
tencion.  Nous  sommes  aussi  content  que  ladite  rési- 
dence de  Couloigne  luy  soit  accordée.  Mais  quant  au 
saulfconduit  il  demande  pour  envoyer  aucuns  de  ses 
gens  devers  nous,  il  n'est  besoing  qu'il  y  envoyé,  mais 
les  retiengne  devers  luy. 

Pour  ce  que  sommes  présentement  fort  occupez  et 
empeschez  sur  le  fait  de  l'apreste  de  nostre  armée  et 
d'autres  matières  qui  grandement  nous  touchent,  nous 
ne  vous  povons  plus  avant  faire  responce  pour  ceste 
fois;  mais  bien  tost  le  vous  ferons  sur  la  reste  de  tous 
les  autres  articles  de  voz  lettres  et  mesmement  sur  le 
faict  de  nostre  cousin,  le  prince  de  Chimay.  Très  chière 
et  très  amée  fille,  nostre  Seigneur  vous  ait  en  sa 
garde. 

Escript  a  Medelhem,  le  xixe  jour  de  may,  xvc  ix. 
Yostre  bon  père  Maxi.  —  Plus  bas,  Renner. 

119.  —  MAXIMILIEN  A  MARGUERITE. 

Le  seigneur  de  Chièvres  ne  doit  pas  exiger  les  huit  mille  livres  qui 
lui  avaient  été  promises,  puisqu'il  s'en  trouve  amplement  com- 
pensé par  le  gouvernement  de  l'hôtel  et  la  charge  de  premier 
chambellan  du  prince  Charles.  Le  seigneur  de  Sempy  nommé 
louvetier  d'Artois  ,  et  Jean  Hesdin  gouverneur  de  Béthune. 
—  (  Original.  ) 

(Rierti,  le  25  mai.  ) 

Très  chière  et  très  amée  fille ,  combien  que  nostre 
cousin,  le  seigneur  de  Chierves,  eust  sur  le  gouver- 
nement de  Namur  la  somme  de  huit  mil  livres  de 
xl  gros  pour  une  foiz,  néantmoins,  au  moyen  de  l'ap- 
pointement  par  vous  fait  entre  luy  et  nostre  cousin  ,  le 
prince  de  Chimay  ,  touchant  Testât  du  gouverneur  de 
l'ostel  et  premier  chambellan  de  nostre  filz,  l'archi- 
duc Charles,  par  lequel  nous  donnons  a  nostredit  cousin 
de  Chimay ,  en  pur  don ,  semblable  somme  de  huit 
mil  livres  avec  pluiseurs  autres  belles  parties  de  ré- 
compense, comme  savez,  nous  n'entendons  que  nostre 
cousin  de  Chierves  doye  avoir  lesdites  vinm  liv.,  ains 
nous  semble  qu'il  se  doit  contenter  et  tenir  pour  grande- 
ment récompensé  dudit  estât  de  gouverneur  de  l'ostel  et 
premier  chambellan  de  nostredit  filz  ou  lieu  dudit  gou- 
vernement de  Namur,  dont  vous  advertissons  et  requé- 
rons nous  escripre  incontinent  le  plus  secrètement  que 
pourrez,  se  par  ce  ledit  seigneur  de  Chierves  se  dépor- 
tera de  l'action  desdites  huit  mil  livres. 

D'autre  part,  nous  avons  receu  voz  lettres  par  les- 
quelles nous  advertissez  de  la  griève  maladie  de  nostre 
louvier  d'Artois  et  gouverneur  de  noz  ville  et  chastenu 

de  Béthune,  Claude  Bonnart  ',  et  par  icelles,  entendu 
que  nostre  cousin,  le  seigneur  de  Sempy,  requiert  que, 
en  rescompense  des  services  qu'il  par  sy  longhe  espace 
de  temps  faiz  a  nous,  à  feu  nostre  fils  le  roy  de  Cas- 
tille,  que  Dieu  pardoint,  et  qu'il  fait  encoires  jour- 
nellement en  ceste  nostre  maison,  que,  le  cas  de  trespas 
dudit  Claude  de  Bonnart  avenant,  nous  lui  veullons 
donner  icelle  louverie. 

Sur  quoy,  très  chière  et  très  amée  fille,  combien 
que  soyons  records  de  autrefoiz  l'avoir  promise,  la- 
dite vaccacion  avenant ,  à  Hesdin ,  vostre  maistre 
d'ostel,  toutesfoiz,  à  vostre  requeste,  et  considérant  les- 
dits  services  faiz  par  nostredit  cousin  et  la  qualité  de  sa 
personne,  nous  nous  trouvons  plus  tenu  et  abstraintde 
lui  accorder  ladite  requeste  que  a  la  promesse  dudit 
Hesdin  ;  et  est  nostre  désir  et  voulenté  que ,  ledit  cas 
de  trespas  avenant  dudit  Bonnart ,  nostredit  cousin  de 
Sempy  soit  pourvueu  de  ladite  louvetrie.  Mais,  au  lieu 
de  la  promesse  qu'en  avons  faicte  ausdit  Hesdin ,  som- 
mes contens  que,  icellui  trespas  avenant,  il  soit  pour- 
vueu et  récompensé  du  gouvernement  de  nosdites  ville 
et  chasteau  de  Béthune ,  en  la  forme  et  manière  que  le 
tient  de  présent  icellui  Bonnart,  à  condicion  toutes- 
foiz que  icellui  Hesdin  sera  tenu  y  demourer  et  tenir  sa 
résidence  qui  est  bien  requis  et  nécessaire  au  gouver- 
nement dudit  lieu ,  actendu  la  situacion  et  importance 
d'icellui  et  non  autrement,  vous  requérant,  ledit  cas  de 
trespas  advenu,  en  veullez  ainsi  ordonner.  Et  en  cas 
que  ledit  Hesdin  ne  voulsist  accepter  icellui  gouverne- 
ment à  la  charge  d'y  demourer  et  résider,  comme  dit 

'  Claude  Bonnart  était  grand  écuyer  de  Philippe-le-Beau ,  roi  de 
Caslille-,  à  l'époque  de  la  mort  de  ce  prince. 

est,  nous  en  advertissez,  affin  que  y  puissons  pourveoir 
d'autre.  A  tant,  très  chière  et  très  amée  fille,  nostre 
Seigneur  vous  ait  en  sa  garde. 

Donné  de  Rierti ,   le  xxv  de  may  xvc  et  ix.   Fer 
Regem. — Plus  bas ,  Renner. 


120.  —  MAXIMÏLIEN  A  MARGUERITE. 

L'Empereur  ratine  l'arrangement  fait  avec  le  prince  de  Chimay 
qui  s'est  démis  des  offices  de  gouverneur  de  l'hôtel  et  de  premier 
chambellan.  Il  veut  que  le  renouvellement  des  lois  de  Flandre 
se  fasse  comme  il  l'a  prescrit  dans  sa  nouvelle  ordonnance. 
Philippe  Haneton  est  préposé  à  la  liquidation  des  dettes  du  testa- 
ment du  feu  roi  de  Castille.  Ratification  du  mariage  de  l'archi- 
duc Charles.  Convalescence  de  ce  prince  et  de  ses  sœurs.  On 
n'usera  plus  du  signet  des  finances.  Bénéfices  accordés.  Chevaux 
et  pension  accordés  à  Claude  de  Bouton ,  capitaine  des  gardes 
de  l'archiduc.  Achat  de  coursiers. 

(Rierti,  le  25  mai.) 

Très  chière  et  très  amée  fille,  pour  vous  faire  res- 
ponce  à  aucunes  lettres  que  nous  avez  escriptes  aux 
lettres  faisant  mencion  du  faict  de  nostre  cousin ,  le 
prince  de  Chimay, 

Nous  vous  signifiions  que  ayans  aggréabtes  toutes  et 
singulières  les  choses  par  vous  faictes  et  promises  à 
nostredit  cousin  de  Chimay,  pour  raison  qu'il  s'est  dé- 
porté de  son  estât  de  gouverneur  de  l'ostel  et  de  pre- 
mier chambellan  de  nostre  très  chier  et  trez  amé  filz, 
l'archiduc  Charles,  nous  avons,  en  approbacion  de  ce, 
signées  de  nostre  nom  et  fait  sceller  de  nostre  scel  les 
lettres  d'aggréacion  en  la  même  forme  que  les  nous 
avez  envoyées,  lesquelles  vous  renvoyons  avec  cestes 
i.  10 

pour  perachever  et  accomplir  tout  ce  que  reste  à  ceste 

matière. 

Et  quant  à  ce  que  par  autres  lettres  nous  avez  escript 
touchant  la  continuacion  du  seigneur  de  Ronny  en  Testât 
de  commissaire  au  renouvellement  des  loix  de  Flandres, 
nostre  intencion  a  tousjours  esté  et  est  qu'il  soit  conti- 
nué en  icelle  selon  et  en  ensuivant  la  nouvelle  ordon- 
nance par  nous  nagaires  advisée ,  sur  le  fait  du  renou- 
vellement des  loix  de  tous  noz  pays  d'embas  où  nous 
loist  y  ordonier  commissaires  :  qui  est  que  les  commis- 
saires qui  l'une  des  années  auront  eu  l'administracion  du 
renouvellement  desdites  loix,  ne  l'auront  l'autre  année 
après  ensuivant.  Ains  en  y  aura  d'autres  telz  que  y 
dénommerons  chacune  année  en  temps  deu,  et  n'y  pour- 
ront estre  que  d'an  à  autre ,  saulf  et  réservé  seullement 
nostre  cousin,  le  seigneur  de  Fiennes,  au  renouvelle- 
ment des  loix  de  Flandres,  que  y  vacquera  tous  les  ans 
continuellement  comme  premier  commissaire;  dont 
vous  advertissons  ensemble  que,  dès  maintenant  pour 
lors,  voulons  et  entendons  que,  au  prouchain  renou- 
vellement desdites  loix  de  Flandres ,  ledit  seigneur  de 
Ronny  soit  l'un  des  commissaires,  avec  nostredit  cou- 
sin de  Fiennes,  et  telz  autres  deux  que  y  dénommerons 
lettres  en  temps  et  lieu.  Vous  requérant  que,  en  ensui- 
vant icelle  ordonnance,  vous  faictes  expédier  audit  sei- 
gneur de  Ronny  nos  lettres  de  continuacion  dudit  estât, 
se  desjà  fait  ne  l'avez. 

D'autre  part ,  touchant  ce  que  semblablement  nous 
avez  escript  en  faveur  de  nostre  audiencier,  maistre 
Philippe  Haneton ,  afin  de  le  continuer  en  l'entremise 
de  la  conduicte  des  deniers  ordonnez  et  à  ordonner 
pour  le  payment  de  debtes  et  exécution  du  testament 

du  feu  roy  de  Castille ,  nostre  filz,  vostre  frère,  que 
Dieu  pardoint,  nous  désirons  que  communiquez  de 
ceste  matière  aux  gens  de  nostre  privé  conseil  estans 
lez  vous ,  et  que  ce  fait,  en  ordonnez  selon  que  par  leur 
advis  trouverez  estre  affaire  pour  le  mieulx. 

Nous  vous  avons  sceu  et  savons  bon  gré  des  dilli- 
gences  par  vous  faictes  pour  la  despesche  de  noz  gens 
d'armes  d'embaz  lesquelz,  comme  entendons,  sont 
desjà  en  chemin. 

Nous  avons  receu  les  deux  lettres  de  ratification  du 
traicté  de  mariage  de  l'archiduc  Charles  ,  nostre  filz , 
que  nostre  bailly  d'Amont  '  a  dernièrement  rappor- 
tées d'Angleterre,  ou  lieu  d'autres  qu'il  y  a  laissées, 
lesquelles  nous  avons  fait  rompre  et  casser. 

Vous  nous  avez  fait  plaisir  et  vous  mercyons  de  par 
autres  voz  lettres  nous  avoir  avertis  de  la  bonne  dispo- 
sicion  et  convalescence  de  nostredit  fils,  ensemble  de 
noz  petittes  filles  ses  seurs,  et  sommes  bien  contens  que 
l'aves  menez  esbatre  à  la  Vuère  et  à  Brucelles ,  vous 
advisantque,  grâce  à  nostre  Seigneur,  nous  sommes 
aussi  en  très  bonne  santé  et  disposicion  de  nostre  per- 
sonne, et  ne  cessons  jour  ne  nuyt  de  labourer  pour 
nostre  appreste  pour  faire  nostre  vouaige. 

Quant  au  signet  des  finances  dont  trouvez  que  l'on 
ne  doit  plus  user,  actendu  que  vous  signez  en  icelle , 
nous  sommes  contens  et  désirons  que  le  nous  envoyez 
par  deçà,  moiennant  que  ce  soit  seurement  par  quelque 
gentil  homme  ou  aultre  féable  personnaige. 

1  Claude  de  Carondelet,  chef  du  conseil  privé  à  Bruxelles,  était 
bailli  d'Amont  dès  l'an  i494  ;  il  se  démit  en  faveur  de  Claude  de 
la  Baulme,  sou  parent,  peu  de  temps  avant,  sa  mort,  qui  arriva  le 
3i  mai  i5i8. 

Au  regard  des  bénéfices  vacans  par  le  trespas  de  feu 
maistre  Hughes  de  Groot,  dont  aussy  par  icelles  lettres 
nous  escripvez  en  faveur  du  filz  de  nostre  trésorier, 
nous  avons  ja  pieça  en  noz  pays  d'embas  promis  et  ac- 
cordé à  l'un  des  chappelains  de  nostre  chappelle  do- 
mestique, nommé  messire  Hans....,  qui  nous  sert  jour- 
nellement, la  première  prébende,  que  de  là  en  avant 
vacqueroit  a  La  Haye.  Parquoy,  en  ensuivant  nosdites 
promesses,  avons  pourveud'icelle  prébende  de  La  Haye, 
vacquée  par  le  trespas  dudit  feu  maistre  Hughes  à  son 
prouffit.  Et  quant  aux  deux  autres,  assavoir  de  Gheer- 
bliet  et  cure  de  la  nouvelle  église  de  Delf,  nous  sommes 
contens  que  le  filz  de  nostredit  trésorier  ayt  celle  des 
deux  que  son  père  vouldra  choisir,  et  l'autre  qu'il  dé- 
laissera a  nous  accorder  à  maistre  Jacques  Coelman, 
chapellain  de  nostredit  filz  l'archiduc,  lequel  nous  a 
longtemps  poursuyz  pour  ung  bénéfice,  comme  sçavez. 
Sy  leur  en  veullez  faire  expédier  noz  lettres  de  colla- 
cion ,  et  que  icellui  nostre  trésorier  ayt  de  ce  pacience 
jusques  à  une  autrefoiz. 

En  oultre  nous  avons  nagaires  retenu  nostre  amé  et 
féal  escuier,  Claude  de  Bouton  ,  en  Testât  de  cappitaine 
des  gentilz  hommes  et  autres  que,  par  Testât  que  ferons 
à  nostredit  filz,  lui  entendons  ordonner  pour  sa  garde, 
compté  toujours  a  huyt  chevaulx  au  pris  de  huit  phi— 
lipus  d'or  pour  chacun  cheval  par  mois  et  à  la  pen- 
cion  que  lui  ordonneriez  par  chascun  an,  comme  par 
les  lettres  par  lesquelles  vous  avons  requis  luy  en  faire 
despechier  noz  lettres  patentes  avez  peu  veoir.  Sy  vous 
requérons  de  rechief  que,  en  cas  que  ladite  pencion  ne 
luy  soit  desjà  tauxée  et  ordonnée  et  nosdites  lettres  de 
retenue   despechées  que  le  veullez  incontinent  faire 

faire  selon  et  en  ensuivant  lesdites  premières  lettres 
que  tous  en  avons  escriptes,  et  semblablement  à  ceulx 
de  nos  finances.  Et  vous  nous  ferez  plaisir. 

D'autre  part ,  nous  avons  chargé  et  ordonné  audit 
Bouton  qu'il  nous  achate  un  grant  et  puissant  coursier, 
lequel  il  nous  envoyé  incontinent  avec  les  deux  que 
ja  pieça  avons  ordonné  et  chargé  à  Mingouval,  escuier 
d'escuerie  de  nostredit  filz,  nous  acheter,  et  deux  au- 
tres que  Gillotin,  palfrenier  de  nostredit  feu  fils,  a 
dit  nous  amener.  S  y  vous  requérons  que  par  les  gens 
de  noz  finances  vous  faictes  payer  lesdits  chevaulx  et 
furnir  incontinent  autant  qu'il  fauldra  pour  les  nous 
amener  à  dilligence;  car  nous  en  avons  nécessairement 
affaire  pour  nous  en  servir  en  nostre  vouaige. 

En  oultre  plus,  vous  requérons ,  comme  dessus,  que 
ordonnez  à  nostre  trésorier  général  de  nosdites  finances 
qu'il  recouvre  de  nostre  cousin,  le  conte  de  Nassau,  la 
pye  (cheval  pie)  que,  comme  entendons,  il  a  nagaires 
acheté  du  seigneur  de  Lichtervelde,  laquelle  avions 
chargé  ledit  Bouton  nous  acheter  et  qu'elle  nous  soit 
aussi  incontinent  envoyée  avec  lesdits  autres  chevaulx 
et  avec  chacun  desdits  chevaulx  une  bonne  pense  dont 
nous  servirons  et  les  ferons  bien  traicter.  A  tant,  très 
chière  et  très  amée  fille,  nostre  Seigneur  soit  garde 
de  vous. 

Escript  en  nostre  ville  de  Rierty,  le  xxve  jour  de 
may,  Tan  mil  vc  et  neuf.  Vostre  bon  père  Maxi.  — 
Plus  bas ,  Renfler. 

121.  — MAXIMILIEN  A  MARGUERITE. 

L'Empereur  approuve  la  réponse  faite  par  sa  fille  au  maître-d'hôtel 
de  France.  Naissance  et  mort  d'un  fils  du  roi  d'Aragon.  Voyage 
de  Marguerite  en  Hollande  approuvé.  Elle  peut  révoquer  ou 
modifier  les  commissions  d'offices  délivrées  par  l'Empereur  pour 
le  Charolais.  Jérôme  Vent  ne  peut  exercer  le  bailliage  de  Bruges, 
parce  qu'il  ne  sait  pas  le  thiois.  Envoyer  Rombaut  vanMechelen 
en  Normandie,  au  sujet  des  galères.  Succès  de  l'Empereur  dans 
la  guerre  du  Tyrol.  *—  (  Original,) 

(Sterzingen,  le  8  juin.) 

Très  chière  et  très  amée  fille,  nous  avons  receu  deux 
vos  lettres  Tune  du  xxie  et  l'autre  du  xxvie  de  may, 
ensemble  le  double  des  lettres  que  le  maistre-d'ostel 
de  France  Gamaches  vous  a  escriptes  et  le  double  de 
la  réponse  que  luy  avez  sur  ce  faicte. 

Sur  quoy,  très  chière  et  très  amée  fille,  ladite  ré- 
ponse que  avez  faicte  audit  Gamaches  nous  plaist  fort 
bien ,  et  vous  requérons  vous  employer  à  ce  que  ceste 
affaire  demeure  en  bon  train. 

Avant  la  réception  de  vosdites  lettres,  avyons  eu 
nouvelle  de  nostre  frère  et  cousin  le  roy  d'Arragon,  de 
l'enffantement  de  sa  compaigne  d'ung  fils  et  de  la  mort 
d'icelluy. 

Vous  avez  très  bien  faict  d'estre  allée  en  Hollande 
pour  mettre  ordre  aux  affaires  dudit  pays  et  vous  en 
savons  bon  gré. 

Par  nos  dernières  lettres,  vous  avons  faict  ample  ré- 
ponse sur  tout  le  contenu  des  lettres  que  nous  aviez 
auparavant  escrites  ;  toutes  fois,  s'il  y  a  quelque  chose 
oblié,  faites  le  nous  savoir  et  nous  vous  y  respondrons. 

Et  quant  à  ce  que  nous  écrivez  qu'il  y  a  aucuns  qui 

se  sont  trouvez  vers  vous  et  disent  avoir  commission 
de  nous  pour  aucunes  offices  en  Charolois,  et  mesmes 
ung  fourier  de  la  recette  de  Chastel  Chinon,  nous  som- 
mes contens  que  quelques  lettres  de  commission  que 
povons  avoir  baillet  pour  lesdits  offices,  que  ceux  que 
ne  trouverez  idoine  et  qualifié  à  tenir  iceux,  que  en 
disposez  à  vostre  plésir.  Toutes  voies  ceux  qui  le  seront 
pour  honneur  de  nous,  les  y  veuillez  entretenir. 

Nous  serions  bien  contens  d'entretenir  à  Jérôme 
Vent  le  don  que  luy  avyons  faict  du  bailliage  de  Bruges, 
le  cas  advenant  du  vacant,  s'il  sa  voit  le  langage  thiois 
(flamand).  Et  pour  ce  qu'il  ne  le  sçait,  nous  semble 
que  mieux  vault,  pour  le  contentement  du  peuple,  d'y 
commettre  ung  qui  sçait  bien  ledit  langage;  et  si  ledit 
office  vaque,  prendrez  quelque  nostre  officier  du  pays 
d'Artois  ou  d'autre  quartier  de  Flandres  et  le  commet- 
trez audit  bailliage  et  ledit  Jérôme  en  l'office  de  celui 
que  ainsi  commettrez.  Et  ce  sera  mieulx  le  contente- 
ment du  peuple,  et  auront  plus  agréable  ung  que  saura 
parler  ledit  thioiz  ;  car  ceux  de  Bruges  ont  privilège 
que  leur  officier  doit  estre  un  Flamen  et  par  faisant  ce 
que  dessus  ledit  privilège  sera  gardé. 

Nous  avons  veu  ce  que  vous  a  escript  le  lieutenant 
de  l'admirai  de  France,  touchant  les  navires  de  guerres 
que  demandions,  ce  néantmoins  nous  voulons  que  en- 
voiez  incontinent  Romboult  van  Mechelen  au  quartier 
de  Normandie  pour  même  regarder  s'il  n'y  a  nulle  ga- 
liaches  telles  que  ont  les  Vénéciens  qui  ameinent  espi- 
ceries  à  Anvers;  car  nous  sommes  avertiz  que  illec  y 
a  de  telles  galleres,  lesquelles  desirons  avoir,  et  nous 
en  pourrons  aussy  servir  sur  les  Vénéciens,  et  ce  qu'il 
y  trouvera  le  nous  face  savoir. 

Escrivez-nous  comment  avez  faiz  avec  le  roy  de  Fez 
pour  son  aller  en  Affrique. 

Nous  vous  advisons  que ,  grâce  à  Dieu ,  nous  avons 
toute  bonne  fortune  et  prospérité  en  notre  emprinse 
sur  nos  communs  ennemis  les  Vénéciens  ;  et  desjà  pour 
le  premier  se  sont  rendues  en  nos  mains  la  ville  de 
Reyf  et  le  château,  la  ville  de  Roeveret  et  le  château, 
et  tenons  maintenant  le  lac  de  Garde  et  tout  le  plat 
pays  que  Ton  dit  estre  le  plus  beau  pays  et  lac,  et  le 
plus  fructueux  de  toutes  les  Ytales;  et  nous  ont  fait  ceulx 
dudit  quartier  le  serment  de  fidélité.  Nostre  frère  et 
cousin,  le  roy  de  France,  tient  tout  ce  qui  est  de  l'austre 
costé  dudit  lac,  et  sommes  de  bien  prez  par  le  costé 
deçà  voisin  l'un  à  l'autre. 

Les  villes  de  Poortenauw,  de  Goriz,  de  Treviz,  de 
Dryez,  les  deux  escluses  et  le  château  de  Godenay  pra- 
tiquent devers  nous  leur  appointement. 

Nous  avons  aussy  le  château  de  Tibin  qui  estoit  im- 
prenable et  a  esté  prins  par  grand  subtilité  de  nos 
gens  d'armes  d'Esclavonie. 

Par  menaces  que  nostredit  frère  et  cousin,  le  roy  de 
France,  a  faict  à  ceux  de  la  ville  de  Veronne  de  se  ren- 
dre à  nous,  y  joint  que  lesdits  de  Veronne  aymoient  et 
desiroient  plus  d'estre  en  nos  mains  que  de  nul  autre, 
si  sont  renduz  avec  tous  les  châteaux  et  fort  du  pays  de 
Véronnois  et  est  la  plus  belle  ville  de  toute  l'Italie  : 
et  a  cent  et  dix  mille  ducaz  de  revenuz  par  ans.  Ils  ont 
receu  dedens  ladite  ville  messire  Andrieu  de  Burgo 
notre  ambassadeur,  et  luy  faict  le  serment  de  fidélité 
pour  nous. 

Semblablement  s'est  rendu  à  nous  la  ville  de  Vincens 
(Vicence)  et  tout  le  plat  pays  et  fort  dudit  Vincens, 

et  espérons  avoir  demain  de  bonnes  nouvelles  de  la  ville 
de  Padua  ;  car  nos  gens  d'armes  acompagné  bien  de 
xm  Vénéciens  malcontens  de  la  seigneurie ,  qui  se  sont 
renduz  à  nous,  tirent  devant  ledit  Padua. 

Il  y  a  une  partie  de  nos  gens  en  chemin  pour  aller 
recevoir  trois  autres  villes  qui  se  veullent  aussy  rendre. 

L'affection  et  le  cœur  tant  des  nobles  que  de  la  com- 
mune esdite  ville  est  tout  pour  nous. 

Nous  serons  d'ici  à  3  ou  4  jours  ■ person- 
nellement aller  aux  champs signifier  à  nos 

villes  de  par  delà bonne  prospérité,  en  les 

requérir louenge  à  Dieu.   A  tant,  très  chière 

et  très  amée  fille garde. 

Escript  en  nostre  ville  deSterzing,  le....  juin  xvc  ix. 

Depuis  ces  lettres  escriptes,  nous  avons  eu  nouvelle 

que sur  nos  frontières  d'Esclavonie  se  sont 

rendues  à  nous la  très  grande  ville  de  Vayda, 

et  sont  nos  capitaines  dedans.  Ceux  de  Padua  ont  en- 
voie devers  nos  capitaine  faire  obéissance,  et  sur  ce  se 
disposent  nosdits  capitaine  y  aler  ax 

Escript  le  vme  dudit  juing.  Vostre  bon  père  Maxi- 
milien.  —  Plus  bas,  Hannart. 

P.  S.  Madame,  depuis  ces  lettres  escrites  et  closes,  l'Empe- 
reur vostre  père  a  eu  nouvelles  que  ses  gens  d'armes  sont 
dedans  la  ville  de  Portenauw,  de  Trebiz ,  de  Goriz  et  de 
Dryes.  Vostre  très  humble  et  très  obéissant  serviteur, 

/.  Hannart. 

•  La  lettre  est  lacérée  en  cet  endroit.  Sur  les  divers  noms  de  lieux 
désignés  dans  cette  lettre  et  ailleurs,  voir  la  table  à  la  fin  du  volume. 

122.  —  MAXIMILIEN  A  MARGUERITE. 

L'Empereur,  voulant  mettre  fin  aux  longs  procès  et  débats  qui  exis- 
tent entre  le  seigneur  de  Vergy,  maréchal  de  Bourgogne,  d'une 
part ,  et  les  seigneurs  de  Thalemey  et  de  Flagey,  d'autre  part , 
mande  à  Marguerite  de  former  un  conseil  sous  la  présidence  de 
Jehan  Le  Sauvaige  ,  pour  connaître  desdits  procès  et  en  donner 
son  avis  à  l'Empereur,  qui  statuera  ou  fera  statuer.  —  (  Orig.  ) 

( Sterzingen ,  le  10  juin.) 

Très  chière  et  très  amée  fille,  vous  sçavez  que,  à  cause 
d'aucuns  bienz  et  chevances  situez  et  gisans  en  noz  pays 
de  Bourgoingne,  certains  grans  procès  et  différans  ont, 
passé  a  longtemps ,  esté  et  dure  entre  nostre  cousin  et 
maréchal  de  Bourgoingne  le  sieur  de  Vergy  d'une  part, 
et  feurent  (feus)  les  sieur  et  dame  de  la  Bastie  et  à  présent 
les  sieurs  de  Thalemey  '  et  de  Flegey  a  filz  et  héritiers 
universaulx  d'icelle  feue  dame,  d'autre.  Esquelz  procès 
et  questions  chacune  desdites  parties  ont  obtenu  en 
diverses  cours  et  lieux  aucunes  sentences  et  appointe- 
mens.   Touttefois  quelque  chose  qu'elles  ayent  sceu 
faire  ne  poursuir,  elles  n'ont  peu  ne  sceu  parvenir  à  la 
judicature  et  décision  diffinitive  de  la  matière  princi- 
pale. Au  moyen  de  quoy  lesdites  parties,  oultre  et  par 
dessus  les  frais  et  despens  qu'elles  y  ont  employez,  ont 
soustenuz  de  grandes  et  intollérables  pertes,  comme 
entendu  avons.  Ce  véans,  désirans  la  fin  desdits  procès, 
questions  et  différans,  tant  pour  l'affection  qu'avons 
tousjours  eu  envers  chacune  desdites  parties,  que  aussy 

'  Jean  de  Pontarlier,  chevalier,  seigneur  de  Thalemey. 
3  Claude  de  Pontarlier,   ccuyer,  seigneur  de  Flagey  et  de  Vaul- 
grenant. 

pour  le  bien  de  nos  subgectz  de  Bourgoingne,  avons 
souventesfois  contendu  et  en  personne,  avec  plusieurs 
de  noz  féaulx  conseilliez  nobles  et  doctz,  prins  pluseurs 
painnes  et  travaulx,  pour,  par  voye  amiable,  appoinc- 
ter,  accourder  et  paciffier  lesdites  parties  de  leursdites 
questions  et  différands.  Et  mesmement,  à  nostre  derre- 
nière  journée  de  Constance,  en  feismes  grant  devoir;  et 
se  n'en  peusmes  venir  à  chief  ;  ains  sont  tousjours  les- 
dites parties  en  aussi  grant  ou  plus  grande  aygreur  et 
rigueur,  l'une  envers  l'autre  que  par  avant  et  en  ap- 
parance  d'y  estre  et  demeurer  encores  longtemps  ;  et 
ne  nous  semble  point  autrement  que  quant  la  chose  se 
vuydera  par  rigueur  de  droit;  ce  qui  est  encoires  bien 
mal  prest  de  povoir  faire,  sans  longue  espace  de  temps. 
Et  que  pis  est,  non  seullement  la  partie  qui  seroit  con- 
dampnée  en  feust  ou  peust  estre  affoulée  et  destruicte, 
mais  vraysemblablement  toutes  les  deux,  Parquoy  na- 
guères,  nous,  estanz  en  nos  pays  d'embas,  avions  déli- 
béré d'y  pourveoir  et  mectre  fin  par  la  meilleur  voye 
qu'en  raison  et  équité  nous  eust  semblé  de  faire.  Toute- 
foyes,  obstant  les  granz  et  urgens  affaires  qu'avons  eu, 
comme  sçavez,  ne  nous  a  esté  possible  de  ce  faire  pen- 
dant ledit  temps.  A  laquelle  cause  et  pour  pluseurs  au- 
tres raisons  et  bonnes  considéracions  a  ce  nous  mouvanz, 
désirant  la  fin  et  décision  d'iceulx  procès,  questions  et 
différandz,  et  mesmement  pour  le  bien  desdites  par- 
ties ,  y  trouver  ung  bon  accord  et  pacciffication  qui 
sont  granz  et  puissans  et  avec  ce  alliez  de  pluseurs  no- 
bles parens  et  amys,  dont,  si  ladite  matère  principale  se 
vuydoit  par  rigueur  de  justice,  entent  qu'il  pourroit 
sembler  à  la  partie  condampnée  qu'elle  seroit  foulée  en 
son  droit,  faict  assez  à  présupposer  qu'elle  ne  voul- 

droit,  craignant  estre  destruicte,  acquiescer  au  droit 
qui  en  seroit  rendu  et  seulement  au  proufïit  de  l'autre 
et  que  pluseurs  parens,  amys,  aliez  et  bienvueillans  des- 
dites parties,  tant  de  noz  vassaulx  et  subgectz  que  au- 
tres estrangiers  s'en  pourroient  et  vouldroient  mesler 
et  entremectre,  et  par  ce  faire  et  susciter  des  commo- 
tions, divisions  et  parcialitez  entre  noz  vassaulx  et  sub- 
gectz de  Bourgoingne  qui  pourroieut  tourner  au  très 
grant  contempt  et  mesprisement  de  noz  haulteurs  et 
seigneuries,  et  à  la  grant  foule,  perte  et  domaige  d'icel- 
les  parties  et  de  nosdits  vassaulx  et  subgectz.  Ce  que 
nullement  pourter  ou  souffrir  ne  pourrons,  debvrons 
ne  aussi  voudrions,  ains  y  obvier  de  toute  nostre  puis- 
sance ,  comme  raison  est.  Surquoy,  les  choses  dessus 
dites  bien  considérées,  et  qui  nous  loist  et  appartient 
comme  empereur,  prince  et  seigneur  souverain  des- 
dites deux  parties,  tant  par  main  souveraine  que  se- 
lon disposicion  de  droit,  prendre  et  atraire  pardevant 
nous  ou  tel  de  noz  féaulx  conseilliers  qu'il  nous  plaist, 
lesdits  procès,  questions  et  différends  et,  icelles  parties 
appelées,  décider  et  appoincter  en  bonne  équicté,  ainsi 
que  par  raison  se  trouvera  estre  de  faire  pour  le  mieulx. 
Si  vous  requérons  que,  en  ensuivant  ce  que  fut  mis 
avant,  en  la  présence  de  vous  et  de  çeulx  de  nostre  grant 
et  privé  conseil  par  delà,  que  commectez  et  ordonnez 
de  par  nous  nostre  président,  messire  Jehan  le  Saul- 
vaige,  ensemble  de  deux  conseillers  de  nostre  grant 
conseil  à  Malines,  et  de  chacun  de  noz  consaulz 
tant  de  Brabant,  de  Luxembourg,  Flandres ,  Hollande 
que  de  Haynau ,  ung  conseiller,  ordonnerez  et  ferez 
faire  exprest  commandement  de  par  nous  ausdites  deux 
parties  et  chacune  d'icelles  que,  deans  jour  préfix  et 

compétent,  ilz  ayentà  comparoir  en  lieu  convenable 
pardevant  nosdits  conseillers,  et  en  leurs  mains  les- 
dites  parties  ayentà  bailler  et  délivrer  tous  les  papiers, 
titres  et  droitz  et  enseignemens  dont,  à  la  justification 
de  leurs  drois,  elles  se  vouldront  ayder,  pour  iceulx 
veuz  et  visitez  bien  et  au  long  par  nosdits  conseillers, 
en  bailler  sur  ce  leurs  opinions  et  advis  de  tel  appoinc- 
tement  deffinitif  que  en  vraye  et  juste  équicté  sans  ri- 
gueur de  droit,  y  pourrons  rendre  et  donner,  selon 
raison  et  bonne  conscience.  Et  quant  les  advis  dessus 
dits  seront  donnés,  nous  voulons  encoires  que  les  envoyez 
féablement  cloz  et  scellez  en  chacun  de  nosdits  consaulx 
pour  soy,  pour  par  noz  conseillers  illec  encoires  reveoir 
et  visiter  le  tout  et  sur  ce  bailler  aussi  leur  advis,  afin 
que  nous,  ou  vous  en  nostre  nom,  avec  les  chevaliers 
de  nostre  ordre  et  autres  noz  conseillers,  puissions  tant 
mieulx  terminer  et  décider  lesditz  procès  et  différands. 
Et  ce  faict  nous  envoyez  à  diligence  tous  lesdits  advis 
cloz  et  scellez  pour,  selon  iceulx,  concepvoir  et  rendre 
ung  appoinctement  diffinitif,  ainsi  que  en  bonne  raison, 
conscience  et  juste  équicté  nous  semblera  estre  de  faire. 
Ausquelles  parties  nous  ordonnons  présentement  que 
ce  pendant  ilz  tiengnent  toutes  choses  en  tel  estât, 
qu'elles  sont,  sans  riens  faire  ou  innover  au  contraire, 
en  manière  que  ce  soit,  et  sur  inhibicion  ausdites  par- 
ties de  paines  telles  que  adviserez  par  délibéracion  de 
notre  grant  conseil  en  tel  cas  appartenir.  A  tant,  etc. 
Donné  en  nostre  ville  de  Stersing,  le  xe  jour  de  juing, 
l'an  xvc  ix.  Vostre  bon  père  Maxi.  —  Contresigné 
Leclerc. 

123.  —  MAXIMILIEN  A  MARGUERITE. 

L'Empereur,  voulant  être  lui-même  le  capitaine  et  châtelain  de 

Turnhout,  nomme  pour  son  lieutenant  Simon  de  Haguenaw. — 

(  Original.  ) 

(Trente,  le  24  juin.) 

Très  chière  et  très  amée  fille,  pour  que  nous  vou- 
lons retenir  les  capitainerie  et  chastellenie  de  nostre 
chasteaude  Turnhout  en  noz  mains,  et  mesmes  en  estre 
le  capitaine  et  chastellain,  nous  avons,  par  noz  lettres 
patentes ,  commis  et  ordonné  soubz  nous ,  pour  garde 
d'icellui  chasteau,  Symon  de  Hagenaw,  comme  verrez 
plus  à  plain  par  nosdites  lettres  patentes.  Sy  vous  requé- 
rons tenir  la  main,  tant  envers  nostre  chancellier  de 
Brabant  auquel ,  par  autres  noz  lettres ,  en  escripvons 
aussi  présentement  et  autres  qu'il  appartiendra,  que 
ouverture  lui  soit  incontinent  faicte  d'icelle  place  ;  et  les 
artillerye,  utensilles  et  autres  choses  y  estant  à  nous 
appartenant ,  baillez  et  délivrez  par  bon  et  loyal  inven- 
toire  ;  le  double  duquel  voulons  estre  mis  en  la  cham- 
bre de  noz  comptes  à  Bruxelles  pour  y  . .  . .  à  nostre 
garde,  à  nostre  sceurté. 

Vous  requérant,  comme  dessus,  que,  par  les  gens 
de  noz  finances,  vous  faictes  contenter  et  assigner  sur 
nostre  receveur  de  Turnhout  le  chastellaiu  qui  tient 
présentement  nostredit  chasteau  de  Turnhout  de  telle 
somme  de  deniers  qu'ilz  lui  trouveront  estre  deuz  sur 
icelle,  sans  y  vouloir  faire  faulte.  Très  chière  et  très 
amée  fille ,  nostre  Seigneur  soit  garde  de  vous. 

Donné  en  nostre  ville  de  Trente,  le  xxime  jour  de 
juing  xvc  neuf. 

P.  S.  Et  pour  ce  que  nostre  receveur  de  Turnhout  nous  pro- 

meist  dernièrement,  en  acceptant  la  confirmation  de  sondit 
office  ,  de  paier  et  contenter  ledit  chastellain,  nous  voulons 
que  audit  receveur  vous  faictes  expédier  noz  lettres  dessus- 
dites  pour  sceurté  des  deniers  qu'il  fauldra  baillier  audit 
chastellain  pour  la  cause  dicte. 
Donné,  comme  dessus. 

Per  Regem.  —  Plus  bas ,  Renner. 


124.  —  MAXIMILIEN  A  MARGUERITE. 

Nouvelles  de  la  guerre  contre  les  Vénitiens.  ■ — {Original.) 

(Feltre,  le  G  juillet.) 

Très  Gjiière  et  très  amée  fille,  nous  vous  envoyons, 
avec  cestes,  par  nostre  amé  et  féal  secrétaire,  maistre 
Daniel  Le  Clerc ,  présent  porteur,  la  déclaracion  des 
gens  de  guerre  tant  à  cheval  que  à  pied  qui  sont  prestz 
et  desjà  passez  pour  nous  servir  en  nostre  présente 
guerre ,  ensemble  les  noms  des  villes  estans  en  ce  pays 
de  Venise  réduites  et  mises  en  noz  mains,  et  obéissance 
avec  aussi  certaine  déclaracion  des  emprinses  et  exé- 
cution de  guerre  que  voulons  présentement  exécuter, 
comme  le  tout  verrez  plus  à  plain  par  lesdites  déclara- 
cion, et  aussy  que  entendrez  par  ledit  maistre  Daniel. 
Et  à  tant ,  très  chière  et  très  amée  fille ,  nostre  Sei- 
gneur vous  ayt  en  sa  garde. 

Donné  à  Ferletre,  le  vie  jour  de  juillet  xvc  et  ix.  — 
Per  Regem*  —  Plus  bas,  Renner. 

125.  —  MAXIMILIEN  A  MARGUERITE. 

L'Empereur  recommande  à  sa  fille  le  protonotaire  de  Varambon 
pour  le  prieuré  de  Mortal  en  Bourgogne.  ■ —  (  Original.  ) 

(  Marostica ,  le  17  juillet.  ) 

Très  chière  et  très  amée  fille ,  pour  ce  qu'entendons 
la  prioré  du  Mortal,  en  nostre  conté  de  Bourgoingne , 
estre  à  présent  vacant,  et  que  c'est  ung  bénéfice  sur  li- 
mites de  nostredit  conté  et  frontière  des  Suyches  ;  par- 
quoy  y  eschiet  bien,  pour  le  bien  et  préservation  d'icellui 
nostre  conté,  d'y  pourveoir  d'homme  féable  à  nous  sub- 
gect  et  de  maison.  A  ces  causes,  ayant  audir*bénéfice 
avant  tous  autres ,  nostre  amé  et  féal  cousin ,  le  protho- 
notaire  de  Varambon,  singulièrement  pour  recom- 
mandé ,  audit  prothonotaire  avons  consentu  et  accordé 
la  promocion  dudit  prioré  de  Mortal.  Et  vous  requé- 
rons que ,  en  faveur  de  nous ,  vous  vueillez  de  vostre 
part  consentir  à  ladite  promocion,  et  en  tant  qu'il  vous 
touche  de  ce  faire  don  ou  cas  dessusdit  à  icelluy  pro- 
thonotaire ensemble  toutes  aydes ,  faveurs  et  assistence 
que  pour  la  joyssence  d'icellui  prioré  pourrez  et  saurez. 

En  quoy  faisant,  nous  ferez  chose  bien  agréable, 
dont  vous  sçaurons  grant  gret,  comme  ce  scet  nostre 
Seigneur  qu'il,  très  chière  et  très  amée  fille,  soit  garde 
de  vous. 

Escript  en  nostre  ville  de  Marostica,  le  xvne  jour 
de  juillet ,  l'an  xvc  ix. 

126.  —  MAXIMILIEN  A  MARGUERITE. 

Il  l'informe  que  les  habitants  de  Connenghem  ayant  été  mis  au  ban 
de  l'empire  pour  leurs  rébellions ,  et  par  suite ,  le  bourgmestre 
et  quelques  bourgeois  de  cette  ville  ayant  été  arrêtés ,  les  bour- 
geois d'Anvers  les  ont  repris,  sous  prétexte  de  leurs  privilèges. 
Maximilien  ordonne  que  cette  affaire  soit  instruite  pour  la  con- 
servation de  ses  droits  impériaux.  —  (  Original.  ) 

(Marostica,  le  17  juillet.) 

Très  chière  et  très  amée  fille ,  pour  les  mesprise- 
mens,  rebellions  et  désobéissances  que  ceulx  de  la  ville 
de  Conninghen  ont  par  ci  devant  fait  à  nous  et  à 
nostre  saint-empire,  et  à  quoy  ils  persévèrent  encoires 
chacun  jour,  nous  les  avons  mis  et  signifïié  au  ban  de 
nostre  saint-empire ,  et  parce  donné  à  un  chacun  po- 
voir  et  auctorité  de  les  traicter  et  besongnier  allen- 
contre  d'eulx  et  leurs  biens,  comme  contre  noz  rebelles 
et  désobéissantz  subjectz.  Maintenant  nous  entendons 
que  un  g  nommé  Hans  Van  Sant ,  soubz  umbre  de  ce 
que  dit  est,  a  prins  au  corps  le  bourgemaistre  avec 
aucun  bourgois  dudit  Conninghen,  et  que  ceulx  de 
nostre  ville  d'Anvers  ,  vueillant  dire  iceulx  estre 
venuz  audit  Anvers  comme  marchans,  et  par  ainsi, 
selon  leurs  privilèges ,  non  devoir  estre  appréhendez , 
les  ont  reprins  hors  des  mains  dudit  Hans  Van  Sant  et 
menez  en  nostre  ville  d'Anvers,  où  ilz  sont  encoires  à 
présent,  combien  qu'il  soit  esté  trouvez  lesdits  de  Con- 
ninghen non  estre  marchans,  mais  estre  prins  en  allant 
en  pelgrinaige.  Parquoy  et  que  désirons  noz  droitz  et 
haulteurs  impérial  en  ce  estre  gardez  et  observez, 
escripvons  à  cette  cause  devers  vous ,  vous  requérons , 
i.  11 

commectons  et  donnons  toute  puissance,  par  ces  pré- 
sentes, que  appoinctez  cest  affaire,  ainsi  qu'il  vous 
semblera ,  et  trouverez  estre  affaire  pour  le  mieulx  et 
par  manière  que  nosdits  droits  et  haulteurs  ne  soient 
par  ce  amaindriz  ou  contre  venus  à  iceulx.  En  quoy 
faisant,  nous  ferez  chose  agréable.  A  tant,  très  chière 
et  très  amée  fille,  nostre  Seigneur  soit  garde  de  vous. 
Donné  en  nostre  ville  de  Marostica,  le  xvne  jour  de 
juillet,  l'an  mil  vc  et  neuf.  PerRegem.  —  Plus  bas, 
Renner. 


127.  —  MAXIMILIEN  A  MARGUERITE. 

Reprise  de  Padoue  et  de  quelques  autres  places  par  les  Vénitiens. 

Espoir  de  les  recouvrer.  Défaite  de  sept  cents  Vénitiens.  — 

(  Original.  ) 

(Ynan,  le  29  juillet.) 

Très  chière  et  très  amée  fille ,  depuis  les  dernières 
lettres  que  vous  avons  escriptes  touchant  la  bonne  for- 
tune que  avons  eue  à  nostre  présente  emprinse,  la  ville 
de  Padoue,  par  trahyson  et  le  maulvais  vouloir  du  com- 
mun peuple  illec ,  est  retournée  à  l'obéissance  des  Vé- 
nissiens.  Et  se  ont  à  ce  moyen  aucuns  gens  de  guerre 
et  paysans  vénissiens  reprins  trois  ou  quatre  autres 
petites  villes  et  chasteaulx  qui  estoient  en  nostre  obéis- 
sance. Mais  nous  avons  faict  présentement  joindre  touz 
noz  gens  de  guerre  ensemble  avec  les  Françoes,  qui 
sont  venuz  devers  nous  au  nombre  d'environ  nnm. 
Et  espérons ,  à  l'ayde  de  Dieu ,  de  en  brief  temps  le 
tout  recouvrer,  et  de  l'autre  avec.  De  quoy  vous  vou- 
lons bien  advertir,  affin  que,  s'il  vous  estoit  autrement 
rapporté ,  que  sachiez  à  la  vérité  comment  il  en  est. 

À  tant,  très  chière  et  très  amée  fille,  nostre  Sei- 
gneur soit  garde  de  vous. 

Escript  a  Ynan,  le  xxixe  jour  de  juillet,  l'an  mil  vc 
et  neuf. 

P.  S.  Et  après  ces  lestres  escriptes  il  nous  sont  venues  nou- 
velles que  noz  gens  de  guerre  ont  rué  jus  vnc  villains  Vé- 
nissiens  des  plus  maulvais  qui  se  povoient  trouver. 

Per  Regem.  —  Plus  bas,  Renner. 


127*.  — MAXIMILIEN  A  MARGUERITE. 

Il  demande  ce  qu'on  a  fait  d'un  homme   pris  dans   l'église   de 
Bruges.  —  (  Original.  ) 

(  Au  château  d'Yuan  ,  le  30  juillet.  ) 

Très  chière  et  très  amée  fille ,  nous  vous  requérons 
que  nous  escripvez  et  faictes  savoir  comment  il  a  esté 
fait  et  est  à  présent ,  du  cas  de  Almite,  lequel  fut  prins 
en  l'église  de  Bruges  et  s'il  a  esté  remis  en  ladite  église, 
comme  nous  vous  avons  ordonné,  après  avoir  lu  ses 
livres  et  registres.  A  tant,  très  chière  et  très  amée  fille, 
nostre  Seigneur  soit  garde  de  vous. 

Donné  en  nostre  chasteau  Dynan ,  le  xxxe  jour  de 
juillet,  l'an  xvcix.  Per  Regem,  — Plus  bas,  Renner. 


128.  —  MARGUERITE  A  MAXIMILIEN. 

Marguerite  transmet  à  son  père  la  demande  de  la  reine  de  Por- 
tugal concernant  l'alliance  de  son  petit-fils  avec  une  princesse 

d'Autriche.  —  {Minute.  ) 

(Juillet.) 

Mon  très  redoubté  seigneur  et  père,  très  humble- 
ment à  vos  bonnes  grâces  me  recommande. 


164  LETTRES  DE  MAXIMILIEN 

Monseigneur,  j'ay  naguères  receu ,  par  ung  frère  re- 
ligieux de  l'ordre  de  Saint-François  qu'il  me  semble 
homme  de  bonne  apparence ,  lettres  de  crédence  de  la 
reyne  vefve  de  feu  le  roy  de  Portingal ,  nommée  ma- 
dame Lyonor  l,  laquelle,  selon  que  j'ay  peu  entendre, 
est  vostre  cousine  germaine  du  costé  de  madame  vostre 
mère,  dont  Dieu  ait  l'âme,  m'a  dit  et  déclairé  ledit  re- 
ligieux par  sadite  crédence , 

Comme  ladite  reyne,  désirant  le  bien  et  avancement 
de  ceste  maison ,  dont  elle  parente,  désireroit  sur  tou- 
tes choses  que  une  bonne  amytié,  intelligence  et  allience 
par  mariage  fust  faicte,  traictée  et  conclute  entre  icelle 
nostredite  maison  et  le  roy  de  Portingal  à  présent. 

Laquelle  allience  ne  se  pourroit  mieulx  faire  que  en 
traictant  le  mariage  de  madame  Lionor,  ma  niepce, 
avec  le  prince  et  fîlz  aisné'  dudit  roy  de  Portingal,  le- 
quel ,  selon  que  m'a  dit  ledit  religieux ,  peult  avoir  de 
neuf  a  dix  ans  qu'est  l'âge  consonant  à  tout  deux 3,  ou 
à  madame  Ysabeau ,  laquelle  il  vous  plairoit  des  deux, 
et  avec  ce  pourroit  l'on  encoires  traicter  autre  mariage 
de  madame  Marie  estant  en  Espaigne  avec  ung  des  au- 
tres petitz-fîlz  dudit  seigneur  roy,  lequel,  selon  que 
j'entends,  en  a  trois  ou  quatre  ;  et  est  en  effect  la  charge 
et  crédence  que  ledit  religieux  m'a  dit  de  ladite  dame 
reyne  et  m'a  requis  de  par  elle  lui  faire  responce. 

'  Léonore,  reine  de  Portugal ,  femme  de  don  Juan  II,  dit  le  Parfait, 
était  fille  de  l'infant  Ferdinand,  duc  de  Viseu.  La  mère  de  Maximi- 
lien  était  fille  d'Edouard ,  roi  de  Portugal. 

1  C'est-à-dire  fils  du  roi  régnant;  car  le  seul  fils  de  don  Juan 
mourut  avant  son  père,  en  1491* 

3  Juan  III,  fils  aîné  d'Emmanuel  le  Fortuné,  épousa  en  effet,  non 
pas  Éléonore,  mais  Catherine  d'Autriche,  fille  posthume  de  l'archiduc 
Philippe. 

Monseigneur,  il  me  semble,  soubz  vostre  bonne  cor- 
rection, considéré  le  petit  nombre  des  princes  aujour- 
duy  vyvans  et  la  prospérité  dudit  roy  de  Portingal , 
lequel  est  encoires  nostre  parent  et  allié,  et  duquel  l'on 
peult  ayder,  que  pour  faire  plus  grande  allience  et  in- 
telligence avec  luy,  bon  seroit  traicter  ung  des  maria- 
ges dessusdits  ou  les  deux ,  se  vostre  plésir  estoit  tel ,  et 
encoires  aurés  deux  de  mesdames  mes  niepces  pour  en 
faire  allieurs  autre  allience. 

Monseigneur,  après  luy  avoir  remercyé  de  ses  bon- 
nes adsistances  et  peines  qu'il  avoit  prins  pour  ceste 
matière,  ay  respondu  que  cestedite  matière  estoit  de 
grande  importance  et  vous  touchoit  du  tout  pour  aus- 
tant  que  vous  estes  seigneur  et  père  de  mesdites  dames 
mes  nyepces,  et  que  d'icelle  matière  vous  écrirais  bien 
et  au  long  pour  sur  icelle  entendre  vostre  bon  vouloir. 

Monseigneur,  je  vous  supplie  le  tout  bien  penser  et 
m'en  mander  et  escripre  bien  au  long  vostre  bon  vou- 
loir et  plésir,  ensemble  de  la  responce  telle  qu'il  vous 
plaist  faire  audit  religieux  '  sur  ceste  matière;  car  il  dé- 
sire estre  bref  despesché  et  j'en  feray  ainsi  qu'il  vous 
plaira  me  commander. 

Au  surplus,  Monseigneur,  j'entends  qu'il  y  a  un  Por- 
tugaloix  qui  s'avence  de  parler  de  ces  matières  et  n'en 
a  charge  ny  demie,  et  tiens  qu'il  soit  ung  abuseur  de 
gens,  dont,  Monseigneur,  vous  ay  bien  voulu  avertyr, 
afin  d'y  prendre  garde. 

r  Ce  religieux  signait  frère  Nicholas  d'Anvers.  Nous  avons  en  main 
la  lettre  par  laquelle  il  demande  audience  à  Marguerite,  et  lui  adresse 
des  consolations  religieuses  sur  la  mort  de  son  mari,  Philibert,  duc 
de  Savoie. 

129.  —  MAXIMILIEN  A  MARGUERITE. 

Consulter  le  conseil  privé  sur  les  réponses  rapportées  par  les  am- 
bassadeurs de  Rome.  La  proposition  de  la  reine  de  Portugal 
mérite  d'être  examinée  mûrement.  Rien  à  faire  au  sujet  de 
Saint-Tron.  Le  médecin  Libéral  doit  se  rendre  auprès  de  l'Em- 
pereur. La  capitainerie  de  Mude  et  le  bailliage  de  Goylant  peu- 
vent être  conférés  au  seigneur  de  Montaigny,  à  certaines  con- 
ditions. Résignation  delà  trésorerie  des  guerres,  recette  d'Artois, 
pour  Charles  Le  Clerc.  Prévôté  de  Notre-Dame  de  Bruges.  Com- 
mission pour  le  renouvellement  des  lois  de  Flandre.  Prépositure 
de  West-Frise.  Bénéfice  à  accorder  au  procureur  de  Bresse. 
Anneau  envoyé  au  prince  Charles  par  Marie  d'Angleterre. 
Affaires  d'Espagne  et  d'Aragon.  —  {Original.) 

(Au  château  d'Ynan,  le  30  juillet.  ) 

Très  chière  et  très  amée  fille,  nous  avons  receu 
pluseurs  voz  lettres  et  aussy  ouy  beaucoup  d'articles  à 
nous  exposez  de  vostre  part  par  le  président  de  Bour- 
gongne;  aussquelles  lettres  et  articles,  causantz  noz 
autres  grans  afïères  et  empeschemens  de  ceste  guerre, 
ne  nous  a  esté  possible  respondre  jusques  à  présent  que 
vous  respondons  d'article  en  article. 

Et  premièrement,  quant  aubesoingne  de  noz  ambas- 
sadeurs de  Rome,  nous  semble  que  devez  prendre  leurs 
instructions  ou  le  double,  ensemble  les  responces  qu'ilz 
ont  apportées ,  et  le  tout  proposer  en  nostre  conseil 
privé  et  avoir  leur  advis  sur  chacun  article  de  ce  que 
sera  à  fere ,  et  y  donner  le  meilleur  remède  que  pou- 
vez, antretenant  noz  haulteuret  préhéminences,  ainsi 
que  en  ont  usés  noz  prédécesseurs ,  mesmement  le  feu 
roy  Philippe ,  nostre  filz ,  jusques  a  ce  que  nous  vien- 
drons à  Rome  pour  nostre  coronacion. 

Touchant  la  matière  de  Portugal ,  de  laquelle  nous 
escripvez ,  vous  devez  renvoyer  le  religieux  pour  ceste 
heure,  luy  disant  que  ceste  matière  ne  se  peult  traicter 
sans  nous,  et  que  avoir  achevé  ceste  guerre,  nous  retour- 
nerons par  delà;  et  que  adonc  quant  nous  y  serons, 
qu'il  doye  revenir  devers  nous  pour  traicter  ladite  ma- 
tière plus  aysément.  Et  remercyerez  de  nostre  part  la 
Reyne,  qui  l'a  envoyé,  du  bon  vouloir  qu'elle  monstre 
avoir  à  nous. 

Du  fait  de  Saint  Tron,  nous  ne  pouvons  plus  riens 
fère;  car  l'évesque  de  Liège  a  desjà  eu  ses  régalles. 

Et  de  ce  que  nous  escripvez  en  faveur  de  maistre 
Libéral  le  médecin ,  nous  voulons  que  l'envoyez  incon- 
tinent devers  nous,  pour  nous  servir  en  ce  voyage,  et 
voulons  qu'il  soit  paie  de  sa  pencion  avec  le  paiement 
des  gens  d'armes  qui  viennent  de  par  deçà. 

De  la  cappitanerie  de  Mude  et  bailliage  de  Goylant 
desquelz  nous  rescripvez  en  faveur  du  seigneur  de  Mon- 
taigny  nous  serons  contens ,  si  luy  mesmes  veult  excer- 
cer  lesdits  offices,  lui  baillier  ladite  cappitanerye  et  bal- 
liage  avec  les  gaiges  ordinaires,  pourrai  que  le  revenu 
ordinaire  et  extraordinaire  desdits  lieux  demourera  aux 
receveurs  du  prince  en  la  manière  accoustumée,  et  qu'il 
soit  paie  desdits  gaiges  par  la  main  dudit  receveur,  afin 
que  la  recepte  demeure  tousjours  en  ordre,  comme  a 
esté  fait  parcy  devant ,  et  qu'il  baillera  caucion  souffi- 
sante  en  la  chambre  des  comptes,  ainsi  qu'il  apper- 
tient. 

Et  quant  à  la  résignacion  faicte  par  Charles  Le  Clerc, 
trésorier  des  guerres,  de  la  recepte  d'Artois,  pour  ce 
qu'il  y  a  deux  contendans,  voulons  que  nous  envoyez 
le  double  des  lettres  octroyées  à  l'ung  et  l'autre,  afin 

que  icelles  veues,  y  puissions  myeulx  pourveoir  :  assa- 
voir les  lettres  de  maistre  Jehan  Eynart  et  celles  aussy 
de  Marc  Charles.  Voulons  aussy  que  haiez  regard  qu'il 
ne  soient  octroyées  nulles  lettres  de  placet  au  prévost 
du  tiers  contre  le  prothonotaire  de  Melun ,  touchant  la 
prévos^é  de  Nostre-Dame  de  Bruges,  préjudiciables  à 
celles  que  ledit  prothonotaire  a  autrefois  obtenu  de 


nous. 


En  oultre ,  voulons  et  vous  ordonnons  que  faictes 
rénover  la  commission  de  Flandres  pour  le  renou- 
vellement des  loix,  et  que  y  comectez  nostre  cousin, 
le  seigneur  de  Fiennes,  l'abbé  de  Saint-Bertin ,  mes- 
sire  Robert  de  Melun ,  seigneur  de  Roigny ,  et  le  sei- 
gneur de  Castres  qui  estoit  bailli  de  Gand. 

Oultre  ce,  voulons  que  faictes  veoir  en  nostre  privé 
conseil  le  mandement  cy  encloux,  touchant  la  préposi- 
ture  de  nostre  pays  deWest-Vrieze,  despesché  auprouffit 
de  maistre  Mathias  Lauwerin,  s'il  se  doist  ainsy  despes- 
cher  et  sceller,  ou  autrement,  et  selon  l'advis  dudit 
conseil,  le  ferez  expédier  audit  Lauwrin. 

Et  pour  ce  que  entendons  que  noz  lieuxtenans  de 
Flandres,  de  Hollande  et  autres  se  meslent  de  donner 
offices  et  béneffices,  ce  que  n'est  pas  nostre  intencion, 
voulons  que  de  nostre  part  leurs  faictes  deffendre  de 
non  donner  ou  conférer  office ,  ny  béneffice  quelcon- 
que; ains  voulons  que  vous  y  pourvoyez  selon  l'ordre 
que  vous  avons  laissé  à  nostre  pertement  et  noz  lettres 
que  vous  avons  envoyé. 

Et  pour  ce  que  n'avons  encoires  fait  le  roelle  des 
béneffices,  lequel  entendons  bien  tost  fère,  voulons  que 
cependant ,  si  vient  à  vacquer  quelque  bonne  prébende 
à  Mous,  Soignies  ou  Bruxelles,   en  pourvoiez  de  la 

première  vostre  procureur  de  Bresse ,  frère  du  prési- 
dent de  Bourgongne ,  lequel  entendons  vouloir  estre 
d'église. 

Et  au  regard  de  ce  que  sollicitez  le  retour  de  vostre- 
dit  président  qui  nous  en  sollicite  aussy  de  son  cousté , 
nous  le  despescherons  le  plus  tost  que  nous  sera  possi- 
ble, pour  le  vous  renvoyer,  chargé  de  toutes  nouvelles, 
quant  sera  l'opportunité  du  temps. 

Et  quant  à  ce  que  vous  escripvez  de  l'anneau  en- 
voyé par  madame  Marie  d'Angleterre  à  nostre  filz,  et 
qu'il  seroit  bien  que,  de  sa  part ,  l'on  en\oyast  quelque 
autre  bague  à  ladite  dame  pour  entretenir  tousjours 
l'amytié,  nous  remectons  cela  à  vostre  discrécion  et 
serons  contens  de  ce  que  par  vous  en  sera  fait. 

Touchant  l'ambassadeur  du  roy  d'Arragon,  qui 
estoit  en  Angleterre,  lequel  dictes  devoir  venir  devers 
vous  avec  aucunes  instructions ,  et  nous  demandez 
comme  vous  y  devez  conduyre ,  vous  respondons  que 
ne  scaurions  bien  en  ce  vous  conseillier  sans  entendre 
ce  qu'il  vous  dira.  Et  désirerions  bien  de  le  sçavoir 
pour  vous  en  mander  après  nostre  advis. 

Mais  de  une  chose  vous  voulons  bien  avertir,  afin 
qu'entendez  bien  au  long  le  démène  de  cestuy  affère 
d'Espaygne  ;  car  depuis  la  rupture  de  l'assemblée  et 
veue  du  roy  de  France  et  de  nous  que  fust  par  aucunes 
suspicions  et  autres  causes ,  nous  envoyasmes  nos  am- 
bassadeurs devers  ledit  roy,  vénérables  princes  du 
saint-empire,  les  évesques  de  Gurce  et  de  Brixine,  pour 
excuser  et  justifier  ladite  rompture;  ce  qu'ilz  firent. 
Ausquelz  noz  ambassadeurs,  de  la  part  du  roy,  fu- 
rent proposé  deux  poinctz  :  l'ung,  de  fère  l'armée  par 
mer  pour  assiégier  et  prendre  la  cité  de  Venise;  et  pour 
ce  que  l'armée  dudit  roy  de  Fiance  n'estoit  pas  assez 

souffisante  pour  ce  fère  sans  l'armée  du  roy  d' Arragon, 
lequel  ne  se  vouloit  mesler  de  ladite  entrepi  inse  de  Ve- 
nise, ny  fère  aucune  assistence  par  mer  sans  estre  préala- 
blement d'acord  avecques  nous,  fust,  de  la  part  dudit  roy 
de  France ,  proposé  le  second  point  :  c'est  qu'il  seroit 
utile  et  nécessaire  que  cestuy  appoinctement  se  feist 
dès  maintenant,  afin  que  ceste  expédicion  contre  les 
Véniciens  fust  plus  tost  achevée.  Aultrement  que  lais- 
sant partir  les  navires  et  armée  de  mer  du  roy  d' Arra- 
gon, ledit  roy  de  France  feroit  incontinent  aussi  retour- 
ner les  siens.  Et  monstroit  ledit  roy  de  France  qu'il 
désiroit  et  conseilloit  ledit  appoinctement  en  quelque 
façon  que  ce  fust,  autrement  qu'il  véoit  clerement  noz 
affères  aller  mal.  Et  pour  ce ,  veullans  satisfaire  aux 
persuasions  dudit  roy ,  qui  nous  faisoit  si  grande  in- 
stance de  cestui  appoinctement  et  pour  non  mectre  noz 
affères  en  plus  grand  desarroy  et  dangier,  mesme- 
ment  après  que  avons  perdu  Padua  et  aulcunes  autres 
villes  et  eu  plusieurs  infortunes,  et  que  congnoissons 
évidement  que  lesdites  deux  armées  de  mer  nous  es- 
taient plus  que  nécessaires  à  estre  à  l'entour  de  Venise 
pour  nous  assister  et  favoriser  au  recouvrement  de  nos 
pièces  et  parachèvement  de  nostre  entreprinse,  et  pour 
mectre  touz  nos  affères  en  seurté  et  stabilité,  mesme- 
ment,  pour  ce  que  n'avons  nulles  nouvelles  de  Marnix , 
vostre  secrétaire,  qui  est  allé  trop  tard  et  que  l'ambassa- 
deur dudit  roy  d' Arragon  estant  icy  devei^s  nous,  disoit 
qu'il  sçavoit  bien  que  ledit  Marnix  n'estait  pas  encoires 
arrivé  devers  ledit  roy  son  maistre,  et  que  sondit  maistre 
ne  conclurroit  riens  par  vostre  moyen  ;  car,  à  l'instance 
du  roy  de  France ,  il  avoit  desjà  baillé  povoir  à  lui  et 
aux  autres  ses  deux  ambassadeurs,  estans  à  présent  en 
France,  de  conclurre  et  appoincter  ceste  matière,  pour 

ces  causes  et  pour  autres  bons  respectz ,  nous  sommes 
inclinez  à  traictier  avecques  ledit  ambassadeur  d'Ar- 
ragon pour  trouver  quelque  moyen  et  expédient  pour 
pervenir  à  cestui  appoinctement.  Et  voyant  que,  selon 
le  parler  dudit  ambassadeur,  ledit  roy  d'Arragon  ne 
vouloit  accepter  les  articles  de  Naples  ,  ains  vou- 
loit  avoir  le  gouvernement  à  tousjours  et  ne  vou- 
loit laisser  nulles  places  pour  seurté,  ne  bailler  autre 
asseurance ,  ny  vouloit  que  nostre  filz  joïst  dé  la  prin- 
cipaulté,  sinon  tant  qu'il  seroit  présent  en  Castille,  et 
vouloit  que  le  douaire  de  la  royne ,  sa  fille,  fust  paie  ou 
qu'il  retiendroit  le  vostre  en  eschange.  Considérantz 
ces  choses ,  si  exhorbitantes  de  toute  raison  ,  sommes 
condescendu  et  incliné  à  mectre  en  avant  audit  ambas- 
sadeur d'Arragon  aucuns  petitz  articles.  Desquels  vous 
envoyons  le  double  signé  P.  A,  Et  nous  sembloit  pour 
ceste  heure  non  proposer  autres  articles  ;  sur  lesquelz 
articles  ledit  ambassadeur  a  fait  une  réponce  telle  que 
verrez  par  le  double  signé  P.  B.  Et  nous  y  avons  fait 
une  réplicque  telle  que  verrez  par  le  double  signé  P.  C. 
Desquelles  choses  vous  avons  bien  voulsu  adverty,  afin 
que  congnoissez  le  tout  et  que  voyez  en  quoi  lesdits  ar- 
ticles sont  différendz  de  ceulx  que  a  pourté  Marnix. 
Et  nous  semble ,  que  devez  de  vostre  cousté ,  solliciter 
devers  ledit  roy  d'Arragon  que,  puisque  nous  sommes 
inclinés  à  articles  si  honnestes,  que,  de  son  cousté,  il 
ne  les  doit  pas  refïuser.  Et  cecy  pourrez  solliciter  tant 
par  lettres ,  que  par  le  moyen  de  Marnix  qui  est  là.  A 
tant,  très  chière  et  très  amée  fille,  nostre  Seigneur  soit 
garde  de  vous. 

Donné  en  nostre  chasteau  d' Ynan,  le  xxxe  jour  de  juil- 
let xvc  ix.  Vostre  bon  père  Maxi.  — Plus  bas,  Renner. 

130.  —  MAXIMILIEN  A  MARGUERITE. 

L'Empereur  ne  veut  pas  que  maître  Libéral,  le  médecin,  qui  est 
Vénitien,  demeure  auprès  de  l'archiduc.  —  {Original.) 

(Château  d'Yuan,  le  30  juillet.) 

Très  chière  et  très  amée  fille ,  pour  ce  que  par  au- 
tres noz  lettres  vous  escripvons  nous  envoyer  maistre 
Libéral,  le  médecin,  sans  vous  signiffier  la  cause, 
nous  vous  advertissons  que  s'est  pour  la  suspicion 
qu'avons  de  luy,  attendu  qu'il  est  Vénissien ,  et  que  ne 
voulons  qu'il  soit  plus  auprès  de  nostre  fîlz  l'archiduc 
Charles.  A  tant,  très  chière  et  très  amée  fille,  nostre 
Seigneur  soit  garde  de  vous. 

Donné  en  nostre  chasteau  Dynam,  le  xxxe  jour  de 
juillet,  l'an  mil  vc  et  neuf.  Per  Begem.  —  Plus  bas, 
Renner. 


131.— MARGUERITE  A  MAXIMILIEN. 

Elle  prie  l'Empereur  de  permettre  que  Louis  Barangier  reste  près 
d'elle  ,  et  fasse  exercer  momentanément  par  un  autre  l'office  du 
greffe  du  parlement  de  Dole.  —  (  Minute.  ) 

(  Bruxelles,  août.) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  j'ay  receu  les  lettres  qui  vous  a  pieu 
m'escripre ,  faisant  mencion  du  greffe  de  parlement  à 
Dole,  lequel  à  ma  requeste  et  suyvant  le  don  que  en 
avoit  maistre  Loys  Barangier,  mon  secrétaire,  de  feu  le 

roy  de  Castille,  mon  seigneur  et  frère,  que  Dieu  ab- 
soille,  avez  donné  et  accordé  audit  maistre  Loys,  en 
dépourtant  tous  autres,  comme  aplain  le  contiennent 
lesdites  lettres  patentes;  lesquelles  depuis  les  ay  con- 
fermées ,  et  donné  de  nouveau  ledit  estât  de  greffier, 
vosdites  lettres  qui  sont,  ou  cas  qu'il  ne  le  pourroit 
desservir  personnellement,  qu'il  le  feroit  desservir  par 
personne  à  ce  ydoine  a  vous  agréable  et  à  ceulx  de  la 
court  dudit  parlement,  comme  aplain  le  contiennent 
vosdites  lettres  patentes. 

Monseigneur,  et  après  que  le  conté  de  Bourgoingne 
a  esté  en  mes  mains,  ay  confermé  audit  maistre  Loys 
vosdites  lectres,  et  donné  de  nouveau  ledit  estât  et 
office  de  greffier  dudit  parlement.  Lequel  maistre  Loys 
jusques  à  oïres  n'a  peu  desservir  personnellement 
icellui  office,  combien  qu'il  ne  désire  autre  pour  estre 
en  son  mesnage,  obstant  la  charge  qu'il  a  eu  de  vous  en 
France  et  ailleurs,  aussi  pour  ce  que  l'ay  mandé  venir 
devers  moy  et  délaisser  toutes  autres  choses,  tant  pour 
servir  en  vos  affères  secretz  de  par  deçà  et  dont  il  vous 
a  pieu  me  donner  charge,  comme  pour  les  myens  et 
aussi  pour  la  confidence  que  j'ay  de  luy  plus  que 
d'autre,  et  que  l'ay  adez  trouver  diligent  et  soingneux 
en  vosdites  affères  et  myens.  Parquoy  et  qu'il  n'a  peu 
ne  peult  à  présent  m'abandonner  jusques  au  retour  de 
Marnix,  lequel  j'ay  envoyé  par  vostre  commandement 
où  sçavez,  ledit  maistre  Loys  y  a  commis  maistre  Guil- 
laume de  Boisset  qui  a,  passé  dix  ans,  exercé  ledit 
estât  et  est  souffisant  à  ce  et  agréable  à  ladite  court  de 
parlement  tant  et  jusques  à  ce  qu'il  y  puisse  aller,  et  luy 
aye  donné  congié.  A  ceste  cause,  Monseigneur,  vous 
supplie,  actendu  ce  que  dessus,  et  qu'il  est  en  vostre 

service  et  pour  voz  afferes  empesché  entour  de  moy, 
le  tenir  excusé.  Et  quant  à  maistre  Jehan  Jonnelle ,  en 
ce  que  luy  pourray  faire  plésir  ny  adresse  pour  Fonneur 
de  vous,  voulentiers  le  feray.  Aydant  Dieu  auquel  je 
prie  qui ,  mon  très  redoubté  seigneur  et  père ,  vous 
doint  bonne  vye  et  longue  avec  l'entier  accomplisse- 
ment de  voz  très  haulx  et  vertueulx  désirs. 
Escript  à  Bruxelles,  le....  jour  d'aoust  xvc  ix. 


132.  —  MAXIMILIEN  A  MARGUERITE. 

Il  confère  à  Philippe  Lombart  l'office  de  concierge  de  son  hôtel  à 
Malines,  vacant  par  le  décès  de  Goudewerle  de  Bru.  ■ —  (Orig.) 

(Au  château  d'Ynan,  le  3  août.) 

Très  chière  et  très  amée  fille,  pour  les  bons  et 
agréables  services  que  nostre  bien  amé,  Phelippe  Lom- 
bart, fourrier  de  nostre  maison,  nous  a  par  cidevant 
faiz  et  à  feu  nostre  très  chier  et  très  amé  fîlz ,  le  roy 
dom  Philippe  de  Castille,  que  Dieu  absoille,  en  ses 
vouages  d'Espaigne ,  et  autrement  fait  encoires  jour- 
nellement, à  l'en  tour  de  nostre  personne  oudit  estât  de 
fourier,  et  le  vueillans  d'iceulx  aucunement  récom- 
penser, audit  Philippe,  pour  ces  causes  et  autres  à  ce 
nous  mouvans,  avons  donné,  octroyé  et  accordé, 
donnons,  octroyons  et  accordons  par  cestes  Testât  et 
office  de  concierge  de  nostre  maison  à  Malines,  comme 
vacant  à  nostre  disposicion  par  le  trespas  de  feu  Gou- 
dewerle de  Bru,  pour  d'icellui  estât  et  office  joyr  et 
user,  tout  ainsy  et  par  la  manière  que  faisoit  ledit  Gou- 
dewerle; dont  vous  advertissons  et  requérons  de,  en 
ensuivant  ce,  luy  en  faire  despeschier  par  delà  noz 

lettres  patentes  en  tel  cas  pertinentes  sans  aucune  dif- 
ficulté, en  déportant  par  icelles  tous  autres  y  préten- 
dans  droit  par  quelque  moyen  ou  couleur  que  ce  soit. 
Car  nostre  plaisir  est  tel.  Très  chière  et  très  amée  fille, 
nostre  Seigneur  soit  garde  de  vous. 

Escript  en  nostre  château  Dynan,  le  111e  jour  d'aoust, 
l'an  mil  vc  et  ix.  Per  Regem.  — Plus  bas,  Renner. 


133.  —  MAXIMILIEN  A  MARGUERITE. 

11  lui  mande  qu'il  est  satisfait  de  sa  besogne  en  Hollande.  Nomi- 
nation à  divers  offices.  Différend  entre  les  seigneurs  de  Vergy  et 
de  Flagy.  Dispositions  pour  le  siège  de  Padoue.  Nécessité  de 
payer  les  gens  d'armes.  ■ —  (Original.  ) 

(  Bassano ,  le  7  août.  ) 

Très  chière  et  très  amée  fille,  nous  avons  receuvos 
lettres  escriptes  à  Bréda,  et  ouy  ce  que  sur  icelles  nous 
a  dit  le  président  de  Bourgogne  de  vostre  part  et  pour 
vous  faire  briefve  réponse,  vous  advertissons  que  à 
toutes  vos  autres  lettres  précédentes  avons  donné 
plaine  response  par  autres  nos  lettres,  lesquelles 
croyons  avoir  desjà  recheuptes. 

Et  au  regard  de  ce  que  vous  escripvez  de  nouveau , 
vous  advertissons  que  sommes  bien  content  de  vostre 
besongne  en  Hollande.  Et  avons  agréable  ce  que  vous 
y  avez  fait,  tant  sur  l'appointement  des  différends  des 
villes ,  reddition  des  comptes  et  appointement  des  de- 
niers, que  sur  la  réformation  de  la  justice. 

Touchant  les  offices  de  Jérôme  Lauverin  ',  le  cas 

■  Jérôme  Lauwerin  était  commissaire  au  renouvellement  de  la  loi 
du  pays  de  Zélande.  On  verra  ci-après  que  cet  emploi  fut  donné  aux 
seigneurs  de  Wassenaer  et  de  Berghes. 

advenant  de  sa  mort,  sommes  content  que  pourvoyez 
Richart  Consault,  vostre  contrerolleur,  de  la  recepte 
de  Cassel ,  en  suivant  les  lettres  que  vous  avions  desjà 
escriptes  en  sa  faveur,  entendons  que  icellui  qui  aura 
la  recepte  générale  de  Flandres ,  sera  tenu  de  aggréer 
le  don  de  ladite  recepte  de  Cassel  audit  Richard. 

Et  de  la  commissarie  de  Flandres,  pour  ce  que  y 
avons  desjà  pourveu  pour  ceste  année,  ainsi  que  vous 
avons  naguères  escript,  n'est  possible  pour  ceste  heure 
satisfaire  au  bailly  d'Amont;  mais  serons  bien  content 
que  pour  l'autre  année  ensuivante ,  il  soit  dénommé 
commissaire  dudit  pays  de  Flandres,  et  le  luy  accordons 
dès  maintenant,  pourveu  toutesfois  que  se  ne  soit 
contre  les  privilèges  du  pays. 

Et  ce  que  vous  avons  escript  pieça  du  différent  de 
monsieur  du  Vergy  et  de  monsieur  du  Flagy,  nous  ne 
voulons  estre  en  riens  changié  ce  que  vous  avons 
escript,  pour  les  causes  qu'avons  déclairez  audit  prési- 
dent de  Bourgongne. 

Et  entant  que  touche  le  retour  d'icelluy  président, 
nous  entendons  que  dedans  quinze  jours ,  nous  aurons 
expérimenté  nostre  fortune.  Et  adonc  le  vous  ren- 
voyerons  plain  de  toutes  bonnes  nouvelles;  car, 
comme  vous  avons  desjà  advertye,  les  terres  et  les 
places  qu'estoient  rebelles  contre  nous  sont  desjà  re- 
tournées toutes  en  nos  mains,  excepté  Padue,  et  ont 
esté  les  rebelles  si  bien  chastiez,  qu'ilz  donneront 
exemple  aux  autres.  Et  au  regard  de  Padue  et  aussi  de 
Tervise,  espérons  d'en  avoir  bientost  la  raison;  et  pour 
ce  faire  aurons  aujourd'huy  toute  l'armée  qu'avons  par 
deçà  ensemble  pour  assiegier  ou  Padue  ou  Tervise, 
ainsi  que  trouverons  plus  expédient.  Et  croyons  que 

ledit  siège  ne  sera  pas  long;  car  nous  sommes  assés 
bien  équipés;  et  journellement  nostre  armée  se  ren- 
force et  trouvons  les  gens  d'armes  de  France  bien  dé- 
libérez à  nous  faire  service. 

Vous  prions  néantmoins  donner  ordre  au  payement 
des  gens  d'armes  de  par  delà,  lesquelz  nous  avez 
envoyez;  car  si  vous  n'envoyez  ledit  payement  à  toute 
diligence,  ce  nous  tourneroit  à  ung  merveilleux  do- 
maige  et  grant  dangier  de  nos  affaires.  Et  pour  ce, 
vous  requérons  qu'il  n'y  ait  faulte.  A  tant,  très  chière 
et  très  amée  fille,  nostre  Seigneur  soit  garde  de  vous. 

Escript  en  nostre  ville  de  Passoen,  le  vne  jour 
d'aoust,  l'an  mil  vc  et  ix.  Pro  Rege.  —  Plus  bas, 
Renner. 


134.  —  MAXIMILIEN  A  MARGUERITE. 

Il  lui  fait  connaître  où  sont  ses  joyaux  et  trésors,  afin  que  s'il 
venait  à  mourir,  elle  sût  où  les  trouver. 

(  Bassano ,  le  7  août.  ) 

Très  chière  et  très  amée  fille.  Pour  aucuns  afFères  et 
nécessitez  d'argent  que  eusmes  l'année  passée  à  faire  la 
guerre  contre  les  Vénissiens,  il  nous  convint  de,  affin  de 
prestement  recouvrer  argent ,  mectre  en  gaige  deux 
couliers  d'or  garniz  de  beaucop  de  bonnes  et  riches 
pierres  dont  l'une  est  plus  grant  que  l'autre.  Lesquelz 
couliers  nous  avons  depuis  rachetez,  et  est  ledit  grant 
coulier  es  mains  des  Furkers  *,  et  l'autre  petit  coulier, 
ensemble  deux  beaulx  esfiquez  garniz  l'un  d'un  car- 

1  Fugger,  famille  riche  qui  était  en  possession  de  fournir  des  ca- 
pitaux à  tous  les  souverains  de  l'Europe. 

i.  12 

boucle  et  l'autre  d'un  balays,  sont  en  nostre  cité  de 

Trente ,  bien  lyez  et  parquez  deans  une  bote. 

Nous  avons  encoires  es  mains  d'un  marchant  appelle 
Jehan  Paut  garder  une  housse  et  couverture  de  barde 
fête  de  perles  bien  richement,  qui  ne  les  autres  bagues 
dessusdites,  ne  sont  pour  riens  qu'il  soit  en  gaige. 

Quant  à  noz  autres  bagues  et  grant  trésor,  le  tout 
est  bien  sceur  et  ou  lieu  que  vous  avons  dit  et  déclairé 
de  bouche.  Parquoy  n'est  besoing  que  plus  avant  vous 
en  advertissons  que  desdites  bagues  dessusdites  déclai- 
rées;  ce  que  avons  présentement  voulen tiers  fait,  à 
celle  fin  que  se  Dieu ,  nostre  créateur,  vueilt  à  ceste 
fois  faire  de  nouz  sa  voulenté,  que  vous  sa i chez  le  tout 
où  trouver  pour  noz  très  chiers  et  très  amés  petis 
enffans.  Priant  à  tant,  nostredit  Créateur  qu'il,  très 
chière  et  très  amée  fille,  vous  ait  en  sa  garde. 

Escript  en  nostre  ville  de  Basan ,  le  vne  jour  d'aoust, 
l'an  xvc  et  ix.  Vostre  bon  père  Maxi. 


135.  _  MAXIMILIEN  A  MARGUERITE. 

La  garde  de  l'artillerie  du  château  de  Lille  est  confiée  à  Jaquet 
Kennessière,  fourrier  de  l'hôtel.  —  {Original.) 

(Au  camp  devant  Padoue,  le  18  août.) 

Très  chière  et  très  amée  fille,  pour  les  bons  et 
agréables  services  que  nostre  bien  amé  Jaquet  Kenne- 
sière ,  dit  le  Sellier,  fourier  de  nostre  hostel ,  nous  a 
parcidevant  faiz  et  faict  encoires  journellement  à  l'en- 
tour  de  nostre  personne,  audit  estât  de  fourier,  audit 
Jaquet,  pour  ces  causes  et  autres  à  ce  nous  mouvans, 
avons  donné,  octroyé  et  accordé,  donnons,  octroyons 
et  accordons  par  cestes,  Testât  et  office  de  garde  de 

nostre  artillerie  en  nostre  chasteau  de  Lille ,  comme 
vacant  à  nostre  disposicion  par  le  trespas  de  feu  Hues 
le  Mayre,  pour  d'icellui  estât  et  office  joyr  et  user  tout 
ainsy  et  par  la  manière  que  faisoit  ledit  Hues;  dont 
vous  advertissons  et  requérons  de,  en  ensuivant  ce, 
luy  en  faire  despeschier  par  delà  noz  lettres  patentes 
en  tel  cas  pertinentes,  sans  aucune  difficulté  ;  car  ainsy 
nous  plaist  il.  A  tant,  très  chière  et  très  amée  fille, 
nostre  Seigneur  soit  garde  de  vous. 

Donné  en  nostre  camp  devant  Padoue,  le  xvme  jour 
d'aoust,  Tan  mil  vc  et  neuf.  Per  Begem.  —  Plus  bas, 
Renner. 


136.  —  MAXIMILIEN  A  MARGUERITE. 

Le  seigneur  de  Wassenaer  et  le  jeune  Jean  de  Berghes  sont  commis 
au  renouvellement  des  lois  du  pays  de  Zélande,  en  remplace- 
ment de  Jérôme  Lauwerin  ,  décédé.  —  (  Original.  ) 

(Devant  Padoue,  le  23  août.) 

Très  chière  et  très  amée  fille ,  pour  les  bons  et 
agréables  services  que  noz  amez  et  féaulx  escuiers,  le 
seigneur  de  Wassenaer  et  le  jeune  Jehan  de  Berghes 
nous  ont  faiz  et  font  journellement  à  l'entour  de  nostre 
personne,  et  affin  qu'ilz  aient  cause  d'y  persévérer  de 
bien  en  mieulx,  nous  leur  avons  donné  et  accordé 
Testât  de  commissaire  au  renouvellement  des  loix 
de  nostre  pays  de  Zéellande,  ou  lieu  de  feu  messire 
Jéromme  Lauwerin,  naguères  terminé  vie  par  mort, 
comme  entendu  avons,  pour  icellui  estât  doiresenavant 
exercer  et  desservir,  selon  l'ordonance  que  avons  sur 
ce  faicte,  asçavoir  ledit  Wassenaer  ceste  première 
année  et  ledit  de  Berghes  l'autre  après,  et  successive- 

ment  d'an  en  an;  dont  vous  advertissons  et  requérons 
de,  en  ensuivant  ce,  leur  en  faire  despescher  par  delà 
noz  lettres  patentes  en  forme  deue  ;  car  nostre  plaisir 
est  tel.  A  tant,  très  chière  et  très  amée  fille,  nostre 
Seigneur  soit  garde  de  vous. 

Escript  en  nostre  camp  devant  Padoue,  le  xxine  jour 
d'aoust,  l'an  xvcix.  Per  Regem.  —  Plus  bas,  Renner. 


137,  —  MAXIMILIEN  A  MARGUERITE. 

Il  lui  explique  les  motifs  qui  l'ont  déterminé  à  faire  appointement 
avec  le  roi  d'Aragon.  Offices  vacants  par  la  mort  de  Jérôme 
Lawerin.  Commissariat  de  Flandre  ,  etc.  —  (  Original.  ) 

(Au  camp  près  de  Padoue,  le  23  août.) 

Très  chière  et  très  amée  fille,  nous  avons  receu  vous 
lettres  escriptes  de  vostre  main  et  aultres  du  secrétaire 
touchant  l'appoinctement  d'Espaigne  et  aultres  parti- 
el ieretez,  et  ensemble  ouy  ce  que  de  vostre  part  nous 
ha  dict  le  président  de  Bourgoigne.  Et  quelque  chose 
que  vous  ayt  escript  Marnix,  touchant  la  responce  du 
roy  d'Arragon,  la  vérité  a  esté  tout  ainsi  que,  par  aul- 
tres nos  lettres  escriptes  en  nostre  chasteau  de  Ynan, 
vous  avons  aplain  advertye;  et  n'y  a  esté  aultre  traicté 
quelconque;  et  n'en  fault  souspicioner  nulz  de  ceulx  qui 
sont  à  l'entour  de  nous;  car  les  causes  desquelles  vous 
avons  desjà  advertye  nous  ont  induict  et  contraint  de 
ainsy  traicter,  pour  éviter  plus  grandtz  inconvénient  et 
pour  povoir  1  adresser  nos  affères,  mesmemant  consi- 
dérantz  les  grandes  sollicitations  que  avions  journelle- 
mant  du  roy  de  France,  lesquelles  procédoient  par  les 
importunes  poursuites  des  ambassadeurs  du  roi  d'Ar- 

ragon,  lesquelz  encores  despuys^nosdites  lettres  ont 
tellement  sollicité  ledit  roy  de  France  que  pour  modé- 
rer les  différents  que  restaient,  il  nous  ha  envoyé  aul- 
cuns  aultres  articles  desquelz  tous  envoyons  le  double; 
celon  lesquelz  il  nous  prie  et  conjure  pour  nostre  grand 
bien  et  pour  non  laisser  rompre  audit  roy  d'Arragon 
son  armée,  vouloir  conclure  ledit  appoinctement  et 
traictier  et  envoyer  povoir  pour  ce  fère.  Et  pour  ce  que 
nous  affères  sont  encoires  en  tielle  disposicion  que  se 
ledit  roy  d'Arragon  rompoit  son  armée  de  mer ,  il 
nous  porteroit  ung  domaige  inextimable,  il  nous  est 
plus  que  impossible  refuser  ni  dislayer  la  conclusion 
dudit  appoinctement. 

Au  regard  des  offices  que  tenoit  messire  Jhéromme 
Lawrin,  vaccanlz  à  présent  par  sa  mort,  nous  voulons 
que,  touchant  la  recepte  de  Flandres,  soient  observées 
les  lettres  que  nous  en  avions  baillées  à  Potelverge  du 
vivant  dudit  Lawrin,  pourveu  néantmoyns  que  nous 
puissions  pourveoir  aux  menus  offices  d'icelle  recepte, 
et  n'entendons  en  riens  empeschier  le  poyemant  de  ce 
que  dheu  aux  écritures  dudit  Lawrin. 

Et  en  tant  que  touche  l'office  de  commissaire  de 
Flandres,  vous  sçavez  que,  comme  vous  avons  desjà 
escript,  havons  pourveu  des  commissaires  pour  la  pré- 
sente année;  et  pour  l'an  ensuyvant  avons  à  vostre 
requeste,  au  lieu  dudit  Lawrin,  denomé  le  baiilif 
d'Amont,  mais  se  vous  désirez  que  le  seigneur  de  La- 
laing  y  soit  aussi  nommé  pour  l'an  ensuyvant,  nous 
serons  bien  content  qu'il  hait  pour  ledit  an  le  lieu  de 
l'un  de  ceulx  qui  sunt  dénommez  pour  l'année  pré- 
sente ;  car  entendons  les  changier  touz  les  ans. 

De  Testât  que  avoit  Husson,  nostre  varlet  de  cham* 

bre,  auprès  de  la§personne  de  nostre  filz,  lequel 
demandez  pour  vostrt  escuyer  Émericourt,  vous  ad- 
vertissons  que  celluy  estoit  ung  estât  extraordinaire 
octroyé  par  les  bons  services  dudit  Husson,  à  sa  vie 
seulemant  :  et  n'entendons  ledit  office  plus  durer; 
mais  par  Testât  q'havons  faict  à  nostredit  filz ,  lequel 
vous  envoyerons  bientost ,  havons  pourveu  à  toutz 
les  offices  nécessaires  à  l'en  tour  de  sa  personne. 

Et  au  regard  de  Claude  de  Cilly,  pour  ce  que  dhoi- 
res  en  avant  qu'il  ne  feroit  riens  là  où  il  est,  ainsy  que 
nous  escripvez,  sommes  content  que  luy  escripvez 
qu'il  retourne.  A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  à  nostre  camp  auprès  de  Padua,  ce  xxme 
jour  du  mois  d'aoust.  Per  Regem.  —  Plus  bas,  Renner. 


438.  —  MAXIMILIEN  A  MARGUERITE. 

Il  lui  donne  des  nouvelles  de  son  arrivée  devant  Padoue.  Mille 
paysans  faits  prisonniers  et  relâchés.  Progrès  du  duc  de  Bruns- 
wick en  Frioul.  Assaut  donné  à  la  ville  de  Civitate.  Le  siège  en 

est  levé. 

(Au  camp  devant  Padoue,  le  23  août.) 

Très  chière  et  très  amée  fille ,  comme  vous  avons 
escript  dernièrement,  nous  avons  assemblé  toute  nos- 
tre armée  et  sommes  venuz  mectre  nostre  champ  trois 
mille  d'Italye  près  de  nostre  cité  de  Padoue;  et,  en 
venant  deçà  et  delà,  noz  gens  de  guerre  ont  prins  plus 
de  mil  payssans  prisonniers  lesquelz,  par  advis  de  noz 
cappitaines,  et  affin  qu'ilz  nous  appourtent  tant  mieulx 
des  vivres,  nous  avons  fait  relâche  de  leurdits  prison, 
et  espérons  de  en  brief,  à  l'ayde  de  Dieu,  avoir  ladite 
cité  de  Padoue. 

De  la  part  de  nostre  cousin,  le  duc  de  Brunntsweych, 
nous  sont  venues  nouvelles,  qu'il  nous  signiffie  que,  en 
venant  contre  (au-devant  de)  nous  il  a  assailly  un  fort 
cloistre  ou  pays  de  Friole  où  estoient  aucuns  gens  de 
guerre  vénissiens  ;  lequel  il  a  gaingné  et  mis  à  mort 
desdits  Vénissiens  environ  cent  et  cinquante  hommes 
de  guerre. 

Que  deslà  s'est  tiré  devant  une  ville  oudit  pays  de 
Friole,  appellée  Cividate,  laquelle  il  a  fait  fort  batre 
d'artillerie  jusques  à  donner  l'assault;  lequel  il  leur  a 
donné  de  fait  par  dedans  au  long  des  murailles ,  des 
fossez  plain  de  pouldre  de  canon  et  couvert  par  dessus 
d'estrain  (paille),  pour  quant  nostredit  cousin  et  ses 
gens  reviendroient  à  l'extrémité,  mectrelefeu  par  deans 
et  illec  les  brusler  tous.  Parquoy  il  et  sesdits  gens  ont 
levé  ledit  siège  et  se  sont  retirez  à  tout  l'artillerie;  et 
en  ce  faisant ,  n'ont  point  perdu  plus  de  x  ou  xu 
hommes. 

D'autre  part,  nostredit  cousin  estoit  bien  adverty 
que  ceulx  de  la  ville  d'Oden  qui  estoient  puissans 
d'environ  vinm  hommes,  envoyant  au  secours  desdicts 
de  Cividate  mil  chevaulx  dont,  pour  ce  empescher,  il 
envoya  au  devant  mc  chevaulx,  lesquels  ont  franche- 
ment assaillyz  lesdits  mil  chevaulx  et  d'iceulx  mis  à 
mort  iic  cinquante,  environ,  des  meilleurs  et  prins  au- 
tant de  prisonniers,  entre  lesquelz  est  le  cappitaine 
général  des  Stradiotz  et  un  g  autre  bon  personaige  ;  et 
fut  blaissé  fort  le  premier  de  Venisse,  et  comme  on  dict 
qu'il  est  mort. 

D'autre  cousté,  nostre  cousin,  le  marequis  de  Man- 
toua,  cuydant  aller  à  tout  cent  et  cinquante  chevaulx^ 
veoir  son  beau-frère,  le  duc  de  Ferrare,  et  en  chemin 
reposer  et  coucher  sceurement  en  ung  villaige,  a  esté 

naguères  prins  par  lesdits  Vénissiens,  et  trahy  par  les- 

dits  du  village  ! . 

Et  hyer,  nous  levasmes  nostredit  champ  pour  le 
mectre  plus  hault  deçà  la  rivière,  là  ou  estoient  assem- 
blez environ  nm  Vénissiens,  lesquelz  nosdits  gens  de 
guerre  ruèrent  jus,  par  force,  gaingnèrent  ledit  fort  et 
d'iceulx  mirent  à  mort  plus  de  mc  et  prindrent  pri- 
sonniers environ  nc  avec  leur  bannyère  que  vous  en- 
voyons présentement  pour  vostre  butepenninck  a  et  à 
celle  fin  que  puissiez  tant  mieulx  sçavoir  la  prospérité 
que  Dieu  nous  donne  à  présent,  dont  nous  le  remer- 
cions et  prions  qu'il,  très  chière  et  très  amée  fille,  vous 
ait  en  sa  sainte  garde. 

Escript  en  nostre  champ  devant  Padoue,  le  xxme 
jour  d'aoust,  Tan  xvc  îx. 

P.  S.  Nous  vous  requérons  que  mectez  ladite  bannière  que 
vous  envoyons  avec  cestes  en  l'église  de  Nostre-Dame  de 
Haulx  3. 

Nous  avons ,  ce  jour  d'hier,  gaingné  la  ville  de  Est ,  et 
continuellement  noz  gens  tuent  et  prengnent  prisonniers 
beaucop  de  noz  ennemis,  et  croyons  que  pour  ce  jourd'huy 
sont  tuez  plus  de  vm  de  nosdits  ennemis,  et  prins  prison- 
niers beaucop  de  mil.  > —  Donné  comme  dessus. 

Per  Regem.  —  Plus  bas ,  Renner. 

'  Jean  François,  quatrième  marquis  de  Mantoue,  après  avoir  adhéré 
à  la  ligue  de  Cambrai,  se  signala  en  diverses  rencontres  dans  l'expé- 
dition contre  les  Vénitiens,  et  fut  surpris  dans  l'île  de  la  Scola. 
Réfugié  dans  un  champ  de  millet,  il  y  fut  découvert  et  trahi  par  un 
paysan,  qui  le  livra  le  9  août  i5og.  Il  ne  recouvra  sa  liberté  qu'au 
mois  de  juillet  i5io,  sur  les  instances  de  Jules  II,  qui  le  nomma  ensuite 
gonfalonier  de  l'église. 

a  Butepennink,  expression  allemande,  monnaie  de  butin,  pour 
votre  part  du  butin. 

3  Halle ,  petite  ville  de  Hainaut ,  à  trois  lieues  de  Bruxelles  et  sept 
de  Mons,  célèbre  par  son  église  de  la  Vierge,  où  se  font  de  nombreux 
pèlerinages.  Diva  Firgo  hallensis,  par  Juste-Lipse. 

139.  —  MAXIMILIEN  A  MARGUERITE. 

Il  mande  à  Marguerite  l'expédient  qu'il  a  imaginé  pour  sauver 
l'honneur  de  cette  princesse  compromis ,  parce  que  le  traité  avec 
le  roi  d'Aragon  a  été  conclu  sans  son  entremise.  —  {Original.) 

(Au  camp  devant  Padoue,  le  5  septembre.) 

Très  chière  et  très  aînée  fille,  depuys  que,  par  vous 
lettres  escriptes  de  vostre  main,  havions  cogneu  le  regret 
que  aviés  que  le  traictié  de  l'appoinctement  d'Espaigne 
entre  nous  et  le  roy  d'Arragon  passât  par  aultres  mains 
que  les  vostres,  attendu  que  vous  en  havions  baillé  le 
povoir  et  que  vostre  honneur  n'y  seroit  guardé,  le 
oustant  de  vous  mains  et  en  faisant  la  conclusion  sans 
vous;  n'havons  cessé  de  penser  toutz  moyens  pour  saul- 
ver  vostre  honneur,  autant  que  le  nostre  propre.  Et 
par  conclusion ,  voyant  que  cestuy  appoinctement  ne 
se  peult  retarder  et  ne  peult  estre  traictié  par  vous, 
par  les  causes  desjà  escriptes,  n'havons  sceu  penser  ny 
trouver  meillieur  moyen  pour  guarder  vostredit  hon- 
neur, sinon  de  vous  fère  une  procuration  de  antidate 
et  que,  en  vertu  d'icelle ,  vous  substituer  en  vostre  lieu 
pour  traictier  cestuy  appoinctement,  vostre  président 
de  Bourgoingne  et  messire  Andréa  de  Burgo,  celon  la 
minute  laquelle  vous  envoyons  présentement,  en  vertu 
de  laquelle  substitucion,  les  dessusdits  comme  commis 
et  députez  de  part  vous ,  pourront  traictier  ledit  ap- 
poinctement; car  à  ce  nous  avons  choisy  vostredit  pré- 
sident comme  celluy  qui  est  cogneu  estre  vostre  ser- 
viteur ordinaire,  et  qui  est  bien  informé  de  la  matière 
et  bien  expert  à  couchier  le  traictié  et  pourra  mieulx 

satisfaire  à  vostre  honneur  et  à  nostre  prouffit  que  nul 
autre.  Et  pour  ce,  vous  ordonnons  que  incontinent  dé- 
peschiés  icelle  par  ceste  ou  par  messagier  exprès  à  toute 
diligence  en  la  cour  du  roy  de  France,  auxdits  président 
et  de  Burgo  ;  car  dès  maintenant  dépeschions  ledit  pré- 
sident pour  aller  là  et  ,  hayant  vostredite  substitucion 
à  temps,  besogneront  en  vertu  d'icelle  et  non  autre- 
ment; et  néantmoins  en  deffault  d'icelle  leur  avons 
baillé  autre  povoir  de  nostre  part,  duquel  ne  useront, 
sinon  en  cas  de  nécessité.  Et  pour  ce  vous  fault  diligen- 
ter  à  envoyer  ladite  substitucion ,  affin  que  vostre  hon- 
neur y  soit  guardé  ;  et  pour  le  mieulx  guarder  havons 
réservé  aulcuns  articles,  lesquelz  ne  seroit  bon  déclairer 
au  roy  de  France  et  voulons  iceulx  estre  traictiés  secrè- 
tement à  part  par  vous  en  vertu  de  vostredit  povoir, 
tiellement  que  ledit  roy  d'Arragon  cognoisse  que  Jtia- 
vons  plus  de  confidence  en  vous  que  en  nul  aultre; 
desquelz  articles  secretz ,  qui  se  doibvent  traictier  par 
vous  à  part,  vous  envoyons  la  mémoyre  cy-enclouse 
et  nous  semble  que,  pour  la  conclusion  d' iceulx,  debvés 
mander  à  Marnix,  vostre  secrétayre,  non  se  partir  de  là 
jusques  à  ce  que  le  tout  de  cestuy  appoinctement  soit 
entièrement  parachevé,  et  que  havons  à  ce  envoyé  nous 
ambassadeurs  pour  recevoir  le  serement  et  la  ratiffica- 
cion  dudit  roy  d'Arragon.  A  tant,  très  chière  et  très 
amée  fille,  nostre  Seigneur  soit  garde  de  vous. 

Escript  à  nostre  camp  devant  Padua ,  ce  cinquiesme 
jour  de  septembre  xvc  et  neuf.  Vostre  bon  pèreMAXi. 
—  Plus  bas 

140.  —  MAXIMILIEN  A  MARGUERITE. 

Il  mande  à  sa  fille  et  aux  gens  de  ses  finances  de  faire  payer,  au 
président  du  parlement  de  Bourgogne ,  cinq  livres  de  40  gros 
par  jour  au-dessus  de  sa  pension ,  tant  qu'il  sera  député  vers 
le  roi  de  France  pour  l'appointement  d'Espagne.  — !  (Orig.) 

(Au  camp  près  de  Padoue,  le  5  septembre.) 

Très  chière  et  très  amée  fille,  et  chiers,  bien  amez 
et  féaulx ,  pour  ce  que  envoyons  présentement  nostre 
chier  bien  amé  et  féal  conseiller,  le  président  de  nostre 
court  de  parlement  en  Bourgongne  ■ ,  devers  le  roy  de 
France,  pour  traictier  et  conclure  l'apoinctement 
d'Espaigne ,  et  que  les  six  moys  de  son  voyaige  par 
lesquels  il  fust  payé  et  tauxé,  quand  estions  par  delà, 
sont  desjà  passés  ;  et  est  mestier  présentement  y  pour- 
veoir  d'argent  pour  sondit  voyaige  et  pour  le  temps 
qu'il  ha  esté  et  sera  absent  pour  nostredit  service,  à 
ceste  cause ,  voulons  et  vous  ordonnons  que ,  depuis 
le  jour  desdits  syx  mois  expirés  jusques  à  présent  et 
pour  deux  moys  prouchains ,  et  tant  plus  quant  plus  il 
demourera  absent  audit  voyaige ,  lui  faictes  entretenir 
le  taux  des  despens  de  son  voyaige  pour  dix  chevaulx  à 
raison  de  cinq  livres  de  quarante  gros  par  jour,  oultre 
et  par  dessus  sa  pencion,  laquelle,  pour  suplémant  du 
taus  desdits  despens  de  son  voyaige ,  voulons  luy  estre 
payée  durant  sadite  absence.  Et  voulons  que,  lui  estre 
arrivé  en  court  du  roy  de  France,  luy  envoyez  et  faictes 
délivrer  le  payemant  de  tout  ce  que  luy  est  dheu  du 
passé  et  de  deux  aultres  moys  ensuivantz,  et  n'y  fête 

1  Mercnrin  de  Gattinare,  depuis  cardinal, 

faulte ,  affin  que  nous  puisse  mieulx  servir  et  conduyre 
les  afferes  de  nostre  filz  à  bonne  fin.  A  tant,  très  chière 
et  très  amée  fille ,  et  chiers  bien  amez  et  féaulx ,  nostre 
Seigneur  soit  garde  de  vous. 

Escript  en  nostre  camp  d'auprès  de  Padua,  ce  cin- 
quiesme  jour  du  moys  de  septembre,  l'an  xvc  et  neuf. 
Vostre  bon  père  Maxi.  —  Plus  bas,  Renner. 


1M.—  MAXIMILIEN  A  MARGUERITE. 

Il  lui  recommande  de  recevoir  et  de  faire  entretenir  convenable- 
ment le  jeune  marquis  de  Brandebourg,  qu'il  envoie  pour  être 
au  service  de  l'archiduc  Charles.  —  (  Original.) 

(Au  camp  devant  Padoue,  le  8  septembre.) 

Très  chière  et  très  amée  fille ,  nous  envoyons  par 
delà  le  jeune  marquis  de  Brandebourg x ,  pour  servir 
nostre  très  chier  et  très  amé  fils,  l'archiduc  Charles.  Et 
vous  requérons  que  le  recepvez  ou  service  de  nostredit 
filz,  et  faictes  de  deslà  en  avant  bien  et  honnestement 
entretenir  à  l'en  tour  de  luy.  Et  s'il  a  d'aucunes  choses 
affaire,  vous  le  veuillez  en  ce  assister  et  lui  faire  toute 
l'ayde  et  assistance  que  pourrez  aussi  faire,  tant  vers 
ceulx  de  nos  finances  qu'ilz  luy  payent  doiresenavant 
la  pension  de  mil  livres  par  an  que  lui  avions  ordonné 
pour  son  entretenement,  aux  termes  et  en  la  manière 
acoustumée  sans  en  ce  faire  faulte.  En  quoi  faisant > 
nous  ferez  chose  bien  agréable.  A  tant,  très  chière  et 
très  amée  fille,  nostre  Seigneur  soit  garde  de  vous. 

'  Ce  ne  peut  être  que  Joachim,  fils  aîné  de  Joachim  Ier,  margrave  de 
Brandebourg,  et  d' Elisabeth  de  Danemarck. 

Escript  en  nostre  champ  d'encontre  Padoue,  le 
viiie  jour  de  septembre,  Tan  xvc  ix.  Vostre  bon  père 
Maximilien.  —  Plus  bas,  Renner. 


142.  —  MARGUERITE  A  MAXIMILIEN. 

Elle  félicite  son  père  du  succès  de  ses  armes  en  Italie.  Elle  est  bien 
aise  de  la  rupture  du  traité  avec  le  roi  d'Aragon ,  qui  était  pré- 
judiciable à  la  maison  d'Autriche.  Elle  invite  l'Empereur  à  se 
tenir  sur  ses  gardes ,  dans  le  cas  où  il  y  aurait  lieu  de  traiter 

encore  avec  ce  roi.  —  {Minute.) 

(Octobre.) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  j'ay  receu  pluseurs  voz  lettres,  par 
lesquelles  me  signifiiez  de  vos  bonnes  nouvelles  et  pros- 
périté, et  comme  avez  remis  et  réduicten  vostre  obéis- 
sance tout  ce  que  les  Véniciens  vous  avoient  surprins 
à  Padua  et  Tréviso,  prez  lesquelz  espérez  bien  tost  mec- 
tre  à  la  raison,  dont  je  suis  bien  joyeuse,  et  mesmement 
que  deans  bref  jours,  moyennant  l'ayde  de  Dieu,  au- 
rez achevé  vostre  emprinse,  espérant  que  tant  plustost 
vous  pourray  veoir. 

Monseigneur,  j'espère ,  lesdites  deux  villes  remises 
en  voz  mains,  y  mectrez  tel  et  si  bon  ordre  et  aux  au- 
tres places  et  villes  par  vous  conquises ,  qu'ilz  ne  vous 
feront  plus  telles  finesses  qu'ilz  vous  ont  fait  et  voul- 
droit  mieulx  en  faire  beaux  villaiges  que  dore  cy  après 
en  feussiez  à  recommancer. 

Monseigneur,  j'ay  entendu,  par  les  lettres  que  mon 
président  m'a  escriptes  du  xxvne  d'aoust,  que  les  roys  de 
France  et  d'Arragon  ont  rompue  leur  armées  par  mer 
et  que,  par  ce,  le  traictié  que  avez  advisé  avec  ledit  roy 

d'Arragon  est  rompu.  Il  me  desplait,  Monseigneur, 
que  lesdictes  armées  sont  rompues ,  pour  austant  que 
aurez  seul  à  supporter  tous  le  faiz  à  l'encontre  des  Vé- 
niciens;  mais  je  suis  bien  joyeuse  de  la  rompture  dudit 
traictié ,  pour  ce ,  Monseigneur,  que  tous  ceulx  de 
vostre  conseil  privé  ne  trouvoient,  ne  aussy  fesoye  que 
fut  en  riens  à  vostre  honneur  bien  ou  prouffit,  ny  de 
Monseigneur  mon  nepveu.  Vous  supplie,  Monseigneur, 
me  pardonner  se  vous  en  escriptz  ce  que  Ton  en  dit  à 
la  vérité,  et  espère,  Monseigneur,  que  s'il  vient  à 
traicté  cy  après  avec  ledit  seigneur  roy  d'Arragon,  y 
aurez  bon  regard  à  vostre  honneur  et  au  bien  et  prouf- 
fit  de  monclit  seigneur  et  nepveu,  de  manière  que  l'on 
ne  puist  dire  cy  après  que  ayés  fait  son  dommage. 

Au  surplus,  Monseigneur,  pour  non  vous  accadier 
de  longue  lettre,  j'escriptz  à  mon  président  de  plu- 
sieurs choses  et  mesmement  de  l'affere  de  la  vefve  et 
enfïans  de  feu  messire  Jheromme  Lawrin,  lequel  affere, 
Monseigneur,  vous  supplie  avoir  pour  recommandé, 
et  sur  ce,  que  par  mondit  président,  serez  averty  me 
faire  responce ,  et  me  mander  et  commander  voz  bons 
plésirs  pour  iceulx  accomplir,  aydantDieu,  auquel  je 
prie  qui ,  mon  très  redoubté  seigneur  et  père ,  vous 
doint  bonne  vye  et  longue. 

143.  —  MAXIMILIEN  A  MARGUERITE. 

L'empereur  mande  les  motifs  qui  lui  ont  fait  lever  le  siège  de 
Padoue.  —  {Original.) 

(Au  camp,  à  Lymena,  le  7  octobre.) 

Très  chière  et  très  amée  fille ,  combien  que  vous 
ayons  dernièrement  escript  que  le  lendemain  de  la 

rescription  de  nosdites  lettres,  nous  estions  délibéré., 
veu  la  grande  baterye  de  nostre  artillerie  que  aupara- 
vant avions  fait  faire  devant  nostre  ville  de  Padoue,  de 
donner  l'assault  à  ceulx  qui  estoient  deans  icelle  nostre 
ville ,  toutes  voyes  nous  avons  depuis  trouvé  ,  par  l'ad- 
vis  de  nos  capitaines  et  de  ceux  de  nostre  conseil  et 
autres  estans  lez  nous ,  que ,  considéré  le  grant  nombre 
d'artillerie  et  de  gens  de  deffence  que  les  Vénitiens  y 
avoient *  et  mesmement  les  grandes  réparations  qu'ils 
y  avoyent  faictes,  que  jamais  au  monde  n'a  esté  veu 
les  semblables ,  pour  ce  qu'ilz  ont  eu  dedans  beaucoup 
de  villains  et  de  gens  de  guerre,  entre  lesquels  ils 
estoient  plus  de  xvm  hommes  bien  armez,  il  nous  estoit 
plus  proumtable  de  délaisser  icellui  assault  que  de  le 
donner.  Parquoy,  congnoissant  aussi  que  aucuns  de 
nos  communs  gens  de  guerre ,  n'estoient  pas  fort  en- 
clins audit  assault,  nous  avons  levé  nostre  siège  dudit 
Padoue  et  emmené  toute  nostre  artillerie,  et  nous 
sommes  icy  retirez ,  où  nous  espérons ,  attendu  ledit 
grant  nombre  de  gens  qui  est  audit  Padoue  et  le  grant 
destrument  de  biens  que  l'on  a  fait  tout  alentour, 
mettre  tel  ordre  contre  eulx  que  les  y  affamerons  ;  et,  à 
l'ayde  de  Dieu,  part  ce  et  autres  voyes  contraindrons 
de  eulx  rendre  à  nostre  obéissance. 

Nous  départons  nostre  armée  en  deux,  dont  une 
partie  s'en  va  mectre  le  siège  devant  une  ville  et  chas- 

*  La  garnison  de  Padoue  se  composait  de  douze  mille  hommes  de 
pied ,  deux  mille  chevaux  et  deux  cents  volontaires ,  fils  des  nobles 
vénitiens.  L'armée  combinée  assiégeante  était  forte  de  trente-six  mille 
fantassins,  dix-huit  cents  hommes  d'armes  et  mille  chevau- légers. 
L'enthousiasme  des  Vénitiens ,  excité  encore  par  les  harangues  du 
vieux  doge  Loredano  et  d'André  Gritti,  triompha  des  efforts  réunis 
de  l'Empire,  de  la  France  et  de  l'Espagne. 

teau  que  tiennent  lesdits  Vénitiens ,  nommé  Lynago , 
qui  est  fort  et  tient  un  grand  passaige;  et  l'autre  partie 
de  nostre  armée  demeure  pour  soustenir  nos  loyaulx 
subjects  de  par  deçà  et  mettre  en  effame  ledit  Padoue. 
Et  a  tant,  très  chière  et  très  amée  fille,  nostre  Sei- 
gneur soit  garde  de  vous. 

Escript  en  nostre  champ  à  Lymine,  le  vne  jour  d'oc- 
tobre, l'an  xvc  ix.  Vostre  bon  père  Maximilien.  — 
Plus  bas ,  Rentier. 


144.  —  MAXIMILIEN  A  MARGUERITE. 

Procès  de  Nevers.  Ratification  du  traité  conclu  avec  l'Angleterre. 

Précautions  à  prendre  contre  les  menées  de  Charles  de  Gueldre. 

—  (  Original.  ) 

(Au  camp,  à  Lymena,  le  7  octobre.) 

Très  chière  et  très  amée  fille,  nous  avons  receu,  de- 
puis naguères,  trois  voz  lettres  du  derrain  jour  d'aoust, 
me  et  xvie  de  septembre  derrain  passé ,  ausquelles  pour 
les  causes  que  vous  avons  dernièrement  escript,  ne 
vous  avons  peu  fère  responce  jusques  à  présent. 

Et  en  tant  que  touche  le  procès ,  qui  est  reprins  par 
les  vefve  et  héritiers  de  feu  le  conte  de  Nevers,  en  par- 
lement à  Paris ,  à  l'encontre  de  nostre  très  chier  et 
très  aîné  filz  l'archiduc  Charles ,  et  de  ce  qu'il  vous 
semble  estre  à  ce  nécessaire ,  mesmement  de  vous  en- 
voyer par  delà  nostre  bien  amé  Estienne  de  Vaignon, 
pour  déposer,  en  la  matière  dudit  procès  ,  la  vérité  de 
ce  qu'il  en  scet,  nous  vous  advertissons  que,  à  celle 
cause  nous  despécherons  brief  ledit  Estienne  pour  aller 
par  delà;  et  au  surplus  ce  que  trouverez  estre  bon  et 
expédient   oudit  affere,    vous   requérons   le   pourter 

oultre  et  avancer  le  plus  que  vous  pourrez,  et  que 
ladite  matière  le  requiert;  car  nous  en  avons  nostre 
confidence  en  vous  et  à  ceulx  de  nostre  conseil  estans 
lez  vous. 

D'autre  part ,  nous  avons  receu  certaine  lettre  de 
confirmacion  du  traictié ,  par  nous  dernièrement  fait 
avec  feu  nostre  frère  le  roy  d'Angleterre ,  laquelle 
lettre,  pour  ce  que  n'en  avons  icy  que  fère,  nous  vou 
renvoyons  présentement  pour  la  nous  garder  par  delà 
en  noz  char  très. 

Quant  à  voz  advertissemens  touchant  messire  Charles 
de  Gheldres,  nous  désirons  et  vous  requérons  que 
prenez  adez  bonne  garde  sur  ledit  messire  Charles  ,  et 
de  sorte  que,  par  ses  moyens  acoustumez,  il  ne  nous 
face  quelque  tromperie  ;  et  en  tout  fère  tousjours  le 
mieulx  que  pouvez  ;  car  nous  espérons  brief  y  pourveoir, 
soit  par  le  moyen  de  nostre  frère  le  roy  de  France  ou 
autrement,  en  sorte  qu'il  ne  nous  saura  fère  dommaige, 
ains  sera  contraint  soy  déporter,  et  à  tout  le  moins 
entretenir  le  traictié  et  appoinctement  qui  luy  a  esté 
fait. 

Au  regard  de  la  provision  par  vous  faicte  de  la  pré- 
bende ducale  de  Nyvelle,  au  proufïit  de  Anthoine 
François ,  pour  les  causes  au  long  contenues  en  vos- 
dites  lettres,  nous  en  sommes  contens  et  l'avons  pour 
agréable.  Priant  à  tant  nostre  Seigneur  qu'il ,  très 
chière  et  très  amée  fille,  soit  garde  de  vous. 

Escript  en  nostre  champ  de  Lymisne,  le  vne  jour 
d'octobre ,  l'an  xvc  ix. 

P.  S.  Nous  sommes  aussi  contens  de  la  provision  par  vous 
faicte  de  nostre  recepte  de  Namur,  en  vertu  de  noz  lettres 
de  promesse  pour  Nicolas  Riflart,  et,  en  ensuivant  ce,  en 

i.  13 


194  LETTRES  DE  MAXIMILIEN 

avons  fait  despeschier  noz  lettres  d'agréacion  ,  dont  vous 
advertissons. 

Et  ne  faictes  plus  telle  despesche  sans  premier  nous  en 
advertir  ;  ains  entretenez  l'ordonnance  que  vous  avons 
donné. 

Per  Regem.  —  Plus  bas,  Renner. 


145.  —  MAXIMILIEN  A  MARGUERITE. 

L'Empereur  regrette  de  ne  pouvoir,  suivant  le  désir  de  sa  fille,  con- 
férer une  cure  vacante  au  prévôt  de  Cassel ,  attendu  qu'il  en  a 
disposé  en  faveur  de  J.  de  Banissis.  —  (  Original.  ) 

(Au  camp  près  Longuera,  le  9  octobre.  ) 

Très  chière  et  très  amée  fille,  nous  avons  receu  vostre 
lettre  faisant  mention  du  trespas  de  feu  F  évesque  de 
Salubrie  l ,  nous  requérant,  pour  les  causes  au  long 
contenues  en  vosdites  lettres ,  vouloir  pourveoir  nostre 
amé  et  féal  conseiller,  le  prévost  de  Cassel ,  de  la  cure 
de  la  Gonde  que  tenoit  à  son  vivant  ledit  feu  évesque, 
et  par  sondit  trespas,  vacant  à  nostre  disposition.  Et 
pour  ce ,  très  chière  et  très  amée  fille ,  que^  avant  la 
réception  de  vosdites  lettres ,  nostre  amé  et  féal  secré- 
taire maistre  Jacques  de  Bannissis  ,  nous  avoit  adverty 
de  la  maladie  dudit  feu  évesque ,  et  requis ,  si  le  cas 
advenoit  du  trespas  dudit  seigneur ,  le  vouloir  avoir  à 
i celle  cure  pour  recommandé  et  préférer  avant  tous 
autres  en  récompence  de  ce  qu'il  n'a  peu  avoir  la 
joyssance  de  deux  ou  trois  bénéfices  que  lui  avions  ac- 
cordé par  delà ,  et  que  depuis  xv  ou  xvi  ans  qu'il  nous 
a  servy  continuellement,  il  n'a  peu  obtenir  un  seul 
bénéfice  de  nous  ne  autre  récompence.  Nous,  à  ces 

'  Sélivrée.  Les  évêques  in  partibus  n'ayant  point  de  dotation,  on 
I-euv  conférait  des  cures  ou  au  tirs  bénéfices  pour  les  aider  à  subsister. 

causes ,  aussi  considérant  les  bons  et  loyaulx  services 
que  ledit  maistre  Jaques  nous  a  de  longtems  faiz  et 
fait  encoires  journellement  à  grant  peine  et  traveil,  le 
vueillant  de  ce  aucunement  récompencer ,  et  d'autres 
don  que  sçavous  bien  luy  avoir  par  cidevant  faiz,  dont 
il  n'a  pas  joy ,  lui  avons  donné  et  accordé  ladite  cure 
de  la  Gonde  pour  l'avoir  et  en  joyr,  ou  lieu  dudil 
évesque  de  Salubrie;  dont  vous  advertissons  et  vous 
requérons  faire  tant  vers  nostredit  conseiller ,  qu'il 
se  vueille  encoires  contenter  pour  ceste  fois  ;  car  du 
premier  bon  bénéfice  qu'il  vaquera  ànostre  disposicion 
par  delà ,  en  nous  en  advertissant ,  nous  l'aurons  en 
icellui  avant  tous  autres  pour  recommandé.  Ce  scet , 
nostre  Seigneur,  qu'il,  très  chière  et  très  amée  fille, 
soit  garde  de  vous. 

Escript  en  nostre  camp  lez  Longuera ,  le   ix'  jour 
d'octobre,  l'an  xv'  et  ix.  Vostre  bon  père  Maxi. 

P.  S.   Ayes  ly  pour  cause  que  nous  vous  wons  dyl  de  bouche 
pour  recommandé  * . 

Per Begem,  —  Plus  bas,  Rainer. 


HG.  —  JVJAXIMIL1EN  A  MARGUERITE. 

I/office  d'avocat  fiscal  au  bailliage    d'Aval,    en  Bourgogne,    est 
conféré  à  Claude  Jaillon.  — (Original.) 

(Au  camp  de  Custoza,  le  12  octobre.) 

Très  chière  et  très  amée  fille ,  nous  avons  entendu 
que  aucuns  font  poursuyte  d'obtenir  de  vous  le  don  de 
Testât  d'advocat  fiscal  au  bailliaige  d'Aval,  en  nostre 
conté  de  Bourgoingne,  que  pieça  avons  donné  à  nostre 

'  Cette  pbrase  est  de  la  main  de  l'Empereur 

bien  amé  conseiller,  Claude  Jaillon  ',  gradué  es  droit, 
fils  de  nostre  amé  et  féal  conseiller,  maîstre  Pierre 
Jaillon,  lequel  avons  dispencé  et  licencier  de  tenir  et 
excercer  ledit  estât  d'advocat  avec  celluy  de  conseillier 
en  nostre  court  de  parlement  de  Dole ,  ou  le  faire  ex- 
cercer par  homme  à  ce  ydoine,  le  terme  d'un  an  prou- 
chain ,  que  ledit  maistre  Claude  Jaillon  pourra  avoir 
parfait  son  estude.  A  celle  cause  escripvons  devers 
vous,  et  vous  requérons  que  faictes  joyr  lesdits  maistre 
Pierre  et  Claude  Jaillon,  desdits  estats,  ainsi  que  dit 
est ,  et  qu'ilz  ont  fait  cidevant  sans  en  pourveoir 
autres.  Quoy  faisant,  vous  nous  ferez  plésir.  A  tant , 
très  chière  et  très  amée  fille,  nostre  Seigneur  soit  garde 
de  vous. 

Donné  en  nostre  camp  de  Custoza,  le  xnejour  d'oc- 
tobre xvc  ix.  Per  Regem.  — Plus  bas,  Hannart. 


147.  —  MAXIMILIEN  A  MARGUERITE. 

L" Empereur  veut  que  Claude  Boudran  soit  remis  en  possession  de 
la  trésorerie  de  Dole ,  nonobstant  les  empêchements  de  Jacques 
Luc  et  de  Philippe  de  Chassey.  —  (  Original.  ) 

(Au  camp  de  Custoza,  lo  12  octobre.  ) 

Très  chière  et  très  amée  fille ,  nous  avons  escript  à 
Jaques  Luc ,  commis  à  l'excercice  de  la  trésorerie  de 
nostre  ville  de  Dole ,  de  remectre  en  possession  nostre 
bien  amé  Claude  Boudran,  de  la  receptedePoligny,  pour 
en  joyr  sans  difficulté,  tout  ainsi  qu'il  a  fait  cy-devant  en 
vertu  de  noz  lettres  patentes,  avant  l'empeschement  à  lui 

1  Ce  même  Claude  Jaillon,  beau-frère  du  secrétaire  Marnix,  fut 
depuis  pourvu  de  la  charge  de  conseiller  au  parlement  de  Dole. 
(  Y  oyez  Lettres  de  Louis  XII,  iy,  28g.  ) 

y  mis  à  tort  et  contre  nostre  vouloir,  à  la  poursuyte  de 
Philippe  de  Chassey,  lors  trésorier  dudit  Dole.  Néant- 
moings,  comme  entendu  avons  ledit  Jaques  Luc  de  ce 
faire  a  esté  reffustant  et  a  commis  en  ladite  recepte  de 
Poligny,  Jehan  Marlier,  qui  onques  ne  nous  feist  service 
ny  aux  nostres  dont  ne  fumes  content.  A  celle  cause, 
ayant  souvenance  des  bons  services  que  de  piéça  nous  a 
fait  ledit  Claude  Boudran ,  et  que  journellement  nous 
font  aucuns  des  siens,  aussi  que  voulons  nosdites  lettres 
patentes  sortir  effect ,  ainsi  que  raison  veult ,  vous  re- 
quérons très  affectueusement  que  vous  faictes  joyr, 
comme  dit  est,  ledit  Claude  Boudran  de  ladite  recepte 
de  Poligny.  Quoy  faisant  avec  ce  que  serez  bien  et 
loyalement  servie  de  luy,  vous  nous  ferez  plésir  et 
nostre  volenté.  A  tant ,  très  chière  et  très  amée  fille , 
nostre  Seigneur  soit  garde  de  vous. 

Donné  en  nostre  camp  de  Custoza,  le  xnejour  d'oc- 
tobre xvc  ix.  Vostre  bon  père  Maxi.  —  Plus  bas , 
Hannart. 


148.  —  MAXIMILIEN  A  MARGUERITE 

ET   AUX  GENS  DE  SES  FINANCES. 

Un  secours  de  trois  mille  livres  est  accordé  pour  une  fois  au  jeune 
duc  de  Milan,  au-dessus  de  sa  pension  qui  est  insuffisante.  — 
(  Original,  ) 

(Au  camp  de  Langora,  le  13  octobre.) 

DE  PAR   L'EMPEREUR. 

Très  chière  et  très  amée  fille,  et  chers  et  féaulx.  Il 
est  bien  vray  comme  puis  nagaires  avons  par  vous, 
très  chière  et  très  amée  fille,  esté  adverty  qu'il  n'est 

possible  à  nostre  cousin  le  duc  de  Milan  '  soy  entre- 
tenir sur  la  pension  à  lui  par  delà  ordonnée  et  accor- 
dée prendre  et  avoir  de  nous  par  chacun  an,  montant  à 
la  somme  de  mil  livres  de  xi  gros.  Parquoy  en  consi- 
dérant son  estât,  nous  vous  requérons  et  néantmoins 
ordonnons  à  vous  de  noz  finances,  affin  de  soy  mieulx 
povoir  entretenir  et  tant  que  par  nous  aultrement  en 
sera  ordonné,  luy  faire  bailler  et  délivrer  que  lui  don- 
nons et  par  espéciale,  pour  une  fois  et  pour  ceste  an- 
née, la  somme  de  troes  mil  livres  dudit  pris,  et  icelle 
somme  luy  faire  délivrer  à  l'heure  que  sadite  pencion 
luy  sera  payée.  Sy  n'y  veuilliez  faire  faulte;  car  nostre 
plésir  est  tel.  Très  chière  et  très  amée  fille,  et  chiers  et 
féaulx,  nostre  Seigneur  vous  ayt  en  sa  garde. 

Donné  en  nostre  camp  à  Langora,  le  xme  jour  d'oc- 
tobre xvc  noef.  Vostre  bon  père  Maxi.  —  Plus  bas, 
Renner. 


149.  —  MAXIMILIEN  A  MARGUERITE. 

L 'office    du   sel  Bouchet  Savoy c  à  Salins  ,  est  conféré  à  Benoît 

Plâtre ,   dit  Bigot ,  salpétrier  de  l'empereur  en  Bourgogne.  — 

(  Original.  ) 

(  Au  camp  de  Longhar,  le  15  octobre.) 

Très  chière  et  très  amée  fille ,  nous  avons  parci- 
devant,  en  considéracion  et  récompence  des  grans 
pertes  et  dommaiges  que  nostre  bien  amé,  maistre  sal- 
pétrier en  Bourgongne,  Benoist  Pâtre,  dit  Bigot,  avoit 
euz  pour  nostre  service,  donné  et  accordé  audit  Bigot, 

*  Maximilien  Sforce,  fils  aîné  de  Ludovic,  duc  de  Milan,  fut  envoyé 
avec  son  frère  auprès  de  l'empereur  Maximilien  en  i5oi,  lorsque  le 
duc  son  père  fut  fait  prisonnier  par  les  Français  à  la  déroute  de 
Novarre. 

la  charge  et  conduicte  du  marchié  du  seel  Bouchet  Sa- 
voye  de  nostre  saulnerie  de  Salins  et  de  ce  luy  fait  des- 
peschier  noz  lettres  patentes  dont  il  a  joy  jusques  à 
naguères  que  entendons  que,  soubz  umbre  de  quelque 
ordonnance  faicte  par  ceulx  de  la  court  de  parlement  à 
Dole,  l'on  luy  a  en  ce  mis  et  mect  empeschement.  Par- 
quoy,  très  chière  et  très  amée  fille,  et  que  avons  ledit 
Bigot,  pour  les  causes  dictes,  en  singulière  recomman- 
dacion,  escripvons  devers  vous  et  vous  requérons  que, 
en  ensuivant  la  promesse  que  nous  avez  faicte  des  offi- 
ciers que  avons  commis  en  nostredit  conté  et  en  faveur 
de  nous,  vueillez  entretenir  ledit  Bigot  en  ladite 
charge  et  conduicte  du  seel  Bouchet  Savoye,  et  sur  ce, 
luy  faire  despechier  voz  lettres  de  confremacion,  selon 
le  contenu  des  lettres  que  luy  en  avons  despesché, 
comme  dit  est,  le  double  desquelles  vous  envoyons  à 
celle  cause.  Et  que  icelle  confremacion  nous  vueillez 
incontinent  renvoyer  pour  les  faire  délivrer  audit  Bigot, 
qui  est  à  ceste  heure  devers  nous  en  nostredit  ser- 
vice. En  quoy  faisant,  vous  nous  ferez  chose  agréable, 
À  tant,  etc. 

Donné  en  nostre  camp  à  Longhar,  le  xve  jour  d'oc- 
tobre, l'an  xvc  ix.  Per  Regem.  —  Plus  bas,  Renner. 


150.  —  MAXIM1L1EN  A  MARGUERITE. 

Jacques  Kennessière ,  dit  le  Sellier,  est  nommé  garde  de  l'artillerie 
du  château  de  Lille  et  concierge  de  la  Salle.  L'Empereur  entend 
que  ces  sortes  d'offices  soient  toujours  donnés  à  ses  vieux  servi- 
teurs. -—  (Original.) 

(Longhar,  ie  15  octobre.) 

Très   chière  et  très  amée  fille,  nous  vous  tenons 
records  comment  vous  avons  haguer.es  escript  que,  en 


200  LETTRES  DE  MAXIMILIEN 

faveur  des  bons  et  loyaulx  services  que  nostre  bien  amé 
fourier  de  nostre  hostel,  Jaques  Kennessière,  dit  le  Sel- 
lier, nous  a  fait  dez  sa  jeunesse  et  fait  encoires  journel- 
lement, allentour  de  nostre  personne,  oudit  estât  de 
fourier  et  autrement,  nous  luy  avons  donné  les  offices 
de  garde  de  nostre  artillerie  ou  chasteau  de  Lille  et 
concierge  de  la  salle,  illec  comme  vacant  à  nostre  dis- 
posicion  par  le  trespas  de  feu  Hues  le  Maire,  et  requis 
de  lui  en  despeschier  par  delà  noz  lettres  patentes,  en 
tel  cas  pertinent.  Toutesvoyes  nous  entendons  que  en 
avez  pourveu  au  prouffit  d'autre ,  et  que  par  ce  ledit 
Jaques  ne  peut  joyr  de  nostredit  don.  Parquoy  et  que 
voulons  que  ledit  Jaques  joysse  d'icelluy  nostre  don 
avant  tous  autres ,  escripvons  devers  vous  et  vous  re- 
quérons que ,  sans  avoir  regard  au  don  par  vous  fait 
comme  dit  est ,  vous  faictes  despeschier  audit  Jaques 
noz  lettres  patentes  d'iceulx,  pour  en  joyr  comme  fai- 
soit  ledit  feu  Hues  en  son  vivant,  par  lesquelles  en  soit 
déporté  celluy  que  y  avez  commis  et  tous  autres  qui  y 
pourroient  mectre  empeschement;  car  nous  entendons 
tousjours  pourveoir  à  telz  offices  noz  vieilz  serviteurs. 
Parquoy  ne  vous  vueillez  désormais  tant  haster  de  les 
donner,  mais  nous  en  advertissez  avant  que  d'en  faire 
aucune  promesse.  A  tant,  très  chière  et  très  amée 
fille,  nostre  Seigneur  soit  garde  de  vous. 

Donné  en  nostre  camp  à  Longhar,  le  xve  jour 
d'octobre,  l'an  xvc  neuf.  Per  Regem.  —  Plus  bas, 
Renner. 


ET  DE  MARGUERITE  SA  FILLE.  —1509.         201 


151.— MAXIMILIEN  A  MARGUERITE. 

Jacques ,  seigneur  de  Licques  ,  est  nommé  échanson  de  l'archiduc 

avec  faculté  de  retourner  dans  ses  foyers  à  cause  de  son  état  de 

maladie.  —  (  Original.  ) 

(Au  camp  de  Castelz,  le  18  octobre.) 

DE  PAR  L'EMPEREUR. 

Très  chière  et  très  amée  fille,  pour  ce  que  aprez 
que  nostre  amé  et  féal  escuier,  Jacques,  seigneur  de 
Licques,  nous  a,  en  ceste  nostre  présente  guerre  contre 
noz  ennemis  vénissians,  bien  honnestement  et  deuement 
servy,  et  en  sorte  que  sommes  bien  contens  de  lui,  et 
icellui  estant  fort  pressé  et  traveillié  de  maladie  et  dé- 
bilité, et  aussi  à  sa  requeste,  lui  avons  donné  congié  et 
licence  retourner  en  sa  maison  et  demeure;  lequel, 
pour  icellui  et  autres  agréables  services  qu'il  nous  a 
faiz  tant  vers  nostre  très  chier  et  très  amé  filz  le  feu 
roy  de  Castille,  que  Dieu  absoille,  que  autrement,  et 
espérons  que  encoires  nous  fera,  avons  retenu  et  rete- 
nons de  la  maison  et  fait  couchier  en  estât  d'eschan- 
chon  de  nostre  très  chier  et  très  amé  filz  l'archiduc. 
A  tant,  etc. 

Donné  en  nostre  camp  de  Castelz ,  le  xvine  jour 
d'octobre  xvc  neuf.  Per  Regem. 

132.  —  MAXIMILIEN  A  MARGUERITE. 

L'Empereur  recommande  à  sa  fille  Gauvein  de  Grantmont.  — 
(  Original.  ) 

(  Ve'ronne,  le  24  octobre.  ) 

Très  chière  et  très  amée  fille ,  pour  ce  que  nostre 
chier  et  bien  amé  escuier,  Gauvein  de  Grantmont, 

vostre  serviteur ,  s'est  bien  et  honnestement  employé 
per  deçà  en  nos tre  service,  nous  l'avons  en  singulière 
recommandacion.  Et  vous  requérons  que  pour  l'amour 
de  nous ,  le  vueillez  tousjours  tant  plus  avoir  pour  re- 
commandé. A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  en  nostre  ville  de  Véronne ,  le  xxiine  jour 
d'octobre,  Tan  xvc  ix.  Per  Regem.  —  Plus  bas, 
Renner. 


153.  —  MARGUERITE  A  MAXIMILIEN. 

Elle  mande  à  son  père  qu'étant  sur  le  point  de  partir  pour  Malines 
avec  le  prince  Charles ,  son  neveu  ,  elle  a  appris  que  les  prin- 
cesses ses  nièces  étaient  atteintes  de  la  petite  vérole.  En  consé- 
quence ,  ne  voulant  pas  exposer  le  jeune  prince  à  la  contagion  , 
elle  se  décide  à  demeurer  avec  lui  à  Bruxelles.  —  {Minute.) 

(Bruxelles,  le  29  octobre.) 

Mon  très  redoubté  seigneur  et  père,  très  humble- 
ment à  vie,  bonne  grâce  me  recommande. 

Monseigneur,  à  l'eure  que  monseigneur  mon  nep- 
^eur  et  moy  avyons  délibéré  d'aller  à  Malines  pour  y 
faire  la  feste  de  Toussains ,  et  le  surplus  de  l'yver ,  est 
survenu  que  madame  Isabeau ,  ma  niepce ,  a  prins  la 
petite  véreulle,  et  depuis  madame  Marye.  Et  encoires, 
Monseigneur,  cejourd'huy ,  me  sont  venues  nouvelles 
que  madame  Leonor  se  plaindoit  de  la  teste  ;  et  font 
doubte  les  médecins  qu'elle  ne  vienne  à  prendre  les- 
dites  véreulles.  Parquoy,  Monseigneur,  et  que  lesdits 
médecins  .client  que  ceste  maladye  est  contagieuse,  et 
que  monseigneur  mon  nepveur  la  pourroit  prendre, 
sont  d' ad  vis  quel/on  ne  doit  bouger  ny  mener  mondit 

seigneur  et  nepveur  à  Matines ,  pour  éviter  le  dangier 
desdites  véreulles ,  lesquelles  sont  fort  dangereuses 
mesmement  en  temps  d'y  ver,  à  cause  du  froit.  Et  à 
ceste  cause ,  monseigneur ,  et  avoyr  ouye  lesdits  méde- 
cins sur  cest  afFère,  aussi  qu'il  se  pourte  très  bien ,  ay, 
suivant  Padvis  desdits  médecins,  et  de  ceulx  estant 
autour  de  mondit  seigneur  et  nepveu ,  et  afin  d'évi- 
ter tous  dangiers  conclus  et  deslibéré  tenir  mondit  sei- 
gneur en  ceste  ville  ,  tant  et  jusques  à  ce  que  mesdites 
dames  mes  niepces  soient  du  tout  bien  guéryes,  et  que 
tous  dangiers  soient  dehors.  Desquelles  choses ,  Mon- 
seigneur, en  toute  humilité,  vous  ay  bien  voulu  averty, 
vous  suppliant  les  prendre  de  bonne  part ,  et  sur 
icelles  et  autres  choses  me  mander  et  commander  voz 
bons  plésirs  pour  à  iceulx  obéyr  de  mon  povoir.  Aydant 
nostre  Seigneur,  auquel  je  prie  qui,  mon  très  redoubté 
seigneur  et  père,  vous  doint  bonne  vie  et  longue,  avec 
l'entier  accomplissement  de  vos  très  haulx  et  vertueux 
désirs. 

Escript  à  Bruxelles,  le  xxixe  d'octobre  xvc  îx. 


154.  —  MAXIMILIEN  A  MARGUERITE. 

L'Empereur  confère  «à  Jean  Isaac  l'office  d'échevin  du  Franc  de 
Bruges.  —  (Original.) 

(Ary,  le  30  octobre.) 
DE  PAR   L'EMPEREUR. 

Très  chière  et  très  amée  fille,  pour  le  bon  rapport 
que  fait  nous  a  esté  de  la  personne  de  nostre  bien  amé 
Jehan  Ysaac ,  et  en  récompense  des  bons  et  agréables 
services  qu'il  nous  a  faiz  et  encoires  fait  soubz  nostre 

amé  et  féal  cousin  ,  le  seigneur  de  Fiennes  x,  nous  vous 
requérons,  et  néantmoins  ordonnons  bien  expressé- 
ment que ,  sans  de  nous  attendre  aultre  ne  plus  ample 
ordonnance,  ne  commandement  que  cestes,  vous 
faictes  à  icelluy  Jehan  Ysaac  expédier  noz  lettres  pa- 
tentes en  forme  deue  de  l'office  et  estât  de  eschevin  du 
terroir  de  Franc,  pour  par  ledit  Jehan  Ysaac  en  joyr, 
ou  lieu  d'ung  nommé  Josse  Van  Lesseve ,  puis  nagaires 
terminé  vie  par  mort  ou  d'ung  aultre  dont  ne  sçavons 
le  nom  aussi  trespassé  le  mesme  jour ,  tant  qu'il  nous 
plaira  et  jusques  à  notre  rappel.  Car  ainsi  nous  playt- 
il  ;  sy  n'y  veuilliez  faire  faulte.  Très  chière  et  très  amée 
fille ,  nostre  Seigneur  vous  ayt  en  sa  saincte  garde. 

Donné  en  nostre  place  de  Ary ,  le  pénultiesme  jour 
d'octobre  xvc  ix.  Per  Regem.  —  Plus  bas,  Renner. 


155.  —  MAXIMILIEN  A  MARGUERITE. 

Pieter  Clais  Zon  est  confirmé  dans  l'office  de  prévôt  des  maréchaux. 
—  (  Original.  ) 

(Roveredo,  le  1er  novembre.) 

Très  chière  et  très  amée  fille,  nous  avons  pieça  receu 
voz  lettres  par  lesquelles  nous  advertissez  Pieter  Clais 
Zon  avoir  esté  par  ci-devant  pourveu  par  feu  nostre  très 
chier  et  très  amé  fîlz,  le  roy  Dom  Philippe,  d'estat  de 
prévost  des  mareschaulx  ;  et  que  combien  dernière- 
ment, à  la  confirmation  que  feismes  des  officiers  de  noz 
pays  de  par  delà ,  la  confermation  d'icellui  estât  nous 
ait  esté  requise ,  néantmoins  nous  n'y  avions  encoires 

'  Jacques  de  Luxembourg,  seigneur  de  Fiennes,  chevalier  de  la 
Toison-d'Or,  gouverneur  général  de  Flandre  et  d'Artois. 

rien  ordonné;  parquoy  et  qu'il  est  fort  nécessaire  par 
delà  estre  pourveu  audit  estât  ,  pour  le  bien  des  pays , 
nous  requérez  y  vouloir  ordonner.  A  ces  causes,  dési- 
rant le  bien  de  nosdits  pays  de  par  delà  ,  vous  adver- 
tissons  présentement  que  sommes  bien  contens  que 
ledit  Pieter  Clais  Zon  soit  entretenu  et  confermé  oudit 
estât  de  prévost  des  marischaulx,  aux  gaiges  de  vin 
patars  par  jour,  et  selon  la  première  retenue  qu'il  en 
a  eu  de  nostredit  feu  filz ,  et  que ,  en  ensuivant  ce,  luy 
enfaictes  despechier  nosdites  lettres  de  confirmacion  en 
tel  cas  pertinentes.  A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  en  nostre  ville  de  Rouvey,  le  premier  jour 
de  novembre,  l'an  xvc et  ix.  Per Regem.  —  Plus  bas, 
Rentier. 


156.  —  MAXIMILIEN  A  MARGUERITE. 

Le  docteur  Pavie  nommé  confesseur  de  l'archiduc  Charles,  et  l'un 
des  exécuteurs  testamentaires  de  Philippe,  roi  de  Castille,  en 
remplacement  de  l'évêque  de  Salubrie ,  décédé.  L'Empereur 
consent  que  les  Vénitiens  envoient  des  députés  à  la  prochaine 
journée  de  Mantoue.  Il  s'étonne  de  l'alliance  que  certains  princes 
d'Allemagne  veulent  contracter  avec  Charles  de  Gueldre  qui  est 
au  ban  de  l'empire.  Il  insiste  pour  l'envoi  des  sommes  néces- 
saires au  paiement  de  ses  gens  d'armes  qui  menacent  de  le 
quitter,  si  on  diffère  leur  solde.  Ne  peut  faire  droit  à  la  demande 
de  la  cure  de  la  Gonde  pour  le  prévôt  de  Cassel.  Confère  une 
chanoinie  d'Aire  à  sire  Galois  Le  Vasseur.  —  {Original.  ) 

(JRoveredo,  le  2  novembre.) 

Très  chière  et  très  amée  fille ,  nous  avons  depuis  na- 
guères  receu  certaines  voz  lettres,  entre  lesquelles  nous 
escripvez  que ,  au  moyen  du  trespas  de  feu  l'évesque 

de  Salubrye,  lequel  avions  constitué  en  estât  de  con- 
fesseur de  nostre  très  chier  et  très  amé  filz  ,  l'archiduc 
Charles ,  et  prescheur  de  son  hostel ,  il  est  besoing , 
pour  le  bien  de  nostredit  filz  et  de  nostre  maison  de 
Bourgongne,  pourveoir  audit  estât  de  personne  à  ce 
ydoineet  souffisant.  Parquoy,  par  l'advis  des  principaulx 
estans  lez  vous,  aviez  regardé  de  quel  personnaige  de 
par  delà  Ton  se  pourroit  servir  en  iceHui  estât  et ,  en 
ensuivant  ce,  nous  en  nommez  deux  par  vosdites 
lettres ,  nous  requérant  pour  les  causes  au  long  con- 
tenues en  icelle  de  vouloir  pourveoir  audit  estât  de 
confesseur,  l'un  d'iceulx  deux  personnaiges,  et  sur 
tout  vous  signiffier  nostre  bon  plésir. 

Et  pour  ce ,  très  chière  et  très  amée  fille ,  que  dési- 
rons bien  la  promocion  audit  estât  de  confesseur  d'un 
homme  à  ce  ydoine  et  souffisant,  et  qu'entendons,  tant 
par  vosdites  lettres  que  par  les  bons  rapports  que  nous 
ont  estez  faiz  des  bonnes  meurs  et  souffisances  du  doc- 
teur Pavye  ',  icellui  docteur  estre  propice  et  qualiffie 
audit  estât  de  confesseur ,  nous  vous  advertissons  que 
sommes  contens  et  voulons  qu'il  en  soit  pourvueu,  ou 
lieu  dudit  feu  évesque  de  Salubrye. 

P'autre  part ,  pour  ce  que  aucuns  des  exécuteurs  du 
testament  de  feu  nostre  très  chier  et  très  amé  filz ,  le 
roy  dom  Philippe  de  Castille,  que  Dieu  absoille,  sont 
allez  de  vie  à  trespas  depuis  certain  temps  ença,  entre 
lesquelz  ledit  évesque  de  Salubrye  en  estoit  ung,  et  que 
à  présent  il  n'y  en  a  que  deux  qui  vacquent  ne  enten- 
dent à  l'exécucion  d'icellui  testament,  nous,  désirant 

1  Michel  Pavie,  docteur  en  théologie,  chanoine  et  doyen  de  l'église 
de  Camhrai,  mort  à  Bruxelles  le  17  mai  i5ij.  Il  a  laissé  des  notes 
manuscrites  sur  Te'rence  et  sur  les  Commentaires  de  César. 

en  ce  pourveoir  au  soulaigement  et  ayde  desdits  deux 
exécuteurs,  voulons  que  ledit  docteur  de  Pavye  soit 
aussi  commis  exécuteur  du  testament  de  nostredit  feu 
filz ,  ou  lieu  dudit  feu  évesque  ,  et  que  de  cesdits  deux 
estats  vous  lui  en  faictes  despecher  par  delà  noz  lettres 
patentes  à  ce  pertinentes. 

Et ,  affin  que  le  testament  de  nostredit  feu  filz ,  le 
roy  dom  Philippe,  soit  tant  mieulx  exécuté ,  nous  vous 
requérons  que,  à  l'exécution  et  avancement  d'icellui , 
vous  vueillez  tenir  nostre  lieu  par  delà,  et  vous  y  em- 
ployer, durant  nostre  absence,  par  tous  les  meilleurs 
moyens  que  sçaurez  adviser. 

Nous  avons ,  d'autre  cousté ,  reçeu  une  voz  lettres , 
ensemble  une  copie  de  lettre  que  nostre  frère ,  le  roy 
d'Angleterre,  nous  vouloit  escripre,  et  par  icelle  vostre 
lettre  entendu  vostre  advis  sur  ce.  Surquoy  vous  ad- 
vertissons  que  le  hérault  de  nostredit  frère  est  depuis 
venu  devers  nous  à  tout  icelle  lettre,  et  que  sommes 
sur  ce  délibéré  consentir  aux  Vénissiens  qu'ilz  puissent 
envoyser  leurs  commis  et  depputez  à  la  prouchaine 
journée  de  Saint-Andrieu ,  qui  se  doit  tenir  à  Mantoua, 
avec  ceulx  de  la  lighe  ou  leurs  depputez. 

Semblablement,  nous  entendons  par  vosdites  lettres 
que,  pour  ce  que  aviez  esté  advertye  que  noz  cousins 
de  Cleves,  de  Juilliers  et  de  Gheldres ,  estoient  sur  faire 
quelque  traictié  et  aliance ,  ouquel  traictié  les  évesques 
de  Coulongne,  Munstre  et  Liège,  se  dévoient  aussi 
joindre,  vous  aviez  envoyé  devers  nostredit  cousin  de 
Cleves,  nostre  amé  et  féal  secrétaire  maistre  Anthoine 
de  Waudripont,  pour  en  sçavoir  et  enquerrela  vérité, 
et  y  luy  par  vous  oy,  nous  advertir  de  ce  que  en  trou- 
verez à  la  vérité. 

Surquoy  vous  voulons  bien  adverty  que  autresfois 
nous  avons  pouparlé  et  fait  commancer  quelque  aliance 
entre  nous ,  nostre  maison  de  Bourgongne  et  les  des- 
susdits princes,  mesmement  du  temps  que  nostre  frère, 
le  roy  de  France ,  nous  estoit  contre  ;  et  ne  sçavons 
bonnement  croire  que,  sans  nostre  sceu,  lesdits  princes 
voulsissent  faire  aucunes  aliances  avec  messire  Charles 
de  Gheldres,  veu  que  ledit  messire  Charles  est  ou  ban 
impérial ,  et  que  en  ce  faisant  ilz  feroient  contre  leur 
serement ,  et  par  ce ,  tous  leurs  pays  et  biens  seroient 
à  nous  assignez.  Néantmoins,  nous  désirons  que,  quant 
ledit  maistre  Anthoine  sera  de  retour,  vous  nous  ad- 
vertissez  à  diligence  de  ce  qu'il  aura  peu  sçavoir  de 
cestedite  matière;  et  nous  mectrons  peine  de,  selon 
ce,  en  brief  parbesoingner  sur  le  commencement  des- 
dites alliances. 

Par  autre  vosdites  lettres ,  nous  escripvez  que  les 
deniers  du  payement  de  noz  gens  d'armes  de  par  delà, 
dont  nagaires  vous  avons  bien  expressément  escript, 
auroient  esté  prestz.  Mais  pour  les  causes  au  long  dé- 
clairées  en  vosdites  lettres,  ilz  avoient  esté  employez 
en  autre  usaîge.  Toutesfois ,  ceulz  de  noz  finances  vous 
avoient  dit  qu'ilz  feroient  tant  que  deans  ung  mois  ou 
six  sepmaines  au  plus  tart  ledit  payement  seroit  prest. 

Surquoy,  très  chière  et  très  amée  fille ,  nous  semble 
que  vous  et  ceulx  de  nosdites  finances  entendez  peu  le 
dommaige  et  inconvénient  en  quoy,  à  l'occasion  du- 
dit  payement,  nouspovons  tomber,  combien  que  vous 
en  aions  bien  adverty  de  longtemps;  car  nosdits  gens 
d'armes  d'embas,  jaisoit  que  leurdit  payement  de  deux 
mois  ne  eschée  encoires  devant  quelques  jours,  ne 
font  autre  chose  que  nous  poursuyr  et  traveillier  pour 

leurdit  payement.  Et  tout  plat  nous  ont  fait  dire  qu'ilz 
ne  nous  serviront  plus  s'ilz  n'ont  prestement  ledit  paye- 
ment de  deux  mois;  et  que  plus  est,  au  moyen  des 
traignées  qui  ont  esté  faictes  en  leurdit  payement,  de- 
mandent avoir  de  nous  doresnavant  dix  florins  d'or 
par  cheval ,  ou  ilz  ne  nous  serviront  plus ,  mais  s'en 
retourneront  et  nous  habandonneront  en  noz  plus  grans 
afferes.  Parquoy  vous  requérons  très  acertes  que,  affin 
que  puissions  pourveoir  audit  payement  comment  il 
est  nécessaire,  vous  vueillez  fère  toute  extrême  dili- 
gence que  iceluy  payement  nous  soit  incontinent  en- 
voyé par  deçà,  et  le  plus  tost  qu'il  sera  possible;  car 
autrement  nous  congnoissons  bien  nous  en  advenir  de 
grans  dommaiges;  parce  que  à  cause  des  grans  charges 
que  avons  de  deniers,  nous  ne  povons  furnyr  à  icellui 
payement,  et  que  lesdits  gens  d'armes,  soubz  couleur 
de  ce  que  dit  est,  sont  totallement  résoluz  de  nous  faire 
du  regrec t  et  desservice. 

Au  regard  de  ce  que  nous  avez  escript  touchant  la 
promocion  qu'avons  faicte  à  nostre  amé  et  féal  secré- 
taire, maistre  Jaques  de  Banissis,  de  la  cure  de  la 
Gonde ,  nous  tenons  vous  avoir  assez  advertie  des  rai- 
sons pourquoy  nous  avons  pourvueu  d'icelle  cure  ledit 
maistre  Jaques.  Toutesvoyes,  nous  entendons  par 
vostredit  escript  les  raisons  qui  vousmennent  à  encoires 
une  fois  nous  recommander  nostre  conseiller,  lepres- 
vost  deCassel,  à  icelle  cure.  Et  combien,  très  chière 
et  très  amée  fille ,  que  soyons  aussi  enclins  que  vous  à 
le  récompenser  des  services  que  sçavons  et  entendons 
qu'il  nous  a  faiz  et  à  feu  nostredit  filz,  le  roy  dom  Phi- 
lippe ,  néantmoins ,  pour  ce  que ,  comme  desjà  vous 
avons  escript,  nous  nous  tenons  tenu  audit  maistre 
i.  14 

Jaques ,  à  cause  des  bons  services  qu'il  nous  a  de  long- 
temps fait,  et  que  feu  l'évesque  de  Cyber  in,  son  oncle, 
qu'il  le  nous  donna  pour  nostre  filz,  fut  du  plus  cause 
de  nostre  aliance  de  mariaige  à  nostre  bonne  com- 
paigne,  dame  Marye  de  Bourgoingne,  vostre  mère, 
que  Dieu  face  mercy ,  nous  vous  advertissons  que  vou- 
lons que  ledit  maistre  Jaques  ait  ladite  cure  de  la 
Gonde ,  et  que  d'icelle  luy  faictes  despescher  par  delà 
noz  lettres  patentes  à  ce  pertinentes,  ensemble  le 
mectre  en  possession  et  joyssance  de  ladite  cure,  comme 
en  tel  cas  appartient  ;  car  nostredit  conseiller  est  plus 
riche  que  luy,  et  desjà,  pourveu  de  deux  prévostez 
pour  à  tout  tousjours  povoir  mieulx  attendre  que  ledit 
maistre  Jaques  qu'il  n'a  nulz  biens.  Mais  nous  sommes 
contens  et  vous  donnons  povoir  par  cestes  que  de  la 
première  dignité  ou  aultre  bon  bénéfice  qu'il  vacquera 
d'icy  en  avant  par  delà,  vous  en  pourvéez  nostredit 
conseiller,  en  récompense  de  ses  services. 

Quant  à  la  recommandacion  que  nous  avez  fête  en 
faveur  désire  Galois  le  Vasseur,  chappelain  de  nostre 
amé  et  féal  escuyer,  le  seigneur  de  Castre,  à  celle  fin 
que  le  veuillons  pourveoir  de  la  chanoinie  et  prébende 
d' Ayre ,  naguères  vacante  à  nostre  disposicion  par  le 
trespas  de  feu  sire  Lanys  Porer,  nous  vous  advertis- 
sons que  tant,  pour  les  causes  au  long  contenues  en 
vosdites  lettres ,  que  autres  à  ce  nous  mouvants,  nous 
sommes  contens  que  ou  cas  dessusdit,  ledit  sire  Galois 
soit  pourvueu  de  ladite  prébende  d'Ayre,  et  vous  re- 
quérons que  lui  en  faictes  despechier  par  delà  noz 
lettres  patentes  à  ce  pertinentes.  A  tant,  très  chière 
et  très  amée  fille ,  nostre  Seigneur  soit  garde  de  vous. 

Escript  en  nostre  ville  de  Rouvey,  le  11e  jour  de 

novembre ,  Fan  xvc  et  îx.  Vostre  bon  père  Maxi.  — 
Plus  bas,  Rentier, 


157.  __ .  MAXIMILIEN  A  MARGUERITE. 

L'Empereur  mande  à  sa  fille  et  aux  gens  de  ses  finances  de  faire 
solder  ce  qui  reste  dû  au  seigneur  de  Reux.  —  (  Original.  ) 

(Roveredo,  le  2  novembre.) 
DE  PAR  L'EMPEREUR. 

Très  chière  et  très  amée  fille,  et  chiers  et  féaulx, 
nostre  amé  et  féal  cousin,  le  seigneur  de  Reulx,  nous  a 
présentement  remonstré  que,  de  la  somme  de  vim  vic 
IIHxxx  florins  de  xn  groz  de  nostre  monnoye  de  Flandre 
le  florin,  que  lui  estoit  deu  et  dont,  au  congié  que  prins- 
mes  de  tous,  à  nostre  partement  d'Anvers,  vous  ordon- 
nasmes  sur  ce  l'appoinctier,  vous  ne  l'avez  encoires  ap- 
poinctié  que  de  nm  desdits  florins  et  que  la  reste  lui 
est  encoires  deue,  ainsi  que  plus  au  long  est  contenu 
en  ung  billet  que,  à  celle  cause,  il  vous  a  présenté  par 
nostre  charge  et  commandement,  et  ensuivant  ce  que 
vous  en  avons  ordonné,  à  nostre  partement  de  par  delà, 
comme  dit  est,  nous  requérant,  considéré  les  grans 
fraiz  et  despens  qu'il  lui  convient  à  présent  avoir  et 
supporter  pour  nostre  service ,  le  vouloir  faire  payer  et 
contenter  d'icelle  reste  ou  l'en  appoinctier,  ainsi  que 
bon  nous  sembleroit.  Parquoy ,  très  chière  et  très  amée 
fille,  et  que  trouvons  ladite  requeste  estre  raisonnable, 
aussi  que  sçavons  nostredit  cousin  avoir  et  soustenir 
journellement  de  grans  fraiz  et  despenz  pour  nostredit 
service,  à  ces  causes  escripvons  présentement  devers 
vous  et  vous  requérons  et  néantmoins  ordonnons  à 

vous  de  noz  finances  que  appoinctez  icellui  nostredit 
cousin  de  ce  que  trouverez  lui  estre  deu  d'icelle  reste, 
pour  en  estre  payé  sur  deux  ou  trois  années  advenir  et 
de  telz  deniers  que  adviserez,  car  ainsi  nous  plaist-il. 
A  tant,  très  chière  et  très  amée  fille,  et  chiers  et  féaulx, 
nostre  Seigneur  soit  garde  de  vous. 

Donné  en  nostre  ville  de  Rovereyt ,  le  11e  jour  de 
novembre ,  l'an  mil  vc  et  neuf.  —  Per  Regem. 


158.  —  MAXIMÏLIEN  A  MARGUERITE. 

Il  lui  recommande  Guillaume  de  Pavisson  pour  un  office  dans  la 
maison  de  l'archiduc.  —  (Original.) 

(Roveredo,  le  3  novembre.) 

Très  chière  et  très  amée  fille ,  pour  ce  que  Guillame 
de  Pavisson ,  escuier,  a  parcidevant  servy  feu  nostre 
très  chier  et  très  amé  filz  le  roy,  dom  Philippe  de  Cas- 
tille  ,  que  Dieu  absoille ,  en  estât  de  gentil-homme  de 
sa  maison  et  que  nostre  cousin ,  le  seigneur  Constan- 
tin, son  oncle,  le  nous  a  fort  recommandé  à  celle  fin 
que  le  vueillons  entretenir  ou  service  de  nostre  très 
chier  et  très  amé  filz  l'archiduc  Charles;  à  ces  causes, 
nous  l'envoyons  par  delà  et  vous  requérons  que  le  faic- 
tes  entretenir  ou  service  de  nostredit  filz  en  l'un  des 
quatre  estaz  de  sa  maison ,  et  pour  ce  donner  les  gaiges 
y  appartenant,  jusques  à  ce  que  y  aurons  autrement 
ordonné  et  mesmement  sur  l'estat  de  nostredit  filz 
Charles;  car  nostre  plésir  est  tel.  A  tant,  très  chière 
et  très  amée  fille,  nostre  Seigneur  soit  garde  de  vous. 

Donné  en  nostre  ville  de  Rovereyt,  le  111e  jour  de 
novembre ,  l'an  mil  vc  et  neuf.  Per  Regem.  —  Plus 
bas ,  Renner. 

159.  _  MAXIMILIEN  A  MARGUERITE. 

Il  lui  recommande  Jehan  Bontemps,  seigneur  de  Salans,  trésorier 
des  finances ,  qui  a  été  fait  prisonnier  par  les  Vénitiens.  — 
(  Original.  ) 

(Roveredo,  le  8  novembre.) 

Très  chière  et  très  amée  fille,  nous  croyons  que 
soyez  advertie  de  la  prinse  et  détemption  de  nostre  amé 
et  féal  conseiller  et  trésorier  général  de  noz  domaines 
et  finances  enBourgoingne,  le  seigneur  de  Salans,  Jehan 
Bontemps,  par  les  Véniciens,  noz  ennemis,  dont  il 
vous  dépleait;  et  doubtant  que  à  raison  de  sadite  dé- 
temption ou  autrement  ne  vuillez  commettre  et  insti- 
tuer ung  autre  en  son  estât,  escripvons  présentement 
devers  vous  et  vous  requérons  très  affectueusement 
que  vous  vuillez  servir  dudit  seigneur  de  Salans,  en  le 
continuant  oudit  estât  de  trésorier  et  aussi  en  l'office 
de  cappitainne  en  nostre  cité  de  Besançon,  ainsi  et  par 
la  manière  que  l'avons  commis  et  institué  par  noz  let- 
tres patentes;  et  après  sa  délivrance  l'envoyrons  de- 
vers vous  dont  sur  ce  de  vostre  vouloir  nous  vuillez 
escripre.  En  quoy,  avec  ce  que  serez  bien  et  loyale- 
ment servie  de  luy,  vous  nous  ferez  chose  très  agréable 
et  nostre  volenté. 

Donné  en  nostre  ville  de  Rouveret,  le  huitième  jour 
de  novembre  xvc  et  ix.  Vostre  bon  père  Maxi.  —  Plus 
bas,  Hannart, 

160.  —  MAXIMILIEN  A  MARGUERITE. 

Reprise  d'une  ville  sur  l'armée  impériale.  Échec  des  Vénitiens 
devant  Vérone.  —  (  Original.  ) 

(La  Pierre,  le  26  novembre.) 

Très  chière  et  très  amée  fille ,  nous  vous  advisons 
corne  noz  enemis  sont  venuz  en  grande  puissance  de- 
vant nostre  ville  et  cité  de  (illisible)  par  trahison  et 
entendement  qu'ilz  avoient  dedans  icelle ,  Font  entre- 
prise et  après  sont  venuz  devant  nostre  cité  de  Vé- 
ronne  pensant  semblablement  la  gaingnier  par  trahi- 
son. Mais  nous  avions  si  bien  pourveu  dedens  et  noz 
gens  se  sont  si  bien  portez  qu'ilz  n'y  ont  peu  riens 
faire. 

Nous  rassemblons  nostre  armée  et  tirons  cejour- 
d'huy  audit  Véronne  ;  et  se  viennent  les  François  join- 
dre avec  nous  et  sommes  délibérez  incontinent  tirer 
contre  nosdits  ennemis  et  espérons  y  faire  quelque  bon 
exploit  et  vous  en  faire  savoir  de  bonnes  nouvelles.  A 
tant ,  très  chière  et  très  amée  fille ,  nostre  Seigneur 
vous  ait  en  sa  garde. 

EscrLpt  en  nostre  chasteau  de  La  Pierre,  le  xxve  jour 
de  novembre  xvc  ix. 

P.  S.  Et  combien  que  noz  gens  d'armes  aient  esté  déans  en- 
viron de  vm,  toutes  voyes  le  peuple  a  esté  tous  si  desloyaulx 
qu'ilz  ont  esté  contrains  vuydier  dehors  par  appoinctement 
sans  nulle  perte. 

Vostre  bon  père  Maxi.  —  Plus  bas,  Renner. 

161.  —  MAXIMILIEN  A  MARGUERITE. 

Gérard  de  Pleine  est  nommé  chancelier  du  Brabant,  au  lieu  de 
Jehan  Le  Sauvaige.  —  (  Original.  ) 

(Au  château  de  Stain,  le  26  novembre.) 

Très  chière  et  très  amée  fille ,  nous  vous  escripvons  , 
par  autres  noz  lettres,  comme  désirons  que  nostre  amé 
et  féal  chevalier  cliancellier  de  Brabant ,  messire  Jehan 
Sauvaige,  demeure  continuellement  auprès  de  vous,  et 
que  pour  ce  ses  gaiges  de  premier  président  luy  soient 
haulsez  et  acreuz,  ainsi  que  congnoistrez  luy  estre  né- 
cessaire pour  soy  entretenir  honnestement  et  garder 
l'honneur  d'icellui  estât,  sans  qu'il  s'empesche  plus 
dudit  estât  de  chancellier;  parquoy  sera  besoing  de 
pourveoir  d'un  autre  audit  estât  de  chancellier  de  Bra- 
bant. Et  pour  ce  que  ne  trouvons  par  delà  personne 
qu'il  nous  soit  plus  agréable  audit  estât  de  chancellier, 
que  maistre  Gérard  de  Plaine  ,  seigneur  de  la  Roiche , 
nous  voulons  que  dudit  estât  de  chancellier  vous  luy 
faictes  despescher  par  delà  nos  lettres  patentes  de  com- 
mission pour  tenir  et  desservir  icellui  estât,  par  ma- 
nière de  provision. 

Aussi  que  ledit  seigneur  de  la  Roiche  preste  vm  li- 
vres et  que  lettres  de  sceurté  luy  en  soyentdespeschées 
à  présent,  que  ne  le  désappoincterons  ou  débouterons 
dudit  estât  de  chancellier,  qu'il  ne  soit  premier  rem- 
boursé desdits  vm  livres  ;  lesquels  vm  livres  voulons  et 
entendons  qu'ils  soient  employez  au  paiement  des  gens 
d'armes  de  par  delà  qui  sont  icy  devers  nous,  dont 
vous  advertissons  pour  selon  ce  vous  reigler.  A  tant, 

très  chière  et  très  amée  fille ,  nostre  Seigneur  soit 

garde  de  vous. 

Escript  en  nostre  chasteau  de  Stain ,  le  xxvie  jour 
de  novembre,  Fan  xvc  ix.  Per  Regem.  —  Plus  bas, 
Renner. 


162.  —  MAXIMILIEN  A  MARGUERITE. 

L'Empereur  veut  que  le  président  Jehan  Le  Sauvaige  réside  auprès 
de  Marguerite  ,  et  que  ses  gages  soient  augmentés.  —  (  Orig.  ) 

(Au  château  de  Stain,  le  26  novembre.) 

Très  chière  et  très  amée  fille,  et  chiers  et  féaulx, 
pour  ce  qu'il  n'est  bonnement  possible  à  nostre  amé 
et  féal  chevalier  chancellier  de  Brabant ,  messire  Jehan 
Sauvaige  *,  de  vaquer  ne  entendre  aux  affaires  de  nos- 
tredite  chancellerie  de  Brabant,  ne  à  ceulx  qui  jour- 
nellement surviennent  à  vous,  nostredite  fille,  pour 
les  affaires  de  nous ,  nostre  très  chier  et  très  amé  filz 
l'archiduc  Charles ,  et  tous  nos  pays  de  par  delà,  à  quoy 
nous  l'avions  commis  et  ordonné  comme  nostre  pre- 
mier président ,  et  que  désirons  nous  servir  dudit  mes- 
sire Jehan  auprez  de  vous,  nostredite  fille,  et  qu'il  y 
face  continuelle  résidence ,  sans  ce  qu'il  s'empesche  de 
plus  grant  charge  et  de  nosdites  affaires  dessusdites ,  et 
aussi  que  congnoissons  bien ,  les  gaiges  que  luy  avons 
ordonné  dudit  estât  de  nostre  premier  président  non 
estre  souffisant  pour  son  entretenement  celle  part.  A 
ces  causes  ,  vous  requérons  et  néantmoins  ordonnons 
à  vous    de  noz  finances   que  advisez  de  haulcer  et 

'  Jehan  Le  Sauvaige,  chevalier,  président  de  Flandre,  puis  chan-^ 
celier  de  Brabant,  de  Bourgogne,  d'Espagne-, 

acroistre  audit  messire  Jehan  sesdits  gaiges  de  nostre 
premier  président ,  comme  congnoistrez  luy  estre  né- 
cessaire pour  soy  entretenir  honnestement  alentour  de 
vous,  nostredite  fille,  et  garder  l'honneur  audit  estât 
appartenant ,  sans  se  plus  empeschier  dudit  estât  de 
chancellier;  car  nostre  plésir  est  tel.  A  tant,  très 
chière  et  très  amée  fille,  et  chiers  et  féaulx ,  nostre  Sei- 
gneur soit  garde  de  vous. 

Escript  en  nostre  chasteau  de  Stain ,  le  xxvie  jour 
de  novembre ,  l'an  xvc  ix.  Per  Regem.  —  Plus  bas , 
Renner. 


165.  —  MAXIMILIEN  A  MARGUERITE. 

L'Empereur  a  recommandé  François  de  Melun  pour  Tévèché 
d'Arras.  Cure  de  Harlem  donnée  au  prévôt  de  Cassel ,  la  pré- 
voie de  Saint-Pierre  de  Louvain  à  Conrard  Renner,  et  une  pré- 
bende de  Courtrai  au  neveu  du  seigneur  de  Chièvres.  Enfin  , 
Jehan  Geylart  est  pourvu  d'une  chapelle  à  Flobecq,  Guillaume 
Isaac  d'un  canonicat  à  Tenremonde ,  et  Philipot  Loubart  d'un 
personnat  en  Brabant  :  tous  bénéfices  vacants  par  la  mort  de 

l'évèque  d'Arras. 

(Trente,  le  1er  de'cembre.) 

Très  chière  et  très  amée  fille.  Nous  avons  receu  les 
lettres  que  nous  avez  escript  touchant  les  bénéfices  que 
feu  l'évesque  d'Arras  *  tenoit  en  son  vivant  à  nostre 
collation.  Sur  quoy,  quant  à  l'éveschié  d'Arras,  nous 
sommes  bien  contens  et  le  désirons  que  nostre  amé  et 

1  Le  prélat  qui  cumulait  tous  ces  bénéfices  était  aussi  archidiacre 
de  Bruxelles  en  l'église  de  Cambrai.  Il  se  nommait  Nicolas  de  Ruistre. 
Après  avoir  été  conseiller  de  Charles-le-Téméraire,  de  Marie  de  Bour- 
gogne et  de  l'archiduc  Philippe,  il  fut  élu  évêque  d'Arras  en  i5oi? 
et  mourut  à  Malines  en  i5og. 

féal  conseiller,  messire  François  de  Melun  l'ait;  et  à 
celle  cause  en  avons  escript  en  sa  faveur  et  recomman- 
dation à  nostre  saint  Père  le  pape  et  à  nostre  frère  le 
roy  de  France. 

En  tant  qu'avez,  en  vertu  du  povoir  que  vous  avions 
donné,  pourveu  nostre  conseiller  le  prévost  de  Cassel 
de  la  cure  de  Haerlem,  nous  ne  vouldrions  pas  aller  au 
contraire  et  en  sommes  contens,  combien  que  de  pieça 
l'eussions  promisse  à  nostre  secrétaire  maistre  Jehan 
Collauer,  lequel  à  celle  cause  nous  en  a  à  présent  fort 
sollicité. 

A  raison  de  quoy,  et  pour  contenter  sur  ce  ledit 
Collauer  de  nostredite  promesse,  luy  avons  accordé  la 
prévosté  de  Saint-Pierre ,  en  nostre  ville  de  Louvain, 
dont  nous  aviez  escript  en  faveur  du  neveu  de  nostre 
cousin,  le  seigneur  de  Chierves,  en  quoy  ne  vous  sça- 
vions  complaire  au  moyen  des  promesses  avantdites  ; 
car  en  entretenant-  audit  docteur  Collauer  nostredite 
promesse  de  ladite  cure  de  Haerlem,  il  eust  convenu 
aussi,tpar  vertu  du  povoir  que  vous  avions  donné  tou- 
chant nostredit  conseiller  prévost  de  Cassel,  pourveoir 
icelluijprévost  de  ladite  prévosté  de  Louvain. 

Et  pour  aucunes  causes  et  raisons  qui  à  ce  ont  meu 
ledit  docteur  Collauer  dont  il  nous  a  amplement  in- 
formé, il  a  appoincté  avec  nostre  amé  et  féal  le  docteur 
Conrard  Renner,  frère  de  nostre  amé  et  féal  secrétaire, 
maistre  Jehan  Renner,  que  icellui  docteur  Conrard 
auroit  à  son  prouffit  ladite  prévosté  et  requis  que  en 
voulsissions  estre  content,  et  pour  ce  que  ledit  appoinc- 
tement  nous  a  bien  pieu,  car  nous  désirons  la  promo- 
tion et  avancement  en  sainte  Eglise  dudit  docteur  Con- 
rard ,  en  faveur  mesmement  de   sondit  frère ,  à  ces 

causes  nous  avons  fait  despescher  audit  docteur  Con-^ 
rard  noz  lettres  de  don  d'icelle  prévosté  de  Louvain 
que  vous  envoyons  présentement  signée  de  nostre 
main,  et  vous  requérons  que  par  nostre  chancellier  de 
Brabant,  vous  les  faictes  sceller  et  après  délivrer  à  nos- 
tre amé  et  féal  secrétaire  et  audiencier,  maistre  Phi- 
lippe Haneton  ,  sans  pour  le  droit  du  scel  d'icelle  en 
souffrir  prendre  aucune  chose;  car  nostre  plésir  est,  et 
voulons  que  ledit  docteur  Conrard  en  soit  tenu  quitte 
et  exempt. 

Et  affin  que  nostredit  cousin  de  Chierves  soit  pour 
ceste  fois  aussi  contenté,  nous  avons  accordé  et  accor- 
dons par  cestes  à  sondit  neveu,  ou  lieu  de  ladite  pré- 
vosté de  Louvain ,  la  prébende  et  chanoinie  de  Cour- 
tray,  vacant  à  nostre  disposition  par  le  trespas  dudit 
feu  évesque,  et  ce  pour  tousjours  povoir  mieulx  atten- 
dre la  promotion  de  quelque  dignité  par  delà.  Car, 
comme  nous  entendons,  il  est  encoires  jeune  assez  et 
l'aurons  adez,  en  faveur  de  nostredit  cousin,  pour  re- 
commandé. De  quoy  vous  requérons  que  advertissez 
nostredit  cousin  et  que  à  sondit  neveu  faictes  despes- 
cher par  delà  noz  lettres  patentes  de  ladite  chanoinie 
de  Courtray,  comme  en  tel  cas  appartient.  Quant  à  la 
promocion  qu'avez  faicle  à  sire  Jehan  Geylart  de  la 
chappelle  de  Flobecq,  pour  les  raisons  au  long  con- 
tenues en  vosdites  lettres,  nous  en  sommes  bien  contens 
et  l'avons  agréable. 

En  oultre,  nous  avons  donné  et  accordé  à  Guillaume 
Isacq,  clerc  de  nostre  trésorier  Willingher,  la  chanoi- 
nie de  Terremonde  comme  vacant  par  le  trespas  dudit 
feu  évesque. 

D'autre  part,  nostre  fourrier  Philippot  Lombart 

nous  a  humblement  requis  que,  en  faveur  et  récom- 
pence  de  ses  services,  et  qu'il  n'a  joy  du  don  que  luy 
avions  fait  de  la  consiergerie  de  nostre  maison  de  Ma- 
lines,  nous  luy  vueillions  accorder  quelque  person- 
naige  ■  que  ledit  feu  évesque  avoit  en  son  vivant  en  la 
Campigne  de  nostre  pays  de  Brabant.  Pourquoy  nous, 
ce  considéré  et  mesmement  les  services  qu'il  nous  fait 
journellement  à  grant  peine  et  traveil  et  espérons  que 
encoires  faire  doye,  à  icellui  Philippot  avons  octroyé 
et  accordé  ledit  personnaige  pour  sa  personne,  en  tant 
qu'il  le  peut  tenir  et  qu'il  soit  à  nostre  disposition,  ou- 
quel  cas  vous  requérons  que  luy  en  faictes  despescher 
par  delà  noz  lettres  patentes  à  ce  requises.  A  tant,  etc. 

Escript  en  nostre  cité  de  Trente,  le  premier  jour  de 
décembre,  l'an  xvc  ix. 

P.  S.  Combien  que  vous  escripvons  que  vous  envoyons  noz 
lettres  du  don  de  la  prévosté  de  Louvain ,  néantmoins  nous 
voulons  que  les  faictes  despescher  par  delà  pour  ledit  doc- 
teur Conrard. 

Vostre  bon  père ,  Maxi.  —  Plus  bas,  Botechou. 


164.  —  MAXIMILIEN  A  MARGUERITE. 

L'Empereur  invite  sa  fille  à  bien  accueillir  l'évêque  de  Badajoz  qui 

se  rend  auprès  d'elle  pour  faire  partie  du  conseil  de  l'Empereur. 

—  (  Original.  ) 

(Bolzanne,  le  12  décembre.) 

Très  chière  et  très  amée  fille ,  nous  avons  naguères 
escript  à  l'évesque  de  Badaxos  que  sa  venue  de  par 
delà  nous  estoit  agréable  et  qu'il  se  tint  devers  vous  et 

1  Personnat,  dignité  supérieure  dans  certaines  églises  cathédrales 
ovi  collégiales. 

que  de  ce  vous  advertissons  ce  qui  a  esté  obmis  faire. 
Pourquoy  présentement  vous  en  advisons ,  et  veu  que 
ledit  évesque  est  d'une  des  plus  grand  maisons  d'Es- 
paigne ,  vous  requérons  que  le  recueilliez  et  traittiez 
favorablement;  et  pour  ce  qu'il  souloit  estre  du  conseil 
de  feu  nostre  très  chier  et  très  amé  filz,  le  roy  dom  Phi- 
lippe de  Castille,  que  Dieu  absoille,  voulons  que  l'ap- 
peliez en  nostre  conseil  devers  vous  mesmement  es 
choses  et  affaires  d'Espaigne.  Très  chière  et  très  amée 
fille,  nostre  Seigneur  vous  ait  en  sa  garde. 

Escript  en  nostre  ville  de  Bolsaenne,  le  xne  jour  de 
décembre  xvc  ix.  Per  Regem.  —  Plus  bas,  Hannart. 


165.  —  MAXIMILIEN  A  MARGUERITE. 

Il  lui  mande  qu'il  a  donné  ,  à  ses  envoyés  en  France  ,  pouvoir  de 
traiter  l'affaire  de  Gueldre.  Il  désire  que  la  princesse  Marie 
d'Angleterre  soit  reçue  suivant  son  rang.  —  (  Original.  ) 

(Bolzanne,  le  14  décembre.) 

Très  chière  et  très  amée  fille ,  nous  avons  receu  les 
lettres  que  nous  avez  naguères  escript  touchant  l'affère 
de  Gheldres. 

Surquoy  vous  advertissons  que,  trois  ou  quatre  jours 
avant  la  récepcion  de  vosdites  lettres,  nous  avons  fait 
despeschier  noz  lettres  de  povoir  de  ceste  matière,  sur 
noz  conseilliez  estans  de  par  nous  devers  nostre  frère 
le  roy  de  France,  et  icellui  nostre  povoir  envoyé  avec 
instructions  et  mémoires  sur  ce ,  pour,  ensuivant  ce , 
besoingner  oudit  affère. 

Quant  à  ce  que  nous  avez  aussi  escript  de  dame  Marie 
d'Angleterre,  nous  désirons  bien  et  sommes  contens 

qu'elle  vienne  en  noz  pays  d'embas,  luy  furnissant  pour 
l'entretenement  de  son  estât,  ainsi  que  de  ce  nous  avez 
mandé  et  escript.  A  tant,  très  chière  et  très  amée  fille, 
nostre  Seigneur  qu'il  soit  garde  de  vous. 

Escript  en  nostre  ville  de  Bolzanne,  le  xime  jour  de 
décembre,  l'an  xvc  ix.  Vostre  bon  père  Maxi.  —  Plus 
bas,  Renner. 


166.  —  MAXIMILIEN  A  MARGUERITE. 

Office  d'huissier  de  l'archiduc  conféré   à  Jehan  Marlot ,  dit  Des- 
chiens ,  qui  est  autorisé  à  s'absenter  pour  aller  voir  sa  femme  et 

ses  enfants.  —  (  Original.  ) 

(Bolzanne,  le  15  décembre.) 

Très  chière  et  très  amée  fille,  pour  les  bons  et  loyaulx 
services  que  Jehan  Marlot  dit  Deschiens  a  parcidevant 
faiz,  dez  sa  jeunesse,  à  feu  nostre  très  chier  et  très  amé 
filz,  le  roy  dom  Philippe  de  Castille,  que  Dieu  absoille, 
en  tous  ses  voiiaiges  quelz  qu'ilz  aient  esté,  et  à  nous 
aussi,  en  estât  de  fourrier  comme  autrement  et  fait 
encoires  journellement ,  nous  avons  pour  ces  causes 
et  luy  donner  entretiennement  par  delà  pour  ses  an- 
ciens jours,  ouctroyé  et  accordé  de  long-temps  audit 
Jehan  Deschiens,  Testât  d'huissier  de  nostre  filz  l'ar- 
chiduc Charles,  et,  en  ensuivant  ce,  fait  inscripre  oudit 
estât  en  Testât  qu'avons  commancé  faire  pour  les  offi- 
ciers de  la  maison  de  nostredit  filz  Charles  ;  et  pour  ce 
que  luy  avons  présentement  aussi  ouctroyé  congié  pour 
aller  par  delà  veoir  ses  femme  et  enffans,  et  soy  y  tenir 
jusques  à  nostre  venue  celle  part,  nous  voulons  et  vous 
requéronsbien  acertesque  dez  maintenant,  en  attendant 
que  vous  envoyerons  Testât  de  nostredit  filz  Charles , 

vous  faictes  servir  ledit  Jehan  Deschiens  oudit  estât 
d'huissier  d'icellui  nostredit  filz  et  le  mectre  en  ses 
escroes  tousjours  compté  à  telz  gaiges  que  d'ancienneté 
y  appartiennent,  sans  y  faire  aucune  difficulté;  car 
nostre  plésir  est  tel,  et  le  voulons  estre  fait.  A  tant, 
très  chière  et  très  amée  fille,  nostre  Seigneur  soit  garde 
de  vous. 

Escript  en  nostre  ville  de  Bolzanne,  le  xve  jour  de 
décembre,  l'an  xvc  ix.  Vostre  bon  père  Maxi.  — Plus 
bas,  Renner. 


167.  —  MAXIMILIEN  A  MARGUERITE. 

Recommandation  de  François  de  Melun  pour  Tévéché  d'Arras.  — 
(  Original.  ) 

(Bolzanne,  le  dernier  décembre.) 

Très  chière  et  très  amée  fille,  nous  avons  entendu, 
par  les  lettres  que  nous  avez  escript  du  xxie  de  ce  mois, 
comme  ceux  du  chappitre  de  l'église  Nostre-Dame 
d'Arras  ont  canonicquement  esleu  messire  François  de 
Melun1,  pour  leur  pasteur  et  évesque  dudit  Arras,  et 
que  pouç  obtenir  conformation  de  sadite  élection  est 
besoing  que  icelle  élection  soit  gréé  par  nostre  frère  le 

■  François  de  Melun,  fils  de  Jean,  châtelain  de  Gand,  et  de  Marie 
de  Sarrebruche,  était  prévôt  du  chapitre  de  Saint-Omer  et  de  Saint- 
Pierre  de  Lille,  chanoine  d'Arras,  et  trésorier  de  l'église  de  Cambrai, 
lorsqu'il  se  mit  sur  les  rangs,  en  i5o2,  pour  obtenir  l'évêché  de  Cam- 
brai, vacant  par  la  mort  de  Henri  de  Berghes.  La  moitié  du  chapitre 
élut  Fr.  de  Melun,  et  l'autre  se  prononça  pour  Jacques  de  Croy,  cha- 
noine de  Cologne  et  prévôt  de  Liège.  L'empereur  Maximilien  fit  pré- 
valoir ce  dernier,  et  plus  tard  dédommagea  l'autre  en  lui  faisant 
obtenir  l'évêché  d'Arras. 

roy  de  France,  nous  requérant  à  ceste  fin  luy  en  vou- 
loir escripre  et  semblablement  à  nostre  saint  Père  le 
pape  et  aux  cardinaulx. 

Sur  quoy,  très  chière  et  très  amée  fille,  vous  adver- 
tissons  que  avons  voulentiers  entendu  ladite  élection  ; 
car  nous  désirons  fort  la  promotion  dudit  messire  Fran- 
çois à  icelle  éveschée  d'Arras  et  à  ceste  cause  en  escrip- 
vons  présentement  à  nostredit  frère  le  roy  de  France^ 
selon  la  mynute  que  nous  avez  envoyée  et  semblable- 
ment à  nostredit  saint  Père  le  pape  et  aux  cardinaulx  ; 
et  s'il  survient  chose  que  nous  puissons  faire  pour 
ceste  matière,  advertissez  nous  en  tousjours  et  nous  le 
ferons  voulentiers.  Ce  scet  nostre  Seigneur  qu'il,  très 
chière  et  très  amée  fille,  soit  garde  de  vous. 

Escript  en  nostre  ville  de  Bolzanne,  le  dernier  jour 
de  décembre,  Tan  xvc  ix.  Vostre  bon  père  Maxi.  — 
Plus  bas,  Botechou. 


168.  —  MAXIMILIEN  A  MARGUERITE. 

Il  ne  faut  pas  permettre  de  rien  innover  dans  le  mode  de  renou- 
vellement de  la  loi  de  Saint-Omer.  —  (  Original.  ) 

(Bolzanne,  le  dernier  de'cembre.) 

Très  chière  et  très  amée  fille ,  nous  avons  receu  voz 
lettres  du  vne  de  ce  mois ,  par  lesquelles  nous  remons- 
trez  les  praticques  qui  ont  esté  menées  l'an  passé ,  nous 
estant  par  delà ,  pour  faire  quelque  nouvellité  au  fait 
du  renouvellement  de  la  loy  de  nostre  ville  de  Saint- 
Omer  et  autres  choses  à  ce  propos  au  long  contenuz 
en  vosdictes  lettres ,  nous  requérant  y  avoir  regard  et 
vouloir  escripre  aux  bailly  ou  son  lieutenant  et  aux 

mayeur  et  eschevins  privés  dudit  Saint-Omer  que ,  à 
la  feste  des  Roix  prouchaine,  ils  procéderont  à  la  créa- 
eion  et  renouvellement  d'icelle  loy  selon  que  d'an- 
cienneté l'on -a  accoustume  faire.  Et  oultre  advertis- 
sez  que,  pour  éviter  aux  dangiers  et  inconvéniens 
qui  pourroient  advenir  de  ceste  matière  ,  estiez  déli- 
bérée de  leur  mander  de  par  nous  que,  au  fait  dudit 
renouvellement  de  loy ,  ilz  se  règlent  selon  leurs  pre- 
vileiges  et  anchien  train  en  ce  observer,  se  n'est  que  de 
bonne  heure  vous  mandons  autrement  le  faire. 

Surquoy ,  très  chière  et  très  amée  fille ,  de  vostre 
bon  advertissement  en  ceste  partye  vous  sçavons  bon 
gré  et  vous  signifiions  que  n'entendons  estre  fait,  pour 
ceste  fois,  aucune  nouvellité  audit  renouvellement  de 
loy  de  Saint-Omer  et  ne  le  vouldrions  point  permec- 
tre.  Et  nous  plaist  bien  que  ensuyvez  vostredite  déli- 
béracion  sur  ceste  matière.  x\  tant,  très  chière  et  très 
amée  fille ,  nostre  Seigneur  soit  garde  de  vous. 

Escript  en  nostre  ville  de  Bolzanne,  le  derrain  jour 
de  décembre  ,  l'an  xvc  et  ix.  Per  Regem.  — Plus  bas, 
Botechou. 


169.  —  MAXIMILIEN  A  MARGUERITE. 

Il  lui  adresse  un  paquet  de  lettres  qu'elle  devra   envoyer  sur-le- 
champ,  par  un  archer,  à  son  ambassadeur  près  le  roi  de  France. 

—  (  Original.  ) 

(Bolzanne,  le  12  janvier.  ) 

Très  chière  et  très  amée  fille,  nous  vous  requérons 

que,  incontinent  cestes  veues,  vous  envoyez  le  paquet 

de  lettres  qui  est  avec  cestes  ,  par  ung  de  vos  archiers 

en  bonne  diligence  à  nostre  conseiller  et  ambassadeur 

i.  15 

devers  nostre  frère  et  cousin ,  le  roy  de  France  ,  le  sei- 
gneur de  Rogendorff,  et  que  iceluy  archier  voise  le 
droit  chemin  de  delà  devers  nostredit  frère,  et  s'il  ren- 
contre ledit  Rogendorff  en  chemin,  luy  baillera  ledit 
paquet  et  s'il  ne  trouve  aussi  ledit  Rogendorff  devers 
nostredit  frère,  le  baillera,  en  ce  cas,  à  messire  An- 
drieu  de  Burgo. 

Donné  en  nostre  ville  de  Bolzaenne ,  le  xne  jour  de 
janvier  xvc  ix.  Per  Regem.  —  Plus  bas,  Hannart. 


170. —MAXIMILIEN  A  MARGUERITE. 

Nouvelles  de  la  guerre.  Exploits  du  cardinal  de  Ferrare.  Défaite 
des  Stradiots  vénitiens  en  Esclavonie.  Sortie  de  la  garnison  de 
Vérone  ,  etc.  —  (  Original.  ) 

(Sterzingen,  le  15  janvier.) 

Très  chière  et  très  amée  fille,  pour  ce  que  en  long 
temps  ne  vous  avons  escript  de  noz  nouvelles  de  la 
guerre ,  vous  avertissons  présentement  que  le  cardinal 
de  Ferrare  ',  ou  lieu  de  son  frère  le  duc  qui  n'est 
grand  gens  d'armes,  a  tuez  et  noyez  nnm  Véniciens, 
qui  en  plus  grand  nombre  estoient  venuz  ou  pays  du- 
dit  de  Ferrare  et  on  prins  cinquante,  lesquelz  il  a  aussi 
fait  noyer  et  si  a  gaingnié  d'iceuls  Véniciens  xi  gallées 
et  par  trait  d'artillerie  fait  périr  autres  cincq  gallées 
comme  luy  mesmes  nous  a  fait  savoir. 

Mil  paysans  véniciens  avoient  fait  ung  fort  sur  ledit 
pays  de  Ferrare ,  lequel  a  esté  gaingné  par  noz  capi- 
taines de  Véronne ,  et  y  a  demouré  plus  de  11e  hommes 
mors  d'iceulx  Véniciens  et  lx  prins. 

'  Hippolyte  d'Est,  frère  d'Alfonse  Icv,  duc  de  Ferrare. 

Nous  avons  nouvelles  que  noz  gens  en  Esclavonie 
ont  rué  juz  nnc  Stradioz  véniciens  et  les  chassé  jusques 
aux  portes  de  leur  garnison ,  où  ont  esté  tuez  n  ou 
in  hommes  d'armes  des  nostres  du  trait  à  pouldre.  Au- 
tres cent  d'iceulx  Stradioz,  par  faulte  de  payement  se 
sont  depuis  renduz  à  nous. 

Puis  peu  de  temps,  iiic  de  noz  gens  d'armes  ytaliens 
on  fait  une  course  sur  iceulx  Véniciens  et  y  avons 
perdu  environ  lx  homes.  Noz  capitaines  nous  ont 
escript  que,  pour  contrevenge,  ils  sont  d'intencion, 
en  nombre  de  v  à  vira  hommes ,  faire  une  bonne  em- 
prinse.  De  ce  qu'ilz  y  feront  le  vous  signiffierons. 

Quatre  mil  de  noz  gens  d'armes  de  la  garnison  de 
Véronne,  ont  puis  brief  jours  rencontré  v  ou  vim  paysans 
et  en  tuez  v  ou  vic  et  bruslé  un  village  qu'ilz  avoient 
fortiffié  et  vi  moulins. 

Nous  tirons  vers  Ysbroeck,  pour  y  prendre  ung 
chamois  et  delà  oui tre  à  Ausbourg,  à  une  journée  im- 
périale que  tendrons  illec.  Et  à  tant,  très  chière  et  très 
amée  fille ,  nostre  Seigneur  vous  ayt  en  sa  garde. 

Escript  en  nostre  ville  de  Stertsinghe,  le  xvejour  de 
janvier  xvc  ix.  Vostre  bon  pèreMAXi. — Contresigné, 
Hannart. 


171._MAXIMILIEN  A  MARGUERITE. 

Mission  donnée  au  seigneur  de  Melun  et  à  Mercurin  de  Gaitinare 
pour  aller  en  Espagne.  —  (  Original.  ) 

(  Madron  ,  le  17  janvier.  ) 

Très  chière  et  très  amée  fille ,  pour  ce  que  nous  dé- 
sirons servir  de  nostre  amé  et  féal  chevalier  de  nostre 

ordre,  le  sieur  de  Mêle  un  et  de  maistre  Marcurin  de  Gat- 
tinàire,  vostre  président,  en  ung  voyage  en  Espaigne, 
nous  vous  requérons  que,  incontinent  cestes  veues, 
parlez  avec  eulx  qu'ilz  entreprendent  ledit  voyage  à 
tout  quelque  honneste  train  pour  le  temps  de  demy  an; 
et  en  aprez  convenez  et  appointiez  de  ce  qu'ilz  auront 
pour  faire  icelui  voyage,  durant  ledit  temps,  et  à  dil- 
ligence  nous  advertissiez  de  ce  qu'ilz  vouldront  faire, 
à  celle  fin  de  leur  envoyer  instructions  de  ce  qu'ilz  au- 
ront à  besoingnier  de  .nostre  part.  A  tant,  très  chière 
et  très  amée  fille ,  nostre  Seigneur  vous  ait  en  sa  garde. 
Escript  à  Madron,  le  xvne  jour  de  janvier  xvc  ix. 
P.  S.  La  matière  est  pour  praticquier  une  ayde  contre  les 
Vénéciens  pour  l'esté  prouchain. 
Escript  comme  dessus. 

Per  Regem.  —  Plus  bas,  Hannart. 


172.  —MAXIMILIEN  A  MARGUERITE. 

L'Empereur  se  réjouit  de  la  guérison  du  seigneur  de  Fiennes  qui 
avait  été  en  danger  de  mort.  Il  est  d'avis ,  le  cas  échéant  de  cette 
mort ,  de  ne  pas  le  remplacer  comme  gouverneur  de  Flandre. 
Capitainerie  de  Lille,  Douai  et  Orchies.  —  {Original.) 

(Inspruck,  le  24  janvier.) 

Très  chière  et  très  amée  fille ,  nous  avons  receu  les 
lettres  que  nous  avez  dernièrement  escript  faisant 
mencion  de  l'accident  de  maladie  qui  est  survenu  à 
nostre  cousin ,  le  seigneur  de  Fiennes  ' ,  et  entendu 
l'advertissement  que  par  icelles  nous  faictes  touchant 

•  Jacques  de  Luxembourg,  seigneur  de  Fiennes,  chevalier  de  la 
Toison  d'or,  gouverneur  général  de  Flandre  et  d'Artois,  a  vécu 
longtemps  encore  après  l'accident  dont  il  est  ici  question. 

la  disposicion  de  ses  estas  et  offices.  Et  par  autres  voz 
lettres  subséquantes,  en  date  du  xime  de  ce  mois, 
comme  Dieu  et  nature  ont  tellement  ouvré  et  labouré 
à  nostredit  cousin,  qu'il  est  fort  amendé  et  en  espoir 
de  eschapper  du  dangier  de  la  mort.  De  quoy  avons  et 
sommes  bien  joyeulx ,  car  nous  le  tenons  pour  ung  de 
noz  bons  et  espéciaulx  serviteurs. 

Et  pour  ce  que  par  vosdites  lettres  vous  nous  adver- 
tissez  de  la  manière  comment  le  cas  advenant  de  la 
disposicion  des  estas  et  offices  de  nostredit  cousin  de 
Fiennes  que  encoires,  Dieu  ne  vueille ,  nous  en  pour- 
rions disposer  nous  en  ce  vouldrions  tousjours  bien 
reigler  par  vostre  advis ,  mais  quant  au  gouvernement 
de  Flandres,  il  nous  semble  non  estre  nécessaire  de  y 
plus  commectre  gouverneur  et  sommes  en  ceste  opi- 
nion. 

Au  regard  du  gouvernement  et  capitainerie  de  noz 
villes  et  chastel  de  Lille,  Douay  et  Orchies,  il  nous 
semble  aussi  que,  quant  l'on  en  pourvuerroit  le  person- 
naige  nommé  en  vosdites  lettres  que  par  ce  il  devroit 
quicté  la  moitié  ou  du  moins  la  tierce  partie  des  mm 
livres  que  luy  ont  esté  accordées  pour  récompence  de 
l'estaz  que  sçavez.  A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  en  nostre  ville  d'Ymsprugg,  le  xxime  joui 
de  janvier,  l'an  xvc  et  ix.  Per  Regem.  — Plus  bas, 
Botechou. 


230  LETTRES  DE  MAXIMILIEN 


173.  — MAXIMILIEN  A  MARGUERITE. 

L'Empereur  accorde  la  cure  de  Ghervliet  à  Bauduin,  fils  de  Dierick 
le  Begge ,  chevalier  et  trésorier  de  l'artillerie  ,  nonobstant  la 
promesse  faite  à  Nicolle  Mayoul ,  premier  chapelain  de  l'Empe- 
reur. ■ — i  (  Original.  ) 

(Bolzanne,  le  28  janvier.) 

Très  chière  et  très  amée  fille  ,  nous  avons  receu  voz 
lettres  du  xixe  de  décembre  dernier  passé ,  par  les- 
quelles nous  advertissiez  de  la  remonstrance  que  nostre 
premier  chappelain,  messire  Nicolle  Mayoul  tous  a 
faicte  du  différend  qu'il  a  parcidevant  eu  de  la  cure 
de  la  Gonde,  ensemble  de  rappoinctement  que  feu  nos- 
tre filz ,  le  roi  de  Castille ,  que  Dieu  absoille ,  lui  en 
feit  nous  requérant,  actendu  que  ledit  messire  Nicolle 
n'a  jamais  peu  joyr  dudit  appoinctement  ou  du  moins 
avoir  d'icelluy  aucune  récompense ,  quelque  pour- 
suites, devoirs  ne  diligences  qu'il  en  ait  sceu  faire,  de 
à  présent  luy  vouloir  donner  et  accorder  la  cure  de 
Gheervliet  comme  vacant  par  le  trespas  de  feu  sire 
Jehan  Cayllot,  prebtre. 

Et  combien,  très  chière  et  très  amée  fille,  que  eus- 
sions ledit  messire  Nicolle  à  icelle  cure  de  Gheervliet 
bien  pour  recommandé,  tant  en  faveur  des  bons  ser- 
vices qu'il  nous  a  parcidevant  faiz  que  de  l'appoincte- 
ment  devant  dit,  toutesfois  pour  ce  que  de  longtemps 
nous  avons  promis  et  accordé  à  nostre  amé  et  féal 
chevalier  et  trésorier  de  nostre  artillerie,  messire  Die- 
rick le  Begge,  de  pourveoir  par  delà  sire  Bauduin  le 
Begge,  prebtre,  son  filz,  qu'il  n'a  aucun  bénéfice, 
comme  entendons ,  et  que  desjà  par  quatre  ou  cincq 

fois  il  s'est  déporté  d'aucuns  bénéfices  que  par  nostre- 
dite  promesse  lui  estoient  escheuz,  nous  considérans 
ces  choses,  mesmement  que  ledit  messire  Dierick  est  de 
noz  bons  vielz  serviteurs  fort  povre  et  chargé  de  plui- 
seurs  enffans,  lesquelz  ont  bon  besoing  de  nostre  ayde, 
et  que  ledit  messire  Nicole  est  jà  pourveude  nous  d'of- 
fice et  bénéfices ,  pour  povoir  mieulx  attendre  quelque 
récompense  dudit  appoinctement  avons  présentement, 
à  l'instance  dudit  messire  Dierick,  donné  et  accordé, 
ou  cas  dessusdit,  audit  messire  Baudouyn  ladite  cure 
de  Gheervliet,  dont  vous  advertissons  pour  selon  ce 
vous  reigler. 

Donné  à  Bolzanne ,  le  xxvme  jour  de  janvier  xvc  et 
neuf.  Vostre  bon  père  Maximil.  — Plus  bas,  Botechou. 


174.  —  MAXIMILIEN  A  MARGUERITE. 

Il  lui  renvoie  le  projet  modifié  du  traité  à  faire  avec  Charles  de 

Gueldre ,  qui  autrefois  avait  promis  de  ne  jamais  se  marier  et 

de  payer  une  forte  somme,  si  on  voulait  lui  laisser  la  jouissance 

viagère  du  duché  de  Gueldre ,  en  arrière-fief  du  Brabant.  — 

(  Original.  ) 

(Iuspruck,  le  dernier  janvier.  ) 

Très  chière  et  très  amée  fille,  nous  avons  au  long 
veu  et  entendu  les  points  et  articles  que  nous  avez  en- 
voyé qui  ont  esté  advisé  pour  la  seureté  du  traittié  et 
alliance  qui  se  pourra  faire  entre  nostre  très  chier  et 
très  amé  fîlz,  l'archiduc  Charles,  et  messire  Charles  de 
Gheldres  et  les  advis  de  vous  et  de  ceulz  de  nostre 
privé  conseil  de  par  delà  apostilliez  sur  chacun  d'iceulx 
articles.  Et  nous  a  le  tout  assez  pieu.  Par  advis  d'au- 
cuns de  nostre  conseil ,  avons  changié  aucuns  desdits 

articles,  en  y  adjoustant  aucunes  choses  à  l'honneur, 
avantage  et  prouffit  de  nouz  et  nos  pays  de  par  delà  , 
ainsy  que  verrez  par  l'escript  que  vous  envoyons  en- 
cloz  en  cestes.  Et  sommes  content  que  envoyez  nostre 
trésorier  général,  messire  Rolant  Lefevre,pour  comme 
de  vous  mesmes ,  toutefvoies  adviser  de  besongnier  sur 
cest  affaire  selon  le  contenu  en  iceluy  escript,  en  y  ad- 
joustant aussy  ce  que  verrez  et  congnoistrez  plus  avant 
servir  à  l'adresse  de  ceste  matière,  bien,  honneur  et 
prouffit  de  nous  et  nostredit  fîlz. 

Ledit  messire  Charles  nous  a  autreffoiz  fait  requérir 
et  offrir,  en  ceste  nostre  ville  d'Isbroeck  et  aussy  en 
nostre  cité  de  Constance,  que,  en  le  délaissant  en  paix, 
il  nous  prometteroit  jamais  soy  marier,  nous  donner 
grosse  somme  de  deniers  par  atterminacion,  nous  bail- 
lier  aucunes  villes  dudit  pays  convenables  et  propices 
au  pays  de  Brabant,  et  tenir  ledit  pays  de  Gheldres  en 
arrière  fief  de  Brabant  et  déclarer  que,  après  sa  mort, 
ledit  pays  nous  escherroit  et  appartiendroit.  En  com- 
municant de  ceste  affaire,  s'il  vient  à  point,  l'on  luy 
pourroit  ce  réciter,  dont  vouluntiers  vous  advisons  ' . 
Très  chière  et  très  amée  fille,  nostre  Seigneur  vous  ait 
en  sa  garde. 

Escript  en  nostre  ville  d'Isbroeck,  le  dernier  jour 
de  janvier  xvc  ix.  Vostre  bon  père  Maxi.  —  Plus  bas, 
Hannart. 

1  Voir  sur  cette  négociation  une  lettre  du  16  mars,  et  diverses 
autres  de  l'année  i5io. 

1715.  _  MAXIMILIEN  A  MARGUERITE. 

L'Empereur  ne  répondra  au  sujet  de  Jehan  de  Brégilles,  qu'après 
le  retour  du  secrétaire,  Hans  Renner,  qui  est  allé  traiter  de  la 
trêve  avec  les  Vénitiens.  •—  (Original.) 

(Rauffbeuren,  le  11  février.) 

Très  cliière  et  très  amce  fille,  sur  ce  que  nous  avez 
escript  et  requis  par  Jehan  de  Brégilles ,  qu'il  soit 
compté  en  son  estât  de  maistre  d'ostel  l'an  entier,  ou  le 
demy  an  qu'il  ne  sera  compté  luy  donner  quelque  pen- 
cion,  vous  ferons  responce,  quant  sera  de  retour  vers 
nous  nostre  secrétaire,  maistre  Hans  Renner,  qui  est 
ung  de  noz  commissaires  vers  les  députez  des  Vénis- 
siens  pour  le  fait  de  la  trêve,  et  aussy  vous  envoyerons 
Testât  de  l'ostel  de  nostre  fils,  l'archiduc  Charles. 

Donné  en  nostre  ville  de  Kauffbuyren ,  le  xie  jour 
de  février  xvc  ix.  Per  Regem.  — Plus  bas,  Hannart. 


176.  —MAXIMILIEN  A  MARGUERITE. 

Il  lui  mande  de  faire  procéder  à  une  enquête  au  sujet  des  inculpa- 
tions dont  Andrieu  de  Herlay  est  le  sujet.  —  (  Original.) 

(  Kauffbeuren ,  le  11  fe'vrier.  ) 

Très  chière  et  très  amée  fille ,  nous  avons  naguères 
despeschié  à  nostre  amé  et  féal  secrétaire,  maistre 
Jehan  Hannart,  certaines  lettres  patentes  de  provision 
sur  la  recepte  de  Bins  (Binch) ,  nous  vous  requérons 
que  s'il  est  apparu  ou  appert  des  deffaultes  faictes  par 
Andrieu  de  Herlay,  telles  que  en  la  provision  sont 
narrées,  que  procédez  et  faictes  procéder  contre  ledit 

Andrieu  au  prouffit  dudit  maistre  Jehan,  selon  la  dé- 
claration que  en  faisons  par  icelle  provision  ;  car  abso- 
lutement  ainsy  le  voulons  estre  fait. 

Donné  en  nostre  ville  de  Kauffbuyren,  le  xiejour  de 
février  xvc  ix.  Per  Regem.  —  Plus  bas,  Botechou. 


177.  — MAXIMILIEN  A  MARGUERITE. 

Il  lui  donne  des  nouvelles  de  la  guerre  contre  les  Vénitiens.  Trem- 
blement de  terre  à  Constantinople.  Prise  de  Bougie  en  Afrique. 

• — '  (  Original.  ) 

(Mindelheim,  le  13  février.) 

Très  chière  et  très  amée  fille,  nostre  cousin,  le  duc 
de  Ferrare  ! ,  nous  a ,  avant  hier ,  adverty  comment 
naguères  il  a  envoyé  aucuns  de  ses  gens  de  guerre  à 
Oriete,  pour  prendre  ung  blockhuys  que  les  Vénissiens 
y  avoient  fait  du  cousté  de  la  mer,  et  icellui  bien  garni 
de  gens  et  d'artillerie ,  et  que  après  avoir  assailly  ledit 
blockhuys ,  sesdits  gens  de  guerre  l'ont  empourté  par 
terre  et  gangnié  beaucoup  d'artillerie  qui  estoit  dedens 
avec  cinquante  barques  aussi  furnies  de  gens  et  artil- 
lerie. 

Ce  fait,  lesdits  gens  de  guerre  de  nostredit  cousin, 
se  sont  tirez  à  Adry,  où  lesdits  Vénissiens  avoient  ung 
autre  blockhuys  et  icellui  prins  et  gangnié  ;  car  ceulx 
qui  estoient  dedens,  quant  ils  les  veirent  venir ,  haban- 
donnèrent  ledit  blockhuys,  et  il  ont  encoires  prins  ung 
molin  où  il  y  avoit  pour  plus  de  viiic  ducas  de  vivres 
et  de  biens. 

Nouz  avons  aussi  eu  nouvelles  comment  le  jour  de 
l'Exaltation  Sainte  Croix  dernier  passé  (1 4  septembre), 

'  Alfonse  d'Est ,  mari  de  la  fameuse  Lucrèce  Borgia. 

il  y  a  eu  à  Constantinople  telle  esmeute  de  terre  et 
tempeste  du  ciel ,  que  plus  de  la  tierce  partie  des  murs 
de  la  cité  dudit  Constantinople  sont  tombez  par  terre, 
mesmement  du  cousté  de  la  mer,  et  que  ladite  tempeste 
a  tué  plusieurs  mil  personnes.  Donc,  le  grant  turk  s'est 
retiré  à  Andrilope ,  pour  y  demeurer  jusques  à  ce  que 
les  murailles  dudit  Constantinople  seront  refaictes. 

Aussi   nous   sommes  advertys  comment  le  comte 
Peter  de  Navarre ,  capitaine  sur  mer  de  nostre  frère 
le  roy  d'Arragon ,  est  la  veille  des  Rois  passé,  venu  à 
tout  une  armée  sur  mer  de  nnm  hommes,  devant  la  cité 
de  Bougie,  en  Affricque,  où  estoit  le  roy  d'Affricque 
et  plus  de  xnim  combatans,  et  que  en  veuillant  aborder 
par  ledit  conte  Pieter  et  ses  gens  au  port  dudit  Bougie, 
aucuns  de  ceulx  qui  estoient  dedens  sont  partis  hors  à 
tout  petites  arbelestres  qui  ne  pouvoient  guères  grever 
ne  deffendre  les  gens  dudit  conte  de  descendre  à  terre. 
Et,  ce  congnoissant,  ils  feirent  partyr  hors  dudit  Bougie 
toutes  les  femmes  et  ensfans  qui  estoient  dedens  icelle 
cité ,  et  combattirent  main  à  main,  et  en  la  parmi,  le- 
dit conte  Pieter  et  ses  gens  ont  gaingné  ladite  cité  de 
Bougie  par  force  et  par  une  porte.  Et  lesdits  roy  d'Af- 
frique  et  deffendans  avec  luy  se  sont  saulvez  par  une 
autre  porte.   Desquelles  choses  dessusdites  nous  vous 
advertissons  pour  vous  participer  de  nos  nouvelles.  A 
tant,  très  chière  et  très  amée  fille,  nostre  Seigneur 
soit  garde  de  vous. 

Escript  à  Mydeham,  le  xme  jour  de  février,  Tan 
xvc  et  ix.  Vostre  bon  père  Maximilien.  —  Plus  bas , 
Botechou. 

178.  —  MAXIMILIEN  A  MARGUERITE. 

Journée  assignée  à  Liège  au  sujet  des  différends  sur  le  pays  de 
Gueldre.  Ligue  des  Vénitiens  avec  le  pape.  Pratique  des  Véni- 
tiens pour  y  attirer  le  roi  d'Angleterre.  Les  gens  de  guerre  de 
France  qui  sont  à  Vérone  n'ont  pas  encore  voulu  se  mettre  en. 
campagne.  L'Empereur  va  se  rendre  à  Strasbourg  dans  l'espoir 
d'y  obtenir  une  aide  des  princes  de  l'empire.  —  (  Original.  ) 

(Mindelheim,  le  14  février.) 

Très  chière  et  très  amée  fille ,  nous  avons  receu  les 
lettres  que  nous  avez  escriptes  faisant  mencion  du  be- 
soingne  de  noz  ambassadeurs  estanz  lez  nostre  frère, 
le  roy  de  France ,  sur  le  traictié  des  differendz  de  noz 
pays  de  Gheldres  et  comment  ilz  ont  accordé  avec 
nostredit  frère  une  journée  estre  tenue  en  nostre  cité 
de  Liège,  au  premier  jour  de  mars  prouchain,  auquel 
jour  est  besoing,  pour  les  causes  au  long  contenues  en 
vosdites  lettres,  que  y  envoions  aucuns  noz  serviteurs 
pour  avec  les  commis  et  députez  de  nostredit  frère,  le 
roy  de  France,  entendre  sur  lesditz  differendz. 

A  ces  causes  nous  escripvons  présentement  à  nostre 
cousin  AdolfF,  conte  de  NassauW,  qu'il,  avec  trois 
conseillers  de  nostre  chambre  impérial ,  se  tire  devers 
vous  pour  soy  informer  de  l 'estât  et  qualité  desditz  dif- 
ferendz, et  en  nostre  nom  comparoir  à  ladite  journée. 
Sy  vous  requérons  que  incontinent  et  à  diligence  vous 
vueillez  faire  despeschier  à  nostredit  cousin  et  ausdits 
conseilliers,  telz  que  par  luy  entendrez ,- toutes  telles 
lettres  et  instructions  que  trouverez  par  conseil  leur 
estre  nécessaires ,  et  que  nous  en  advertissez  pour  y  sa- 
tisfaire à  ce  qu'il  conviendra  par  deçà  despeschier  à 

celle  fin  que,  en  tant  qui  nous  touche,  ceste  affaire  ne 
demeure  à  traictier  ou  conduire  comment  il  appartient 
et  que  la  chose  le  requiert.  9 

Au  surplus ,  les  nouvelles  qu'avons  eues  de  l'alyance 
que  nostre  saint  Père  le  pape  a  faicte  avec  les  Vénis- 
siens  et  aussy  les  Suyches,  nous  continuent  tousjours 
et  encoires  que  iceulx  Vénissiens  praticquent  avoir  à 
icelles  lighe ,  le  roy  d'Angleterre. 

Quant  à  l'exercite  et  exploit  de  nostre  guerre ,  nous 
avons  pieça  fait  nostre  mieulx  de  faire  marchier  aux 
champs  avec  aucuns  de  noz  capitaines  et  gens  de 
guerre  ,  les  gens  que  nostre  frère ,  le  roy  de  France ,  a 
à  Veronne  ;  mais  jusques  à  oires  ilz  ne  se  sont  encoires 
voulsu  mectre  aux  champs  pour  crainte  que  s'yl  y  eust 
eu....  que  aucune  mutacion  ne  fust  survenue  en  leurs 
pays.  Et  espérons  que  à  présent  contre  cedit  mois  de 
mars  ilz  se  mectront  en  devoir  pour  aller  combatre  les 
gens  d'armes  desdits  Vénissiens,  qui  tiennent  les 
champs  et  gueres  loing  d'eulx. 

Et  de  ce  qui  nous  en  surviendra ,  et  d'autres  choses 
vous  advertirons  tousjours,  quant  les  cas  le  requerront, 
vous  signiffiant  que  nous  tirons  à  présent  vers  les 
princes  de  l'empire  en  nostre  cité  d'Ausbourg,  ou  es- 
pérons avoir  d'eulx  quelque  bonne  ayde.  Dieu  aidant 
qu'il,  très  chière  et  très  amée  fille,  soit  garde  de 
vous. 

Escript  à  Mydelhan,  le  xinie  jour  de  février,  l'an 
xvc  ix.  Per  Regem.  —  Plus  bas,  Botechou. 

179.  —  MAXIMILIEN  A  MARGUERITE. 

L'Empereur  approuve  fort  le  voyage  que  sa  fille  veut  faire  en 
Flandre ,  et  l'exhorte  à  répandre  sur  les  habitants  de  ce  pays 
autant  de  faveur  qu'elle  pourra.  Arrivée  du  seigneur  de  La 
Roche  auprès  de  l'Empereur.  • —  (  Original.  ) 

{Mindelheim,  le  17  février.) 

Très  chière  et  très  amée  fille ,  nous  sommes  adverty 
qu'estes  délibérée  d'aler  visiter  nozsubgectz  de  Flandres, 
dont  sommes  bien  joyeulx  et  désirons  que  en  leurs  af- 
faires leur  faictes  toutes  faveurs  et  adresses  que  pourrez. 

Au  surplus ,  pour  ce  que  le  seigneur  de  La  Roiche 
est  arrivé  devers  nous,  lequel  nous  servira  bien  à 
l'adresse  et  solicitation  des  affaires  d'embas ,  nous  vous 
advertissons  qu'il  n'est  besoing  que  envoyez  autres  de- 
vers nous.  Ains  voulons  que  pour  ce  faire  luy  baillez 
l'entretiennement  que  bailleriez  à  ung  autre.  A  tant, 
très  chière  et  très  amée  fille,  nostre  Seigneur  soit 
garde  de  vous. 

Escript  à  Mydelhan,  le  xvne  jour  de  febvrier, 
l'an  xvc  ix.  Vostre  bon  père  Maxi.  —  Plus  bas , 
Botechou. 


180.  —  MAXIMILIEN  A  MARGUERITE. 

La  prévôté  de  Louvain  est  conférée  au  docteur  Conrard  Renner. — 
(  Original.  ) 

(Angsbourg,  le  26  février.) 

Très  chière  et  très  amée  fille ,  nous  avons  receu  les 
lettres  que  nous  avez  escript  touchant  la  prévosté  de 

Louvain  ,  et  entendu  bien  et  au  long  le  contenu  d'icelle. 
Surquoy,  à  cause  que  nostre  amé  et  féal  secrétaire , 
maistre  Jehan  Renner,  à  qui ,  pour  son  frère ,  le  doc- 
teur Conrard  Renner ,  la  chose  touche ,  estoit  ab- 
sent de  nous  et  en  nostre  service ,  nous  avons  différé 
sur  ce  vous  faire  responce  jusques  a  sa  venue  devers 
nous,  que  lui  avons  parlé  dudit  affaire  et  aussy  le  tout 
fait  remonstrer  à  nostre  secrétaire,  le  docteur  Col- 
lauer,  auquel  avions  fait  don  de  ladite  prévosté,  tant 
pour  récompense  de  la  cure  de  Haerlem,  dont  feu 
nostre  filz,  le  roy  dom  Philippe,  luy  avoit  fait  pro- 
messe que  de  le  pourveoir  de  la  première  dignité  qui 
vaqueroit  par  delà.  Et  après  que  avons  la  chose  bien 
considérée ,  et  entendu  les  responces  et  doléances  que, 
de  la  part  dudit  Collauer,  nous  ont  esté  sur  ce  faiz ,  et 
que  trouvons  la  provision  par  nous  faicte  audit  docteur 
Conrard estre  toute  honneste  et  raisonnable,  selon  que 
desja  vous  avons  escript  bien  amplement,  car  ledit 
docteur  est  homme  docte ,  litteré  et  d'estat,  non  point 
seullement  pour  tenir  une  telle  dignité,  mais  ung 
évesché.  Nous ,  pour  ces  causes  aussy  qu'entendons 
nous  servir  dudit  docteur  Conrard  par  delà ,  leur  avons 
présentement  dit  et  fait  déclairé  que  voulons  entrete- 
nir audit  docteur  Conrard  la  provision  que  luy  avons 
faicte ,  comme  dit  est ,  de  ladite  prévosté  de  Louvain  , 
dont  vous  advertissons  ;  car  nous  espérons  bien ,  at- 
tendu que  le  nepveu  de  nostre  cousin  ,  le  seigneur  de 
Chierves,  est  encoires  jeune  assez  pour  laquelle  pré- 
vosté desirez  avancer,  de  le  pourveoir  de  aussy  bonne 
ou  meilleure  dignité  que  icelle  prévosté  n'est.  Et  à 
cest  fin  desirons  et  vous  requérons  que ,  sans  plus  de 
delay  ne  attendre  autre  ordonnance  de  nous  sur  cest 

affère,  vous  faictes  despeschier  audit  docteur  Conrard 
noz  lettres  de  don  de  ladite  prévosté  de  Louvain  et 
d'icelle  mectre  en  possession  comment  en  tel  cas  ap- 
partient, cartel  est  nostre  plaisir.  A  tant,  très  chière 
et  très  amée  fille,  nostre  Seigneur  soit  garde  de  vous. 
Escript  en  nostre  cité  d'Ausbourg,  le  xxvie  jour  de 
février,  Tan  xvc  et  ix.  Per  Regem. 

P.  S.  Ne  délayés  plus  ceste  matière. 

Plus  bas,  Botechou. 


181.  — MAXIMILIEN  A  MARGUERITE. 

Chevalier  d'honneur  pour  madame  Marie  d'Angleterre.  —  (Orig.) 

(Augsbourg,  le  28  février.) 

Très  chière  et  très  amée  fille,  nous  avons  entendu 
ce  que  vous  avez  fait  dire  par  nostre  amé  et  féal  con- 
seiller roy  d'armes,  Thoison  d'or,  touchant  le  cheva- 
lier d'honneur  qui  sera  besoing  avoir  à  dame  Marie 
d'Angleterre,  à  sa  venue  par  deçà.  Surquoi  nous  lui 
avons  fait  response  et  sur  ce  donné  charge,  ainsi  que  par 
luy  entendrez  plus  à  plain.  Et  vous  requérons  le  croire 
de  ce  qu'il  vous  en  dira  de  par  nous.  A  tant,  très  chière 
et  très  amée  fille,  nostre  Seigneur  soit  garde  de  vous. 

Escript  en  nostre  cité  d'Ausbourg,  le  dernier  jour 
de  février,  l'an  xvc  et  ix.  Per  Regem.  —  Plus  bas, 
Rentier. 

182.  —  MAXIMILIEN  A  MARGUERITE. 

Il  l'entretient  de  ses  projets  contre  les  Vénitiens,  de  l'aide  qu'il 
espère  obtenir  des  princes  de  l'empire  et  du  roi  de  France.  Il  est 
fort  aise  d'apprendre  que  son  petit-fils  ,  le  prince  Charles ,  aime 
la  chasse;  car  s'il  n'avait  pas  ce  goût,  il  pourrait  passer  pour 
bâtard.  —  (Autographe.) 

(  Augsbourg  ,1e  ....  février.  ) 

Ma  bonne  fille ,  je  me  recommande  à  vous  de  bon 
cueur.  Sur  la  charge  que  avez  donné  devers  nous  à 
Toeson  d'or,  nous  l'y  avons  despesché  assez  selon  vostre 
désir;  aussy  nous  ly  avons  dit  largement  de  nous  no- 
velles,  cumme  il  vous  dira  d'autre  part.  Nous  espéruns 
d'avant  Pasques  returner  en  garnison  contra  lesdits 
Véniciens  et  avoer  receu  de  soes  (ceux)  du  saint-empire, 
qui  sont  issy  tourtous  venus,  ung  petit  ayde,  toutefoes 
avec  le  nostre  armée,  suffisant  pour  rebouter  noz  en- 
nemys.  Semblablement  le  roy  de  France  nous  a  pro- 
mis bon  ayde  ;  nous  avons  orduné  le  prince  d'Analt 
et  les  marquis  de  Gonzage,  avec  aultres  nous  capitaines 
se  tirer  au  chans,  pour,  à  l'ayde  de  François,  combat- 
tre les  Vénéciens  qui  se  sount  à  tout  leor  armée  que  est 
assez  petite,  toutefoes  bien  fortivié,  à  ung  bourgade 
entre  Yicencia  et  Padua  -  et  aujourd'huy,  en  huyt  jour 
l'armée  devra  partir  hors  de  Veron  (Véronne). 

Aussi  nous  avons,  passé  aulcuns  jours,  resceu  ung 
lestresescriptesde  vostre  main  si  a\ecq  plusiers  poinctz, 
nous  avertissant,*  sur  lesquelles  nous  avions  déjà  parti- 
culièrement despesché  toutes  choses  selon  vostre  avis. . . . 
Nous  fumes  bien  jeuyeulx  que  nostre  filz  Charles 
prenne  tant  de  plésir  à  la  chasse  ;  aultrement  on  pourra 
i.  16 

pensé  qui  fust  bastart.  Et  nous  semble  par  ce  moien  à 
Pasques,  quant  les  tans  sera  douls,  de  ly  anvoyé  à  An- 
vers et  à  Louvaen  prendre  aer  et  passer  tans  ,  pour 
estre  travillé  à  cheval  pour  sa  sainte  et  fortesse.  Je 
prye  Dieu  qui  vous  ayt  en  sa  bonne  guerde. 

Escript  de  ma  main  à  Auguste  le  xxixe  de  vévryr  ' , 
Tan  xvc  et  ix.  Vostre  bon  père  Maxi. 


183.  —  MAXIMILIEN  A  MARGUERITE. 

Il  lui  recommande  Jean  Le  Veau,  secrétaire  de  l'ambassadeur  en 
France ,  et  la  prie  de  lui  accorder  l'office  de  la  clergie  (greffe)  de 
la  gruerie  du  comté  de  Bourgogne.  —  (  Original,  ) 

(Augsbourg,  le  13  mars.) 

Très  chière  et  très  amée  fille ,  nous  avons  par  mes- 
sire  Andrée  de  Burgo ,  présentement  nostre  ambassa- 
deur devers  le  roy  de  France ,  esté  bien  cercioré  et  ad- 
verty  des  bons  et  agréables  services  que  soubz  luynousa 
fait  et  fait  journellement  Jehan  Leveau a  de  vostre  conté 
de  Bourgongne^,  son  secrétaire  et  serviteur,  tant  en  noz 
afïeres  que  à  ceulx  de  nostre  très  chier  et  très  amé 
filz,  le  prince  de  Castille,  esquelx  il  nous  a  esté  bon, 
loyal  et  secret.  Et  pour  ce  que  de  tout  nostre  cueur 
désirons  l'advencer  et  satisfere  desdites  services ,  espé- 
cialement  en  vostredit  conté  de  Bourgongne ,  et  mes- 
mement  en  faveur  de  nostredit  ambassadeur,  son 
maistre,  qui  nous  en  a  si  affectueusement  escript.  A 

1  Février  n'ayant,  pour  les  années  communes,  que  vingt-huit  jours, 
il  faut,  ou  que  nous  ayons  mal  interprété  le  sens  du  mot  vévryr,  ou 
que  l'Empereur  se  soit  trompé  sur  le  quantième. 

1  Jean  Le  Veau,  secrétaire  d'André  de  Burgo,  pour  les  lettres  fran- 
çaises, abusa,  dit-on,  plusieurs  fois  de  sa  position,  pour  révéler  les 
secrets  de  l'État. 

eeste  cause ,  vous  requérons  tant  fère  pour  nous  que 
luy  vuillez,  en  récompence  d'iceulx  services,  donner  et 
laisser,  sa  vie  durant,  la  clergie  du  gruerye  *  de  vostre 
dit  conté  que  avons  entendue  estre  à  service  et  admodia- 
cion  et  laquelle  n'est  pas  grant  chose.  En  ce  faisant, 
nous  ferez  singulier  service  et  plaisir.  A  tant,  très  chière 
et  très  amée  fille ,  nous  prions  nostre  Seigneur  estre 
garde  de  vous. 

Escript  en  nostre  cité  d'Ausbourg,  le  xme  jour  de 
mars  xvc  ix.  Per  Regem.  —  Plus  bas ,  Hannart. 


184.  —  MAXIMILIEN  A  MARGUERITE. 

Il  l'autorise  à  prêter  assistance  à  l'évêque  d'Utrecht  contre  le  duc  de 
Gueldre.  ■ —  (  Original.  ) 

(Augsbourg,  le  16  mars.) 

Très  chière  et  très  amée  fille ,  nous  avons  receu  voz 
lettres  du  vne  jour  de  ce  présent  mois,  responsives  aux 
nostres  que  auparavant  vous  avions  escript  contenant 
que,  en  faisant  assistence  à  nostre  cousin,  l'évesque 
d'Utrecht,  contre  messire  Charles  de  Gheldres  a,  vous 
metteriez  nos  pays  et  subjectz  de  par  delà  en  guerre 
ouverte  directement  contre  le  traictié  de  Cambray ,  la 
prorogacion  d'icellui  et  contre  la  journée  prinse  à 
Liège  au  premier  jour  de  cedit  mois,  dont  grans  etin- 
numérables  maulx  et  inconvéniens  pourroient  adve- 
nir pour  pluseurs  raisons  touchées  en  vosdites  lettres. 

Surquoy,  comme  vous  sçavez,  nostredit  cousin,  l'é- 
vesque d'Utrecht  est  comprins  oudit  traictié  de  Cam- 

•  Gruerie ,  garde  ou  intendance  des  bois  et  forêts. 
5  L'évêque  d'Utrecht ,  Frédéric  de  Bade ,  revendiquait  les  forts  de 
Kiunze  et  de  Renoi  que  le  duc  de  Gueldre  prétendait  lui  appartenir. 

bray;  et  pour  ce  que  ledit  messire  Charles,  par  luy  fai- 
sant présentement  la  guerre,  contrevient  mesmes  di- 
rectement à  icellui  traictié,  povons  à  bonne  occasion 
faire  assistence  audit  évesque  d'Utrecht.  Et  si  délais- 
sons de  luy  faire  assistence ,  il  nous  pourroit  aussy  cy 
après  délaisser  de  faire  le  semblable.  Ce  actendu,  et  mes- 
mement  que  ledit  évesque  d'Utrecht  a  tousjours  esté 
pour  nostre  maison  de  Bourgoingne  contre  ledit  mes- 
sire Charles ,  vous  requérons  que  faictes  une  bonne 
aliance  avec  nostredit  cousin  d'Utrecht,  ainsi  que  ad- 
viserez  pour  le  mieulx  et  luy  donnez  ayde  et  assistence, 
comme  le  vous  avons  dernièrement  escript  et  princi- 
palement appoinctez  avec  luy  de  mettre  le  siège  devant 
Wagheninghe ,  car  nous  espérons  puis  que  les  villes 
d'Utrecht,  Swol,  Deventer  et  Kampen  sont  en  bon 
vouloir  de  luy  faire  ayde  et  assistence  que,  par  icelle 
alliance,  nous  et  luy  pourrons  bien  faire  une  finale  expé- 
dicion  et  fin  contre  ledit  messire  Charles  et  noz  rebelles 
de  Gheldres. 

Nous  vous  envoyons  noz  lettres  de  placcart  de  def- 
fence  à  l'archevesque  de  Couloigne ,  évesque  de  Muns- 
ter, ducz  de  Clèves  et  de  Juliers,  de  non  faire  ou 
prester  par  eulx  ou  leur  subgetz,  en  aucune  manière, 
faveur  et  assistence  audit  messire  Charles  contre  ledit 
évesque  d'Utrecht.  Sy  vous  voyez  qu'il  soit  de  besoing, 
envoyez  à  chacun  d'eulx  icelles  noz  lettres  de  placcart. 
A  tant,  très  chière  et  très  amée  fille,  nostre  Seigneur 
soit  garde  de  vous. 

Donné  en  nostre  cité  d' Ausbourg ,  le  xvie  jour  de 
mars,  l'an  xvc  et  neuf.  Ver  Eegem.  —  Plus  bas, 
Renner. 

185.  —  MAXIMILIEN  A  MARGUERITE. 

Traité  avec  le  duc  de  Gueldre.  Projet  de  mariage  de  ce  prince 
avec  Isabeau  d'Autriche ,  et  de  Léonor  d'Autriche  avec  le  duc 
de  Lorraine.  Villes  de  la  Gueldre  demandées  en  garantie.  Aide 
à  solliciter  des  princes  de  l'empire.  —  (  Original.  ) 

(Augsbourg,  le  16  mars.) 

Très  chière  et  très  amée  fille,  nous  avons  receu 
voz  lettres  par  vostre  secrétaire  Marnix ,  oy  et  bien 
entendu  ce  qu'il  nous  a  dit  de  vostre  part.  Et  trouvons 
par  l'advis  de  ceulx  de  nostre  privé  conseil  qu'il  ne 
nous  seroit  par  nulle  façon  honnourable  ne  prouffita- 
ble  accepter  aucuns  points  et  articles  à  quoy  est  résolu 
inessire  Charles  de  Gheldres  pour  parvenir  à  traittié, 
veu  et  considéré  mesmement  que ,  en  temps  passé,  il  a 
peu  et  mal  entretenu  les  traittiez  faiz  avec  luy.  Par- 
quoy  ne  nous  oserions  trop  bien  confier  en  luy  et  trou- 
vons aussy  qu'il  seroit  fort  au  grand  déshonneur  de 
nous  et  de  nostre  filz,  l'archiduc,  de  bailler  nostre 
fille ,  dame  Ysabeau  ' ,  et  de  rendre  aucunes  villes  et 
places  du  pays  de  Gheldres  avant  la  consomacion  du 
mariage.  Toutesvoies  puis  que  vous ,  par  l'adviz  de  nos- 
tre privé  conseil  de  par  delà ,  nous  conseilliez  à  faire 
appoinctement,  sommes  bien  contens  et  désirans  d'y 
entendre,  sy  avant  que  les  choses  se  peussent  traittier 
à  nostre  honneur;  et  a  (fin  de  à  ce  parvenir,  avons  ad- 
visé  et  seroit  nostre  intencion ,  puis  qu'il  est  en  train 
de  traittier  le  mariage  de  nostre  fille ,  dame  Eléonora , 
avec  le  duc  de  Lorraine  l ,  de  baillier  nostredite  fille, 

1  JNi  l'un  ni  l'autre  de  ces  mariages  ne  fut  effectué. 


246  LETTRES  DE  MAXIMILIEN 

dame  Ysabeau ,  es  mains  dudit  duc  de  Loraine  pour 
estre  par  luy  gardée  jusques  elle  seroit  en  l'eage  de 
xvi  ans,  et  après  consommer  le  mariage  avec  ledit  mes- 
sire  Charles. 

Sommes  aussi  content  dès  maintenant  baillier  es 
mains  dudit  de  Lorraine  les  villes  de  Arnhem  et  l'en- 
tière Weluve,  Harderwyck  et  Hathem,  pour  par  luy 
estre  gardées,  régies  et  gouvernées  et  y  commettre 
tous  officiers  jusques  au  parfait  et  consommacion  dudit 
mariage  et  après  estre  rendues  audit  messire  Charles , 
et  les  rentes,  revenus  et  prouffiz  qui  en  viendront, 
oultre  les  cherges  ordinaires  et  requises  payées ,  estre 
bailliez  dès  maintenant  par  chacun  an  audit  messire 
Charles,  en  prendant  toutesvoies  dudit  de  Lorraine  tou- 
tes promesses  et  seuretez  convenables. 

Nous  voulons  retenir  les  villes,  chasteaux  et  sei- 
gnouries  de  Montfort,  de  Wachtendonck  et  de  Bom- 
mel  et  Bomelrewert  avec  toutes  et  quelconques  leurs 
appartenances  et  appendances  en  tous  droiz ,  haulteur, 
seigneurie,  revenuz  et  prouffiz  héritablement  et  perpé- 
tuelement  à  la  duchié  de  Brabant,  réservé  toutesvoies 
audit  messire  Charles ,  après  la  consommacion  du  ma- 
riage ,  le  rachat  de  la  ville  et  chastel  de  Wachtendonck 
pour  tel  pris  que  le  povoit  faire  feu  nostre  filz ,  le  roy 
de  Castille,  que  Dieu  absoille. 

En  oultre,  voulons  retenir  Thielt  et  Thielreweert  et 
le  pays  de  Kesseit  en  tous  droitz,  haulteur,  seigneurie 
et  prouffiz  jusques  à  la  consommacion  dudit  mariage,  et 
après  rendre  audit  messire  Charles  icelle  ville  de  Thielt 
et  Thielreweert  et  le  pays  de  Kesseit. 

Si  vous  requérons  affectueusement  que ,  selon  ce  et 
tous  les  autres  articles ,  veuillez  adviser  d'en  faire  be- 

soingnier  comme  de  vous  mesmes  avec  ledit  messire 
Charles;  car  nous  ne  le  saurions  autrement  faire  sans 
nostre  grand  honte  et  deshonneur;  et  nous  semble  que 
icelui  messire  Charles  se  devroit  bien  contenter  de  noz 
tant  bonnes  et  honnêtes  offres  qui  sont  plus  raison- 
nables et  prouffitables  à  luy  que  à  nous  ;  néantmoins 
quelque  chose  que  y  faciez ,  ne  prendez  aucune  conclu- 
sion en  ceste  matière  sans  premiers  nous  en  avertir, 
pour  en  aprez  vous  déclarer  nostre  résolucion  et  in- 
tencion. 

Et  si  ledit  messire  Charles  se  rend  en  ces  choses  tout 
difficil  et  desraisonnable,  et  que  pardessus  ce,  il  veuille 
faire  la  guerre  à  nous  et  à  noz  subgetz  du  saint-empire 
et  nosdits  pays  et  n'entretenir  le  traittié  de  Cambray,  la 
prorogacion  d'icelui  et  la  journée  prinse  à  Liège  qui 
sera  contre  Dieu  et  raison,  nous  en  avertirez  à  dilli- 
gence  et  nous  vous  envoyerons  ung  bon  capitaine  avec 
bon  nombre  de  gens  d'armes  soldoyez  et  payez  ;  et  si 
vous  donnerons  moyen  et  ordonnance  comment  vous 
aurez  à  conduire  pour  povoir  résister  à  icelui  messire 
Charles  et,  au  plaisir  de  Dieu,  mettre  une  totale  fin  audit 
pays  de  Gheldres.  Et  cependant  adviserez ,  avec  les 
gens  de  nostre  privé  conseil ,  de  mettre  bon  ordre  à 
toutes  choses  pour,  au  mieulx  que  pourrez,  povoir  ré- 
sister et  se  deffendre  contre  luy  et  garder  qu'il  n'adom- 
mage  nosdits  pays. 

Les  princes  et  estaz  de  l'empire,  qui  sont  cy  assem- 
blez nous  ont  promis  faire  et  donner  une  bonne  et 
grosse  ayde  contre  les  Véniciens.  Et  si ,  par  la  desrai- 
sonnabilité  cludit  messire  Charles,  besoing  est  de  lui 
faire  la  guerre ,  vous  baillerons  la  porcion  et  ayde  que 
nous  devront  faire  de  gens  de  guerre,  lesditz  princes 

et  estaz  de  l'empire  voisin  audit  pays  de  Gheldres;  et 
oultre  plus  vous  renvoyerons  le  seigneur  du  Reux  avec 
sa  compaignie ,  ou  en  ce  lieu  vous  délaisserons  leur 
payement  que  prendrons  de  par  delà  pour  entretenir 
semblable  nombre  de  gens.  A  tant ,  très  chière  et 
très  amée  fille,  nostre  Seigneur  vous  ait  en  sa  garde.. 
Escript  en  nostre  cité  d'Ausbourg,  le  xvie  jour  de 
mars  xvc  et  neuf.  Vostre  bon  père  Maxï.  —  Contre- 
signé Renne  r. 


186. —MAXIMILIEN  A  MARGUERITE. 

Il  lui  communique  diverses  propositions  qui  lui  sont  faites  de  la 
part  du  roi  de  Navarre.  Alliance  des  rois  d'Aragon  et  de  France. 
Demande  de  la  main  d'Isabelle  d'Autriche  pour  le  fils  aîné  du 
roi  de  Navarre.  Dona  Anna  Carlus.  —  (  Original.) 

(Augsbourg,  le  17  mars.) 

Très  chière  et  très  amée  fille,  Salvador  de  Verio, 
ambassadeur  de  nostre  frère  le  roy  de  Navarre1,  nous 
a  à  présent  dit  comment  il  se  vouloit  retirer  devers 
nostredit  frère.  Surquoy  nous  lui  avons  requis  qu'il 
voulsist  passer  pardevers  vous  et  entre  autres  choses, 
à  poursuy  devers  nous,  de  la  part  de  nostredit  frère  le 
roi  de  Navarre,  trois  choses  dont  vous  voulons  bien 
advertir. 

A  sçavoir  que  nous  le  voulsissions  faire  compreindre 
de  noz  aliez  en  l'aliance  d'entre  nous  et  nostre  frère  le 
roy  d'Arragon;  ce  que  avons  fait ,  et  est  comprins  au 

J  Jean  d'Albret,  parvenu  au  trône  par  son  mariage  avec  Catherine 
de  Foix,  héritière  de  la  Navarre,  après  la  mort  de  son  frère ,  François 
Phœbus. 

traictié  que  avons  dernièrement  fait  avec  nostre  frère 
le  roy  d'Arragon,  de  noz  aliez  pour  sa  vie  durant. 

Aussi  que  nous  le  voulsissions  faire  entretenir  en 
l'aliance  faicte  avec  nostre  frère  le  roy  de  France  ;  à 
quoy  nous  avons  adez  tenu  la  main  vers  nostredit  frère 
le  roy  de  France.  Mais  nous  ne  le  trouvons  pas  fort 
à  ce  enclin,  et  jusques  à  oires  n'en  a  riens  esté  traic- 
tié. Parquoy  nous  désirons  que  vueillez  faire  pratiquier 
cest  affaire  par  noz  ambassadeurs  estans  devers  ledit 
roy  de  France,  par  tous  les  meilleurs  moyens  que  sçau- 
rez  adviser. 

Et  tiercenient,  nous  a  requis  d'une  aliance  de  ma- 
riage d'entre  le  filz  aîné  dudit  roy  de  Navarre  et  de 
nostre  fille  dame  Isabeau  '  ;  surquoy  nous  l'avons  remis 
à  vous  en  parler  et  communiquier  par  delà  ;  et  désirons 
et  vous  requérons  que  après  qu'aurez  bien  entendu 
cest  affaire,  vous  nous  vueillez  advertir  de  ce  que  vous 
en  semblera,  ensemble  de  vostre  advis  sur  ce. 

D'autre  part  ledit  ambassadeur ,  à  son  partement , 
nous  a  remonstré  comment  feu  nostre  fils,  le  roy  don 
Philippe,  avoit  accordé  à  dona  Angne  Carlus,  niepce 
de  dona  Angne  de  Beaulmont 3  la  somme  de  mil  florins 
d'or  en  avancement  de  son  mariage,  nous  requérant 
lui  faire  entretenir  et  sortir  effect  icellui  accord,  dont 
nous  avons  esté  contens  et  vous  requérons  que  vueil- 
lez tant  faire  qu'elle  puisse  estre  asseurée  desdits  mil 
florins,  affin  qu'elle  puisse  tant  mieux  trouver  quel- 

'  Ce  mariage  n'eut  pas  lieu.  Henri  d'Albret  épousa,  en  i5i6,  Mar- 
guerite ,  duchesse  d'Alençon,  sœur  du  roi  François  Ier.  Quant  à 
Isabelle  d'Autriche,  elle  fut  mariée,  en  i5i4,  à  Christiern  II,  roi  de 
Danemarck.  Voyez  ci-après  les  circonstances  de  la  cérémonie  de  ce 
mariage  dans  une  lettre  de  Marguerite,  du  \i  juin  1  5t4- 

7  Voyez  ci-dessus ,  p.  56. 

que  bon  mariage.  A  tant,  très  chière  et  trèsamée  fille, 

nostre  Seigneur  soit  garde  de  vous. 

Donné  en  nostre  cité  d'Ausbourg,  le  xvnejour  de 
mars,  l'an  xvc  ix.  Vostre  bon  père,  Maximilien.  — 
Plus  bas,  Renner. 


187.  —  MAXIMILIEN  A  MARGUERITE. 

Charles  Le  Clerc  est  adjoint  à  Roland  Le  Febvre  ,  trésorier  général 
des  finances.  —  (  Original.  ) 

(Augsbourg,  le  21  mars.) 

Très  chière  et  très  amée  fille.  A  l'occasion  des  grans 
affaires  qui  surviennent  journellement  en  noz  finances 
de  par  delà,  et  obstant  la  débilitation  de  nostre  amé  et 
féal  conseillier  et  trésorier  général  de  noz  finances  mes- 
sire  Roland  Lefebvre  '  et  mesmement  aussi  pour  ce 
qu'il  est  souvent  absent  de  nosdites  finances,  occupé  en 
autres  noz  grans  affaires,  par  quoy  il  ne  peult  bonne- 
ment satisfaire  aux  affaires  d'icelles  finances  et  pour 
l'en  aucunement  supporter  et  à  sa  pryère  et  requeste, 
avons  commis  et  ordonné  Charles  Le  Clerc,  aussi  tré- 
sorier de  nosdites  finances ,  pour  doresenavant  avec 
ledit  messire  Roland,  et  en  son  absence  entendre  aux 
affaires  qui  surviendront  en  icelles  noz  finances,  ainsi 
que  peut  plus  à  plain  apparoir  par  noz  lettres  patentes 
que  luy  en  avons  sur  ce  fait  expédier,  dont  vous  advi- 
sons  et  vous  requérons,  et  néantmoins  ordonnons  que 
faictes  mettre  ledit  Charles  en  possession  dudit  estât  de 
trésorier  et  le  faire  besongnier  et  vacquier  es  choses 
concernant  le  fait  de  nosdites  finances.  Car  ainsi  le 

'  Roland  Le  Febvre,  seigneur  de  Thamise. 


ET  DE  MARGUERITE  SA  FILLE,  i—  1509.  251 
voulons  avoir  fait  sans  contredit  ou  difficulté.  Et  à 
tant,  très  chière  et  très  amée  fille,  nostre  Seigneur  vous 
ait  en  sa  garde. 

Donné  en  nostre  cité  d' Ausbourg ,  le  xxie  jour  de 
mars  xvc  ix.  Per  Regem.  —  Plus  bas,  Hannart. 


188.  — MAXIMILIEN  A  MARGUERITE. 

L'Empereur  accorde  à  Pierquin  Ghodemart  la  première  sergentisc 
des  mortes-mains  de  Hainaut  qui  viendra  à  vaquer  dans  la  pré- 
vôté de  Mons.  —  {Original.) 

(  Augsbourg,  le  28  mars.) 

Très  chière  et  très  amée  fille,  nous  avons  donné 
et  accordé  à  Pierquin  Ghodemart,  la  première  sergan- 
tise  des  mortes  mains  de  nostre  pays  et  conté  de  Hayn- 
nau  es  metes  et  prévosté  de  Mons  qui  dorénavant  es- 
cherra  vacant  à  nostre  disposition,  soit  par  mort, 
résignacion  ou  autrement,  dont  vous  advertissons  et 
vous  requérons  que  de  ce  vous  en  despeschiez  dès  main- 
tenant audit  Pierquin  nos  lettres  de  promesse,  et  le  cas 
de  la  vacacion  par  l'une  des  manières  dessusdites  ad- 
venant, nos  lettres  patentes  en  forme  deue.  A  tant, 
très  chière  et  très  amée  fille,  nostre  Seigneur  soit  garde 
de  vous. 

Donné  en  nostre  ville  d'Ausbourg,  le  xxvmejour  de 
mars,  l'an  xvc  ix  avant  Pasques.  Per  Regem,  —  Plus 
bas,  Renner. 

189.  — MAXIMILIEN  A  MARGUERITE. 

Il   approuve  que  sa  fille  ne  se  mêle  pas  de  l'affaire  d'Espagne  , 
puisqu'elle  y  trouve  des  difficultés.  —  {Original.) 

(Augsbourg,  le  30  mars.) 

Très  chière  et  très  amée  fille ,  nous  avons  receu  une 
lettre  escripte  de  vostre  main ,  faisant  mention  de  la 
matière  d'Espaigne  que  sçavez.  Et  puisque  y  avez  quel- 
que difficulté,  et  qu'il  tous  semble  à  y  besoingnier  y 
auriez  quelque  charge,  nous  vous  advertissons  que 
sommes  bien  contens  que  ne  vous  en  mesliez  pas.  Car 
nous  la  ferons  nous  mesmes  pratiquer  et  poursuir.  A 
tant,  très  chière  et  très  amée  fille,  nostre  Seigneur  soit 
garde  de  vous. 

Escript  en  nostre  cité  d'Ausbourg,  le  dernier  jour 
de  mars,  l'an  1509.  PerRegem.  —  Plus  bas,  Renner. 


190.  —  MAXIMILIEN  A  MARGUERITE. 

Il  la  prie  de  lui  envoyer  le  fauconnier  Aert  Van  Meeghien.  — 

(  Original.  ) 

(Augsbourg,  le  dernier  mars.) 

Très  chière  et  très  amée  fille ,  nous  escripvons  pré- 
sentement à  nostre  faulconnier  Aert  Van  Meeghien, 
de  incontinent  venir  devers  nous.  Et  vous  requérons 
de  luy  envoyer  nosdites  lettres,  et  de ,  pour  faire  son 
voiiaige,  luy  faire  furnir  quelque  deniers  affin  qu'il 
puisse  tant  mieulx  venir  devers  nous.  A  tant,  etc. 

Escript  en  nostre  cité  d'Ausbourg,  le  dernier  jour 
de  mars,  l'an  xvc  ix.  PerRegem.  — Plus  bas,  Renner. 

1510 

Commençant  le  5i  mars,  finissant  le  19  avril. 


191.  — MAXIMILIEN  A  MARGUERITE. 

L'Empereur  envoie  vers  sa  fille  le  jeune  Jehan  Pédinger,  avec 
ordre  de  lui  faire  apprendre  la  pratique  des  comptes  et  le  lan- 
gage wallon.  < — >  (  Original.  ) 

(Augsbourg,  le  5  avril.) 

Très  chière  et  très  amée  fille,  pour  ce  que  nous 
nous  voulons  servyr  cy-après  en  fait  de  comptes  de 
Jehan  Pédinger,  jeune  filz ,  qui  dès  longtemps  nous  a 
adez  servy  en  nostre  chappelle  et  que  désirons  qu'il 
aprende  le  langaige  walon,  à  ces  causes,  l'envoyons 
présentement  par  delà  et  vous  requérons  que  le  faictes 
entretenir  en  nostre  chambre  des  comptes  à  Lille,  et 
que  luy  faictes  furnir  par  ceulx  de  noz  finances,  toutes 
choses  que  luy  seront  nécessaires  pour  sondit  entrete- 
nement,  en  ordonnant  ausdits  de  noz  comptes,  qu'ilz 
luy  facent  aprendre  ledit  langaige  walon  et  aussi  l'art 
et  praticque  de  comptes  ;  en  quoy  faisant ,  nous  ferez 
chose  agréable.  A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  en  nostre  cité  d'Ausbourg,  le  ve  jour  d'avril, 
l'an  xvc  x.  Per  Regem.  —  Plus  bas,  Renner. 

192.  —  MAXIMILIEN  A  MARGUERITE. 

Nouvelles  de  la  guerre  eontre  Venise.  L'Empereur  va  marcher 
contre  eux;  car  il  ne  suffit  pas  de  les  mettre  à  mort  par  cent ,  il 
y  faut  besogner  par  mille.  Assistance  des  princes  de  l'empire. 
Jonction  des  armées  de  l'Empereur  et  du  roi  de  France.  Les  Vé- 
nitiens ne  veulent  tenir  garnison  que  dans  trois  villes.  —  {Orig.) 

(  Augsbourg  ,  le  6  avril.  ) 

Très  chière  et  très  amée  fille,  nous  vous  advertissons 
que  depuis  ung  moys  ença,  noz  gens  d'armes  qui  sont 
à  Véronne,  ont  eu  plusieurs  et  diverses  coursses,  ren- 
contres et  escarmuches  avec  noz  ennemis ,  desquelz  ils 
ont  tuez  et  prins  plus  de  1111e  hommes  ;  et  des  nostres 
en  est  bien  demeuré  environ  cent. 

Aussi  nostre  cousin,  le  duc  de  Bransweig,  nous  a 
escript  que  depuis  six  sepmaines  ença,  il  et  nos  gens 
d'armes  qui  sont  ou  quartier  de  Friole,  ont  bien  mis  à 
mort  de  six  à  sept  cens  hommes  vénissiens ,  sans  en 
avoir  perdu  cincquante  des  nostres.  Et  espérons  brief 
nous  mectre  et  aller  en  personne  aux  champs  et  faire 
quelque  bon  exploit  et  exécution  contre  nosdits  enne- 
mis ,  car  il  ne  souffist  point  de  les  mectre  à  mort  par 
cent,  mais  y  fault  besongnier  par  mille. 

Les  princes  de  l'empire  nous  ont  accordé  de  à  ce 
nous  donner  une  bonne  assistence  et  sont  à  faire  la 
tauxe  de  leur  ayde,  et  créons  que  bientost  ils  nous  en 
feront  une  fin. 

Et  deans  le  xve  jour  de  ce  mois,  nostre  armée  qui  est 
audit  Véronne,  et  celle  de  nostre  frère  et  cousin  le  roy 
de  France,  se  joindront  ensemble;  car  les  gens  de  nos- 

tredit  frère  marchent  avant,  et  sommes  advertis  que 
lesdits  Vénissiens  n'ont  intencion  que  de  tenir  et  mec- 
tre  garde  à  trois  villes  seullement,  que  sçavoir  à  Pa- 
doue,  Terviz  et  à  Lignago ,  et  habandonner  et  laisser 
toutes  les  autres  villes.  Et  si  nous  survient  quelque  autre 
chose,  nous  vous  en  advertirons  tousjours.  A  tant,  très 
chière  et  très  amée  fille,  nostre  Seigneur  soit  garde  de 
vous. 

Donné  en  nostre  cité  d'Ausbourg,  le  vie  jour  d'avril, 
l'an  xvc  et  dix.  Vostre  bon  pèreMAXi.  —  Plus  bas, 
Renner. 


193.  —  MAXIMILIEN  A  MARGUERITE. 

Précautions  à  prendre  pour  le  traité  de  mariage  entre   Charles 
d'Egmond  et  Isabeau  d'Autriche.  —  [Original.) 

(Augsbourg,  le  6  avril.) 

Très  chière  et  très  amée  fille ,  nous  vous  avons  der- 
nièrement fait  responce  par  vostre  secrétaire  Marnix 
sur  les  articles  à  nous  envoyez  pour  le  fait  de  l'aliance 
de  mariage  d'entre  messire  Charles  d'Egmondt  et  nos- 
tre fille  Ysabeau.  Et  vous  requérons  que  quant  vous 
besoingnerez  sur  ceste  matière,  vous  traictez  aussi  de 
Testât  et  entretenement  que  nostredite  fille  aura  après 
la  solennization  dudit  mariage,  et  comment  et  sur 
quoy  elle  sera  de  ce  asseurée.  A  tant,  très  chière  et  très 
amée  fille,  nostre  Seigneur  soit  garde  de  vous. 

Escript  en  nostre  cité  d'Ausbourg,  le  vie  jour  d'avril, 
l'an  xvc  dix.  Per  Regem.  —  Plus  bas,  Renner. 

194.  —  MAXIMILIEN  A  MARGUERITE. 

Il  lui   demande  une   copie  authentique   du  traité  qu'il  a  conclu 
autrefois  à  Francfort  avec  les  Français.  > —  {Original.) 

(  Augsbourg ,  le  7  avril.  ) 

Très  chière  et  très  amée  fille,  pour  ce  que  désirons 
sçavoir  a  la  vérité  ce  qu'avons  autreffois  traictié  et  ap- 
poincté  avec  les  François  par  le  traictié  de  Franckfort, 
et  mesmement  du  fait  de  l'artillerie  que  les  héritiers 
du  sieur  Desquerdes  prétendent  recouvrer  sur  nous  et 
sur  noz  enffans,  comme  sçavez,  nous  vous  requérons  que 
nous  envoyez  le  double  autenticque  dudit  traictié  de 
Franckfort,  et  de  tout  ce  que  sur  le  fait  de  ladite  artil- 
lerie peult  lors  avoir  esté  fait  et  passé,  affin  que  selon 
nous  nous  puissions  reigler.  A  tant,  très  chière  et  très 
amée  fille,  nostre  Seigneur  soit  garde  de  vous. 

Escript  en  nostre  cité  d'Ausbourg,  le  vne  jour 
d'avril,  l'an  xvc  et  x.  Per  Regem.  —  Contresigné 
Renner. 


195.  —  MAXIMILIEN  A  MARGUERITE. 

Il  mande  à  sa  fille  de  bâter  le  départ  de  son  ambassadeur  en  An- 
gleterre, et  celui  du  président  de  Bourgogne  pour  l'Espagne. 

—  (  Original.  ) 

(Augsbourg,  avril.) 

Très  chière  et  très  amée  fille ,  en  ensuivant  ce  que 
par  pluseurs  fois  vous  avons  escript  et  fait  sçavoir  tou- 
chant l'ambassade  que  désirons  estre  envoyée  vers 
nostre  frère  le  roy  d'Angleterre,  nous  vous  requérons 

bien  acertes  que  se  vous  n'avez  encores  despesché  icelle 
ambassade  pour  aller  vers  nostredit  frère,  à  tout  noz 
instructions  que  incontinent  vous  la  despeschez  sans  y 
plus  retarder. 

Et  pareillement  que  despechez  messire  Mercurin  de 
Gattinaire,  président  de  Bourgongne,  pour  aller  en  Es- 
paigne,  selon  que  le  vous  avons  desjà  mandé  ;  car  se  sont 
choses  qui  nous  touchent  grandement  et  a  quoy  par 
longue  attente  y  pourrions  avoir  du  dommaige  :  par- 
quoy  surtout  y  vueillez  besongnier  de  sorte  que  dudit 
envoy  en  puissons  avoir  une  fin  et  nous  advertir  à 
diligence  de  ce  que  en  aurez  fait  pour  selon  ce  nous 
reigler. 

En  quoy  faisant,  nous  ferez  chose  agréable.  A  tant, 
très  chière  et  très  amée  fille,  nostre  Seigneur  soit  garde 
de  vous. 

Donné  en  nostre  cité  d'Ausbourg,  le....  jour  d'avril, 
l'an  mil  vc  et  dix. 

P.  S.  Nous  sommes  content  que  le  seigneur  de  Melun  de» 
meure  de  par  delà,  mais  nostredit  président  fera  seul  le 
voyage  d'Espaigne ,  et  si  tost  qu'il  sera  prest  pour  partir, 
faites  le  nous  sçavoir,  et  nous  lui  envoy erons  instructions 
sur  luy  et  Claude  de  Silly,  comme  nous  avez  advisé. 

Per  Régent.  —  Contresigné  Hannart. 

196.  _  MAXIMILIEN  A  MARGUERITE. 

Il  lui  recommande  de  réserver  à  Jehan  Ghodemart ,  greffier  du 
conseil  à  Mons,  la  première  place  de  conseiller  ordinaire  qui 
vaquera  dans  ledit  conseil.  —  {Original.) 

(  Augsbourg,  le  23  avril.) 

Très  chière  et  très  amée  fille,  nous  sommes  records 
avoir  par  cidevant  donné  et  accordé  à  Jehan  Ghode- 
i.  M 

mart,  greffier  de  nostre  conseil  à  Mons ,  le  premier 
lieu  de  conseillier  ordinaire  qui  escherroit  vacant  par 
quelque  moyen  que  ce  fust  en  nostredit  conseil  de 
Mons,  et  que  entre  autres  choses  feismes  couchier  et 
inscripre  icellui  nostre  don  es  mémoires  et  instructions 
que  lors  despeschames  sur  noz  amez  et  féaulx  conseil- 
lers le  président  de  Bourgogne,  et  messire  Andrieu 
de  Burgo  pour  aller  devers  vous,  affin  de  vous  en  ad- 
vertir.  Et  pour  ce  que  entendons  nostredit  greffier  estre 
oudit  état  très  ydoine  et  souffisant,  désirons  luy  entre- 
tenir nostredit  don  et  qu'il  soit  pourveu  dudit  estât 
de  conseillier  ordinaire,  quant  il  escherra  vacant;  et  à 
ceste  cause  escripvons  présentement  devers  vous  et 
vous  requérons  que,  ledit  cas  advenant,  vous  en  pour- 
véez  nostredit  greffier,  et  luy  en  faictes  despechier  noz 
lettres  patentes  en  forme  deue.  Car  nostre  plaisir  est 
tel.  A  tant,  très  chière  et  très  amée  fille,  nostre  Sei- 
gneur soit  garde  de  vous. 

Donné  en  nostre  cité  d'Ausbourg,  le  xxme  jour 
d'avril,  l'an  mil  vc  et  dix  après  Pasques.  Per  Regem. 
—  Plus  bas ,  Renner. 


197. —MAXIMILIEN  A  MARGUERITE. 

Provision  d'échevin  du  Franc  de  Bruges  pour  Gillebert  de  Verra  ou 
Varax.  —  (  Original.  ) 

(Augsbourg,  le  23  avril.) 

Très  chière  et  très  amée  fille,  pour  les  bons  et 
agréables  services  qu'entendons  que  nostre  très  chier 
et  bien  amé  Gillebert  de  Verra,  vostre  écuier  pan- 
netièr  et  Katherine  de  Marke ,  sa  compaigne ,  vostre 
femme  de  chambre,  vous  ont  de  long  temps  fait  et  font 

encoires  journellement  autour  de  vostre  personne, 
dont  désirons  bien  aucunement  les  récompenser,  afin 
de  tant  plus  les  incliner  à  vostre  service ,  nous  vous 
requérons  que ,  sans  actendre  sur  ce  autre  commande- 
ment ou  ordonnance  de  nous ,  vous  pourvéez  ledit  Gil- 
lebert  du  premier  eschevinage  de  Franc  après  la  pro- 
vision de  Jacquet  le  Sellier,  nostre  fourier,  et  de 
Marnix,  ausquelz  avons  promis  les  deux  premiers 
eschevinaiges  dudit  Franc  qui  vacqueront  prochaine- 
ment, comme  nagaires  vous  avons  escript.  Très  chière 
et  très  amée  fille,  nostre  Seigneur  soit  garde  de  vous. 
Escript  en  nostre  cité  impériale  d'Ausbourg,  le 
xxme  jour  d'avril  xvc  dix.  Per  Regem.  —  Plus  bas, 
Renner. 

P.  S.  Audiencier  ou  nostre  secrétaire  sur  ce  requis  ,  despes- 
chez  lettres  patentes  de  commission  de  Testât  et  office  de 
eschevin  du  Franc,  qui  est  naguère  escheu  vacquant  par  le 
trespas  de  feu  Martin  au  prouffit  Gille- 

bert  de  Varax  ou  d'autre  tel  qu'il  vouldra  dénommer  en  son 
lieu ,  ensuivant  le  bon  plésir  de  l'Empereur,  mon  seigneur 
et  père  ,  à  nous  signiffié  par  cestes. 

Fait  à  Malines  ,  le  xxvie  de  janvier  xve  et  xn. 

Marguerite. 


198.  —MAXIMILIEN  A  MARGUERITE. 

Il  l'invite  à  continuer  au  maréchal  de  Vergy  les  gages  et  la  pen- 
sion qu'il  touchait  avant  que  le  comté  de  Bourgogne  fût  remis 
aux  mains  de  Marguerite.  Il  désire  aussi  que  le  parlement  de 
Dole  communique  audit  seigneur  de  Vergy  les  dépèches  et 
autres  pièces  importantes  ,  afin  d'y  pourvoir  de  concert  avec  lui. 

—  (  Original.  ) 

(  Augsbourg,  le  24  avril.) 

Très  chière  et  très  amée  fille,  nostre  amé  et  féal 
cousin ,  le  seigneur  de  Vergy ,  nous  a  présentement 

fait  remonstré  comme  vous  luy  avez  fait  restrancher 
et  amoindrir  les  gaiges  que  luy  avions  ordonné  pour 
son  estât  de  marischal  de  Bourgoingne,  de  la  somme 
de  vinc  livres  par  an;  jasoit  que,  en  vous  rendant  es 
mains  nostredit  conté,  nous  eussiez  accordé  l'entretenir 
en  sondit  estât,  selon  que  luy  avions  baillié  ce  que  Juy 
avons  autreffois  signifié.  Parquoy  et  que  avons  ledit 
seigneur  de  Vergy  en  singulière  recommandation ,  eu 
faveur  des  bons  services  qu'il  nous  a  par  cidevant  faiz 
et  fait  encoires  journellement ,  nous  vous  requérons 
que,  en  ensuivant  ce  que  dit  est,  et  en  faveur  de  nous, 
vous  le  vueillez  entretenir  es  gaiges  et  pension  qu'il 
avoit  de  nous,  à  cause  dudit  estât  de  marischal  et 
l'avoir  aussi  pour  recommandé. 

Aussi  mander  à  ceulx  de  vostre  parlement  à  Dole  et 
autres  voz  officiers  oudit  conté  de  lui  communiquer  et 
mectre  en  avant  toutes  despesches  et  matières  qui  con- 
cerneront le  bien  dudit  conté  pour,  comme  marischal 
du  pays,  à  ce  les  assister  et  y  pourveoir  par  ensamble, 
comme  la  nécessité  le  requerra.  Car  nous  le  cong- 
noissons  pour  ce  faire  estre  saige  et  bien  expérimenté 
avec  ce  qu'il  touche  à  l'auctorité  de  sondit  estât;  et  si 
ne  faisons  doubte  que  n'en  soyez  bien  servye.  A  tant, 
très  chière  et  très  amée  fille ,  nostre  Seigneur  soit  garde 
de  vous. 

Donné  en  nostre  cité  d'Ausbourg,  le  xxime  jour 
d'avril,  l'an  mil  vc  et  dix.  Per  Regem.  —  Plus  bas, 
Renner. 

199.  —  MAXIMILIEN  A  MARGUERITE. 

Il  mande  à  sa  fille  el  aux  gens  de  ses  finances  de  faire  payer  au 
maréchal  de  Vergy  le  don  qu'il  lui  a  fait  de  la  somme  encore  due 
par  le  trésorier  de  Vesoul  ;  et  ce ,  pour  l'indemniser  de  la  di- 
minution de  ses  gages  comme  maréchal  de  Bourgogne ,  comme 
aussi  pour  aider  son  fils  Guillaume  à  s'équiper.  — «  (Original.  ) 

(Augsbourg,  le  24  avril.  ) 

DE  PAR   L'EMPEREUR. 

Très  chière  et  très  amée  fille,  et  très  chiers  et  féaulx  ; 
nous  avons  despiéça  accordé  au  seigneur  de  Vergy  le 
don  de  ce  que  le  trésorier  de  Vesoul,  Jehan  du  Chasne, 
seroit  trouvé  redevable  envers  nous;  et  pour  ce  que 
entendons,  ledit  trésorier  avoir  rendu  ses  comptes,  à  la 
sollicitation  de  nostredit  cousin  et  en  ensuivant  nos- 
tredite  promesse ,  mesmement  en  faveur  et  récompence 
de  ce  que  vous,  nostredite  fille,  lui  avez  fait  restran- 
cher  ses  gaiges  de  son  estât  de  marischal  de  Bourgoin- 
gne ,  comme  aussi  pour  accoustrer  et  mettre  empoint 
Guillamme  de  Vergy,  son  filz,  pour  aller  ou  service 
de  nostre  très  chier  et  très  amé  filz ,  l'archiduc  Char- 
les, prince  d'Espaigne,  à  cette  cause,  vous  requérons 
et  néantmoins  ordonnons  à  vous  de  noz  finances  que  à 
ce  vous  ne  luy  mectez  aucun  empeschement ,  mais  le 
faictes  joyr  de  nostredit  don,  en  mandant  pour  ce  audit 
trésorier  de  Vesoul  de  non  y  mettre  aucune  difficulté. 
En  quoy  faisant,  vous  nous  ferez  chose  bien  agréable. 
A  tant,  très  chière  et  très  amée  fille,  et  très  chiers  et 
féaulx,  nostre  Seigneur  soit  garde  de  vous. 

Donné  en  nostre  cité  d'Ausbourg ,  le  xxime  jour 
d'avril,  l'an  xvc  et  dix.  Per  Regcm.  —  Plus  bas, 
Renner. 

200.  —  MAXIMILIEN  A  MARGUERITE. 

Il  lui  recommande  de  ne  pas  souffrir  qu'Antoine  de  Vergy,  arche- 
vêque de  Besançon  ,  soit  troublé  et  inquiété  ,  contrairement  aux 
privilèges  de  son  église.  —  {Original.) 

(Augsbourg,  le  24  avril.) 

Très  chière  et  très  amée  fille,  de  la  part  de  très  ré- 
vérend père  en  Dieu,  nostre  amé  et  féal  cousin,  mes- 
sire  Anthoine  de  Vergy,  arcevesque  de  Besançon,  nous 
a  esté  remonstré  comment  voz  officiers  ou  conté  de 
Bourgoingne  entreprendent  contre  luy  et  son  évesché 
en  choses  dont  ses  prédécesseurs  arcevesques  ont  ac- 
coustumé  de  joyr,  passé  a  deux  cens  ans,  sans  qu'il  soit 
mémoire  du  contraire ,  comme  il  appert  plus  à  plain 
par  beaulx  tiltres  et  enseignements  qu'il  en  dit  avoir, 
nous  requérant  le  vouloir  maintenir  et  garder  en  ses 
droiz  et  joyssances  comme  prince  d'empire  et  nostre 
féal,  et  à  celle  cause  vous  en  escripre.  Parquoy,  très 
chière  et  très  amée  fille ,  et  que ,  en  tel  cas ,  sommes 
tenuz  pour  nostre  devoir  et  acquit ,  soustenir  et  main- 
tenir ledit  arcevesque  en  tous  sesdis  droiz  et  bonnes 
joyssances  mouvans  de  nostre  régalie  dudit  archevesché, 
escripvons  devers  vous  et  vous  requérons  que  ordon- 
nez et  commandez  expressément  à  vosdits  officiers  ou- 
dit  conté  de  Bourgoingne  de  non  se  aucunement  avan- 
cer d'emprendre  ou  faire  aucune  chose  contre  les  droiz 
et  joyssances  de  nostredit  cousin ,  archevesque  dudit 
Besançon,  au  contraire  des  libertés  et  préviléges  qu'il 
a  de  nous  et  noz  prédécesseurs  empereurs  et  contes  de 
Bourgoingne,  et  que  si  desjà  ilz  y  ont  fait  quelque  chose, 
qu'ils  le  remectent  en  son  premier  estât  et  accoustumé, 


ET  DE  MARGUERITE  SA  FILLE.  — .  1510.  263 
jusques  à  ce  qu'il  soit  congneu  et  décidé  où  il  appar- 
tient de  ce  que  vosdits  officiers  prétendent  et  soutien- 
nent au  contraire.  A  tant,  très  chière  et  très  amée  fille, 
nostre  Seigneur  soit  garde  de  vous. 

Donné  en  nostre  cité  d'Ausbourg,  le  xxime  jour 
d'avril,  l'an  mil  vc  et  dix.  Vostre  bon  père  Maxi.  — 
Plus  bas ,  Renner. 


201.  — MAXIMILIEN  A  MARGUERITE. 

Il  lui  envoie  des  députés  à  l'effet  de  conduire  à  bonne  fin  l'affaire 
du  comte  Félix  de  Verdemberg.  —  (  Original.  ) 

(  Augsbourg,  le  27  avril.) 

Très  chière  et  très  amée  fille,  nous  avons  donné 
charge  à  noz  amés  et  féaulx  chevaliers  et  conseilliez , 
messires  Jehan  de  la  Maison  et  Jehan  Bontemps ,  sei- 
gneur de  Salans ,  de  vous  dire  et  déclairer  aucunes  cho- 
ses de  nostre  part  touchant  nostre  cousin,  le  conte 
Félix  de  Werdemberg ,  et  vous  requérons  les  croire 
de  ce  qu'ilz  vous  en  diront  de  par  nous,  et  en  ce  faire 
de  sorte  qu'il  soit  mis  une  fin  en  cest  affaire.  En  quoy 
faisant,  vous  nous  ferez  plaisir  bien  agréable.  A  tant, 
très  chière  et  très  amée  fille ,  nostre  Seigneur  soit  garde 
de  vous. 

Donné  en  nostre  cité  d'Ausbourg,  le  xxvne  jour 
d'avril,  l'an  mil  vc  et  dix.  Per  Regem.  —  Plus  bas, 
Renner. 

202.  —  MAXIMILIEN  A  MARGUERITE. 

11  lui  mande  qu'il  a  réuni  trente-quatre  à  trente-six  mille  hommes 
-pour  marcher  contre  les  Vénitiens.  Aide  des  princes  de  l'Em- 
pire. Recommandation  pour  les  enfants  du  feu  roi  Philippe.  Col- 
lation d'une  prébende  de  Soignies  et  d'une  autre  de  Béthune. 
—  (Original.) 

(Augsbourg,  le  14  mai.) 

Très  chière  et  très  amée  fille,  depuis  les  lettres  que 
vous  avons  dernièrement  escriptes  touchant  nos  nou- 
velles ,  nous  avons  rassemblé ,  tant  par  l'ayde  de  nos 
pays  d'Austriche  et  de  Thirol,  que  de  nostre  frère  le 
roy  de  France,  environ  le  nombre  de  xxxiiii  à  xxxvim 
hommes  de  guerre,  pour  eulx  mettre  aux  champs 
contre  les  Vénissiens  et  croyons  qu'ils  y  soient  desjà  de 
ceste  heure. 

Et  d'autre  part,  les  princes  et  gens  des  estaz  de  nostre 
saint-empire  icy  assemblez  nous  ont  fait  la  tauxe  de 
l'ayde  qu'ilz  nous  ont  accordé,  laquelle  est  bonne  et  de 
longue  durée ,  et  nous  préparons  et  délibérons  de  à 
tout  icelle  ayde  aussi  nous  tirer  en  personne  contre 
lesdits  Vénissiens. 

Et  si  aucune  chose  nous  survient  qu'il  requière  de 
vous  en  advertir,  nous  le  vous  ferons  adez  sçavoir,  vous 
requérant  vouloir  tousjours  avoir  bonne  et  soingneuse 
garde  de  nos  très  chiers  et  très  amez  enffans  par  delà, 
et  vous  employer  aus  affaires  qui  vous  y  surviendront 
au  mieulx  que  pourrez. 

Vous  nous  avez  adverty  par  une  voz  lettres  de  la  pro- 
vision qu'avez  faicte,  au  frère  de  vostre  secrétaire  Mai- 

nix,  d'une  chanoinie  de  Soignyes,  ensuivant  les  lettres 
que  pour  ce  vous  en  avyons  escriptes,  et  aussi  d'une 
autre  chanoinie  de  Béthune,  soubz  nostre  bon  plaisir, 
au  prouffit  d'un  chantre  de  nostre  filz  l'archiduc 
Charles,  dont  desdites  provisions  audit  cas  sommes 
bien  contens. 

Au  regard  de  l'envoy  en  Angleterre,  nous  y  envoye- 
rons  nous  mesmes  un  g  de  nos  serviteurs  de  par  deçà,  par 
lequel  nous  vous  ferons  advertir  de  sa  charge,  ensem- 
ble de  nostre  intention  sur  icelles.  A  tant,  très  chière 
et  très  amée  fille,  nostre  Seigneur  soit  garde  de  vous. 

Escript  en  nostre  cité  d'Ausbourg,  le  xime  de  mai, 
l'an  xvc  et  dix.  Vostre  bon  père,  Maximilien.  —  Plus 
bas,  Renner. 


203.  —  MAXIMILIEN  A  MARGUERITE. 

L'Empereur  mande  à  Marguerite  et  aux  gens  de  ses  finances  de 
fournir  à  Guillaume  de  Roghendorff  les  fonds  nécessaires  pour 
se  rendre  auprès  de  l'Empereur.  *~  (  Original.  ) 


(Augsbourg,  Je  16  mai.) 


DE  PAR   L'EMPEREUR. 


Très  chière  et  très  amée  fille,  et  très  chiers  et  féaulx, 
pour  ce  que  avons  affaire  par  deçà  du  service  de  nostre 
amé  et  féal  conseillier,  Guillamme,  seigneur  de  Rog- 
hendorff, nous  le  mandons  présentement  de  inconti- 
nent venir  devers  nous,  et  à  ceste  cause  désirons  et 
vous  requérons  bien  a  certes  que  luy  vueilliez  faire 
avancer  par  delà  quelques  deniers  dont  il  se  puisse 
deslogier  à  tous  ses  grans  chevaulx  pour  venir  par  deçà 

en  nostre  service,  et  à  ce  l'avoir  pour  recommandé,  que 
sondit  vouaige  ne  soit  par  faulte  d'argent  retardé.  En 
quoy  faisant,  vous  nous  ferez  chose  agréable.  A  tant, 
très  chière  et  très  amée  fille,  et  très  chiers  et  féaulx  ; 
nostre  Seigneur  soit  garde  de  vous. 

Donné  en  nostre  cité  d'Ausbourg,  le  xvie  jour  de 
may,  l'an  mil  vc  et  dix.  Per  Regem.  — -  Plus  bas, 
Renner. 


204.  —  MAXIMILIEN  A  MARGUERITE. 

L'Empereur  accorde  au  fils  du  greffier  de  l'ordre  une  prébende 
vacante  en  l'église  de  Lens.  —  {Copie.) 

(Augsbourg,  le  18  mai.) 

Très  chière  et  très  amée  fille,  sur  ce  que  nous  avez 
escript  et  requiz  vouloir  donner  à  l'ung  des  enfïans  du 
greffier  de  nostre  ordre  *  la  prébende  en  nostre  ville 
de  Lens  en  Artois,  présentement  vacant  par  le  trespaz 
de  maistre  Ysambert  d'Arout,  vous  avertissons  que 
pour  les  causes  contenues  en  vosdites  lettres,  donnons 
et  accordons  audit  greffier  pour  l'ung  de  ses  enffans 
ladite  prébende  de  Lens  dont  lui  ferez  expédier  noz 
lettres  de  collation  pertinentes,  et  tel  est  nostre  plaisir. 

Donné  en  nostre  cité  d'Ausbourg,  le  xvme  jour 
de  may,  l'an  xvc  et  dix.  Per  Regem.  —  Plus  bas, 
Hannart. 

'  Laurent  du  Blioul,  chevalier,  seigneur  de  Sart,  élu  greffier  de 
l'ordre  de  la  Toison  d'or  en  1496,  mort  en  i54*2. 

205.  —  MAXIMILIEN  A  MARGUERITE. 

Dispositions  d'hostilités  contre  les  Vénitiens.  Office  de  maître- 
d'hôtel  du  prince  Charles  ,  exercé  alternativement  par  Philippe 
Dalle  et  Pierre  de  Loquinghien.  Prébende  de  Gertruyt-Roede, 
près  Bois-le-Duc  ,  conférée  à  l'organiste  de  la  chapelle  du  prince 
Charles.  —  (  Original.  ) 

(  Augsbourg,  le  21  mai.) 

Très  chière  et  très  amée  fille,  vous  nous  escripvez 
par  une  de  voz  lettres  du  ne  de  ce  présent  mois,  entre 
autres  choses  du  désir  que  avez  que  apprestons  nostre 
armée  pour  marchier  contre  nos  ennemys ,  affin  que 
nostre  frère  le  roy  de  France  ne  s'en  excuse  sur  nous 
et  que  souvent  vous  vueillons  advertir  de  noz  nouvelles. 

Surquoy ,  quant  à  l'aprest  de  noz  gens  de  guerre  et 
de  noz  nouvelles,  nous  vous  en  avons  adverty  dernière- 
ment par  noz  lettres  bien  et  au  long ,  et  d'abondant 
vous  advertissons  que  avons  nouvelles  certaines  que 
noz  gens  de  guerre  qui  estoient  à  Véronne  et  ceulx  de 
nostredit  frère  le  roy  de  France  sont  à  présent  aux 
champs  contre  nosdits  ennemys;  aussi  que  noz  gens 
d'armes  d' Austriclie  sont  toutz  prestz  à  marchier  avant 
contre  lesditz  ennemys  du  quartier  de  Friole  et  sommes 
bien  délibéré  de  tenir  la  main  en  ceste  affaire  que  par 
nostre  faulte  riens  ne  demeurera  à  faire. 

Semblablement,  de  la  provision  à  maistre-d'ostel  de 
nostre  filz  Charles  ou  lieu  de  Charles  de  Latre  pour 
aucuns  personnaiges  y  dénommez,  dont  aussy  vous 
avons  naguères  adverty  que  nostre  intencion  estoit, 
comme  en  ce  est  que  noz  amez  et  féaulx  escuiers,  Phi- 
lippe Dalle  et  Pierre  de  Loquinghien ,  fussent  commis 

en  icelluy  estât,  pour  l'avoir  et  desservir  par  demi  an, 
l'un  à  Tencontre  de  l'autre.  Et  désirons  que,  selon  ce, 
leur  en  faictes  despeschier  les  très  patentes  à  ce  perti- 
nentes, se  desjà  fait  ne  l'avez. 

Et  par  autres  voz  lettres  du  ve  de  cedit  mois,  vous 
et  nostredit  filz  Charles  nous  recommandez  maistre 
Henry ,  organiste  de  la  chappelle  d' icelluy  nostre 
iilz,  à  une  prébende  vacquer  à  Sainte-Getruyt-Roede 
lez  nostre  ville  de  Bois-le-Duc.  Surquoy  vous  adver- 
tissons  que  pour  les  causes  au  long  contenues  en  vos- 
dites  lettres ,  sommes  bien  content  que ,  le  cas  adve- 
nant de  la  vacation  d'icelles  prébende,  vous  en  pourvéez 
ledit  maistre  Henry.  A  tant,  très  chière  et  très  amée 
fille,  nostre  Seigneur  soit  garde  de  vous. 

Escript  en  nostre  cité  d'Ausbourg,  le  xxie  jour  de 
may,  l'an  xvc  dix.  Per  Regem.  —  Plus  bas,  Renner. 


206.  —  MAXIMILIEN  A  MARGUERITE. 

Il  lui  adresse  ses  rectifications  au  traité  à  conclure  avec  l'évêque 
d'Utrecht  contre  le  duc  de  Gueldre;  il  l'entretient  de  ce  qu'il  y 
aura  à  faire  pour  mener  à  bonne  fin  la  guerre  contre  ce  dernier. 
—  (  Original.  ) 

(Augsbourg,  le  21  mai.) 

Très  chière  et  très  amée  fille,  nostre  très  chier  et 
très  amé  cousin,  l'évesque  d'Utrecht,  nous  a  présente- 
ment fait  remonstré  le  contenu  de  certains  articles  que 
luy  avez  envoyé  sur  le  fait  de  l'aliance  d'entre  nous , 
nostre  filz  Charles  et  noz  pays  de  par  delà  et  icellui 
nostredit  cousin  et  ses  pays  d'Utrecht,  par  lesquelz 
articles  nous  entendons,  entre  autres  choses,  comment 
luy  mectez  en  avant  de  prendre  avec  luy  et  sesdits  pays, 

ou  nom  de  nous  nostredit  fîlz  Charles,  et  nosdits  pays 
de  par  delà,  une  bonne  et  amiable  aliance  pour  le  temps 
et  terme  de  six  moys  à  commancier  au  premier  jour 
de  ce  présent  mois,  et  que  chacune  partie  sera  tenu  de 
aidier  et  assister  l'un  l'autre ,  cedit  temps  pendant,  à 
tout  cinq  cens  chevaulx  et  mil  piétons,  lesquelz  ils  en- 
tretiendroient  et  payeroient  chacun  à  leurs  despens 
durant  lesdits  six  mois. 

De  quoy  icellui  nostredit  cousin  d'Utrecht  soustient 
qu'il  seroit  tropchargié;  car  s'il  luy  convenoit  entre- 
tenir à  ses  despens  autant  de  gens  que  nostredit  fîlz  et 
sesditspays  deveroient  entretenir,  il  luy  semble  que  ce 
ne  seroit  pas  chose  raisonnable  pour  ce  qu'il,  ne  sesdits 
pays ,  ne  sont  à  beaucop  prez  si  puissans  que  nostre- 
dit fîlz  et  sesdits  pays,  et  nous  a  fait  requerre  de  le 
vouloir  sur  ce  pourveoir  d'autres  meilleurs  moyens. 

Pourquoy  nous ,  ce  considéré ,  et  mesmement  que 
le  nombre  des  gens  dessusdits  ne  seroit  assez  soumsant 
pour  povoir  faire  quelque  bon  exploict  et  exécution  de 
guerre  contre  ledit  messire  Charles,  escripvons  présen- 
tement devers  vous,  et  vous  avertissons  que  désirons  et 
voulons  que  vous,  ensemble  ceulx  de  nostre  conseil 
privé  de  par  delà,  concluez  et  mectez  à  fin  ceste  matière 
avec  nostredit  cousin  d'Utrecht  ou  ses  commis,  au- 
quel avons  mandé  pour  ce  les  renvoyer  d'envers  vous, 
à  sçavoir  que,  ou  nom  dessusdit  et  de  nosdits  pays  de  par 
delà,  lesdits  vc  chevaux  et  mil  piétons  seront  par  vous 
entretenuz  comme  dit  est,  et  que,  oultre  ce,  nous  en- 
tretiendrons avec  eulx  de  noz  propres  deniers  mil 
piétons  et  trois  cents  chevaulx,  desquelz  nostre  cousin 
le  marquis  Philippe  de  Baden  aura  charge  de  cinquante 
desdits  chevaulx  et  de  mil  piétons  et  le  conte  de  Zoom 

des  autres  11e  et  l  chevaulx,  lesquelz  nous  envoyerons 
par  delà,  incontinent  que  ladite  aliance  sera  laicte  et 
que  en  serons  advertis.  Et  que  au  demeurant  icellui 
nostre  cousin  d'Utrecht  et  sesdits  pays  entretienne  pour 
leur  part  xvc  piétons  et  vc  chevaulx,  et  le  surplus  des- 
dits articles  se  face  ainsi  que  lui  avez  présenté. 

Et  en  faisant  ce  que  dit  est,  nous  semble  que  d'iceulx 
gens  de  guerre  l'on  pourra  bien  garder  noz  pays  de 
par  delà  ceulx  d'Ustrecht  dudit  Utrecht  et  deffendre 
qu'ilz  ne  seront  point  adommaigiez  de  messire  Charles 
de  Gheldres  et  aussi  tenir  le  Rin  ouvert. 

Avec  ce  nous  semble  encoires  estre  le  plus  expédient 
que  par  lesdits  gens  de  guerre  qui  ne  seront  point 
nécessaires  pour  garder  et  deffendre  les  frontières  des- 
dits pays  dessusdits  l'on  face  faire  et  tenir  ung  belou- 
wart  devant  la  ville  de  Waggheminghen  et  asségier 
icelle  ville  du  cousté  oultre  le  Rin  nommé  Lee,  comme 
autreffois  avons  avisé  et  en  sorte  que  l'on  la  puisse 
gaignier  ou  effamer  et  tout  ledit  pays  dessusdit. 

Laquelle  alliance  dessusdite  nous  avons  à  cueur  et 
désirons,  tant  affin  que  nostredit  cousin  d'Utrecht  et 
sesdits  pays  ne  puisse  avoir  occasion  d'appoinctier  avec 
ledit  messire  Charles,  sans  nostre  sceu  et  consente- 
ment, que  pour  une  foys  mectre  une  fin  à  la  maul- 
vaise  voulenté  dudit  messire  Charles,  que  à  présent 
l'on  peult mieulx  joindre  à  raison  que  jamais,  et  aussi 
pour  mectre  nosdits  pays  de  par  delà  en  bonne  paix; 
car  autrement  nous  n'en  sçaurons  venir  à  boult. 

Et  d'abondant,  incontinent  que  ladite  aliance  sera 
conclute,  nous  sommes  bien  content  de  vous  envoyer 
par  delà  nostre  cousin  le  sieur  de  Reux,  à  tout  sa  com- 
paignie  et  celle  de  Belle-Ferrière,  et  le  vous  envoyerons, 

loutesfois  que  vous  le  ferez  payer  et  ses  gens  de  ce  qu'il 
leur  est  cleu  du  temps  passé,  et  que  leur  ferez  avoir 
quelque  argent  pour  faire  leur  clespens  en  retournant 
par  delà.  Et  alors  vous  pourrez  prendre  et  entretenir 
ledit  seigneur  de  Reux  à  tous  sesdits  gens  dessusdits, 
ou  lieu  desdits  vc  chevaulx  que  entretiendrez  et  luy 
ferez  furnir  icelluy  nombre.  A  tant,  très  chière  et  très 
amée  fille,  nostre  Seigneur  soit  garde  de  vous. 

Escript  en  nostre  cité  d'Ausbourg,  le  xxie  jour  de 
may  xvc  et  dix.  Vostre  bon  père  Maxi.  —  Plus  bas, 
Renner. 


207.  —  MARGUERITE  A  MAXIMILIEN. 

Marguerite  est  d'avis  qu'il  ne  faut  pas  demander  les  maîtrises 
d'Espagne  pour  l'archiduc  Ferdinand,  mais  bien  pour  le  prince 
Charles  ,  son  frère.  Elle  conseille  de  ne  pas  communiquer  en 
détail,  au  roi  de  France,  les  instructions  du  président  de  Bour- 
gogne pour  le  voyage  d'Espagne.  Elle  demande  que  l'Empereur 
écrive  de  nouveau  à  Louis  XII  au  sujet  de  l'évèché  d'Arras.  — 
{Minute.) 

(Malines,  le  21  mai.) 

Mon  très  redoubté  seigneur  et  père,  très  humblement 
à  vostre  bonne  grâce  me  recommande. 

Monseigneur,  ayant  veu  les  lettres  qu'il  vous  a  pieu 
m'escripre  touchant  la  despesche  du  président  de  Bour- 
goingne  pour  faire  le  voyaiged'Espaigne,  j'ay  commu- 
nicqué  le  double  des  instructions  que  m'avez  envoyé 
avec  icelles  à  vostre  privé  conseil  par  deçà ,  lequel  a 
esté  d'advis  que  pour  riens  du  monde  l'on  ne  doit  de- 
mander les  maistrisatz  de  Saint-Jacaues  Callatrave  et 

JL 

Alcantre  pour  l'infante  don  Fernando ,  comme  les  sus- 
dites instructions  le  contiennent,  ayns  pour  monsei- 

pneur  le  prince,  car  si  ledit  infante  les  avoit,  se  seroit 
assez  pour  faire  ledit  prince  quicte  des  royaulmes  de 
par  delà ,  et  ay  de  cecy  averty  ledit  président ,  après  la 
despesche  duquel  l'on  est  maintenant  et  se  fera  dedens 
deux  ou  trois  jours ,  combien  que  les  finances  soyent 
en  Testât  que  savez.  Parquoy,  Monseigneur,  me  semble 
que  ferez  bien  d'avertir  incontinent  ledit  président 
d'ensuyvir  nostre  advis  sur  ce. 

Monseigneur,  j'ay  entendu  que  avez  advisé  que  le- 
dit président  se  hâte  tyrer  devers  le  roy  de  France  et 
luy  communicquer  lesdites  instructions,  ce  que  ne 
semble  aucunement  se  devoir  faire  particulièrement , 
ains  généralement  ;  car  il  y  a  deux  ou  trois  articles  qui 
luy  engendreront  plustôt  souspicion  que  bien  ;  mais 
j'espère  que  ledit  président  sera  si  saige  qu'il  en  usera 
bien. 

Monseigneur ,  je  seroye  d'advis  que  escripvissiés  en- 
coires  une  bonne  lettre  audit  roy  de  France  touchant 
l'éveschié  d'Arras1,  et  autre  au  légat  et  ordonner  à 
messire  Andréa  2  de  solliciter  ceste  matière  ;  car  si  a 
faulte  de  poursuyte  elle  se  pert,  ce  sera  grant  honte  et 
dommaige  pour  ceste  maison.  Si  vous  supplie  ainsi  le 
vouloir  faire  ;  et  le  plus  tôt  est  le  milleur  ;  encoires  si 
lesdites  lettres  y  povoientestre  avant  le  partement  dudit 
président ,  se  seroit  bien  venu.  Mon  très  redoubté  sei- 
gneur et  père ,  je  prie  à  tant  nostre  Seigneur  qu'il 
vous  doint  bonne  vye  et  longue. 

Escript  à  Malines ,  le 3  ....  jour  de  may  xvc  et  x. 

•  Il  s'agissait  de  faire  ratifier  l'élection  de  François  de  Melun  à 
l'évêché  d'Arras.  Marguerite  écrivit  elle-même  au  roi  de  France  à  ce 
sujet.  Voyez  Lettres  de  Louis  XII,  I,  224. 

*  André  de  Burgo,  ambassadeur  de  l'Empereur  auprès  de  Louis  XII. 
3  Cette  lettre ,  dont  la  date  est  en  blanc  sur  la  minute ,  est  du 

208.  —  MAXIMILIEN  A  MARGUERITE. 

L'Empereur  accorde  à  Symonnet  de  bon  vouloir  une  place  d'ar- 
cher auprès  de  l'archiduc  Charles.  —  (  Original.  ) 

(Augsbourg,  le  25  mai.) 

Très  chière  et  très  amée  fille,  Symonnet  de  bon 
vouloir  nous  a  présentement  remonstré  comment,  der- 
nièrement vacant  Testât  et  office  de  portier  des  bois 
à  La  Haye  par  le  trespas  de  feu  Henriet  de  Besoye,  der- 
nier possesseur  d'iceluy,  à  la  requeste de  nostre  cousin, 
le  conte  de  Nassou,  son  maistre ,  l'impétra  et  obtint 
de  vous,  comme  appert  par  certaines  lettres  patentes 
qu'il  en  a  sur  ce  expédiées  ;  et  néantmoins  pour  ce  que 
feu  ledit  Henriet,  premier  et  avant  sondit  trespas,  i'avoit 
resigné  de  nostre  grâce  et  consentement  à  ung  servi- 
teur du  conte  de  Bueren ,  ledit  remonstrant  n'a  peu 
joyr  dudit  estât  et  ne  luy  ont  esté  vosdites  lettres  d'au- 
cun fruyct  et  effect,  qui  luy  tourne  à  grant  intérêt , 
préjudice  et  dommaige,  nous  requérant  très  humble- 
ment de ,  en  faveur  de  nostredit  cousin  de  Nassou,  son 
maistre  ,  le  vouloir  pourveoir  et  luy  donner  une  place 
d'archier  devers  nostre  très  chier  et  très  amé  filz,  l'ar- 
chiduc Charles,  lequel  estât  semblablement  nostre  très 
chier  et  très  amé  filz ,  le  feu  roy  de  Castille ,  luy  avoit 
accordé  en  Espaigne ,  et  de  quelque  autre  office  à  luy 
duisable  et  propice.  Et  pour  ce,  très  chière  et  très 
amée  fille,  que  avons  ledit  Symonnet  en  bonne  recom- 
mandacion,  en  faveur  mesment  de  sondit  maistre,  et  en 

•2i  mai,  comme  l'indique  la  réponse  ci-après  de  l'Empereur,  du  der- 
nier du  même  mois. 

i.  18 

récompence  de  ce  que  dit  est ,  nous  luy  avons  donné  et 
accordé  une  desdites  places  d'archier  devers  nostredit 
filz ,  dont  vous  advertissons  et  vous  ordonnons  que  de 
ce  vous  luy  faictes  expédier  par  delà  noz  lettres  patentes 
à  ce  pertinentes;  car  nostre  plaisir  est  tel. 

Donné  en  nostre  cité  d' Ausbourg  ,  le  xxve  jour  de 
may  xvc  x.  Per  Regem.  — Plus  bas,  Renner. 


209.  —  MAXIMILIEN  A  MARGUERITE. 

L'Empereur  adhère  aux  avis  de  sa  fille  sur  les  maîtrises  d'Espagne 
et  sur  la  communication  discrète  des  instructions  au  roi  de  France, 
à  qui  il  a  écrit  au  sujet  de  l'évêché  d'Arras.  Nouvelles  aides  h 
solliciter.  Maison  du  prince  Charles.  Affaire  de  Gueldre.  Con- 
quêtes en  Italie.  —  (  Original.  ) 

(Augsbourg,  le  dernier  mai.) 

Très  chière  et  très  amée  fille,  depuis  les  lettres  que 
vous  avons  dernièrement  écrit ,  nous  avons  receu  deux 
vos  lettres  du  xxie  de  ce  mois,  faisant  entr'autres 
choses  mention  de  la  communication  qu'avez  faite  à 
ceux  de  nostre  conseil  de  par  delà  des  instructions  que 
vous  avons  envoyées  pour  l'affaire  d'Espaigne,  ensem- 
ble de  vostre  avis  sur  ce. 

Surquoy ,  quant  à  ce  qu'il  vous  semble  et  à  ceux  de 
nostredit  conseil  de  par  delà  sur  le  contenu  desdites 
instructions ,  que  ce  sera  mieux  fait  que  l'on  demande 
les  maistristrats  de  Saint-Jacques  Callatrave  et  Alan- 
cantre  pour  nostre  fils  l'archiduc  Charles,  que  pour 
nostre  fils,  l'infant  dom  Fernande,  nous  sommes  bien 
en  ce  de  vostre  avis ,  et  désirons  que  le  mandez  incon- 
tinent à  vostre  président  de  Bourgogne ,  pour  selon 
ce  se  conduire. 

Quant  à  la  communication  de  nosdites  instructions  à 
nostre  frère  îe  roy  de  France ,  nous  vous  avertissons 
que  avons  fait  despescher  audit  président  deux  instruc- 
tions dont  il  pourra  communiquer  le  contenu  de  l'une 
qui  est  bien  commune  et  de  guères  d'importance;  mais 
l'autre  il  la  doit  tenir  secrète  et  en  user  de  nostre  hon- 
neur et  proffit,  comment  créons  qu'il  sçaura  bien  faire 
dont  aussy  l'en  pourrez  encore  avertir. 

Quant  à  ce  que  nous  requérez  que  écrivions  encore  à 
nostredit  frère ,  le  roy  de  France ,  et  à  nostre  ambas- 
sadeur y  messire  Andréa  de  Burgo,  pour  l'affaire  de 
levesché  d'Arras,  nous  l'avons  voulentiers  fait  comme 
entendrez  plus  aplain  par  le  double  de  nos  lettres  que 
vous  envoyons  avec  cestes. 

Quant  au  fait  de  nos  aides  de  par  delà,  qui  comme 
contiennent  vosdites  lettres,  doivent  brief  expirer,  par- 
quoy  avez  trouvé,  par  l'advis  de  ceux  de  nostredit  con- 
seil, estre  nécessaire  de  faire  rassembler  ceux  des  Estais 
de  nos  pays  de  par  delà  en  général ,  et  leur  demander 
continuation  nouvelle  desdites  aydes ,  ce  nous  plaist 
bien  et  désirons  que  y  tenez  la  main  et  faites  solliciter 
ledit  affaire  par  tous  les  meilleurs  moyens  que  scaurez, 
et  que  faites  ladite  demande  pour  trois  ou  quatre  ans , 
nonobstant  que  aucuns  de  nostre  conseil  de  par  delà 
soient  d'opinion  la  demander  pour  durant  le  tems  de 
nostre  mainburnye. 

Et  pour  ce  que,  par  une  autre  vos  lettres  du  xvr  de 
ce  mois,  nous  advertissez  aussy  de  cest  affaire,  et  en- 
tr'autres  choses  estre  très  nécessaire  pour  le  contente- 
ment des  gentils  hommes  de  par  delà,  et  afin  qu'ils  in- 
duisent ceux  des  pays ,  chacun  en  son  quartier,  à  ladite 
continuation  d'aydes,  que  vous  renvoyons  l'addition 

des  gentils  hommes  de  nostredit  fils  Charles  pour  la 
faire  publier  avant  la  dessusdite  assemblée ,  sur  ce  vous 
avertissons  que  sommes  en  volonté  de  brief  faire  Testât 
de  la  maison  d'iceluy  nostre  fils,  et  le  vous  envoyer 
pour  le  faire  publier. 

En  tant  que  touche  la  pacification  des  différends  de 
Gheldres,  vous  sçavez  bien  les  devoirs  en  quoy  nous 
nous  sommes  adez  mis  pour  y  parvenir  ;  et  si  nous  n'en 
pouvons  venir  à  bout  en  raison ,  nous  créons  que  nos 
sujets  de  par  delà  ne  délaisseront  pourtant  à  nous  ac- 
corder lesdites  aydes,  mais  nous  ayderont  et  assisteront 
plus-tôt  à  garder  le  droit  de  nos  enfans  à  leur  hon- 
neur que  autrement. 

Nous  avons  ce  jourd'huy  eu  nouvelles  comment  nos 
gens  ont  prins  nostre  ville  de  Vincentz  '  à  nostre  vo- 
lonté, et  plusieurs  autres  petites  villes  et  forts  alentour, 
et  se  part  nostre  armée  pour  aller  audit  Vincentz  et 
prendre  les  autres  villes  de  Morastica  a,  Bassan  ;  et 
d'icellui  quartier;  et  l'armée  de  nostre  frère,  le  roy  de 
France,  se  tire  devant  Lignago,  dont  du  tout  espérons 
brief  avoir  bonnes  nouvelles,  priant  à  tant,  nostre  Sei- 
gneur, qu'il,  très  chière  et  très  amée  fille,  soit  garde 
de  vous. 

Escrit  en  nostre  cité  d'Ausbourg ,  le  derrenier  jour 
de  may,  l'an  xvc  x.  Vostre  bon  père  Maxi. — Plus 
bas,  Renner. 

*  Yicence. 

8  Marostica,  petite  ville  voisine  de  Bassano. 

210.  —  MAX1MILIEN  A  MARGUERITE. 

Il  donne  charge  à  Jehan  Bontemps  et  au  docteur  Jacques  Menuel, 
de  rechercher,  à  Haspres  en  Hainaut  et  à  Poligny,  les  chartes 
et  chroniques  propres  à  éclaircir  la  généalogie  des  maisons 
d'Autriche  et  de  Bourgogne.  —  (  Original.  ) 

(  Augsbourg ,  le  dernier  mai.  ) 

Très  chière  et  très  amée  fille,  nous  avons  donné 
charge  à  nostre  amé  et  féal  chevalier  et  conseillier 
Jehan  Bontemps,  et  au  docteur  Jacques  Menuel,  nostre 
serviteur,  de  veoir  et  visiter  toutes  les  viezes  lettres  et 
cronicques  qui  font  mention  de  la  descente  et  venue 
de  nos  maisons  d'Austriche  et  de  Bourgogne ,  estans 
en  ung  lieu  en  Haynnau,  appelle  Happres ',  et  es 
chartres  de  Poligny.  Parquoy  nous  vous  requérons 
que  vueillez  mander  et  ordonner  expressément  au 
lieutenant  dudit  Happres ,  et  au  garde  des  chartres 
dudit  Poligny,  que  ausdits  Bontemps  et  docteur  Menuel, 
ils  monstrent  et  laissent  veoir  toutes  lesdites  viezes 
lettres  et  cronicques  faisant  mencion  de  la  descente  de 
nosdites  maisons  d'Austriche  et  de  Bourgogne,  sans  de 
ce  leur  riens  celer,  afïin  que  nous  puissions  mieulx  sça- 
voir  nostre  généalogie  et  l'ordonner  en  cronicques, 
comment  il  appertient.  A  tant,  chière  et  très  amée 
fille,  nostre  Seigneur  soit  garde  de  vous. 

Donné  en  nostre  cité  d'Ausbourg,  le  dernier  jour 
de  may,  Fan  mil  vc  et  x.  Per  Regem.  —  Contresigné 
Renner. 

1  Haspres,  bourg  du  Hainaut,  sur  la  Selle,  à  une  lieue  et  demie  de 
Bouchai n.  11  y  avait  en  ce  lieu  un  prieuré  de  bénédictins,  dépendant 
de  Saint -Vaasl  d'Arras, 

211.— MAXIMILIEN  A  MARGUERITE. 

L'Empereur  entend  que  Christophe  de  Barouze  se  désiste  de  l'em- 
pêchement qu'il  mettait  à  la  jouissance  d'une  prébende  de  Ten- 
remonde  par  Guillaume  lsaac.  —  (  Original.  ) 

(  Augsbourg,  le  dernier  mai.) 

Très  chière  et  très  amée  fille ,  nous  avons  entendu 
que,  sur  ce  que  tous  avons  pluiseurs  fois  escript  et 
mesmement  par  vostre  secrétaire,  Marnix,  faire  joyr 
Guillamme  Ysaac,  clerc  de  nostre  trésorier,  Jaques 
Villingher,  de  la  prébende  de  Tenremonde  que  lui 
avons  donnée ,  en  avez ,  par  vos  lettres ,  adverty  mes- 
sire  Christoffle  de  Barouze  à  celle  fin  de  faire  déporter 
son  filz  de  l'empeschement  qu'il  mect  audit  Guillamme 
sur  lajoyssance  d'icelle  prébende.  Néantmoins  enten- 
dons qu'il  n'y  a  voulu  entendre  et  contre  nostre  vouloir 
et  intencion  en  soustient  procez  ;  nous  escripvons  pré- 
sentement audit  seigneur  Christoffle  en  lui  ordonnant 
faire  déporter  sondit  filz  de  toutes  procédures  et  pre- 
mièrement laissier  joyr  ledit  Guillamme  d'icelle  pré- 
bende, dont  vous  advisons,  et  si  ledit  de  Barouze  est 
défaillant  de  ce  faire,  le  privons  du  don  que  luy  avons 
fait  de  pourveoir  sondit  filz  de  la  première  prébende 
qui  vaqueroit  audit  Tenremonde  et  oudit  cas ,  voulons 
que  donnez  toute  faveur  et  adresse  à  ce  que  le  don  que 
avons  fait  audit  Guillamme  sortisse  effect,  et  vous  nous 
ferez  chose  agréable.  A  tant,  très  chière  et  très  amée 
fille,  nostre  Seigneur  soit  garde  de  vous. 

Donné  en  nostre  ville  d' Ausbourg ,  le  dernier  jour 
de  may,  l'an  xvc  dix.  Per  Regem.  — Plus  bas,  Rentier. 

A  cette  lettre  était  annexé  un  billet  ainsi  conçu  : 

Ma  fille  ,  je  ne  vous  escripz  cesles  pour  vous  mescontenler, 
mais  seullenient  pour  vous  deffaire  et  excuser  des  importunes 
poursieutes  que  ledit  Barouze  vous  en  pourroit  aincores  faire. 

Per  Regem. 


212.  —  MAXIM1LIEN  A  MARGUERITE. 

Conditions  auxquelles  l'Empereur  veut  donner  sa  petite-fille  Isa- 
belle d'Autriche  en  mariage  à  Charles  de  Gueldre.  Cette  prin- 
cesse ne  sera  pas  remise  aux  mains  des  Gueldrois  ;  mais  les  États 
du  pays  la  recevront  dans  un  lieu  convenu ,  et  la  reconnaîtront 
comme  héritière  du  pays.  Age  auquel  le  mariage  sera  consommé. 
Villes  et  forteresses  réservées  à  l'archiduc  Charles.  > — {Autogr.) 

(10  juin.) 

Ma  bonne  fylle ,  j'ay  receu  vos  lestres  escriptesà  Lo- 
\ain ,  responsives  à  aulcunes  poins  que  vous  ay  escript 
touchant  de  donner  assistence  à  nostre  cousin  d'U- 
trecht'.  J'ay  aussi  veu  les  artykles  que  m'avez  présen- 
tement envoyés  touchant  la  matère  de  Geldres  dont 
vous  say  bon  gré  de  ce  que  sy  ouvertement  m'avez 
escript  et  singnifîé  desdites  matères  et  y  cognoes  vostre 
bon  et  léal  devoer  ;  mes  vous  promés  que  les  affertise- 
mens  que  me  donnés  par  vous  lestres  de  ces  matières 
me  rendent  perplexe  ;  maes,  puisque,  selon  vostre  ad- 
viz  et  de  ceulx  de  nostre  privé  conseil  de  par  delà,  la 
meilleure  voye  est  de  trayctyer  la  paes ,  je  vous  veuls 
croyre  et  ensuir  vostre  aviz.  Vous  avez  assés  entendu 
mon  intencion  et  résolucion  de  traitter  en  ceste  ma- 

1  Frédéric  de  Bade,   évêque  d'Utrecht,  cousin  germain  de  l'Em- 
pereur par  sa  mère  Catherine  d'Autriche. 

tcre  par  les  lestres  que  vous  ay  nagaires  escript  de  ma 
main  ;  néantmoins  je  suis  ancor  content  que  besungnyés 
audit  traittié  selon  lesdits  artikles  que  m'avés  présen- 
tement envoyés  ,  pourveu  que  troes  poins  soent  reso- 
nablement  changiés  et  modérés  ;  le  primier  cy  est  que 
nostre  fille  Ysabeau  ne  sera  mené  à  la  pusance  de  Gel- 
droes ,  mes  à  ung  liu  convenable  cumme  sur  la  bort  de 
la  rivier  de  Grave  '  ou  de  Gorykaem*  ;  et  yllec  les  Estas 
de  pays  de  Geldres  le  resceveront  là  et  congnoestrunt 
pour  dame  héry  tière  du  pays  ;  le  secund ,  que  le  ma- 
riage ne  se  consommera  point  tant  qu'elle  soet  venue 
à  l'eage  de  xvi  ans  après  la  viansage  (fiançailles)  par 
parole  de  xn  ans;  pour  le  troixime,  que  tousjours  la 
ville  de  Bommel  et  Boumlerwerde ,  set  le  pais  de  Bo- 
mil 3,  demourera  anexé  en  nos  pais  et  de  nostre  fylz 
Charles  hérytablement.  De  la  ville  et  château  de  Grave, 
yl  n'y  a,  cumme  créuns,  question;  car  s'est  una  singno- 
ria  à  part ,  aliàs  anexé  au  païs  de  Brabant  et  princi- 
palement au  saint-empir  et  samblablement  Oy  (Oyen)y 
la  château,  Brûle  près  de  Grave.  Item,  touchant  Mont- 
fort  et  Bachtendonnk ,  vostre  bon  moyen  et  avys  soet 
faet  cumme  désirés.  Nous  ne  soumes  nullement  d'in- 
tencion  rendre  la  ville  de  Arnem  pour  ravoer  la  ville 
de  Reumonde 4  ;  car  nous  ne  pourrons  avoer  sy  tost 
ung  fortalyze  d'entré  ;  car  si  la  fortalyce  devra  estre 
fortifié  à  la  nécessité,  yl  coustera  trop;  car  le  villeins 
ne  terrunt  (tiendront)  jamès  leor  serement;  maess, 

•  La  rivière  de  Grave  c'est  la  Meuse  qui,  en  effet,  dans  cet  endroit, 
sépare  le  Brabant  du  duché  de  Gueldre. 

2  Gorcum ,  en  latin  Gorichemum. 
L'Empereur  veut  parler  sans  doute  de  la  petite  île  formée  par  la 
Meuse  et  le  Wahal,  et  dont  Bommel  est  le  chef-lieu. 

*  Ruremonde. 

touchant  les  villes  de  Hardevyk  et  Hastem,  faetes  selon 
qu'il  vous  samble  conseil,  ou  garder  ou  rendre, 
cumme  la  ville  de  Tielt  ;  et  après  la  consummacion  de 
mariage  %  quant  elle  sera  en  eage  compétant,  nous 
renderuns  ladite  ville  d'Arnem  ;  sela  comment  yl  nous 
samble  que  en  toute  raeson  yl  se  doyt  faere  et  selon 
quoy  vous  pourrés  conduire  et  rigler  \  Très  chière  et 
très  amée  fylle,  Dieu  soet  garde  de  vous. 

Escript  de  la  main  de  vostre  bon  et  léal  pèreMAXi., 
le  disime  jour  de  juyn ,  l'an  1 51 0. 

1  Ce  mariage  ne  se  fit  pas.  Le  duc  de  Gueldre  épousa,  en  i5ï8, 
Isabelle  de  Brunswick.  Quant  à  Isabelle  d'Autriche  elle  fut  mariée, 
l'an  i5i5,  à  Christiern  II,  roi  de  Danemarck. 

a  Cette  lettre  et  plusieurs  autres  qui  ont  rapport  à  la  même  affaire 
perdraient  tout  leur  intérêt  et  seraient  même  peu  intelligibles,  si 
nous  ne  faisions  connaître  les  dispositions  de  ce  projet  de  traité  avec 
le  duc  de  Gueldre.  Voici  donc  quelles  en  étaient  les  clauses  princi- 
pales :  i°.  Mariage  de  Charles  de  Gueldre  avec  Isabeau  d'Autriche. 
2°.  La  princesse  étant  mineure,  on  se  bornera  pour  le  présent  aux 
fiançailles  par  paroles.  3°.  Le  dédit  sera  la  perte  du  droit  prétendu 
par  chacune  des  parties  et  une  amende  de  deux  cent  mille  florins  du 
Rhin  ,  d'or.  4°-  La  princesse  Isabeau  sera  amenée  à  Bois-le-Duc  où  les 
députés  des  États  de  Gueldre  la  reconnaîtront  comme  dame  héritière 
du  pays.  5°.  Madame  Isabeau  sera  ensuite  ramenée  à  l'Empereur  et  à 
la  duchesse  sa  tante,  et  demeurera  en  leur  garde.  6°.  Moyennant  ce, 
un  mois  après  la  conclusion  du  traité ,  les  villes  de  Thiel ,  Hattem  et 
Hardewick  seront  rendues  à  M.  de  Gueldre,  ainsi  que  le  duché  de 
Gueldre  et  le  comté  de  Zutphen,  sauf  la  ville  de  Grave  et  le  pays  de 
Cuick.  7°.  La  ville  d'Arnhem  restera  es  mains  de  l'Empereur  et  de 
l'archiduc  ;  mais  les  revenus  qui  en  proviendront  seront  remis  à  M.  de 
Gueldre.  8°.  La  ville  de  Bommel  et  le  Bommelswert  demeureront  à 
perpétuité  à  l'Empereur  et  à  l'archiduc  ,  comme  annexes  du  Brabant. 
9°.  Montfort  sera  restitué  au  duc  de  Gueldre,  qui  devra  rendre  les 
deniers  de  l'engagère;  mais  la  place  de  Oyen,  avec  ses  revenus,  sera 
aux  mains  de  l'Empereur  et  de  l'archiduc  jusqu'à  la  consommation  du 
mariage.  io°.  L'archiduc  fera  à  M.  de  Gueldre  une  pension  annuelle 
de  seize  mille  florins  philippus.  n°.  L'Empereur  inféodera,  sans  dé- 
pens, M.  de  Gueldre  de  ce  duché  et  du  comté  de  Zutphen;  mais  à 

213.  —  MAXIMILIEN  A  MARGUERITE. 

L'Empereur  attend  les  députés  qui  doivent  lui  apporter  une  somme 
de  cinquante  mille  livres.  Il  espère ,  à  l'aide  de  ce  subside  et  de 
ce  qu'il  obtiendra  d'ailleurs  .  mettre  ses  affaires  en  bon  ordre  et 
recouvrer  ce  que  détient  encore  l'ennemi.  —  (  Original.  ) 

(Fribourg  en  Brisgau ,  le  10  juin.) 

Très  chière  et  très  amée  fille ,  sur  ce  que  vous  avons 
puis  brief  jours  escript  touchant  la  venue  vers  nous  des 

défaut  d'hoirs  mâles  de  ce  mariage,  lesdits  duché  et  comté  feront 
retour  à  l'archiduc  pour  lui  et  ses  successeurs.  ii°.  Il  en  serait  de 
même  si  M.  de  Gueldre  venait  à  décéder  avant  la  consommation  du 
mariage,  auquel  cas  l'archiduc  paierait  aux  héritiers  dudit  seigneur  de 
Gueldre  cent  mille  livres  de  quarante  gros  pour  une  fois.  i5°.  Si  dudit 
mariage  il  ne  naissait  qu'une  fdle,  elle  aurait  pour  dot  cent  mille  livres 
de  quarante  gros  ;  s'il  en  naissait  deux ,  la  seconde  aurait  cinquante 
ou  soixante  mille  livres,  et  s'il  y  en  avait  davantage ,  elles  auraient 
ensemble  deux  cent  mille  livres  pour  une  fois.  i4°-  En  cas  de  prédécès 
de  madame  Isabeau,  M.  de  Gueldre  ne  pourra  se  remarier  que  du 
consentement  de  l'Empereur  et  de  l'archiduc.  Alors  on  lui  rendrait  la 
ville  d'Arnhem  et  la  seigneurie  d'Oyen  pour  en  jouir  sa  vie  durant. 
i5°.  Les  enfants  qui  naîtraient  de  ce  second  mariage  ne  succéderont 
ni  au  duché  de  Gueldre  ni  au  comté  de  Zutphen  ;  mais  l'archiduc 
cédera  aux  mâles  le  comté  d'Oistervandt,  la  Brièle  et  le  pays  de 
Yoirne,  ou  douze  mille  florins  philippus  de  rente  héritière,  au  choix 
des  parties.  i6°.  Le  duché  de  Gueldre  et  comté  de  Zutphen  formeront 
un  arrière-fief  tenu  du  duché  de  Brabant.  170.  Le  duc  de  Gueldre  ac- 
cordera rémission  pleine  et  entière  à  tous  ceux  qui  auraient  tenu  le 
parti  de  l'Empereur  contre  lui,  et  nommément  au  duc  de  Clèves,  aux 
comtes  d'Egmond  et  de  Buren  frères  ,  de  Hornes ,  de  le  Berghe , 
Jean  de  Schoenberg,  au  baron  d'ïselstein,  et  aux  seigneurs  de  Batem- 
bourg  et  de  Wysheindel.  180.  L'évêque  d'Utrecht  est  aussi  compris 
au  traité,  mais  il  y  aura  suspension  d'armes  de  quatre  mois  pour  ce 
qui  concerne  le  pays  d'Oversticht.  190.  Si  à  l'époque  où  madame 
Isabeau  sera  nubile,  M.  de  Gueldre  renonçait  à  l'épouser,  tous  ses  pays 
écherraient  de  droit  à  l'archiduc. 

contes  de  Nassou,  sires  de  Chièvres,  de  Berghes  et  nos- 
tre  trésorier  général ,  et  nous  apporter  avec  eulx  la 
somme  de  cincquante  mil  livres  de  xl  gros ,  nous  te- 
nons que  vous  et  eulx  aurez  desjà  fait  le  debvoir  et  si 
bien  hesoignié,  que  ladite  somme  sera  de  ceste  heure 
preste  ,  ou  pour  le  moins  la  plus  grant  partye  ;  et  en 
cas  que  tout  ne  soit  prest,  ferez  tellement  que  la  reste 
nous  sera  bien  tost  après  envoyée.  Ensieuvant  quoy, 
et  désirans  aincoires  tost  mectre  ordre,  bonne  conclu- 
sion et  fin  au  bien  d'iceulx,  escripvons  présentement 
ausdits  seigneurs  de  incontinent  eulx  partir  et  venir  en 
assez  bonne  dilligence  vers  nous  en  ceste  nostre  ville 
de  Fribourg  en  Brisco,  et  prendre  leur  chemin  par 
nostre  pays  de  Luxembourg ,  Metz ,  Saint-Nicolas ,  et 
aprez  le  plus  droit  icy  et  haster  leur  venue  à  celle  fin 
qu'ilz  nous  puissent  aincoires  trouver  en  cestuy  nostre 
pays  de  Ferrette ,  et  leur  direz  que  nostre  désir  est 
qu'ilz  n'amaynent  trop  grand  train,  mais  viennent  à  la 
moindre  compaignie  que  honnestement  et  gracieuse- 
ment faire  pourront. 

Nous  espérons  que,  tant  au  moyen  desdits  l1u  1.  que 
de  l'ayde  que  aurons  de  pluiseurs  autres  costez ,  noz 
affaires  en  estre  dressez  et  mis  en  si  bon  train  que 
brief  par  guerre  ou  paix  aurons  tous  les  pays  et  sei- 
gneuries que  aincoires  nous  détiennent  noz  communs 
ennemys ,  les  Vénéciens ,  et  que  toutes  choses  se  con- 
duiront au  bien,  avanchement  et  honneur  de  nous  et 
de  noz  eniFans  et  conséquamment  de  tous  noz  pays  et 
subgectz.  Si  vous  requérons  de  rechief  fort  affectueu- 
sement et  acertes  de  ne  faire  faulte  à  nous  envoyer  les- 
dits  Lm  livres,  comme  dit  est,  mais  à  ce  vous  employer 
comme  en  vous  en  avons  la  confidence. 

Advertissez-nous  du  jour  que  partiront  lesdits  sei- 
gneurs et  par  eulx  nous  faictes  savoir  et  entendre  tous 
aiFaires  de  par  delà.  Nous  désirons  fort  aussi  qu'ilz  nous 
apportent  une  bonne  résolucion  touchant  les  cinquante 
mil  livres  que  demandons ,  nostre  vye  durant.  Et  à 
tant ,  très  chière  et  très  amée  fille,  nostre  Seigneur  soit 
garde  de  vous. 

Donné  en  nostre  ville  de  Fribourg  en  Briesco,  le 
xe  jour  de  j....  *  xvc  x.  Vostre  bon  père,  Maxi.  — 
Plus  bas,  Hannart. 


214.  —  MAXIMILIEN  A  MARGUERITE. 

Il  lui  raconte  ses  exploits  de  chasse.  —  {Autographe.  ) 

(12  juin.) 

Très  chière  et  très  amée  fille ,  nous  vous  donnrons 
bien  tost  respons  sur  les  les  très  que  vous  nous  avez 
escript  de  vostre  main  touchant  les  deux  materes,  set 
assavoer  de  France  et  des  nostres  lettres  rudes. 

Vous  en  tendres  aussy  de  nous  bien  tost  estranges 
novelles  de  nostre  guerre  de  Venise  ;  mes  je  espoer  en 
Diu  que  yl  les  adresere  pour  nous  en  toute  reson, 
cumme  il  est  aparant. 

Nous  avons  hier  prins,  au  plus  beau  déduit,  nu  grand 
cerfs  du  matin,  et  après  diner,  v  hérons.  Anetes  a  et 
mylans  nous  prenduns  journelement  sans  nombre; 
mesmement  aujourduy  nous  avons  ancor  prins  quatre 
hérons  et  xm  anetes  ou  useau  de  revières  en  duse  volés 

'  Il  y  a  doute  pour  le  nom  du  mois,  qui  pourrait  bien  être  janvier 
au  lieu  de  juin. 
2  Canards  sauvages. 

en  ung  demy  liu,  nous  avons  mys  nous  secret  pour 
mylan  à  la  mue  ;  nous  prenduns  journelement  m  my- 
lan  ,  car  illya  par  deçà  tant  que  merveylles  et  tout  vo- 
lerie  au  plus  belle  pays  de 

Plaet  à  Diu  que  vous  veet  une  foys  nostre  garen  des 
chasses  et  volerie  de  par  deçà  et  les  beau  pays  plain  de 
toutes  jeujosité. 

Escript  de  nostre  main,  le  xne  jour  de  jouin  xvc  x. 
Vostre  bon  père  Maxi.  * 


213.  —  MAXIMILIEN  A  MARGUERITE. 

Anna  Caria  et  Catherine  de  Hermèle  sont  nommées  demoiselles 
d'atour  des  jeunes  princesses  d'Autriche.  Prébende  de  l'église 
Saint-Pierre  de  Middelbourg  conférée  à  sire  Robert  Robins.  — 
(  Original.  ) 

(  Mindelheim  ,  le  13  juin.  ) 

Très  chière  et  très  amée  fille ,  veullans  pourveoir  à 
noz  très  chières  et  très  amez  filles,  dames  Eléonora  et 
Ysabeau,  de  damoiselles  d'actor,  et  ayans  regard  aux 
long  et  bons  services  que  ont  faiz  à  nosdites  filles, 
donna  Anna  Caria  et  damoiselle  Catherine  de  Hermele 
et  au  bon  rapport  que  l'on  nous  a  fait  de  leur  hon- 
nesté  et  sage  conduite ,  et  affin  d'elles  incliner  à  conti- 
nuer en  leurdit  service,  voulons  et  vous  ordonnons 
que  commettez  et  ordonnez  lesdits  donna  Anna  Caria 
damoiselle  d'actor  de  nostredite  fille  Eléonora  et  icelle 
Catherine  de  Hermele ,  de  nostredite  fille  Ysabeau. 

Par  voz  lettres  du  premier  de  ce  mois  nous  recom- 
mandez sire  Robert  Robins ,  aulmosnier  de  nostre  très 
chier  et  très  amé  filz ,  l'archiduc ,  à  la  prébende  de 
l'église  Saint-Pierre  de  Middelbourg,   présentement 

vacant  par  le  trespas  cle  sire  Frederick  Jacopz.  Sur- 
quoy  vous  advertissons  que ,  a  vostredite  recommanda- 
cion ,  donnons  ladite  prébende  audit  sire  Robert  Ro- 
bins ,  dont  luy  ferez  expédier  noz  lettres  patentes  de 
collacion.  Car  tel  est  nostre  plaisir. 

Donné  en  nostre  ville  de  Mudelhem,  le  xmejourde 
juing  xvc  x.  Per  Regem.  —  Plus  bas,  Hannart. 


216. —MAXIMILIEN  A  MARGUERITE. 

Promesse  d'une  prébende  à  Bruxelles  ou  h  Louvain  en  faveur  du 
fils  de  Laurent  du  Blioul.  —  (Copie.  ). 

(  Miadelheim,  le  14  juin.  ) 

Très  chière  et  très  amée  fille,  par  vos  lettres  du 
nie  de  ce  mois,  nous  escripvez  comment  nostre  amé  et 
féal  secrétaire  et  greffier  de  nostre  ordre ,  maistre  Lau- 
rent Dublioul  ait,  à  vostre  requeste  et  pour  honneur 
de  nous  et  vous  et  nous  complaire,  libéralement  dé- 
laissié  la  prébende  de  Lens,  que  lui  avions  nagaires 
donnée  et  conféré  pour  l'ung  de  ses  enffans,  à  sire  Ni- 
cole le  Liégeois,  chapeliain  et  chantre  de  la  chapelle  de 
nostre  très  chier  et  très  amé  filz,  l'archiduc  Charles, 
soubz  espoir  aussi  de  nostre  grâce  et  récompense  d'au- 
tre bénéfice.  Nous,  à  vostre  faveur  et  requeste,  dési- 
rans  en  récompenser  ledit  greffier,  luy  avons  donné  et 
accordé,  pour  l'ung  de  ses  enffans,  l'une  et  la  pre- 
mière prébende  qui  prouchainement  vaquera  en  Tune 
de  nos  églises  de  Sainte-Goudèle  à  Bruxelles  et  Saint- 
Pierre  de  Louvain.  Si  vous  requérons  et  néantmoins 
ordonnons  que ,  vacant  une  et  la  première  prébende 
en  Tune  de  nosdites  églises  indifféramment,  vous  luy 

en  faites  expédier  nos  lettres  de  collation,  au  prouffit  de 
Fung  de  sesdits  enfïans,  sans  pour  ce  attendre  aultre 
ordonnance  de  nous  que  cestes,  ne  avoir  regard  à  dons 
ou  accords  faiz  ou  à  faire,  ne  à  tour  de  rolle  au  con- 
traire. Car  tel  est  nostre  plaisir. 

Donné  en  nostre  ville  de  Mundelhem,  le  xnne  jour  de 
juing,  l'an  xvc  dix.  PerRegem.  — Plus  bas,  Hannart. 


217.  —  MAXIMILIEN  A  MARGUERITE. 

Jacques  Villinger  est  commis  pour  recevoir  les  vingt  mille  écus  d'or 
que  doit  payer  le  roi  d'Aragon  par  suite  du  traité  conclu  avec 
lui .  « —  (  Original.  ) 

(Augsbourg,  le  20  juin.  ) 

Très  chière  et  très  amée  fille ,  nous  avons  commis  et 
ordonné  nostre  amé  et  féal  conseillier  et  trésorier  de 
noz  finances,  JaquesVillinger  ' ,  pour  doresenavant  lever 
et  recevoir  les  xxm  escuz  d'or  au  soleil  par  an  que  nos- 
tre frère  et  cousin ,  le  roy  d'Arragon,  a  promis  bail— 
lier  par  le  traictié  dernièrement  fait  avec  luy,  comme 
savez,  et  à  nostredit  trésorier  sur  ce  fait  expédier  noz 
lettres  de  commission  dont  vous  advisons  et  vous  re- 
quérons donner  et  faire  donner  à  icelui  nostre  trésorier 
en  la  cherge  que  dessus  toute  adresse ,  et  vous  nous 
ferez  chose  agréable.  A  tant,  très  chière  et  très  améc 
fille,  nostre  Seigneur  vous  ait  en  sa  garde. 

Donné  en  nostre  cité  d'Ausbourg,  le  xxe  jour  de 
juing,  l'an  xvc  x.  Vostre  bon  père  Maxi.  —  Plus  bas, 
Hannart. 

'  Jacques  Villinger,  trésorier  général  des  finances  de  l'Empereur, 
était  en  relation  avec  Érasme.  Voir  les  Lettres  de  ce  dernier,  5  oc- 
tobre l5*20. 

218.  —  MAXIMILIEN  A  MARGUERITE. 

Le  seigneur  de  La  Roche  est  nommé  conseiller,  tenant  lieu  de  chef 
ou  président  du  conseil  privé.  —  (  Original.  ) 

(Augsbourg,  le  21  juin.) 

Très  chière  et  très  amée  fille,  pour  ce  que  avons 
le  seigneur  de  La  Roche  en  bonne  et  singulière  recom- 
mandacion  ,  tant  pour  les  bons  et  agréables  services  à 
nous  faiz  par  feu  son  père ,  en  son  vivant  nostre  chan- 
cellier,  que  aussi  pour  ce  que  congnoissons  le  grant 
désir  que  ledit  de  La  Roche  a  de  continuer  de  nous 
bien  servir  à  la  conduite  et  adresse  de  noz  affaires,  les- 
quelz  luy  sont  congneuz  par  l'expérience  qu'il  en  a, 
par  avoir  hanté  et  fréquenté  noz  consaulx  et  chancel- 
lerie depuis  xnii  ans  ençà,  nous  vous  advertissons  que 
nous  le  désirons  tellement  traicter  qu'il  ait  occasion 
de  persévérer  de  bien  en  mieulx,  comme  espérons 
qu'il  fera,  et  que  semblablement  par  voz  lettres  vous 
le  nous  recommandez  le  pourveoir,  pourveu  qu'il  ne 
soit  préjudiciable  aux  offices  que  tient  pour  le  présent 
messire  Jehan  le  Sauvaige.  Nostre  vouloir  est,  en  atten- 
dant meilleure  promotion  de  nous ,  qu'il  nous  serve  de 
conseillier  tenant  le  lieu  du  président  ou  chief  de  nostre 
privé  conseil ,  et  desservir  icellui  estât  en  son  absence 
aux  gaiges  de  xxvm  sous  par  jour,  tousjours  comptés 
par  les  escroes ,  comme  les  maistres  des  requestes , 
oultre  la  pension  qu'il  a  de  nous.  Toutesvoyes,  nous 
ne  luy  en  avons  point  voulsu  faire  despescher  noz  lettres 
à  ce  pertinentes ,  sans  premier  vous  en  advertir  et  avoir 
sur  ce  vostre  ad  vis.  Parquoy  vous  requérons  que ,  La-» 

continent  cestes  veues ,  vous  nous  vueillez  advertir  de 
vostredit  advis  en  ceste  partie ,  affin  que  nous  puissons 
faire  finale  despesche  audit  seigneur  de  La  Roche.  A 
tant,  très  chière  et  très  amée  fille,  nostre  Seigneur 
soit  garde  de  tous. 

Escript  en  nostre  cité  d' Ausbourg ,  le  xxie  jour  de 
juing,  l'an  xvc  x.  Vostre  bon  père  Maxi.  — Plus  bas, 
Renner. 


219.  —  MAXIMILIEN  A  MARGUERITE. 

Prise  de  Lignago;  approche  de  Montsoli  et  de  Padoue.  Les  Fran- 
çais ont  mis  le  feu  à  une  caverne  ,  près  de  Lignago  ,  où  s'étaient 
réfugiés  plusieurs  hommes  ,  femmes  et  enfants.  ■ —  {Original.) 

( Augsbourg,  le  23  juin.) 

Très  chière  et  très  amée  fille ,  depuis  que  vous  avons 
dernièrement  adverty  du  départ  de  noz  gens  de  guerre 
et  de  ceulx  de  nostre  frère,  le  roy  de  France,  lesdits 
gens  de  guerre  de  nostredit  frère  ont  prins  par  force  la 
ville  et  le  cliasteau  de  Lignago,  et  y  ont  rué  jus  environ 
de  deux  mil  hommes,  après  laquelle  prinse,  iceulx 
gens  de  guerre  ont  esté  en  voulenté  d'eulx  retirer  et 
de  renvoyer  leurs  soldoyers.  ToutefFois,  ilz  se  sont  de- 
puis ravisez,  et  s'est  joinct  a  présent  nostre  cousin,  le 
grant  maistre ,  à  tout  lesdits  gens  de  guerre  d'icellui 
nostre  frère  avec  noz  gens  de  guerre  en  voulentez  et 
délibérez  de  tirer  devant  Montsoliz  ' ,  et  deslà  faire 
une  rase  pour  faire  le  gast  devant  Padoue ,  comme  par 
noz  autres  lettres  que  vous  envoyerons  brief  vous  ad- 

1  Sans  doute  Monselese  ,  sur  le  Fiume  nuovo ,  au  sud  -  ouest  de 
Padoue. 

i.  19 

yertirons  plus  au  long ,  et  espérons  en  avoir  bonnes 
nouvelles^  Dieu  aydant  ;  qu'il ,  très  chière  et  très  amée 
fille,  soit  garde  de  vous. 

Escript  en  nostre  cité  d'Ausbourg,  le  xxme  jour  de 
juing ,  l'an  xvc  x. 

P.  S.  Et  prez  dudit  Lignago  lesdits  François  ont  mis  le  feu 
deans  ung  trou  estant  en  une  montaigne  là  où  pluiseurs 
hommes  ,  femmes  et  enffans  sont  demeurez. 

Per  Regem.  —  Plus  bas,  Renner. 


220.  —  MAXIMILIEN  A  MARGUERITE. 

Il  la  prie  de  lui  faire  savoir  si  la  princesse  d'Angleterre  doit  ar- 
river bientôt ,  et  quelle  est  la  cause  qui  a  retardé  sa  venue.  — 
(  Original.  ) 

(  Augsbourg,  le  23  juin.) 

Très  chière  et  très  amée  fille,  avertissez-nous  in- 
continent si  dame  Marguerite  (Marie)  d'Engleterre 
doit  estre  briefvement  amenée  devers  nostre  très  chier 
et  très  amé  fils ,  l'archiduc  Charles ,  en  noz  pays  de 
par  delà,  et  sinon,  à  quoy  il  tient  et  pour  quelle  cause 
sa  venue  est  retardée ,  ensemble  tout  ce  que  en  povez 
savoir  et  entendre  ;  et  nous  donne  merveilles  que  en 
long  temps  n'avons  de  cest  affaire  riens  entendu.  A 
tant ,  très  chière  et  très  amée  fille ,  nostre  Seigneur 
vous  ait  en  sa  garde. 

Donné  en  nostre  cité  d'Ausbourg,  le  xxme  jour  de 
juing  xvc  x.  Vostre  bon  père  Maxi.  —  Plus  bas , 
Hannart. 

221.  —  MAXIMILIEN  A  MARGUERITE. 

Dépêches  pressées  et  secrètes  à  envoyer  au  roi  d'Aragon.  Maîtrises 
d'Espagne  demandées  par  l'archiduc  Charles  ou  Ferdinand  son 
frère.  —  (  Original.  ) 

(  Augsbourg,  le  27  juin.) 

Très  chière  et  très  amée  fille,  nous  vous  envoyons 
avec  cestes  certeines  noz  lettres  à  nostre  frère  et  cousin, 
le  roy  d'Arragon,  et  vous  requérons  affectueusement 
et  acertes  que,  incontinent  cestes  veues ,  vous  envoyez 
i celles  noz  lettres  à  nostredit  frère  par  courrier  à  grand 
dilligence,  le  plus  secrètement,  et  parle  plus  seur 
chemin  que  faire  se  pourra.  Vous  les  pourrez  faire  en- 
voyer par  mains  de  marchans  et  autrement ,  ainsi  que 
verrez  estre  le  meilleur  selon  nostredite  intencion. 

Quant  aux  trois  maistrisat  d'Espaigne  * ,  nous  en  es- 
cripvons  présentement ,  selon  vostre  oppinion  ,  a  nos- 
tredit frère ,  luy  requérant  que  iceulx  soient  bailliez  à 
nostre  fîlz,  l'archiduc  don  Charles,  ou  à  nostre  fîlz, 
don  Fernande.  A  tant ,  très  chière  et  très  amée  fille, 
nostre  Seigneur  vous  ait  en  sa  garde. 

Escript  en  nostre  cité  d'Ausbourg,  le  xxvne  jour  de 
juing,  l'an  xvc  x.  Per  Regem.  —  Plus  bas,  Hannart. 

Tl  s'agit  de  la  grande  maîtrise  des  ordres  de  Saint-Jacques  de  Ca- 
latrava  et  d'Alcantara. 

222.  —  MAXIMILIEN  A  MARGUERITE. 

Promesse  d'une  prébende  à  Bruxelles  pour  le  fils  de  Laurent  du 
Blioul.  —  {Copie.  ) 

(Augsbourg,  le  27  juin.) 

Très  chière  et  très  amée  fille,  comme  povez  avoir 
veu ,  par  lettres  que  vous  avons  nagaires  escript ,  nous 
avons,  singulièrement,  à  vostre  faveur  etpryère,  pour 
récompenser  nostre  amé  et  féal  secrétaire  et  greffier  de 
nostre  ordre,  maistre  Laurent  Dublioul,  de  la  prébende 
de  Lens,  que  luy  avions  donné  pour  l'ungde  ses  enffans, 
et  laquelle,  à  vostre  requeste,  il  a  délaissié  à  sire  Ni- 
cole le  Liégeois ,  chapellain  et  chantre  de  la  chapelle 
de  nostre  fils  l'archiduc ,  promis  et  accordé  audit  gref- 
fier pour  l'ung  de  sesdits  enffans ,  l'une  et  la  première 
prébende  que  prouchainement  vaquerait  es  églises  de 
Sainte-Goudèle,  à  Bruxelles,  et  de  Saint-Pierre,  à  Lou- 
vain,  indifféremment.  Depuis  l'accord  d'icelle  nostre 
promesse  sommes  esté  adverti  avoir  longtemps  aupara- 
vant aussi  donné  et  accordé  à  Thoison  d'Or,  pour  son 
fils,  ladite  première  prébende  qui  vaqueroit  en  ladite 
église  de  Sainte-Goudèle ,  et  luy  en  fait  expédier  nos 
lettres  de  vicariat  irrévocable  ;  ce  que  voulons  estre 
entretenu  audit  Thoison.  A  ceste  cause,  voulons  et  dé- 
clarons que  la  promesse  ,  don  et  accord  que  avons  fait 
audit  greffier  pour  l'ung  de  sesdits  enffants,  comme 
dit  est ,  ait  lieu  et  sortisse  effect  sur  la  seconde  pré- 
bende que  de  cy  en  avant  vaquera  en  ladite  église  de 
Sainte-Goudèle,  le  tout  au  surplus,  selon  et  en  suyant 
le  contenu  de  nosdites  lettres  que  vous  en  avons  escripl , 

dont  vous  requérons  de  rechief  très  acertes  le  faire  joyr 
sans  aucune  difficulté  ;  car  tel  est  nostre  plaisir. 

Donné  en  nostre  ville  de  d'Ausbourg,  le  xxvnejour 
de  juing,  l'an  xvc  x.  Per  Regem. — Plus  bas,  Hannart. 


223.  —  MAXIMILIEN  A  MARGUERITE. 

I]  répond  aux  plaintes  de  la  princesse  sur  la  rudesse  de  ses  lettres. 

Lui   envoie   une   esearboucle.    Affaires   d'Espagne.   Affaires  de 

France.  Griefs  contre  le  pape  Jules  II  et  contre  les  cardinaux 

qui  craignent  la  réformation.  Alliance  de  l'Angleterre  avec  la 

France.  —  {Autographe.) 

(Le  29  juin.) 

Très  chière  et  très  amée  fille ,  yllia  aulcuns  jours 
que  vous  m'avés  escript  une  lestres ,  responsives  sur 
les  miennes ,  qui  estiunt  responsives  sur  vos  précé- 
dentes lestres,  en  quoy  vous  nous  avés  redargué  que  je 
vous  escrivoe  lestres,  suvant  rudes,  dont  de  vostre  bon 
opinion,  selon  vous  dernières  lestres,  je  me  contente; 
et  certes  je  ne  cuidoes  vous  escripre  rudes  lestres  ;  car 
yl  nous  est  point  de  nécessité  devers  vostre  person  que 
vous  eseûs  (conduisez)  si  bien  en  toutes  chose  par 
mondit  adresse  ;  et ,  pour  faere  dessus  la  paes  assemble, 
je  vous  envoyé  yssy  enclos  ung  charbuncle  que  vostre 
grand  père,  l'empereur  Frédéric,  emoet  fort,  lequel 
je  trovy  hier  d'avanture  in  une  vielle  capse  ou  couvre  ; 
car  i  me  semble  que  vous  émés  bien  les  charbunkles. 

Touchant  la  matère  d'Espagne,  dont  Thoison  d'Or 
a  esté  devers  nous,  le  roy  d'Aregon,  nostre  frère, 
nous  a  faet  aussy  depuis  par  son  ambassadeur  avertir 
de  cesté  matère,  mes  nous  ly  n'avons  ancor  point 
donné  répons,  comme  vous  savés,  car  je  trouve  la  ma- 
tère fort  difficile  et  ancor  plus  mervuilleos. 

Et,  pour  ce  que  vous  véés  mestinant  que  les  Fran- 
çoes  nous  donnont  publikement  et  offertement  les 
menasses  et  crainte,  et  font  aussy  la  commancement  de 
ce  que  yl  nous  volent  abandonner ,  yl  est  tans  mesti- 
nant de  besungner  sur  sela,  que  Toeson  le  hérault 
nous  a  aporté ,  si  le  chose  vient  aux  oraelles  des  Fran- 
çoes ,  yl  nous  chaude  de  riens  plus ,  combien  que  les 
Angloes  sunt  grarit  pensionai  es  entre  eos  du  cuté  des 
Françoes,  cumme  nous  savons  pour  frae;  car  l'autre 
jour  yl  ount  toutes  les  pratikes  du  pape  et  du  roy 
d'Arogon,  révélé  et  offert  au  roy  de  France;  toute- 
foes  le  susdit  pape  mete  et  faet  journelement  tant  de 
pratikes  au  roy  de  France,  que  yl  met  les  oraelles 
après ,  aussy  fait  à  nous ,  mais  nous  soumus  toujours 
leal,  comme  savés  ;  le  maudit  prêter  pape  pour  nulle 
chose  du  monde  peult  souvrir  que  nous  alions  en  armes 
pour  nostre  coron  impérial  à  Rome,  accompaingné  des 
Françoes  ,•  car  yl  creint  d'y  estre  chapitré  de  nous  deos, 
veu  ses  grans  piechiés  et  abusions  que  ly  et  ses  prédé- 
cesseurs ont  fait  et  font  journelement  et  aussy  aulcuns 
cardinauls,  lesquels  crindont  tourtous  le  réformation, 
coumbien  yl  ount  tort  de  nous ,  et  sur  sela  je  seré  bien- 
tost  d'opinion  de  mettre  le  chose  du  Toison  d'Or  en 
pratike.  I  me  semble  que  l'alliance  d'Angleterre,  na- 
gueres  faet  avec  les  Françoes ,  nous  empeschera  bien 
petit,  car  yl  n'y  a  point  tant  cumme  les  Françoes  d'on- 
nur  par  le  monde  à  entendre  par  leor  avantage. 

Incontinent  que  je  puis  savoer  ce  que  l'ambascadeor 
Blinsoeld  ',  qui  est  mentinant  devers  vous,  de  par  le 
roy  d'Englater  devers  vous,  nous  apporte,  je  vous 
manderé  et  escripré  incontinent  mon  opinion  ,  cumme 

Wingfeld,  ambassadeur  d'Angleterre. 

nous  deos  voluns  commencer  cette  intelligence  ou  pro- 
vit;  le  tans  pendant  je  entertiendra  l'ambascadeor 
d'Aragon  qui  nous  pourchasses  fort  de  ceste  matère, 
jusques  à  la  venuson  vostre  information  du  susdit  am- 
bascadeor  Blinsveld  ;  en  attendant  aussy  vostre  conseil 
sur  la  retrette  de  l'armée  du  roy  de  France ,  et  les  pa- 
roles estranges  de  son  lutinant  et  capitaen  général ,  le 
sieur  de  Chamont1,  grand  mestre  de  France,  et  après 
nous  commanceruns  faere  par  l'avis  dudit  ambascadeor 
d'Arrogon  quelque  projet,  et  vous  envoyeré  pour 
achever  et  mettre  en  ung  bon  fin  tell  matière.  JNéan- 
mains  j'ay  remis  mes  pratikes  bien  fort  devers  le  roy 
de  France,  en  espérant  que  il  nous  abandonnera  point, 
combien  que  il  branlet  fort;  et  adieu,  ma  bonne  fille. 
Escript,  ce  29  de  juin,  l'an  1510,  de  la  main  de 
vostre  bon  père  Maximilianus. 

P.  S .  Il  nous  semble  que  yl  sera  bien  fait  que  vous  renvoyas- 
siés  devers  nous  Toison-d'Or  incontinent  ;  car  tels  matères 
sont  dangeroses  à  cscripre  par  la  chemin. 


224.  —  MAXIMILIEN  A  MARGUERITE. 

Il  lui  envoie  un   pouvoir  pour  traiter  l'affaire  de   Gueldre.  — 
(  Autographe.  ) 

(Augsbourg,  le  1er  juillet.) 

Ma  bonne  fille,  j'ay  resceu  vos  lestres  escriptes  de 
vostre  main  touchant  l'affère  de  Geldres,  sur  quoy 
nous  vous  faesons  présentement  respons  par  une  nos- 
tre  lestre,  comme  entendérés  ;  et  pour  ce  que  en  toutes 

'  Charles  d'Amboise,  seigneur  de  Chaumont,  maréchal,  amiral  et 
grand-maître  de  France,  mort  cette  même  année ,  i5io.  Il  était  neveu 
du  cardinal  George  d'Amboise. 

nos  affères  nos  avons  une  entière  fiance  à  vous  comme 
à  nostre  fylle  unique  et  celle  à  qui  la  chose  touche , 
nous  vous  envoyons  le  povoir  que  désires  aveoir  pour 
besungnier  audit  afFère  de  Geldres ,  et  vous  requérons 
chièrement  que  y  vuellés  entendre  selon  nosdites  les- 
tres  et  le  plus  à  l'honneur  et  profytt  de  nous  et  de  noz 
enfans  et  pais  de  par  delà  qu'il  sera  possible  ;  car  ceste 
matère  nous  touche  grandement  et  est  de  grand  consé- 
quence. Ce  scet  nostre  Seigneur  qu'il,  ma  bonne  fylle, 
vous  doint  bonne  vie  et  longue. 

Faet  à  Auxpourg,  le  premier  jour  de  julet,  l'an  1510, 
et  de  la  main  de  vostre  bon  pèreMAXi.... 


225.  —  MAXIMILIEN  A  MARGUERITE. 

11  lui  annonce  qu'il  veut  se  rendre  en  Bourgogne  pour  traiter  per- 
sonnellement des  affaires  d'Italie  avec  le  roi  de  France ,  et 
comme  il  désire  aussi ,  dans  cette  entrevue  ,  régler  quelques 
affaires  des  Pays-Bas  ,  il  prie  sa  fille  de  lui  envoyer  les  seigneurs 
de  Chièvres ,  de  Berghes  et  Roland  Lefebvre ,  pour  l'accompa- 
gner dans  ce  voyage.  Il  demande  de  l'argent.  —  (  Original.  ) 

(  Augsbourg,  le  10  juillet.) 

Très  chière  et  très  amée  fille,  nous  vous  avons  na- 
gaires  bien  et  au  long  escript  de  noz  affères  d'Italye , 
et  pour  ce  que  par  noz  lettres  est  faicte  mention  que 
avons  ung  peu  mieulx  asseuré  nostre  cas  qu'il  n'estoit, 
et  que  en  brief  vous  signiffierions  nostre  oppinion 
sur  iceulx  afïeres ,  nous  vous  voulons  bien  à  présent 
adverty  que  nous  ne  congnoissons  moyen  de  povoir 
pourter  oultre  nosdites  affères  d'Ytalie  ne  en  venir  à 
boult,  sans  nostre  frère,  le  roy  de  France.  Par  quoy, 
pour  le  bien  et  esclaircissement  d'iceulx  et  de  tous  au- 

très  afïères,  nous  nous  sommes  délibérez  de  nous  trou- 
ver devers  luy  en  Bourgogne ,  pour  illec  par  ensemble 
fraternellement  traictié  de  toutes  choses;  car  autre- 
ment nous  doubtons  que  le  pape  le  pourroit  gaingné  et 
tant  praticqué  contre  nous  et  à  la  partie  de  Vénissiens 
qu'ilz  nous  pourroient  déchasser  de  toutes  les  Ytales , 
et,  oultre  ce,  faire  quelque  alliance  contre  nostre  frère, 
le  roy  d'Arragon,  et  le  royaulme  de  Naples;  de  quoy 
pourroit  advenir  de  grans  dommaiges  à  nous,  nostre- 
dit  frère  et  à  noz  enffans  et  successeurs. 

Et  pour  ce  que  à  nostredite  assemblée ,  il  se  pourra 
traictier  de  pluiseurs  choses,  qui  touchent  noz  pays 
d'embas ,  et  que  aussi  il  nous  sera  convenable  et  hon- 
norable  de  nous  y  trouver  bien  accompaigniés,  nous 
désirons  que  y  envoyez  les  seigneurs  de  Chierves ,  de 
Berghes  et  le  trésorier  Rolant  Le  Fèvre,  et  que  leur  dic- 
tes qu'ilz  se  vueillent  faire  prestz  pour,  incontinent 
que  les  manderons ,  venir  devers  nous  pour  nous  ac- 
compaignier  ou  dessusdit  vouaige;  avec  lesquelz  nous 
adviserons  de  besoingner  sur  toutes  choses  qui  seront 
nécessaires ,  tant  pour  le  fait  de  noz  finances  de  par 
delà  que  autres.  Et  se  vous  avez  quelque  grans  affères 
qui  soit  besoing  de  nous  en  advertir,  vous  le  pourrez 
faire  par  eulx  ou  l'un  d'eulx  que  vouldrez. 

Nous  désirons  semblablement  que  dictes  au  seigneur 
de  Nassauw  et  à  tous  autres  grands  personnaiges  de  par 
delà  que  bon  vous  semblera,  qu'ilz  se  vueillent  pareille- 
ment faire  prestz  pour  nous  venir  accompaigner  au 
dessusdit  vouaige,  comme  dit  est. 

Et  à  cause  qu'il  nous  conviendra  avoir  une  bonne 
somme  de  deniers  pour  soustenir  et  furnir  aux  frais 
dudit  vouaige ,  et  que  pour  les  grands  charges  que 

avons  adez  euz  de  la  guerre  et  avons  encoires  journel- 
lement pour  entretenir  noz  gens  de  guerre  contre  les- 
dits  Vénissiens ,  nous  sommes  bien  à  l'arrière  d'argent 
et  en  avons  à  présent  grant  faulte ,  nous  vous  requé- 
rons que  advisez  avec  les  dessusdits  de  noz  finances 
que,  par  tous  moyens,  ilz  nous  recouvrent  la  plus 
grant  somme  de  deniers  qu'il  sera  possible;  et  que 
icelle  ilz  nous  appourtent  avec  eulx ,  affin  que  soyons 
tant  mieulx  furnis  d'argent  pour  parfaire  ledit  vouaige 
à  nostre  honneur,  et  que  aussi  ilz  nous  appourtent  la 
déclairation  de  tous  les  affères  de  par  delà  qui  seront 
nécessaires  à  traictié  avec  nostredit  frère.  A  tant ,  etc. 
Escript  en  nostre  cité  d'Ausbourg,  le  xe  jour  de 
juillet,  l'an  xvc  dix.  Yostre  bon  père  Maximilien.  — 
Plus  bas,  Renner. 


226.  —  MAXIMILIEN  A  MARGUERITE. 

L'Empereur  veut  que  les  sommes  destinées  par  sa  fille  aux  ambas- 
sadeurs ,  en  Espagne,  lui  soient  envoyées  pour  être  appliquées 
au  paiement  des  troupes  espagnoles. 

(  Augsbourg,  le  12  juillet.) 

Très  chière  et  très  amée  fille ,  nous  avons  receu  voz 
lestres  par  lesquelles ,  entre  autres  choses,  nous  escrip- 
vez  comment,  actendu  Testât  de  noz  finances,  par  l'ad- 
vis  de  ceulx  de  nosdites  finances,  avez  fait  dresser  quel- 
que somme  pour  la  despesche  de  noz  ambassadeurs  en 
Espaigne  ;  assavoir  le  président  de  Bourgoingne  et 
Claude  de  Silly,  pour  son  deu  jusques  à  la  somme  de 
vnni  escuz  d'or  et  leur  en  fait  despeschier  quictance  sur 
les  xxm  escuz  d'or  que  doit  furnir,  chacun  an,  nostre 
frère  et  coxisin,  le  roy  d'Arragon.  Sur  quoy  vous  sig- 

nifîions  ouvertement  que  voulons  entièrement  avoir 
lesdits  xxni  escuz  pour  l'entretenement  et  payement  des 
gens  d'armes  espaignars  que  tenons  en  nostre  service 
en  Ytalie.  Pourtant  advisez  de  autrement  faire  dresser 
le  deu  de  nosdits  ambassadeurs  ,  et  que  pour  cause  de 
l'assignacion  et  quictance  que  leur  en  a  esté  baillié , 
lesdits  xx u  escuz  ne  demeurent  à  nous  estre  furniz  •  car 
autrement  ne  serions  content.  Vous  debvez  considérer 
les  grands  cherges  que  avons ,  pour  cause  de  la  guerre 
d'Ytalie,  et  que  tout  ce  que  faisons  est  pour  le  bien  et 
avancliement  de  noz  enlFans.  Sy  faictes  en  selon  nostre 
désir  et  comme  en  vous  en  avons  la  confidence. 

Nous  avons  escript  à  nostre  trésorier  général ,  mes- 
sire  Rolant  Lefèvre,  nous  envoyer  en  ceste  cité  d' Augs- 
bourg,  par  Rullette,  les  xm  escuz ,  dont  il  a  les  lestres 
de  change  sur  marchans  d'Anvers.  Sy  fait  ne  l'a,  com- 
mandez luy  qu'il  le  face  incontinent. 

Nous  voulons  aussi  lesdits  xxm  escuz  doresenavant 
nous  tousjours  estre  délivrez  es  mains  de  nostre  tréso- 
rier Villingher,  et  sur  sa  quictance  seullement. 

Donné  en  nostre  cité  d'Augsbourg  ,  le  xne  jour  de 
juillet,  l'an  xvc  dix.  Vostre  bon  père  Maxi.  —  Plus 
bas,  Hannart. 


227.  —  MAXIMILIEN  A  MARGUERITE. 

L'Empereur  persiste  à  vouloir  aider  l'évcque  d'Utrecht,  si  le  roi  de 
France  continue  à  prêter  secours  à  Charles  d'Egmond. — (Orig.) 

(  Augsbourg,  le  14  juillet.) 

Très  chière  et  très  amée  fille,  nous  avons  receu  voz 
lestres,  ensemble  la  lestre  que  vous  a  escript  nostre 
frère  et  cousin  ,  le  roy  de  France,  contenant  que  don- 

nez  ordre  et  provision  de  faire  cesser  de  baillier  aydeà 
nostre  cousin,  l'évesque  d'Utrecht;  du  contenu  en  la- 
quelle lestre  avons  incontinent  parlé  et  en  pluiseurs 
devises  et  disputacions  avec  l'ambassadeur  de  nostredit 
frère ,  lequel  en  escript  à  son  maistre,  ainsi  que  verrez 
par  le  double  de  sa  lestre  cy  encloz ,  de  laquelle  avons 
fait  en  la  meisme  forme  la  concepcion  ;  et  espère  ice- 
lui  sur  ce  avoir  bonne  responce.  Néantmoins,  nous 
ferons  tousjours  aprester  noz  gens  pour  envoyer  à 
l'ayde  de  nostredit  cousin  d'Utrecht ,  en  caz  que  nos- 
tredit frère  persiste  d'envoyer  ses  gens  au  secours  de 
messire  Charles  d'Egmonde  ;  car  nullement  ne  voulons 
habandonner  ne  laissier  fouler  ledit  d'Utrecht. 

Nous  vous  savons  bon  gré  du  devoir  que  avez  fait 
d'avoir  envoyé  en  si  bonne  dilligence  noz  lestres  à  noz 
ambassadeurs  en  Espaigne  et  aussi  que  avez  fait  mettre 
postes  jusques  à  Bloiz. 

Après  que  les  ambassadeurs  de  nostre  frère  et  cou- 
sin, le  roy  d'Engleterre,  qui  sont  en  chemin  vers  nous, 
nous  auront  proposé  leur  cherge ,  vous  en  advertirons 
et  par  manière  de  devises  leur  parlerons  pour  la  venue 
par  delà  de  dame  Marguerite  (Marie)  d'Engleterre. 

Donné  en  nostre  cité  d'Augsbourg,  le  xmie  jour  de 
juillet,  l'an  xvc  dix. 

228.  —  MAXIMILIEN  A  MARGUERITE. 

L'Empereur  désire  que  le  seigneur  de  Castres  soit  pourvu  du  bail- 
liage de  Bruges ,  et  que  son  concurrent ,  Jérôme  Vent ,  reçoive 
du  titulaire  une  juste  indemnité.  —  (  Original.  ) 

(Willamen,  le  19  juillet.) 

Très  chière  et  très  amée  fille ,  nous  avons  receu 
les  lestres  que  nous  avez  escript  touchant  le  bailliaige 

de  Bruges,  par  lesquelles,  entre  autres  choses,  est  faicte 
mencion  comme,  sur  consentement  que  povons  avoir 
autreffois  donné  à  vostre  maistre  d'ostel,  Jéromme 
Vent,  dudit  bailliaige,  vous,  à  celle  cause  et  pour  au- 
tres raisons  au  long  contenues  en  vosdites  lestres,  avez 
nagaires  pourveu  dudit  office  icellui  Jéromme  par  ma- 
nière de  provision  et  comme  vacant  à  nostre  disposi- 
cion  par  le  trespas  du  sieur  de  Pitthein ,  dernier  pos- 
sesseur d' icellui  ,  nous  requérant  vouloir  agréer  et 
conserver  vostredite  provision.  Et  pour  ce,  très  chière 
et  très  amée  fille ,  que  de  piéça  nous  avons  fait  pro- 
messe à  nostre  amé  et  féal  chevalier,  le  seigneur  de 
Castre ,  le  pourveoir  dudit  office ,  le  cas  de  la  vacacion 
dessusdite  advenant ,  tant  en  faveur  des  bons  et  loyaulx 
services  qu'il  nous  a  parcidevant  faiz  que  pour  la  bonne 
loyaulté  que  congnoissons  estre  en  sa  personne  dez  sa 
jeunesse  qu'il  nous  a  servy,  et  que  ledit  Jéromme  n'est 
pas  du  pays  ne  ne  scet  le  langaige,  par  quoy,  comme 
vous  avons  dernièrement  fait  dire  par  vostre  secrétaire 
Marnix,  ne  le  sçaurions  bonnement  admettre  audit 
office  ;  mais,  en  lieu  de  ce,  lui  en  ferions  avoir  quelque 
récompence.  Combien  qu'il  soit  homme  prudent  et 
nostre  loyal  serviteur,  nous  vueillans  entretenir  nostre- 
dite  promesse  et  désir  ans  aussi  bien  pourveoir  audit 
office  pour  le  prouffit  de  nous  et  du  pays,  avons  pré- 
sentement fait  don  audit  seigneur  de  Castre  d'icellui 
office  et  lui  en  avons  fait  despeschier  noz  lestres  paten- 
tes que  vous  envoyons  avec  cestes  signée  de  nostre  main, 
pour  les  faire  sceller  par  delà ,  et  vous  requérons  que 
en  ensuivant  ce,  vous  faictes  mettre  en  possession  et 
joyssance  ledit  seigneur  de  Castre  dudit  office  de  bailly, 
ou  son  procureur  pour  luy,  puisqu'il  est' à  présent  par 

deçà  occupé  en  nostre  service,  parmy  ce  toutesvoyes 
qu'il  récompencera  ledit  Jéromme  dudit  bailliaige , 
comme  dit  est  ,  de  mil  livres  pour  une  fois  et  selon 
que  vous  avons  autreffois  mandé.  A  tant ,  très  chière 
et  très  amée  fille,  nostre  Seigneur  soit  garde  de  vous. 
Donné  en  nostre  ville  de  Willamen,  le  xixe  jour  de 
julet,  l'an  xvc  dix.  Per  Regem.  — Plus  bas,  Botechou. 


229.  —  MAXIMILIEN  A  MARGUERITE. 

L'Empereur  autorise  la  résignation  que  veut  faire  ,  du  bailliage  de 

Lens  ,  le  seigneur  de  Montigny  en  faveur  de  Charles  de  Bugni- 

court.  — {Original.) 

( Veylheym,  le  24  juillet.) 

Très  chière  et  très  amée  fille ,  de  la  part  de  nostre 
amé  et  féal  chevalier,  conseillier  et  trésorier  général  de 
noz  demaine  et  finances,  messire  Roland  Le  Fèvre,  nous 
a  esté  exposé  comme  nostre  amé  et  féal  conseillier,  An- 
thoine  de  Lalaing,  seigneur  de  Montygny,  soit  en  in- 
tencion  de  résigner  au  prouffit  de  Charles  de  Bugni- 
court ,  son  beau  filz ,  le  bailliaige  de  nostre  ville  de  Lens 
en  Artois ,  possesseur  d'iceluy ,  pourveu  que  ce  feust 
nostre  plaisir,  en  nous  requérant  vouloir  agréer  ladite 
résignacion.  Nous  inclinans  favorablement  à  la  requeste 
de  nostredit  trésorier,  sommes  content  que  acceptez  et 
passez  de  nostre  part  la  résignacion  dudit  bailliaige  de 
nostre  ville  de  Lens,  au  prouffit  toutes' voy es  dudit 
Charles,  son  beau  filz,  et  autrement,  non.  Et  si  desjà 
vous  aviez ,  avant  cestes  veues ,  receu  et  passé  icelle  ré- 
signacion) soubz  nostre  bon  plaisir,  nous  l'avons  pour 
agréable,  et  sur  ce  luy  en  pourrez  faire  expédier  noz 
lestres  pertinentes;  car  ainsi  nous  plaist-il. 

Donné  en  la  ville  de  Weylheym,  le  xxime  jour  de 
juillet,  l'an  xvc  dix.  Ver  Regem.  —  Plus  bas,  Han- 
nart. 


230.  —  MAXIMILIEN  A  MARGUERITE. 

George  van  Landauw  est  admis  parmi  les  officiers  de  l'hôtel  du 
prince  Charles.  —  (  Original.  ) 

(  Rutte ,  le  28  juillet.  ) 

Très  chière  et  très  amée  fille ,  en  faveur  des  bons  et 
notables  services  que  nostre  amé  et  féal  chevalier,  con- 
seillier  et  trésorier  de  nostre  sainct-empire ,  messire 
Hans  van  Landauw,  nous  a  parcidevant  faiz  et  fait  en- 
coires  journellement,  nous  lui  avons  accordé  mettre 
George  van  Landauw,  son  filz,  de  l'ostel  de  nostre  très 
chier  et  très  améfîlz,  l'archiduc  Charles,  prince  d'Es- 
paigne,  etc....  Et  à  ceste  cause ,  il  s'en  va  présentement 
par  delà,  portant  cestes.  Nous  vous  requérons  que  in- 
continent vous  le  mettez  de  l'ostel  de  nostredit  filz,  et 
le  faire  compter  par  les  escroes  d'icelluy  son  hostel  aux 
gaiges  de  douze  solz  par  jour,  tout  l'an  durant,  et  le 
faire  servir  de  pannetier,  attendant  que  vous  envoye- 
rons  Testât  ouquel  le  ferons  couchier  ;  car  ainsi  nous 
plaist-il  et  le  voulons. 

Donné  à  Rutte,  le  xxvmejourde  juillet,  l'an  xvcdix. 
Per  Regem.  —  Plus  bas,  Hannart. 

231.  —  MAXÏMILIEN  A  MARGUERITE. 

Affaire  del'évêché  d'Arras.  Procès  de  Nevers.  Bailliage  de  Bruges 

donné  à  Jean  de  Praet.  Incompatibililé  de  cet  office  avec  celui 

d'échevin  du  Franc. 

(INazareit,  le  30  juillet.) 

Très  chière  et  très  amée  fille,  nous  avons  receu 
deux  vos  lettres  du  xxie  de  ce  mois,  par  l'une  d'icelles 
nous  escripvez  vouloir  donner  charge  à  noz  ambassa- 
deurs que  envoyons  devers  nostre  frère  et  cousin  le 
roy  de  France,  de  parler  du  fait  de  l'évesché  d'Arras 
et  du  procès  pendant  en  la  court  de  parlement  à  Paris 
entre  les  héritiers  du  feu  conte  de  Nevers  d'une  part, 
et  nostre  filz  l'archiduc  d'aultre.  Par  l'autre  lettre, 
nous  requérez  vouloir  agréer  l'apointement  par  vous 
fait  du  bailliage  de  Bruges  entre  vostre  maistre  d'ostel, 
Jéromme  Vent  et  Jehan  de  Praet. 

Surquoy,  très  chière  et  très  amée  fille,  quant  au  pre- 
mier point,  nous  avons  ordonné  à  l'évesque  de  Gurce, 
lequel  avons  conclu  envoyer  devers  nostredit  frère  et 
cousin  le  roy  de  France  et  partira  brief,  de  parler  et 
besoignier  avec  nostredit  frère,  touchant  lesdits  eves- 
chié  d'Arras  et  procèz  de  Nevers  et  de  toutes  autres 
matières  dont  lui  éscripverez  et  manderez  que  sont 
pour  le  bien  et  affaire  de  nous  et  de  noz  enffans,  et  que 
à  ceste  cause  luy  envoyerez  instruction.  Pour  quoy  vou- 
lons que  envoyez  quelque  ung  devers  ledit  évesquede 
Gurce,  quant  il  sera  devers  nostredit  frère,  bien  am- 
plement et  au  long  instruit  et  informé  desdites  matières, 
pour  en  aussi  savoir  bien  instruire  et  informer  ledit 
de  Gurce  et  le  solliciter  de  cesdites  matières. 

Quant  au  fait  dudit  bailliaige  de  Bruges,  nous  vous 
avons  jà  signiffyé  en  avoir  dispozé  au  sieur  de  Caestre., 
et  vous  envoyé  noz  lettres  de  commission  à  son  prouf- 
fit  pour  les  faire  seller,  moyennant  la  somme  de  mil 
livres  de  xl  gros  la  livre  qu'il  en  seroit  tenu  donner  à 
vostredit  maistre-d'ostel  pour  une  foiz.  Toutesvoyes, 
veu  et  considéré  que  nous  escripvez  que  ledit  de  Caestre 
n'est  cappable  à  tenir  ledit  bailliage,  à  cause  qu'il  est 
eschevin  du  Francq,  sy  ainsi  est,  nous  sommes  con- 
tent que  l'appointement  que  avez  fait  d'iceluy  bailliaige 
sortisse  efïect  et  qu'il  demeure  audit  de  Praet ,  en  fur- 
nissant  audit  Jéromme  Vent  les  xnc  livres,  selon  que 
entre  eulx  en  a  esté  convenu;  mais  s'il  estoitque  ledit 
de  Caestre  feust  cappable  à  tenir  ledit  office,  nous  dé- 
sirons qu'il  l'ayt,  en  furnissant  aussi  préalablement 
audit  Jéromme  mil  livres,  comme  dit  est.  Et  oultre  ce, 
veullans  à  vostre  faveur  encoires  faire  quelque  bien 
à  iceluy  vostre  maistre-d'ostel  Jéromme ,  nous  luy 
donnons  et  accordons  le  premier  office  que  cy  en  avant 
escherra  vacant  en  noz  pays  de  Haynnaut  et  Artois  à 
luy  convenable ,  et  sommes  content  et  vous  requérons 
que  dès  maintenant  pour  lors  luy  eu  faictes  expédier 
noz  lettres  patentes. 

Nous  avons  commandé  à  nostre  chancelier  la  des- 
pesche  des  provisions  et  lettres  dont  nous  avez  requiz 
pour  ceulx  de  noz  pays  de  Hollande,  Zeliande  et  Frize  , 
contre  ceulx  de  Lubecke  et  leurs  adhérens,  et  bien  brief 
vous  seront  icelles  envoyées.  A  tant,  très  chière  et  très 
amée  fille,  nostre  Seigneur  vous  ayt  en  sa  garde. 

Donné  à  Nasareth,  le  pénultième  jour  de  juillet 
xvc  dix.  Per  Regem.  — Plus  bas,  Hannart. 

P.  S.  Depuis  ces  lettres  escriptes ,  noz  ambassadeurs  à  Rome 
I.  20 

nous  ont  escript  que  le  pape  a  fait  despeschier  les  bulles 
touchant  l'éveschié  d'Arras  au  prouffit  de  l'esleu  dudit  Arras. 
Escript  à  Ysbroeck  ,  le  derrain  jour  dudit  juillet. 


252.  —  MAXIMILIEN  A  MARGUERITE.. 

Prise  de  Montselis  près  Padoue.  Le  château  fort  dans  lequel  la  gar- 
nison s'était  retirée,  est  aussi  emporté  d'assaut.  Huit  cents 
hommes  y  sont  mis  à  mort  en  représailles  de  la  mort  d'un  gen- 
tilhomme français.  Tentative  du  pape  pour  engager  les  Suisses 
contre  le  duché  de  Milan.  On  ne  sait  si  ceux-ci  accepteront  des 
écus  ou  des  ducats.  Négociation  avec  le  roi  de  Hongrie  qui  aura 
le  royaume  de  Dalmatie. 

(Inspruck,  le  SI  juillet.) 

Très  chière  et  très  amée  fille,  nous  eusmes  hier  nou- 
velles de  nostre  cousin  le  prince  d'Anhalt  et  autres 
noz  capitaines,  comment  il  y  eust  samedi  passé  huit 
jours,  qu'ils,  avec  les  gens  de  guerre  de  noz  frères  les 
roys  de  France  et  d'Arragon,  vindrent  devant  la  ville 
de  Montseliz  lez  Padoue  et  que,  du  premier  cop,  ilz  la 
gaingnarent.  Mais  les  ennemys  qui  estoient  dedans, 
se  retrarent  ou  chasteau  d'icelle  ville,  qui  estoit  bien 
fort  et  assiz  sur  une  bonne  roche  et  lequel  ilz  avoient 
aupavant  fortiffie  et  fort  garny  de  toutes  choses  à  eulx 
nécessaires.  A  raison  de  quoy  les  dessusdits  gens  de 
guerre  commencèrent  dès  ledit  samedi  à  battre  icellui 
chasteau  d'artillerie  jour  et  nuyt,  si  jusques  au  lundi 
suyvant  environ  les  xi  heures  du  matin  que  aucuns 
desdits  gens  de  guerre,  véant  que  nostre  artillerie 
avoit  bien  besoingné  et  fait  plus  grant  rompture  es 
murailles  dudit  chasteau  que  celle  des  François,  par 
quoy  elle  empourtoit  le  pris  et  renommée,  comman- 
cèrent  de  escarmucher,   et  ceulx  dudit    chasteau  de 

saillir  contre  et  aussi  escarmucher  par  plus  d'une  heure. 
Pendant  lequel  temps  vic  Allemans  gaingnèrent  la  mon- 
tagne du  cousté  que  lesclits  ennemysne  se  meseréoyent 
point  ;  de  quoy  lesdits  du  chasteau  furent  bien  estonnez. 
Et  subit  iceulx  Allemands  leur  donnarent  l'assault  de- 
vers ladite  montaigne ,  et  les  François  et  Espaignolz 
coparent  le  chemin  par  devant  ausdits  escarmucheurs 
et  leur  donnarent  aussi  assault,  tellement  que  ledit 
chasteau  a  esté  gaingné.  En  quoy  faisant,  lesdits  enne- 
mys  ont  perdu  par  compte  fait  viiic  hommes  qui  ont 
esté  mis  à  mort ,  y  comprins  xl  qui  s'estoient  retirez 
«n  une  grant  tour  dudit  chasteau.  Lesquelz  pour 
ce  que  lesdits  ennemys  estans  audit  Padoue^  avoient 
mis  à  mort  vilainne  ung  gentil  homme  françois  qu'ilz 
tenoient  prisonnier,  a  esté  advisé  par  nosdits  capitai- 
nes ,  nostre  cousin  le  grant  maistre  et  le  duc  de  Car- 
niole ,  chief  des  gens  d'armes  de  nostre  frère  le  roy 
d'Arragon,  de  faire  tous  pendre  devant  les  portes  dudit 
Padoue. 

Bien  est  vray  que  le  pape  fait  son  effort  de  prati- 
quer les  Suiches  et  autres  gens,  pour  les  faire  entrer  en 
guerre  et  courre  sus  au  duché  de  Millan  et  au  duc  de 
Ferrare,  et  desja  les  gens  dudit  pape  ont  gaigné  quatre 
villes  sur  ledit  duc  de  Ferrare  et  si  a  envoyé  son  armée 
jusques  à  Gennes.  Toutesvoyes  ledit  grant  maistre  se 
retirera  ;  et  quant  ausdits  Suyches ,  nous  ne  saurions 
jugé  s'ilz  prandrontdes  escuz  ou  des  ducatz. 

D'autre  part,  nous  avons  eu  nouvelles  de  nos  am- 
bassadeurs qui  ont  esté  vers  nostre  frère  le  roy  d'Un- 
gherie,  comment  à  la  journée  qui  a  esté  tenue  devers 
luy,  il  s'est  déciairé  à  la  guerre  contre  lesdits  Vénissiens 
et  a  juré  nostre  ligne  et  de  entreprendre  incontinent 

la  guerre;  et  pour  sa  porciou  luy  a  esté  donné  le 
royaume  de  Dalmatie  qui  est  party  de  la  coronne  d'Un- 
gherie.  A  tant,  très  chière  et  très  amée  fille,  nostre 
Seigneur  soit  garde  de  vous. 

Escript  en  nostre  ville  d' Ynsprugg ,  le  derrain  jour 
de  juillet,  l'an  xvc  dix.  Fer  Regem.  —  Plus  bas, 
Botechou. 


235.  —  MARGUERITE  A  MAXIMILIEN. 

Urgence  de  traiter  avec  Charles  de  Gueldre  ;  appréhension  sur  la 
bonne  volonté  de  ce  prince.  Bonne  amitié  à  entretenir  avec  le  roi 
de  France.  Les  seigneurs  de  par  deçà  sont  disposés  à  aller  joindre 
l'Empereur;  mais  Marguerite  craint  de  manquer  d'assistance 
pour  la  conduite  des  affaires.  Disette  des  finances.  —  (Minute.) 

(Juillet.) 

Mon  très  redoubté  seigneur  et  père, 

Monseigneur,  j'ay  receu  voz  letres,  escriptes  à  Aus- 
bourg,  le  Xe  de  ce  présent  mois,  contenant  que,  pour 
mener  à  fin  voz  affaires  d'Italye,  vous  estes  délibéré  de 
vous  trouver  en  Bourgongne  devers  le  roy  de  France, 
me  commandant  de  faire  tenir  prestz  aucuns  seigneurs 
et  bons  personnaiges  de  par  deçà  ;  et  aussi  recouvrer 
la  plus  grand  somme  de  deniers  que  l'en  pourra  finer 
pour  la  vous  envoier,  ainsi  que  vosdites  letres  contien- 
nent plus  à  plain. 

Monseigneur,  je  me  suis  jà  piéçà  bien  doubtée  que 
les  choses  viendroient  ainsi  que  l'en  dist  qu'elles  sont; 
et  à  ceste  cause  ay  tousjours  désiré  que  le  traicté  de 
Gheldres  feust  fait,  pour  vostre  seureté  et  celle  des  pays 
de  par  deçà;  et  crains  que,  quand  maintenant  nous  y 
vouldrons  entendre ,  messire  Charles  de  Gheldres  re- 

culera  ;  toutesvoies  je  feray  ancoires  mon  mieulx  de 
radoubber  les  différens  si  avant  qu'il  me  sera  possible. 

Monseigneur,  quant  à  vostre  allée  en  Bourgoingne, 
si  le  roy  de  France  s'y  veult  trouver,  dont  je  faiz  grand 
doubte,  je  loe  vostre  voiaige;  et  me  semble,  Monsei- 
gneur ,  que  par  tous  moyens  vous  debvez  con tendre 
d'entretenir  bonne  et  ferme  amitié  avec  lui ,  veu  mes- 
mement  que  n'estes  ancoires  fermement  allié  que  je 
sache  avec  autres  princes;  et  vous  pourra  ladite  amitié 
venir  à  propost  en  tous  voz  affaires. 

Au  regard  des  seigneurs  que  vous  avez  mandez, 
Monseigneur,  vous  les  trouverez  tousjours  prestz  a 
faire  ce  que  vous  plaira  leur  commander;  mais  quant 
iceulx  seront  dehors,  je  demeureray  assez  petitement 
accompaignée  pour  praticquer  les  aydes  et  conduire 
les  autres  affaires  nécessaires  de  la  maison. 

Touchant  les  deniers  que  vous  demandez ,  Monsei- 
gneur, vous  savez  que  les  aydes  de  par  deçà  expirent 
et  qu'il  n'y  a  plus  que  le  terme  de  Noël  prochain ,  le- 
quel est  desjà  assigné  à  gens  telz  que ,  sans  grande 
confusion  et  esclandre,  n'est  possible  rompre  leurs 
assignations;  et  si  est  ledit  terme  plus  chargé  de  la 
moistié  qu'il  ne  monte,  et  ne  voy,  Monseigneur,  qu'il 
soit  possible  de  fîner  aucun  argent  par  deçà  par  moyen 
que  ce  soit,  que  premiers  les  aydes  que  l'on  demande 
présentement  ne  soient  accordées  ;  avec  ce  seroit  bien 
difficil  de  les  obtenir  si  le  peuple  entend  que  voz  affaires 
d'Italye  soient  mal  dreschez.  Parquoy,  Monseigneur, 
ne  vous  povez  attendre  d'avoir  pour  le  présent  aucun 
argent  de  par  deçà ,  selon  que  ceulx  de  voz  finances 
m'ont  assez  dit  et  déclairé;  dont,  Monseigneur,  en 
toute  humilité  vous  advertiz,  et  me  desplait  qu'il  n'y  a 

de  quoy  furnir  à  vostre  désir.  Monseigneur,  je  prie 

nostre  Seigneur,  etc. 


234.  —  MAXIMILIEN  A  MARGUERITE. 

Le  seigneur  de  Castres  ayant  opté  pour  l'office  du  bailliage  de 
Bruges ,  il  faut  lui  en  dépêcher  la  commission  ,  à  moins  que  les 
Brugeois  ne  démontrent  clairement  que  leurs  privilèges  s'y  op- 
posent. —  (  Original.  ) 

(Inspruck,  le  9  août.) 

Très  chière  et  très  amée  fille,  depuis  que  vous  avons 
dernièrement  escript  louchant  le  bailliaige  de  Bruges, 
nous  avons  icy  mandé  le  sieur  de  Castres  et  nous  som- 
mes enquis  de  luy  auquel  il  se  vouloit  tenir,  ou  audit 
bailliaige  ou  à  l'eschevinaige  du  Franc,  attendu  que  ce 
sont  deux  offices  qui  ne  se  pevent  desservir  par  une 
personne;  lequel  nous  a  instamment  requis  de  luy 
entretenir  nostredit  don  dudit  bailliaige  et  qu'il  estoit 
content  que  disposons  dudit  office  d'eschevin  à  nostre 
bon  plaisir.  A  ceste  cause  désirons  et  vous  requérons 
que,  ou  cas  que  ceulx  dudit  Franc  ne  vous  face  deue- 
ment  apparoir  de  privileiges  au  contraire,  vous  faictes 
sceller  audit  sieur  de  Castres  noz  lestres  de  don  que 
vous  avons  envoyées,  et  en  vertu  d'icelles  le  faire  mec- 
tre  en  possession,  parmi  furnissant  à  vostre  ma istre- 
d'ostel,  Jéromme  Vent,  la  récompence de  mil  livres, 
selon  que  par  autres  noz  lestres  vous  avons  mandé;  et 
ou  cas  que  trouvez  par  les  prévileiges  desdits  du  Franc 
que  ledit  sieur  de  Castre  ne  puisse  avoir  et  tenir  ledit 
bailliaige  de  Bruges,  si  nous  en  vueillez  advertir,  avant 
que  plus  avant  y  riens  ordonner  et  nous  envoyer  le 
double  autenticque  desdits  prévileiges;  car  nostre  plai- 

sir  est  tel.  A  tant,  très  chière  et  très  amée  fille ,  nostre 
Seigneur  soit  garde  de  vous. 

Escript  en  nostre  cité  d'Imsbrugg,  le  ixejour  d'aoust, 
l'an  xvc  dix.  Vostre  bon  père,  Maxi. —  Plus  bas, 
Botechou. 


233.  —  MAXIMILIEN  A  MARGUERITE. 

Le  pape  et  les  Vénitiens  voudraient  faire  enlever  le  jeune  duc  de 
Milan  qui  est  auprès  de  l'archiduc.  Nécessité  de  veiller  secrète- 
ment sur  ce  prince.  —  (  Original.  ) 

(Kématen,  le  13  août.) 

Très  chière  et  très  amée  fille,  nous  sommes  secrète- 
ment et  à  la  vérité  informé  et  adverti  que  le  pape  et 
les  Vénéciens  font  par  touttes  subtilitez  et  praticques 
charcier  moyen  de  povoir  prendre  et  desrober  nostre 
cousin ,  le  jeusne  duc  de  Mylan ,  qui  est  de  par  delà 
devers  nostre  très  chier  et  très  amé  filz  l'archiduc  ;  et 
autres  personnages  sont  en  intention  et  praticque  de  le 
povoir  faire  mourir;  desquelles  choses  vous  advisons 
et  vous  requérons  affectueusement  et  acertes  faire 
prendre  le  plus  secrètement  que  pourez  bon  regard 
sur  la  personne  de  nostredit  cousin,  le  jeusne  duc,  et 
en  manière  qu'il  ne  s'en  puist  apercevoir;  et  en  faittes 
comme  en  vous  en  avons  la  confidence.  Car,  comme 
vous  povez  congnoistre ,  la  chose  nous  touche  beaucoup 
et  dont  de  grands  inconvéniens  et  maulx  pourroient 
advenir,  si  les  dessusdits  povoient  avoir  leur  désir  de 
cedit  jeusne  prince.  A  tant,  très  chière  et  très  amée 
fille,  nostre  Seigneur  vous  ait  en  sa  garde. 

Donné  en  nostre  village  de  Kematen,  le  xi-ir8  jour 
d'aoust  xvc  x.  Per  Regem.  —  Plus  bas,  Hannart. 


312  LETTRES  DE  MAXIMILIEN 


236.  —  MAXIMILIEN  A  MARGUERITE. 

L'évêque  de  Gurce  ,  qui  se  rend  auprès  du  roi  de  France ,  pourra 
y  traiter  les  affaires  dont  Marguerite  voudrait  le  charger.  L'Em- 
pereur désire  que  les  postes  de  la  route  de  France  soient  entrete- 
nues jusqu'au  retour  de  cet  envoyé.  — {Original.) 

(  Inspruck ,  le  13  août.  ) 

Très  chière  et  très  amée  fille,  nous  envoyons  pré- 
sentement nostre  très  chier  et  féal  premier  conseiller, 
l'évesque  de  Gurcz  ,  devers  nostre  frère,  le  roy  de 
France,  pour  traictier  d'aucuns  noz  affaires  touchant  la 
guerre  des  Vénissiens  et  autres;  et  combien  qu'il  ne 
sera  pas  longuement  devers  nostredit  frère,  toutesvoyes 
si  vous  avez  par  delà  quelque  matières  à  desmesler, 
vous  l'en  porrez  advertir  et  luy  en  envoyer  bonnes  et 
amples  instructions  et  mémoires  ;  car  nous  luy  avons 
donné  charge  de  à  ce  soy  employer  et  acquitter  à  son 
povoir. 

En  oultre ,  nous  désirons  et  vous  requérons  que  faic- 
tes  entretenir  la  posterie  en  France  jusques  après  le 
retour  devers  nous  dudit  évesque  de  Gurcz;  car  ainsi 
nous  plaist-il.  A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  en  nostre  ville  d'Ymsprugg,  le  xme  jour 
d'aoust,  l'an  xvc  dix.  Vostre  bon  père  Maxi.  —  Plus 
bas,  Botecliou. 


ET  DE  MARGUERITE  SA  FILLE.  —  1510.         313 


237.—  MAXIMILIEN  A  MARGUERITE. 

Les  États  n'osent  donner  leur  avis  sur  les  propositions  du  traité 
avec  Charles  de  Gueldre.  Acceptation  provisoire  des  articles  par 
Marguerite.  L'Empereur  les  ratifie,  sauf  deux  points  à  ajouter  et 
un  article  à  modifier.  Il  désire  que  les  Etats  lui  fassent  une  pen- 
sion viagère  de  cinquante  mille  livres.  —  {Original.) 

(  Au  village  de  TNazareit ,  le  1 8  août.  ) 

Très  chière  et  très  amée  fille ,  nous  avons  receu 
voz  letres  du  me  de  ce  mois,  par  lesquelles  nous  si- 
gnifiiez la  communicacion  et  déclaracion  que  avez  au 
long  fait  aux  principaulx  des  Estas  de  noz  pays  de  par 
delà  pour  ce  assemblez  devers  vous  du  démène  de  l'af- 
faire de  Gheldres,  en  leur  monstrant  le  povoir  que 
avez  sur  ce  de  nous  avec  les  articles  sur  ce  conceuz,  en 
leur  requérant  donner  leur  conseil  et  advis  sur  ladite 
matière;  et  après  avoir  esté  par  lesdits  députez  des  Es- 
tas respondu  qu'ilz  n'avoient  cherge  de  leurs  maistres, 
si  non  de  oyr  et  rapporter  ce  que  leur  seroit  ouvert  et 
proposé,  et  qu'ilz  ne  se  oseroient  avancer  de  donner 
oppinion  ne  advis  en  icelle  matière,  sans  préalablement 
avoir  fait  rapport,  requérant  retraitte  et  terme  pour  y 
respondre;  voyant  que  ne  povyez  avoir  autre  responce 
d'eulx,  considérant  la  hastiveté  et  importance  de 
ceste  matière ,  avez  remis  la  matière  en  délibéracion 
avec  ceulx  de  nostre  privé  conseil  pour  ce  assemblez 
en  bon  et  notable  nombre  ;  par  l'advis  desquelz  avez 
accepté  lesdits  articles,  soubz  nostre  bon  plaisir  et 
ferme  espoir  qu'ilz  nous  seroient  agréables,  et  en  bail- 
iié  le  double  au  commis  de  messire  Charles  de  Ghel- 
dres,  l'adver tissant  que,  en  vertu  dudit  povoir  que 

vous  avons  baillié,  avez  accepté  iceulx  articles  ainsi 

que  ces  choses  vosdites  letres  le  contiennent  plus  à 

plain. 

Sur  quoy,  très  cliière  et  très  amée  fille,  les  commu- 
nicacions  et  délibéracions  que  avez  tenu ,  et  la  forme 
de  vostre  besongnie  en  ceste  matière ,  avant  avoir  ac- 
cepté lesdits  articles,  nous  a  très  bien  pieu.  Nous  avons 
bien  et  au  long  veu  et  entendu  lesdits  articles,  lesquelz 
vous  renvoyons  ;  et  puisque  avez  si  avant  besongnie  en 
ceste  matière  que  d'avoir  accepté  iceulx  articles ,  ne 
vous  voulions  désadvouer,  ains  déclarons  qu'ilz  nous 
plaisent  et  les  avons  pour  agréables,  et  sommes  con- 
tent que  procédez  au  parfait  et  clôture  du  traittié  de 
paix  et  mariage  avec  ledit  messire  Charles  de  Gheldres, 
selon  la  teneur  d'iceulx  articles.  Toutesvoyes,  nous 
désirons  merveilleusement  que,  avant  ladite  totale  con- 
clusion ,  s'il  est  possible  ,  vous  faciez  davantage  adjous- 
ter  deux  points  et  en  changier  aucunement  ung  autre 
èsdits  articles  ' ,  selon  qu'il  est  contenu  ou  billet  que 
vous  envoyons  en  cestes ,  signé  de  nostre  main  ;  les- 
quelz trois  points  nous  semblent  estre  si  raisonnable 
que  ledit  messire  Charles  n'en  fera  difficulté  ;  nous  vous 
requérons  faire  vostre  mieulx  de  les  y  povoir  mettre. 

'  Yoici  quels  étaient  ces  additions  et  changements  :  i°.  «Que  la 
a  place  et  maison  Oyen  avec  ses  appartenances  demeure  à  jamais  de  ce 
«  costé,  ainsi  que  aultrefois  a  esté  requis,  quand  ores  l'on  en  deust 
«  donner  récompense  au  denier  de  la  valeur  du  revenu  d'icelle  :  i°.  que 
«  l'Empereur  et  l'archiduc  retiendront  aussi  le  tiltre  de  duc  de  Ghel- 
'(  dres  et  conte  de  Zutphen  ,  attendu  que  par  le  moyen  de  ce  traictié, 
«  ledit  pays  leur  doit  escheoir,  au  cas  que  de  cedict  mariage  ne  viengne 
«  hoir  masle.  M.  de  Gheldres  joyra  aussi  dudict  tiltre  :  5°.  Supprimer 
«  à  l'article  xvi  la  clause  portant  que  la  ville  d'Arnhem  et  la  seigneurie 
«  d'Oye  seront  rendues  audit  seigneur  de  Gheldres,  pour  en  joyr  sa  vie 

durant.  » 


ET  DE  MARGUERITE  SA  FILLE.  —  1510.         315 

Nous  n'entendons  point ,  jaçoit  ce  que  vous  ayons 
nagaires  escript  et  respondu  sur  le  point  concernant 
Aernhem  et  Remunde  (Ruremonde),  que  en  faciez 
autrement  qu'il  est  contenu  es  articles  que  dessus. 

Et  après  que  aurez  absolutement  passé  et  conclud 
ledit  traittié ,  en  vertu  du  povoir  que  vous  en  avons 
baillié ,  corne  dit  est,  serons  prest  en  baillier  noz  letres 
de  ratification  et  aprobacion ,  et  faire  tout  ce  que  par 
icellui  traittié  sera  requis. 

D'autre  part,  très  chière  et  très  amée  fille  ,  attendu 
que  maintenant  noz  subgetz  de  par  delà,  par  ce  traittié 
de  paix,  seront  en  grant  repoz  et  tranquilité,  et  des- 
chergé  de  grant  despence,  nous  voulions  et  vous  requé- 
rons affectueusement  et  acertes ,  ensievant  ce  que  par 
pluiseurs  foiz  vous  avons  escript ,  que  commenciez  à 
praticquier  que  les  Estas  de  noz  pays  de  par  deçà  nous 
acordent,  nostre  vie  durant,  cinquante  mil  livres,  à 
payer  par  égale  portion  aux  deux  foires  d'Anvers  ;  et  à 
ce  vous  employez  de  tout  vostre  povoir  selon  la  iiance 
que  en  avons  en  vous;  et  vous  nous  ferez  ung  très  sin- 
gulier et  agréable  service  et  plaisir.  A  tant,  etc. 

Donné  en  nostre  village  de  Nazareth ,  le  xvine  jour 
d'aoust,  anno  xvc  et  x.  Vostre  bon  père  Maxi.  — Plus 
bas,  Hannart. 

238.  —  MAXIMILIEN  A  MARGUERITE. 

L'Empereur  est  toujours  disposé  à  se  diriger  vers  l'Alsace  et  la 
Bourgogne  pour  faire  une  bonne  alliance  avec  le  roi  de  France. 
Nouvelle  journée  convoquée  pour  la  Saint-Martin  à  Haguenau. 
L'Empereur  mande  vers  lui  le  comte  de  Nassau ,  les  seigneurs  de 
Chièvres ,  de  Berghes  ,  et  le  trésorier  général ,  avec  recomman- 
dation de  lui  apporter  de  l'argent.  —  {Original.  ) 

(Au  château  de  Berneck,  le  30  août.) 

Très  chière  et  très  amée  fille,  comme  vous  avons 
escript  ,  nous  sommes  encoires  en  propoz  de  deschen- 
dre  et  tirer  vers  noz  pays  d'Elsatte  et  Bourgoingne,  à 
intencion  de  nous  trouver  et  parler  avec  nostre  frère 
et  cousin ,  le  roy  de  France,  pour  prendre  une  bonne , 
ferme  et  vraye  amityé,  alliance  et  intelligence,  en- 
semble au  bien  de  nous  deux,  noz  successeurs  et  pays 
et  conséquemment  de  toute  la  chrétienté. 

A  la  dernière  journée  que  avons  tenu  à  Augsbourg 
avec  les  princes  et  Estaz  de  l'empire,  feust  conclu  que 
se  tiendroit  une  autre  journée,  et  se  rassembleroient 
audit  Augsbourg  ou  à  Worms  au  jour  de  la  Chandel- 
leur  prochaine  ;  mais  affin  et  d'ung  train  prendre  une 
bonne  conclusion ,  tant  avec  ledit  roy  de  France ,  que 
avec  les  princes  et  Estas  de  l'empire,  et  de  bonne  heure 
pourveoir  à  l'affaire  de  nostre  guerre  d'Ytalie  contre 
l'esté  avenir,  et  aussi  affin  que  lesdits  princes  soient 
plus  prochain  dudit  roy  de  France,  avons  conclu  et  ad- 
visé  de  remettre  ceste  journée  à  plus  brief  jour,  etdesjà 
mandé  et  convoquié  lesdits  princes  et  Estas  de  l'empire 
au  jour  de  Sainct-Mai  tin  prochain ,  en  nostre  cité  de 
Hagenauw. 

Selon  que  vous  avons  aussi  escript ,  nous  désirons 
que  faciez  tenir  prest  pour  partir  et  venir  vers  nous,  si 
tost  que  le  vous  signiffîerons  ,  noz  très  chiers  et  féaulx 
les  conte  de  Nassau,  sieur  de  Chièvres,  noz  cousins, 
sieur  de  Berghes  et  nostre  trésorier  général ,  ausquelz 
présentement  aussi  Fescripvons,  leur  ordonnant  de 
rechief  faire  tout  devoir  et  dilligence  de  praticquier  et 
nous  apporter  les  deniers  dont  à  vous  et  à  eulx  avons 
par  noz  dernières  lestres  escript  ;  et  à  ce  faire  vous  re- 
quérons que  les  assistez  et  vous  employez,  comme  en 
vous  en  avons  la  confidence.  Nous  voulons  aussi  que 
lesdits  seigneurs  viennent  instruiz  et  chargez  des  affai- 
res de  nos  pays  de  par  delà ,  à  quoy  il  sera  besoing  de 
donner  ordre  et  provision  pour  le  bien  d'iceulx;  ce 
que  sommes  entièrement  délibérez  et  enclin  de  faire. 
A  tant,  etc. 

Donné  en  nostre  chastel  de  Berneck,  le  pénultième 
jour  d'aoust,  l'an  xvc  dix.  Vostre  bon  père  Maxi.  — 
Plus  bas ,  Hannart. 


259.  —  MAXIMILIEN  A  MARGUERITE. 

L'Empereur  entend  que  le  seigneur  de  Castres  ait  l'office  de  bailli 
de  Bruges  et  du  Franc ,  nonobstant  les  réclamations  des  Bru- 
geois.  Quant  à  Jehan  de  Praet ,  le  premier  office  vacant  dans  le 
comté  de  Flandre  ou  dans  l'échevinage  du  Franc  lui  sera  con- 
féré. — >  {Original.) 

(Au  château  de  Landeck,  le  30  août.) 

Très  chière  et  très  amée  fille,  nous  avons  voz  letres 
concernans  l'office  du  bailliaige  de  Bruges  et  du  Franck, 
et  avons  veu  les  letres  et  avis  que  ceulx  de  Bruges  et 
du  Franc  vous  ont  escript,  ensamble  une  requeste  à 
vous  présentée  de  la  part  du  sieur  de  Caestre;  et  pour 

ce,  très  chière  et  très  amée  fille,  que  en  désirez  faire 
selon  nostre  vouloir  et  bon  plaisir,  nous  vous  advertis- 
sons  que  nostre  vouloir  est  que  faictes  sceller  noz  letres, 
lesquelles  vous  avons  despiéça  envoyées  au  proffit  du- 
dit  sieur  de  Caestre,  veu  mesmement  que  lesdits  de 
Bruges  et  du  Franck  ne  vous  ont  fait  apparoir  ne  à 
nous  des  pré^illéges  en  vertu  duquel  il  soit  incapable 
de  desservir  ledit  office,  et  que  de  l'eschevinaige  du 
Franck  qu'il  a  autrefois  tenu ,  l'avons  déporté  au  prof- 
fit d'autre,  dont  vous  avertirons  par  noz  letres. 

Et  quant  à  Jehan  de  Praet,  seigneur  d'Oelende, 
nous  sommes  content,  tant  en  faveur  de  vous  que  de 
nostre  cousin ,  le  sieur  de  Fiennes ,  que  nous  avez  fort 
recommandé ,  de  le  pourveoir  du  premier  office  qui 
escherra  vacant  en  nostre  conté  de  Flandres  ou  esche- 
vignaige  du  Franck,  et  de  ce  sommes  contens  que,  pour 
sa  sceurté,  lui  dépeschez  lettres  de  promesse  en  bonne 
et  ample  forme.  Très  chière,  etc. 

Escript  en  nostre  chasteaul  de  Landeck ,  le  pénul- 
tième jour  d'aoust ,  l'an  xvc  dix.  Vostre  bon  père 
Maxi.  —  Plus  bas,  Botechou. 


240.  —  MAXIMIL1EN  A  MARGUERITE. 

Projet  d'alliance  entre  les  plus  grands  princes  de  la  chrétienté. 
Intrigues  du  pape  pour  détacher  de  la  France  l'Empereur,  les 
rois  d'Aragon  et  d'Angleterre.  Manœuvres  du  seigneur  Con- 
stantin et  de  sa  femme.  Maximilien  veut  rester  fidèle  allié  de  la 
France  et  observer  le  traité  de  Cambrai.  Conquêtes  du  pape 
dans  le  duché  de  Ferrare.  Craintes  pour  le  Milanais.  — (Orig.) 
(Au  château  de  Landeck,  le  31  août.) 

Très  chière  et  très  amée  fille ,  nous  avons  receu  vaz 
lettres  du  xme  jour  de  ce  mois,  par  lesquelles  nous 

escripvez  comment  entendez  que  praticques  se  mais- 
nent  entre  les  plus  grans  princes  de  la  chrétienté  pour 
faire  alliances  ensemble  et  que  sommes  requis  de  divers 
costez  d'icelles ,  dont  et  l'adviz  que  sur  ce  nous  bailliez 
vous  savons  grand  gré  et  vous  en  mercions. 

Sur  quoy  vous  escripvons  voulluntiers  qu'il  est  vray 
que  le  pape  envoyoit  vers  nous  le  seigneur  Constan- 
tin ' ,  ouquel ,  comme  son  ambassadeur,  avions  donné 
saufconduit  venir  en  nostre  pays  deTirol,  sanstoutes- 
voyes  souffrir  qu'il  soit  venu  jusques  vers  nostre  per- 
sonne. Néantmoins  si  avons  fait  entendre  dudit  sieur 
Constantin  sa  cherge ,  laquelle  estoit  en  effect  que  le 
pape  nous  faisoit  requérir  de  nous  vouloir  déclarer  con- 
tre nostre  bon  frère  et  cousin,  le  roy  de  France  et 
le  duc  de  Ferrare,  et  qu'il  nous  feroit  avoir  bon  apoin- 
tement  avec  les  Vénéciens.  Nous  avons  bien  congneu 
qu'il  n'envoyoit  vers  nous,  sinon  à  intention  de  nous 
entretenir  de  parolles ,  attendant  qu'il  verroit  que  les 
Suysses  feraient.  La  femme  dudit  sieur  Constantin,  à 
laquelle  avions  aussi  donné  saufconduit  de  venir  veoir 
son  mary  en  nostredit  pays  de  Tirol,  a  secrètement  en 
sadite  venue  porté  argent  du  pape  aux  Suysses,  dont 
n'avons  riens  sceu,  tant  qu'elle  ait  esté  en  nostre  ville 
de  Brixen  vers  sondit  mary.  Contre  elle  ne  nous  en 
voulions  prendre ,  cognoissant  que  est  une  femme  qui 
l'a  fait  par  commandement  de  sondit  mary  qui,  comme 
dit  est,  a  saufconduit  de  nous. 

Le  pape  a  fait  requérir  le  semblable,  comme  à  nous, 
à  nostre  frère  et  cousin,  le  roy  d'Arragon. 

Pareillement  le  pape  escripvoit  lettres  au  roy  d' An- 

1  Probablement  Constantin  Commène,  prince  de  Macédoine. 

gleterre,  lui  faisant  aussi  semblable  requeste  et  l'advi- 
sant  que  nous  serions  pour  lui  et  que  le  royd'Arragon 
envoyoit  à  son  assistence  son  armée  par  mer  contre 
Gennes ,  lesquelles  lettres  sont  esté  prinses  et  aportées 
audit  roy  de  France. 

Par  l'adviz  de  nostre  conseil ,  nous  sommes  résolu 
de  demourer  et  tenir  bonne  alliance  avec  nostredit 
bon  frère,  le  roy  de  France,  et  les  autres  princes  de 
nostre  ligne,  faicte  à  Cambray  et  ensieuvyr  le  traittié 
dudit  Cambray.  Et  à  ceste  fin ,  et  pour  tant  mieulx  as- 
seurer  nostre  fait  avec  ledit  roy  de  France,  avons  en- 
voyé, comme  savez,  l'évesque  de  Gurce  vers  lui. 

Nous  sommes  icy  assez  près  du  pays  des  Suysses,  pra- 
tiquant de  tous  cotez  vers  eulx,  qu'ilz  ne  marchent 
avant,  et  avons  mis  en  armes  contre  eulx  tous  leurs 
voisins,  tant  du  costé  de  nostre  saint-empire,  que  de 
nostre  maison  d'Austrice.  S'ilz  ne  passent,  le  pape  aura 
à  souffrir  et  espérons  avoir  bonne  yssue  de  nostre  af- 
faire contre  lui  et  les  Vénissiens;  et  s'ilz  passent,  soyez 
asseurée  qu'ilz  seront  ruez  jus  à  leur  retour  et  espérons 
en  estre  bien  près  pour  le  veoir. 

Le  pape  a  ung  xnni  hommes  ytaliens,  faisant  la  guerre 
au  duc  de  Ferrât*  et  desja  lui  ont  fait  grand  domage  en 
son  pays,  prins  et  gaigné  la  ville  de  Mondène  qui  est 
tenue  de  nostre  saint-empire  et  non  de  l'église.  Pareil- 
lement ont  prins  la  ville  de  Carpy  et  sont  maintenant 
devant  la  ville  de  Mirandula  et  tantost  auront  gaignié 
jusques  aux  limites  de  la  duché  de  Mylan,  et  craindons 
par  ce  qu'ilz  aprochent  si  près  dudit  quartier  de  Mylan, 
que  le  grand  maistre  de  France  sera  constraint  de  re- 
mander les  nim  Franchois  qui  sont  avec  nostre  cousin 
et  capitaine  général,  le  prince  d'Anhalt. 

De  ce  que  nous  en  surviendra  plus  avant ,  vous  en 

ferons  participante.  Et  à  tant,  nostre  Seigneur  vous 

ait  en  sa  garde. 

Donné  en  nostre  chasteau  de  Landeek ,  le  dernier 

jour  d'aoust  xvc  x.  Vostre  bon  père  Maximilien.  — 

Plus  bas,  Hannart*. 


241.  —  MAXIMILIEN  A  MARGUERITE. 

Plaintes  du  roi  de  Danemarck  contre  les  habitants  de  Lubeck. 
Protection  à  accorder  au  roi  et  à  la  reine  de  Navarre  contre  le  roi 
de  France.  Réclamation  des  gentilshommes  de  feu  le  roi  Phi- 
lippe, pour  être  admis  dans  la  maison  de  l'archiduc.  Règlement 
à  faire  pour  la  maison  des  princesses.  « — »  (  Original.  ) 

(Inspruck,  le  31  août.) 

Très  chière  et  très  amée  fille ,  nous  avons  receu  voz 
lettres  du  xxnne  du  mois  passé,  ensemble  les  lettres  que 
nous  escripvent  les  roy  et  reyne  de  Dennemarck ,  tou- 
chant le  différent  qu'ilz  ont  avec  ceulx  de  nostre  cité  de 
Lubeck,  en  nous  complaignant  les  grandz  tors,  oultrai- 
ges  et  cruaultéz  que  ceulx  dudit  Lubeck  ont  nagaires 
fait  sur  leurs  subgects  du  royaume  de  Dennemarck. 

Nous  vouldrions  bien  que  accord  et  amitié  feust 
faite  entre  ledit  roy  de  Dennemarck  et  ceulx  de  nostre- 
dite  cité  de  Lubeck,  et  désirons  que  vous  meismes  vous 
veullez  à  ce  employer  et  entremectre  et ,  avec  ceulx  de 
nostre  conseil  de  par  delà,  adviser  quelque  moyen  com- 
ment le  pourriez  faire,  et  nous  semble  qu'il  viendra  fort 
bien  à  propoz  que  le  faciez  maintenant,  attendu  que 
vous  avez  envoyé  ung  de  noz  conseilliers  audit  Lubeck 
pour  le  fait  des  navires  qu'ilz  ont  prins  sur  nos  sub- 
i.  21 

gectz  et  tout  ce  que  verrez  que  y  pourrons  faire ,  nous 

le  ferons  vouluntiers. 

Et  quant  à  ce  que  par  vosdites  lettres  nous  escripvez 
que  les  roy  et  royne  de  Navarre  vous  ont  par  leurs 
lettres  requiz  nous  recommander  leur  affaire  et  qu'il 
nous  plaise  tenir  main  vers  nostre  frère  et  cousin ,  le 
roy  de  France,  qu'ilz  ne  soient  par  luy  et  son  assistence 
destruiz  et  affoulez  sans  cause  raisonnable,  nous  pense- 
rons à  ce  que  y  povons  et  debvons  faire. 

En  oultre,  sur  ce  que  nous  escripvez  que  estes  inces- 
samment poursuyvie  des  gentilz  hommes  qu'estoient  à 
feu  le  roy  dom  Philippe,  nostre  filz,  pour  estre  mis  et 
couchié  en  Testât  de  nostre  filz ,  l'archiduc  Charles,  en 
nous  requérant  en  vouloir  faire  une  fin ,  nous  vous 
signifiions  que  sommes  en  intencion  de  ainsi  le  faire , 
et  pour  à  ce  savoir  tant  mieulx  procéder  y  voulons 
premiers  avoir  vostre  adviz.  Pourquoy  appelerez  vers 
vous  ceulx  que  feront  y  estre  appelez  et  secrètement 
faictes  ung  concept  de  Testât  tel  qu'il  vous  semble  qu'il 
doit  estre  et  iceluy  nous  envoyez ,  ensemble  le  double 
de  Testât  que  nostredit  filz  a  présentement ,  en  y  not- 
tant  ceulx  qui  y  sont  à  laisser  et  oster,  en  nous  advisant 
au  surplus  aussi  à  quel  jour  en  ce  nouvel  estât  se  deb- 
veront  commenchier  les  deux  demi  ans.  A  tant,  etc. 

Donné  en  nostre  ville  d'Ysbreuck ,  le  derrain  jour 
d'aoust ,  Tan  xvc  dix. 

P.  S.  Faites  aussi  une  concepcion  d'estat  à  part  comment  nos 
filles  deveront  estre  servies  et  de  quel  gens  ,  mesment  quant 
nostre  filz  l'archiduc  sera  arière  d'elle,  qui  pourra  de  cy 
en  avant  souvent  estre  affaire  et  le  nous  envoyez. 
Escript  comme  dessus. 

Vostre  bon  père  Maximilien.  —  Plus  bas,  Hannart. 

242.  —  MAXIMILIEN  A  MARGUERITE. 

Difficultés  élevées  par  Charles  de  Gueldre  sur  divers  articles  du 
traité  à  conclure.  L'Empereur  veut  bien  céder  Arnhem,  pourvu 
qu'il  obtienne  Ruremonde  en  échange.  Pour  Aldezée ,  il  s'en 
remet  à  la  prudence  de  sa  fille.  —  {Original.) 

(  Inspruck ,  le  dernier  août.  ) 

Très  chière  et  très  amée  fille ,  nous  avons  receu  yoz 
letres  du  xxiine  jour  de  juillet,  par  lesquelles  nous  sig- 
nifiiez estre  retourné  vers  vous  Faulquier,  serviteur  de 
messire  Charles  de  Gheldres,  et  vous  rapporte  res- 
ponse  d'icelui  messire  Charles,  son  maistre,  sur  trois 
articles  que  auparavant  lui  aviez  proposé  pour  finalle 
résolucion  sur  le  fait  du  traictié  d'entre  nous ,  nostre 
filz,  l'archiduc ,  et  sondit  maistre ,  touchant  le  pays  de 
Gheldres ,  assavoir  de  Arnhem  et  de  Bommel  et  Bom- 
melreweert  en  la  façon  que  le  vous  avions  mandé,  et 
davantaige  de  aussi  rendre  la  ville  de  Aldezée  en  la 
forme  et  manière  que  avons  veu  par  la  copie  desdits 
trois  articles  que  nous  avez  envoyez  encloz  en  vosdites 
letres ,  et  que  en  effect  vous  a  dit  ledit  Faulquier  que 
sondit  maistre  pour  riens  du  monde  n'accorderoit  les- 
dits  trois  articles  ;  parquoy  a  mis  la  chose  du  tout  à 
roupture  en  s'en  veullant  retourner,  et  que ,  aprez  ce, 
avez  fort  fait  enquérir  ledit  Faulquier  de  la  matière, 
s'il  ne  seroit  possible  de  conduire  son  maistre  esdits 
trois  poinctz.  Et  pour  conclusion  a  dit  que,  pour  hon- 
neur de  nous,  son  maistre  seroit  encoires  content  de 
faire  de  Bommel  et  de  Bommelreweert  à  nostre  plai- 
sir ;  quant  à  Arnhem ,  que  pour  rien  il  ne  consentira 

qu'elle  demeure  hors  de  ses  mains,  mais  bien  lui  sem- 
ble il  que  ainçoires,  pour  honneur  de  nous,  son  maistre 
seroit  content,  pour  récompence  dudit  Arnhem,  nous 
laissier  les  villes  de  Hardewyek  ou  Hattem. 

Et  quant  au  111e  point  de  la  ville  de  Aldezée ,  sondit 
maistre  sera  content  défaire  une  abstinence  de  guerre, 
ainsi  que  ces  choses  vosdites  le  très  le  contiennent  plus 
à  plain. 

Sur  quoy,  très  chière  et  très  amée  fille,  vous  adver- 
tissons,  puisque  ledit  messire  Charles  contend  et  per- 
siste si  fort  à  vouloir  avoir  la  ville  de  Arnhem,  et  veul- 
lant?  ainçoires  que  par  ce  la  chose  ne  tourne  à  roupture 
de  nostre  costé ,  sommes  content  de  luy  baillier  Ar- 
nhem, moyennant  qu'il  nous  baille  pour  ce  la  ville  de 
Remunde ,  comme  cy-devant  nous  avez  escript  qu'il 
estoit  content  faire;  aussi  le  contiennent  les  derniers 
articles ,  que  nous  en  avez  envoyé ,  que  disiez  estre  la 
résolucion  d'icelui  messire  Charles  de  Gheldres  sur  tous 
les  points  du  traictié;  et  aussi  que  audit  Remunde  il 
face  faire  à  la  porte  par  où  l'on  va  vers  Tricht,  nom- 
mée la  Roure-porte ,  à  ses  despens,  ung  blochuys 
comme  y  a  audit  Arnhem ,  pour  si  tost  que  ledit  blos- 
chuys  sera  fait  et  avoir  premiers  icelle  ville  en  noz 
mains,  et  autrement  non  luy  baillier  ladite  ville  de  Ar- 
nhem ;  et  par  nous  tenir  et  possesser  ladite  ville  de  Re- 
munde en  tous  droiz,  haulteur  et  seigneurie  totalement, 
comme  faisons  présentement  dudit  Arnhem,  jusques 
à  la  consommacion  du  mariaige. 

Nous  vous  advisons  aussi  que  nostre  intencion  est 
encoires  que  Bommel  et  Bommelreweert,  en  tous  droiz, 
prouffitz  et  seigneurie,  seront  à  perpétuité  annexez  à  la 
duchié  de  Brabant ,  ainsi  que  vous  avons  escript. 

Et  quant  à  ce  qui  touche  Aldezée,  nous  le  remectons 
à  vous  pour  en  faire  le  mieulx  cumme  verrez  la  chose 
disposée  et  que  nostre  honneur  y  soit  gardé ,  actendu 
que  l'évesque  d'Utrecht  est  prince  du  sainct-empire  et 
que  sommes  son  souverain  et  supérieur  seigneur,  et 
tenu  le  aydier  et  favoriser  en  son  bon  droit.  A  tant, 
très  chière  et  très  amée  fille ,  nostre  Seigneur  vous 
ait  en  sa  garde. 

Donné  en  nostre  ville  d'Ysbrouck,  le  dernier  jour 
d'aoust,  Tan  xvc  dix.  Vostre  bon  père  Maxi.  —  Plus 
bas ,  Hannart. 


243.  —  MAXIMIL1EN  A  MARGUERITE. 

Affaires  de  Gueldre.  Intervention  du  roi  de  France.  Le  seigneur 
d'Aremberg  envoyé  en  Italie  contre  les  Suisses  et  le  pape.  Les 
Grisons  ont  été  séduits  par  belles  paroles.  Espoir  de  gagner  les 
Suisses  qui ,  après  avoir  mangé  les  ducats  du  pape  ,  ont  faim  de 
manger  les  écus  de  France.  —  (  Original.  ) 

(Au  château  de  Wysbourg,  le  2  septembre.) 

Très  chière  et  très  amée  fille,  nous  avons  piéça  receu 
les  lettres  que  nostre  frère,  le  roy  de  France,  vous 
avoit  escriptes  pour  messire  Charles  de  Gheldres  à  ren- 
contre de  nostre  cousin,  le  sieur  d'Yselstain,  et  autres 
qui  favorisent  nostre  cousin ,  l'évesque  d'Utrecht. 

Sur  quoy,  à  celle  mesme  heure,  nous  eusmes  grans 
devises  avec  l'ambassadeur  de  nostredit  frère,  le  maistre 
d'ostel  Rigault  d'Oreilles  ;  et  après  que  nous  eusmes 
déclairé  et  disputé  pluiseurs  choses  sur  ceste  matière , 
il  nous  asseura  de  en  adverty  nostredit  frère,  son 
maistre,  et  sur  ce  nous  faire  avoir  responce  ;  ce  qu'il 
n'a  fait  jusques  à  oires. 

Et,  à  la  vérité,  nous  n'avons  point  trop  sollicité  le- 
dit ambassadeur  de  ceste  matière ,  car  elle  est  odieuse  ; 
mais  si  monsieur  d'Aremberg  fust  allé  par  delà,  nous 
avions  desjà  praticqué  avec  noz  cousins,  les  marquis 
de  Bauden  et  conte  de  Zoom,  qu'ilz  eussent  donner 
secours  à  nostredit  cousin  d'Utrecht  d'une  bonne  bande 
de  gens  à  cheval  et  de  piedz. 

Hier ,  nous  receusmes  lettres  du  dessusdit  maistre 
d'ostel,  par  lesquelles  il  nous  signiffie  comment  il  passe 
oultre  avec  nostre  premier  conseiller,  l'évesque  de 
Gurcz,  pour  aller  vers  nostredit  frère,  son  maistre, 
bien  contens  de  toutes  choses.  Parquoy  nous  enten- 
dons bien  que  nous  n'aurons  plus  avant  responce  sur 
ceste  matière. 

Et  aussi  noz  conseilliez  et  ambassadeurs ,  les  doc- 
teurs Mota  et  Andréa  de  Burgo ,  nous  ont  escript  que 
nostredit  frère,  le  roy  de  France,  avoit  despesché  en 
leur  présence  ledit  Aremberg  pour  aller  es  Ytales  à 
tout  sa  bande ,  à  l'encontre  des  Suyches  et  du  pape. 

Toutes  fois  nous  garderons  bien  ceste  lettre  pour  en 
temps  et  lieu,  si  vient  à  propos,  et  selon  que  le  monde 
se  tournera ,  la  mectre  en  avant. 

Nous  avons  gaingné  par  belles  parolles  et  autrement 
les  Grisains  (Grisons),  et  en  sorte  que  d'un  mois  ilz 
ne  donront  secours  aux  Suyches  ne  audit  pape ,  mais 
feront  secours  audit  roy,  nostre  frère. 

Nous  espérons  aussi  praticquer  les  Suyches  que  sans 
cause  ilz  retourneront,  veu  qu'ilz  ont  desjà  assez 
maingé  des  ducatz  du  pape,  et  qu'ilz  ont  grant  fain  de 
maingier  des  escus  de  France.  Et  sommes  leur  cuse- 
nier  qui  leur  apreste  lesdits  escus  en  si  bonne  ordre 
qu'ilz  les  maingeront  voulentiers;  car  vous  povez  pen- 

ser  que  lesdits  Suyches  sont  commenaultez  qui  ne  tien- 
nent foy  ne  léaultez.  Ce  scet  bien  nostre  Seigneur 
qu'il,  très  chière  et  très  amée  fille,  soit  garde  de  vous. 
Escript  en  nostre  chasteau  de  Wysburg,  le  nejour 
de  septembre,  Tan  xvc  dix.  Per  Regem.  P.  S.  —  Plus 
bas,  Botechou. 


244.  —  MAXIMILIEN  A  MARGUERITE. 

L'Empereur  déclare  qu'il  croit  avoir  assez  fait  pour  Philippe  de 
Bourgogne ,  à  qui  il  a  accordé  les  seigneuries  de  Blaton  et  Cru- 
beke.  Il  ratine  la  commission  de  contrôleur  de  Fhôtel  donnée  à 
Jehan  Pignouwart.  Il  promet  en  outre  de  ne  pas  réintégrer 
Philippe  de  Chassey  dans  ses  charges  sans  l'aveu  de  Marguerite. 
— *  (  Original.  ) 

(Veltkirken,  le  8  septembre.) 

Très  chière  et  très  amée  fille,  nous  avons  veu  la 
responce  que  nous  avez  faitte  sur  le  don  et  accord  que 
avons  fait  à  nostre  cousin ,  messire  Philippe  de  Bour- 
goingne,  des  seignouries  de  Blaton  et  Crubeke,  affin 
de  tant  mieulx  parvenir  à  mariage  avec  la  fille  de  nos- 
tre cousin ,  le  conte  d'Egmonde ,  et  à  son  avancement 
d'icellui,  en  nous  requérant  que,  en  luy  ampliant  nos- 
tre grâce  et  don ,  lui  voulsissions  accorder  lesdites  sei- 
gnouries pour  lui  et  ses  hoirs  venant  dudit  mariage. 
Sur  quoy  il  nous  semble  qu'il  doit  bien  suffire  de  ce 
que  avons  fait  et  vous  escript  pour  nostredit  cousin  des- 
dites seignouries ,  sans  nous  presser  plus  avant  ne  au- 
dehors  du  contenu  de  nosdites  letres ,  selon  lesquelles 
vous  vous  réglerez. 

Par  autres  voz  letres  nous  signiflfyez  avoir,  ensievant 
nostre  ordonnance ,  commis  Jehan  Pignouwart,  con- 

trolleur  de  la  despence  ordinaire  de  l'ostel  de  nostre 
très  chier  et  très  amé  filz,  l'archiduc  Charles,  pour 
servir  par  demy  an,  à  rencontre  de  Laurens  Sterck; 
nous  vous  déclarons  que  avons  pour  agréable  la  com- 
mission dudit  Pignouwart  oudit  estât. 

Et  quant  à  ce  que  nous  avez  escript  et  requiz  par  voz 
letres  du  xxne  d'aoust  de ,  pour  les  causes  contenues 
en  icelles,  non  réintégrer  et  remettre  Philippe  de  Chas- 
sey  aux  offices  de  trésorier  de  Dole  et  de  receveur  gé- 
néral de  Bourgoingne,  nous  vous  signifiions  que  ne 
ferons  en  ce  riens  à  vostre  regret  ;  mais  s'il  nous  fait 
poursieulte  de  ce  que  dit  est ,  l'en  remettrons  à  vous 
et  en  soyez  toute  asseurée. 

Donné  en  nostre  ville  de  Veltkirchen,  le  vme  jour 
de  septembre  xvc  x.  Vostre  bon  père  Maxi.... — Plus 
bas,  Hannart. 


245.  —  MAXIMILIEN  A  MARGUERITE. 

Plusieurs  villes  voudraient  empêcher  la  conclusion  du  traité  de 
Gueldre.  Néanmoins ,  l'Empereur  en  désire  la  prompte  conclu- 
sion. Il  ordonne  d'envoyer  douze  cents  florins  à  l'évèque  de 
Gurce,  en  mission  auprès  du  roi  de  France.  —  {Original.) 

(  Veltkirken ,  le  9  septembre.  ) 

Très  chière  et  très  amée  fille,  nous  avons  receu  voz 
letres  du  premier  jour  de  ce  mois  par  lesquelles  nous 
signifiiez  que  estes  advertye  que  ceulx  de  noz  villes  de 
Dordrecht ,  Boisleduc  et  autres ,  leurs  assisteurs ,  en- 
voyent  aucuns  leurs  députez  vers  nous  pour  empechier, 
comme  croyez,  la  conclusion  de  la  matière  de  Ghel- 

dres,  et  pour  nous  advertir  d'aucunes  choses  dont  bien 
petit  fruit  est  apparent  d'ensievyr. 

Vous  avez  bien  fait  de  nous  avoir  adverti  la  venue 
des  dessusdits,  ensemble  ce  que  autreffois  leur  avez  dit 
et  demandé,  quant  sur  le  mesme  propoz  ilz  ont  esté 
vers  vous,  et  que  sur  icelle  vostre  demande  ne  sceurent 
donner  responce  ;  car  nous  en  aurons  meilleur  regard 
et  advis  sur  le  tout. 

Toutes  voyes,  ces  choses  nonobstant,  nous  voulons 
et  vous  requérons  que  incontinent  vous  procédez  au 
parfait  et  conclusion  du  traictié.de  Gheldres,  selon  et 
ensuivant  les  letres  que  dernièrement  vous  en  avons 
escript  ;  et  nous  donnons  merveilles  à  quoy  il  peult 
rester  que  desjà  ledit  traictié  ne  soit  conclud. 

Advisez  nous  ouvertement  lesquels  sont  en  cause  de 
retarder  et  empeschier  l'accord  des  aydes  ;  et  nous  y 
remédierons  de  sorte  que  ceulx  y  ayans  coulpe  cong- 
noistront  que  n'en  sommes  content. 

Combien  que  ayons  ordonné  et  expressément  char- 
gié  à  l'évesque  de  Gurce  de  parler  et  besoignier  avec 
nostre  frère  et  cousin,  le  roy  de  France,  des  matières 
dont  lui  escripverez,  touchant  nostre  fîlz  et  noz  pays  de 
par  delà,  néantmoings  nous  luy  escripvons  présente- 
ment en  lui  ordonnant  de  rechief  ainsi  le  faire,  et  vous 
envoyons  avec  cestes  nosdites  letres,  lesquelles  luy  pour- 
rez envoyer  par  celuy  que  avez  délégué  aller  vers  lui 
pour  l'informer  desdites  matières. 

Et  pour  ce  que ,  comme  savez,  avons  présentement 
de  grandes  charges  à  supporter,  à  cause  de  nostre  guerre 
en  Ytalie ,  n'avons  bonnement  peu  furnir  audit  de 
Gurce  tant  d'argent  que  lui  est  de  besoing  pour  son 
voiaige.  Pour  quoy,  veu  que  icelui  voiaige  est  pour  le 

bien  de  tous  noz  pays  et  subgectz,  et  espérons  qu'il  y 
traictera  choses  moult  prouffitables  pour  nosdits  pays 
de  par  delà ,  nous  désirons  et  vous  requérons  affectueu- 
sement et  acertes  que  faciez  par  les  gens  de  noz  finan- 
ces incontinent  envoyer  audit  de  Gurce  en  France  la 
somme  de  xnc  florins  de  Rin  d'or,  et  nous  signifïier  de 
ce  que  fait  en  aurez  -,  et  en  ce  ferez  nostre  plaisir  et 
chose  agréable.  Sy  vous  requérons  de  rechief  n'y  faire 
faulte.  A  tant ,  très  chière  et  très  amée  fille ,  nostre 
Seigneur  vous  ayt  en  sa  garde. 

Donné  en  nostre  ville  de  Veltkircken,  le  ixe  jour  de 
septembre,  Fan  xvc  x.  Vostre  bon  père  Maxi.  —  Plus 
bas,  Hannart. 


246.  —  MAXIMILIEN  A  MARGUERITE. 

Le  baron  de  Viry  est  nommé  conseiller  ordinaire  et  chambellan  de 
l'archiduc  Charles.  ■ — .  {Original.) 

(Buchorn,  le  13  septembre.) 

Très  chière  et  très  amée  fille ,  pour  la  bonne  cong- 
noissance  et  expérience  que  avons  de  la  personne  de 
nostre  amé  et  féal,  le  baron  seigneur  de  Viry,  et  le  dé- 
sir que  avons  de  nous  servir  de  luy,  nous  l'avons  retenu 
et  commis  nostre  conseiller  ordinaire  auprez  de  vous 
et  chambellan  de  nostre  filz,  l'archiduc  Charles,  aux 
gaiges  de  trente  six  solz  de  deux  groz  de  nostre  mon- 
noye  de  Flandres  le  soit  par  jour,  et  lui  avons  chargié 
pour  ce  soy  tirer  devers  vous.  Par  quoy  nous  vous 
requérons  que  incontinent  après  que  ledit  baron  sera 
arrivé  devers  vous  avec  cestes ,  vous  luy  faictes  des- 
peschier  noz  lestres  patentes  de  retenue  desdits  estaz 

dessusdits,  et  dès  là  en  avant  le  faictes  payer  desdits  gai- 
ges  en  la  manière  accoustumée.  Et  au  surplus  le  évo- 
quez et  appeliez  tousjours  en  voz  consaulx,  touchant 
noz  affaires  de  par  deçà  et  d'embas,  comme  nostre  con- 
seiller et  commis  à  ce  de  par  nous  ;  car  ainsi  nous 
plaist-il.  A  tant,  très  chière  et  très  amée  fille,  nostre 
Seigneur  soit  garde  de  vous. 

Donné  en  nostre  ville  de  Buchorn ,  le  xme  de  sep- 
tembre, Tan  mil  vc  et  dix.  Per  Regem.  —  Plus  bas, 
Renner. 


247.  —  MAXIMILIEN  A  MARGUERITE. 

Il  mande  à  sa  fille  et  aux  gens  de  ses  finances  de  payer  à  Philippe 
Lombart ,  fourrier  de  l'hôtel ,  cent  cinquante  florins  du  Rhin  , 
d'or,  pour  solde  de  ses  gages.  - — {Original.  ) 

(Lindaw,  le  14  septembre.) 
DE  PAR  L'EMPEREUR. 

Très  chière  et  très  amée  fille,  et  très  chiers  et  féaulx, 
nous  avons  présentement  accordé  à  nostre  bien  amé 
fourrier  de  nostre  hostel,  Philippe  Lombart,  recou- 
vrer par  les  mains  de  nostre  receveur  général  de  Flan- 
dres ,  Liévin  de  Pottelberghe ,  et  sur  les  deniers  de  sa 
recepte,  la  somme  de  cent  cinquante  florins  de  Rin 
d'or  que  lui  devons  de  reste,  à  cause  des  gaiges  qu'il  a 
prins  et  prent  de  nous  jusques  à  ores  dudit  estât  de 
fourrier  ;  et  vous  requérons  et  ordonnons  à  vous  de 
noz  finances  de  audit  Philippe  despeschier  noz  lettres 
de  descherge  d'icelle  somme  sur  nostredit  receveur  de 
Flandres,  ainsi  comme  en  tel  cas  appertient,  et  de  sorte 

qu'il  puisse  recouvrer  sonditdeu;  car  ainsi  nous  plaist- 
il.  A  tant ,  très  chière  et  très  amée  fille ,  et  très  chiers 
et  féaulx ,  nostre  Seigneur  soit  garde  de  vous. 

Donné  en  nostre  ville  de  Lindauw,  le  xmiejour  de 
septembre,  anno  xvc  et  dix.  Per  Regem.  —  Plus  bas, 
Hannart. 


248.  —  MAXIMILIEN  A  MARGUERITE. 

Par  suite  des  lettres  de  l'Empereur,  les  Suisses  se  sont  retirés  du 
service  du  pape.  Découverte  d'un  complot  qui  devait  éclater  le 
même  jour  à  Vérone ,  à  Ferrare  et  à  Brescia.  Mort  du  prince 
d'Anhalt ,  qui  est  remplacé  par  le  duc  de  Brunswick  comme  chef 
de  l'armée  d'Italie. 

(Lindaw,  le  17  septembre.) 

Très  chière  et  très  amée  fille,  pour  nouvelles  nous 
advertissons  que,  après  que  les  Suysses,  lesquelz  estoient 
en  nombre  de  dix  mil  hommes  desjà  marchié  avant  et 
entrez  sur  les  limites  de  Mylan,  pour  aller  au  service  du 
pape,  ont  veu  et  entendu  les  lettres  que  aigrement  leur 
escripvions,  sont  tous  séparez  et  se  retirent  en  leurs 
maisons ,  et  prendent  couleur  de  leur  retraicte  en  par- 
tie pour  ce  que  leur  payement  et  soldée  n'estoit  venu 
comme  il  leur  avoit  esté  promis  ;  et  sommes  bien  acer- 
tenez  par  aucuns  de  leurs  propres  gens  qui  estoient  en 
leur  compaignie  et  qui  ont  veu  et  sceu  toutte  leur  in- 
tencion  et  raison  de  ladite  retraite ,  que  nosdites  lettres 
en  ont  esté  la  principale  cause. 

Noz  ennemis  avoient  conspiré  et  maciné  une  trahi- 
son ,  que  se  devoit  exécuter  tout  en  ung  jour  sur  les 
villes  et  cités  de  Véronne,  de  Ferrare  et  de  Bresse. 
Mais  ceste  trahison  a  esté  descouverte  avant  ledit  jour; 

par  quoy  sera  maintenant  à  ce  pourveu,  et  d'aucuns 
coupables  a  esté  fait  la  justice  de  tous  les  trois  costez. 

Aujourd'huy  a  vin  jours  que  trespassa,  en  nostredite 
cité  de  Véronne,  nostre  cousin,  capitaine  général  et 
chief  de  nostre  présente  armée  d'Italye,  le  prince 
d'Anhalt  ',  dont  Dieu  ait  l'âme,  et  avons  regret;  car 
nous  avons  perdu  à  luy  ung  bon  vertueux  prince  et  léal 
serviteur  que  toute  sa  vie  nous  a  esté  tel. 

Nous  envoyons  maintenant  le  duc  de  Brunswyck 
pour  estre  chief  de  nostredite  armée,  ou  lieu  dudit  bon 
deffunct  prince. 

L'armée  du  pape  par  mer  et  par  terre  contre  le  roy 
de  France  et  duc  de  Ferrar  est  puissante;  mais  puis  que 
lesdits  Suysses  sont  retirez,  croyons  que  ne  feront 
gaires  de  profïit. 

De  ce  que  au  surplus  nous  surviendra  vous  en  ferons 
participante.  A  tant,  très  chière  et  très  amée  fille, 
nostre  Seigneur  soit  garde  de  vous. 

Donné  en  nostre  ville  de  Lindauw,  le  xvne  jour  de 
septembre  xvc  x.  Per  Regem.  —  Plus  bas ,  Hannart. 

1  Rodolphe,  prince  d'Anhalt,  était  très  attaché  à  Maximilien,  pour 
qui  il  s'était  mis  autrefois  en  otage  entre  les  mains  des  Brugeois  ré- 
voltés. Nommé  grand-écuyer  en  récompense  de  ce  dévouement,  il 
commanda,  en  i5oy,  les  troupes  impériales  dans  la  guerre  de  Gueldre. 
L'année  suivante  il  fut  appelé  au  commandement  de  l'expédition 
d'Italie.  On  prétendit  que  sa  mort,  arrivée  le  7  septembre  i5io,  était 
Tenet  du  poison. 

249.  —  MAXIMILIEN  A  MARGUERITE. 

L'Empereur  ne  veut  pas  délivrer  sur-le-champ  une  décharge  de 
cinq  mille  écus  sur  le  trésorier  d'Espagne  au  profit  de  Claude  de 
Cilly,  son  ambassadeur  en  Aragon.  Il  recommande  de  n'envoyer 
en  Bourgogne  que  le  bailli  d'Amont.  —  {Original.  ) 

(Constance,  le  25  septembre.) 

Très  chière  et  très  amée  fille,  nous  avons  receu  voz 
lettres  du  xvii6  de  septembre  par  lesquelles  nous  escrip- 
vez  que  le  trésorier  de  nostre  frère  et  cousin ,  ie  roy 
d'Arragon ,  a  envoyé  de  par  delà  la  despesche  pour 
recevoir  les  xm  escus  que  se  doibvent  baillier  à  ceste 
feste  d'Anvers,  à  xncescuz  prez  qu'il  a  délivrez  à  nostre 
président  de  Bourgoingne ,  et  oultre ,  nous  requérez 
vouloir  faire  despeschier  une  descherge  sur  ledit  tréso- 
rier d'Espaigne  de  vm  escuz ,  au  proufïit  de  Claude  de 
Cilly,  nostre  ambassadeur  devers  nostredit  frère ,  ledit 
roy  d'Arragon,  sur  le  terme  de  l'année  à  venir,  en 
nous  asseurant  que,  endedens  ledit  terme,  nous  feriez 
rembourser  de  ladite  somme  de  deniers  de  par  delà. 

Sur  quoy  vous  advisons  que  postposons  faire  despes- 
chier ladite  descherge  jusques  à  la  venue  vers  nous  de 
nostredit  trésorier  général,  messire  Roland  Le  Fèvre , 
que  sera  brief ,  auquel  lors  parlerons  de  cest  affaire,  et 
luy  en  déclairerons  nostre  intencion  et  plaisir. 

Nous  voulons  que  envoyez  le  bailly  d'Amont  en 
Bourgoingne,  et  nul  autre. 

Donné  en  nostre  cité  de  Constance ,  le  xxve  jour  de 
septembre  xvc  x.  Vostre  bon  père  Maxi.  —  Plus  bas, 
Hannart. 

250.  —  MAXIMILIEN  A  MARGUERITE. 

Il  l'autorise  à  confirmer  l'alliance  et  entrecours  qui  existaient  avec 
le  feu  roi  d'Angleterre.  —  (  Original.  ) 

(Constance,  le  27  septembre.) 

Très  chière  et  très  amée  fille,  nous  vous  avons 
dernièrement  escript  comment  l'ambassadeur  de  nostre 
frère,  le  roy  d'Angleterre,  estans  icy  devers  nous,  nous  a 
requis  de  vouloir  confermer  l'amitié  et  entrecours  qui 
fut  prinse  du  vivant  du  feu  roy  de  Castille ,  nostre  fîlz, 
que  Dieu  absoille,  pour  l'amitié  et  entrecours  de  tous 
noz  pays  et  subgectz.  Et  pour  ce  que  c'est  une  chose 
qui  touche  le  bien  publicque  de  tous  nosdits  pays,  à 
quoy  sommes  fort  enclins ,  et  mesmement  d'entretenir 
les  bonnes  aliances  qui  ont  parcidevant  esté  faictes  avec 
le  feu  roy  Henry ,  nous  vous  requérons  que  vous  vueil- 
lez  confermer  à  nostredit  frère,  ou  nom  de  nous, 
ladite  amitié  et  entrecours  prinse ,  comme  dit  est ,  et 
selon  que  trouverez  estre  affaire  pour  le  mieulx ,  affin 
que  la  chose  soit  despeschié  et  puisse  sortir  à  effect.  A 
tant ,  très  chière  et  très  amée  fille ,  nostre  Seigneur 
soit  garde  de  vous. 

Donné  en  nostre  cité  de  Constance,  le  xxvne  jour 
de  septembre ,  l'an  xvc  et  dix.  Vostre  bon  père  Maxi. 
—  Plus  bas ,  Renner. 

251.  —  MAXIMILIEN  A  MARGUERITE. 

Il  lui  requiert  de  s'informer  secrètement  s'il  est  vrai  que  le  duc  de 
Juliers  soit  mort.  —  (  Original.  ) 

(Constance,  le  28  septembre.) 

Très  chière  et  très  amée  fille,  pour  ce  que  avons  en- 
tendu que  nostre  cousin ,  le  duc  de  Juilliers ,  est  allé 
de  vie  à  trespas1,  ou  qu'il  est  malade  jusques  à  la  mort, 
et  que  désirons  en  sçavoir  la  vérité,  nous  vous  requé- 
rons que  secrètement  vous  vous  faictes  informer  de  ce 
qu'il  en  est,  et  que,  incontinent  après,  nous  en  ad- 
vertissez  bien  amplement.  A  tant,  très  chière  et  très 
amée  fille,  nostre  Seigneur  soit  garde  de  vous. 

Escripten  nostre  cité  de  Constance,  le  xxvnie  jour 
de  septembre,  l'an  xvc  dix.  PerRegem.  —  Plus  bas, 
Renner. 


252.  —  MAXIMILIEN  A  MARGUERITE. 

Ce  n'est  pas  le  moment  de  réclamer  le  duché  de  Bourgogne  et  la 
vicomte  d'Auxonne.  Pratiques  du  pape  pour  faire  alliance  avec 
la  France  et  les  Yénitiens  contre  l'Empereur.  Les  Suisses  mau- 
vais vilains.  Intrigues  des  cardinaux.  L'Empereur  se  défie  du 
roi  d'Angleterre  qui  l'a  trompé  deux  fois  ;  il  compte  sur  la  loyauté 

du  roi  de  France.  « — .  (Autographe.) 

(Le  7  octobre.) 

Très  chière  et  très  amée  fille ,  je  me  recommande 
à  vous  de  bon  ceur;  j'ay  resceu  vous  lestres  escriptes 
le  21  jour  de  septembre,  par  lesquelles  vous  nous  faites 

r  Guillaume  VIII,  duc  de  Juliers  et  de  Berg,  mourut,  suivant  X  Art 
de  vérifier  les  dates ,  le  6  septembre  ou  décembre  l5.n. 

mencion  de  demander  par  honnestes  moyens  la  duché 
de  Bourgogne  et  la  visconté  d'Auxon;  il  nous  semble 
que  yl  n'y  a  point  tans  mestinant  ;  car  les  Françoes 
sont  mestinant  au-dessus  du  pape  de  tous  les  affaères,  et 
nous  et  nous  affaères  pour  sela  en  très  grand  dangier  ; 
car  aussy  le  pape  est  tout  désespéré  et  tout  esragé*  di- 
sant publikament  que  il  est  tombé  à  la  guerre  contra 
le  roy  de  France  pour  la  salvation  d'Italie  et  sur  l'es- 
poir que  nous  et  le  roy  d'Arregon  ly  aiderunt;  et  que 
sur  sela  il  est  abusé,  et  a  orduné  aux  six  principaulx 
cardinaulx  pour  besungner  avec  la  reyna  de  France1, 
comme  celé  qui  est  plus  dévot  a  que  son  mary  le  roy 
de  France,  pour  trouver  fachon  pour  faere  aliance 
avec  les  Françoes  et  Vénéciens  allencontre  de  nous* 
Et  cumbien  que  les  Françoes  sevont  bien  que  je  leur 
ai  tenu  bon  leaulté  contra  le  pape ,  mesmement  que 
j'ay  assés  esté  cause  que  les  Suisses,  mavès  villeins,  sunt 
retournés  du  service  du  pape,  toutefois  nous  creinduns 
et  sumus  empeu  afferti  bien  acertes  que  lesdits  Fran- 
çoes scharcherunt  faere  leur  profit  de  nous  et  du  roy 
d'Arregon.  Le  roy  de  France  tient  tout  suspect  ledit 
roy  d'Arregon  que  il  a  esté  cause  que  le  papa  ly  a  couru 
sus.  Aussy  le  bruit  curt  semblablement  par  touta  I  ta  lia 
les  susdits  six  cardinaulx  maves  tousjours  à  l'encontre 
de  nous;  est  le  principal  le  cardinal  Volteranus  2  qui 
dit  que  le  roy  d'Aregon  a  esté  la  premier  cause  de  la 
perdition  de  son  sanc  du  ream  de  Naples  ;  l'autre  car- 
dinal est  le  légat  de  Boullony  3,  qui  est  le  principal 


Anne  de  Bretagne ,  femme  de  Louis  XII. 


1  François  Soderini,  Florentin,  mort  en  \5i^  évêque  d'Ostie  et 
doyen  du  sacré  collège. 

3  François  Acidolius,  cardinal  du  titre  de  Sainte-Cécile,  légat  de 
Bologne ,  tué  à  Ravenne  en  i5i  i . 

1.  22 

gouverneur  du  pape,  orgulos  et  erragé,  comme  son 
mester  ;  le  tiers  le  patriarche ,  le  quart  le  cardinal  Gri- 
manus  %  tous  deux  Vénitiens,  le  cardinal  de  Montua  % 
le  cardinal  de  San  Severin3,  le  cardinal  de  Final4, 
tertous  papistes  françoes  et  vénériens;  leor  machina- 
tion est  que  le  roy  de  France  deubt  avoer  de  nous, 
comme  desja  yl  a,  le  plus  grand  pié  dedans  la  cyté  de 
Vérona  et  la  reaume  de  Naples,  la  pluspart,  et  que  le 
papa  deut  avoer  la  duchié  de  Ferrar  et  bouter  hors 
d'Italie  tous  les  Espangers  et  Almans;  le  velà  les  beaux 
pratikes  de  la  sainte  mère  de  Église. 

Les  ambaxadeurs  d'Aregon  et  d'Angleterre  avons 
l'autre  jour  conclu  par  paroles  l'aliance,  lesquels  est 
si  fort  en  vostre  ceur  et  opinion ,  par  raport  du  Guil- 
laume, nostre  ferlet  (valet)  de  chambre  5  ;  mes  je  creins 
mervillosement  le  roy  d'Angleterre 6  ;  car  son  père  m'a 
deux  foes  lurdement  trompé.  L'ambaxadeurs  d'Aregon 
qui  sunt  devers  le  pape  et  la  mien  sont  fort  attonés 
desdits  pratikues  ;  car  leor  roi  est  point  furny  mesti- 
nant  de  gendermes ,  feu  (vu)  les  voles  (folles)  entre- 
prises que  yl  a  fait  d' Afrika  pour  la  conqueste  du  port  de 
Tripoly  ou  les  Mores  ont  ytérativement  mis  les  sièges. 
Je  bon  espoer  ancor  que  le  roy  de  France,  par  le 

1  Domenico  Grimani,  fils  d'Antoine,  doge  de  Venise,  patriarche 
d'Aquilée,  cardinal  du  titre  de  Saint-Marc,  mort  en  i5o5. 

a  Sigismond  de  Gonzague ,  cardinal ,  fils  de  Federico ,  marquis  de 
Mantoue  et  de  Marguerite  de  Bavière,  mort  en  i5i5. 

3  Le  cardinal  de  San  Severino ,  depuis  ennemi  déclaré  de  Jules  II , 
mort  à  Rome,  le  premier  des  cardinaux  diacres,  en  i5i6. 

4  Charles  Dominic  de  Caretto,  des  marquis  de  Final,  fort  affec- 
tionné à  la  France,  mort  en  i5i4- 

5  Guillaume  ou  Guislain  Pingon,  valet  de  chambre  de  Maximilien, 
souvent  employé  par  Marguerite. 

6  Henri  VIII. 

moyen  de  l'évesque  de  Gurce,  ma  tiendra  léalté,  cumme 
je  ly  a  tenu  léalté  contra  le  pape. 

Escript  le  7e  jour  de  octobre,  de  la  main  de  vostre 
bon  père  Maxi.  1510. 


253.  —  MAXIMILIEN  A  MARGUERITE. 

L'Empereur  règle  le  différend  qui  existait  entre  Pierre  Botechou  et 
Jehan  Vors,  au  sujet  d'un  canonicat  vacant  à  La  Haye.  — 
(  Original  et  copie  collationnée .  ) 

(Constance,  le  8  octobre.) 

Très  chière  et  très  amée  fille ,  nous  avons  receu  voz 
lettres  touchant  la  contrariété  qui  a  esté  faicte  au  don 
que  avions  fait  à  Pierre  Botechou ,  frère  de  nostre  amé 
et  féal  secrétaire ,  maistre  Jehan  Botechou ,  de  la  pre- 
mière chanoinie  qui  dès  lors  escharroit  en  nostre  cha- 
pelle de  La  Haye,  naguères  vacant,  par  le  trespas  de 
feu  maistre  Albrecht,  Albi  echts,  et  le  tout  soubz  couleur 
de  ce  que  Ghysbrecht  Vofs  disoit  avoir  don  de  nous  de 
la  seconde  qui  escharroit  à  ladite  chapelle  de  La  Haye, 
pour  Jehan  Vofs,  son  filz,  et  que  la  dessusdite  prébende 
estoit  la  seconde  qui  estoit  vacquée  depuis  sondit  don. 
Et  pour  ce,  très  chière  et  très  amée  fille,  que  ledit 
maistre  Jehan  nous  faiz  journellement  de  bons  services, 
par  quoy  pour  pluiseurs  raisons ,  dont  il  n'est  besoing 
faire  déclaration,  il  fait  à  préférer  à  autre,  nous 
vous  advertissons  que  nostre  vouloir  et  plaisir  est 
que  ledit  Pierre  Botechou  soit  pourveu  de  ladite  pré- 
bende de  La  Haye  vacant,  comme  dit  est.  Mais  en  ré- 
compense de  ce,  et  affin  que  ledit  Ghysbrecht  ne  soit 
frustré  de  nostredit  don ,  nous  accordons  dès  mainte- 
nant à  sondit  lîlz  la  première  prébende  qui  escherra 

à  ladite  chapelle  de  La  Haye;  et  à  ceste  cause  l'avons 
fait  inscripre  ou  roolle  de  nos  bénéfices  de  pardela, 
en  vous  donnant  puissance  par  cestes,  ladite  vacation 
advenant,  luy  en  faire  despescher  noz  lettres  de  colla- 
tion en  forme  deue,  sans  attendre  autre  commandement 
de  nous  que  cestes.  Et  vous  requérons  que,  sans  aucune 
difficulté  et  nonobstant  tous  empeschemens  au  con- 
traire ,  vous  faictes  délivrer  audit  Pierre  Botechou  noz 
lettres  de  collation  de  la  dessusdite  prébende  de  La 
Haye;  car  ainsi  le  voulons  estre  fait.  A  tant,  très 
chière  et  très  amée  fille,  nostre  Seigneur  soit  garde 
de  vous. 

Escript  en  nostre  cité  de  Constance,  le  vine  jour 
d'octobre,  Tan  xvc  dix.  Ainsi  signé,  Per  Begem ,  et 
du  secrétaire  Renner.  —  Collationné  à  l'original  par 
moy  Le  Moyne. 


2M.  —  MAXIMILIEN  A  MARGUERITE. 

L'Empereur  recommande  à  sa  fille  maître  Jacques  Botechou  pour 
un  emploi  de  conseiller  au  parlement  de  Dole.  —  (  Original.) 

(Villingen,  le  22  octobre.) 

Très  chière  et  très  amée  fille,  nostre  amé  et  féal 
secrétaire,  maistre  Jehan  Botechou  nous  a  exposé  com- 
ment il  y  a  environ  an  et  demi ,  vacant  ung  estât  de 
conseillier  de  vostre  parlement  à  Dôle ,  son  cousin , 
maistre  Jaques  Botechou,  docteur  es  droiz,  vous  fut 
nommé  par  ceulx  dudit  parlement  pour  estre  commis 
audit  estât  de  conseillier,  et  que  combien  que  à  ce 
estiésbieii  incliné,  toutesvoyes,  à  la  requeste  d'aucuns 
de  voz  serviteurs,  ledit  maistre  Jaques  se  dépourta  lors 

de  sa  poursuyte ,  soubz  espoir  qu'il  eust  de  vous  d'avoir 
le  premier  estât  de  conseillier  qui  dès  lors  escharroit 
vacant.  Parquoy  et  que  depuis  naguères  en  est  vaqué 
ung,  ledit  maistre  Jehan  nous  a  requis  vous  en  escripre 
à  la  recommandacion  de  sondit  cousin  ;  et  pour  ce  que 
entendons  icellui  maistre  Jaques  estre  homme  doct  et 
qualifié  pour  vous  povoir  bien  servir  oudit  estât,  au 
moyen  de  quoy ,  et  en  faveur  dudit  maistre  Jehan , 
nostre  serviteur,  verrions  voulentiers  qu'il  fut  pourveu 
dudit  estât  de  conseillier.  A  ces  causes,  escripvons  pré- 
sentement devers  vous  et  vous  requérons  que  audit 
estât  de  conseillier,  vous  veuillez  avoir  ledit  maistre 
Jaques  pour  recommandé,  et  en  icellui  pour  l'amour  de 
nous  le  préférer  à  autre.  En  quoy  faisant ,  vous  nous 
ferez  chose  bien  agréable,  et  si  espérons  que  en  serez 
bien  servye.  A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  en  nostre  ville  de  Willinghen,  le  xxne  jour 
d'octobre,  l'an  xvc  x.  Per  Regem.  — Plus  bas,  Renner. 


255.  _  MAXIMILIEN  A  MARGUERITE. 

11  lui  commet  le  soin  de  régler  le  différend  qui  existe  entre  les  sei- 
gneurs de  Vergy  d'une  part,  et  les  seigneurs  de  Thalemey  et  de 
Flagy,  d'autre  part.  —  (  Original.  ) 

(Entbourch,  le  24  octobre.) 

Très  chière  et  très  amée  fille,  pour  ce  que  désirions 
mectre  quelque  bon  appoinctement  ès»différendz  estans 
entre  nostre  cousin,  le  seigneur  de  Vergy  et  les  sei- 
gneurs de  Thalemer  et  de  Flegy  frères,  nous  avions 
retenu  à  nous  la  congnoissance  de  leursdits  différendz; 

mais  obstant  les  grans  affaires  qui  nous  sont  tousjours 
depuis  survenuz,  nous  n'y  avons  peu  entendre  ne 
trouver  moyen  qui  y  ait  sceu  prouffiter.  Parquoy  et 
que  ne  voulons  que  les  parties  s'excusent  plus  sur  nous 
ou  nous  chargent  d'injustice,  ains  que  la  raison  soit 
faicte  à  ung  chacun  d'eulx,  comme  il  appartient ,  nous 
désirons  et  vous  requérons  bien  acertes  que  prenez 
cest  affaire  en  main  et  que  vous  employez  par  tous  les 
moyens  qui  vous  seront  possibles  de  appoinctier  lesdites 
parties  aimablement,  et  ou  cas  qu'il  ne  se  puisse  ainsi 
faire,  les  pourvéez  de  sorte  que  la  raison  leur  soit 
faicte  et  administrée,  comment  le  cas  le  requiert;  et 
à  ceste  cause  nous  escripvons  présentement  ausdites 
parties  de  pour  ce  eulx  tirer  devers  vous,  dont  vous  ad- 
vertissons.  Très  chière  et  très  amée  fille,  nostre  Sei- 
gneur soit  garde  de  vous. 

Escript  en  nostre  logis  de  Entbourch ,  le  xxiine 
jour  d'octobre,  l'an  xvc  dix.  Vostre  bon  père  Maxi, 
—  Plus  bas,  Renner. 


h  ^-^.■%.'%^»^».*^»^ 


256.  —  MAXIMILIEN  A  MARGUERITE. 

Nouvelles  difficultés  au  sujet  du  traité  de  Gueldre.   Députés  de 
Hollande.  États  de  Brabant.  —  {Original.  ) 

(  Villingen  ,  le  26  octobre.  ) 

Très  chière  et  très  amée  fille,  nous  avons  receu  voz 
letres  du  xvme  de  ce  mois;  et,  quant  à  ce  qui  touche 
que  vous  avons  mandé  conclure  l'affaire  de  Gheldres , 
et  que  en  ensuyvant  ce,  vous  avez  baillé  la  copie  des 
articles  à  vous  envoyez,  et  renvoyez  aux  depputez  de 

messire  Charles  de  Gheldres ,  il  est  vray  que  le  vous 
avons  mandé  tousjours,  entendant  que  les  premiers 
articles  conceuz  sur  ceste  matière  fussent  observez  et 
entretenuz. 

Et  de  ce  qui  concerne  le  fait  de  Haernam  et  Oyen 
comprins  ou  xve  article,  tenez  vous  sceure  que  nous 
avons  bien  entendu  icellui  article  et  que  pour  pluiseurs 
raisons,  mesmement  que  c'est  ung  article  d'addiction, 
que  jamais  ne  fut  couchié  deans  les  anciens  articles, 
nous  ne  povons  à  nostre  honneur  autrement  passer  la 
chose  ;  parquoy  vous  requérons  que  vous  vous  vueillez 
reigler  selon  ce. 

Des  depputez  de  Hollande  vous  nous  en  avez  desjà 
autrefïbis  adverty  et  ne  sont  encoire  arrivez  devers 
nous;  et  à  leur  venue  nous  aurons  souvenance  de  ce 
que  nous  en  avez  escript  et  n'y  ferons  riens  sans  pre- 
mier vous  en  advertir. 

Quant  à  vostre  besoîngne  avec  les  Estas  de  Brabant, 
nous  l'avons  bien  agréable;  et  pour  avancer  l'affaire, 
nous  avons  fait  despeschier  letres  à  ceulx  desdits  Estas, 
selon  que  nous  avez  escript ,  lesquelles  nous  vous  en- 
voyons avec  cestes  pour  vous  en  aidier,  si  en  avez 
affaire;  et  vous  requérons  que  ayez  bon  regard  oudit 
affaire  et  que  faictes  à  ce  toutes  choses  requises  pour 
obtenir  la  continuacion  des  aydes. 

Et  combien  que  vous  ayons  parcidevant  escript  de 
vous  envoyer  les  dessusdites  letres  et  aussi  faire  res- 
ponce  à  autres  matières  dont  nous  avez  escript ,  toutes- 
voyes ,  obstant  les  grans  affaires  qui  depuis  nous  sont 
journellement  survenuz,  nous  n'y  avons  encoirespeu 
entendre  ;  mais  nous  espérons  de  en  brief  vous  faire 
sur  tout  ample  responce,  aydant  nostre  Seigneur  qu'il, 

très  chière   et  très  amée  fille,   vous  ait  en  sa  sainte 

garde. 

Escript  en  nostre  ville  de  Villingen ,  le  xxvie  jour 
d'octobre,  l'an  xvc  dix.  Vostre  bon  père,  Maxi.  — 
Plus  bas ,  Renner. 


257.  —  MAXIMILIEN  A  MARGUERITE. 

L'Empereur  demande  le  portrait  de  la  reine  Jeanne  de  Castiller 
veuve  de  son  fils  don  Philippe,  et  de  plus  la  généalogie  des  rois 
de  France.  —  {Original.) 

(Villingen,  le  27  octobre.) 

Très  chière  et  très  amée  fille ,  nous  vous  requérons 
que  nous  envoyez  incontinent,  par  noz  postes ,  contre- 
faite en  painture,  nostre  très  chière  et  très  amée  sueur 
et  belle-fille,  donna  Johanna,  royne  de  Castille,  vefve 
de  feu  nostre  très  chier  et  très  amé  filz,  le  roy  doin 
Philippe,  que  Dieu  absoille,  le  plus  au  vif  que  sera 
possible,  et  vous  nous  ferez  plaisir.  A  tant,  très  chière 
et  très  amée  fille,  nostre  Seigneur  vous  ait  en  sa  garde. 

Escript  en  nostre  ville  de  Villingen,  le  xxvne  jour 
d'octobre  xvc  dix. 

P.  S.  Nous  vous  requérons  aussi  nous  envoyer  la  généalogie 
des  roys  de  France  qui  sont  imprimez  ;  et  en  trouve  Ton  à 
vendre  en  nostre  ville  d'Anvers  ;  nous  en  avons  une ,  mais 
elle  est  demourée  en  noz  offices  à  Ysbroeck. 
Donné  comme  dessus. 


Per  Regem.  —  Plus  bas,  Hannart. 

258.  —  MAXIMILIEN  A  MARGUERITE. 

Collation  d'une  prébende  de  Louvain  au  fils  du  greffier,  Laurent 
du  Blioul.  —  (  Copie.  ) 

(  Villingen,  le  27  octobre.) 

Très  chière  et  très  amée  fille ,  nous  avons  receu  voz 
lettres  du  xvie.  de  ce  mois  contenant  que  ayez,  de  nostre 
part ,  conféré  et  disposé  au  filz  de  nostre  amé  et  féal 
secrétaire  et  greffier  de  nostre  ordre ,  maistre  Laurens 
Dublioul ,  la  prébende  de  Louvain  nagaires  vacant  par 
le  trespaz  de  maistre  Huges  de  Vers ,  en  vertu  de  deux 
noz  lettres  que  vous  avions  auparavant  escriptes ,  par 
lesquelles  vous  ordonnons  pourveoir  au  filz  dudit 
greffier  de  la  première  prébende  qui  vaqueroit  audit 
Louvain ,  en  récompense  d'une  prébende  de  Lens  qu'il 
avoit  délaissié,  à  vostre  requeste,  à  ung  chapellain  et 
chantre.  Au  surplus  nous  signifiiez  que  estes  avertye  que 
nous  ayons  disposé  de  la  mesme  prébende  au  filz  de 
Guillame  Pinchon,  en  nous  requérant  ne  vous  faire 
ceste  honte  que  de  révocquier  ce  que  en  avez  fait  par 
nostre  expresse  ordonnance  pour  ledit  greffier,  ains 
luy  vouloir  délaissier;  sur  quoy  vous  déclarons  que  la 
disposition  que  povons  avoir  fait  d'icelle  prébende  au 
filz  dudit  Pinchon  a  esté ,  comme  vous  avez  records ,  de 
nostre  don  que  dessus  fait  auparavant  audit  greffier, 
néantmoins  affin  qu'il  soit  en  ce  fait  et  usé  selon  vostre 
désir,  nous  remettons  le  tout  à  vous,  en  vous  donnant 
povoir  d'en  ce  contenter  les  parties ,  comme  il  vous 
en  plaira,  sans  plus  de  renvoy  vers  nous. 

Donné  en  nostre  ville  de  Yillinghen,  le  xxvn  octo- 
bre, l'an  xvc  x.  Ainsi  signé,  Per  Regem,  et  du  secré- 
taire Hannart. 

259.  —  MAXIMILIEN  A  MARGUERITE. 

La  cure  d'Audenarde  est  accordée  à  l'un  des  enfants  de  Roland  Le 
Febvre  ,  trésorier  des  finances.  —  (  Original.  ) 

(Neustadt,  le  30  octobre.) 

Très  chière  et  très  amée  fille ,  pour  les  bons  et  grands 
services  que  nous  fait  journellement  nostre  amé  et  féal 
conseillier  et  trésorier  général  de  noz  finances,  mes- 
sire  Rolant  Le  Fèvre,  et  satisfaire  à  la  promesse  que  luy 
avons  par  ci-devant  faicte  de  pourveoir  ses  enfFans  de 
quelque  bénéfice,  luy  avons  donné  et  accordé,  pour 
l'ung  de  sesdits  enfFans ,  la  cure  de  nostre  ville  d'Au- 
denarde, présentement  vacante  par  le  trespaz  de  sire 
Edouard  Trotin ,  comme  entendons  ;  ouquel  caz  vou- 
lons et  vous  ordonnons  très  acortes  luy  en  faire  expé- 
dier noz  lettres  patentes  de  collacion ,  sans  vous  arrester 
à  quelque  don  que  en  pourriez  avoir  fait  à  aultre,  soubz 
nostre  bon  plésir;  car  ainsi  nous  plaist. 

Donné  à  Nyeustadt ,  le  pénultième  jour  d'octobre 
xvc  dix.  Per  Regem.  —  Plus  bas,  Hannart. 


260.  —  MAXIMILIEN  A  MARGUERITE. 

L'Empereur  mande  derechef  qu'il  veut  que  celui  qui ,  l'an  der- 
nier, était  premier  commis  au  renouvellement  de  la  loi  d'An- 
vers ,  soit  le  second  cette  année ,  et  qu'on  alterne  ainsi  tous  les 

ans.  —  (  Original.  ) 

(Brisach,  le  1  novembre.) 

Très  chière  et  très  amée  fille,  nous  vous  avons,  passé 
a  ung  an ,  escript  que  nostre  vouloir  et  intencion  est 
que  cellui  qui  fut  commis,  l'année  passée,  le  premier 

au  renouvellement  des  loix  de  nostre  ville  d'Anvers 
fut  ceste  année  le  second,  et  cellui  qui  estoit  lors  le 
second  fut  cestedite  année  le  premier,  et  tousjours  selon 
ce  d'an  en  an.  Et  pour  ce  que  voulons  que  ladite 
ordonnance  soit  ainsi  observée ,  nous  vous  en  voulons 
bien  de  rechief  advertir  pour  selon  ce  vous  sçavoir 
reigler,  selon  nostre  intencion ,  car  nostre  plaisir  est 
tel.  A  tant,  très  chière  et  très  amée  fille,  nostre  Sei- 
gneur soit  garde  de  vous. 

Escript  en  nostre  ville  de  Brisack,  le  vne  jour  de 
novembre,  Fan  xvc  dix.  Per  Regem. —  Plus  bas, 
Renner. 


261.  —  MAXIMILIEN  A  MARGUERITE. 

L'Empereur  mande  vers  lui  son  fauconnier  Art  Von  Minge  ,  et  re- 
commande aux  gens  de  ses  finances  de  lui  payer  ce  qui  lui  est 
du  ,  afin  qu'il  n'ait  pas  de  motif  d'excuse.  ■ —  (  Original.) 

(Brisach,  le  7  novembre.) 

DE    PAR    L'EMPEREUR. 

Très  chière  et  très  amée  fille,  et  très  chiers  et 
féaulx ,  nous  escripvons  présentement  à  nostre  amé  et 
féal  escuier  et  faulconnier,  Art  von  Minge,  venir  in- 
continent vers  nous;  nous  voulons  que  lui  ordonnez 
aincores  de  nostre  part  le  faire ,  et  que  le  dressez  et 
contentez  de  l'appointement  et  provision  que  luy  avons 
donnée,  en  sorte  qu'il  n'ait  pour  ce,  cause  d'excuse; 
et  n'y  faites  faulte,  car  tel  est  nostre  plaisir. 

Donné  en  nostre  ville  de  Brisach,  le  vne  jour  de 
novembre  xvc  dix.  Per  Regem.  — Plus  bas,  Hannart. 

262.  —  MAXIMILIEN  A  MARGUERITE. 

L'Empereur  demande  que  sa  fille  lui  envoie  son  secrétaire  Marnix 
avec  qui  il  veut  conférer  sur  l'affairé  de  Gueldre.' — {Original.) 

(Brisach,  le  7  novembre.) 

Très  chière  et  très  amée  fille ,  nous  désirons  et  vous 
requérons  que  incontinent  vous  vueillez  envoyer  de- 
vers nous  vostre  secrétaire  Marnix  et  que  l'informez 
et  advertissez  bien  et  au  long  à  quoy  le  traictié  de 
Gheldres  se  tient,  de  Testât  d'icellui  et  en  quel  termes 
il  est;  car  nous  avons  eu  quelque  nouvelles  de  nostre 
frère,  le  roy  de  France  du  fait  dudit  Gheldres.  Par- 
quoy  nous  voulons  sur  ce  plus  avant  disputer  avec 
vostredit  secrétaire.  A  tant,  très  chière  et  très  amée 
fille,  nostre  Seigneur  soit  garde  de  vous. 

Escript  en  nostre  ville  de  Brisack,  le  vne  jour  de 
novembre,  l'an  xvc  dix.  Per  Regem.  —  Plus  bas, 
Rennei\ 


263.  —  MAXIMILIEN  A  MARGUERITE. 

L'Empereur  accorde  aux  enfants  de  Roland  Le  Febvre  les  secondes 
prébendes  qui  seront  vacantes  à  Lière  et  à  La  Haye.  — (Orig.) 

(Brisach,  le  14  novembre.) 

Très  chière  et  très  amée  fille,  pour  considéracion 
des  bons  et  agréables  services  que  nous  fait  chacun 
jour  nostre  amé  et  féal  chevalier  conseillier  et  trésorier 
de  noz  finances,  messire  Rolant  Le  Fèvre,  luy  avons 
donné  et  accordé  pour  ses  enffans  les  secondes  pré- 

bendes  qui  decy  en  avant  escherront  vacant  en  noz 
églises  de  Tenremonde,  de  Lyère  et  de  La  Haye,  et 
avons  icellui  nostredit  don  et  accord  fait  inscripre  au 
rolle  de  noz  bénéfices ,  dont  vous  advertissons  et  vous 
requérons  très  acertes  que ,  la  vacation  advenant,  des- 
dites prébendes,  en  faictes  expédier  au  proufïît  de 
l'ung  de  sesdits  enfïans,  qu'il  vous  dénommera,  noz 
lestres  de  collacion  sans  pour  ce  attendre  autre  ordon- 
nance ou  commandement  de  nous  que  cestes  ne  avoir 
regard  à  chose  que  en  puissions  cy  après  faire  au  con- 
traire; car  tel  est  nostre  plaisir. 

Donné  en  nostre  ville  de  Brisach,  le  xnne  jour  de 
novembre,  l'an  mil  vc  et  dix.  Per  Begem.  —  Plus 
bas ,  Rentier. 


264.  —  MAXIMILIEN  A  MARGUERITE. 

L'Empereur  veut  que  ,  tout  empêchement  cessant ,  Paul  Pingeon 
soit  mis  en  possession  du  canonicat  qui  lui  a  été  conféré  à  Saint- 
Pierre  de  Louvain,  —  {Original.) 

(Kufstein?  le  18  novembre.) 

Très  chière  et  très  amée  fille,  nous  vous  avons  escript 
les  causes  pourquoy  nous  avons  pourveu  messire  Paule 
Pingeon  de  la  chanoinie  de  Sainct-Pierre  de  Louvain , 
dernièrement  vacant  à  nostre  disposicion,  et  requis  de 
luy  faire  sceller  noz  lestres  de  collacion  que  à  celle 
cause  luy  avons  fait  despescher  par  deçà;  toutefïbis 
nous  entendons  que  l'on  luy  mect  à  ce  encoires  empes- 
chement,  soubz  umbre  d'aucune  promesse  qu'ilz  enten- 
dent de  ladite  prébende  ;  et  pour  ce  que  nostre  vou- 
loir est  que  ledit  messire  Paule  soit  pourveu  de  ladite 
chanonie  sans  aucun  empeschement ,  nous  escripvons 

de  rechief  devers  vous  et  vous  requérons  que,  tous  em- 
peschemens  cessans ,  vous  faictes  sceller  audit  messire 
Paule  nosdites  letres  de  collation ,  et  le  mectre  en  pos- 
session et  joyssance  de  ladite  chanoinie  de  Louvain, 
sans  sur  ce  de  nous  attendre  autres  letres;  car  nostre 
plaisir  est  tel ,  et  sommes  contens  que  les  prétendens 
avoir  droit  à  ladite  chanonie  soyent  récompensez  en 
autres  bénéfices  advenir.  Très  chière  et  très  amée  fille , 
nostre  Seigneur  soit  garde  de  vous. 

Escript  en  nostre  ville  de  Kunfstein,  le  xvme  jour 
de  novembre,  l'an  xvc  dix.  Per  Regem.  —  Plus  bas, 
Renner. 


265.  —  MAXIMILIEN  A  MARGUERITE. 

L'Empereur  remet  à  sa  fille  le  soin  de  satisfaire  comme  elle  l'eji- 
tendra ,  au  désir  du  roi  d'Angleterre ,  qui  demande  la  conti- 
nuation des  traités  et  alliances  conclus  avec  son  père.  —~(0rig.) 

(Enghessen,  le  22  novembre.) 

Très  chière  et  très  amée  fille,  nostre  frère,  le  roy 
d'Angleterre,  nous  a  à  présent  fait  requerre  de  vou- 
loir confermer  ce  que  avons  dernièrement  traicté  avec 
le  feu  roy  d'Angleterre  son  père,  que  Dieu  pardoint, 
comme  tuteur  et  mainbour  de  noz  très  chiers  et  très 
amez  enffans  touchant  la  continuacion  des  confédéra- 
tions et  aliances  faictes  par  nous  et  feu  nostredit  filz , 
le  roy  dom  Philippe,  avec  icellui  feu  roy,  son  père, 
sur  quoy  nous  avons  remis  ceste  matière  à  vous  et  à 
ceulx  de  nostre  conseil  de  par  delà  et  désirons  et  vous 
requérons  que  y  faictes ,  comme  nous  sçaurions  en  ce 
cas  faire  pour  le  mieulx  et  au  plus  grant  bien,  honneur 

et  prouffit  de  nous  et  nosdits  enffans  que  bonnement 
faire  pourrions,  et  que  plus  amplement  entendrez  de 
noz  conseilliers ,  que  brief  envoyerons  devers  vous. 
Très  chière  et  très  amée  fille ,  nostre  Seigneur  soit 
garde  de  vous. 

Escript  en  nostre  ville  d'Enghessen,  le  xxne  jour  de 
novembre,  l'an  xvc  dix.  Vostre  bon  père  Maxi.  — 
Plus  bas ,  Renner. 


266.  —  MAXIMILIEN  A  MARGUERITE. 

Traité  de  Gueldre.  Si  les  députés  gueldrois  n'adhèrent  pas  aux 
dernières  propositions  de  l'Empereur,  il  faut  suspendre  les 
conférences.  Négociations  de  mariage  avec  le  duc  de  Lorraine. 
« —  (  Original.) 

(  Enghessen  ,  le  22  novembre.  ) 

Très  chière  et  très  amée  fille,  nous  avons  entendu, 
par  voz  letres  du  xine  de  ce  mois ,  comment  vous  avez 
receu  noz  letres  faisant  mencion  de  nous  envoyer 
vostre  secrétaire  Marnix  pour  disputer  de  la  matière 
de  Gheldres  ,  et  qu'il  vous  semble,  veu  que  les  deppu- 
tez  de  messire  Charles  de  Gheldres  sont  à  présent 
devers  vous  pour  besoingnier  sur  ladite  matière,  qu'il 
n'est  pas  nécessaire  de  nous  envoyer  vostredit  secrétaire, 
se  ce  n'est  pour  autre  matière  ;  car  vous  avez  déclairé 
ausdits  depputez  que  s'ilz  se  condescendent  au  contenu 
des  dernières  letres  que  vous  en  avons  escriptes ,  vous 
procéderez  avec  eulx,  en  vertu  du  povoir  que  avez  de 
nous,  à  la  finale  conclusion  de  cestedite  matière,  sans 
pour  ce  les  plus  renvoyer. 

Sur  quoy,  très  chière  et  très  amée  fille,  nous  som- 
mes contens  que,  ou  cas  que  les  Gheldrois  acceptent 

les  articles,  selon  que  nosdites  dernières  letres  contien- 
nent, que  en  ce  cas  procédez  avec  eulx  à  ladite  finale 
conclusion  et  que  besoingniez  tousjours  à  ce  par  l'advis 
et  en  la  présence  de  noz  conseilliez  de  pardelà,  affin 
que  nous  et  vous  en  puissons  tant  mieulx  respondre; 
mais  s'ilz  ne  se  vueillent  à  ce  condescendre ,  nous  vou- 
lons que  ne  procédez  plus  avant  en  ladite  matière,  ains 
que  nous  envoyez  incontinent  vostredit  secrétaire  et 
que  mectez  ladite  matière  en  délay  jusques  à  ce  que 
vous  aurez  autres  nouvelles  de  nous  par  vostredit 
secrétaire. 

Quant  à  ce  que  nous  escripvez  par  autres  voz  letres 
dudit  xme  de  ce  mois  touchant  l'anvoy  par  vous  fait  de 
nostre  greffier  de  Tordre  en  Lorraine  pour  le  traictié 
de  mariaige  et  de  son  besoingne  ensemble  de  voz  ad- 
vertissemens  y  contenuz ,  nous  avons  le  tout  prins  en 
bonne  part. 

Et  affin  que  saichez  plus  asseurement  besongnier  en 
ceste  matière,  nous  vous  voulons  bien  advertir  que 
avons  icelle  matière  à  cueur  et  que  désirons  que  la  chose 
se  parface,  s'il  est  bonnement  possible.  Par  quoy  vous 
requérons  que  à  la  venue  des  depputez  dudit  Lorrainne 
vous  y  vueillez  entendre  et  faire  pour  le  mieulx  com- 
ment bonnement  faire  se  pourra ,  et  vous  nous  ferez 
chose  fort  agréable;  et  retenez  tousjours  cependant 
messire  Jehan  de  la  Maison  et  Jehan  Bon  temps,  che- 
valiers ,  pour  vous  assister  de  nostre  part  oudit  affaire, 
ausquelz  à  celle  cause  en  escripvons  présentement.  Très 
chière  et  très  amée  fille,  etc. 

Escript  en  nostre  ville  de  Enghessen,  lexxnejour 
de  novembre,  Tan  xvc  dix.  Per  Regem.  —  Plus  bas, 
Renner. 

267.  —  MAXIMILIEN  A  MARGUERITE. 

Il  la  prie  de  faire  peindre  et  de  lui  envoyer  la  généalogie  des  rois 
de  France  et  d'Angleterre ,  telle  qu'elle  se  trouve  dans  la  maison 
du  seigneur  de  Berghes.  —  (  Original.) 

(Fribourg,  le  28  novembre.) 

Très  chière  et  très  amée  fille,  nous  désirons  et  vous 
requérons  que  envoyez  un  g  propre  paintre  en  la  mai- 
son de  nostre  très  chier  et  féal ,  le  seigneur  de  Berghes, 
pour  nous  paindre  la  généalogie  des  roys  de  France  et 
d'Angleterre  comment  elle  est  en  painture  en  sadite 
maison  de  Berghes,  et  que  icelle  painture  vous  nous 
envoyez  par  nostre  bien  amé  fourrier  de  nostre  hostel , 
Philippe  Lombart,  auquel  avons  donné  charge  de  vous 
en  solliciter.  Très  chière  et  très  amée  fille ,  etc. 

Escript  en  nostre  ville  de  Fribourg,  le  xxvme  jour 
de  novembre,  l'an  xvc  dix. 

P.  S.  Nous  désirons  aussi  que  veuillez  ordonner  à  nostre 
faulconnier  Aert  qu'il  se  tire  incontinent  devers  nous  à  tous 
ses  oyseaulx. 

Per  Regem.  —  Plus  bas,  Renner. 

268.  —  MAXIMILIEN  A  MARGUERITE. 

Il  lui  mande  qu'elle  doit  attendre  la  venue  des  conseillers  qu'il  lui 
envoie  ,  avant  de  confirmer  en  son  nom  les  traités  conclus  ré- 
cemment avec  le  feu  roi  d'Angleterre.  Mauvaises  dispositions  du 
roi  d'Aragon  qui  paraît  vouloir  chasser  l'Empereur  de  l'Italie  et 
placer  son  fils  naturel  sur  le  trône  de  Naples.  Nécessité  de 
brouiller  l'Angleterre  avec  ce  prince.  A  cet  effet  faire  un  cadeau 
à  l'ambassadeur  anglais.  —  [Original.) 

(Fribourg,  le  28  novembre.  ) 

Très  chière  et  très  amée  fille,  combien  que  vous  ayons 
escript  que  pour  ce  que  nostre  frère,  le  roy  d'Angle- 
terre ,  nous  a  encoires  fait  requerre  par  son  ambassa- 
i.  23 

deur  qui  a  esté  icy  devers  nous ,  lequel  s'en  retourne 
par  delà,  que  voulsissions  confirmer  les  traictiez  et 
aliances  que,  comme  mainbour  de  noz  très  chiers  et 
très  amezenffans,  feismes  dernièrement  avec  le  feu  roy 
Henry,  son  père,  que  Dieu  absoille ,  nous  désirions  et 
voulions  que,  en  nostre  nom,  vous  y  feissiez  comme 
trouverez  estre  affaire  pour  le  bien ,  honneur  et  prouf- 
fît  de  nous  noz  très  chiers  et  très  amez  enffans.  Toutes- 
voyes,   pour  pluiseurs  raisons  que  brief  vous  ferons 
déclairer  par  noz  conseil liers  que  envoyerons  devers 
vous,  nous  voulons  que  ne  besoingnez  riens  sur  ceste 
matière,  ains  que  donnez  pour  responce  audit  ambassa- 
deur que  attendez  la  venue  d'aucuns  noz  conseilliers  que 
vous  devons  brief  envoyer,  lesquelz  doivent  avoir  de  ce 
et  autres  affaires  toute  entière  charge  de  nous ,  et  que 
pour  ce  que  leur  demeure  luy  pourroit  estre  trop  longue, 
vous  luy  direz  qu'il  se  retire  vers  sondit  maistre;  car  à 
leurdite  venue,  vous  besoingnerez  surcedit  affaire  et 
que  vous  envoyerez  après  devers  nostredit  frère,  aucuns 
noz  conseilliers  qui  de  ce  auront  charge ,  ou  que  vous 
luy  ferez  sçavoir  la  conclusion  que  aurez  prinse  sur 
ledit  affaire.   Toutèsfois,  s'il  vous  semble  que  en  ce 
que  dit  est  vous  sçaurez  faire  quelque  chose  à  nostre 
honneur  et  prouffit ,  nous  vous  en  donnons  le  choiz. 
Nous  vous  signifiions  en  secret  que  le  roy  d' Arragon 
a  subitement  mandé  le  duc  du  Terme  qui  estoit  à  Vé- 
ronne  a  tout  in  ou  imc  lances,  ou  nombre  de  vnc  com- 
batans,  sans  nous  en  advertir,  et,  comme  l'on  dit, 
pour  les  faire  joindre  avec  les  gens  du  pape ,  contre 
nous  et  le  roy  de  France ,  et  que  aussy  nous  sommes 
pour  vray  advertys  que  ledit  roy  d' Arragon  a  desjà 
fait  alianceaveclepapeet  les  Vénissiens,  et  contre  nous 
et  ledit  roy  de  France  pour  nous  dégecter  tous   deux 

hors  des  Ytales  et  pour  faire  son  fîlz  bastard  roy  de 
Naples ,  qui  seroit  à  nous  et  à  nosdits  enffans  grant 
déshonneur. 

Et  à  ces  causes,  nous  vouldrions  voulentiers  des- 
joindre dudit  roy  d'Arragon  ledit  roy  d'Angleterre,  et 
avons  pour  ce  disputé  avec  ledit  ambassadeur  d'Angle- 
terre et  luy  avons  déclairé  l'affaire  dudit  roy  d'Arragon, 
lequel  ambassadeur  nous  trouvons  à  ce  bien  entendu 
et  vous  signifierons  par  nosdits  conseilliers  les  moyens 
comment  nous  espérons  desjoindre  ledit  roy  d'Angle- 
terre dudit  roy  d'Arragon,  et  comme  le  tout  par  eulx 
entendrez  plus  au  long. 

Et  pour  ce  que  désirons  que,  ou  partement  de  vous 
dudit  ambassadeur,  luy  soit  donné  quelque  gracieuseté 
et  souvenance,  nous  vous  requérons  très  acertes  que  ou 
nom  de  nous,  vous  luy  faictes  baillier  par  ceulx  de 
noz  finances  de  par  delà,  cinquante  marcs  d'argent  et 
que  luy  faictes  le  plus  gracieux  congié  que  pourrez  et 
vous  nous  ferez  chose  agréable.  Très  chière  et  très 
amée  fille,  nostre  Seigneur  soit  garde  de  vous. 

Escript  en  nostre  ville  de  Fribourg,  le  xxviii6  jour 
de  novembre,  l'an  xvc  dix.  Vostre  bon  père  Maximi- 
lien.  — Plus  bas,  Renner. 


269.  —  MAXIMILIEN  A  MARGUERITE. 

Il  s'informe  si  elle  a  écrit  au  roi  d'Angleterre,  1°.  pour  lui  demander 
deux  mille  archers;  2°.  pour  solliciter  le  pardon  du  jeune  duc 
de  Suffolck;  3°.  pour  obtenir,  en  faveur  du  duc  de  Wirtemberg, 
deux  dogues  femelles  et  un  mâle.  —  (  Original.  ) 

(Fribourg,  le  22  décembre.) 

Très  chière  et  très  amée  fille ,  nous  vous  avons  na- 
gaires  escript  par  nostre  garde-robe,  Guillaume  Pinjon, 

envoyer  ung  de  noz  secrétaires  devers  nostre  frère  et 
cousin ,  le  roy  d'Engleterre,  pour  le  requérir  de  nostre 
part  de  trois  choses,  assavoir  :  de  nous  vouloir  baillier  a 
noz  despens,  contre  le  temps  que  luy  signiffierions,  nm 
archiers  à  piet  de  son  royaume ,  pour  nous  servir  en 
nostre  voyaige  de  Romme;  en  oultre  et  à  nostre  hon- 
neur et  contemplacion ,  vouloir  donner  grâce  et  par- 
don au  jeusne  duc  de  SufFolc  qui  est  par  deçà ,  et  lui 
consentir  retourner  en  sondit  royaume  ;  tiercement, 
qu'il  voulsist  aussi,  à  nostre  faveur,  donner  à  nostre 
beau  nepveur,  le  duc  de  Wertenberch,  deux  beaux 
doghes  femelles  et  ung  masle ,  ainsi  que  nosdiles  letres 
le  contenoient  plus  à  plain.  Nous  désirons  savoir  si 
vous  avez ,  selon  nostredit  vouloir  et  intencion ,  envoyé 
devers  nostredit  frère,  le  roy  d'Engleterre,  et  la  res- 
ponce  qu'il  aura  sur  ce  fait,  dont  voulons  que  à  dilli- 
gence  nous  advertissez.  A  tant,  très  chière  et  très  amée 
fille,  nostre  Seigneur  vous  ait  en  sa  saincte  garde. 

Donné  en  nostre  ville  de  Fribourg,  le  xxne  jour  de 
décembre,  anno  xvc  dix.  Per  Regem.  — Plus  bas, 
Hannart. 


270.  —  MAXIMILIEN  A  MARGUERITE. 

L'Empereur  veut  que  Sébastien  de  Haro  soit  inscrit  sur  l'état  de  la 
maison  de  l'archiduc  Charles.  —  (  Original.  ) 

(Fribourg,  le  22  décembre.) 

Très  chière  et  très  amée  fille,  pour  considéracion  de 
ce  que  Sébastien  de  Haro  a  esté  serviteur  domesticque 
de  feu  nostre  très  chier  et  très  amé  filz ,  le  roy  de  Cas- 
tille,  que  Dieu  absoiîle,  jusques  à  son  trespaz,  sommes 

de  plus  enclin  et  d'intencion  de  le  faire  mettre  et 
coudrier  présentement  en  Testât  de  nostre  très  chier 
et  très  amé  filz,  l'archiduc  Charles,  lequel  brief  vous 
envoyerons  par  aucuns  noz  conseilliez  et  serviteurs. 
A  ceste  cause  ledit  Haro  s'en  va  de  nostre  sceu  par  delà 
attendre  que  y  envoyons  ledit  estât  pour  en  aprez  servir 
nostredit  filz,  l'archiduc,  selon  que  verrez  qu'il  sera 
couchié  eu  icelui  estât ,  ce  que  vous  signifiions. 

Donné  en  nostre  ville  de  Fribourg,  le  xxne  jour  de 
décembre  xvc  dix.  Per  Regem.  — Plus  bas,  Hannart. 


271.  —  MARGUERITE  A  MAXIMILIEN. 

Rupture  des  négociations  avec  Charles  de  Gueldre.  Nécessité  de 

veiller  à  la  sûreté  des  frontières  ,  et  d'assembler  les  Etats  afin  de 

leur  faire  connaître  la  situation  des  choses.   Proposition  d'une 

entrevue  a  Diest  avec  l'évèque  d'Utrecht  et  celui  de  Munster, 

l'électeur  de   Cologne,   les    ducs  de   Clèves    et    de   Juliers.  « — 

{Minute.  ) 

(  Malines,  le  23  décembre. } 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  les  depputez  de  messire  Charles  de  Ghel- 
clres  ont  longuement  esté  devers  moy,  et  ont  tousjours 
contendu  et  persisté  d'avoir  aucuns  articles  du  traicté 
conceu  muez  et  changez  à  leur  voulenté  et  principal- 
ement deux,  assavoir  cellui  de  la  délivrance  de  ma- 
dame ma  niepce  et  cellui  de  la  renonciacion  de  toutes 
aliances,  à  l'opposite  desquelz  ilz  demandent  madite 
dame  et  niepce  estre  dès  maintenant  délivrée  audit 
messire  Charles,*  et  quant  à  la  renonciacion  desdites 
alliances  ledit  messire  Charles  n'entend  pas  elle  faire 

jusques  après  la  consumacion  dudit  mariage,  combien 
qu'il  eust  ça  devant  esté  ad  visé  et  conclut  avec  eulx 
autrement,  ainsi  que  vous  ay  escript;  et  si  veulent  abso- 
lutement  avoir  la  somme  de  vinm  philippus  par  an  de  ré- 
compense pour  Bommel  et  Bommelwart,  qui  ne  vault 
point  xmic  florins  de  rente  annuelle.  Lesquelles  choses 
ont  ressemblé  à  moy  et  à  ceulx  de  vostre  privé  conseil 
toutes  desraisonnables ,  et  non  se  devoir  faire,  consi- 
déré que  vostre  intencion  n'estoit  telle ,  laquelle  pour 
rien  je  n'ay  voulu  excéder.  Au  moyen  de  quoy,  mon- 
sieur, ilz  se  sont  départiz  et  est  demourée  la  chose 
enterrompue.  Par  quoy  est  de  besoing  maintenant 
regarder  ce  que  Ton  a  à  affaire  et  pourveoir  aux  fron- 
tières, assavoir  tant  en  Hollande  que  en  Brabant,  affin 
que  ledit  messire  Charles  n'y  surprende  quelque  ville 
ou  endommage  lesdits  pays  et  subjectz. 

Et  au  regard  de  moy,  Monseigneur,  vous  sçavez  que  je 
suis  femme  et  que  ce  n'est  point  bien  mon  cas  de  moy 
mesler  de  la  guerre,  veu  qu'il  y  a  petite  assistence  des 
subgectz  de  par  deçà  /ainsi  que  en  semblable  cas,  j'ay 
bien  expérimenté. 

Sy  vous  supplye,  Monseigneur,  avoir  sur  le  tout  bon 
advis,  et  y  tellement  pourveoir  que  les  pays  de  ce  jeusne 
prince  ne  soyent  pigiez  et  adommaigez  durant  sa  mi- 
norité ;  car  ce  vous  seroit  honte  et  à  moy  regret  mer- 
veilleux. 

En  oultre,  Monseigneur,  vostredit  conseil  et  moy 
sûmes  résoluz,  si  vostre  plésir  est  tel,  de  faire  assembler 
tous  les  Estatz  en  général  pour  leur  déclarer  les  devoirs 
en  quoy  l'on  c'est  mis  pour  appaisier  cest  affaire  de 
Gheldres,  affin  de  leur  demander  conseil  et  ayde  pour 
garder  les  pays  et  subgectz  de  mondit  seigneur  et  nep- 

veur;  sur  quoy  est  aussi  de  besoing  savoir  à  diligence 
vostre  bon  plésir. 

D'autre  part,  Monseigneur,  congnoissant,  ja  aucuns 
jours  a,  que  cest  affaire  de  Gheldres  ne  prendroit 
bonne  yssue  pour  les  practicques  que  se  demenoient  sur 
ce  par  ledit  messire  Charles  devers  le  roy  de  France  , 
lequel  lui  a  fait  déclairer  que  aviez  par  voz  ambassa- 
deurs poursuy  devers  lui  qu'il  l'habandonnast,  ay  eu 
quelque  converçacion  avec  les  depputez  de  monsieur 
d'Utrecht  et  de  monsieur  de  Clèves,  qui  ont  esté  d'advis 
de  faire  une  assemblée  en  la  ville  de  Dyest ,  et  y  con- 
vocquer  et  semondre  lesdits  sieurs  d'Utrecht,  de 
Clèves ,  avec  les  sieurs  de  Julliers ,  de  Coloigne  et  de 
Munstre  pour  une  ligue  et  confédération  contre  ledit 
messire  Charles,  auquel  lieu  j'ay  désjà  cejourduy  en- 
voyé voz  depputez,  affin  que  si  les  autres  si  treuvent , 
conclure  et  faire  quelque  bonne  chose  contre  ledit 
messire  Charles  pour  nostre  deffense,  puisque  ne  povons 
avoir  paix  à  luy.  Et  me  semble,  Monseigneur,  ferez 
bien  d'escripre  à  diligence  bonnes  et  expresses  lettres 
ausdits  cinq  personnaiges  à  ce  qu'ilz  soyent  plus  enclins 
d'entendre  à  ladite  matière. 

Mon  très  redoubté  seigneur  et  père ,  je  prye  à  tant 
nostre  Seigneur  vous  donner  bonne  vye  et  longue. 

Escript  à  Malines,  ce  xxme  de  décembre,  anno  xvc 
et  dix. 

272.  —  MARGUERITE  A  MAXIMILIEN. 

Elle  recommande  à  son  père  les  enfants  de  feu  messire  Bauduin 
le  B —  ,  son  parent.  —  {Minute.) 

(Malines,  le  28  décembre.) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  les  enffans  de  feu  messire  Bauduin  le  B., 
mon  cousin,  m'ont  remonstré  comment  ilz  ont  estez 
par  delà  les  mons  en  vostre  service,  et  deppuis  s'en 
sont  par  vostre  ordonnance  revenuz  par  deçà ,  me  re- 
quérans  à  ceste  cause  vous  en  escripre  en  leur  faveur. 
Et  pour  ce,  monseigneur,  que  lesdits  enffans  sont 
josnes  et  en  estât  pour  bien  servir,  aussi  que  le  plus 
josne  d'eulx  a  habandonné  la  court  de  France  pour 
venir  servir  la  maison  de  céans ,  de  laquelle  ilz  sont 
issuz,  comme  sçavez ,  vous  prie  les  avoir  pour  recom- 
mandez en  quelque  estât  à  eulx  convenable  devers 
mon  seigneur  et  nepveur  ;  et  sur  ce  me  mander  vostre 
bon  vouloir  et  plésir  pour  selon  icelluy  me  régler  et 
conduyre. 

Mon  très  redoubté  seigneur  et  père ,  je  prye  à  tant 
nostre  Seigneur  vous  donner  bonne  vye  et  longue. 

Escript  à  Malines,  ce  xxvine  de  décembre,  anno 
xvc  dix. 

273.  —  MAXIMILIEN  A  MARGUERITE. 

Mariage  projeté  du  duc  de  Lorraine  ,  qui  ne  pourra  envoyer  ses 
ambassadeurs  que  dans  le  délai  d'un  mois.  —  (  Original.  ) 

(Fribourg,  le  30  décembre.) 

Très  chière  et  très  amée  fille,  nostre  cousin,  le 
duc  de  Lorrainne ,  a  icy  envoyé  devers  nous  son  secré- 
taire par  lequel  il  fait  traictier  avec  nous  les  choses 
touchant  le  fait  du  mariai  ge  que  sçavez  %  parquoy  de- 
vant ung  mois  nostredit  cousin  ne  pourra  envoyer  par 
delà  ses  ambassadeurs,  comme  le  tout  plus  à  plain  en- 
tendrez par  noz  conseilliers  que  envoyerons  brief  de- 
vers vous;  et  vous  requérons  que  de  ce  tenez  pour 
excusé  nostredit  cousin.  A  tant,  très  chière  et  très 
amée  fille,  nostre  Seigneur  soit  garde  de  vous. 

Donné  en  nostre  ville  de  Fribourg,  le  pénultième 
jour  de  décembre ,  l'an  mil  vc  et  dix.  Per  Regem.  — 
Plus  bas ,  Renner. 


27 4.  —  MAXIMILIEN  A  MARGUERITE. 

Il  lui  recommande  de  ne  rien  statuer  sur  les  nouvelles  difficultés  de 

l'affaire  de  Gueldre,    avant   l'arrivée  des  conseillers  qu'il  lui 

envoie.  —  (  Original.  ) 

(Fribourg,  le  30  décembre.) 

Très  chière  et  très  amée  fille ,  nous  avons  receu  voz 
lestres  du  vne  de  ce  présent  mois ,  touchant  le  fait  de 
Gheldres,  lesquelles  et  les  nouvelles  charges  et  diffi- 
culté/, que  les  depputez  de  messire  Charles  de  Gheldres 

1  II  s'agit  sans  doute  du  mariage  du  duc  de  Lorraine  avec  Léonor 
d'Autriche   Voyez  ci-après  une  lettre  du  29  mai  i5ii. 

vous  ont  mises  en  avant  nous  avons  entendues  bien  et 
au  long,  ensemble  sur  ce  vostre  advis  et  de  ceulx  de 
nostre  conseil  de  par  delà. 

Sur  quoy  nous  désirons  et  vous  requérons  que  ne 
procédez  ou  traictez  aucune  chose  plus  avant  sur  ceste 
matière  ,  mais  remectez  le  tout  jusques  à  la  venue  de 
noz  conseilliez  que  nous  envoyerons  brief  par  delà , 
par  lesquelz  nous  vous  advertirons  amplement  de 
nostre  intencion  sur  ladite  matière.  A  tant,  très  chière 
et  très  amée  fille,  nostre  Seigneur  soit  garde  de  vous. 

Escript  en  nostre  ville  de  Fribourg,  le  pénultième 
jour  de  décembre,  l'an  xvc  dix.  Vostre  bon  père 
Maximilien.  —  Plus  bas,  Renner. 


275.  —  MAXIMILIEN  A  MARGUERITE. 

Il  lui  mande  qu'il  a  renouvelé  la  ligue  et  les  traités  contre  les  Vé- 
nitiens avec  le  roi  de  France  et  le  roi  d'Aragon.  Il  compte  aussi 
engager  le  pape  dans  cette  même  ligue.  Il  veut  pousser  la  guerre 
avec  vigueur  et  demande  de  l'argent.  — <  (  Original.) 

(Fribourg,  le  31  décembre.) 

Très  chière  et  très  amée  fille,  vous  povez  assez 
avoir  entendu  la  renovacion  et  revalidicion  des  confé- 
déracions  et  amitiez  qui  a  esté  naguères  faite  et 
conclud  à  Bloiz  entre  nous  et  nostre  bon  frère  et 
cousin ,  le  roy  de  France  ,  et  mesmement  la  bonne  et 
grande  assistence  que  par  icelle  nous  a  promis  faire 
nostredit  frère  en  nostre  commune  guerre  contre  les 
Véniciens ,  jusques  à  tant  que  aurons  d'eulx  recouvré 
les  pays  et  seigneuries  que  nous  appartiennent.  Est 
aussi  conclud  que  nous  deux  en  propres  personnes  de- 
vons tirer  ce  prouchain  esté  à  ladite  guerre. 

Nous  tenons  vous  avoir  pieçà  signiffié  que  le  roy  de 
Hungherie  s'est  mis  en  nostre  ligne,  et  que  à  ce  prin- 
temps, il  doit  emprendre  à  recouvrer  le  royaume  de 
Dalmacie. 

Le  roy  d'Arragon  nous  a  de  nouveau  accordé  ba il- 
lier à  nostre  assistence  pour  ladite  guerre ,  cinq  cens 
lances  et  nm  piétons. 

Nous  sommes  en  praticque  et  espoir  que  le  pape  se 
remettera  en  nostredite  ligne  et  nous  fera  aussi  ayde  et 
assistence. 

Par  icelle  renovacion  est  dit  et  spéciffié  que  ledit  roy 
de  France  nous  doit  baillier  et  entretenir  à  nostre  as- 
sistence aux  champs  xnc  lances  et  xm  hommes  à  pied , 
tous  gens  d'armes  à  l'eslite;  et  que  de  nostre  costé 
devons  aussi  avoir  et  tenir  aux  champs  x n  hommes  à 
piet  et  iiiim  combatans  à  cheval  pour  nostredite  com- 
mune guerre,  à  l'exécution  de  laquelle  sommez  déli- 
bérez nous  tellement  employer,  au  moyen  de  l'ayde  et 
assistence  de  nosditz  allyez  et  bons  subgectz,  que  espé- 
rons en  Dieu  venir  à  chief  de  nostre  emprinse  contre 
lesdits  Véneciens,  au  bien,  gloire  et  louenge  de  nous  et 
de  nostre  postérité.  Ensievant  quoy,  nous  est  besoing 
de  bonne  heure  pourveoir  à  nostredite  affaire;  ce  que 
toutes  voies  ne  povons  bonnement  faire ,  comme  povez 
mesmes  congnoistre,  sans  l'ayde  de  nos  bons  et  léaulx 
subgetz  au  bien  desquelz  nostre  prospérité  et  bonne 
yssue  d'icelui  nostre  affaire  tout  redunde. 

Noz  subgetz  d'Austrice,  Styer,  Karinte,  Crain  et 
Tirol,  nous  ont  tousiours  fait  en  icelle  guerre  très 
bonne  ayde  et  assistence,  et  aincores  sont  délibérez  y 
continuer. 

Vous  savez  aussi  l'accord  que  les  Estaz  de  l'empire 

nous  ont  fait  l'année  passée,  et  espérons  qu'ilz  nous 

tiendront  promesse. 

Mais  aincores,  considéré  la  grandeur  de  nostredite 
affaire,  nous  est  nécessaire  ceste  foiz  estre  subvenuz 
généralement  de  tous  nosdits  bons  subgetz,  tant  de 
par  delà  que  de  par  deçà.  A  ceste  cause  voulons  et  vous 
requérons  très  affectueusement,  et  acertes  que  veulliez 
tellement  faire  et  vous  employer  par  tous  moyens ,  de 
nous  envoyer  en  deniers  comptans  pour  subvenir  à 
nosdits  grans  affaires,  la  somme  de  cinquante  mil 
livres  de  xl  gros  des  deniers  de  noz  domaine  et  aydes 
de  par  delà,  par  les  contes  de  Nassou,  sires  de  Chierves, 
noz  cousins  de  Berghes,  et  nostre  trésorier  général, 
messire  Rolant  le  Fèvre,  ausquelz  présentement  es- 
cripvons  et  ordonnons  venir  par  ensemble  vers  nous, 
et  eulx  employer  et  faire  tout  leur  possible  avec  vous 
pour  fîner  et  nous  apporter  lesdites  Lm  livres,  en  les 
advisant  qu'ilz  entendront  sur  ce  et  autres  choses 
nostre  intencion  plus  à  plain  de  vous. 

Pourquoy  les  convocquerez  incontinent  vers  vous  et 
leur  déclarerez  ce  que  dessus,  avec  ordonnance  et  in- 
stante requeste  de  nostre  part  d'eulx  employer  et 
trouver  façon  et  moyen  de  nous  apporter  en  leurdite 
prouchaine  venue  iceulx  Lm  livres;  et  s'il  ne  se  povoit 
si  hastivement  recouvrer  toute  ladite  entière  somme, 
que  pour  le  moins  ils  nous  en  apportent  la  plus  grand 
partie,  et  que  soit  tant  fait  que  la  reste  nous  soit 
tantost  aprez  envoyée  et  furnye. 

Et  si  tost  que  lesdits  seigneurs  seront  prest  à  partir 
à  tout  ledit  argent,  nous  en  advertissiez  à  dilligence,  et 
nous  leur  signifierons  le  chemin  qu'ilz  devront  tenir 
et  où  ilz  nous  pourront  trouver. 

Vous  donnerez  cherge  et  instruction  à  iceulx  sei- 
gneurs de  toutes  choses,  matières  et  affaires  qui  tou- 
chent nosdits  pays  de  par  delà ,  à  quoy  il  est  besoing 
mettre  ordre,  pollice  et  provision. 

Pareillement  leur  donnerez  cherge  et  déclaracion  de 
la  disposition  de  la  matière  de  Gheldres  des  difficultez 
qui  se  trouvent  sur  le  traitter  d'icelle  et  vostre  adviz 
sur  le  tout;  car  nous  sommes  résolu  d'y  mettre  une 
bonne  et  totale  fin. 

Faites-nous  aussi  savoir  par  lesdits  seigneurs ,  ce  qui 
a  esté  fait  et  besoingnié  touchant  les  cincquante  mil 
livres  que  demandons,  nostre  vye  durant,  de  nosdits 
pays  de  par  delà ,  dont  nous  vous  avons  par  pluiseurs 
foiz  escript,  et  que  sur  ce  ilz  nous  apportent  une 
bonne  résolution. 

Nous  vous  requérons  de  rechief  que,  à  l'adresse  et 
effect  de  ce  que  dit  est  dessus ,  vous  employez  et  faites 
comme  en  vous  en  avons  la  fiance,  et  vous  nous  ferez 
ung  fort  agréable  service  et  plaisir.  A  tant ,  très  chière 
et  très  amée  fille,  nostre  Seigneur  vous  ait  en  sa 
garde. 

Donné  en  nostre  ville  de  Fribourg  en  Brisco,  le 
dernier  jour  de  décembre  xvc  x. 

P.  S.  Ma  bonne  fylle ,  faetes  en  ceste  matère  cumme  avons 
confidence  en  vous  ,  per  manum  propriam. 

Maxi.  —  Plus  bas,  Hannart. 

276.  —  MAXIMILIEN  A  MARGUERITE. 

L'Empereur  ordonne  de  publier  dans  les  Pays-Bas  le  traité  conclu 

récemment  à  Blois  entre  lui  et  le  roi  de  France.  Il  ordonne  que 

le  président  de  Bourgogne  soit  payé  de  manière  qu'il  n'ait  plus  à 

se  plaindre.  —  (  Original.  ) 

(Fribourg,  le  dernier  décembre.) 

Très  chière  et  très  amée  fille ,  nous  voulons  et  vous 
ordonnons  que  faictes  publyer,  par  tous  les  lieux  et 
ainsi  qu'il  est  acoustumé,  le  traictié,  renovacion  et 
revalidacion  nagaires  fait  et  conclud  à  Bloiz  ',  entre 
nous  et  nostre  bon  frère  et  cousin,  le  roy  de  France, 
lequel  vous  a  esté  porté  par  nostre  aîné  et  féal  con- 
seillier,  maistre  Jehan  Caulier;  et  dudit  traictié  nous 
envoyez  ung  double  ou  vidimus  auctenticque  es  mains 
de  nostre  amé  et  féal  secrétaire ,  maistre  Jacques  de 
Banissis,  et  après  faictes  mectre  et  garder  l'original 
d'icelluy  traictié  en  la  trésorie  denoz  chartres  où  sont 
les  autres  et  semblables  traictiez.  Pour  ce  que  enten- 
dons le  président  de  Bourgoingne,  nostre  ambassa- 
deur par  devers  nostre  frère  et  cousin ,  le  roy  d'Ar- 
ragon,  soy  condouloir  de  sobre  appoinctement  et 
payement  pour  son  entretenement  en  ladite  ambas- 
sade ,  et  à  ceste  occasion  contend  à  retourner,  nous , 
désirans  estre  encoires  servy  de  luy  en  icelle  légacion 
et  ambassade,  vous  requérons  et  néantmoings  ordon- 
nons le  faire  tellement  traictier,  appoinctier  et  payer 
qu'il  s'y  puist  honnestement  entretenir,  et  n'ayt  cause 
de  soy  plus  condouloir. 

'  Ce  traité,  pour  la  ratification  et  prorogation  de  celui  de  Cambrai, 
de  i5o8,  a  été  signé  à  Blois,  le  17  novembre  i5io.  Il  est  inséré  dans 
le  Corps  diplomatique  de  Dnmont,  IV,  re  part.,  10.1. 

Nous  voulons  aussi  que  faciez  tousjours  entretenir 

les  postes  depuis  vous  jusques  en  court  de  France.  A 

tant,  très  cliière  et  très  amée  fille,  nostre  Seigneur  vous 

ayt  en  sa  garde. 

Donné  en  nostre  ville  de  Fribourg,  le  derrenier 

jour  de  décembre  xvc  dix.  Per  Regem.  —  Plus  bas  , 

Hannart. 


277.  — MAXIMILIEN  A  MARGUERITE. 

Il  lui  annonce  l'état  maladif  de  l'impératrice.  Il  désire  avoir  pour 
elle  une  consultation  des  plus  doctes  médecins  des  Pays-Bas.  ■ — 
(  Original.  ) 

(  Fribourg,  le  dernier  décembre.  ) 

Très  cliière  et  très  amée  fille ,  nous  vous  avertissons 
que  nostre  compaigne,  la  royne,  vostre  belle-mère,  a 
desja  esté  par  aucun  temps  toute  maladieuze  et  tra- 
veillié  d'ung  excez  de  fièvre ,  lequel  tire  sur  l'éticque  ; 
elle  ne  désire  que  tousjours  boire  et  riens  mengier  : 
parquoy  elle  commenche  à  chergier  Feauwe.  Nous 
vous  requérons  que  faites  secrètement  convenir  avec 
voz  médecins ,  deux  ou  trois  des  plus  doctz  médecins 
qui  sont  par  delà  ou  à  Louvain ,  et  leur  faire  tenir  une 
consultacion  pour  le  moyen  du  remède  de  ceste  ma- 
ladie; et  ce  qu'ilz  trouveront  pour  conseil  et  adviz  le 
nous  envoyez  par  escript  en  extrême  dilligence,  et 
vous  nous  ferez  plaisir.  A  tant,  très  cliière  et  très 
amée  fille,  nostre  Seigneur  vous  ait  en  sa  garde. 

Escript  en  nostre  ville  de  Fribourg  en  Brisco,  le 
derrenier  jour  de  décembre  xvc  x.  Vostre  bon  père 
Maxi.  —  Plus  bas,  Hannart. 

278.  —  MAXIMILIEN  A  MARGUERITE. 

L'Empereur  demande  l'arbre  généalogique  des  rois  d'Espagne  et 
celui  des  rois  d'Angleterre.  Il  désire  aussi  une  histoire  d'Espagne 
intitulée  la  Valeriana. 

(  Fribourg ,  le  dernier  de'cembre.  ) 

Très  chière  et  très  amée  fille,  comme  vous  avons 
desjà  escript,  nous  désirons  et  voulons  que  nous  en- 
voyez incontinent  l'abre  de  la  généalogie  des  roys 
d'Espaigne,  lequel  se  trouvera  devers  ung  marchant 
tapissier  de  Bruxelles  qui  a  cherge  de  faire  de  la  tapis- 
serie pour  le  roy  d'Arragon  de  ladite  généalogie; 
pareillement  nous  envoyez  la  généalogie  des  roys 
d'Engleterre  qui  se  trouvera  en  la  maison  du  sieur  de 
Berghes  audit  Berghes. 

Nous  escripvons  présentement  à  nostre  secrétaire, 
maistre  Pierre  Ximaines ,  pour  ung  livre  des  histoires 
d'Espaigne  imprimé,  appelle  la  Valeriana  \  que  l'on 
dit  qu'il  a;  et  si  d'aventure  il  ne  l'avoit,  nous  luy  or- 
donnons faire  dilligence  d'en  recouvrer  ung  et  le  nous 
envoyer  par  les  postes  ;  nous  voulons  que  luy  ordonnez 
aussi  faire  ladite  dilligence ,  et  baillier  autant  d'argent 
qu'il  fauldra  pour  l'achat  d'icelui  livre,  et  n'y  faictes 
faulte;  car  tel  est  nostre  plaisir. 

Donné  en  nostre  ville  de  Fribourg  en  Brisco,  le 
dernier  jour  de  décembre  xvc  dix.  Per  Regem.  — 
Plus  bas ,  Hannart. 

'  Sans  doute  la  Cronica  de  Espana  abreviada,  por  Diego  de  Paiera, 
imprimée  plusieurs  fois  dans  le  xv»  siècle. 

279.  —  MAXIMILIEN  A  MARGUERITE. 

L'Empereur  évoque  à  lui  la  décision  à  prendre  sur  la  convocation 
d'un  concile  demandé  par  les  cardinaux.  — {Original.) 

(  Fribourg ,  le  6  janvier.  ) 

Très  chière  et  très  amée  fille,  nous  avons  receu  voz 
lettres  par  lesquelles  nous  advertissez  comment  six  car- 
dinaulx  tous  ont  escript  et  requis  de  vouloir  escripre 
à  nostre  saint  Père  de  mectre  sus  ung  consille,  nous 
requérant  vous  mander  sur  ce  nostre  advis,  et  comment 
vous  leur  devez  faire  responce. 

Sur  quoy  vous  signifiions  que  désirons  que  remectez 
la  matière  à  nous  pour  la  poursuyr  devers  nous;  car 
ces  choses  appartiennent  à  nous,  comme  tuteur  et 
mainbour  de  nostre  filz  l'archiduc  Charles.  A  tant, 
très  chière  et  très  amée  fille,  nostre  Seigneur  soit 
garde  de  vous. 

Donné  en  nostre  ville  de  Fribourg,  le  vie  jour  de 
janvier,  l'an  mil  vc  et  dix.  Per  Regem.  —  Plus  bas , 
Renner. 


280.  —  MAXIMILIEN  A  MARGUERITE. 

Il  lui  mande  de  recevoir  et  entretenir  parmi  ceux  de  l'hôtel  de 
l'archiduc  Charles  ,  le  fils  de  Jacques  d'Albion  ,  ambassadeur  du 
roi  d'Aragon  auprès  du  roi  de  France.  —  (  Original.  ) 

(Bolzanne,  le  10  janvier. ) 

Très  chière  et  très  amée  fille ,  à  la  prière  et  requeste 
du  senor  Jacques  d'Albion,  présentement  ambassadeur 
de  nostre  frère  et  cousin,  le  roy  d'Arragon,  pardevers 
i.  24 

nostre  bon  frère  et  cousin,  le  roy  de  France,  pour 
traitté  l'accord  d'entre  nous  et  nostre  frère,  le  roy 
d'Arragon,  au  fait  du  gouvernement  du  royaume  de 
Castille ,  nous  lui  avons  accordé  prendre  et  retenir  son 
fîlz  de  l'ostel  de  nostre  très  chier  et  très  amé  filz  l'ar- 
chiduc; ce  que  vous  signifiions  et  requérons  que  quant 
icelluy  son  filz  viendra  de  par  delà  que  le  faictes 
mettre  et  couchier  en  Testât  de  l'ostel  de  nostredit  lilz 
à  tels  gaiges  que  ceulx  qui  sont  des  quatre  estaz  de 
sondit  ostel.  Et  tel  est  nostre  plaisir,  très  chière  et  très 
amée  fille,  nostre  Seigneur  vous  ait  en  sa  garde. 

Escript  en  nostre  ville  de  Bolzaenne  ',  le  xe  jour  de 
janvier  xvc  x.  Per  Regem.  —  Contresigné  Botechou. 


281.  — MAXIMILIEN  A  MARGUERITE. 

Il  la  remercie  du  retard  des  joules  qui  doivent  se  faire  à  Bruxelles, 
Il  annonce  sa  prochaine  arrivée  en  cette  ville.  — {Original.) 

(Le  13  janvier.  ) 

Très  chière  et  très  amée  fille,  nous  avons  a.  ceste 
heure  par  le  porteur  de  cestes  receu  voz  lettres  par 
lesquelles  nous  avertissez  des  joustes  qui  se  doivent 
faire  en  nostre  ville  de  Bruxelles,  et  du  délay  que  y 
avez  fait  mectre  pour  les  causes  contenues  en  vosdites 
lettres;  dont  vous  mercions,  vous  advisant  que  nous 
entendons  estre  audit  Bruxelles  mercredy  prochain ,  et 
désirons  que  pour  nous  acompaignier  nous  envoyez  voz 
archives,  et  qu'ilz  soient  icy  lundy  au  soir.  Et  quant 

•  Il  paraît  que  l'Empereur  datait  suivant  le  style  du  pays  où  il  se 
trouvait;  de  sorte  que  cette  lettre-ci  pourrait  bien  être  du  io  jan- 
vier i5op,  style  de  Rome.  Cette  remarque  s'applique  à  d'autres  lettres 
que  nous  ne  signalons  pas. 

aux  jousteurs,  s'ilz  veullent  faire  leursdites  joustes 
jeudy  par  tout  le  jour,  nous  les  verrons  voulentiers,  et 
s'ilz  povoient  suractendre  jusques  au  dimence  après 
ensuivant,  ilz  auroient  plus  largement  jousteurs  pour 
leur  donner  du  passe-temps  ;  remectant  néantmoins  le 
choix  de  l'un  desdits  deux  jours  à  leur  arbitraige.  A 
tant,  très  chière  et  très  amée  fille,  nostre  Seigneur 
soit  garde  de  vous. 

Donné  en  nostre  ville  de  Bruxelles  ',  le  xme  jour 
de  janvier.  Vostre  bon  père  Maxi.  —  Plus  bas , 
Haneton. 


282.  —  MAXIMILIEN  A  MARGUERITE. 

Il  l'invite  à  payer  à  Simon  de  Ferrette  et  au  capitaine  Audrelin  les 
sommes  qui  leur  étaient  assignées  sur  le  comté  de  Bourgogne, 
avant  que  ce  comté  fût  échu  à  Marguerite.  —  {Original.) 

(Fribourg,  le  15  janvier.) 

Très  chière  et  très  amée  fille,  avant  le  transport  et 
bâillement  que  vous  avons  fait  de  nostre  conté  de  Bour- 
gogne, avions  baillié  certaine  assignation  et  lettres  de 
descherge  a  messire  Simon  de  Ferrette  et  le  capitaine 
Audrelin  sur  Jacques  Luc,  nostre  trésorier  de  Salins, 
de  la  somme  d'environ  inm  1.  de  x  gros,  procédans  à 
cause  de  semblable  somme  qu'ils  avoient  prestée. 
Lequel  Jacques  dit  que,  après  que  ladite  conté  avoir  esté 
en  voz  mains ,  ne  luy  a  par  vous  volu  estre  passé  ne 
couchié  en  son  estât  ladite  assignation.  Par  quoy  les- 
dits  de  Ferrette  et  Audrelin  sont  demourez  impayez  et 

1  C'est  sans  doute  par  erreur  que  cette  lettre  est  datée  de  Bruxelles, 
puisque  l'Empereur  déclare  ne  pouvoir  y  arriver  que  sous  quelques 
jours. 

en  sommes  journellement  fort  poursievy  et  traveillié, 
Toutesvoyes  vous  savez  assez  que  entendions  toutes 
assignations  faictes  et  bailliés  avant  ledit  transport 
dévoient  avoir  lieu  et  sortir  effect.  Et  désira ns  conten- 
ter et  satisfaire  les  dessusdits  de  Ferrette  et  Audrelin  et 
estre  deschergié  des  importunes  poursuytes  que  l'en 
nous  en  fait ,  vous  requérons  fort  affectueusement  et 
acertes  nous  vouloir  donner  et  baillier  les  mm  frans 
que  vous  sont  nagaires  esté  donnez  et  accordez  par  les 
estaz  de  nostredit  pays  de  Bourgogne  pour  leur  en 
faire  payement  et  pour  ce  nous  envoyer  telles  voz 
lettres  qu'il  vous  semble  que  en  aurons  de  besoing  et 
meisment  une  commission  sur  Anthoine  Glammet,  nos- 
tre  receveur  général  des  aydes  audit  pays,  à  celle  fin 
de  recouvrer,  lever  et  recevoir  lesdit  in!1  frans  avec 
nostre  ayde  et  nous  ferez  grand  plaisir.  Sur  ce,  nous 
escripvez  une  bonne  et  briefve  response. 

Donné  en  nostre  ville  de  Fribourg  en  Brisco ,  le  xvp 
jour  de  janvier  xvcx.  PerRegem.  — Plus  bas,  Hannart. 

P.  S.    Ayés  ceste  matère  pour  recommandé  ,   per  manum 
propriam. 


233.  —  MAXIMILIEN  A  MARGUERITE. 

11  lui  mande  d'envoyer  sur-le-champ ,  dans  le  pays  de  Ferrette  où 
il  se  trouve,  le  comte  de  Nassau ,  les  sires  de  Chièvrcs  et  de 
Berghes ,  ainsi  que  le  trésorier  général.  —  (  Original.  ) 

(Fribourg,  le  17  janvier.) 

Très  chière  et  très  amée  fille ,  pour  ce  que  nostre 
intencion  est  ne  faire  aucun  long  séjour  en  cestui  nos- 
tre pays  de  Ferrette,  voulons  que  faictes  incontinent 
partir  noz  très  chiers  et  féaulx  les  conte  de  Nassou, 

sire  de  Chievres,  noz  cousins  de  Berghes  et  nostre 
trésorier  général  et  haster  leur  venue  vers  nous  le 
plus  qu'il  sera  possible  comme  leur  avons  desjà  mandé, 
à  celle  fin  qu'ils  nous  puissent  encoires  trouver  en 
nos tredit  pays,  sans  y  faire  faulte.  A  tant,  très  chière 
et  très  amée  fille,  nostre  Seigneur  vous  ait  en  sa  garde. 
Donné  en  nostre  ville  de  Fribourg  en  Brisco,  le 
xvne  jour  de  janvier  xvc  x.  Vostre  bon  père  Maximi- 
lien.  —  Plus  bas,  Hannart. 


284.  —  MAXIMILIEN  A  MARGUERITE. 

11  demande  que  ses  écuyers  et  fauconniers  lui  soient  envoyés  avec 
leurs  oiseaux.  —  (  Original) 

(Fribourg,  le  17  janvier.) 

Très  chière  et  très  amée  fille,  pour  ce  que  ren- 
voyons par  delà  nostre  amé  et  féal  chevalier  et  grant 
faulconnier,  messire  Jehan  van  den  Aa,  nous  escrip- 
vons  présentement  a  noz  amez  et  féaulx  escuiers  et 
faulconniers ,  le  sieur  de  Herlaer ,  Aert  van  Meeghem 
et  Colin  de  Lestre ,  qu'ilz  viengnent  incontinent  devers 
nous  avec  leurs  oyseaulx.  Sy  vous  requérons  que  faic- 
tes  payer  et  contenter  ledit  Aert  de  ce  que  lui  peut 
estre  deu  à  cause  de  sa  pension,  et  lesdits  sieur  de  Her- 
laer et  Colin  leur  faire  délivrer  autant  d'argent  que 
besoing  leur  sera  pour  venir  devers  nous;  et  si  les 
dessusdits  ne  peullent  estre  brief  despesché ,  nous  en 
vueilliez  advertir.  A  tant,  très  chière  et  très  amée  fille, 
nostre  Seigneur  soit  garde  de  vous. 

Donné  en  nostre  ville  de  Fribourg,  le  xvne  jour  de 
janvier,  l'an  mil  vc  et  dix.  Per  Regem.  —  Plus  bas, 
Renner. 

283.  —  MAXIMILIEN  A  MARGUERITE. 

Il  lui  recommande  T  pour  être  sergent  d'armes  massier  de  l'archi- 
duc Charles,  Gérart  Stassart ,  ancien  huissier  de  chambre  de  la 
reine  de  Castille;  mais  il  ne  veut  pas  que  cet  office  soit  exercé 
avant  la  majorité  du  prince.  —  (  Original.  ) 

(Fribourg,  le  19  janvier.) 

Très  chière  et  très  amée  fille,  pour  considéracion 
des  bons  et  agréables  services  que  Gérart  Stassart  a  par 
cidevant  et  dès  loings  tamps  fais  à  nostre  très  chière 
et  très  amée  seur  et  belle  fille,  la  royne  donna  Johanne 
de  Castille ,  de  laquelle  il  a  esté  son  huissier  de  cham- 
bre, et  que  encoires  journellement  nous  fait  soubz 
révérend  père  en  Dieu  nostre  très  chier  et  féal  con- 
seiller, l'évêque  de  Gurck,  veullans  audit  Gérart  pour 
ces  causes  et  mesment  à  la  très  instante  prière  et 
requeste  dudit  de  Gurck ,  pourveoir  de  quelque  estât 
à  lui  convenable,  à  l'en  tour  de  nostre  très  chier  et 
très  amé  filz,  l'archiduc  Charles,  lui  avons  donné  et 
accordé  Testât  de  sergant  d'armes  machier  de  nostre- 
dit  filz,  pour  en  joyr  quant  icellui  nostre  filz  sera  hors 
de  minorité;  car  nous  ne  voulons  que  durant  icelle  sa 
minorité,  soit  porté  masse  devant  lui.  Et  d'icellui 
nostre  don  expectatif  voulons  incontinent  lui  faictes 
expédier  noz  lettres  patentes ,  par  vertu  desquelles  il 
soit  dès  maintenant  pour  lors  couchié  es  papiers,  re- 
gistres et  ordonnances  de  l'ostel  de  nostredit  filz.  Tou- 
tesvoyes ,  afïin  que  ledit  Gérart  ait  quelque  entretene- 
ment  et  provision,  attendant  qu'il  poura  exercer  ledit 
office  de  machier,  lui  avons  donné  et  accordé  Testât  de 
varletz  servant  devers  noz  filles,  pour  dès  maintenant 

les  servir  et  estre  tousjours  compté  par  les  escroes,  à 
telz  et  semblables  gaiges  que  ont  les  autres  varletz  ser- 
vans,  dont  voulons  et  vous  requérons  très  acertes  que 
lefaictes  mectre  incontinent  en  joyssance  et  possession. 
A  tant,  très  chière  et  très  amée  fille,  nostre  Seigneur 
soit  garde  de  vous. 

Donné  en  nostre  ville  de  Fribourg,  le  xne  jour  de 
janvier,  Tan  mil  vc  et  dix.  Ainsi  signé,  Per  Regem, 
et  du  secrétaire  Hannart, 


286.  —  MAXIMILIEN  A  MARGUERITE. 

L'Empereur  recommande  à  sa  fille  de  veiller  à  ce  que  la  seigneurie 
d'Usier,  en  Bourgogne  ,  ne  soit  pas  achetée  par  le  comte  de 
Dunois.  —  (Original.) 

(Fribourg,  le  21  janvier.) 

Très  chière  et  très  amée  fille,  nous  sommes  adverty 
que  le  conte  de  Dunois  et  de  Nieubourge ,  seigneur  de 
Hanrez,  est  en  train  et  terme  d'acheter  le  chastel  et 
seigneurie  de  Usier ,  en  nostre  conté  de  Bourgogne  , 
que  entendons  estre  très  bonne  et  forte  place  et  dont, 
en  temps  de  guerre,  ou  si  ceulx  qui  le  tiennent  vou- 
loient  maligner  pourroient  porter  obsécrables  maulx  et 
dommaiges  a  nostredit  pays.  Ce  considéré  et  que  ledit 
de  Dunoiz  ne  se  tient  du  tout  en  nostre  obéyssance  et 
que  peult  estre  il  a  quelque  ymaginacion  de,  par  ce 
moyen,  cy-après  après  revenir  à  la  place  de  Jou,  vou- 
lons et  vous  requérons  très  acertes  que  incontinent 
ordonnez  à  nostre  mareschal  de  nostredit  pays  de 
Bourgogne,  vostre  lieutenant  des  fiefs  en  icelluy,  ne 
passer  ladite  vendicion  et  aliénacion  dudit  chastel  de 
Usier  au  prouffit  dudit  de  Dunois.  Mais  est  nostre  advis 

et  conseil  que  vous  meismes  plustost  faictes  ledit  achat 
ou  le  faire  faire  par  quelque  aultre  nostre  subgect, 
avant  le  laissier  aller  en  tel  main.  Car  nous  entendons 
que  pour  trois  ou  quatre  mille  frans ,  il  se  pourroit 
faire.  Sur  ce  vostre  response.  Et  à  tant,  très  chière  et 
très  amée  fille,  nostre  Seigneur  soit  garde  de  vous. 

Donnée  en  nostre  ville  de  Fribourg  en  Brisco ,  le 
xxie  jour  de  janvier  xvc  x.  Per  Rege?n9  Maxi. 


287.  — MARGUERITE  A  MAXIMILIEN. 

Elle  recommande    à  l'Empereur  Jehan  de  Hornes ,  médecin   de 
l'archiduc.  —  (Minute.) 

(Malines,  le  24  janvier.) 

Mon  très  redoubté  seigneur  et  père ,  très  humble- 
ment a  vostre  bonne  grâce  me  recommande. 

Monseigneur,  maistre  Jehan  de  Hornes,  médecin  or- 
dinaire de  monsieur  mon  nepveur,  homme  ecclésias- 
tique, s'en  va  présentemant  avec  ces  seigneurs  par 
devers  vous ,  soubz  espoir  de  povoir  obtenir  quelque 
bonne  provision  de  bénéfice,  dont  de  mieulx  il  se 
puist  entretenir  au  service  de  mondit  seigneur  et  nep- 
veur, et  pour  ce,  monsieur,  que  lui  et  les  siens  ont 
bien  et  longuement  servy,  ainsi  qu'il  vous  dira.  Je 
vous  supplie  qu'il  vous  plaise  l'avoir  en  bonne  et  espé- 
ciale  recommandation  et  vous  me  ferez  honneur  et 
plésir. 

Mon  très  redoubté  seigneur  et  père,  je  prie  à  tant 
nostre  Seigneur  vous  donner  bonne  vye  et  longue. 

Escript  à  Malines,  ce  xxiiii0  de  janvier,  anno  xvc 
et  dix. 

288.  —  MARGUERITE  A  MAXIMILIEN. 

Elle  sollicite  la  faveur  de  son  père  pour  Philippote  de  la  Perrière 
qui  va  épouser  un  gentilhomme  du  quartier  d'Alost.  —  (Orig.) 

(Malines,  le  27  janvier.) 

Mon  très  redoublé  seigneur  et  père,  si  très  humble- 
ment que  faire  puis  à  vostre  bonne  grâce  me  recom- 
mande. 

Monseigneur,  Philippote  de  la  Perrière ,  à  présent 
femme  de  chambre  de  mes  niepces  ,  puis  nagaires  est 
entrée  en  fiançaige  et  promesse  de  mariage  avecq  ung 
gentilhomme  du  quartier  d'Alost;  elle  a  longtemps 
servy  en  ceste  maison  ;  si  ont  fait  par  cy  devant  feurent 
son  père  et  aultres  ses  parens.  Et  d'aultre  part  j'en  tens 
que  ledit  gentilhomme,  son  futur  mary,  ait  tousjours 
observé  sa  léaulté  vers  vous  et  feu  monsieur  le  roy,  mon 
frère,  cui  Dieu  pardoint,  et  tant  l'ung  comme  l'autre 
m'ont  requis  accorder  audit  gentilhomme  l'ung  dez 
quattre  estatz  en  l'ostel  de  monsieur  mon  nepveu  ou 
de  mesdames  mes  niepces.  Et,  combien,  Monseigneur, 
que  la  requeste  soit  bien  raisonnable  et  que  l'en  ait 
bien  acoustumé  avantagier  les  serviteurs  et  servantes 
de  céans ,  quant  venoit  à  leur  mariage ,  si  ne  leur  ay 
volu  accorder  sans  sur  ce  sçavoir  vostre  bon  plaisir , 
lequel  je  vous  supplie  déclarer  à  mon  cousin,  le  sei- 
gneur de  Chièvres,  et  avoir  ladite  Philippote  et  son 
futur  mary  pour  singulièrement  recommandez.  A  tant, 
mon  très  redoubté  seigneur  et  père ,  nostre  Seigneur 
vous  donne  prospérité  avec  les  entiers  accomplisse- 
ments de  vos  très  haultz  et  très  nobles  désirs. 

Escript  à  Malines,  ce  xxvn6  de  janvier.  Vostre  très 
humble  et  très  obéisante  fille  Marguerite. 

289.  —  MARGUERITE  A  MAXIMILIEN. 

Elle  recommande  à  l'Empereur  Ector  de  Bruyelle ,  seigneur  de  la 
Hovardrie ,  pour  une  place  de  chambellan .  —  (  Original.  ) 

(Malines,  le  28  janvier.) 

Mon  très  redoubté  seigneur  et  père,  le  plus  hum- 
blement que  je  puis  à  vostre  bonne  grâce  me  recom- 
mande. 

Monseigneur,  vous  savez  que,  tost  après  le  trespas  du 
feu  seigneur  du  Fresnoy ,  je  vous  escripvis  en  faveur 
de  messire  Ector  de  Bruyelle ,  chevalier ,  seigneur  de 
la  Hovardrye ,  ung  de  voz  anchiens  serviteurs ,  affin  de 
le  pourveoir  d' estât  de  chambellan,  pour  servir  devers 
monsieur  mon  neveu ,  comme  il  a  fait  autrefoiz  devers 
vous  :  ce  que  à  vostre  derrain  partement  des  pays  de 
par  deçà  lui  promistes  faire  ;  soubz  umbre  de  laquelle 
promesse ,  il  est  demouré  devers  mondit  seigneur  et 
neveu ,    où  il   est  encoires    présentement  actendant 
vostre  provision  ,  dont  il  n'a  encoires  eu  quelque  nou- 
velles, comme  il  dit,  requérant  vous  vouloir  de  rechief 
escripre  en  sa  faveur.  Pourquoy,  Monseigneur,  et  que 
ledit  seigneur  de  Bruyelles  est  bon  anchien  chevalier 
qui   a  bien  servy  et  despendu  largement  du   sien, 
comme  j'entens,  je   vous   supplie   très   humblement 
l'avoir  pour  recommandé  et  le  pourveoir  selon  ses 
qualité  et  services ,  qui  vous  sont  mieulx  congneuz  que 
à  moy,  comme  verrez  à  son  estât  appartenir,  me  man- 
dant et  commandant  tousiours  voz  bons  plaisirs  ,  pour 
les  acomplir   à  mon  povoir,   comme    tenue   y  suis. 
Ce  scet  le  benoit  fîlz  de  Dieu,  auquel  je  prie  vous 

donner  bonne  vie  et  longue ,  avec  l'entier  accomplis- 
sement de  voz  désirs. 

Escript  à  Malines,  le  xxvme  jour  de  janvier,  anno 
xvc  dix.  Vostre  très  humble  et  très  obéisante  fille 
Marguerite. 


290.  —  MARGUERITE  A  MAXIMILIEN. 

Elle  recommande  à  son  père  Adrien  de  Wyntre  et  son  fils  ,  qui 
ont  donné  de  belles  étrennes  à  l'arehiduc  Charles.  —  [Original.) 

(Malines,  le  28  janvier.) 

Mon  très  rdoubté  seigneur  et  père ,  si  humblement 
que  faire  puis  à  vostre  bonne  grâce  me  recommande. 
Monseigneur,  Adrian  de  Wyntre ,  à  présent  huissier 
de  chambre  de  monsieur  mon  nepveu,  le  jour  de  l'an 
dernier  passé  fist  un  g  présent  à  mondit  nepveu  pour 
son  nouvel  an  ,  assavoir  d'un  sien  petit-filz  nommé 
Franskin  de  Wyntre,  pour  le  servir  de  paige ,  et  avec 
ce  ung  bien  beau  chien  et  ung  bel  espieu  de  chasse 
pour  le  sanglier,  duquel  présent  mon  nepveu  fut  bien 
joyeulx  et  l'accepta  bien  agréablement.  Il  a  longue- 
ment servi  en  ceste  maison,  si  on  fait  par  ci-devant 
ses  feuz  père  et  grand  père  et  autres  ses  parens  du  quar- 
tier de  Hulst.  Ledit  Adrian  m'a  requis  que  sondit  petit 
filz  puist  estre  receu  pour  paige  vers  mon  nepveu  ou 
de  mes  dames  mes  niepees,  et  combien ,  Monseigneur, 
que  la  requeste  soit  raisonnable  et  que  l'en  ait  bien 
accoustumé  avantagier  les  bons  serviteurs  de  céans , 
se  ne  lui  ay  vollu  accorder  sans  sur  ce  savoir  vostre 
bon  plaisir,  lequel  je  vous  supplie  me  déclarier  et  avoir 
ledit  Adrian  et  son  filz  pour  singulièrement  recom- 

mandez.  A  tant,  mon  très  redoubté  seigneur  et  père, 
nostre  Seigneur  vous  donne  prospérité,  avec  les  entiers 
accomplissemens  de  voz  très  haulz  et  très  nobles  désirs. 
Escript  à  Malines,  ce  xxvine  jour  de  janvier  xvc  et 
dix.  Vostre  très  humble  et  très  obéisante  fille  Mar- 
guerite. 


291.—  MARGUERITE  A  MAXIMILIEN. 

Elle  dénonce  à  l'Empereur  une  atteinte  portée  aux  privilèges   de 
son  hôtel  parle  magistrat  de  la  ville  de  Bruxelles.  —  {Minute.) 

(  Malines ,  janvier.  ) 

Mon  très  redoubté  seigneur  et  père ,  très  humble- 
ment à  vostre  bonne  grâce  me  recommande. 

Monseigneur,  je  vous  tiens  bien  adverty,  comme  de 
toute  ancienneté,  il  est  loisible  aux  concierges  de  vos- 
tre hostel  de  Bruxelles  vendre  en  icellui  vins  en  gros 
et  en  détail  à  gens  franez  sans  aucune  maltote,  ainsi 
que  jusques  à  icy  ils  ont  joy  et  usé.  Et  combien  que,  par 
voz  lettres  patentes  dépeschées  au  proufïît  du  con- 
cierge estant  à  présent ,  ayez  déclaré  icellui  concierge 
devoir  joy  dudit  prévillége,  ce  non  obstant  ceulx  de  la 
ville  de  Bruxelles  se  parforcent  journellement  dimi- 
nuer et  estaindre  icellui  prévillége,  donnant,  à  ceste 
cause,  audit  concierge  plusieurs  empeschemens ,  et 
pour  ce,  Monseigneur,  que  cecy  touche  non  seullement 
audit  concierge ,  ains  grandement  à  l'autorité  de  vous 
et  monsieur  mon  nepveur ,  vous  supplie  que  si  lesdits 
de  Bruxelles,  par  moyens  indiretz,  poursuivent  par 
devers  vous  aucune  provision  sur  ce ,  y  vueilliez  avoir 
lion  regard ,  et  non  permectre  si  légièrement  ung  tel 

privillége  estre  aboly  ;  car  ce  seroit  chose  de  maulvaise 
conséquence. 

Mon  très  redoubté  seigneur  et  père;  je  prie  à  tant 
nostre  Seigneur  vous  donner  bonne  vie  et  longue. 

Escript  à  Malines ,  ce  de  janvier,  l'an  xvc  dix. 


292.  —  MARGUERITE  A  MAXIMILIEN. 

Les  seigneurs  de  Nassau ,  de  Chièvres  ,  de  Berghes  et  le  trésorier 
général ,  vont  se  rendre  auprès  de  l'Empereur,  suivant  son 
désir  ;  mais  l'état  des  finances  ne  permet  pas  de  lui  porter  beau- 
coup d'argent.  Marguerite  pense  que  le  moment  n'est  pas  venu 
de  demander  pour  son  père  une  pension  viagère  de  cinquante 
mille  florins  d'or.  Affaire  de  Gueldre.  Maladie  de  l'impératrice. 
Publication  du  traité  avec  la  France.  Traitement  du  président 
de  Bourgogne.  Postes  de  France  ,  etc.  —  {Minute.) 

(  Vers  le  mois  de  janvier.  ) 

Mon  très  redoubté  seigneur  et  père,  tant  et  si  très 
humblement  que  faire  puis  ,  à  vostre  bonne  grâce  me 
recommande. 

Monseigneur,  j'ay,  par  la  dernière  poste  qu'avez 
dépesché  de  par  delà,  receu  plusieurs  voz  lettres  en- 
semble, contenans  plusieurs  diverses  matières,  esquelles 
n'ay  bonnement  peu  respondre  jusques  à  présent ,  à 
cause  que  les  personnaiges  ausquelz  me  ordonnez  par- 
ler n'estoient  devers  moy;  lesquelz  m'a  convenu,  en 
obtempérant  au  contenu  de  vosdites  lettres ,  mander  et 
leur  communicquer  vosdites  lettres. 

Et  pour  respondre  particulièrement  à  icelles  ,  Mon- 
seigneur, j'ay  parlé  avec  les  seigueurs  de  Nassau  et  de 
Chierves,  mes  cousins,  de  Berghes  et  de  Thamise,  tré- 
sorier général,  qui  trestous,  pour  l'onneur  de  vous  et 

pour  le  bien  et  avancement  des  affaires  de  monseigneur 
mon  nepveur,  ont  esté  contens,  jaçoit  qu'ilz  eussent 
ung  chescun  en  droit  soy  plusieurs  excuses  légiptimes, 
entreprendre  et  accepter  le  voiage  qu'il  vous  plaist 
leur  ordonner  par  devers  vous  \  Et  pour  icelluy  faire 
et  acomplir,  se  prépareront  affin  de  partir  endeans  x  ou 
xn  jours  ou  plus  tard.  Par  quoy,  Monseigneur,  ferez 
bien  leur  signiffier  le  chemin  qu'ilz  devront  tenir  à  ce 
qu'ilz  soient  tant  plus  tost  devers  vous,  et  pour  ce  aient 
bonne  et  briefve  dépesche  ;  car,  Monseigneur,  ilz  sont 
personnaiges  dont  Ton  a  continuellement  affaire  de  par 
deçà ,  comme  sçavez ,  et  qui  sont  bien  séantz  et  néces- 
saires à  l'en  tour  de  monseigneur  mon  nepveur. 

Et  quant  à  la  somme  d'argent  que  désirez  ilz  vous 
portent,  Monseigneur,  je  ne  cuyde  point  que  les  affai- 
res de  par  deçà,  dont  journellement  vous  ay  averty, 
vous  soient  sy  incogneuz  que  ne  saichiez  bien  que  c'est 
chose  impossible  vous  furnir  comptant  ladite  somme 
du  revenu  de  par  deçà.  Toutes  voyes ,  Monseigneur, 
je  vous  promectz  qu'ilz  font  leur  extrême  devoir  de 
vous  porter  ce  que  sera  possible  ;  et  de  ma  part  m'y 
emploie  de  tout  mon  povoir. 

Au  regard ,  Monseigneur,  des  l  mil  florins  d'or  que 
désirez  avoir  tous  les  ans  des  pays  de  par  deçà,  vostre 
vie  durant,  selon  que  m'avez  plusieurs  fois  escript, 
Monseigneur,  je  n'ay  encoires  trouvé,  par  conseil  de 
nul  de  voz  serviteurs,  qu'il  ait  esté  temps  de  parler  de 
ladite  matière ,  tant  pour  non  destourner  l'accord  des 
aydes  que  pour  non  avoir  fait  encoires  conclusion  en 
la  matière  de  Gheldres;  au  moyen  de  quoy  et  saichant 

•  Voyez  ci-dessus  une  lettre  du  5o  août  i5io. 

assez  qu'il  en  viendroit  petit  fruict,  je  l'ay  jusques  à 
icy  différé,  et  encoires  ne  voy  nul  moyen  d'y  besong- 
nier  pour  les  causes  que  entendrez  desdits  seigneurs 
dessus  nommez ,  lesquelz  vous  informeront  bien  à  plein 
de  Testât  et  disposicion  de  tous  les  affaires  de  par 
deçà. 

Quant  au  fait  de  Gheldres,  Monseigneur,  je  me 
treuve  fort  estonnée  et  perplexe  de  surceoir  ladite  ma- 
tière, en  cas  qu'ilz  se  condescendent  a  choses  raisonables 
et  par  vous  mises  en  avant.  Dont ,  Monseigneur,  et  de 
Testât  dudit  affaire  je  vous  avertirey  par  la  poste  sui- 
vant bien  à  plein. 

Monseigneur,  j'ay  aussi  par  vosdites  lettres  entendu 
bien  à  plain  la  graefve  maladie  de  la  royne  ma  belle- 
mère1,  dont  je  suis  fort  desplaisante  pour  Tamour  de 
vous  et  d'elle.  Et  ensuyvant  le  contenu  de  vosdites 
lettres  ay  fait  consulter  son  affaire  que  ressemble  aux 
médecins  fort  estrange  et  dangereux  ;  et  disent  que , 
sans  avoir  plus  ample  informacion  dudit  affaire,  ilz 
n'y  seroient  seurement  délibérer.  Par  quoy  seroit  de 
besoing  que  par  ung  médecin  entendant  ledit  affaire 
fust  reddigé  par  escript  Testât  de  sa  maladie,  dont  je 
prie  Dieu  par  sa  grâce  que ,  si  c'est  pour  le  mieulx  de 
son  âme ,  elle  puisse  eschapper  et  néantmeng ,  Mon- 
seigneur, s'il  plaisoit  à  Dieu  en  disposer  d'aultre  sorte, 
il  s'en  conviendroit  conformer  à  sa  voulenté. 

Touchant  le  nouvel  traictié  de  France ,  que  désirez 
estre  publié,  Monseigneur,  il  a  esté  publié  et  ne  reste  que 

1  La  lettre  par  laquelle  Maximilien  informe  sa  fille  de  la  maladie  de 
l'impératrice,  est  du  3i  décembre  i5io.  (Voyez  ci-dessus,  p.  367.) 
D'après  cela  il  est  permis  de  donner  à  celle-ci  la  date  de  janvier, 
même  année. 

d'en  faire  faire  la  coppie  que  demandez;  ce  que  j'ay 
ordonné  estre  fait  à  l'audiencier  qui  Fa  mys  ou  trésor 
des  chartres  et  se  envoyeraàmaistre  Jacque  deBanissys, 
vostre  secrétaire,  ainsi  que  l'avez  mandé. 

De  l'entretenement  du  président  de  Bourgoingne, 
dont  aussi  m'avez  escript ,  Monseigneur,  il  est  en  vous 
de  luy  faire  tel  traictement  qu'il  vous  plaira  ;  car  je 
ne  voys  par  deçà  qu'on  luy  sceust  furnir  ung  denier  ; 
et  s'il  n'est  aydié  de  vous  il  luy  en  prendra,  comme  à 
Claude  de  Cilly,  dont  il  est  très  grant  honte  et  maul- 
vais  exemple  à  toutes  gens  de  bien  désirans  servir, 
comme  vous  ay  par  plusieurs  fois  escript. 

D'entretenir  encoires  les  postes  de  France,  Mon- 
seigneur, c'est  très  grant  despence  et  quasi  inutile; 
toutefFois  vostre  bon  plésir  sera  ensuyvy,  si  avant  qu'il 
sera  possible. 

Monseigneur,  je  vous  remercie  très  humblement  ce 
qu'il  vous  a  pieu  m'escripre  touchant  mon  fait  de 
Bourgoigne,  dont  je  vous  supplie  en  temps  et  lieu  avoir 
bonne  souvenance ,  et  moy  y  garder  mon  honneur 
qu'est  le  vostre. 


293.  —  MARGUERITE  A  MAXIMILIEN. 

Lettre  de  créance  pour  les  seigneurs  de  Nassau ,  de  Chièvres ,  de 
Berghes ,  etc.  —  (Minute.) 

(  Matines,  janvier.) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  en  suivant  vostre  bon  plésir,  j'envoie 
les  seigneurs  de  Nassou  et  de  Chierves,  mes  cousins,  de 

Berghes ,  les  trésorier  et  receveurs  généraulx  et  mon 
secrétaire,  Marnix,  par  devers  vous,  ausquels  j'ay 
donné  charge  vous  dire  et  exposer  pluseurs  choses  de 
ma  part ,  concernans  grandement  le  bien  et  honneur 
de  vous  et  de  monsieur  mon  nepveur  et  ses  affaires  de 
par  deçà.  Sy  vous  supplie,  Monseigneur,  les  vouloir  oyr 
et  croyre  comme  moy-mesmes  et  bien  penser  au  con- 
tenu de  leur  charge  pour  y  pourveoir  et  ordonner 
ainsi  qu'il  est  expédient.  Car  de  leurdite  charge  dep- 
pend  toute  la  ressource  de  ceste  maison. 

Mon  très  redoubté  seigneur  et  père,  je  prie  à  tant 
nostre  Seigneur  vous  donner  bonne  vie  et  longue. 

Escript  à  Malines,  ce de  janvier,  anno  xvc  dix. 


294.  —  MARGUERITE  A  MAXÏMILIEN. 

Recommandations  pour  l'ambassadeur  d'Angleterre.  — {Minute.) 

(Malines,  ie  7  février.) 

Mon  très  redoubté  seigneur,  etc. 

Monseigneur,  l'ambassadeur  du  roy  d'Angleterre  s'en 
va  présentement  par  devers  vous  pour  les  causes  qu'il 
vous  dira ,  lequel  a  passé  par  moy  et  l'ay  trouvé  fort 
enclin  à  faire  tout  plésir  et  service,  tant  à  vous,  à 
monsieur  mon  nepveur  que  à  moy ,  pourquoy ,  Mon- 
seigneur, vous  supplie  que,  quant  il  se  trouvera  devers 
vous,  luyfaictes,  en  faveur  de  son  maistre  et  de  moy, 
Je  meilleur  et  plus  gracieulx  recueil  que  pourrez,  et 
vous  me  ferez  honneur  et  plésir. 

Mon  très  redoubté,  etc. 


25 

295.  —  MARGUERITE  A  MAXIMILIEN. 

Elle  prie  son  père  de  lire  et  de  prendre  en  bonne  part  les  conseils 
qu'elle  lui  adresse  pour  la  direction  de  ses  affaires.  —  (Autogr.) 

(Malines,  le  14  mars.) 

Monseigneur,  je  me  recommande  très  humblement 
à  *■  vostre  bonne  grâce.  Monseigneur,  ayant  pansé  aux 
affères  que  avés  de  présant  qui  ne  son  pas  petiz  et  que 
je  connois  que  sur  iceulx  fault  prandre  unne  bonne 
conclusion,  laquelle,  je  prie  Dieu,  estre  selon  vostre 
dessir  pour  vostre  bien  et  repoz  sy  après  et  de  vostre 
mayson,  qu'est  la  chose  que  plus  dessire  voir,  me  suis 
ingérée  de  vous  anvoier  aucun  escript  sur  lequel  je 
croy,  Monseigneur,  sy  vous  plet  prandre  la  paine  de  le 
lire  ou  fère  lire  an  vostre  présance  par  Marnix  et  non 
à  autre,  et  après,  Monseigneur,  l'avoir  veu,  vous  plese 
le  rendre.  Je  croy,  Monseigneur,  que  y  trouvères  des 
vérités  tropt  plus  que  ne  voldroie  et  plusieurs  autres 
chosses ,  de  quoy  déjà  peult  estre  en  avés  bien  connois- 
sance.  Mes,  Monseigneur,  comme  celle  qui  nuit  et  jour 
ne  pance  que  de  vous  faire  service,  ne  me  saroie  tenir 
de  vous  avertir  de  tout  se  que  puis  panser  vous  peult 
servir ,  vous  supplie ,  Monseigneur ,  de  prandre  de 
bonne  part  et  me  pardonner,  sy  je  me  suis  hanardie  de 
vous  envoie  mondit  escript;  je  prie  Dieu,  Monseigneur, 
vous  donner  bonne  vie  et  longue. 

De  Mallines ,  le  xinie  jour  de  mars.  Vostre  très 
humble  et  très  obéisante  fille  Marguerite. 

'  A  cette  lettre  se  trouvait  annexé  un  billet  par  lequel  la  princesse 
mande  au  secrétaire  Marnix  d'examiner  et  de  remettre,  s'il  y  a  lieu, 
le  mémoire  à  l'Empereur,  avec  diverses  précautions  qu'elle  lui  in- 
dique. 

296.  —  MARGUERITE  A  MAXIMILIEN. 

Elle  renvoie  vers  son  père  la  demande  d'André  de  Bnrgo  qui  dé- 
sire être  payé  de  ce  qui  lui  est  dû.  —  {Original.  ) 

(Malines,  mars.) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  messire  Andréa  de  Burgo  a  envoyé  par 
delà  l'un  de  ses  serviteurs,  afin  d'avoir  payement  de  ce 
que  luy  peult  estre  deu  de  sa  pension  ;  et  pour  ce , 
Monseigneur,  que  ceulx  des  finances  sont  présentement 
par  devers  vous  et  que  ne  seroie  à  présent  trouver  nul 
moyen  par  deçà  pour  avoir  argent,  l'ay  renvoyé  par 
devers  vous,  priant,  Monseigneur,  le  faire  appoinctier 
tant  de  ce  que  luy  peult  estre  deu  de  sadite  pension  que 
pour  son  entretenement  cy  après ,  et  vous  me  ferez  hon- 
neur et  plésir. 

Mon  très  redoubté  seigneur  et  père,  à  tant  prie  nostre 
Seigneur  vous  donner  vos  désirs. 

Escript  à  Malines,  le jour  de  mars  xvc  dix. 

Vostre  très  humble  et  très  obéisante  fille  Marguerite. 


297.  —  MARGUERITE  A  MAXIMILIEN. 

Elle  compte  peu  sur  un  bon  accommodement  dans  l'affaire  de 
Gueldre.  Siège  d'Iselstein.  Si  les  habitants  d'Utrecht  ne  le  lè- 
vent par  négociation  ,  il  faudra  les  y  contraindre.  Rupture  de 
la  paix  qui  se  négociait  en  Italie.  < —  (Minute.) 

(  Vers  la  fin  de  mars.  ) 

Mon  très  redoubté  seigneur  et  père,  etc. 
Monseigneur ,  je  vous  envoyé  avec  cestes  unes  les- 

très  '  quemessire  Andréa  deBurgo  m'a  nagaires  escrip- 
tes  touchant  l'affaire  de  Gheldres,  dont  il  s'excuse  ne 
vous  avoir  peu  avertir,  me  requérant  vous  envoyer 
lesdites  lettres  avec  le  double  d'une  lestre  que  le  roy  de 
France  a  escripte  à  messire  Charles  de  Gheldres;  sur 
quoy  j'ay  bien  peu  de  bon  espoir.  Si  vous  prie,  Mon- 
seigneur, bien  veoir  et  entendre  le  tout  pour  m'avertir 
de  vostre  advis  sur  le  tout. 

Au  demeurant,  Monseigneur,  je  vousay  adverty  du 
siège  d'Ilsestayn,  lequel  se  renforce  journellement  ;  et 
doubtant  que  la  ville  ne  fust  surprinse ,  ay  advisë ,  par 
l'advis  de  vostre  privé  conseil ,  d'envoyer  le  conte  de 
Nassau  et  l'admirai,  ensemble  le  sieur  de  Thamise, 
vostre  trésorier,  celle  part  pour  entendre  de  ceulx 
d'Utrecht  qu'il  ont  délibéré  faire  et  y  trouver  quelque 
voye  amyable  ,  s'il  est  possible ,  moyennant  laquelle  iiz 
lièvent  ledit  siège;  et  si  ainsi  ne  le  vueillent  faire >  l'on 
fera  son  devoir  de  le  lever  par  force  ;  car  de  laisser  ainsi 
surprendre  et  bactre  les  villes  de  l'obéissance  et  subgec- 
tion  de  vous  et  de  monseigneur  mon  nepveur ,  me 
semble  que  ce  seroit  grant  honte  et  déshonneur.  Mon- 
seigneur, de  ce  que  icy  ensuyvra  serez  averty  à  dili- 
gence. Monseigneur,  j'entens  aussi  la  rupture  de  la 
paix  que  se  espéroit  es  Ytalles  ;  parquoy  me  semble  que 
vous  y  debveriez  conduyre  de  sorte  que  y  puissez  avoir 
honneur  et  prouffit. 

Mon  très  redoubté  seigneur  et  père,  etc. 

1  La  lettre  d'André  de  Burgo,  que  Marguerite  envoie  ici  à  son  père7 
est  certainement  celle  qui  est  insérée  dans  les  Lettres  de  Louis  XII f 
II,  ia5 ,  sous  la  date  de  Blois,  12  mars  i5io. 

293.  —  MAXIMILIEN  A  MARGUERITE. 

Différend  à  concilier  entre  le  fils  du  greffier  de  l'ordre  et  le  fils  de 
Guillaume  Pinjon  ,  au  sujet  de  bénéfices  auxquels  ils  préten- 
daient l'un  et  l'autre.  —  (  Copie  certifiée.  ) 

(  Oflenbourg,  le  12  avril.) 

Très  chière  et  très  amée  fille ,  nous  vous  avons  au- 
trefois escript  affin  d'apaisier  le  différent  d'entre  le 
filz  du  greffier  de  nostre  ordre,  et  le  filz  de  Guillame 
Pinjon  ' ,  pour  raison  d'une  prébende  en  l'église  Saint- 
Pierre  de  Louvain,  de  donner  et  conférer  de  nostre 
part  à  celuy  d'eulx  qui  mieulx  vous  plairoit  et  vous 
sembleroit  le  moins  estre  fondé  à  ladite  prébende, 
l'escolasterie  nagaires  et  depuis  vacante  en  ladite 
église.  Or  est  que  entendons  iceluy  différent  n'estre 
aincores  vuydié  et  estre  présentement  de  nouveau  va- 
cante une  prébende  audit  Louvain,  laquelle  s'ainsy  est 
que  elle  soit  vacante  ou  qu'il  y  ait  apparence  d'en  va- 
quier  une;  et  à  celle  fin  de  faire  cesser  les  procédures 
d'entre  lesdites  parties  et  les  appaisier  dudit  différent, 
la  donnons  et  conférons  à  iceluy  filz  dudit  Pinjon  et 
aprez  ladite  escolasterie  la  donnons  et  conférons  à 
Pierre  Morren,  cousin  de  nostre  secrétaire  maistre 
Jehan  Hannart  ;  dont  vous  advisons  et  requérons  très 
acertes  faire  à  chacun  d'eulx,  selon  noz  dons  que  dessus, 
expédier  noz  lettres  de  collation  partinentes  sans  y  faire 
faulte;  car  tel  est  nostre  plaisir. 

Donné  en  nostre  ville  de  Offenbourg ,  le  xne  jour 
d'avril  xvc  x,  avant  Pasques.  Per  Regem. 

1  Valet  de  chambre  de  l'Empereur. 

Et  dessoubz  est  escript  de  la  main  de  l'Empereur  : 

Besongniés  à  diligence,  affin  que  ceste  matière  soit 
bien  adressée. 

Donné  par  copie,  Hannarl. 


299.  —  MARGUERITE  A  MAXIMILIEN. 

Elle  espère  peu  que  le  roi  de  France  fera  restituer  la  ville  d'Har- 
dewic  surprise  par  le  duc  de  Gueldre.  Prise  de  quelques  mar- 
chands flamands  par  les  Gueldrois.  Projet  de  mariage  du  duc  de 
Gueldre  avec  la  fille  du  duc  de  Clèves.  Ligue  secrète  entre  ces 
deux  ducs ,  la  France ,  le  duc  de  Juliers  et  l'archevêque  de  Co- 
logne. Les  troupes  ,  aux  environs  de  Turnhout ,  mangent  le  bon- 
homme ,  faute  de  paiement.  —  {Minute.) 

(Gand,  le  15  avril  avant  Pasques.) 

Mon  très  redoubté  seigneur  et  père  ' . 

Monseigneur,  je  vous  ay  desjà  adverty  du  petit  es- 
poir que  j'avoye  à  la  restitution  de  Hardewic ,  combien 
que  le  roy  de  France  vous  ait  escript  vouloir  icelle  faire 
rendre  par  messire  Charles  de  Gheldres ,  et  que  à  ces 
lins,  il  envoyoit  ung  sien  secrétaire  devers  luy  pour  de 
sa  part  en  faire  les  poursuytes  comme  il  a  fait.  Toutef- 
fois,  Monseigneur,  après  avoir  ledit  secrétaire  qui  est 
icy  sur  son  retour  dudit  pays  de  Gheldres,  j'ay  trouvé 
mon  ymaginacion  en  ceste  partie  véritable;  car  il  n'y 
a  point  d'apparence  de  se  actendre  à  randre  ladite  ville 
de  Ardewichs  si  ce  n'est  par  force  -,  et  quoy  que  ledit 
seigneur  roy  de  France  vous  face  quant  à  ce  dire  ou 
escripre,  je  sçay  et  congnois  assez  qu'il  assiste  et  favo- 

1  Cette  lettre  est  imprimée  avec  quelques  variantes  dans  les  Lettres 
de  Louis  XII,  II ,  157.  Il  paraît  que  l'éditeur  s'est  servi  de  l'expédition 
originale  ou  d'une  copie  ayant  la  date  qui  manque  sur  notre  minute. 

rise  ledit  messire  Charles  et  n'est  pour  rien  délibéré  de 
l'abandonner  quoi  qu'il  luy  doi-je  couster.  Au  moyen 
de  quoy  je  ne  voy  aultre  chose  d'apparence  pour  le  pré- 
sent en  noz  affaires  fors  qu'il  sera  encoires  bien  venu, 
s'il  se  tient  à  tant. 

En  oultre,  je  vous  avertyz  comme  puis  naguères 
estans  les  marchans  de  par  deçà  au  nombre  de  plus 
de  quatre  vingtz ,  en  chemin  pour  aller  à  Francfort, 
et  estans  avecung  ghelay  '  de  monseigneur  de  Julliers, 
assez  près  de  Coulogne ,  y  sont  survenuz  cent  chevaulx 
gheldrois  qui  ont  rué  jus  lesdits  povres  marchans  et 
iceulx  prins  et  mené  en  forte  et  estroicte  prison,  tel- 
lement que  il  sont  délibérez  les  mectre  à  grandes  ran- 
chons  qui  excédront  la  somme  de  c,n  florins;  qu'est 
retourné  à  grant  esclandre  et  perte  desdits  povres 
marchans  dont  par  ceulx  d'Anvers  et  de  Malines  ilz 
nous  ont  fait  faire  leurs  doléances.  Surquoy  en  avons 
escript  par  tout  où  il  apartenoit;  maiz  l'espoir  y  est 
bien  petit;  et  si  nous  en  demourra  la  honte  et 
déshonneur. 

Au  demeurant ,  Monseigneur,  je  suis  avertye  que  le 
mariage  d'entre  ledit  messire  Charles  de  Gheldres  et 
la  fille  du  duc  de  Clèves  a  se  traicte  présentement  par 
le  moyen  des  seigneurs  de  Coulongne  et  de  Julliers  et 
que  les  choses  sont  desjà,  par  la  pratique  dudit  roy  de 
France  qui  s'en  veult  entremesler,  fort  avancées;  tel- 
lement qu'on  en  espère  bonne  yssue.  Se  dit  aussi  que 

'  Ce  mot  inintelligible ,  que  nous  craignons  de  n'avoir  pas  bien  lu  , 
se  trouve  aussi  dans  la  lettre  imprimée. 

a  Ce  mariage,  soit  qu'il  ait  été  projeté  ou  non,  n'eut  pas  lieu. 
Charles  d'Egmond,  duc  de  Gueldre,  épousa,  en  i5i8,  Isabelle,  fille 
de  Henri,  duc  de  Brunswick-Lunebourg. 

après  ilz  feront  entre  eulx  quelque  secrète  ligne  et 

alliance  dont,  Monseigneur,  je  vous  averty  et  supplie 

y  vouloir  pensé  affin  d'y  pourveoir,  ainsi  que  ou  cas 

apartiendra. 

Monseigneur ,  noz  piétons  sont  aussi  maintenant  es 
chanps  lez  Tumoud  et  mangent  le  bonhomme  à  faulte 
de  paiement  ;  dont  les  villes  d'Anvers  et  de  Bois-le- 
Duc  ont  très  grant  regret  et  ne  s'en  peulent  aucune- 
ment contenter.  Sy  vous  supplie ,  Monseigneur,  con- 
sidérer le  tout  et  me  mander  comme  me  doiz  conduire  ; 
car  par  ung  bout  ou  aultre  il  y  convient  remédier,  et 
bien  tost,  qui  n'en  vouldra  souffrir  bien  grant  esclan- 
dre, comme  assez  povez  congnoistre.  Priant  avoir  sur 
ce  briefve  responce  de  vous. 

Mon  très  redoubté,  etc.  A  Gand,  le  xv  d'avril. 


300.  —  MAXIMILIEN  A  MARGUERITE. 

L'Empereur  se  plaint  des  lettres  malgracieuses  de  sa  fille.  Elle 
doit  être  persuadée  qu'il  fait  de  son  mieux.  Il  soupçonne 
Févêque  de  Gurce  d'avoir  fait  le  bon  valet  auprès    d'elle.  — 

{Autographe.) 

Ma  bonne  fylle  ,  je  receu  vous  mal  gracioses  les  très 
touchant  la  despeche  du  l'évesque  de  Gurce  atout  bea- 
cop  de  grandes  mat  ères ,  etc. ,  certes  vous  devés  pen- 
ser, sy  vous  avez  au  coeur  la  matière  de  France,  je  au 
ceur  la  matère  de  mon  honneur  en  la  guerr  et  per- 
plexité dont  je  suys;  poer  ma  négligence  vous  n'arés 
domaige  ou  interesse;  mes  vous  deves  penser  que  yl 
est  point  posible  que  ung  grand  chateaw  soet  édifié 
sur  ung  jour.  Je  soubson  sur  sela  monsieur  de  Gurce 

susdit  qui  a  volu  faere  du  bon  faerlet  (valet)  ou  devant 
de  vous ,  mes  yl  partira  d'yssi  incontinent  devers  vous 
et  vous  portera,  tout  ce  que  ly  avez  chargé  de  aporter 
de  nous  à  vous. 

Escript  de  la  main  de  vostre  bon  père  Maximilien, 
merkedi. 


501.  —  MARGUERITE  A  MAXIMILIEN. 

Elle  expose  à  son  père  les  difficultés  qu'éprouve  le  jeune  due  de 
Milan  pour  toucher  l'argent  que  l'Empereur  lui  a  alloué.  — 

(Minute.) 

Mon  très  redoubté  seigneur  et  père. 

Monseigneur ,  le  jeusne  duc  de  Milan  m'a  fait  par 
l'ung  de  ses  gens  remonstrer,  comment  jaçoit  que 
pour  se  habiller  et  acoustrer  pour  ceste  esté ,  luy  con- 
vient et  fust  très  nécessaire  avoir  argent  et  que  sur  ce, 
luy  eussiez  ordonné  prendre  et  avoir  de  voz  propres 
deniers  pour  les  mains  des  Folkres,  la  somme  de  mil 
florins  d'or,  oultre  et  par  dessus  son  qu'il 

pert  de  par  deçà,  ce  nonobstant,  lesdit&Folkers  se  sont 
excusez  de  la  délivrance  desdits  deniers,  tellement  que 
icellui  jeusne  duc  demeure  dépourveu  dudit  argent; 
ce  qu'ilz  m'a  fait  prier  et  requérir  vous  voloir  escripre 
affîn  que  vostre  pîésir  soit  y  avoir  regard  et  le  pourveoir 
de  remède  convenable ,  vous  suppliant,  Monseigneur, 
ainsi  le  voloir  faire  et  vous  me  ferez  heur  et  plésir,  et 
s'il  eust  esté  possible  sçavoir  tirer  argent  es  finances  de 
par  deçà,  je  luy  eusse  volentier,  pour  l'amour  de  vous, 
fait  toute  l'assistence  à  moy  possible.  Maiz,  Monsei- 
gneur, elles  sont  en  tel  estât  que  je  n'y  voy  que  prendre. 

Mon  très  redoubté  seigneur  et  père,  etc. 

302.  —  MARGUERITE  A  MAXIMILIEN. 

Heureuses  dispositions  du  jeune  prince  Charles.  Nécessité  de  de- 
mander la  continuation  des  aides,  qui  ne  s'obtiendront  qu'après 
l'arrangement  de  l'affaire  de  Gueldre.  —  {Minute.) 

Mon  très  redoubté  seigneur  et  père ,  je  me  recom- 
mande très  humblement  à  vostre  bonne  grâce. 

Monseigneur,  j'ay  receu  les  lettres  qu'il  vous  a  pieu 
m'escripre  du  xnne  de  ce  mois  et  par  icelles  entendu 
de  voz  nouvelles  dont  je  vous  remercie  et  prie  en  estre 
continuellement  averty. 

Monseigneur,  il  n'y  a  nulles  nouvelles  par  deçà.  Mon- 
sieur mon  nepveur  et  mesdames  mes  nyepces  sont  en 
bonne  disposicion  et  sancté,  la  Dieu  grâce,  et  croit 
mondit  sieur  journellement  et  s'adresse  bien  fort  à 
toutes  choses  honnestes,  et  espère  y  prendre  telle  garde 
que  y  aurey  honneur. 

Monseigneur,  voyant  que  les  aydes  fauldront  à  ce  Noël 
prouchain,  j'ay  advisé ,  par  l'advis  de  vostre  privé 
conseil,  de  faire  assembler  les  Estatz  en  général  pour 
leur  demander  <;ontinuacion  desdites  aydes  sans  les- 
quelles nous  ne  sçaurions  vivre. 

Toutes  fois,  Monseigneur,  j'entens  par  le  rapport 
d'aucuns  que  avoie  de  pieça  commis  pour  induyre  les 
villes  principalles  que,  sans  pacifïier  le  différent  de 
Gheldres,  l'on  n'aura  nul  accord  desdits  Estatz.  Par 
quoy,  Monseigneur,  vous  supplie  y  bien  penser  et  me 
mander  et  commander  voz  bons  plésirs  pour  les 
acomplir  de  tout  mon  povoir,  aydant  nostre  Seigneur, 
auquel  je  prie ,  mon  très  redoubté  seigneur  et  père  , 
vous  donner  bonne  vie  et  longue. 
Escript,  etc. 

303.  —  MARGUERITE  A  MAXIM1LIEN. 

Elle  demande  pour  maître  Henri ,  organiste  de  la  chapelle ,  une 
prébende  qui  doit  bientôt  vaquer  à  Rodde-lcz-Bois-le-Duc.  ■ — 
{Minute.  ) 

Mon  très  redoubté  seigneur  et  père ,  etc. 

Monseigneur,  il  y  a  desjà  plusieurs  jours  que  vous 
escripvy  en  faveur  de  maistre  Henry,  organiste  de  la 
chappelle  de  monsieur  mon  nepveur ,  à  ce  que  vostre 
plésir  fust  l'avoir  pour  recommandé  en  aucune  pré- 
bende qui  soit  alors  aparente  de  vacquer,  ce  que  eussiez 
fait,  si  desjà  n'en  eussiez  fait  don  ailleurs.  Et  encoires 
despuis  par  maistre  Loys,  secrétaire  du  sieur  de  Ber- 
ghes,  me  mandastes  dire  que,  quant  quelque  chose 
vacqueroit,  l'auriez  pour  recommandé  avant  ung  aul- 
tre,  en  faveur  des  lettres  que  avez  reçu  de  monsieur 
mon  nepveur  et  myennes.  Or," Monseigneur,  il  m'a 
avertye  présentement  qu'il  y  a  une  prébende  à  Rodde- 
lez-Bois-le-Duc  assez  apparente  de  tost  vacquer  que  luy 
viendroit  bien  appoint.  Par  quoy,  Monseigneur,  et 
qu'il  est  bon  serviteur  de  mondit  sieur  et  nepveur  et  de 
mesdames  mes  niepces,  ausquels  il  a  aprins  à  jouer  sur 
le  manucordium  et  les  sert  si  bien  que  le  me  recom- 
mandent journellement,  vous  supplie  luy  accorder 
ladite  prébende,  cas  advenant  de  la  vacacion  d'icelle , 
et  me  ordonner  sur  ce  vostre  bon  plésir  ;  et  suracten- 
dant  vostredite  responce,  si  la  chose  venoil  à  vacquier 
luy  ferey  despescher  voz  lettres  par  provision  et  soubz 
vostre  bon  plésir. 

Mon  très  redoubté  seigneur  et  père,  je  prie,  etc. 

504.  —  MARGUERITE  A  MAXIMILIEN. 

Elle  fait  des  vœux  pour  la  réussite  des  affaires  de  son  père.  Elle 
est  d'avis  qu'il  ne  faut  pas  envoyer  d'ambassadeur  en  Angleterre. 
L'argent  manque  pour  le  voyage  du  président  de  Bourgogne. 
Légitimation  de  mademoiselle  de  Savoie  et  son  mariage  projeté 
avec  le  seigneur  d'Epinoi.  Prébendes  vacantes  à  Soigny  et  à  Bé~ 
thune.  — {Minute.) 

Mon  très  redoubté  seigneur  et  père ,  très  humble- 
ment à  vostre  bonne  grâce  me  recommande. 

Monseigneur,  j'ay  receu  voz  lettres  et  par  icelles  en- 
tendu de  voz  bonnes  nouvelles  desquelles  j'ay  esté  bien 
joieuse  et  serey  tousjours  étendre  d'icelles,  priant  Dieu 
qui  vous  doint  grâce  de  tellement  exploitier  voz  bonnes 
emprinses  que  en  puissiez  venir  à  chief ,  et  me  semble 
que  debvez  sur  toutes  choses  diligenter  vosdites  em- 
prinses ,  afïin  qne  en  temps  et  lieu  puissiez  faire  voz 
affaires. 

Monseigneur,  quant  à  ce  que  m'escripvez  despescher 
l'ambassadeur  pour  aller  en  Angleterre  avec  voz  in- 
structions que  avez  pieça  envoyez,  il  me  semble*, 
Monseigneur,  si  vous  estez  bien  remis  du  contenu  en 
icelles  n'estre  nul  besoing  d'envoyer  à  présent  icelle 
ambassade;  car,  tout  le  contenu  desdites  instructions 
est  estainct,  tant  par  l'alliance  que  le  roy  d'Angleterre 
a  nouvellement  fait  en  France,  que  par  l'absolucion 
que  le  pape  a  accordé  aux  Vénéciens ,  pour  quoy  ne 
seroit  que  despence  perdue,  si  ce  n'estoit  que  voulsis- 
sez  renouveller  lesdites  instructions. 

Quant  à  l'allée  du  président  de  Bourgogne  en  Espai- 
gne,  Monseigneur,  si  le  sieur  de  Melun  eust  volu  entre- 

prendre  le  voyage,  il  n'eust  tenu  oudit  président,  maiz 
aiant  nouvelles  de  plusieurs  excès  que  se  faisoient  en 
Bourgogne  pour  y  donner  ordre  ly  ay  donné  congié  y 
aller  ;  toutesfois  je  croy  que,  quant  vous  le  voudrez,  il 
laissera  toutes  choses  pour  obéir  à  voz  commandemens 
et  déjà  ly  ay  escript  se  faire  prest,  maiz  je  ne  sçay  quant 
l'on  trouvera  argent  pour  le  despécher;  car  il  n'y  a 
point  moyen  de  trouver  ung  solz  en  noz  finances. 

Aussi  il  semble  n'avons  que  le  sieur  de  Ve 
seroit  bien  propice  pour  ledit  voyage,  ainssi  vous  y 
pourrez  penser  et  en  faire  vostre  bon  plésir. 

Et  touchant  le  fait  de  Gheldres  dedans  aucuns  jours 
ensuivant  vous  en  ferey  savoir  des  nouvelles  et  de  la 
dispencation  de  la  matière. 

Au  surplus,  Monseigneur,  je  vous  supplie  vouloir 
faire  depescher  la  légitimation  de  ma  seur,  la  bastarde 
de  Savoie,  de  laquelle  j'escrips  à  maistre  Jaques  de 
Bannissiis  vous  soliciter  ;  car  je  ti  aicteroie  voulentier 
le  mariage  d'elle  et  du  sieur  d'Espignoy,  et  si  vostre 
plaisir  estoit  en  escripre  une  bonne  lettre  de  renon- 
ciation à  la  dame  d'Espignoy,  sa  mère,  qu'est  de  ceuîx 
de  Luxembourg,  l'affaire  eu  pourroit  estre  de  niieulx, 
estre  redressié. 

Monseigneur,  il  a  vacqué  une  prébende  à  Soigny  et 
une  des  petites  à  Béthune  par  le  trespas  de  sire  Pierre  Le 
Fevre,  dont  assavoir  de  celle  de  Soigny,  j'ay  en  vertu 
de  voz  lettres  pourveu  le  frère  de  mon  secrétaire  Mar- 
nix,  lequel  j'entretiens  aux  estudez,  et  celle  de  Bc- 
thune  ay  donné  soubz  vostre  bon  plésir  à  ung  chantre 
de  monsieur  l'Empereur.,  vostre  père,  qu'est  du  lieu 
et  qui  en  avoit  la  promesse  du  feu  roy,  mon  frère. 
Sy  vous  supplie ,  Monseigneur,  en  estre  content,  vous 

recevant  très  humblement  l'accord  que  avez  fait  a 
mondit  secrétaire ,  lequel  est  continuellement  prest  à 
vous  bien  et  loiallement  servir. 

Mon  très  redoubté  seigneur  et  père ,  etc. 


305.  —  MARGUERITE  A  MAXIMILIEN. 

Elle  réclame  l'état  additionnel  de  la  maison  de  l'archiduc ,  et  re- 
commande Hector  de  Bruyelle  pour  succéder  au  seigneur  du 
Fresnoy  en  qualité  de  chevalier  d'honneur  et  chambellan  des 
princesses.  —  {Minute.) 

Mon  très  redoubté  seigneur  et  père ,  je  me  recom- 
mande très  humblement  à  vostre  bonne  grâce. 

Monseigneur,  je  vous  ay  déjà  escript  comme  il  estoit 
fort  nécessaire  que  renvoyssiez  l'addition  de  Testât  de 
monsieur  mon  nepveur  que  a  ceste  nagaires  faicte  par 
l'advis  de  vostre  privé  conseil  et  de  ceulx  de  voz  finan- 
ces de  par  deçà,  affin  de  le  faire  publier  pour  le  con- 
tentement des  gentilz  hommes  y  dénommez,  lesquelz 
ont  bien  servy  le  feu  roy  monseigneur  et  frère ,  cuy 
Dieu  absoille.  Sy  vous  supplie ,  Monseigneur,  ainsi  le 
vouloir  faire. 

Monseigneur,  je  vous  ay  aussi  escript  comment  il 
avoit  pieu  à  Dieu,  prendre  à  soy  le  seigneur  du  Fresnoy 
qu'estoit  chevalier  d'onneur  de  mesdames  mes  niepces, 
et  chambellain  toujours  compté  à  xxxvi  s.  par  jour  ; 
lequel  estât  de  chambellan  messire  Hector  de  Bruyelle 
obtiendroit  volentier  et  ma  requis  très  instamment 
vous  en  escripre ,  ce  que  je  faiz  voulentier  en  faveur 
des  services  qu'il  vous  a  faiz  dès  longtemps  que  il  dit, 
et  encoires  dès  près  vostre  partement  a  icy  continuel- 

1  émeut  résidence  :  par  quoy,  Monseigneur,  vous  sup- 
plie l'avoir  en  ce  pour  recommandé  et  vous  en  faiz 
haste  et  plésir. 

Mon  très  redoubté  seigneur  et  père,  je  prie ,  etc. 


506.  —  MARGUERITE  A  MAXIMILIEN. 

Elle  conseille  à  son  père  d'en  venir  à  un  bon  accommodement 
avec  le  duc  de  Gueldre.  Elle  donne,  avec  discrétion,  son  avis 
sur  une  négociation  secrète  et  importante,  —  (Minute  \.  ) 

Monseigneur,  j'ay  receu  les  bonnes  et  cordiales  let- 
tres qu'il  vous  a  pieu  m'escripre  par  la  derraine  poste 
de  vostre  main,  ensemble  la  belle  baghe  y  enclouse, 
dont  je  vous  remercie  très  humblement,  et  suis  déli- 
bérée la  garder  pour  l'amour  de  vous  jusques  à  la  mort. 

Monseigneur,  j'ay  aussi  receu  le  povoir  du  fait  de 
Gheldres,  lequel  je  ne  suis  point  délibérée  d'amploier 
hors  de  vostre  intencion.  Combien,  Monseigneur,  que 
avois  mys  en  avant  ce  que  désirez  aux  députez  de  M.  de 
Gheldres  qui  estoient  icy,  ilz  l'ont  trouvé  le  change- 
ment bien  estrange,  disant  qu'ilz  congnoissoient  bien 
par  les  termes  qu'on  leur  tenoit  et  par  les  changemens 
qu'on  n'avoit  nul  vouloir  de  besoigner  avec  eulx,  allé- 
gant  ouvertement  que  en  tout  à  ce  traictié,  il  n'y 
avoit  nulle  seurté  pour  leur  maistre  ;  et  sur  ce  sont 
départiz  pour  aller  faire  le  rapport  desdites  difficultez 
à  leurdit  maistre,  duquel  il  doubtent  n'avoir  jà  bonne 
responce.  Toutes  fois  je  verrey  qu'il  en  ensuyvi  a ,  et 
me  semble  que  à  peu  de  chose  l'on  ne  devroit  laisser 

'  Cette  lettre,  retrouvée  pendant  l'impression,  fait  réponse  à  celle 
du  ig  juin  i5io. 

à  conclure  ladite  affaire  ;  car  autrement  par  ledit 
apoinctement  l'on  gardera  de  ce  cousté  la  descente  des 
François  que  ne  sera  pas  petite  chose;  et  si  vous  pour- 
rez servir  dudit  de  Gheldres  au  temps  advenir. 

Monseigneur,  quant  au  demeurant  de  ce  que  vos- 
dites  lettres  contiennent,  je  vouldroie  estre  saige  pour 
vous  y  bien  conseiller.  Maiz  la  matère  est  de  si  grant 
poix  que  je  ne  vous  en  oseroie  riens  dire  que  par  manière 
de  devise,  persistant,  Monseigneur,  en  l'opinion  que 
j'ay  tousjours  esté  qu'est  de  mectre  secrètement  en  ef- 
fect  la  matère,  dont  par  Thoison  vous  feiz  avertir,  de 
laquelle  l'ambassadeur  d'Angleterre  vous  poursuyvra 
aussi,  et  à  ceste  fin  ay  envoyé  devers  vous  avec  luy 
Guillaume  Pingeon ,  par  lequel  je  vous  en  escriptz  de 
ma  main  mon  intencion  ;  et  luy  en  ay  aussi  dit  quelque 
chose;  car  c'est  ung  vray  et  seur  moien  de  resourdre 
nostre  maison  et  de  vous  eslever  le  plus  grant  prince 
qui  soit  au  monde.  Et  si  ne  laisserez  par  ce  d'entrete- 
nir tousjours  le  roy  de  France  par  bons  moyens  si 
voulez,  affin  qu'il  n'en  praingne  nulle  maulvaise  yma- 
gination;  et  ne  restera,  sinon  de  conduyre  l'affaire 
secrètement;  et  pleustàDieu,  Monseigneur,  que  vous 
me  eussiez  voulu  croire  au  commancement;  car  le  tout 
seroit  desjà  résolut  sans  bruit;  et  encoires  vault-il  mieulx 
tart  que  jamais,  pourveu  qu'il  se  face  de  bonne  sorte; 
maiz  je  crains ,  puisque  l'ambassadeur  d'Aragon  vous 
en  a  parlé  et  l'ambassadeur  d'Angleterre  vous  en  par- 
lera aussi  qu'il  ne  vienne  à  la  connoissance  des  Fran- 
çois ;  ce  que  je  ne  vouldroie  pour  riens  ;  ains  vous  loue 
les  entretenir  jusques  ayez  fait  d'eulx ,  combien  que  je 
suis  seure,  à  parler  entre  vous  et  moy,  que  quelque  amy- 
tié  qu'il  y  ait,  qu'ilz  vous  feront  le  moings  de  bien  que 

pourront;  et  à  cause  que  j'ay  envoyé  ledit  Pingeon  pour 
la  matère  susdite,  il  ne  m'a  point  semblé  expédient  de 
vous  envoyer  Thoison.  Toutesfois  vous  m'en  manderez 
vostre  bon  plésir  lequel  je  acomplirey  tousjours  de 
tout  mon  povoir.  A  ce  sait  nostre  Seigneur,  auquel  je 
prie  vous  donner  bonne  vie  et  longue. 

Nota.  A  cette  minute  est  jointe  une  note  en  chiffres  dont 
voici  la  traduction. 

Du  fait  de  Gheldres.  —  Le  roy  d'Aragon  dict ,  puisque  la- 
dicte  guerre  emporte  tant  à  ceste  maison  ,  il  est  bien  d'avis  d'v 
chercher  quelque  bon  appoinctement  plus  au  prouffit  et  à  l'hon- 
neur que  seroit  possible  pour  obvier  que ,  venant  à  quelque 
rompture  contre  le  roy  de  France ,  lesdits  François  ne  puissent 
plus  bactre  l'Empereur  et  monsieur  le  prince  de  celle  verge 
et  empescher  plus  grant  bien,  et  luy  semble  que  à  ceste  cause 
ou  par  guerre  ou  par  paix  ,  l'on  doit  tacher  d'i  mecîre  une  fin. 

Et  touchant  le  moien  du  mariage ,  combien  qui  luy  semble 
trop  difforme  et  d'eaige  et  de  dignité  \  et  qu'il  désireroit  bien 
que  mesdames  voz  niepces  fussent  toutes  mariées  en  maisons 
royalles  ,  néantmoins  ,  si  l'on  ne  peust  trouver  autre  expé- 
dient ,  il  consentiroit  plustost  qu'il  se  fist  de  la  dernière  , 
pourveu  qu'elle  demeurast  en  voz  mains  ,  ensemble  les  villes 
que  tenez  jusques  à  la  consumacion  du  mariage  ;  car  par  ce 
moyen  pendant  le  temps  l'on  pourra  avoir  le  bout  des  autres 
plus  grans  affaires. 

1  II  est  sans  doute  là  question  du  projet  de  mariage  entre  l'une  des 
jeunes  princesses  et  le  duc  de  Gueldre. 


1. 

Commençant  le  20  avril,  finissant  le  10  avril. 


307.  — MARGUERITE  A  MAXIMILIEN. 

Marguerite  fait  des  propositions  à  son  père  pour  régler  le  différend 
qui  existe  entre  Jehan  Le  Sauvaige  et  le  seigneur  de  La  Roche , 
au  sujet  de  la  chancellerie  du  Brabant  et  la  présidence  du  con- 
seil privé.  —  {Copie») 

(  Gand ,  le  23  mai.  ) 

Mon  très  redoubté  seigneur  et  père ,  très  humble- 
ment à  vostre  bonne  grâce  me  recommande. 

Monseigneur,  suivant  les  lestres  que  jà  piéça  il  vous 
a  pieu  m'escripre  faisant  mention  des  deux  estaz,  assa- 
voir de  la  chancellerie  de  Brabant  et  présidence  de 
vostre  privé  conseil ,  ay  par  pluiseurs  et  souventesfois 
persuadé  et  requis  messire  Jehan  Le  Sauvaige  '  prendre 
et  choisir  lequel  des  deux  offices  il  vouidroit ,  afin  que 
sur  ce  vous  puisse  faire  réponce  selon  que  le  désirez; 
lequel,  après  pluiseurs  remonstrances  par  luy  à  moy 
faictes,  pour  résolucion,  en  présence  de  messieurs  de 
Nassau,  Chièvres,  Fiennes ,  Berghes  et  trésorier  Le 
Fèvre,  a  dit  et  déclairé  pour  responce  que,  considérant 

'  Jehan  Le  Sauvaige,  seigneur  d'Escaubecq,  Itterbeeck,  Bierbeeck, 
Ligny,  etc.,  avait  été  nommé,  en  i5og,  chancelier  de  Brabant,  en 
remplacement  de  Jean  van  der  Vorst,  seigneur  de  Loonbecke.  Il 
mourut  le  7  juin  i5i8,  âgé  de  soixante-trois  ans  et  cinq  mois.  Erasme 
le  loue  souvent  comme  un  patron  éclairé  des  gens  de  lettres.  Voyez 
Erasmi  Opéra,  III,  coll.  179,  180,  3i4,  ;2.i5,  1623,  etc. 

mesmement  le  aige  en  quoy  il  estoit,  il  se  arrestoit  a 
son  estât  de  chancellier  de  Brabant  et  se  délibéroit 
l'aler  desservir,  suppliant,  Monseigneur,  qu'il  vous 
pleust  de  ce  vous  vouloir  contenter,  actendu  que  de 
vostre  grâce  l'en  avez  pourveu.  Laquelle  responce  n'ay 
voulu  accepter  ne  d'icelle  vousadvertirjusques  à  oires, 
espérant  qu'il  changeroit  de  propoz.  Et  pour  ce,  Mon- 
seigneur, que  par  vosdites  lettres  désirez  le  sieur  de  La 
Roiche'  estre  pourveu  de  l'ung  desdits  offices,  je  voul- 
droie  bien  que  vostre  plésir  fust  d'envoyer  ledit  sieur 
de  La  Roiche  devers  moy,  et  je  mectroye  peine  à 
treuver  quelque  bon  moyen  et  appoincteraent  sur 
cest  affaire  entre  lesdits  Saulvaige  et  de  La  Roiche , 
s'il  est  possible,  saichant  que,  à  leur  bon  ayde  et  con- 
seil, en  pourroye  de  mieulx  guyder  et  conduyre  voz 
affaires  de  par  deçà ,  qui  ne  sont  pas  de  petite  impor- 
tance ;  et  si  je  ne  les  puis  appoincter  et  accorder  et 
se  treuve  ledit  Sauvaige  en  son  propoz  tel  que  dessus, 
vous  advertiray  a  la  vérité  de  mon  advis,  pour  après 
en  faire  vostre  bon  vouloir  et  plaisir,  lequel  en  ce  et 
toutes  autres  choses  mectray  peine  de  à  mon  pouvoir 
accomplir,  aydant  nostre  Seigneur,  ouquel  je  prie  que, 
mon  très  redoubté  seigneur  et  père,  vous  doint  voz 
désirs. 

Escript  à  Gand,  le  xxme  de  may,  anno  xvc  xi; 
soubscriptes  vostre  très  humble  et  très  obéissante  fille 
Marguerite.  Superscriptes,  à  l'Empereur,  mon  très 
redoubté  seigneur  et  père. 

■  Gérard  de  Pleine,  seigneur  de  La  Roche.  La  réponse  à  cette  lettre 
«st  ci-après,  p.  4°6. 

308.  —  MAXIMILIEN  A  MARGUERITE. 

Difficultés  pour  conclure  un  traité  avec  le  duc  de  Gueldre.  En  cas 

de  mariage  de  la  princesse  Léonor  avec  le  duc  de  Lorraine ,  il 

faudra  faire  renoncer  celui-ci  à  ses  prétentions  sur  le  pays  de 

Gueldre.  —  (  Autographe.  ) 

(Le  29  mai.) 

Ma  fylle ,  je  me  recommande  à  vous  ;  j'ay  au  long 
entendu  de  mon  trésorier  Villinger  ce  que  luy  avez 
escript  touchant  le  faet  du  traectié  de  Gueldres  et  deux 
overtures  qu'il  m'a  mis  en  avant.  Ma  fille,  avoer  sur 
ce  beacop  pensé  et  sur  le  choses  que  en  escriez  nous 
nous  trouvons  perplex.  Toutefoes  nous  vouldrions 
bien,  cumme  vous,  qu'il  y  eust  tractié  qui  feust  à  nostre 
honneur;  maes  nous  ne  voyons  point  que,  sans  grant 
hunte  et  déshonneur,  pussons  délivrer  nostre  fylle  et 
les  villes  que  tenons  avant  la  consommation  du  ma- 
riage. Mes  pour  pervenir  à  une  fin  de  ceste  matère, 
sommes  content  et  vous  donnons  povoir  de  faere 
besongnier  et  traittier  avec  mysser  Charles  d'Egmond, 
selon  les  artikles  que  vous  avons  envoyé  d'Isbrouck  et 
que  ancores  vous  faesons  renvoyer  par  le  susdit  Vil- 
linger, lesquelz  nous  semblent  estre  les  meillieurs  et 
plus  honnorables  moyens  ;  et  verres  que  à  la  parfin 
ledit  messire  Charles  les  acceptera. 

En  besongnant  sur  l'aliance  du  mariage  de  nostre 
fille  Léonora  avec  le  duc  de  Lorraine  ■  aurons  regard 
de  la  faere  renonchier  à  ce  qu'il  vouldroit  prétendre  sur 

1  Ce  mariage  n'eut  pas  lieu.  Antoine,  duc  de  Lorraine,  épousa,  en 
i5i5,  Renée,  fille  de  Gilbert  de  Bourbon,  comte  de  Montpensier. 
Quant  à  Léonor  d'Autriche,  elle  fut  mariée,  comme  on  sait,  i°.  à 
Emmanuel ,  roi  de  Portugal ,  i°.  à  François  Ier,  roi  de  France, 

ladite  pais  de  Geldres,  affin  que  cy  après  n'en  soit  nulle 
question;  car  il  nous  samble  aussi,  sy  le  mariage  de 
Lorrain  alyst  avant,  que  par  le  main  du  duc,  ceste  paes 
sera  plus  facilement  conduit;  et  adiu. 

Escript  de  la  main,  le  xxixe  jour  de  may,  de  vostre 
bon  père  Maxi. 


309.  —  MARGUERITE  A  MAXIMILIEN. 

Marguerite  prie  l'Empereur  d'accorder  à  Jacques  de  Sucre  l'office 
du  gavène  de  Cambrai  qui  doit  vaquer  prochainement  par  la 
mort  de  celui  qui  en  est  pourvu.  —  {Minute.) 

(Bruges,  mai.) 

Mon  très  redoubté  seigneur  et  père ,  très  humble- 
ment à  vostre  bonne  grâce  me  recommande. 

Monseigneur,  Jaques  de  Sucre  ',  mon  serviteur, 
que  bien  congnoissez  et  qui  vous  a  servy  en  vostre 
guerre  d'Italye,  m'a  adverty  que  celluy  que  tient  l'office 
de  gavene  %  en  vostre  cité  de  Cambray,  est  très  fort 
malade  et  en  dangé  de  mort,  et  m'a  supplié  vous 
escripre  en  sa  faveur  à  ce  qu'il  vous  pleust,  le  cas  ad- 
venant, le  pourveoir  dudit  office.  Par  quoy  ,  Monsei- 
gneur, désirant  son  bien  et  avancement ,  vous  supplie 

'  Jacques  de  Sucre  ou  plutôt  de  Succre,  chevalier,  seigneur  de  Bel- 
lain  en  Ostrevant ,  portait  d'argent  à  la  fasce  de  gueule ,  à  la  bordure 
engrelée  de  même.  Il  épousa  Antoinette  d'Esclaibes.  Un  frère  de  Jac- 
ques de  Succre,  nommé  Philibert,  fut  gouverneur  de  Milan. 

2  Gave,  gavène,  gabalum,  gablum,  gaulum,  gavelum,  droit  payé 
par  les  églises  du  Cambrésis  au  comte  de  Flandre ,  à  condition  d'être 
protégées  par  ce  prince  envers  et  contre  tous.  Le  droit  de  gave  était 
fixé  à  un  demi-muid  de  froment  et  autant  d'avoine  par  chaque  charrue. 
Le  manouvrier,  serviteur  d'église,  qui  n'avait  pas  de  terre  à  cultiver, 
ne  payait  qu'un  mencaud  (56  litr.  5o  cent.)  de  blé  et  autant  d'avoine. 


406  LETTRES  DE  MAXIMILIEN 

en  toute  humilité  de,  à  ma  requeste,  ledit  cas  adve- 
nant, donner  et  accorder  dès  maintenant  audit  Jaques 
de  Sucre ,  en  faveur  mesmement  des  bons  services 
qu'il  et  son  père  pevent  avoir  faiz  à  vostre  maison , 
ledit  office  de  gaver ie  en  vostredite  cité  de  Cambray. 
Ce  faisant ,  Monseigneur,  me  ferez  honneur  et  plésir, 
et  tiens  qu'il  vous  servira  bien  etléaulmentouditoflice. 

Mon  très  redoubté  seigneur  et  père ,  je  prie  à  tant 
nostre  Seigneur  vous  donner  voz  désirs. 

Escript  à  Bruges,  le de  may  mvc  xï. 


310.  —  MAXIMILIEN  A  MARGUERITE. 

Accommodement  à  espérer  entre  Jehan  Le  Sauvaige  et  le  seigneur 
de  La  Roche  r .  —  (  Original.  ) 

(Rotembourg,  ie  10  juin.) 

Très  chière  et  très  amée  fille ,  nous  avons  veu  les 
lettres  que  nous  avez  escriptes  touchant  les  deux  offices 
que  tient  présentement  messire  Jehan  Le  Sauvaige,  par 
lesquelles,  entre  autres  choses,  nous  requérez  vous 
vouloir  envoyer  le  seigneur  de  La  Roiche,  affin  de  faire 
quelque  bon  appoinctement  entre  ledit  messire  Jehan 
Le  Sauvaige  et  luy.  Et  pour  ce  que  fusmes  présentement 
sur  nostre  partement  pour  aler  es  Y  taies  et  mectre  une 
entière  fin  à  la  guerre  qu'avons  à  rencontre  des  Véné- 
riens, ouquel  voyaige  avons  nécessairement  affaire  dudit 
sieur  de  La  Roiche ,  et  ne  nous  pouvons  bonnement 
passer  de  luy ,  nous  vous  requérons  de  rechief  vouloir 
pour  finale  résolucion  sçavoir  audit  messire  Jehan  Sau- 
vaige lequel  desdits  deux  offices  il  entend  retenir;  car 

■  Yovez  ci- dessus  une  lettre  du  2D  mai. 

de  cellui  qu'il  délaissera  ,  nous  voulons  pourveoir  icel- 
*lui  sieur  de  La  Roiche;  et  de  ce  nous  vueillez  advertir 
au  plus  tost  que  pourrez.  A  tant,  très  chière,  etc. 

Donné  en  nostre  ville  de  Rootbourg,  le  xe  de  juing 
xvc  et  xi. 

Ainsi  souscript  :  Per  Regem.  —  Benner;  et  de  la 
main  de  l'Empereur  :  Nous  vous  requérons  y  f aides 
en  une  fin. 


311.— MAXIMILIEN  A  MARGUERITE. 

L'Empereur  mande  à  sa  fille  qu'elle  a  bien  fait  d'empêcher  le  clergé 
de  Flandre  d'assister  à  l'assemblée  de  l'église  gallicane  que  le 
roi  Louis  XII  avait  fait  convoquer  à  Lyon  ;  mais  que  s'il  est 
nécessaire ,  le  clergé  de  Flandre  pourra  se  rendre  à  cette  assem- 
blée par  son  ordre ,  et  non  par  celui  du  roi  de  France  ,  lui 
mandant  ce  qu'elle  doit  faire  au  sujet  de  deux  offices  vacants. 
—  (  Copie.  ) 

(  Rotembourg ,  le  10  juin.  ) 

Très  chière  et  très  amée  fille ,  nous  avons  receu 
deux  vos  lettres  contenant  les  remonstrances ,  causes 
et  excuses  pour  lesquelles  ceulx  de  nostre  clergé  de 
Flandres  ont  fait  difficulté  de  non  avoir  allé  et  com- 
paru à  la  journée  de  l'église  gallicane,  qui  naguères  a 
esté  tenue  et  ordonnée  par  nostre  bon  frère  et  cousin , 
le  roy  de  France,  en  sa  ville  de  Lyon. 

Sur  quoy ,  puisque  ainsy  est  que  lesdits  du  clergié 
ont  prévilége  et  de  tout  temps  accoustumé  estre  francs 
et  exemps  de  eulx  trouver  à  telles  et  semblables  con- 
grégations de  ladite  église  gallicane;  et  que  ce  seroit 
chose  de  très  dangereuse  conséqueuce  pour  nostredit 
pays  de  Flandres,  avez  très  bien  fait  de  les  avoir  con~ 

seillié  et  assisté;  et  ne  verrions  aussy  vouluntiers  que, 
contre  leur  anchienne  coustume ,  libertez,  exemptions 
et  préviléges  en  tels  cas ,  ils  {eussent  molestez  et  tra- 
vailliez; ains  les  vouldrions  en  iceulx  maintenir  et 
soustenir.  Toutezfois  pour  ce  que  sommes  présente- 
ment en  toute  bonne  amitié  et  alliance  avec  nostredit 
frère ,  le  roy  de  France ,  et  que  par  ensemble  dressons 
ung  concile  pour  le  bien  de  l'universelle  église  en  la 
chrestienneté  et  que  la  chose  en  cest  endroit  touche 
aussy  lesdits  du  clergié  de  Flandres,  nous  désirons  bien 
que,  s'il  est  plus  nécessaire  de  l'assemblée  de  ladite 
église  galicane,  que  vous  leur  commandez  d'eulx  y  trou- 
ver, pour  autant  qu'il  leur  touche,  comme  à  ce  en- 
joinct  et  commandez  de  vostre  part  en  nostre  nom,  et 
non  comme  à  la  semonce  et  évocation  dudit  roy  de 
France.  Et  de  ce  que  dit  est  escripvons  à  nostre  am- 
bassadeur devers  nostredit  frère  luy  faire  les  excuses 
dudit  clergié  de  Flandres  et  luy  démonstrer  les 
exemptions  et  préviléges  qu'ils  ont  au  contraire,  et 
aussy  que  s'il  est  plus  nécessaire,  que  à  nostre  ordon- 
nance ils  se  trouveront  à  ladite  assemblée. 

Par  autres  vos  lettres  nous  signifiiez  ce  que  avez  fait 
touchant  la  recepte  de  l'artillerie  et  que  avez  à  icelle 
recepte  continué  messire  Daniel  le  Clerc ,  veu  que  mes- 
sire  Thiéry  le  Begge  n'y  estoit  capable,  ne  aussi  ne  sça- 
voit  furnir  au  remboursement  de  mil  livres  que  avoit 
preste  ledit  messire  Daniel  sur  ledit  office ,  et  à  icelluy 
messire  Thierry  avez  fait  despeschier  lettres  de  retenue 
de  trésorier  de  ladite  artillerie  aux  gaiges  et  pension 
de  trois  cents  livres  par  an  et  le  fait  dresser  des  autres 
parties  que  luy  avons  ordonnées  estre  payées;  le  tout 
à  son  bon  contentement.  Surquoy  sy  avant  que  ainsy 

soit  que  ledit  messire  Thierry  soit  content,  nous  avons 
pour  agréable  ce  que  en  avez  fait,  comme  dit  est. 

Au  surplus ,  quant  à  Testât  de  conseiller  vacant  en 
nostre  grand  conseil,  par  le  trespas  de  maistre  Thomas 
de  la  Papoire ,  vous  nous  en  avez  premiers  escript  et 
requis  pour  maistre  Claude  deChassey,  comme  ydoine 
et  soumsant  et  que  luy  y  avez  commis  par  manière  de 
provision  ;  à  quoy  vous  avons  fait  response  que  estions 
content  de  vostredite  provision.  Depuis  avons  reçeu 
autres  vos  lettres  par  lesquelles  nous  escripvez  que 
maistre  Jehan  vander  Straten,  lequel  par  longue  espace 
a  servy  de  conseiller  oudit  conseil,  aux  gaiges  de  six 
sols  par  jour,  actendant  et  ayant  don  et  promesse  du 
premier  lieu  ordinaire  qui  y  vaqueroit,  et  que  par  ce 
moyen  ne  seroit  son  lieu  impétrable  qu'estoit  super- 
numéraire, que  avez,  en  ensuivant  sondit  don,  fait  des- 
pescher  audit  maistre  vander  Straten  lettres  de  retenue 
dudit  estât  vacant,  en  nous  suppliant  l'avoir  aussy 
pour  agréable.  Sur  quoy,  vous  advisons  que  sommes 
content  que  pourvoyez  et  laissez  icelluy  estât  de  con- 
seillier  à  celluy  des  deux  dessusnommez ,  selon  vostre 
bon  advis  et  que  y  verrez  estre  le  plus  ydoine  et  pro- 
pice. A  tant,  très  chière  et  très  amée  fille,  nostre  Sei- 
gneur soit  garde  de  vous. 

Donné  en  nostre  ville  de  Rotembourg,  le  xe  jour  de 
juing,  Tan  mil  cinq  cens  et  onze.  Vostre  bon  père 
Maxi. 

312.  —  MAXIMILIEN  A  MARGUERITE. 

La  troisième  prébende  qui   vaquera   dans  l'église  de  Ziriczée   est 

accordée  à  Clais  Liévins  ,  beau-frère  de  Jean  Micault ,  receveur 

général  des  finances.  —  {Original.) 

(Halle,  le  12  juin.) 

Très  chière  et  très  amée  fille,  à  la  faveur  et  très 
humble  requeste  de  nostre  receveur  général  de  toutes 
noz  finances  ,  Jehan  Micault ,  avons  donné  et  accordé 
à  Clais  Liévins,  son  beau  frère,  la  troixiesme  prébende 
qui  de  cy  en  avant  escherra  vacant  en  nostre  église  de 
Zéérixée  ' ,  et  l'avons  ainsi  fait  inscripre  ou  rolle  de 
noz  bénéfices;  dont  vous  advisons  et  requérons  que, 
ladite  vacacion  advenant  d'icelle  prébende ,  vous  en 
faictes  audit  Clais  Liévins  expédier  noz  lettres  de  col- 
lacion,  sans  pour  ce  attendre  aultre  ne  plus  ample 
commandement  ou  ordonnance  de  nous  que  cestes; 
car  tel  est  nostre  plaisir. 

Donné  en  nostre  ville  de  Halle,  le  xne  jour  de  juing 
xvc  xi.  Per  Regem.  — Plus  bas,  Hannart. 


315.  —  MARGUERITE  A  MAXIMILIEN. 

Manœuvres  qui  se  pratiquent  en  Italie  pour  contrarier  les  entre- 
prises de  l'Empereur  et  du  roi  de  France  contre  les  Vénitiens. 
La  princesse  voudrait  être  plus  sage  pour  donner  de  bons  con- 
seils en  cette  occurrence.  Le  roi  d'Aragon  persiste  à  déclarer 
qu'il  n'a  aucune  intention  sur  le  royaume  de  Naples.  Marguerite 
est  d'avis  qu'il  faut  faire  une  secrète  alliance  avec  les  rois  d'A- 
ragon et  d'Angleterre.  — {Minute.) 

(Anvers,  le  22  juillet.  ) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

.    '  Ziriczée,  ville  de  Zélande,  dans  l'île  de  Schowen,  à  l'embouchure 
de  l'Escaut. 

Monseigneur,  je  suis  advertie  des  grandes  praticques 
que  présentement  se  demeinent  es  Ytalles,  pour  re- 
bouter  les  bonnes  emprinses  que  vous  et  le  roy  de 
France  avez  contre  les  Vénéciens,  dont,  Monseigneur, 
je  tiens  estes  assez  adyerty  et  mesmes  que  povez  bien 
considérer  à  quelz  fins  le  tout  se  fait  pour  en  temps  et 
lieu  y  remédier,  comme  le  cas  le  requiert;  car  vostre 
bien  et  honneur  et  des  vostres  en  deppend. 

Monseigneur,  je  vouldroie  estre  bien  saige  pour 
vous  donner  bon  conseil  ;  touteffois  lesdits  affaires  sont 
si  grans  et  si  pesants  qu'ilz  trapassent  mon  entende- 
ment; si  vous  supplie,  Monseigneur,  y  avoir  bon  re- 
gard à  ce  que  n'y  soyez  surprins. 

Monseigneur,  vous  avez  peu  entendre  ce  que,  de  par 
les  rois  d'Arragon  et  d'Angleterre,  vous  a  esté  dit  et 
offert,  et  pareillement  ce  que  le  roy  de  France  a  fait 
et  peult  faire  pour  vous  et  comment  voz  affaires  sont 
disposez,  et  sur  le  tout  choisir  le  meilleur  et  le  plus 
seur  partypour  vostre  bien  et  honneur;  et  jaçoit  qu'il 
ne  m'apartiendroit  me  mesler  si  avant  de  vosdites 
affaires,  pour  estre  femme  non  expérimentée  en  telz 
affaires,  néantmoins  le  grant  devoir  que  j'ay  à  vous 
m'a  enhardy  à  faire  ce  que  cy  devant  en  ay  fait  et  faiz 
présentement,  vous  suppliant,  Monseigneur,  le  pren- 
dre de  bonne  part  et  besongnier,  pendant  qu'il  en  est 
temps, 

Monseigneur,  ledit  seigneur,  roy  d'Arragon,  m'a 
envoie  ung  sien  privé  serviteur  et  varlet  de  chambre 
par  lequel  il  m'a  assez  fait  déclairer  que  la  souspeçon 
que  aviez  touchant  le  royaulme  de  Naples  estoit  vaine 
et  sans  cause;  et  de  ce  est  bien  content  vous  asseurer, 
comme  peult  estre  il  vous  aura  fait  dire  par  Haro  qui 


412  LETTRES  DE  MAXIMILIEN 

est  devers  vous.  Parquoy,  Monseigneur,  persiste  tous- 
jours  en  mon  petit  advis  qu'est  si  poviez  avoir  une 
bonne  et  secrète  aliance  et  intelligence  avec  lesdits 
seigneurs,  roys  d'Arragon  et  d'Angleterre ,  qui  sont 
vos  aliez  et  parens ,  que  pour  la  seurté  de  vostre  estât 
et  de  monseigneur  vostre  fîlz,  la  debvriés  prendre,  et 
faire  par  leur  advis  un  bon  appoinctement  avec  les 
Véniciens ,  moiennant  qu'ilz  vous  rendissent  voz  pièces 
et  se  mettissent  à  la  raison,  comme  l'on  dit  qu'ilz  se 
offrent  faire  ;  et  ce,  ou  cas  que  ne  les  puissez  prompte- 
ment  vaincre  par  force  et  conquester  le  vostre,  sans 
toutes  voyes  faire  par  ce  aulcun  tort  au  roy  de  France, 
l'amitié  duquel  devez  aussi  entretenir  par  bon  moien. 

Monseigneur,  vous  estes  bon  et  saige,  et  entendez 
les  affaires  pour  y  pourveoir  ainsi  qu'il  vous  plairra , 
vous  suppliant  prendre  mon  petit  advertissement  de 
bonne  part  et  me  mander  et  commander  tousjours  voz 
bons  plésirs,  pour  iceulx  accomplir,  aidant  nostre 
Seigneur,  auquel  je  prye,  mon  très  redoubté  seigneur 
et  père ,  vous  donner  bonne  vie  et  longue. 

Escript  à  Anvers ,  le  xxne  de  juillet  xvc  xi. 


314.  —  MAXIMILIEN  A  MARGUERITE. 

L'Empereur  veut  que  Josse  Quévin ,  son  conseiller,  jouisse  des 
biens  et  revenus  qu'il  a  en  Zélande ,  malgré  l'empêchement  qu'y 
met  le  seigneur  de  Berghes.  — ■  (  Original.  ) 

(Peerssen,  le  10  août.) 

Très  chière  et  très  amée  fille,  pour  ce  que,  par 
nostre  ordonnance,  nostre  amé  et  féal  conseillier, 
maistre  Josse  Quevin,  est  icy  en  nostre  service,  et  par 

ce  désirons  qu'il  joysse  de  ses  biens,  rentes  et  revenus 
scituez  en  noz  pays  de  par  delà ,  et  que  entendons  le 
sieur  de  Berghes  tient  en  arrest  certaine  rente  que  ledit 
maistre  Josse  a  et  luy  appartient  sur  la  ville  de  la  Tule 
en  Zéellande,  nous  vous  requérons  que,  incontinent 
cestes  veues ,  vous  ordonnez  audit  sieur  de  Berghes  de 
baillier  audit  maistre  Josse  la  main-levée  et  joyssance 
de  ladite  rente,  ensemble  les  arréraiges  escheuz,  car  tel 
est  nostre  plaisir.  A  tant,  très  chière  et  très  amée  fille , 
nostre  Seigneur  soit  garde  de  vous. 

Escript  en  nostre  chasteau  de  Peerssen,  le  xe  jour 
d'aoust,  l'an  xvcxi.  Per  Regem. — Plus  bas,  Botechou. 


313.  —  MARGUERITE  A  MAXIMILIEN. 

Marguerite  n'est  point  d'avis  de  donner  passage  à  l'ambassade  du 
seigneur  de  Chillon  que  le  roi  de  France  envoie  vers  les  rebelles 
de  Gueldre.  Situation  et  progrès  de  l'armée  impériale  dans  le 
pays  de  Gueldre.  Demande  à  faire  aux  ducs  de  Juliers  et  de 
Clèves.  Besoin  de  poudre.  —  {Minute.) 

(Août.) 

Mon  très  redoubté  seigneur  et  père. 

Monseigneur,  actendant  les  lettres  du  roy  de  France 
adressées  aux  villes  rebelles  de  Gheldres,  telles  que  vous 
avois  escript  avoir  solicité  devers  luy,  avant  que  per- 
mectiez  l'allée  de  sieur  de  Chillon ,  son  ambassadeur, 
devers  messire  Charles  de  Gheldres,  me  sont  surve- 
nues lettres1  dudit  seigneur  roy  conformes  à  celles 
qu'il  a  autreffois  escriptes  et  a  sondit  ambassadeur  avec 

1  Cette  lettre  de  Louis  XII  à  Marguerite  est  datée  de  Valence, 
i5  juillet  i5ii.  Voyez  Lettres  de  Louis  XII,  II,  287-289 . 

tant  seulement  deux  lettres  de  crédence  par  lui  adres- 
sées aux  villes  d'Arduic  (Hardewick)  et  de  Bommel. 

Parquoy  ,  Monseigneur,  considérant  la  tardité  des- 
dites lettres  et  le  petit  effect  qu'en  estoit  apparant 
ensuivir,  et  à  Topposite  les  inconvéniens  que  de  sadite 
allée  nous  fussent  et  estoient  apparans  venir,  mesme- 
ment  le  découraigement  de  noz  gens  d'armes  qui  sont  en 
train  de  faire  trop  meilleur  et  plus  prouffitable  exploit 
que  de  recouvrer  lesdites  deux  villes ,  ay ,  avec  le  sei- 
gneur de  Berghes ,  esté  d'opinion  de  retarder  ledit  am- 
bassadeur son  allée  en  Gheldres;  et  me  devisant  avec 
ledit  ambassadeur  et  luy  déclarant  mon  advis  premiè- 
rement, pour  austant  que  l'ay  trouvé  homme  de  bien, 
luy  ay  fait  congnoistre  que  j'estoie  bien  meuhe  le  ren- 
voyer. Néantmoins,  oultre  ce,  afifîn  que  ledit  seigneur 
roy  n'eut  cause  s'en  mescontenter,  encoires  luy  ai-je 
consenti  que  s'il  vouloit  aller  en  Gheldres  qu'il  y 
pourroit  aller,  mais  pour  la  restitution  tant  seulement 
desdites  deux  villes,  ne  feroie  retirer  nostre  armée;  ce 
que  toutesvoyes  il  n'a  voulu  accepter,  ayns  a  esté  tout 
contant  de  s'en  retorner.  Surquoy,  et  pour  de  mieulx 
entretenir  la  bonne  amytié  qu'avons  avec  ledit  sei- 
gneur roy  de  France,  ay  advisé  de  luy  escripre  par 
ledit  ambassadeur  aucunes  bonnes  lettres  dont  je  vous 
anvoye  la  coppie  cy  encloses,  à  ce,  Monseigneur,  que 
véez  et  entendez  bien  le  tout,  et  que,  se  d'aventure 
ledit  seigneur  roy  le  prenoit  aultrement  que  bien,  ce 
que  je  ne  crois,  luy  en  puissez  de  mieulx  respondre. 

Au  surplus ,  Monseigneur,  nostre  armée  est  mainte- 
nant à  Arsen,  entre  Vanello  et  Gheldres;  et  si  tost 
qu'elle  aura  provision  de  vivres  dont  ilz  ont  grande 
disette  et  aultres  choses  servantes  à  leur  affaire ,  dont 

je  faiz  icy  faire  les  poursuytes,  ilz  iront  assiéger  Va- 
nello  ou  Ruremonde,  et  ne  faiz  à  ce  difficulté,  comme 
suis  advertye  par  aucuns,  qu'ilz  ne  l'emportent  et 
moyennant  ce,  pourrons  réduire,  au  bon  plésir  de 
Dieu,  ledit  cartier  de  Gheldres  à  nostre  obéissance, 
qui  sera  l'un  des  grans  biens  qu'on  sçauroit  faire  pour 
les  pays  de  par  deçà. 

D'aultre ,  je  faiz  faire  à  l'entour  de  Bommel  deux 
blocus  par  iesquelz  la  ryvière  de  Bosleduc  sera  gardée 
de  ce  cous  té  là. 

Et  pendant  que  cecy  se  conduyra  et  exploitera ,  si 
voz  affères  le  peuvent  porter,  pourrez  mieux  exploiter 
le  surplus;  ce  que  désirerois  bien,  pourveu  qu'il  fust 
à  nostre  honneur  et  prouffit,  et  de  la  sorte  que  enten- 
drés  bien  brief  par  maistre  Loys  Maraton. 

Monseigneur,  j'ay  receu  les  lettres  qu'il  vous  a  pieu 
escripre  de  vme  d'aoust,  et  vous  dois  responce  de  leur 
contenu  et  de  voz  bonnes  nouvelles,  et  ensuyvant  le 
contenu  d'icelles  ay  envoyé  devers  le  chancellier  de 
Brabant  estant  à  Bruxelles  à  ce  qu'il  m'envoya  incon- 
tinent les et  instructions  à  voz  députez  devers  les 

seigneurs  de  Clèves  et  de  Julliers,  et  s'il  povoit,  faire 
que  puissions  avoir,  fust  desdits  de  Julliers  ou  de  ceulx 

de  ColJogne caisson  de  pouldre,  elle  vous  vien- 

droit  bien  à  propoz ,  car  l'on  n'en  peult  recovrer  par 
deçà  pour  argent.  Toutesfoiz  je  y  ferai  telle  diligence 
que,  si  je  puis,  il  n'y  en  aura  faute. 

316.  —  MARGUERITE  A  MAXIMILIEN. 

Levée  du  siège  d'Isselstein.  La  garnison  de  Thielt  a  repoussé  une 
tentative  des  Gueldrois.  Importance  de  ne  pas  disjoindre  l'ar- 
mée.   Somme   de   vingt  mille  florins  délivrée  à  la  troupe.  — 

{Minute.) 

(Août  ou  juillet.) 

Mon  très  redoubté  seigneur  et  père. 

Monseigneur,  j'ay  eu  à  ce  seoir  nouvelles  de  la  levée 
du  siège  d'Ilsesteyn  l  qui  a  esté  faicte  en  la  fourme  et 
manière  que  verrez  par  les  lettres  cy  enclouses  que  à 
ceste  cause  vous  envoyé. 

Monseigneur,  il  me  semble  que  noz  gens  ont  eu  en 

ce  très  bonne  adventure,  et  que  se  Dieu  nous  a 

ung  cousté,  qu'il  nous  a  aydé  de  l'autre  et  fera  encore 
mieulx  sy  luy  plait. 

Et  d'avantaige ,  Monseigneur,  venant  n'agaires  au- 
cun bon  nombre  de  piétons  gheldrois  pour  entrer  à 
Bommel a  et  surprendre  Thielt  %  ilz  ont  par  la  garnison 
de  ladite  ville  de  Thielt,  que  monseigneur  dllsesteyn 
avait  raffermée,  esté  rué  jus  que  a  esté  très  bonne  ad- 
venture pour  nous.  Dieu  doint  que  en  icelle  puissions 
continuer. 

En  ce ,  Monseigneur,  affin  de  contrarier  les  prati- 
ques de  noz  ennemis,  il  a  semblé  à  moyet  à  ceulx  de 
vostre  conseil  estans  lez  moi ,  que  pour  ung  peu  de 
despens  l'on  ne  deveroit  sufïrir  que  nostre  armée  se 
desjoindistsans  faire  quelque  bon  exploit  ou  dumoings 
qu'on  ne  sceust  l'intencion  de  nosdits  ennemis;  car 

1  Ysselstein,  petite  ville  de  Hollande,  sur  PYssel,  à  deux  lieues 
sud-ouest  d'Utrecht. 

*  Villes  fortes  de  la  Gueldre,  sur  le  Wahal. 

s'il  entendoient  la  séparation  de  noz  gens,  pendant 
qu'ilz  sont  eschaufïes,  quelque  grief  .et  inconvénient 
bien  grant  se  pourroit  facilement  exécuter  sur  nous. 

Et  à  cause  que  ladite  armée  ne  se  peult  entretenir 
sans  paiement,  j'ay  avec  ceux  de  vos  finances  estans  de- 
vers moy,  advisé  de  leur  furnir  la  somme  de  xxm  florins 
pour  les  entretenir  ung  mois  ;  et  ce  pendant  j'aurey 
novelles  de  Gheldres  et  aussi  de  vostre  intention  ;  et 
peult  estre  que  ceulx  de  Thielt,  durant  ce  temps,  se 
ennuyront;  et  pour  furnir  ledit  argent  a  esté  de  néces- 
sité....... toutes  assignacions  bailliées  sur  ce  terme  de 

la  Saint  Jehan,  lesquelles  se  continueront  à  terme  de 
Noël  en  suivant  dont,  Monseigneur,  je  vous  averty.... 


317.  —  MAXIMILIEN  A  MARGUERITE. 

L'Empereur  mande  à  sa  fille  et  aux  gens  de  ses  finances  qu'ils 
aient  à  payer  à  Christophe  Stachthuis  ce  qui  peut  lui  être  dû.  11 
désire  en  outre  que  ledit  Christophe  soit  admis  parmi  les  halle- 
bardiers  ou  les  archers  de  l'archiduc  Charles.  —  (Original.) 

(Brixen,  le  12  septembre.) 
DE  PAR   L'EMPEREUR. 

Très  chière  et  très  amée  fille,  et  très  chiers  et  féaulx, 
de  la  part  de  Christoffle  Stacthuys  a  nous  esté  poursuy 
de  lui  faire  payer  certaine  somme  de  deniers  qu'il  dit 
lui  estre  deue  pour  chose  concernante  noz  affaires  de 
par  delà,  que  comme  il  dit,  fera  deuement  apparoir.  A 
celle  cause,  et  que  désirons  qu'il  en  soit  contenté,  nous 
l'envoyons  présentement  devers  vous  et  vous  requé- 
rons et  ordonnons  à  vous  de  noz  finances  que,  de  ce 
que  ledit  Cristofïle  fera  deuement  apparoir  lui  estre  deu 
i.  27 

à  la  cause  dite,  vous  le  faictes  payer  ou  contenter  de 
sorte  qu'il  n'ait  cause  de  en  faire  plus  de  poursuyte 
devers  vous. 

Et  d'autre  part,  pour  ce  qu'il  nous  a  adez  bien  et 
longuement  servy ,  nous  désirons  aussi  que  lui  ordon- 
nez quelque  entretenement  par  delà  vers  nostre  filz , 
l'archiduc  Charles ,  soit  d'estat  d'albardier  ou  archier 
de  nostredit  filz  et  autrement,  comme  trouverez  estre 
à  ce  propice  ;  et  que  de  ce  vous  lui  despeschez  noz  let- 
tres à  ce  requises;  car  ainsi  nous  plaist-il. 

Donné  en  nostre  cité  de  Brixen ,  le  xne  jour  de  sep- 
tembre, l'an  xvc  et  onze.  Per  Regem.  — Plus  bas, 
Renner. 


518. —  MAXIMILIEN  A  MARGUERITE. 

L'Empereur,  mécontent  des  mauvais  services  que  lui  rendent  les 
Français  et  les  Aragonais,  va  se  rendre  en  personne  à  l'armée 
et  presser  les  opérations.  Prise  de  deux  villes  par  l'armée  impé- 
riale. —  (Autographe.) 

(  Le  17  septembre.) 

Ma  bonne  fylle,  nous  avons  despesché  maistre  Loys, 
nostre  secrétaere,  à  vostre  contentement  cumme  espé- 
runs,  et  aussy  il  vous  dira  de  nous  novelles  et  de  nostre 
guerr  bien  largement.  Les  Franchoes  et  les  Arrogo- 
neses  nous  font  des  mavèses  services  en  ceste  guerr 
contre  les  Vénéciens;  et  selà  a  esté  la  cause,  et  aussi 
vostre  conseil ,  que  nous  ne  sommus  en  person  entré 
au  champs  ;  mes  nous  alons  mestenant  pour  gueingner 
le  Bass-Codobre  (Cadore)  en  person  au  champs  avec 
ung  novel  armé  et  mesnuns  hastivement  sur  le  grand 
armé  de  Franchoes  et  de  nostres les  tans  pendant 

mestre  la  siège  davant  Eunian  (?)  et  Tervy,  cumme  le 
susdit  messer  Loys  vous  avertira.  Si  nous  sumus  bien 
joyeulx  que  vostre  guerr  de  Geldres  est  en  bon  train, 
et  prions  Diu  qu'il  veult  ceste  bon  fortun  continuer  et 
vous  tousjours  avoer  en  bonne  prospérité  ;  et  pour  ce 
que  doubtons  que  Guillaume  Fuerlet  Dehambi  e  n'est  à 
présent  devers  vous,  nous  vous  donnons  mesmes  la 
respons  sur  sa  lestres  par  ung  altre  lestres  avec  cestes. 
Escript  de  la  main,  ce  xvne  jour  de  setembre, Tan  xi. 
Vostre  bon  père  Maxi. 

P.  S.  Après  cestes  lestres  escriptes ,  nostre  armé  a  prins 
Eunian  (?),  belle  et  grande  ville,  et  Brandscate,  pour  xvm 
ducas ,  ne  point  forte  ne  tenable  ;  ilz  saront  prenre  ancor 
des  aultres  petites  villes,  etc. 


319.  —  MAXIMILIEN  A  MARGUERITE. 

L'Empereur  adresse  à  sa  fille  Vincent  Hammerer,  en  la  priant  de 
lui  procurer  un  emploi. 

(Lients,  le  30  septembre.) 

Très  chière  et  très  amée  fille,  pour  ce  que  nostre 
bien  amé  serviteur  et  pensionnaire ,  Vincent  Hamme- 
rer, natif  de  Suyehes  ,  nous  a  adez  bien  et  loyaulment 
servy ,  et  que  à  présent  nous  ne  nous  servons  point  de 
Suyehes  dont  luy  puissons  bailler  charge  et  conduicte, 
nous  l'envoyons  par  delà  et  vous  requérons  que  lui 
faictes  avoir  quelque  charge  et  entretenement,  soit 
comme  capitaine,  à  quoy  l'avons  tousjours  trouvé 
ydoine,  ou  autrement,  comment  adviserez  ;  car  si  vous 
avez  besoingde  Suyehes  ou  autres  piétons,  il  est  homme 
pour  vous  en  trouver  assez  et  pour  loyaulment  exécuter 

sa  charge;  parquoy  nous  le  vous  recommandons.  A 
tant,  très  chière  et  très  amée  fille,  nostre  Seigneur  soit 
garde  de  vous. 

Donné  en  nostre  ville  de  Lients,  le  xxxe  jour  de 
septembre,  l'an  mil  vc  xi.  Peç  Regem.  —  Plus  bas, 
Renner. 


320.  —  MARGUERITE  A  MAXIMILIEN. 

Marguerite  demande  les  intentions  de  l'Empereur  au  sujet  de  la 
convocation  du  concile  de  Pise.  —  {Minute.) 

Mon  très  redoubté  seigneur  et  père.  Monseigneur, 
les  cardinaulx  de  Saincte- Croix,  de  Narbonne,  de 
Bayonne  (Bayeux?)  et  de  Sainct-Séverin,  ont  envoyé 
ung  leur  messagier  devers  moy,  aux  fins  d'obtenir 
certaines  lettres  plus  à  plein  contenues  et  déclairés  en 
certain  billiet  qu'il  m'a  présenté  en  langue  castillanne, 
dont  je  vous  envoyé  la  coppie  cy  enclouse  et  le  tout  à 
intencion  de  mectre  sus  le  concile.  Lesquelles  lettres 
j'ay  différé  vouloir  faire  expédier  tant  et  jusques  à  ce 
que  j'eusse  sur  ce  entendu  vostre  bon  vouloir  et  plésir. 
Quoy  voiant,  ledit  messagier  s'en  est  hastivement  allé 
en  Angleterre  pour  la  mesme  cause  ;  et  pour  ce  que  à 
son  retour  suis  seure  qu'il  me  poursuyvra  de  ladite 
dépesche ,  vous  supplie ,  Monseigneur,  par  la  première 
poste  m'en  mander  et  ordonner  vostre  bon  plésir  pour 
icellui  tousjours  ensuyr  et  acomplir  moyennant  l'ayde 
de  nostre  Seigneur  ouquel  je  prie ,  mon  très  redoubté 
seigneur  et  père,  vous  doint  bonne  vie  et  longue. 

321.  — MARGUERITE  A  MAXIMILIEN. 

Marguerite  conseille  à  son  père  de  s'en  remettre  à  l'avis  des  rois 
d'Angleterre  et  d'Aragon  pour  régler  son  différend  avec  les  Vé- 
nitiens. Elle  l'invite  aussi  à  ne  pas  se  mêler  du  concile  de  Pise 
dont  la  connaissance  n'appartient  qu'au  pape.  Enfin  elle  vou- 
drait que  l'Empereur  remerciât  le  roi  d'Angleterre  de  ses  bons 

offices.  *— «  {Minute.  ) 

(  Septembre.  ) 

Mon  très  redoubté  seigneur  et  père ,  très  humble- 
ment, etc. 

Monseigneur,  je  vous  ay  à  diverses  fois  escript  et  fait 
sçavoir  mon  advis  sur  le  différent  qu'avés  avec  les  Vé- 
nériens lequel,  Monseigneur,  ne  sçay  remectre  en 
meillieurs  mains  pour  le  vuyder  à  vostre  honneur  et 
prouffit  que  en  celles  des  roy  d'Angleterre  et  d'Arra- 
gon  qui  sont  voz  bons  frères,  amys  et  alliez,  désirans 
vostre  bien  et  honneur,  comme  journellement  ilz  dé- 
monstrent  par  effect,  et  singulièrement  ledit  seigneur 
roy  d'Angleterre.  Parquoy,  Monseigneur,  vous  sup- 
plie, actendu  la  qualité  et  disposicion  de  voz  affaires, 
qu'il  vous  plaise  condescendre  audit  appoinctement  et 
procéder  en  icelluy  par  l'advis  desdits  seigneurs  roiz  ; 
car  après  que  cecy  sera  vuydé,  vous  aurés  l'opportunité 
d'entendre  à  voz  aultres  grans  affaires  de  par  deçà 
esquelz  ilz  vous  ayderont  et  assisteront  de  leur  povoir. 

Semblablement,  Monseigneur,  il  me  semble,  soubz 
vostre  bonne  correction ,  que  pour  l'onneur  et  révé- 
rence de  Dieu,  ne  vous  debvés  mesler  de  l'assemblée  de 
ce  concile  qu'on  veult  tenir  à  Pise  ' ,  ayns  en  debvés 

1  Le  concile  de  Pise,  convoqué  pour  le  ier  septembre  par  les  cardi- 
naux opposés  à  Jules  II,  ne  put  s'ouvrir  que  le  29  octobre  ;  encore  les 

laisser  faire  et  convenir  au  pape  à  cuy  la  congnoissance 

en  apartient  '. 

D'aultrepart,  Monseigneur,  il  me  semble  que  ferez 
bien  de  remercier  ledit  seigneur  roy  d'Angleterre  de 
la  bonne  assistence  qu'il  me  fait  pour  l'amour  de  vous 
en  l'affaire  de  Gheldres  et  le  prier  qu'il  vueille  conti- 
nuer en  icelle  cependant,  comme  la  nécessité  le 
requerra  ;  et  me  pourrés  envoyer  lesdites  lestres  pour 
les  envoyer  audit  seigneur  roy,  me  faisant  responce 
sur  ce  que  dessus. 

Mon  très  redoubté  seigneur  et  père,  etc. 

pères,  effrayés  du  mauvais  accueil  desPisans,  durent-ils  se  transporter 
à  Milan  d'où  ils  ne  tardèrent  pas  à  revenir  à  Lyon.  Les  trois  signataires 
de  l'indiction  de  cette  assemblée  furent  Bernard  de  Carvejal,  cardinal 
de  Sainte-Croix,  François  Borgia,  cardinal  de  Cosenza,  et  Guillaume 
Briçonnet,  cardinal  de  Saint-Malo. 

1  Ferdinand,  roi  d'Aragon,  insistait  aussi  auprès  de  l'Empereur 
pour  qu'il  ne  se  mêlât  point  de  ce  concile.  Il  lui  faisait  dire  par  ses 
ambassadeurs  que  «  ayant  un  seul  pape  indubite  et  obéy  par  tout ,  ne 
«  pouvoit  nulluy  convocquer  le  concilie ,  sinon  le  mesme  pape ,  espé- 
«  ciallement  que  ledit  pape  n'eust  esté  primièrement  requis  par  les 
«  princes  qui  convocquent  ledit  concile ,  et  aussy  combien  Dieu  seroit 
«  offensé  en  divisant  l'unitey  de  l'église ,  et  les  sismes  et  grands  dom- 

«  maiges  que  de  ce  pourroyent  ensuyr  en  la  crestientey »  Lettre 

de  Claude  de  Cilly  et  Paul  de  Armestorjf  à  V Empereur.  Valladolid, 
3i  juillet  i5ii.  Henri  VIII,  roi  d'Angleterre,  dans  une  lettre  du 
même  mois  de  juillet ,  après  avoir  conjuré  l'Empereur  de  ne  pas  donner 
son  adhésion  à  ce  concile  contre  le  gré  du  saint  Père ,  ajoute  :  «  Non 
«  surnus  nescii  V.  M.  probe  nosse  Christi  vicarium  judicem  nullum 
«.in  terris  habere ,  nosque  ei  debere  vel  dyscholo  auscultare,  nec 
«  honeste  posse  contradicere,  prœlerquam  in  crimine  hœreseos,  modo 
«  in  ea  perseveret.  »  Lettres  de  Louis  XII,  III,  307.  Henri  VIII  a 
tenu  depuis  un  tout  autre  langage  et  une  tout  autre  conduite. 

322.  —  MARGUERITE  A  MAXIMILIEN. 

Marguerite  mande  à  l'Empereur  qu'elle  s'est  rendue  en  la  ville 
qu'il  lui  a  indiquée.  Dispositions  pour  la  guerre.  Faible  concours 
de  la  part  de  ceux  du  conseil  privé.  Bon  état  de  l'artillerie. 
Envoi  de  l'archiduc  et  des  princesses  à  Malines.  Soins  pris  pour 
leur  sûreté. 

(  Anvers  P  ) 

Mon  très  redoubté  seigneur  et  père,  etc. 

Monseigneur,  je  me  suis  tirée  en  ceste  ville,  selon 
que  vous  ay  escript ,  pour  faire  marcher  avant  nostre 
armée,  laquelle  il  fait  très  bon  veoir,  ensemble  l'artil- 
lerie, et  vous  asseure  que  les  capitaines  et  conductors 
d'icelle  sont  bien  délibérés  y  faire  quelque  bon  exploit; 
et  espère,  Monseigneur,  que  deans  deux  jours  ilz  auront 
passé  l'eau  sur  la  terre  de  noz  ennemys  et  illec  advise- 
ront  ce  que  se  pourra  faire  pour  le  mieulx  ,•  car  il  n'y 
a  celluy  qui  n'y  voise  de  bon  cueur;  parquoy,  s'il  plait 
à  nostre  Seigneur  de  vouloir  estre  ung  peu  de  nostre 
cousté,  je  ne  faiz  doubte  que  quelque  bon  exploit  ne 
se  face;  et  aujorduy  ou  demein  se  doit  conclurre  avec 
l'admirai,  seigneurs  d'Ilsestain,  de  Romy ,  le  capitaine 
d'Angleterre  et  aultres  qui  sont  icy  ce  que  se  debvra 
premier  exploitier ,  dont,  Monseigneur,  serez  cy-après 
averty. 

Monseigneur,  j'ay  receu  voz  lestres  du  xxi  de  juillet x 
et  vous  mercie  de  leur  contenu  et  de  ce  que  par  icelles 
vous  plait  agréer  ce  que  j'ay  jusques  icy  fait  touchant 
nostre  armée.  Monseigneur,  je  faiz  tout  pour  le  mieulx 
et  le  plus  a  vostre  honneur  et  proufïit  que  m'est  pos- 

J  Cette  lettre  ne  s'est  pas  retrouvée. 

sible,  m'y  conduisant  par  l'advis  de  vostre  conseil  par 
deçà  duquel ,  réserve  d'aucuns ,  je  suis  petitement 
assistée  pour  le  présent  ;  maiz  je  ne  laisserey  d'en  faire 
mon  mieulx ,  j'ay  tant  seulement  icy  avec  le  sieur  de 
Berghes,  le  bailly  d'Amont  '  et  mes  gens;  et  tous  les 
aultres  de  robbe  courte  et  longue  se  retirent  arrière 
pour  ce  que ,  comme  je  croy ,  en  matière  de  guerre 
n'a  nul  prouffit  pour  eulx. 

Quant  au  fait  de  l'artillerie,  Monseigneur,  tous  les 
capitaines  et  gens  entenduz  au  fait  de  guerre  disent 
qu'on  ne  peult  sans  cella,  et  moyennant  icelle  ont 
espoir  faire  quelque  bon  exploit;  car  elle  est  très  bien 
esquippée  et  tiennent  beaucoup  de  gens  nostre  armée 
de  maintenant  tant  de  gens  que  d'artillerie  mieulx  à 
point  qu'elle  ne  fust  oncques  du  temps  du  feu  roy. 

Car  il  y  aura  xvc  bons  chevaulx  ou  environ  et 
vimbons  piétons,  xnn  bons  cortauls  (?)  et  xxvi  ser- 
pentines avec  leur  suyte  ;  bien  est  vray  que  l'on  n'a  pas 
fort  grande  quantité  de  pouldre ,  maiz  je  faiz  toute  dili- 
gence pour  en  recouvrer  de  tout  coustez  et  ne  crains 
que  faulte  d'argent;  à  quoy  je  ferey  mon  mieulx  d'ob- 
vier, s'il  est  possible. 

Monseigneur,  je  vous  envoyé  le  double  de  nostre 
estât  de  la  guerre ,  tant  de  la  grande  armée  que  de  l'ar- 
tillerie ,  affin  que  puisses  plus  au  long  congnoistre  ce 
que  y  a  esté  fait. 

Et  voiant,  Monseigneur,  qu'il  m'estoit  nécessaire 
icy  venir,  ay  fait  incontinent  conduyre  monseigneur 
mon  nepveur  à  Malines  avec  mesdames  mes  nyèpces, 
où  j'ai  donné  ordre  qu'il  demeure  continuellement 

'  Claude  de  Carondelet,  depuis  chef  du  conseil  privé  à  Bruxelles, 
mort  en  r5i8. 

sans  partir  de  ladite  ville  jusques  à  mon  retour,  que 
me  sera  si  brief ,  affin  qu'il  soit  bien  sceurement  gardé 
et  que  aucun  dangier  ou  inconvénient  n'en  puisse  ad- 
venir; car  aujorduy  l'on  ne  scet  en  cuy  l'on  se  doit 
fier.  J'ay  aussi  ordonné  aux  gouverneurs  de  ladite  ville 
de  Malines  d'y  prendre  bonne  et  soigneuse  garde;  ce 
qu'ilz  m'ont  promis  faire  tellement  que,  j'espère,  nul 
inconvénient  ne  s'en  pourra  ensuyvir  dont,  Monsei- 
gneur, je  vous  ay  bien  voulu  avertir  à  ce  que  le  sai- 
chant  en  soiez  de  mieulx  à  vostre  repoz. 

D'aultre  part,  Monseigneur,  je  vous  averty  que  suis 
sur  traictiéavec  ceulx  d'Utrecht  tellement  que  j'espère 
bien  brief  y  mectre  quelque  bonne  conclusion  à  vostre 
honneur  et  prouffît  dont,  Monseigneur,  je  vous  aver- 
tirey  incontinent;  et  ont  pour  ledit  affaire  esté  en- 
voyez de  par  vous  en  ladite  ville  le  sieur  de  Gaesbèke, 
le  doyen  de  Louvain ,  Thoison  d'Or  et  ung  pension- 
naire d'Anvers,  lesquelz  ont  mys  les  choses  en  bon 
train  par  le  moyen  du  sieur  de  Monfort,  et  tiens  que 
deans  trois  ou  quatre  jours  tout  sera  conclut  ;  et  si 

aurons  ceulx  de qui  nous  assisteront  à  la  guerre 

contre  monsieur  de  Gheldres;  de  quoy  je  les  feray  so- 
liciter. 

Monseigneur,  j'ay  receu  les  placcars  et  les  ferey 
exécuter;  j'avoye  mandé  Meteney  devers  messieurs  de 
Clèves  et  de  Juilliers,  maiz  ilz  font  assez  sèche  responce 
et  veulent  vendre  leur  service  bien  chier.  Si  vous  en 
sçavez  mieulx  faire  que  moy,  ce  seroit  bien  fait. 

323.  —  MARGUERITE  A  MAXIMILIEN. 

Détails  sur  la  guerre  de  Gueldre.  Siège  de  Venloo.  Bonne  assis- 
tance des  Anglais.  Convenance  d'écrire  à  ce  sujet  au  roi  d'An- 
gleterre ,  qui  voudrait  être  pris  pour  arbitre  du  différend  de 
l'Empereur  avec  les  Vénitiens ,  et  qui  désire  qu'on  s'en  remette 
au  pape  touchant  le  concile  de  Pise. 

(  Septembre.  ) 

Mon  très  redoubté  seigneur  et  père ,  etc. 

Monseigneur,  je  vous  mercie  très  humblement  les 
bons  advertissemens  qu'il  vous  a  pieu  m'envoyer  par 
voz  lestres  du  vie  de  ce  mois  concernans  la  manière  et 
conduicte  de  nostre  guerre  de  Gheldres.  Sur  quoy, 
Monseigneur,  vous  averty  que ,  longuement  avant  la 
récepeion  de  voz  lestres,  nostre  armée  estoit  au  siège 
devant  Vanello,  soubz  espoir  de  bien  tost  l'emporter 
par  le  moyen  d'aucune  intelligence  qui  se  praticque- 
roit,  laquelle  n'a  peu  sortir  effect.  Et  par  ainsi ,  obstant 
aussy  que  noz  gens  n'avoient  assés  gens  pour  clourre 
ladite  ville  entièrement,  a  l'affaire  esté  prorogée jus- 
ques  à  présent  que  l'on  a  advisé  de  la  prendre  par 
force ,  combien  qu'on  extime  y  avoir  dedans  environ 
vnic  hommes  de  guerre.  Et  pour  ce  faire  les  ay  ren- 
forcé de  gens  et  artillerie  tellement  que  ay  bon  espoir, 
à  l'ayde  de  Dieu  et  de  nostre  bonne  et  juste  querelle, 
que  briefz  ilz  emporteront  ladite  ville  dont ,  Monsei- 
gneur, ne  deppent  pas  petite  chose  ;  car  par  la  prinse 
d'icelle  ne  faiz  doubte  que,  sans  coup  férir,  aurons 
Ruremonde  et  conséquamment  le  hault  cartier  de 
Gheldres  ;  que  donnera  couraige  aux  subgectz  de  à  ce 
prins  temps  conquester  le  reste  dudit  pays  de  Gheldres. 

Ce  que  jespère,  Monseigneur,  vous  mesmes  pourrés 
exécuter,  moyennant  que  ayés  mys  une  bonne  lin  à 
voz  affaires  d'Ytalie. 

Et  vous  asseure ,  Monseigneur,  que  les  Angloix  se 
acquictent  très  bien  et  font  plus  de  guerre  aux  enne- 
mys  que  tous  les  aultres  ;  ilz  n'avoient  esté  pourveuz 
que  pour  trois  mois  ;  par  quoy  ay  escript  au  roy  leur 
maistre  vouloir  continuer  leur  provision  ;  ce  qu'il  a 
fait  pour  ung  moys,  pendant  lequel  espère  qu'il  sera 
fait  ou  failly  de  Vanello. 

Si  me  semble ,  Monseigneur,  que  en  debvés  remer- 
cier ledit  seigneur  roy  avec  bonnes  lettres  et  luy  prier 
vouloir  continuer  sadite  ayde,  suivant  que  la  nécessité 
le  requerra. 

D'aultre  part,  Monseigneur,  ledit  seigneur  roy  m'a 
fait  requérir  que  vous  voulsisse  escripre  à  ce  que  du 
différent  estant  entre  vous  et  les  Vénéciens  vous  voul- 
sissés  soubmectre  sur  luy  et  sur  le  roy  d' Arragon ,  et 
aussi  que  ne  voulsissés  consentir  ny  adhérer  à  ce  con- 
cile de  Pise,  ayns,  quant  audit  concile,  en  laisser 
convenir  au  pape  '.  Monseigneur,  vous  entendes  ces 
affaires  mieulx  que  moy  et  avez  ouy  ce  que  par 
maistre  Loys  vous  en  ay  fait  dire.  Par  quoy  y  pro- 
noncerés  ainsi  que  vostre  bon  plésir  sera,  mectant 
voz  affaires  en  meillieure  sceurté  que  pouvrés. 

Au  surplus,  Monseigneur,  je  vous  supplie  vouloir 
despeschier  ledit  maistre  Loys  le  plus  tost  que  pos- 
sible vous  sera ,  et  me  tousjours  mander  et  commander 
voz  bons  plésirs  pour  les  accomplir,  Dieu  en  ayde, 
ouquel  je  prie ,  etc. 

'  Voyez  la  lettre  précédente. 

Monseigneur,  je  men  irey  brief  d'icy  jusques  à  La 
Haye  poursuyr  l'accord  de  la  continuance  de  l'ayde 
ordinaire  qu'est  desjà  expirée;  de  là  m'en  retourneray 
icy  pour  adviser  ce  que  sera  à  faire,  et  vous  advertiroy 
de  toutes  choses  que  surviendront;  priant  aussi  avoir 
de  voz  nouvelles. 


324.  —  MARGUERITE  A  MAXIMILIEN. 

Marguerite  renvoie  vers  son  père  le  président  de  Bourgogne  pour 
être  soldé  des  frais  du  voyage  qu'il  a  fait  par  ordre  de  l'Empe- 
reur. —  [Minute  '.) 

(  Septembre.  ) 

Mon  très  redoubté  seigneur  et  père ,  je  me  recom- 
mande très  humblement  à  vostre  bonne  grâce. 

Monseigneur,  j'ay  receu  les  lettres  que  m'avés  escrip- 
tez  en  faveur  du  président  de  Bourgongne  :  pour  le  taux 
et  poyemant  de  son  voyagie  et  des  extraordinaires  en 
icelluy  faiz ,  et  ay  faictz  le  tout  communiqué  au  bureau 
de  voz  finances  de  par  deçà,  auquelz  et  aussi  à  moy  a 
semblé  que  ledit  président  devoit  estre  ranvoyé  devers 
vous,  tant  pour  le  taux  que  le  poyemant  de  ce  que 
luy  peult  estre  dehu  de  reste  desdits  voiage  et  extra- 
ordinaires, actendu  que  vous  avez  prins  en  vostre 
charge  le  poyemant  et  entretenement  dudit  président 
pour  sondit  voyage,  comme  appert  par  les  instructions 
et  mémoires  par  vous  baillées  au  seigneurs  qui  furent 
devers  vous  en  Ferrete ,  desquelles  envoyé  cy  encloz 
l'article  concernant  ceste  matière.  Et  néantmoyns, 

*  Cette  minute  est  écrite  de  la  main  même  de  Mercurin  de  Gattinare, 
le  président  du  parlement  de  Bourgogne. 

Monseigneur,  ceulx  desdites  finances,  soubz  vostre 
bon  plaisir,  ont  visitez  les  parties  dudit  président  et  les 
journées  de  sondit  voyage  et  faict  et  dresser  ung  taux 
que  leur  semble  raisonnable,  par  lequel,  oultre  les  mil 
et  six  centz  escus  que  ledit  président  a  receu  sur  les 
deniers  d'Espaigne,  treuvent  estre  ancore  deu  la  somme 
de  deux  mil  deux  centz  xx  livres ,  dix  solz  tournois. 
Combien  que  ledit  président  ne  se  soit  contenté  dudit 
taux  affermant  avoir  beacoup  plus  despendu  oudit 
voiage ,  toutesfois  ledit  taux  est  ainsy  demouré.  Mais 
quant  au  payemant ,  Monseigneur,  ensuyvant  l'article 
de  vosdites  instructions  et  aussi  que  bien  cognoissiés 
les  grans  charges  que  sont  à  présent  par  deçà ,  à  cause 
de  ceste  guerre  de  Gheldres,  n'a  esté  ledit  président 
aulcunement  apoincté  de  sondit  payement. 

Purquoy,  Monseigneur,  si  est  vostre  bon  plaisir,  le 
pourrés  fère  assigner  sur  les  deniers  d'Espagne  de  ce 
que  luy  peult  estre  dehu.  Ce  que  vous  supplie  très 
humblement  de  ma  part  voloir  faire,  afin  que  ledit  pré- 
sident ,  en  récompense  de  la  poyne  qu'il  ha  prinse,  ne 
perde  le  sien.  Et  ce  pendant  envoyé  ledit  président  en 
Bourgongne  pour  résider  en  son  office  et  radresser 
ung  peu  les  affères  de  par  delà  vous  assurant ,  Mon- 
seigneur, que  celle  part  les  pays  ont  bien  mestier  de 
sa  présence. 

Mon  très  redoubté  seigneur  et  père. 

525.  —  MARGUERITE  A  MAXIMILIEN. 

Expédition  de  Gueldre.  Réduction  prochaine  de  Venloo ,  et  par 
suite  de  la  Haute-Gueldre.  Difficulté  d'en.tretenir  Tannée  sur  le 
pied  où  elle  est ,  à  moins  qu'on  n'y  consacre  les  vingt  mille  écus 
attendus  d'Espagne.  — {Minute.) 

(  Septembre.) 

Mon  très  redoubté  seigneur  et  père ,  etc. 

Monseigneur,  je  vous  tiens  bien  averty  de  la  belle 
et  grosse  armée  qu'avons  aux  champs  pour  remectre 
et  réduyre  en  vostre  obéissance  les  pays  et  subgectz  de 
Gheldres  qu'est  la  chose,  comme  croy  et  à  bonne 
cause  que  plus  désirons  en  ce  monde,  pour  la  fellonnie 
et  desloiaulté  de  messire  Charles  de  Gheldres.  Laquelle 
armée  se  acroist  journellement,  et  espère  qu'elle  ex- 
ploitera tellement  que  les  premières  nouvelles  que  en 
aurés  seront  que  la  ville  de  Vannello ,  qu'est  des  meil- 
leures et  plus  puissantes  dudit  pays,  sera  mise  et 
réduicte  en  vostre  obéissance  ;  par  le  moien  de  laquelle 
emporterons  ligièrement  le  hault  pays  et  cartier  de 
Gheldres  ;  que  ne  sera  petit  exploit  pour  cest  y  ver  ; 
car  nous  mectrons  les  pays  de  Brabant  en  seurté  et 
clourrons  le  passaige  des  François  et  Liégeois;  et  si 
ferons  bonne  et  seure  ouverture  aux  marchans  pour 
traffiquer  et  aller  seurement  es  Allemaignes,  et  sy 
espère  que  encoires  plus  grans  biens  s'en  ensuyvront. 

Or,  Monseigneur,  par  les  estaz  que  vous  ay  en- 
voyez avez  assez  peu  veoir  que  telle  armée  ne  se  peult 
entretenir  sans  grande  despence  qu'est  intollérable,  et 
n'y  scevent  furnir  nulz  revenuz ,  aydes  et  assistences 
que  Monseigneur  mon   nepveur  ait  de  par  deçà,  à 


ET  DE  MARGUERITE  SA  FILLE.  —  1511-  431 
cause  des  grandes  charges  que  sont  desjà  sur  iceulx , 
comme  bien  sçavés,  actendu  mesmement  la  diminu- 
cion  des  aydes  dont  avés  assés  esté  averty;  par  quoy, 
Monseigneur,  je  ne  voy  moien  qu'il  ne  faille  bientost 
rompre  ladite  armée,  si  ce  n'est  que  vostre  plésir  fust 
vouloir  permectre  et  consentir  qu'on  se  puist,  à  ceste 
grande  et  urgente  nécessité,  aycler  de  xra  escuz  venant 
d'Espaigne  qui  se  paieront  à  ceste  sainct  Remy  prou- 
chaine,  ensemble  des  aultres  xm  du  terme  de  la  Pente- 
couste  ensuyvant;  dont,  Monseigneur,  pour  austant 
qu'il  touche  vostre  honneur  et  le  mien,  si  grande- 
ment vous  supplie  et  requiers  en  toute  humilité.  Et 
ledit  affaire  de  Gheldres  mys  oultre,  Monseigneur, 
ceulx  des  finances  et  moi  tiendrons  main  que  en  serés 
remboursé  au  double. 

Monseigneur,  je  tiens  que  auriés  merveillieux  re- 
grect  que  ceste  emprinse  de  Gheldres  par  si  peu  de 
choses  vint  tellement  en  roupture ,  actendu  que  l'avés 
tant  à  cueur  ;  et  de  ma  part ,  Monseigneur,  ne  suys 
délibérée  y  riens  espargnier  et  vous  asseure  que  je  y 
ay  desjà  employé  plus  de  xm  frans  du  mien ,  et  suis 
preste  à  y  mectre  le  tout  pour  le  tout,  cuydant  faire 
à  vous  et  à  Monseigneur  mon  nepveur  bien  grant 
honneur  et  service. 

Monseigneur,  je  vous  supplie  avoir  sur  ce  briefve 
responce  avec  les  despesches  nécessaires. 

Mon  très  redoubté  seigneur  et  père,  etc. 

326.  —  MAXIMILIEN  A  MARGUERITE. 

Mort  du  duc  de  Juliers.  Journée  impériale  à  Augsbourg  pour  ré- 
gler les  différends  entre  les  ducs  de  Saxe  et  de  Gueldre.  Floris 
d'Isselstein  ,  lieutenant  du  gouverneur  de  Hollande.  —  (Orig.) 

(Lients,  le  4  octobre.) 

Très  chière  et  très  amée  fille ,  nous  avons  receu  voz 
lettres  du  xie  de  septembre  dernier  passé,  par  les- 
quelles nous  signifiiez  la  mort  de  nostre  cousin,  le 
duc  de  Juillers  ',  dont  Dieu  ait  l'âme,  et  entendu  ce 
que  nous  avez  sur  ce  fait  dire  par  nostre  secrétaire, 
maistre  Hans  Rentier ,  auquel  nous  avons  donné 
charge  de  vous  faire  responce  que,  en  ce  et  autres 
choses  à  nous  possibles,  nous  faisons  et  ferons  le 
mieulx  que  povons,  pour  le  bien  et  prouffit  de  nous 
et  noz  très  chiers  enfïans. 

Depuis ,  par  autres  voz  lettres  du  xvie  dudit  mois , 
vous  nous  escripvez  comment  estes  advertye  que ,  se 
povons  tant  faire  que  nostre  cousin,  le  duc  de  Zaxssen, 
voulsist  quicter  ou  du  moins  mectre  en  délay  la  que- 
relle qu'il  prétend  à  la  duché  de  Juillers ,  le  jeusne 
duc  de  Clèves  et  son  père  se  condescendroient  facile- 
ment à  eulx  déclairer  à  la  guerre  et  aydier  à  la  réduc- 
tion de  nostre  pays  de  Gheldres.  Sur  quoy  vous  adver- 
tissons  que  remecterons  l'affaire  dudit  différend  sur  la 
journée  impériale  qui  se  doit  tenir  à  Ausbourg  pour 
alors  trouver  quelque  moyen  de  appoinctier  lesdites 

•  Suivant  quelques  historiens,  Guillaume  VIII,  duc  de  Berg  et  de 
Juliers,  mourut  à  Dusseldorf,  le  6  décembre  i5i  i.  Cette  lettre  prouve 
que  sa  mort  eut  lieu  avant  le  1 1  septembre  de  la  même  année,  comme 
d'autres  écrivains  l'ont  avancé. 

parties  aimablement,  et  désirons  que  yueillez  pratic- 
quier  avec  lesdits  ducz  de  Clèves ,  que ,  ce  temps  pen- 
dant, ilz  se  cueillent  déclairer  seullement  de  bailler 
vivres  et  victuailles  à  noz  gens  et  de  non  point  souffrir 
envoyer  dez  leur  pays  aucune  assistence  ne  vivres  aus- 
dits  de  Gheldres,  et  que  se  ledit  appoinctement  se  fait 
à  ladite  journée  d'Ausbourg,  alors  ilz  se  déclaireront 
à  la  guerre,  comme  dit  est. 

D'autre  part,  très  chière  et  très  amée  fille,  nous 
avons  veu  les  lettres  que  nous  avez  escriptes  touchant 
nostre  cousin  Floris  d'Isselstain  ,  à  cause  de  Testât  de 
lieutenant  et  coadjuteur  du  gouverneur  de  nostre  pays 
de  Hollande,  ainsi  que  plus  à  plain  est  déclairé  en  une 
copie  de  ce  confaicte  que  semblablement  nous  avez 
envoyée ,  et  sommes  bien  contens  et  voulons  que,  en 
ensuivant  nostre  promesse  que  lui  en  avons  présente- 
ment faicte,  vous  despeschez  par  delà  à  nostredit 
cousin  d'Yselstain  ses  lettres  comment  ladite  mynute 
contient,  car  nous  l'avons  bien  agréable  audit  estât. 
A  tant ,  très  chière  et  très  amée  fille,  nostre  Seigneur 
soit  garde  de  vous. 

Donné  en  nostre  ville  de  Lients  ,  le  1111e  jour  d'oc- 
tobre, l'an  xvc  xi.  Vostre  bon  père  Maxi.  — Plus  bas, 
Renner. 


527.  — MAXIMILIEN  A  MARGUERITE. 

L'Empereur  prie  sa  fille  de  pourvoir  d'un  emploi  convenable,  au- 
près du  prince  Charles  ,  Ferdinand  de  Mecrane,  qui  lui  est  re- 
commandé par  la  reine  de  France.  —  (  Original.  ) 

(Lients,  le  G  octobre.) 

Très  chière  et  très  amée  fille,  nostre  bonne  soeur, 
la  royne  de  France ,  nous  a  escript  à  la  recommanda- 
i.  28 

cion  de  Fernande  de  Mecrane,  porteur  de  cestes, 
comme  entendrez  par  ses  lestres  que  vous  envoyons 
avec  cestes,  à  celle  fin  que  vueiilions  pourveoir  ledit 
Fernande  de  quelque  estât  vers  nostre  filz ,  l'archiduc 
Charles.  Et  pour  ce  que  sommes  bien  enclins  à  ladite 
rescription  et  que  icellui  Fernande  nous  a  servy  en 
nostre  guerre  contre  les  "Venissiens,  nous  l'envoyons 
devers  vous  et  vous  requérons  que  lui  bailliez  présen- 
tement entretenement  pour  nous  servir  en  Gheldres  ; 
et  quant  quelque  estât  escherra  vacant  devers  nostredit 
filz  Charles  où  il  soit  ydoine,  que  l'ayez  en  ce  pour 
recommandé;  et  nous  ferez  chose  agréable.  A  tant, 
trèschière  et  très  amée  fille,  nostre  Seigneur  soit  garde 
de  vous. 

Donné  en  nostre  ville  de  Lien ts,  le  vie  jour  d'oc- 
tobre, l'an  xvc  xi.  Per  Regetn.  —  Plus  bas,  Renner. 


528.  —  MAXIMILIEN  A  MARGUERITE. 

Traité  avec  les  Suisses.  Dispositions  diverses.  —  '{Original.) 

(Ciliaen,  le  14  octobre.) 

Très  chière  et  très  amée  fille,  pour  pluiseurs 
bonnes  causes  et  raisons  et  mesmement  pour  la  seurté 
des  pays  de  noz  maisons  d'Austriche  et  de  Bourgoigne, 
nous  avons  fait  ung  traictié  héritable  '  avec  les  Suyches, 
où  tous  nosdits  pays  d'Austriche  et  de  Bourgoingne 
sont  comprins  ;  et  mesmement  est  déclairé  comment 
nostre  conté  de  Thirolle,  les  pays  devant  les  mon- 
tagnes, comme  Zubane ,  Ferrette  et  la  conté  de  Bour- 

'  Ce  traité  avec  les  Suisses  n'est  consigné  ni  dans  le  Corps  diploma- 
tique de  Dumont,  ni  dans  le  supplément  audit  recueil  par  Rousset, 

goingne  se  doivent  conduire  et  converser  l'un  avec 
l'autre ,  et  aussi  avoir  regard  l'un  sur  l'autre  en  tous 
actes  et  affaires  tant  de  paix  et  de  guerre.  Et  quant 
à  tous  noz  autres  pays  d' Austriche  et  de  Bourgoingne , 
est  aussi  déclairé  que  jamais  ilz  ne  doivent  faire  guerre 
ne  servir  conte  lesdits  Suyches,  ne  semblablement 
lesdits  Suyches  contre  eulx  ;  et  à  ceste  cause ,  et  qu'ilz 
ont  ainsi  prins  iceulx  pays  de  nostredite  maison  de 
Bourgoingne  oudit  traictié ,  nous  leur  avons  accordé 
de  leur  baillier  des  deniers  d' iceulx  pays  de  Bourgoin- 
gne ,  asçavoir  à  chacun  quanton  nommé  oudit  traictié 
iic  florins  d'or  ;  à  l'abbé  et  ville  de  Saint-Gale  et  au 
pays  de  Axsel  chacun  cent  florins  d'or  par  an,  comme 
du  tout  vous  advertira  plus  au  long  nostre  conseiller, 
maistre  Jeromme  Boidues,  que  envoyons  pour  ce 
devers  vous  et  que  entendrez  aussi  par  la  copie  dudit 
traicté,  lequel  vous  envoyons  par  ledit  maistre  Je- 
romme. Et  vous  requérons  que  sur  ce  vueillez  croire 
ledit  maistre  Jéromme  et,  en  tant  qui  touche  la 
conté  de  Bourgoingne ,  que  faictes  par  eulx  observer 
ledit  traictié;  et  quant  au  payement,  comme  dit  est, 
que  tenez  la  main  vers  ceulx  de  noz  finances  de  par 
delà  que  icellui  soit  fait  et  asceuré  aux  termes  et  selon 
qu'il  est  contenu  oudit  traictié.  A  tant,  très  chière  et 
très  amée  fille,  nostre  Seigneur  soit  garde  de  vous. 

Donné  en  nostre  logis  de  Ciliaen,  le  xmie  jour  d'oc- 
tobre, l'an  xvc  xi.  Vostre  bon  père  Maxi.  —  Plus 
bas,  Renner. 

529.  —  MAXIMILIEN  A  MARGUERITE. 

Division  entre  les  seigneurs  de  Chièvres  et  de  Berghes  ,  au  sujet  du 

renouvellement  des  lois  d'Anvers.  Chercher  à  les  arranger  entre 

eux.  —  (  Original.  ) 

(Au  château  de  Emvels,  le  16  octobre.) 

Très  chière  et  très  amée  fille ,  vous  sçavez  comment 
nous  vous  avons  autreffois  mandé  et  fait  sçavoir  nostre 
voulenté  touchant  l'ordre  que  voulons  estre  tenue  au 
renouvellement  des  loix  de  nostre  ville  d'Anvers,  et 
pour  ce  qu'il  y  a  tous  les  ans  débat  entre  les  sieurs  de 
Chièvres  et  de  Berghes  pour  sçavoir  lequel  doit  estre 
nommé  le  premier  audit  renouvellement,  au  moyen 
de  quoy  se  pourroit  sourdre  une  parcialité  et  division 
en  nostredite  ville  à  nostre  grant  désavantaige ,  re- 
grect  et  desplaisir.  A  ceste  cause  nous  désirons  et  vous 
requérons  que  vueillez  serchier  par  tous  bons  moyens 
de  appoinctier  et  appaiser  lesdits  seigneurs  de  ladite 
nominacion  ;  et  si  vous  ne  le  povez  appoinctier,  que 
nous  en  advertissez  et  de  cellui  à  qui  il  tiendra,  affin 
que  nous  y  povons  pourveoir.  A  tant,  etc. 

Donné  en  nostre  chasteau  de  Emvels ,  le  xvie  jour 
d'octobre  xvc  xi.  Per  Regem.  —  Plus  bas,  Renner. 


330.  —  MAXIMILIEN  A  MARGUERITE. 

Maximilien  invile  de  nouveau  sa  fille  à  faire  inscrire  le  fils  de 
maître  Loys  Marlien  ,  médecin  de  l'archiduc  Charles ,  parmi  les 
gentilshommes  de  ce  prince.  —  (  Original.  ) 

(Innekingen,  le  21  octobre.  ) 

Très  chière  et  très  amée  fille,  combien  que  vous 
ayons  parcidevant  escript  de  mettre  le  filz  de  mais- 

tre  Loys  Marlyen',  médecin  de  nostre  filz,  l'archiduc 
Charles,  es  escroes  de  nostredit  filz  en  Testât  de  l'un 
de  ses  gentilz  hommes  ,  ce  nonobstant  nous  entendons 
que  n'en  avez  encoires  riens  fait.  A  ceste  cause ,  et  que 
sommes  présentement  adverty  une  place  desditz  gen- 
tilz  hommes  d'icellui  nostre  filz  estre  vacant  par  le 
trespas  d'ung  nommé  Witenhorst,  nous  vous  requé- 
rons que  d'icelle  place  vacant  comme  dessus  vous  en 
pourveez  le  filz  dudit  maistre  Loys;  car  ainsi  nous 
plaist-il. 

Donné  à  Innekinghen ,  le  xxie  jour  d'octobre ,  l'an 
xvc  xi.  Per  Regem.  —  Plus  bas,  Renner. 


331.  —MARGUERITE  A  MAXIMILIEN. 

Marguerite  n'a  pu  savoir  au  juste  si  le  roi  de  France  a  envoyé  des 
secours  en  argent  au  duc  de  Gueldre.  Incertitude  au  sujet  du 
mariage  du  duc  de  Lorraine.  —  (  Minute.  ) 

(Bois-ïe-Duc,  le  28  octobre.) 

Monseigneur ,  j'ay  fait  extrême  devoir  par  divers 
moyens  de  savoir  si  le  roy  de  France  a  envoyé  nulz 
deniers  à  messire  Charles  de  Gueldres 3  ;  ce  que  ne  puis 

1  Louis  Marlien ,  Marlian  ou  de  Marillan  ,  partageait  avec  Pierre 
Picot  le  service  médical  auprès  de  l'archiduc  et  de  sa  tante  Marguerite. 
Mercurin  de  Gattinare,  écrivant  de  Dole  à  l'archiduchesse ,  sous  la  date 
du  12  février  i5i4,  lui  annonce  que  le  io  janvier  précédent,  il  a  paru 
dans  le  ciel  trois  soleils  et  trois  lunes,  et  l'invite  à  consulter,  sur  les 
présages  à  tirer  de  ce  singulier  événement,  ses  deux  médecins,  Loys 
de  Marillian  et  Pierre  Piquot. 

2  Marguerite,  qui  avait  reçu  une  lettre  anonyme  dans  laquelle  on 
l'avertissait  que  le  roi  de  France  fournissait  de  l'argent  au  duc  de 
Gueldre,  envoya  la  lettre  en  original  à  Louis  XII.  Le  roi  avait  déjà 
déclaré  précédemment  que  ceux  qui  disent  telles  paroles  ont  menti. 

savoir  à  la  vérité;  bien  treuvé-je  que  ledit  de  Gueldres 
en  fait  assez  courir  le  bruyt  par  ses  pays  rebelles  et  que 
ses  gens  sont  tous  payez  en  escuz;  l'on  dit  aussi  que 
puis  aucuns  jours  en  çà  Hédar  est  retorné  de  France , 
lequel  a  apporté  quelque  somme  d'escuz  ;  mais  à  la 
vérité  n'en  puis  riens  savoir  par  prisonniers  ny  autre- 
ment. 

Quant  au  mariage  de  Lorraine,  je  le  tenoye,  à  la 
dernière  assemblée  qui  en  fust  faite  à  Lyon ,  pour  tout 
rompu,  et  revient  Monseigneur  de  Lorraine  en  ses 
pays.  Ne  sçay  deppuys  que  s'en  est  ensuyvy;  ne  que 
par  messire  Andréa  de  Burgo  vous  en  pourra  avoir 
advertir  à  la  vérité. 


332.  —  MARGUERITE  A  MAXIMILIEN. 

Marguerite  fait  savoir  à  l'Empereur  que  le  pape ,  dont  on  lui  avait 
annoncé  la  mort,  est  en  pleine  convalescence.  —  {Minute.) 

(  Octobre.  ) 

Mon  très  redoubté  seigneur  et  père,  etc. 

Monseigneur,  je  receuz  avant  hier  les  lettres  qu'il 
vous  pleust  m'escripre  par  lesquelles  m'avertissiés  des 
certaines  nouvelles  de  la  mort  du  pape  '  que  avez  eues, 
lesquelles,  Monseigneur,  je  tenoie  pour  certaines  et 
estoie  en  grant  soucy  jusques  à  ce  que  eusse  entendu  la 
créacion  du  nouvel  pape.    Quoy  pendant,  Monsei- 

Cette  fois  il  ajouta  que  si  ledit  personnage  estoit  pareil  à  luy,  il  le 
deffieroit;  et  s'il  n  estoit  son  pareil,  il  trouveroit  assez  de  gens  pareils 
en  son  royaulme  pour  combattre  et  sous  tenir  le  contraire.  Lettres 
d'André  de  Burgo  à  Marguerite,  Blois,  17  septembre  i5n. 
■  Jules  IT  n'est  mort  que  le  20  février  i5i3. 

gneur,  me  survinrent  nouvelles  de  France,  du  1111e  de 
ce  mois,  comme  le  roy  de  France  avoit  eu  certaines 
nouvelles  par  lettres  de  Rome  et  de  Florence,  du 
xxx  d'aoust,  de  la  convalescence  dudit  pape,  dont, 
Monseigneur,  je  tiens  cestes  bien  averty  et  eusse  bien 
voulsu  que  ceulx  qui  vous  ont  averty  de  ladite  mort, 
non  en  sachant  la  vérité  se  feussent  theuz  à  ce  que 
n'eussiés  mys  par  ce  nul  trouble  en  voz  affaires. 
Mon  très  redoubté  seigneur  et  père. 


353.  —  MARGUERITE  A  MAXIMILIEN. 

Marguerite  fait  des  vœux  pour  la  prospérité  des  affaires  de  l'Em- 
pereur :  il  lui  importe  peu  par  qui  elles  se  font ,  pourvu  qu'elles 
se  fassent  bien.  Elle  pense  qu'il  faut  donner  encore  un  assaut  à 
la  ville  de  Venloo  avant  d'en  lever  le  siège.  Le  duc  de  Gueldre 
fait  des  préparatifs  menaçants.  Les  Etats  de  Hollande  ont  ac- 
cordé une  nouvelle  aide  pour  trois  ans.  Motifs  de  la  lenteur  du 
siège  de  Yenloo.  Marguerite  a  reçu  les  instructions  pour  négo- 
cier avec  le  roi  d'Angleterre.  Nomination  du  sieur  de  Bossu  à 
l'office  de  prévôt-le-comte.  Difficulté  d'envoyer  des  députés  au 
concile  de  Pise.  Désunion  entre  les  sieurs  de  Chièvres  et  de  Ber- 
ghes.  Portrait  du  prince  de  Castille.  {Lettres  de  Louis  XII,  III, 
86-91.)  —  {Minute.) 

(Octobre.) 

Mon  très  redoubté  seigneur  et  père,  etc. 

Monseigneur,  j'ay  receu  voz  lettres  par  maistre  Loys 
Maraton,  vostre  secrétaire,  et  veu  bien  et  au  long  la 
despesche  qu'il  vous  a  pieu  luy  faire  sur  sa  charge,  la- 
quelle, Monseigneur,  je  treuve  toute  bonne,  moyen- 
nant qu'elle  se  exécute  comme  il  apartient;  ce  que 
j'espère  sçavoir  bien  faire  à  vostre  honneur  et  prouffit; 

et  pour  ce ,  Monseigneur,  que  à  diverses  fois  vous  en 
ay  bien  et  au  long  fait  dire  mon  petit  advis ,  tellement 
que  l'avés  bien  peu  comprendre  et  entendre,  et  les 
causes  que  à  ce  m'ont  meu ,  ne  suis  plus  délibérée  vous 
ennuyer  ou  traveillier,  remettant  le  tout  au  bon  plésir 
de  Dieu  ;  lequel  par  sa  bonté  vous  doint  grâce  de  con- 
duyr  et  guyder  toutes  choses  à  vostre  honneur  et 
prouffit,  comme  je  le  désire;  car  après  vous  suis  celle 
qui  du  bien  aurey  plus  de  consolacion  et  plésir,  et  du 
mal,  s'il  advenoit,  que  Dieu  ne  vueille,  plus  d'ennuy 
et  regret  que  personne  qui  vive. 

Et  néantmoing ,  pour  ce  que  les  choses  vont  jour- 
nellement en  plus  grande  commocion,  ne  me  seroie 
abstenir  vous  encoires  supplier  y  prendre  garde  et 
avancer  vosdites  affaires  pour  les  causes  que  entendes 
mieulx  que  moy;  vous  asseurant,  Monseigneur,  que, 
où  que  les  choses  se  traictent,  pourveu  que  ce  soit  à 
vostre  honneur  et  prouffit,  n'en  seroie  avoir  que  tout 
plésir  et  esjouyssement  et  n'ay  tant  de  désir  de  m'en 
mesler  que  j'ai  désir  que  tout  voise  bien  et  que,  en  voz 
vieulx  jours  et  durant  la  minorité  de  ce  josne  prince, 
vous  puisses  trouver  en  paix  et  repoz ,  pour  le  mectre 
à  l'avant  et  entendre  soigneusement  au  gouvernement 
de  sa  personne  et  de  ses  biens ,  qu'est  la  chose  que  plus 
vous  touche ,  après  le  salut  de  vostre  âme. 

En  oultre,  Monseigneur,  j'ay  despuis  receu  aultres 
voz  lettres  par  lesquelles  estes  d'advis  qu'on  lève  le 
siège  de  Vannello  pour  les  causes  contenues  en  vozdites 
lettres.  Sur  ce ,  Monseigneur,  désire  bien  vous  advertir 
que,  vueillant  ensuyvre  vostredit  advis,  les  seigneurs 
d'Ilsestin  et  le  cappitaine  des  Angloix ,  Edoart  Poing- 
nyon ,  n'ont  esté  de  cest  advis  ;  ayns  ont  conclut  de 

faire  la  batterie  trois  jours  durant,  et  après,  venir  à 
l'assault  soubz  espoir  que  ceulx  de  ladite  ville,  comme 
aucuns  prisonniers  leur  ont  dit ,  n'attendront  ledit 
assault.  Et  quant  oires  ilz  l'attendront,  si  ont  espoir 
nosdits  gens  l'emporter  et  offrent  lesdits  Angloix  faire 
leur  devoir  les  premiers  ,  monstrant  que  par  honneur 
l'on  ne  pourroit  lever  ledit  siège  sans  donner  ung  as- 
sault. Au  moyen  de  quoy  et  que  leur  ay  accordé  à  leur 
allée  croire  leur  advis  sans  contraincte  leur  en  laisser 
faire ,  et  ne  fust  la  diversité  du  temps ,  qui  est  bien 
estrange,  en  fust  desjà  fait  ou  failly;  mais  deans  huit 
jours  espère  que  en  aurey  le  plésir  ou  le  desplésir,  et 
après  fauldra  adviser  de  faire  le  gast  autour  Nymèghe, 
ainsi  que  avez  ordonné ,  et  après ,  mettre  les  gar- 
nisons qui  pourra;  car  je  suis  avertye  que  messire 
Charles  de  Gheldres  ne  dort  pas  et  est  bien  délibéré 
cest  yver  nous  réveil! ier  qui  luy  laissera  faire.  Pour 
laquelle  cause  ay  mandé  les  Estatz  de  Brabant  et  de 
Hollande  au  vie  de  novembre  à  Breda ,  lesquelz  je  me 
parforcerey  induyre  à  continuer  leur  ayde  pour  la 
guerre,  veu  que  c'est  pour  leur  bien  et  seurté,  et  que 
sans  cella,  n'y  sçay  aucun  moyen  qui  ne  faille  du  tout 
rompre  l'armée  à  nostre  grant  déshonneur,  dommaige 
et  confusion. 

Ceulx  de  Hollande  ont  continué  leur  ayde  ordinaire 
pour  trois  ans  avec  certaines  conditions  et  quictances 
qu'il  leur  a  convenu  faire  en  la  manière  accoustumée; 
et  en  ce  se  sont  très  bien  acquittez  le  seigneur  de  Ber- 
ghes  et  le  chancellier  de  Brabant  et  le  trésorier  géné- 
ral; lequel  trésorier  est  icy  revenu  devers  moy,  et 
ledit  de  Berghes  est  demeuré  malade  à  La  Haye.  Le 
petit  exploit  que  nostre  armée  devant  Vannello  a  jus- 

ques  icy  fait,  procède  pour  deux  raisons:  Tune,  que 
à  l'encommencement  du  siège,  ilz  n'assiégèrent  du  tout 
ladite  ville  ;  en  quoy  ilz  s'excusent  sur  le  petit  nombre 
des  gens  qu'ilz  avoient;  toutes  fois  je  suis  seure  que 
s'ilz  eussent  mys  le  siège  comme  ilz  dévoient  et  po- 
voient  bien  faire  avec  les  gens  qu'ilz  avoient,  ilz  l'eus- 
sent emporté. 

L'aultre ,  à  cause  que  mon  cousin ,  le  conte  de  Nas- 
sau, qui  estoit  capitaine  général,  n'y  est  peu  aller 
pour  sa  maladie ,  et  l'admirai  y  estant  en  son  lieu  est 
demeuré  malade,  qui  s'en  est  icy  venu,  et  a  le  seigneur 
d'Usés  tin  sur  ce  eu  la  charge  de  ladite  armée.  Par 
ainsi,  pour  la  diversité  des  capitaines  ou,  affin  que  à  la 
vérité  je  dye  mieulx,  pour  l'insouffisance  d'iceulx,  les 
choses  ont  esté  conduictes  de  ceste  sorte  jusques  à  pré- 
sent, à  mon  très  grant  regret  et  desplésir,  combien  que 
ne  suys  encoires  hors  d'espoir  de  ladite  ville,  si  le 
temps  ne  nous  veult  pas  trop  estre  contraire . 

Monseigneur,  vous  saurés,  comme  je  croy  bien,  qu'il 
y  a  deans  ladite  ville  etassésprès  d'icelle  une  grosse  et 
haulte  tour,  de  laquelle  l'on  regardoit  au  camp  des 
Angloix,  et  leur  faisoit  l'on  des  lourdes  venues;  ilz 
ont  fait  abbatre  la  moytié  de  ladite  tour,  tellement  que 
à  ceste  heure  l'on  n'y  peult  plus  monter  ;  et  si  ont 
eslevé  ung  hault  monceau  de  terre  avec  du  fient  et  fagoz 
pour  dessus  asseoir  leur  artillerie ,  de  laquelle  ilz  pour- 
ront battre  à  voulenté  au  long  de  la  ville,  jusques  au 
marché;  que  portera  grant  dommaige  à  ceulx  de 
dedans  et  plus  que  feroient  six  mortiers.  Et  au  demeu- 
rant, Monseigneur,  s'acquictent  merveilleusement  bien 
et  trop  mieulx  que  nulz  aultres  qui  soient  à  ladite  ar- 
mée ,  dont  ilz  sont  à  louer. 


ET  DE  MARGUERITE  SA  FILLE.  —  1511.  443 
Monseigneur,  j'ay  aussi  receu  voz  lettres  avec  les 
instructions  d'Engleterre ,  lesquelles  j'ay  bien  au  long 
veues  et  entendues ,  et  icelles  disputé  et  débatues  avec 
le  seigneur  de  La  Roche;  et  enfin,  Monseigneur,  je  n'y 
treuve  riens  à  adjouster  ou  diminuer,  et  que  tout  le 
contenu  ne  soit  bien  nécessaire  et  requis  pour  vostre 
justifficacion  ;  et  si  treuve  que  l'allée  dudit  seigneur  de 
La  Roche  pourra  servir  grandement  à  l'entre tenement 
de  l'amytié  dudit  seigneur  roy,  et  que  le  plus  tost  le 
despescher  seroit  le  meilleur.  J'adviserey  aussi ,  s'il 
m'est  possible ,  envoyer  avecq  luy  l'ung  de  mes  secré- 
taires, comme  le  m'escripvés. 

En  oultre,  Monseigneur,  j'ay  veu  par  aultres  voz 
lettres  comme  il  vous  a  pieu  accorder  au  filz  du  feu 
seigneur  de  Boussu  l'office  de  prevost  le  conte  '  ;  en 
quoy,  Monseigneur,  m'avez  fait  honneur  et  plésir,  et 
en  avez  fait  de  sorte  que  en  aurez  grande  louange  de 
par  deçà  ;  et  ny  à  celluy  de  ceulx  qui  le  poursuyvoient 
qui  ne  disent  que  en  ayez  très  bien  fait  ;  et  pour  ce 
qu'il  est  encoires  bas  d'aige,  commectray  le  seigneur 
de  Barbançon,  son  oncle,  à  l'exercice  d'icelluy  et  en 
son  lieu  jusques  il  soit  en  aige  compétent,  par  lequel 
suis  seure  que  ledit  office  sera  bien  exercé. 

Touchant  d'envoyer  au  concilie  de  Pise,  comme 
m'escripvés,  il  me  semble,  Monseigneur,  que,  veu 
que  estes  tuteur  comme  vous  estes  de  monseigneur 
mon  nepveu,  et  mon  seigneur  et  père,  qu'il  souffist  que 

'  Le  prévôt-le-comte ,  à  Valenciennes,  est  un  officier  du  prince 
chargé ,  dit  d'Oultreman ,  de  calenger  les  crimes.  Il  avait  sa  demeure 
et  tenait  ses  prisons  dans  le  palais  appelé  la  salle- le-comte.  Durant  la 
dernière  moitié  du  xve  siècle ,  les  illustres  familles  de  Maingoval  et  de 
Hennin-Bossu  se  sont  constamment  disputé  cet  office  de  prévôt-le- 
comte.  A  la  fin  les  seigneurs  de  Bossu  l'emportèrent. 

y  envoyés  de  par  tous  nous  ;   aussi ,  Monseigneur,  à 

dire  vérité,  les  finances  de  par  deçà  sont  si  courtes  que 

on  ne  soroit  trouver  ung  denier  pour  faire  la  des- 

pesche. 

Au  regard  d'appoincter  les  seigneurs  de  Chièvres  et 
Berghes  pour  le  renouvellement  de  la  loy  d'Anvers , 
comme  aussi  le  m'escripvés ,  Monseigneur,  il  est  bien 
mal  faisable  à  moy,  à  cause  de  la  picque  qu'est  entre 
eulx.  Si  vous  vouldroie  bien  prier  que  dès  maintenant 
il  vous  pleuist  m'en  escripre  vostre  bon  plésir  pour 
ma  descharge;  aultrement  il  en  pourra  venir  du  mal  et 


a 

inconvénient. 


Au  surplus,  Monseigneur,  je  feray  faire  la  peinture 
de  monseigneur  mon  nepveu  pour  la  vous  envoyer  le 
plus  tost  que  je  ppurray;  priant  à  tant  nostre  Seigneur, 
mon  très  redoubté  seigneur  et  père,  qu'il  vous  doint 
bonne  vie  et  longue. 


334.  —  MAXIMILIEN  A  MARGUERITE. 

L'Empereur  renvoie  avec  son  approbation  le  rôle   des   bénéfices 
dont  sa  fille  lui  avait  soumis  le  projet.  ■ — {Original.) 

(Inspruck,  le  6  novembre.) 

Très  chière  et  très  amée  fille ,  nous  avons  depieça 
receu ,  par  maistre  Gilles  Ryngot,  le  pourgect  du  rolle 
des  bénéfices  de  noz  pays  d'embas,  ainsi  que  l'avez 
advisé  et  conclu  par  delà  pour  le  mieulx,  auquel  nous 
avons  adjousté  quelque  petite  chose,  comme  verrez, 
et  au  demeurant  ensuyvant  vostredit  advis;  et  vous 
renvoyons  icellui  rolle  signé  de  nostre  main,  cloz  et 
scellé  par  ledit  Ryngot,  pour  icellui  doiresenavant  en- 

tretenir  et  observer  comme  il  appertient  en  tel  cas. 
A  tant,  très  chière  et  très  amée  fille,  nostre  Sei- 
gneur soit  garde  de  vous. 

Donné  en  nostre  ville  d'Insproug,  le  vie  jour  de 
novembre,  l'an  xvc  xi.  Per  Regem.  —  Plus  bas, 
Renner. 


555.  —  MAXIMILIEN  A  MARGUERITE. 

Sire  Jacques  Poytel ,  chapelain  de  la  dame  de  Cicon  ,  recommandé 
pour  la  cure  de  Vaure,  près  Vesoul.  —  {Original.) 

(Brisach,  le  12  novembre.) 

Très  chière  et  très  amée  fille ,  damoiselle  Katherine 
de  Lobevec ,  vefve  de  feu  le  sieur  de  Cicon ,  nous  a 
remonstré  comme  sondit  feu  mary  et  elle  ont  eu  par 
longue  espace  de  temps  ung  chappellain,  natif  de  Bour- 
goingne ,  nommé  sire  Jacques  Poytel ,  qui  les  a  bien 
servy  et  meismement  ou  temps  qu'ilz  ont  esté  en  nostre 
service  et  du  siège  que  les  Vénéciens  ont  tenu  devant 
nostre  chasteau  de  La  Pierre  au  Galéan ,  où  estoit  lors 
ledit  chappellain;  en  nous  suppliant  vouloir,  en  l'hon- 
neur de  Dieu,  pourveoir  auditchappellain  de  la  cure 
de  Vaure  prez  Vesou,  en  nostre  conté  de  Bourgoingne. 
Et  pour  ce  que  telles  requestes  de  dames  sont  favo- 
rables et  meismement  d'icelle  damoiselle,  que  par  nous 
a  esté  mariée  et  tousjours  eslevée  avec  nostre  com- 
paigne  la  royne ,  veullans  obtempérer  à  sa  supplica- 
tion, vous  requérons  affectueusement  que,  à  nostre 
contemplacion ,  veuillez  donner  et  conférer  audit  sire 
Jacques  ladite  cure  quand  elle  escherra  vacant ,  ou 
aultre  bénéfice  de  vostre  collacion,  en  nostredit  conté 
de  Bourgoingne.  Et  vous  nous  ferez  chose  agréable. 

Donné  en  nostre  ville  de  Brisach ,  le  xne  jour  de  no- 
vembre, l'an  xvc  xi.  Per  Regem.  —  Plus  bas,  Han- 
nart. 


336.  —  MAXIMILIEN  A  MARGUERITE. 

Maximiiien  voudrait ,  comme  sa  fille  ,  conclure  une  bonne  paix  . 
pour  mettre  une  fin  à  ses  affaires  d'Italie.  Assaut  à  livrer  à 
Venloo  et  autres  opérations  pour  empêcher  le  duc  de  Gueldre  et 
les  siens  de  passer  d'un  côté  à  l'autre  des  rivières.  Différend  des 
seigneurs  de  Chièvres  et  de  Bergbes  ,  pour  le  renouvellement  des 
lois  d'Anvers.  Prise  du  seigneur  de  Rœux.  —  (Original.) 

(Inspruck,  le  18  novembre.) 

Très  chière  et  très  amée  fille ,  nous  avons  receu  voz 
lettres  du  xxvm  d'octobre  dernier  passé ,  et  entendu 
bien  et  au  long  le  contenu  d'icelle  et  le  désir  que  avez 
à  ce  que  ayons  quelque  bonne  paix  et  fin  en  noz  affai- 
res d'Ytalie,  en  ensuyvant  lesquelles,  nous  nous  déli- 
bérons de  tout  y  entendre;  et  vous  advertissons  entiè- 
rement ,  par  autres  noz  lettres  que  vous  avons  naguères 
envoyées  par  ung  de  noz  paiges,  en  quel  estât  iceulx 
nosdits  affaires  sont  pour  le  présent,  et  en  attendons 
vostre  responce. 

Et  pour  ce  que  deans  v  ou  vi  jours  après  la  date 
d'icelle,  noz  gens  de  guerre  de  par  delà  dévoient  bail- 
lier  l'assault  à  ceulx  de  Vennelo  et  qu'il  y  a  desjà  plus 
de  dix  jours  que  ne  nous  avez  escript,  nous  demeurons 
encoires  d'oppinion  que ,  se  nosdits  gens  congnoissent 
qu'ilz  ne  sçauroient  ou  pourroient  donner  ledit  assault 
et  le  gangnyer,  ou  qu'ilz  le  perdroient ,  que  les  faictes 
retirer  et  faire  le  belouwarck  devant  Waghemighen , 
comment  autreffois  vous  avons  escript,  tant  pour  effa- 

mer  ceulx  de  Nyméghen ,  que  rasser  tout  le  pays  à 
l'entour  ;  car,  par  ce  moyen ,  messire  Charles  de  Ghel- 
dres  et  les  siens  ne  pourront  passer  les  rivières  et  don- 
ner secours  à  l'un  et  à  l'autre  cousté  ;  et  si ,  en  ce  fai- 
sant ,  pourra  l'on  surattendre  l'esté  advenir  que  nous 
délibérons  aller  par  delà  en  personne  pour  à  nostre 
povoir  et,  Dieu  en  ayde,  parachever  ladite  guerre  de 
Gheldres. 

Touchant  ce  que  ne  sçavez  moyen  d'appoinctier  les 
sieur  de  Chièvres  et  de  Bergues  sur  le  fait  des  commis- 
sions du  renouvellement  des  loiz  de  nostre  ville  d'An- 
vers et  que  voulons  y  estre  pourveu,  que,  par  leurs 
discentions,  aucun  inconvénient  n'en  adviengne  à 
nous  et  à  nosti édite  ville,  nous  entendons,  et  voulons 
que  au  prouchain  renouvellement  desdites  loiz,  vous 
commectez  pour  ceste  fois,  es  lieux  desdits  sieurs  de 
Chièvres  et  de  Berghes,  autres  deux  bons  personnaiges 
de  par  delà  telz  que  adviserez ,  ausquelz  donnez  charge 
expresse  de  vaquer  et  entendre  audit  renouvellement. 

Nous  avons  eu  nouvelles  comment ,  par  cas  d'infor- 
tune ,  le  sieur  de  Reux  '  a  esté  prins  par  les  gens  d'ar- 
mes vénissiens  ou  fait  d'armes  et  qu'il  n'y  a  tuez  ou 
prins  avec  luy  que  seullement  cinq  ou  six  hommes  de 
la  compaignye  des  François.  A  tant,  très  chière  et 
très  amée  fille,  nostre  Seigneur  soit  garde  de  vous. 

Escript  en  nostre  ville  d'Ynsprugg,  le  xvme  de  no- 
vembre xvc  xi.  Fer  Regem.  — Plus  bas,  Renner. 

'  Ferri  de  Croy,  chevalier  de  la  Toison  d'or,  seigneur  du  Rœux , 
l'un  des  généraux  de  l'Empereur  en  Italie.  La  terre  du  Rœux,  située 
dans  le  Hainaut,  fut  érigée  en  comté,  l'an  i55o,  en  faveur  d'Adrien 
de  Croy. 

337.  —  MAXIMILIEN  A  MARGUERITE. 

Prébendes  de  Saint-Aubin  de  Namur  réglées  entre  Philippot  Lom- 
bart ,  le  Breton  ,  et  Germain  Parisot.  —  (  Original.  ) 

( Sterzinghen ,  le  20  novembre.) 

Très  chière  et  très  amée  fille,  nous  vous  avons  par 
plusieurs  fois  escript  et  fait  dire  comment  nostre  in- 
tencion  estoit  que  nostre  fourrier,  Philippot  Lombart, 
eust  la  chanoinie  de  Saint-Aubain  de  Namur,  que  ung 
nommé  le  Breton,  clerc  de  vostre  oratoire,  tient  et 
occupe.  A  quoy  nous  avez  adez  fait  bonne  responce,  mais 
à  cause  que  ledit  Breton  est  vostre  serviteur,  comme 
dit  est ,  nous  avons  bien  voulsu  tenir  ceste  matière  en 
délay,  espérant  d'y  trouver  quelque  bon  appoincte- 
ment  ;  et  soubz  icellui  espoir,  avons  mis  ou  rolle  des 
bénéfices  de  nostre  collation  de  par  delà  ledit  Philip- 
pot. Or  est  que  sommes  présentement  advertis  que  une 
chanonye  dudit  Saint-Aubain  est  vacant  à  nostre  dis- 
position par  le  trespas  de  feu  maistre  Guillaume  de 
Jodyon,  à  laquelle  toutes  voyes  nostre  secrétaire, 
maistre  Germain  Parisot,  prétend  droit,  en  vertu  de 
noz  lestres  patentes  qu'il  dit  en  avoir  obtenues  à  ren- 
contre dudit  feu  maistre  Guillaume. 

Par  quoy,  vueillant  mectre  une  fin  oudit  présent 
affaire  à  nostre  désir;  et  que  ledit  maistre  Germain 
proufïite  de  sondit  droit,  vous  signifiions  que  nostre 
plaisir  et  intencion  est  que  ladite  première  chanonye 
demeure  audit  Philippot,  la  seconde  vacant  par  le  tres- 
pas dudit  Jodyon  audit  Breton ,  et  la  première  qui  va- 
quera audit  maistre  Germain,  dont  vous  advertissons 

et  requérons  de  aux  dessusdits  faire  de  ce  despeschier 
noz  lettres  à  ce  requises  et  telles  que  besoing  leur 
seront  en  avoir;  car  nostre  plaisir  est  tel.  Très  chière 
et  très  amée  fille,  nostre  Seigneur  soit  garde  de  vous. 
Escript  en  nostre  ville  de  Sterzinghen,  le  xxe  jour 
de  novembre,  l'an  xvcxi.  Per  Regem.  —  Plus  bas, 
Botechou. 


338.  —  MARGUERITE  A  MAXIMILIEN. 

Marguerite  recommande  à  son  père  le  roi  et  la  reine  de  Navarre  , 
pour  être  compris  dans  les  traités  qu'il  pourrait  conclure.  Le  roi 
de  France  se  montre  hostile  à  la  Navarre.  — (Minute.) 

(  Breda  ,  le  23  novembre.  ) 

Mon  très  redoubté  seigneur  et  père ,  très  humble- 
ment à  vostre  bonne  grâce  me  recommande. 

Monseigneur,  combien  que  sçay  avez  bonne  affec- 
tion aux  affaires  des  roy  et  royne  de  Navarre,  et  que 
les  désirez  traicter  en  toute  faveur,  ce  néantmoing , 
congnoissant  le  bon  vouloir  qu'ilz  ont  à  vous,  leur 
désire  faire  tout  honneur  et  service.  Par  quoy,  j'ay  vou- 
lentier  prins  charge  vous  en  ramenteroir  et  escripre , 
vous  suppliant,  Monseigneur,  que  si  l'oportunité  se 
ordonnoit,  et  quelque  bon  traicté  de  paix  ou  amitié  se 
faisoit,  vostre  plaisir  soit  les  y  comprendre  et  les  avoir 
en  bonne  et  singulière  recommandacion ,  comme  voz 
bons  parens,  amyz  et  aliez  qui  désirent  la  prospérité 
et  accroissement  de  vostre  magesté,  et  vous  faire  tout 
plésir. 

Mon  très  redoubté  seigneur  et  père ,  je  prie  a  tant 
nostre  Seigneur  vous  donner  bonne  vye  et  longue, 
i.  29 

Escript  à  Breda,  le  xxuie  jour  de  novembre  xvc  xi. 

P.  S.  Monseigneur,  lesdits  seigneurs  roy  et  royne  vous  feront 
informer  bien  à  plain  et  par  certaines  escriptures  sur  ce 
faictes  et  envoyées  à  leur  ambassadeur,  estant  devers  vous , 
du  tort  que  le  roy  de  France  se  parforce  leur  faire.  Au 
moyen  de  quoy,  Monseigneur,  aurez  meilleur  ochoison  , 
entendant  leur  droit  et  devoir  où  ilz  se  vueillent  mettre,  les 
avoir  pour  recommandez. 


339.  _  MAXIMILIEN  A  MARGUERITE. 

Défaite  du  seigneur  de  la  Palisse  en  Italie.  Expédition  des  Véni- 
tiens contre  le  duc  de  Ferrare  et  le  Frioul.  L'Empereur  se  di- 
rige  vers    ce  pays   pour  leur  livrer  bataille ,    s'ils  la  veulent 

attendre.  —  (  Original.  ) 

(Doblach,  le  24  novembre.) 

Très  chière  et  très  amée  fille,  après  que  les  Vénis- 
siens  ont  congneu  que  les  gens  de  nostre  armée  qui 
avoient  esté  en  Friole,  s'estoient  retirez  avec  le  sei- 
gneur de  la  Palisse  ■  ou  quartier  de  Véronne  contre 
nostre  commandement ,  le  tout  par  l'enhort  et  moyen 
dudit  seigneur  de  la  Palisse,  comme  vous  avons  naguè- 
res  escript,  car  s'il  eust  encoires  voulsu  demeuré  et 
venir  devers  nous  à  Servalle,  ainsi  que  luy  avions 
escript,  et  que  sur  ce  nous  avoit  fait  responce,  nous 
eussions  sur  tout  mis  si  bon  ordre  que  toute  la  Ca- 
douer,  ledit  pays  de  Friole  et  autres  fussent  cest  y  ver 
esté  bien  asceurez  desdits  Vénissiens,  et  qu'ilz  ont  aussi 
congneu  que  nosdits  gens  se  retiroient  et  départoient 
l'un  de  l'autre  pour  eulx  aller  reffaire  en  leurs  maisons 
des  maladies  et  pouretez  qu'ilz  ont  euz  et  supportez 

'  Jacques  de  Chabannes,  depuis  maréchal  de  France,  tué  à  la  ba- 
taille de  Pavie. 

l'esté  passé ,  iceulx  Vénissiens  ont  party  leur  armée  en 
deux  ,  et  ont  envoyé  une  partie  d'icelle  contre  nostre 
cousin,  le  duc  de  Ferrare,  et  l'autre  partie  oudit  pays 
de  Friole,  pour,  à  l'assistance  d'aucuns  rebelles  d'icel- 
lui  pays,  le  reprandre  à  leur  obéissance;  et  desjà  y  ont 
prins,  par  le  moyen  desdits  rebelles  et  maulvais  paysans, 
pluiseurs  villes;  mais  nous  avons  à  diligence  fait  ras- 
sembler nouvelle  armée  et  atout  bon  nombre  de  gens 
nous  tirons  présentement  sur  les  frontières  dudit  pays 
de  Friole  pour  rebouter  lesdits  Vénissiens  et  leur  don- 
ner la  bataille,  quelque  part  qu'ilz  soient,  si  attendre 
la  vueillent;  ce  que  espérons  de  faire  à  l'ayde  de  Dieu, 
deans  huit  jours  au  plus  tart;  et  de  la  bonne  fortune 
que  Dieu  nous  donra,  vous  advertirons,  luy  priant  à 
tant ,  qu'il  vous  doint  sa  grâce. 

Escript  à  Douplach  ,  le  xxime  jour  de  novembre , 
Tan  xvc  xi. 

P.  S .  Nous  vous  envoyons  avec  cesles  une  lettre  au  roy  de 
Denraarck ,  que  désirons  que  luy  vueillez  envoyer  par 
homme  sceur  et  n'est  point  fort  hastive. 

Per  Regem.  —  Plus  bas,  Botechou. 


340.  —  MAXIMILIEN  A  MARGUERITE. 

Perte  de  l'assaut  devant  Venloo.  L'Empereur  se  propose  d'aller 
réparer  cet  échec  l'été  prochain ,  et  s'y  montrer  le  meilleur  ca- 
pitaine. Il  faut  tenir  la  main  à  ce  que  le  blocus  de  Waghemmigen 
soit  fait  suivant  les  ordres  transmis ,  afin  d'affamer  Nimègue  et 
de  donner  facilité  aux  bateaux  de  Cologne  et  du  haut  pays  de 
venir  en  Hollande.  —  [Original.) 

(Munde,  le  29  novembre.) 

Très  chière  et  très  amée  fille ,  par  voz  dernières  let- 
tres du  xme  de  novembre  vous  nous  escripvez  entre 

autres  choses  comment  noz  gens  de  guerre  de  par  delà 
ont  perdu  ung  assault  devant  Vennelo,  et  que,  pour 
adviser  que  sera  affaire  cest  yver  en  la  guerre  de  Ghel- 
dres,  vous  avez  fait  assemblé  les  grans  et  notables  per- 
sonnaiges  de  par  delà  ensemble  les  estas. 

Très  chière  et  très  amée  fille,  il  nous  desplaist  bien 
de  la  perte  dudit  assault  et  encoires  plus  des  bons  et 
vertueux  personnaiges  qui  y  sont  demeurez;  mais  ce 
sont  fortunes  de  guerre  que  prenons  comment  Dieu 
les  nous  donne;  et  estoit  bien  tousjours  nostre  advis 
que  nosdits  gens  ne  prouffiteroient  guères  devant  ledit 
Vennelo;  car  nous  nous  congnoissons  quelque  peu  en 
telz  affaires. 

Nous  sçavons  bien  qu'il  n'a  pas  tenu  à  vous  ne  à 
autres  gens  d'honneurs  et  de  vertus  qui  sont  esté  era- 
peschez  en  cest  affaire  que  n'ayons  eu  meilleur  for- 
tune, et,  moyennant  l'ayde  de  Dieu,  nous  espérons  de, 
sur  l'esté  advenir,  réparer  et  recouvrer  le  tout  et  aller 
par  delà  en  personne ,  le  plus  tost  que  pourrons  pour 
estre  le  chief  et  le  plus  féable  capitaine  que  vous  sçau- 
rions  ordonner  ny  envoyer  en  eestedite  guerre,  vous 
requérant  non  prandre  à  cueur  ladite  fortune,  ains 
ensuyvant  vostredit  bon  advis,  et  surattendant  nostre- 
dite  venue ,  mectre  quelque  bonne  ordre  en  ladite 
guerre  de  Gheldres,  que,  durant  cedityver,  noz  bons 
subgectz  de  par  delà  ne  soient  foulez  ou  adommaigez 
desdits  Gheldrois,  leurs  ennemis,  et  en  faire  tousjours 
pour  le  mieulx ,  comme  avons  nostre  fiance  en  vous. 

Nous  avons  fort  agréable  l'assemblée  desdits  bons 
personnaiges  et  estas  de  par  delà  ;  car  nous  espérons 
qu'ilz  vous  conseilleront  et  assisteront  en  cedit  affaire 
comment  bons  vassaulx  et  loyaulx  subgectz  ;  et  nous 

plaist  aussi  bien  le  gracieux  département  que  avez 
donné  aux  Angloys. 

Tenez  tousjours  la  main  que  le  blochuys  devant  Wa- 
ghemmighen ,  soit  fait  comment  autreffois  vous  avons 
mandé,  afïîn  de  par  ce  effamer  ceux  de  Nymeghen  et 
tenir  les  rivières  sceures  que  les  basteaulx  de  Cou- 
longue  et  du  hault  pays  puissent  descendre  en  Hollande 
sans  dangier.  A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  à  Munde ,  le  pénultième  de  novembre , 
anno  xvc  xi.  Vostre  bon  père  Maxi.  —  Plus  bas, 
Botechou. 


341.  —  MAXIMILIEN  A  MARGUERITE. 

Maximilien  recommande  à  sa  fille  François  de  Gosmans,  espagnol, 
qui  désire  être  admis  au  service  du  prince  Charles.  ■ —  (  Orig.  ) 

(Munten,  le  30  novembre.) 

Très  chière  et  très  amée  fille ,  de  la  part  de  Fran- 
çois de  Gosmans ,  espaignart ,  pourteur  de  cestes , 
nous  a  esté  exposé  qu'il  est  en  Testât  de  nostre  fîlz, 
l'archiduc,  et  qu'il  désire  aller  par  delà  pour  le  servir, 
nous  requérant  à  celle  cause  vous  en  escripre.  Et  pour 
ce  qu'il  nous  a  bien  et  honnestement  servy  en  Ytalye 
soubz  la  charge  de  nostre  cousin,  le  sieur  de  Reux, 
nous  l'avons  en  singulière  recommandation;  et  vous 
requérons  que ,  quant  il  viendra  devers  vous ,  vous  le 
vueillez  aussi  avoir  pour  recommandé,  et  en  sondit 
estât  et  autrement  luy  faire  toute  l'adresse  et  entrete- 

'  Wagheningen ,  petite  ville  sur  les  confins  de  la  seigneurie 
d'Utrecht  et  du  duché  de  Gueldre ,  près  du  Rhin. 

nement  que  pourrez.  En  quoy  faisant,  nous  ferez  chose 
agréable.  A  tant,  très  chière  et  très  amée  fille,  nostre 
Seigneur  soit  garde  de  vous. 

Escript  à  Munten,  le  dernier  jour  de  novembre, 
l'an  xvc  xi.  Per  Eegem.  —  Plus  bas,  Botechou. 

Nota.  Semblable  lettre  à  la  même  date  pour  Alfonce  Mon- 
tesnin  ,  Pierre  de  Verdigo ,  et  Pierre  de  Fonsecque  ,  gentils- 
hommes espagnols. 


342.  —  MARGUERITE  A  MAXIMILIEN. 

Marguerite  mande  à  son  père  que  Jehan  Caulier  ne  peut  aller  en 
France  remplacer  André  de  Burgo ,  si  on  ne  lui  délivre  de  l'ar- 
gent pour  ses  frais  de  voyage  et  des  draps  de  soie  pour  son 
accoutrement.  Difficulté  pour  trouver  de  quoi  satisfaire  à  cette 
dépense  et  solder  les  piétons.  —  {Minute.  ) 

(Novembre  ou  décembre.) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  j'ay  receu  les  lettres  qu'il  vous  a  pieu 
m'escripre  datées  du  xxie  de  ce  présent  moys  ' ,  par  les- 
quelles me  mandez  et  ordonnez  despescher  maistre 
Jehan  Caulier,  vostre  conseillier,  et  envoyer  inconti- 
nent devers  le  roy  très  crestien,  au  lieu  de  messire 
Andréa  de  Burgo ,  vostre  ambassadeur  2 . 

Monseigneur,  j'ay  mandé  de  faire  venir  ledit  Caulier 
devers  moy;  luy  ay  dit  et  déclairé  le  contenu  en  vos- 
dites  lettres,  et  qu'il  se  délibérast  de  soy  apprester  le 

1  La  lettre  de  l'Empereur,  ici  mentionnée,  ne  s'est  pas  retrouvée. 

a  André  de  Burgo  ayant  demandé  son  rappel  auprès  de  l'Empereur, 
en  novembre  i5ii,  il  est  très  probable  que  cette  lettre  est  de  la  même 
époque. 

plus  tost  qu'il  seroit  possible  pour  aller  devers  ledit 
seigneur  roy  très  crestien.  Sur  quoy,  Monseigneur,  il 
m'a  fait  réponce  que,  quant  à  sa  personne,  il  estoit  prest 
et  appareillé  de  faire  voz  bons  vouloirs  et  commande- 
ments, mais  qu'il  n'estoit  monté  ny  acoustré  et  n'avoit 
argent  pour  faire  ung  tel  voiaige;  requérant,  Mon- 
seigneur, afin  qu'il  peust  garder  vostre  honneur  et  le 
sien,  regarder  luy  faire  délivrer  argent  et  quelques 
draps  de  soye  pour  de  myeulx  faire  ses  apprestes  et  que 
l'on  luy  ordonnast  quelque  somme  d'argent  pour  tenir 
ung  estât;  et  avec  ce  ledit  maistre  Jehan  Caulier  dési- 
reroit  avoir  voz  lettres  de  crédance  adressées  audit 
seigneur  roy,  afin  qu'il  congneust  qu'il  va  devers  luy 
par  vostre  ordonnance,  avec  instructions  telles  qu'il 
vous  plairoit ,  ou  du  maings  luy  mander  et  comman- 
der quelle  chose  il  auroit  à  faire,  luy  venu  devers  icel- 
lui  seigneur  rey  très  crestien. 

Monseigneur,  pour  regard  au  despesche  dudit  maistre 
Jehan  Caulier  ay  mandé  devers  moy  le  trésorier  Tha- 

mise,  et lesquelz  m'ont  dit  qu'il  n'estoit  possible 

trouver  argent,  qu'ilz  n'avoient  nulz  deniers  et  ne  leur 
seroit  possible  de  furnir  audit  despesche  et  à  la  route. 
Monseigneur,  depuis  le  partement  des  seigneurs  de 
par  deçà  y  a  eu  assez  affaire  de  furnir  argent  aux  mes- 
sageries; parquoy ,  Monseigneur,  s'il  vous  plait,  puis- 
que ceulx  de  voz  finances  sont  présentement  par  delà , 
y  mectre  tel  et  si  bon  ordre  que  pour  l'advenir  l'on 
saiche  où  prendre  argent  ;  car,  Monseigneur,  à  faulte 
de  ce,  voz  affaires  ne  s'en  portent  de  myeulx  et  en 
sont  retardez. 

Vous  ferez  regardé  par  lesdits  de  voz  finances  poul- 
ie despesche  dudit  Caulier  et  sur  ce  qu'il  requiert,  et 

l'envoyer  le  plus  tôt  qu'il  sera  possible  de  par  deçà;  ce 

pendant  il  se  aprestera  du  surplus. 

En  oultre ,  Monseigneur,  sera  besoing  que  par  les- 
dis  de  voz  fynances  soit  aussi  regardé  où  l'on  prendra 
et  trouvera  argent  pour  paier  les  douze  cens  pyétons 
que  avons ,  par  l'advis  de  tous  ceulx  de  vostre  conseil, 
retenuz  pour  les  causes  et  selon  que  desjà  vous  ay 
escript  bien  au  long. 

Sy  vous  supplie,  Monseigneur,  sur  ce  que  dessus 
avoir  regard ,  et  mectre  tel  et  si  bon  ordre  au  fait  de 
vosdites  fynances,  que  pour  l'advenir  voz  affaires  se 
puissent  bien  guider  et  conduyre  ;  ce  qu'est  bien  dif- 
ficile chose  à  faire  sans  ordre  en  vosdites  fynances. 

Mon  très  redoubté  seigneur  et  père. 


343.  —  MAXIMILIEN  A  MARGUERITE. 

Prise  du  château  de  Pleyff  en  Cadore.  Ordre  de  le  raser.  Impor- 
tance du  pays  de  Cadore.  Intention  de  fortifier  le  château  de 
Putelstain.  Agression  des  Suisses  sur  le  duché  de  Milan.  Les 
grands  personnages  de  la  Suisse  ne  se  mêlent  point  de  cette 
guerre.  —  (  Original.  ) 

(Aussée,  le  13  décembre.) 

Très  chière  et  très  amée  fille,  hier  au  soir  nous 
eusmes  nouvelles  des  gens  de  nostre  armée  coramant , 
en  passant  leur  chemin  pour  entrer  en  Friole,  ilz 
ont  le  vu  de  ce  mois  assailly  et  gaingnyé  par  force  le 
chasteau  de  Pleyff' ,  qu'estoit  le  chief  chasteau  de  Ca- 
douer  ;  mais  pour  ce  qu'il  n'est  point  fort ,  nous  avons 
ordonné  de  le  rasser  par  terre  ;  car  nous  voulons  toute 
ladite  Cadouer  estre  sur  la  crainte  et  obéissance  de 

'  Au  nord  de  Ciudad  di  Friuli. 

nostre  chasteau  de  Putelstain1,  duquel  ferons  une  place 
imprenable,  et  par  icellui  facillement  garderons  l'en- 
tière Cadouer  qui  vaultz  plus  de  xxm  ducatz  par  an ,  à 
cause  des  bois  qui  convient  que  les  Vénissiens  viennent 
prandre  oudit  pays  de  Cadouer,  tant  pour  faire  leurs 
bastiaulx,  maisonnement ,  que  chauffaiges. 

Et  nous  ont  fait  sçavoir  nosdits  gens  de  guerre  qu'ilz 
sont  bien  délibérez  de  en  oultre  exécuter  et  exploicter 
bonne  et  forte  guerre  oudit  pays  de  Friole  et  contre 
lesdits  Vénissiens. 

Aussi,  depuis  quelque  jours  ençà,  nous  avons  eu 
novelles  comment  les  Suyches  avoient  envoyé  à  Mil- 
lan  les  lettres  de  deffiance  contre  nostre  bon  frère ,  le 
roy  de  France ,  et  qu'ilz  estoient  desjà  entrez  ou  pays 
de  Millan  à  tout  vinm  combatans ,  le  tout  par  l'enhort 
et  pourchatz  des  quantons  de  Suyche.  Oivach  (?)  et 
Glaris  qui  ne  cessent  de  esmouvoir  et  eslever  les  autres 
quantons  contre  nostredit  bon  frère;  mais  nous  ne 
povons  croyre  qu'ilz  passent  oultre  ;  car  ilz  n'auront 
vivres  ne  artillerye  ou  capitaines  pour  ce  povoir  faire  ; 
et  en  attendons  de  jour  à  autre  nouvelles. 

Nous  sommes  bien  avertis  que  les  grans  personnai- 
ges  de  Suyches  ne  se  vueillent  mesler  de  cest  affaire  et 
que  le  tout  ne  se  conduyt  que  par  le  moyen  des  villains 
de  dessusdits  quantons.  A  tant,  très  chière  et  très  amée 
fille ,  nostre  Seigneur  soit  garde  de  vous. 

Escript  à  Aussée,  le  xme  jour  de  décembre,  l'an 
xvc  xi.  Per  Regem.  —  Plus  bas,  Botechou. 

•  Peut-être  Pittersberg,  dans  l'évêché  de  Brixen,  au  nord  du  pays 
de  Cadore. 

344.  —  MAXIMILIEN  A  MARGUERITE. 

L'Empereur  invite  sa  fille  à  écrire  et  à  faire  écrire ,  par  l'archiduc 
Charles  ,  au  roi  d'Aragon ,  pour  qu'il  laisse  jouir  le  cardinal  de 
Sainte-Croix  des  bénéfices  qu'il  a  en  Espagne.  —  (  Original.  ) 

(Ausséc,  le  14  décembre.  ) 

Très  chière  et  très  amée  fille ,  pour  ce  que  sommes 
requis  de  la  part  du  cardinal  de  Sainte-Croix  '  d'escripre 
à  nostre  frère  ,  le  roy  d' Arragon ,  touchant  ses  béné- 
fices es  pays  d'Espaigne,  et  que  créons  la  recommanda- 
tion de  vous  et  nostre  filz,  l'archiduc  Charles,  luy 
prouffitera  plus  envers  nostredit  frère  que  la  nostre  , 
nous  désirons  et  vous  requérons  que  vous  et  nostredit 
filz  vueillez  escripre  à  icellui  nostredit  frère  qu'il  le 
vueilîe  laissier  et  souffrir  joyr  des  bénéfices  qu'il  a  es- 
dits  pays  d'Espaigne ,  comme  il  a  fait  parcidevant  sans, 
au  moyen  de  la  privation  que  nostre  saint  Père  le 
pape  luy  en  a  fait  promectre  qu'il  en  soit  débouter  ou 
dechasser. 

Et  vous  nous  ferez  chose  agréable.  A  tant,  très 
chière  et  très  amée  fille ,  nostre  Seigneur  soit  garde 
de  vous. 

Escript  à  Anssée,  le  xniie  jour  de  décembre,  l'an 
xvc  xi.  Per  Regem.  —  Plus  bas ,  Botechou. 

1  Bernard  de  Carvajal ,  qui  avait  été  privé  de  sa  dignité  et  de  ses 
bénéfices  par  Jules,  comme  l'un  des  principaux  adhérents  du  concile 
de  Pise.  Le  chapeau  lui  fut  rendu  par  Léon  X,  le  27  juin  i5i3. 

345.  —  MAXIMILIEN  A  MARGUERITE. 

Maximilien  recommande  de  faire  jouir  Philippe  Lombart  du  cano- 
nicat  vacant  à  Saint-Gomard  de  Liere,  sans  avoir  égard  aux 
empêchements  qu'on  y  voudrait  mettre.  —  (  Original.) 

(  Gémonde,  le  15  décembre.  ) 

Très  chière  et  très  amée  fille,  nous  avons  entendu 
que  depuis  naguères  il  a  vaqué  à  Saint-Gomard  de 
Lyere  une  chanonie  qui,  par  le  tour  du  rolle  de  noz 
bénéfices  de  par  delà,  doit  appertenir  à  nostre  fourrier, 
Philippot  Lombart,  mais  que  à  ce  Ton  luy  vueilt 
mectre  empeschement,  comme  dit  ledit  Philippe.  Par 
quoy  et  que  nostre  plaisir  est  qu'il  joysse  d'icelle  cha- 
nonie, selon  sondit  tour  du  rolle,  nous  désirons  et  vous 
requérons  que  audit  Philippe  faictes  despeschier  par 
delà  noz  lettres  de  collacion  de  ladite  chanonie  vacant, 
comme  dit  est,  sans  aucune  difficulté  ne  avoir  regard  à 
quelque  empeschement  au  contraire,  fors  au  tour  dudit 
rolle  que  voulons  estre  entretenu.  A  tant,  très  chière 
et  très  amée  fille,  nostre  Seigneur  soit  garde  de  vous. 

Donné  en  nostre  ville  de  Gémonde,  le  xve  jour  de 
décembre,  Tan  mil  vc  xi.  Per  Regem.  —  Plus  bas, 
Bote  chou. 

346.  —  MAXIMILIEN  A  MARGUERITE. 

Approbation  de  mesures  prises  par  Marguerite.  Différend  des  sei- 
gneurs de  Chièvres  et  de  Berghes.  Le  premier  veut  céder  au 
comte  de  Nassau  son  office  de  commissaire  au  renouvellement  de 
la  loi  d'Anvers.  Débat  sur  la  préséance  entre  le  fils  du  duc  de 
Milan  et  celui  du  duc  de  Saxe.  Différer  le  départ  du  sieur  de  La 
Roche  pour  l'Angleterre.  — (Original.) 

(Gémonde,  le  i6  décembre.) 

Très  chière  et  très  amée  fille,  nous  avons  receu  troiz 
voz  lettres  du  premier  et  11e  jour  de  ce  mois  et  en- 
tendu bien  en  long  le  contenu  d'icelle,  lequel  nous 
prenons  en  gré  selon  la  fortune  et  espérons ,  Dieu  en 
ayde,  que  le  tout  se  chaingera  brief  plus  à  nostre 
avantaige. 

En  tant  qui  touche  vostre  proposicion  aux  Estas  de 
nostre  pays  de  Brabant,  Hollande  et  Zeellande,  nous 
avons  vostre  besoingnye  à  ce  bien  agréable  et  croyons 
qu'ilz  se  démonstreront  bons  subgectz. 

Au  regard  de  la  continuation  qu'avez  faicte  pour 
ceste  année  de  nostre  loy  d'Anvers,  nous  en  sommes 
bien  contens  et  encoires  autant  de  la  résignacion  que 
nostre  cousin  de  Chierves  vueilt  faire  à  nostre  cousin 
de  Nassou  de  son  estât  de  commissaire  d'Anvers ,  si 
par  ce  moyen  lesdits  seigneurs  de  Chierves  et  de  Ber- 
ghes sepueillent  trouver  d'accord.  Car  nous  le  désirons 
bien  et  vous  en  donnons  toute  puissance. 

Quant  à  la  résignacion  que  nostre  audiencier  désire 
faire  de  son  office  d'audiencier,  nous  ne  nous  voulons 
point  à  ce  consentir  et  nous  peut  encoires  bien  servir 
en  noz  affaires  de  par  delà. 

Du  différend  que  avez  du  josne  duc  de  Milan  '  et  du 
josne  duc  de  Zaxssen a  il  y  a  couleur  à  l'un  et  à  l'autre  ; 
mais  ilz  sont  trop  josnes  et  ne  voulons  pas  que  l'on  se 
arreste  ains  que  le  premier  vient  (venu)  devant  soit  et 
entre  devant,  ou  que  l'on  les  reigle  aternativement, 
l'un  aujourd'huy  premier  et  l'autre  demain. 

Du  retardement  du  seigneur  de  La  Roche ,  nostre 
président,  pour  aller  en  Angleterre,  il  nous  plaist  très 
bien  et  sommes  bien  d'opinion  d'atendre  quelle  sera 
la  fin  des  traictiez  de  paix  qui  sont  sur  main;  car 
selon  la  besongnye  d'iceulx  Ton  se  pourra  reigler  au- 
dit envoy. 

Et  de  voz  excuses  aux  parolles  qui  nous  avoient  esté 
rapportées  par  les  François,  nous  les  avons  adez  sous- 
tenues  telles  que  nous  avez  escript,  mais  pour  leur 
complaire  nous  vous  en  avons  bien  voulsu  advertir  et 
leur  envoyerons  vostredite  responce. 

Au  surplus,  nous  avons  fait  despeché  les  manda tz 
par  vous  requiz  à  noz  cousins  de  Clèves  et  Julliers  et  à 
aucunes  villes  de  leur  pays  que  vous  envoyons  a\ec 
cestes  pour  leur  envoyer  et  pour  poursuyr  l'aliance 
avec  eulx,  ensuivant  vosdites  lettres.  A  tant,  très 
chière  et  très  amée  fille,  nostre  Seigneur  soit  garde 
de  vous. 

Escript  en  nostre  ville  de  Gemonde,  le  xviejour  de 
décembre,  l'an  xvc  xi.  Vostre  bon  père  Maxi.  — 
Plus  bas,  Botechou. 

1  Maximilien  Sforce  ,  fils  du  duc  Ludovic- Marie ,  et  cousin  germain 
de  Blanche-Marie,  seconde  femme  de  l'Empereur.  Après  la  défaite  de 
son  père,  en  i5oo,  par  Louis  XII ,  ce  jeune  prince  vécut  à  la  cour  de 
l'Empereur,  ou  auprès  de  Marguerite  d'Autriche ,  jusqu'à  ce  que  la 
ligue  formée  en  i5i2,  entre  Jules  II  et  Maximilien,  le  rétablît  dans  son 
duché  de  Milan. 

2  Je  ne  sais  s'il  s'agit  ici  de  Magnus,  duc  de  Saxe-Lawenbourg. 

547.  —  MAXIMILIEN  A  MARGUERITE. 

Nécessité  de  maintenir  en  bonne  intelligence  les  pays  de  Bour- 
gogne et  de  Ferrette  Ecrire  au  maréchal  de  Bourgogne  et  aux 
magistrats  de  Ferrette  de  veiller  à  ce  qu'on  n'envahisse  pas  les 
terres  de  ces  deux  seigneuries. 

(Wels,  le  22  décembre.) 

Très  chière  et  très  amée  fille ,  pour  ce  que  noz 
pays  de  Bourgoingne  et  de  Ferrette  ont  beaucop  de 
maulvais  et  dangereulx  voisins,  nous  désirons  qu'ilz 
soient  entretenus  en  bonne  amitié  l'ung  avec  l'autre, 
comme  pays  prouchains  l'ung  de  l'autre  et  retournant 
et  appartenant  à  ung  seul  seigneur,  affin  que  si  au- 
cuns voisins  desdits  pays  vouloient  invahir  ou  faire 
quelque  emprinse  sur  l'ung  d'iceulx  pays,  que  l'ung 
donne  secours  à  l'autre.  A  ceste  cause  escripvons  pré- 
sentement devers  vous  et  vous  requérons  très  acertes 
que,  en  tant  que  touche  la  conté  de  Bourgoingne, 
vous  escripvez  et  ordonnez  à  nostre  amé  et  féal  cousin 
et  marischal  de  Bourgoingne ,  le  sieur  de  Vergy ,  que 
se  aucuns  desdits  voisins  faisoient  quelque  invasion  ou 
emprinse  sur  nostre  pays  de  Ferrette,  il  leur  baille 
toute  ayde  et  assistence  pour  y  résister  et  obvier  ;  et  de 
nostre  part  nous  avons  ordonné  à  ceulx  de  nostredit 
pays  de  Ferrette  de  aussi  faire  le  semblable  à  ceulx  de 
ladite  conté  de  Bourgoingne ,  si  le  cas  leur  advenoit. 
A  tant ,  très  chière  et  très  amée  fille,  nostre  Seigneur 
soit  garde  de  vous. 

Donné  en  nostre  ville  de  Wels ,  le  xxne  jour  de  dé- 
cembre, l'an  xvc  xi. 

P.  S.  Et  pour  adviser  de  faire  ladite  assistence  et  secours  par 

ceulx  de  nosdits  pays  de  Ferrette  et  Bourgoingne ,  le  cas 
y  advenant,  nous  désirons  que  commectiez  audit  sieur  de 
Vergy  e\  à  aucuns  de  vostre  conseil  à  Dole  d'eulx  trouver 
avec  nostre  bailli  de  Ferrette,  le  sieur  de  Ribaulpierre,  et 
aucuns  de  noz  conseilliers,  pour,  en  tel  lieu  qu'ilz  advise- 
ront,  faire  et  conclure  à  ce  propos  une  bonne  ordonnance 
entre  lesdits  pays ,  ausquelz  nostredit  bailli  et  conseillier 
escripvons  ainsi  le  faire. 
Donné  comme  dessus. 

Vostre  bon  père  Maxi.  —  Plus  bas,  Renner. 


348.  —  MAXIMILIEN  A  MARGUERITE. 

Aide  à  obtenir  des  États  d'Autriche  ,  de  Styrie  et  des  princes  de 
l'Empire.  Paix  négociée  entre  l'Empereur  et  les  Vénitiens  par 
le  pape  et  le  roi  d'Aragon.  Orgueil  des  Vénitiens.  Le  pape  se  dé- 
clarera leur  ennemi  s'ils  n'acceptent  pas  les  conditions  offertes. 
—  (  Original.  ) 

(  Lyntz ,  le  25  décembre.  ) 

Très  chière  et  très  amée  fille,  nous  sommes  icy 
venu  vers  les  Estas  de  noz  pays  d'Austriche  et  de 
Steyre  (Styrie)  affin  d'avoir  et  recouvrer  d'eulx  une 
bonne  ayde  pour  nous  aidier  à  garder  par  la  force  le 
pays  de  Friole  ;  laquelle  avons  bien  espoir  de  brief  ob- 
tenir et  de  incontinent  après  nous  tirer  à  la  journée 
impériale  ordonnée  en  nostre  cité  d'Ausbourg,  pour 
semblablement  obtenir  des  princes  et  Estas  de  nostre 
saint-empire  une  bonne  ayde  et  assistence  à  l'encontre 
des  Vénissiens  ;  par  laquelle  espérons  ,  si  ne  survient 
ce  pendant  quelque  paix,  les  contraindre  sur  l'esté 
advenir  que  finablement  ilz  viendront  à  la  raison. 

Nous  attendons  de  heure  à  autre  nouvelles  de  la 
paix  que  nostre  saint  Père  le  pape  et  nostre  frère,  le 

roy  d' Arragon ,  vueillent  faire  entre  nous  et  lesdits 
Vénissiens.  Mais  lesdits  Vénissiens  ont  adez  différé  à 
cause  de  quelque  fortune  qu'ilz  avoient  eue  en  Friole , 
à  l'encontre  de  nous ,  laquelle,  par  l'exploict  que  noz 
gens  de  guerre  ont  naguerres  fait  contre  eulx ,  et  es- 
pérons que  encoires  feront,  leur  est  bien  chaingié  et 
croyons  qu'ilz  rabasseront  leur  orgueil  et  espoir  et 
qu'ilz  se  condescendront  à  ladite  paix;  car  nostredit 
saint  Père  leur  a  expressément  escript  et  déclairé 
que  s'ilz  n'acceptent  ladite  paix,  selon  les  conditions 
qu'ilz  ont  autreffois  consentu  et  entreprendent  aucune 
chose  sur  nostre  ville  de  Yéronne  et  noz  pays ,  il  se 
déclairera  leur  ennemy  et  s'employera  de  cy  en  a\ant 
à  leur  destination  et  ruyne,  autant  et  plus  qu'il 
a  fait  jusques  à  oires  pour  leur  conservation  ;  dont  en 
secret  vous  advertissons.  A  tant,  très  chière  et  très 
amée  fille,  nostre  Seigneur  soit  garde  de  vous. 

Escript  en  nostre  ville  de  Lyntz,   le  jour  de  Noël 
xvc  xi.  Vostre  bon  père,  Maxi.  —  Plus  bas,  Renner. 


349.  _  MAXIMILIEN  A  MARGUERITE. 

Nouvelles  de  l'expédition  contre  les  Véniliens.    Prise  de  Civitate 

Belloni.  Défaite  de  l'ennemi  devant  Gradisca  et  le  château  de 

Tollemain.  ■ —  (  Original.  ) 

(Lyntz,  le  27  décembre.) 

Très  chière  et  très  amée  fille,  nous  avons  eu 
nouvelles  de  noz  gens  de  guerre  qui  estoient  en  Ca- 
douer,  comment,  depuis  qu'ilz  ont  eu  prins  le  chasteau 
de  Pleyff  dont  vous  avons  dernièrement  escript,  ilz 
ont  esté  advertis  que  les  Vénissiens  leur  estoient  venuz 
près  d'eulx,   en  une  forte  escluse,  atout    le  nombre 

d'environ  vic  chevaulx  et  viiic  piétons.  Sur  quoy  ilz 
sont  allez  à  diligence  surprandre  lesdits  Vénissiens  par 
derrière,  et  en  ont  d'iceulx  mis  à  mort  sur  la  place 
bien  111e. 

Ce  fait,  sont  tirez  devant  Civitate  Belloni,  laquelle 
ilz  ont  gaingniée;  dont  lesdits  Vénissiens,  qui  avoient 
encoires  près  d'eulx  environ  inm  hommes  devant  l'es- 
cluse  du  coble ,  ont  esté  bien  estonnez,  quant  ilz  ont 
entendu  ces  nouvelles ,  et  se  sont  retirez  et  ont  haban- 
donner  ledit  coble. 

Et  d'autre  part,  lesdits  Vénissiens  qui  estoient  de- 
vant nostre  ville  de  Gradis  '  en  Friole,  atout  grant 
nombre  de  gens  ont  perdu  sur  ung  jour  cincq  assaulx 
que  nosdits  gens  de  Gradis  ont  bien  vitorieusement 
soustenuz.  Hz  avoient  aussi  envoyer  devant  nostre 
chasteau  de  Tollemain  xvc  hommes  pour  le  surprandre 
et  gangnyer  par  la  force;  mais  après  la  perte  desdits 
assaulx ,  ilz  se  sont  retirez  et  ont  habandonné  lesdites 
places,  et  nosdits  gens  de  guerre  de  Cadouer  les  suyvent 
pour  les  combatre  quelque  part  qu'ilz  les  pourront 
trouver.  A  tant,  très  chière  et  très  amée  fille,  nostre 
Seigneur  soit  garde  de  vous. 

Escript  en  nostre  ville  de  Lyntz,  le  xxvne  jour  de 
décembre,  Fan  xvc  xi. 

P.  S.  Nous  vous  envoyons  avec  cestes  une  lettre  que  escrip- 
vons  à  nostre  frère  ,  le  roy  de  France ,  que  vous  requérons 
lui  envoyer  incontinent. 

Vostre  bon  père  Maxi.  —  Plus  bas,  Renner. 

1  Gradisca ,  à  peu  de  distance  de  Goritz, 

350.  _  MAXIMILIEN  A  MARGUERITE. 

Opérations  militaires  pour  surprendre  les  Vénitiens.  Bataille  pro- 
chaine peu  probable.  ■ — >  (Original.) 

(Munde,  le  20  décembre.) 

Très  chière  et  très  amée  fille ,  en  suyvant  ce  que 
vous  avons  dernièrement  escript  que  en  brief  nous  es- 
périons donner  la  bataille  aux  Vénissiens  qui  estoient 
descendu  en  Friole ,  nous  faisons  marchier  noz  gens 
d'armes  par  la  Cadouer  *  pour  les  surprandre  par 
derrière  et  nous  sommes  icy  tirer  à  diligence,  tant 
pour  les  abuser  comme  pour  soustenir  à  l'encontre 
d'eulx  noz  pays  de  Carinte  ausquels  autrement  ilz  pour- 
roient  faire  de  grans  dommaiges  ;  et  de  ce  qui  nous 
surviendra  vous  advertirons.  Nous  trouvons  que  la 
bataille  n'est  point  fort  apparante  ;  car  ilz  se  pourront 
par  la  mer  tousjours  retirer  en  leurs  fors,  mais  au 
moins  ilz  seront  enchâssez.  A  tant,  très  chière  et 
très  amée  fille ,  nostre  Seigneur  soit  garde  de  vous. 

Escript  a  Munde,  le  xxixe  de  décembre  xvc  xi.  Per 
Regem.  —  Plus  bas,  Botechou. 


351.  _  MAXIMILIEN  A  MARGUERITE. 

Mort  de  l'impératrice  Blanche-Marie.  —  (  Original.  ) 

(  Fribourg  en  Brisgaw,  le  3  janvier.  ) 

Très  chière  et  très  amée  fille ,  aujourd'hui  à  nostre 
grand  regret ,  dueil ,  perturbation  et  grief  douleur  de 
cueur,  avons  eu  la  doloreuse  nouvelle  du  trespas  de 

'  Le  pays  de  Cadore  en  Frioul. 

nostre  très  chière  et  très  amée  compaigne,  Blance- 
Marie',  vostre  belle-mère,  laquelle,  le  dernier  jour 
de  décembre  derrain  passé ,  après  avoir  receu  tous  ses 
sacremens  catholicquement  et  ainsi  qu'il  apartenoit  à 
une  tant  vertueuse  et  honneste  princesse,  a  rendu 
l'esperit  à  Dieu  nostre  créateur,  auquel  pryons  lui 
faire  mercy.  Et  puis  qu'il  a  pieu  à  sa  divinité  le 
vouloir  et  souffrir  ainsi ,  sachant  qu'il  est  tout  puis- 
sant, le  prendrons  en  patience,  et  nous  déportons, 
en  tant  que  nostre  fragilité  se  peut  refréner,  de  toutes 
voluntez  répugnantes  à  la  disposition  divine.  Toutes 
voies  avons  une  consolation  que  créons  fermement 
que,  selon  sa  vertueuse  et  sainte  vye,  elle  soit  avec 
les  bien  eureux  ou  royaume  de  paradis.  Laquelle  chose, 
comme  à  nostre  bonne  fille,  avons  voulu,  à  nostre 
grant  desplaisir,  signiffier;  car  nous  savons  que,  tout 
ainsi  que  estes  joyeuse  de  nostre  bonne  prospérité, 
serez  desplaisante  de  la  perte  de  nostre  si  bonne  et 
vertueuse  compaigne,  l'âme  de  la  quelle,  comme  de 
vostre  bonne  belle  mère,  vous  recommandons,  et  de 
vouloir  faire  pryer  pour  icelle  par  toutes  les  églises  et 
monastères  de  par  delà. 

Nous  voulons  que  en  faites  porter  le  dueil  par  noz 
très  chers  et  très  amez  enffans  et  chevaliers  de  nostre 
ordre,  et  aucuns  des  principaulx  de  nostre  privé  con- 
seil seulement  qui  les  accompaigneront  à  l'offrande, 
selon  vostre  advis ,  et  aussi  en  faire  et  tenir  obsèques 
solennelles,  selon  qu'il  est  requis  et  de  coustume  pour 
telle  princesse. 

'  Fille  de  Galéas-Marie  Sforce,  duc  de  Milan,  et  de  Bonne  de  Savoie, 
avait  épousé  en  premières  noces  Philibert  Ier,  dit  le  Chasseur,  duc  de 
Savoie. 

Donné  en  nostre  ville  de  Fribourg  en  Brisco,  le  me 
jour  de  janvier  xvc  xi.  Vostre  bon  père  Maxi.  —  Plus 
bas,  Hannart. 


352.  —  MAXIMILIEN  A  MARGUERITE. 

Intrigues  de  l'ambassadeur  d'Angleterre  avec  les  Vénitiens.  Ses 
manœuvres  auprès  du  pape  pour  le  chapeau  de  cardinal.  En 
avertir  le  roi  d'Angleterre,  et  lui  mander  qu'une  journée  doit  se 
tenir  à  Mantoue  entre  tous  les  alliés  de  la  ligue  de  Cambrai,  en 
le  priant  d'y  envoyer  son  ambassadeur.  Aifaire  d'Aragon.  Noti- 
fication de  la  mort  de   l'impératrice   au  roi    d'Angleterre.  — 

(  Original.  ) 

(Fribourg,  le  4  janvier.) 

Très  chière  et  très  amée  fille,  pour  ce  que  l'archeves- 
que  de  Cantorbye ,  ambassadeur  de  nostre  frère  et 
cousin ,  le  roy  d'Engleterre ,  devers  nostre  saint  Père 
le  pape ,  traitte  et  praticque  journellement  avec  noz 
communs  ennemis  les  Vénéciens  et  conforte  en  ceste 
partie  à  nostredit  saint  Père,  dont  à  nostre  grand 
préjudice  et  desplaisir,  et  le  fait  icelui  archevesque  à 
celle  fin  et  soubz  espoir  de  parvenir  à  la  dignité  de 
cardinal  et  flate  le  pape  pour  en  avoir  promesse  de luy, 
et  si  tost  qu'il  l'auroit  s'en  relourneroit  en  Engleterre. 
Pourquoy  désirons  et  voulons  que  escripvez  inconti- 
nent audit  roy  d'Engleterre  en  la  meilleur  sorte  que 
pourrez,  l'advisant  de  ce  que  dessus,  et  que  ne  croyez 
que  ces  choses  se  facentde  son  sceu,  vouloir  et  consen- 
tement ,  en  le  requérant  d'escripre  et  prohiber  à  son- 
dit  ambassadeur  de  le  plus  faire ,  ains  et  au  contraire 
vouloir  adhérer,  assister  et  conforter  à  nosdits  ambas- 
sadeurs et  à  ceulx  de  noz  frères  et  cousins ,  les  roys 
d'Arragon  et  d'Escoce,  lequel  ambassadeur  d'Escoce 

s'en  va  aussi  pour  ayder  à  traitter  la  paix  entre  le  pape 
et  le  roy  de  France. 

En  oultre,  lui  escripvez  que,  environ  le  xve  de  février 
prouchain,  se  doit  tenir  à  Mantua  une  journée  entre  tous 
les  confédérez  et  allyez  de  nostre  ligne  faite  à  Cambray 
pour  traitter  de  paix  entre  le  pape  et  le  roy  de  France, 
et  désirons  fort  que  ledit  roy  d'Engleterre  y  voul- 
sist  envoyer  ledit  archevesque,  son  ambassadeur,  pour 
ayder  et  assister  nosdits  ambassadeurs  et  ceulx  desdits 
roys  d'Arragon  et  d'Escoce  qui  tous  se  trouveront  à 
ladite  journée ,  à  conduire  et  traittier  ladite  paix;  et 
requérez  fort  affectueusement  audit  roy  d'Engleterre 
de  vouloir  incontinent  escripre  et  commander  à  son- 
dit  ambassadeur  de  se  trouver  de  sa  part  à  ladite  jour- 
née et  qu'il  besongne  et  conforte  léalment  nosdits  am- 
bassadeurs et  des  roys  dessusdits  à  la  conduite  d'icelle 
paix.  Si  voulons  de  rechef  et  vous  requérons  que  in- 
continent et  à  dilligence  ainsi  Tescripvez  audit  roy 
d'Engleterre  ;  et  qu'il  vous  veulle  pour  ce  envoyer  ses 
lettres  à  sondit  ambassadeur  et  que  vous  les  luy  ferez 
adresser  ;  et  en  caz  qu'il  les  vous  envoyé,  les  nous  en- 
voyerez,  et  signimerez  à  dilligence  la  responce  qu'il 
vous  aura  sur  ce  faicte. 

Pour  ce  que  avons  de  grandz  et  pesans  affaires  avec 
nostredit  frère,  le  roy  d'Arragon,  désirons  et  avons 
advisé  que  mieulx  vault  les  faire  manyer,  dresser  et 
conduire  par  plus  grand  et  nobles  personnages  que 
ceulx  que  avons  de  présent  vers  luy  ;  et  nous  semble 
que  le  pourrons  faire  pour  une  mesme  clespence.  Pour 
quoy  pourrez  mander  à  messire  Claude  de  Cilly  qu'il 
retourne  vers  vous  et  ordonner  à  nostre  président  de 
Bourgoingne  qu'il  y  demeure  aincores  peu  de  temps  et 

tant  que  y  viendront  les  autres  personnages  que  y 
avons  proposé  envoyer,  dont  serez  brief  avertie  par  au- 
cuns noz  conseillers  que  entendons  envoyer  vers  vous. 

Nous  vous  requérons  que  faictes  tousjours  entre- 
tenir les  postes  depuis  vous  jusques  en  court  de 
France, 

Nous  vous  envoyons  noz  lettres  audit  roy  d'Engle- 
terre,  par  lesquelles  luy  signifiions  les  doloreuses  nou- 
velles que  avons  eu  du  trespaz  de  nostre  très  chière  et 
très  amée  compaigne,  vostre  belle-mère,  à  laquelle 
Dieu  face  mercy,  afïin  que  les  luy  envoyez  avec  celles 
que  luy  escripverez.  Et  à  tant,  très  chière  et  très 
amée  fille ,  nostre  Seigneur  vous  ait  en  sa  garde. 

Escript  en  nostre  ville  de  Fribourg  en  Brisco ,  le 
ime  jour  de  janvier  xvc  xi.  Per  Regetn.  — Plus  bas, 
Hannart. 


353.  —  MAXIMILIEN  A  MARGUERITE. 

Provision  de  chambellan  de  l'archiduc  Charles  pour  Guilebert  du 
Peschin.  —  {Original.) 

(Lyntz,  le  13  janvier.) 

Très  chière  et  très  amée  fille ,  pour  ce  que  nostre 
chier  et  bien  amé  escuier,  Guilebert  du  Peschin,  a  bien 
et  honnestement  servy  feu  nostre  filz,  le  roy  dom  Phi- 
lippe de  Castille,  que  Dieu  absoille,  et  nous  aussi  en 
toute  nostre  guerre  d'Ytalie,  nous,  ce  considérans  et 
qu'il  est  homme  pour  encoires  povoir  bien  servir  nostre 
filz,  l'archiduc  Charles ,  luy  avons  accordé  ung  estât  de 
chambellan  de  la  maison  d'icellui  nostre  filz,  ou  lieu  du 
feu  sieur  de  Boussu,  ou  autre  vacant,  tousjours  compte 

comme  les  autres  chambellans  du  nombre  des  gentilz- 
hommes  que  avons  dernièrement  ordonnez  à  nostredit 
filz;  et  à  celle  cause  se  tire  présentement  devers  vous. 
Sy  vous  requérons  le  recevoir  et  faire  mectre  en  pos- 
session dudit  estât  de  chambellan  ,  et  au  surplus  en  ses 
affaires  l'avoir  pour  recommandé.  En  quoy  faisant 
vous  nous  ferez  chose  agréable.  A  tant,  très  chière  et 
très  amée  fille ,  nostre  Seigneur  soit  garde  de  vous. 

Escript  en  nostre  ville  de  Lyntz,  le  xine  jour  de 
janvier,  Fan  xvc  xi.  Vostre  bon  père  Maxi.  —  Plus 
bas,  JRenner. 


354.  —  MAXIMILIEN  A  MARGUERITE. 

L'Empereur  recommande  à  Marguerite  de  veiller  à  l'entretien  des 
postes  vers  la  France ,  afin  qu'il  puisse  être  informé  avec  promp- 
titude des  négociations  de  son  ambassadeur  auprès  du  roi  de 

France.  —  (Original.  ) 

(Lintz,  le  14  janvier.  ) 

Très  chière  et  très  amée  fille ,  pour  ce  qu'il  est  aussi 
nécessaire  d'entretenir  la  posterye  jusques  vers  nostre 
frère,  le  roy  de  France,  que  jamais,  à  celle  fin  que 
d'heure  à  autre  puissons  estre  adverty  du  besongne  de 
nostre  amé  et  féal  chevalier  et  conseiller,  messire 
Andrieu  de  Burgo,  que  despeschons  présentement 
pour  retourner  vers  nostredit  bon  frère,  aussi  que  en- 
tendons que  icelle  posterye  et  celle  dez  noz  pays  de 
par  delà  jusques  par  deçà  sont  mal  payées  et  entrete- 
nues ,  comme  nostre  maistre  des  postes  nous  a  fait  dé- 
clairer,  et  qu'il  estoit  délibéré  de  oster  lesdites  postes, 
par  faulte  de  payement  ;  à  ces  causes  nous  vous  requé- 
rons très  acertes  que  sur  ce  pourvéez  que  lesdites  pos- 

teries  puissent  estre  entertenues  et  payées,  et  mesme- 
ment  celle  de  France,  jusques  a  ce  que  ledit  messire 
André  aura  la  fin  de  sa  présente  charge;  car  nostre 
plaisir  est  tel.  A  tant ,  très  chière  et  très  amée  fille , 
nostre  Seigneur  soit  garde  de  vous. 

Donné  en  nostre  ville  de  Lints,  le  xiine  jour  de  jan- 
vier, Fan  xvc  xi.  Per  Regem.  —  Plus  bas,  Renner. 


355.  —  MAXIMILIEN  A  MARGUERITE. 

Arrivée  d'André  de  Burgo  auprès  de  l'Empereur,  avec  une  mission 
du  roi  de  France.  Le  traité  qui  se  conclut  avec  les  Vénitiens  ne 
permet  pas  de  prendre  une  résolution  sur  les  matières  de  cette 
mission.  A.  de  Burgo  se  rend  à  Inspruck  pour  en  délibérer  avec 
d'autres  conseillers.  La  mauvaise  volonté  des  Vénitiens  a  retardé 
la  paix.  Le  pape  persévère  en  ses  bonnes  dispositions.  Nécessité 
de  conserver  l'amitié  de  la  France.  —  (  Original.  ) 

(  Lintz ,  le  19  janvier.  ) 

Très  chière  et  très  amée  fille,  nostre  amé  et  féal 
chevalier  et  conseillier,  messire  André  de  Bourgo ,  est 
depuis  naguères  arrivé  devers  nous ,  lequel  nous  a  dé- 
claré la  charge  qu'il  avoit  à  nous  de  par  nostre  bon 
frère ,  le  roy  de  France,  qui  est  fondée  sur  trois  points 
principaulx,  dont,  comme  il  nous  a  dit,  vous  a  par 
cy-devant  adverty  de  la  substance;  c'est  assavoir  sur 
guerre ,  paix  ou  plus  grande  restrainte  et  intelligence, 
pour  l'augmentation  de  nos  deux  maisons. 

Et,  pour  ce  que  sommes  en  trahain,  comme  sçavés, 
de  faire  une  paix  avec  les  Venissiens ,  et  que  de  jour  à 
autre  attendons  avoir  la  conclusion  d'icelle,  nous  avons 
différé  de  prendre  résolution  sur  la  charge  dudit  mes- 
sire André, 

Et,  pour  éviter  que  nostredit  frère  ne  prande  à  ce 
aucune  suspicion  sur  nous,  nous  envoyons  présente- 
ment ledit  messire  André  en  nostre  ville  d'Insprugg, 
atout  nostre  résolution,  devers  nos  conseilliez ,  les 
évesques  de  Gurce ,  messire  Paul  de  Liechterstain ,  et 
nostre  chancelier  Serutein  ,  qui  aussy  se  doibvent  illec 
trouvé ,  avec  le  seigneur  de  la  Villeneufve,  ambassadeur 
de  nostredit  bon  frère ,  pour,  en  présence  d'iceluy  am- 
bassadeur, recevoir  et  prendre  d'iceux  nos  conseillers, 
nostredite  resolution  sur  sadite  charge  ;  car  nous  es- 
pérons que  cependant  surviendra  la  conclusion  de  la 
paix  du  pape ,  selon  laquelle  et  que  iceux  nosdits  con- 
seillers trouveront  lors  nos  affaires  disposez,  ils  pour- 
ront bailler  ausdits  ambassadeurs  et  messire  André 
nostre  résolution  ;  et  de  ce  que  en  sera  fait  vous  adver- 
tirons  bien  et  au  long. 

Lesdits  Vénissiens,  par  leurs  maulvaises  voulentés, 
ont  adez  retardé  ladite  paix ,  cuidans  tant  faire  que 
lesdits  pape  et  nostre  frère,  le  roy  d'Arragon,  deussent 
commancer  la  guerre  contre  nostredit  frère,  le  roy  de 
France;  auquel  cas  lesdits  pape  et  roy  d'Arragon  ne 
s'eussent  peu  bonnement  sitost  retirer  de  la  guerre ,  ny 
iceluy  nostre  frère ,  le  roy  de  France ,  nous  donner  se- 
cours ;  car  il  eust  eu  assés  affaire  à  l'encontre  d'eulx , 
et  partant  entendoient  de  regagner  tout  ce  que  avons 
pris  sur  lesdits  Vénissiens  ;  car  ils  eussent  mis  toute 
leur  puissance  à  l'encontre  de  nous. 

Mais  nous  sommes  advertis  que  ledit  pape  persévère 
en  son  bon  vouloir,  et  est  la  chose  encores  en  bon  tra- 
hain  pour  nous  faire  avoir  la  paix;  car  il  a  mandé  a 
l'ambassadeur  desdits  Vénissiens  qui  estoit  près  de 
Home,  de  se  haster  et  faire  la  conclusion  de  ladite 

paix,  ou  autrement  luy  et  nostredit  frère,  le  roy 
d' Arragon ,  mettront  toute  leur  puissance  à  l'encontre 
d'iceux  Vénissiens  ;  ainsy  que  espérons  dedeans  quatre 
ou  six  jours  au  plus  tard  avoir  ladite  paix. 

Et  soit  que  ayons  icelle  paix  ou  non ,  si  nous  semble 
il  que  pour  le  bien ,  proufit  et  entretenement  de  nos 
maisons  d'Autriche  et  de  Bourgogne,  nous  devons  en- 
tretenir en  bonne  amitié  ledit  roy  de  France,  et  à  ce 
con tendre  par  tous  moyens;  priant  à  tant  nostre  Sei- 
gneur qu'il ,  très  chière  et  très  amée  fille,  soit  garde 
de  vous. 

Escrit  en  nostre  cité  de  Lynts,  le  49e  jour  de  jan- 
vier, l'an  1511.  Per  Regem.  —  Plus  bas,  Rentier. 


356.  —  MAXIMILIEN  A  MARGUERITE. 

Différer  les  alliances  jusqu'à  la  conclusion  de  la  paix  avec  les  Vé- 
nitiens. Remerciements  pour  les  soins  que  la  princesse  met  à 
entretenir  les  garnisons  de  Brabant  et  de  Hollande,  et  à  recou- 
vrer les  aides.  Prise  de  Wercken  et  du  comte  de  Hornes.  L'Em- 
pereur n'accepte  pas  la  résignation  que  l'audiencier  voudrait 
faire  de  son  office.  Affaire  des  Suisses  avec  la  France.  Si  les 
Suisses  veulent  pénétrer  en  Bourgogne ,  il  faut  faire  rentrer  les 
sujets  du  comté  avec  leurs  biens ,  dans  les  places  fortes ,  et  ne 
point  avoir  querelle  avec  ces  Suisses  qui  sont  très  mauvais  vil- 

lains.  —  (  Original.  ) 

(Linlz,  le  19  janvier.) 

Très  chière  et  très  amée  fille ,  nous  avons  receu  la 
responce  que  nous  avez  faicte  au  contenu  des  lettres 
que  vous  avons  escriptes  par  ung  de  noz  paiges,  la- 
quelle nous  prenons  bien  et  nous  en  contentons. 

Et  quant  au  fait  des  aliances,  nous  sommes  aussi 
bien  d'oppinion  de  tenir  la  chose  en  suspens ,  jusques 

à  ce  que  aurons  une  fin  de  la  paix  que  attendons  de 
jour  à  autre  avoir  avec  les  Vénissiens;  et  à  celle  cause 
retenons  les  articles  que  avez  conceuz  par  delà  sur  le 
fait  desdits  aliances ,  lesquelz ,  après  ladite  paix  faicte , 
vous  renvoyerons  et  vous  advertirons  amplement  com- 
ment vouldrons  être  fait  en  icelles  aliances. 

Depuis,  nous  avons  encoires  receu  deux  voz  lettres  : 
l'une  du  xve  et  l'autre  du  xxixe  de  décembre  dernier 
passé. 

Sur  quoy  nous  vous  mercyons  grandement  la  peine 
que  prenez  à  mectre  ordre  et  bonne  reigle  sur  le  fait 
des  garnisons  en  noz  pays  de  Brabant  et  de  Hol- 
lande, et  de  la  bonne  solicitude  et  diligence  que  faictes 
de  recouvrer  aydes  des  Estas  d'iceulx  pays  pour  l'en- 
tretenement  des  gens  de  guerre  qui  convient  entre- 
tenir; et  nous  plaist  très  bien  ce  que  en  avez  fait  et 
ordonné  jusques  à  oires,  vous  requérant  y  vouloir 
continuer  et  sur  le  tout  adez  pourveoir  et  ordonner 
avec  l'ayde  de  ceulx  de  nostre  conseil  de  par  delà, 
comme  trouverez  estre  affaire  pour  le  mieulx ,  et  que 
les  affaires  le  requerront;  car  dez  icy  à  grant  peine 
vous  y  sçaurions  donner  conseil  à  propos  ou  grande 
assistence. 

Quant  à  ce  que  nous  escripvez  que  ne  sçavez  se  avons 
receu  aucunes  lettres  que,  puis  aucun  temps  ença, 
nous  avez  escriptes  et  mesmement  touchant  la  prinse 
de  Wercken  et  de  nostre  cousin,  le  conte  de  Hornes  ', 

'  Jacques  III,  comte  de  Hornes,  chevalier  de  la  Toison  d'or,  mourut 
le  7  août  i53i,  sans  postérité  de  ses  trois  femmes,  Marguerite  de  Croy, 
Claude,  légitimée  de  Savoie,  et  Anne  de  Bourgogne.  Son  titre  passa 
donc  à  son  frère ,  Jean  II ,  qui  lui-même  n'ayant  pas  d'enfants,  adopta 
ceux  de  sa  femme,  Anne  d'Egmont,  veuve  de  Joseph  de  Montmorency, 
seigneur  de  Nivelle.  C'est  ainsi  que  le  comté  de  Hornes  fut  dévolu  à  cette 

nous  vous  advertissons  que  depuis  ung  mois  ou  vi  sep- 
onaines  ença  avons  receu  autres  trois  ou  quatre  voz 
lettres  ausquelles  vous  avons  adez  fait  responce  à  ce 
que  faisoit  à  respondre  et  assez  entendu,  entre  autres 
choses,  par  une  d'icelle  voz  lettres  la  dessusdite  prinse, 
laquelle  avons  prinse  en  patience ,  sans  en  faire  autre 
semblant;  car  nous  sçavons  bien  l'avez  eue  aussi  à  re- 
grect  que  nous  mesmes,  et  pourvéez  à  l'affaire  dudit 
Worsken  aux  mieulx  que  pourrez,  et  que  noz  subgectz 
de  par  delà  en  reçoyvent  le  moins  de  dommaige  qu'il 
sera  possible. 

Quant  à  l'assemblée  de  tous  les  Estas  de  noz  pays 
de  par  delà  en  général,  nous  sommes  bien  de  cest 
advis. 

Au  surplus,  nous  vous  avons  dernièrement  escript 
que  ne  voulons  point  consentir  à  la  résignation  que 
nostre  audiencier  veult  faire  dudit  estât  d'audiencier, 
et  encoires  de  rechief  vous  en  advertissons  ;  car  nous 
voulons  estre  servy  de  luy  en  icellui  estât  '. 

Au  regard  des  Suyches,  il  est  bien  vray  qu'ilz  sont 
retirez  du  duché  de  Millan  et  que  nostre  frère ,  le  roy 
de  France,  leur  a  fait  présenter  lxxv"1  florins  d'or 
pour  avoir  appoinctement  avec  eulx;  à  quoy  les  aucuns 
sont  esté  enclins  de  prandre  l'argent  et  les  autres  d'op- 
pinion  contraire,  et  sont  ainsi  retournez  en  Suyche; 
mais  nous  sommes  au  vray  advertis  qu'ilz  ont  eulx  vou- 
lenté  d'aller  contre  nostredit  frère  par  la  duchié  de 
Bourgogne.  Par  quoy  nous  avons  incontinent  ce  escript 

maison  illustre,  circonstance  que  m'a  rappelée  M.  le  baron  de%eiffen- 
berg,  et  qui  est  omise  dans  l'Art  de  vérifier  les  dates.  Chronologie  des 
Mon  tmorency . 

'  Voir  ci-dessus  la  lettre  du  16  décembre  i5ii. 

à  nostre  cousin,  le  sieur  de  Vergy  *,  à  celle  fin  qu'il 
vueille  à  ce  avoir  bon  regard. 

Et  s'il  congnoist  ou  entend  que  lesdits  Suyches 
vueille  faire  le  dessusdit  voiiaige,  faire  retirer  tous  les 
biens  et  bestials  des  subgectz  dudit  conté  es  fortes  villes 
et  chasteaux  d'icellui  conté;  car  ilz  ne  seroient  pas 
puissant  de  empeschier  le  passaige  desdits  Suyches;  et 
sommes  encoires  d'oppinion  que  escripvez  à  nostredit 
cousin  et  à  voz  conseilliez  oudit  conté  que,  ou  cas  que 
lesdits  Suyches  vueillent  passer  par  ledit  conté ,  ilz  y 
pourveoient  tellement  que  iceulx  subgectz  ne  puissent 
estre  d'eulx  guères  adommaigez  et  se  conduysent  oudit 
affaire  qu'ilz  ne  tombent  en  différendt  avec  lesdits  Suy- 
ches; car  ce  sont  très  maulvais  villains  qui  ne  serchent 
que  querelles,  comme  congnoissez  bien  journellement 
par  efïect.  Priant  à  tant  nostre  Seigneur  qu'il,  très 
chière  et  très  amée  fille ,  nostre  Seigneur  soit  garde  de 
vous. 

Escript  en  nostre  ville  de  Lyntz ,  le  xixe  jour  de 
janvier,  l'an  xvc  xi.  Per  Regem.  —  Plus  bas,  Renner. 


357.  —  MAXIMILIEN  A  MARGUERITE. 

Guillaume    Normant ,    omis    sur   l'ordonnance  des    offices    de  la 

maison  du  prince  Charles,  y  est  rétabli  en  qualité  de  contrôleur 

des  finances.  —  (  Original.  ) 

(Lintz,  le  19  janvier.) 

Très  chière  et  très  amée  fille ,  nous  avons  receu  voz 
lettres  du  xxe  jour  de  décembre,  par  lesquelles  faictes 
mencion  des  remonstrances  que  Guillaume  Normant , 
contreroleur  de  noz  finances ,  vous  a  faictes  à  cause 

'  Guillaume  de  Vergy,  maréchal  du  comté  de  Bourgogne. 

qu'il  a  esté  obmis  mectre  es  ordonnances  que  avons 
dernièrement  faictes  des  offices  de  l'hostel  nostre  filz 
Charles  et  finances  de  par  delà,  oudit  office  de  contre- 
roleur  à  dix-huit  solz  par  jour,  selon  les  lettres  qu'il  a 
de  nous  dudit  office ,  nous  requérant  à  ce  avoir  regard 
et  sur  ce  vous  mander  nostre  bon  plaisir,  soit  de  le  re- 
lever de  l'obmission  d'icelle  ordonnance  ou  autrement 
le  pourveoir.  Sur  quoy,  très  chière  et  très  amée  fille, 
vous  advertissons  que  sommes  bien  content  que  pour- 
véez  ledit  Guillaume  touchant  ledit  estât  de  contrero- 
leur,  comme  vous  et  ceulx  de  nostre  conseil  de  par 
delà  trouverez  estre  affaire  pour  le  mieulx.  Et  du  tout 
vous  en  donnons  entière  puissance ,  si  comme  à  celle 
qui  désire  le  bien  et  prouffit  de  nous  et  noz  très  chiers 
et  très  amez  enffans ,  et  qui  en  sçaura  bien  ordonner. 
Priant  à  tant  nostre  Seigneur  qu'il,  très  chière  et  très 
amée  fille,  soit  garde  de  vous. 

Escript  en  nostre  ville  de  Lyntz  ,  le  xixe  jour  de  jan- 
vier, l'an  xvc  xi.  Per  Regem.  —  Plus  bas ,  Renner. 


358.  —  MAXIMILIEN  A  MARGUERITE. 

L'Empereur  renouvelle  l'ordre  de  délivrer  à  Philippe  Lombart  les 
lettres  de  collation  d'un  canonïcat  vacant  parle  décès  du  doyen 
de  l'église  Saint-Gomard ,  de  Liere  »".  ■ — {Original.) 

(  Wels,  le  22  janvier.  ) 

Très  chière  et  très  amée  fille ,  nous  vous  avons  na- 
guères  escript  comment  désirions  que  feissiez  despes- 
chier  à  nostre  bien  amé  fourrier  de  nostre  hostel ,  Phi- 
lippe Lombart,  noz  lettres  de  collation  de  la  chanonye 

1  Voyez  ci-dessus,  p.  ^5g,  une  lettre  du  i5  décembre  i5ii. 

de  l'église  Saint-Gomard,  en  nostre  ville  de  Lyere,  va- 
cant à  nostre  disposition  par  le  trespas  du  doyen  d'icelle 
église,  et  appartenant  audit  Philippe  par  le  tour  de 
nostre  roolle.  Toutes  voyes  nous  entendons  que  n'en 
avez  encoires  riens  fait  au  moyen  de  quelque  empes- 
chement  à  ce  fait  à  icellui  Philippe  par  ung  esleu  audit 
doyenné.  Et  pour  ce  que  voulons  ledit  Philippe  estre 
entretenu  en  sondit  tour  de  roolle,  sans  luy  souffrir  à 
ce  estre  fait  ou  baillier  aucun  empeschement  au  con- 
traire par  qui  que  ce  soit,  nous  vous  requérons  bien 
acertes  que,  incontinent  et  sans  plus  de  délay,  vous 
faictes  despeschier  audit  Philippe  noz  lettres  de  colla- 
cion  de  la  dessusdite  chanonye  ;  et  vous  nous  ferez  chose 
agréable.  Priant  à  tant  nostre  Seigneur  qu'il ,  très 
chière  et  très  amée  fille ,  soit  garde  de  vous. 

Escript  en  nostre  ville  de  Wels,  le  xxne  jour  de 
janvier,  l'an  xvc  xi.  Per  Regem.  — Plus  bas,  Renner. 


359.  _  MARGUERITE  A  MAXIMILIEN. 

Marguerite  prie  son  père  de  faire  maintenir  au  rôle  des  prébendes 
de  Mons  ,  Courtray  et  Soignie ,  le  frère  du  secrétaire  Marnix  , 
nonobstant  la  recommandation  qu'elle  lui  avait  adressée  en  fa- 
veur d'un  bâtard  du  bailli  de  Stern.  —  {Minute.  ) 

(Malincs  ,  le  28  janvier.  ) 

Mon  très  redoubté  seigneur  et  père,  très  humble- 
ment à  vostre  bonne  grâce  me  recommande. 

Monseigneur,  combien  que ,  à  la  grant  poursuyte  et 
importunité  du  bailly  de  Flern,  je  vous  ay  nagaires 
escript  en  faveur  d'ung  sien  filz  bastard,  à  ce  qu'il  vous 
pleust  le  préférer  (inscrire)  aux  prébendes  de  Mons, 

Courtray  et  Soygnie,  nonobstant  le  rôle  par  vous  fait 
de  voz  béneffices,  vous  supplie  néantmoins,  Monsei- 
gneur, en  toute  humilité,  qu'il  vous  plaise  que  le  frère 
de  Marnix,  vostre  serviteur  et  mien,  qui  est  premier 
en  vostredit  rolle  et  non  aillieurs,  demeure  en  icellui 
selon  qu'il  vous  a  pieu  le  faire  inscrire.  Quoy  fesant, 
Monseigneur,  me  ferez  honneur  et  plésir,  et  avec  ce 
obligerez  ledit  Marnix  et  sondit  frère ,  à  autant  mieulx 
vous  servir  et  à  prier  Dieu  pour  vostre  bonne  prospé- 
rité, lequel  de  sa  grâce  il  vulle  toujours  vous  donner 
bonne  vie  et  longhe. 

Escript  à  Malines,  le  28  janvier  xvc  xï.  Vostre  très 
humble  et  très  obéissante  fille  Marguerite. 


560.  —  MAXIMILIEN  A  MARGUERITE. 

Maximilien  recommande  à  sa  fille  le  bâtard  de  Bourbon  pour  être 
admis  au  nombre  des  gentilshommes  de  l'archiduc  Charles.  — 
(  Original.  ) 

(Geyselhernix,  le  29  janvier.) 

Très  chière  et  très  amée  fille ,  pour  ce  que  le  bastard 
de  Bourbon  nous  a  bien  et  honnestement  servy  en 
nostre  guerre  contre  les  Vénissiens,  nous  vous  requé- 
rons que  le  vueillez  avoir  pour  recommandé,  et  le  faire 
joyr  de  Testât  que  luy  avons  ordonné  vers  nostre  filz , 
l'archiduc  Charles,  comme  les  autres  gentilzhommes 
de  sa  maison.  En  quoy  faisant,  nous  ferez  chose  agréa- 
ble. A  tant,  très  chière  et  très  amée  fille,  nostre  Sei- 
gneur soit  garde  de  vous. 

Escript  a  Geyselhernix,  le  xxixe  jour  de  janvier, 
l'an  xvc  xi.  Per  Regem.  —  Plus  bas,  Renner. 

361. —  MARGUERITE  A  MAXIMILIEN. 

Condoléances  sur   la   mort  de  l'impératrice  Blanche-Marie.   — 

(  Minute.  ) 

(  Janviei .  ) 

Mon  très  redoubté  seigneur  et  père ,  etc. 

Monseigneur,  j'ay  par  voz  lettres  du  ine  de  ce  mois, 
qu'il  vous  a  pieu  m'escripre,  entendu  voz  piteuses  et 
lamentables  nouvelles  du  trespas  de  feue  madame  ma 
belle-mère ,  qui  m'ont  esté  fort  desplaisantes  pour  la 
tristesse  que  sçay  en  avez  souffert,  et  pour  la  grande 
affection  que  avoye  à  elle ,  avec  ce  que  c'estoit  une 
princesse  tant  vertueuse  et  extimée  que  je  ne  congnois 
cueur  de  pierre  si  inhumein  qui  n'en  doise  avoir  re- 
gret et  desplaisir.  Toutes  voyes,  Monseigneur,  veu  et 
considéré   que    ce   desplaisir    n'y   peult   aucunement 
aydier,  ains  plustost  procurer  maulx  et  maladies  incu- 
rables, et  que  c'est  chose  si  naturelle  de  payer  le  tribut 
de  nature  que  nul,  seit  grant  ou  petit,   n'en  peult 
eschapper,  se  convient  avoir  de  la  vertu  de  patience  et, 
en  postposant  ce  dueil  corporel,  venir  à  la  consolacion 
céleste  et  remémorer  la  belle  et  saincte  vie  qu'elle  a 
mené  jusques  à  l'heure  de  son  trespas ,  et  la  belle  grâce 
que  nostre  Seigneur  luy  a  fait  d'avoir  receu  tous  ses  sa- 
cremens,  et  en  si  belle  cognoissance  et  repentance  de 
ses  peschez,  à  l'heure  de  sondit  trespas,  que  croyons 
clèrement  son  âme  estre   colloquée  au  royaulme  de 
paradis,  et  pour  plutôt  y  parvenir,  se  d'aventure,  elle 
fust  es  peines  de  purgatoire,  ne  reste  que  faire  faire 
prières  et  oraisons  pour  le  remède  d'icelle.  A  quoy, 
Monseigneur,  je  me  acquiteray  de  ma  part  en  bonne  et 

i.  31 

obéissante  fille ,  et  accompliray  certainement  ce  que 
m'avez  mandé,  vous  suppliant  oster  tout  regrectz  de 
vostre  cueur  et  vous  conformer  à  la  voulenté  divine  et 
remercier  nostre  Seigneur  de  ce  qui  luy  a  pieu  en 
faire,  considérant  qu'il  fait  toutes  choses  pour  le 
mieulx. 


562.  —  MAXIMILIEN  A  MARGUERITE. 

Diverses  affaires  à  traiter  plutôt  avec  l'ambassadeur  de  Frauce 
qu'avec  le  roi ,  son  maître.  Jean  Venatoris ,  promu  au  titre  de 
conseiller  de  l'archiduc  Charles.  Affaire  des  ducs  de  Clèves  et 
de  Juliers  remise  à  la  journée  impériale.  —  (  Original.  ) 

(Nuremberg,  le  6  février.) 

Très  chière  et  très  amée  fille,  nous  avons  receu 
trois  voz  lettres  du  xnne  et  xve  jour  de  janvier  dernier 
passé. 

Sur  quoy,  quant  à  vostre  advertissement  touchant 
le  différend  devers  ceulx  de  Nevers  et  autres  questions 
des  hommaiges  d'Oostervan,  Waze ,  Riplemonde  et 
autres  parties  mouvans  de  nostre  empire ,  nous  le  pre- 
nons bien;  mais  il  nous  semble  estre  meilleur  faire 
traictier  ces  matières  par  le  maistre  d'ostel ,  Rigault 
Doreilles  ' ,  que  d'en  escripre  à  nostre  frère ,  le  roy  de 
France.  Par  quoy  nous  luy  ferons  le  tout  communi- 
quer pour  en  faire  son  rapport  a  nostredit  frère  et  en 
besongnier  avec  luy,  selon  vostre  advis,  et  que  le 
désirez. 

En  tant  qui  touche  la  requeste  à  vous  faicte,  de  la 
part  de  maistre  Jehan  Venatoris,    licencié    es   loix, 

'  Iligaut  Daurelle  était,  dès  i5oc),  ambassadeur  de  Louis  XII  au- 
près de  l'Empereur.  Voyez  Lettres  de  Louis  XII,  III,  'j5i. 

pour  Testât  de  conseillier  et  solliciteur  aux  honneurs 
de  nostre  filz ,  l'archiduc  Charles ,  en  court  de  parle- 
ment, à  Paris,  attendant  le  premier  lieu  ordinaire, 
nous  sommes  bien  contens  que  luy  accordez  ledit  estât, 
se  le  trouvez  à  ce  ydoine. 

Au  regard  de  noz  cousins  de  Clèves  et  Juilliers ,  nous 
avons  bien  entendu,  tant  par  vosdites  lettres  que  au- 
trement, les  praticques  que  leur  sont  faictes;  mais 
comme  vous  avons  autreffois  escript ,  nous  avons  remis 
leur  affaire  sur  nostre  journée  impériale ,  où  nous  es- 
pérons y  pourveoir  de  si  bonne  sorte  qu'ilz  auront 
cause  eulx  contenter,  Dieu  en  ayde;  qu'il,  très  chière  et 
très  amée  fille,  soit  garde  de  vous. 

Escript  en  nostre  ville  de  Nuremberg,  le  vie  jour 
de  février,  l'an  xvc  xi.  Per  Regem.  —  Plus  bas, 
Renner. 


363.  —  MAXIMILIEN  A  MARGUERITE. 

L'Empereur  mande  qu'il  est  venu  à  Nuremberg  pour  vider  le  diffé- 
rend qui  existe  entre  l'archevêque  de  Mayence  et  le  duc  de  Saxe. 
Il  est  informé  que  les  Vénitiens  diffèrent  le  traité  de  paix  le  plus 
qu'ils  peuvent.  S'ils  persistent ,  le  pape  fera  une  ligue  avec  l'Em- 
pereur et  le  roi  d'Aragon.  —  {Original.) 

(Nuremberg,  le  7  février.) 

Très  chière  et  très  amée  fille ,  depuis  que  vous  avons 
dernièrement  escript,  nous  sommes  venuz  en  ceste 
ville,  en  intencion  de  appaiser  le  différend  estant  entre 
l'archevesque  de  Meiitz  '  et  nostre  cousin ,  le  duc  Fré- 
déric de  S^axssen  ;  .car  se  délaissions  icelluy  sur  nostre 

1  Uriel,  dit  le  Hardi,  occupa  le  siège  de  Mayence  depuis  l'an  ioo8 
jusqu'à  sa  mort,  arrivée  le  g  février  i5i4- 

journée  impériale,  il  empescheroit  beaucoup  nostre 
affaire.  Et  ce  fait,  sommes  délibérez  nous  tirer  à  la- 
dite journée  impériale. 

Nous  avons  aussi  eu  nouvelles  de  Homme ,  comment 
les  Vénissiens  délayent  l'appoinctement  tant  qu'ils  peu- 
vent. Parquoy  nostre  saint  Père  le  pape  nous  a  fait 
escripre  que  s'ils  ne  se  condescendoient  à  ladite  paix , 
qu'il  et  nostre  frère,  le  roy  d' Arragon,  feront  une  ligue 
avec  nous  contre  lesdits  Vénissiens;  et  espérons  avoir 
brief  nouvelles  de  l'un  ou  de  l'autre.  Dont  de  ce  qui  nous 
en  surviendra  vous  advertirons,  Dieu  en  ayde,  qu'il, 
très  chière  et  très  amée  fille,  soit  garde  de  vous. 

Escript  en  nostre  ville  de  Nuremberg ,  le  vne  jour 
de  février,  l'an  xvc  et  xi. 


364.  —  MAXIMILIEN  A  MARGUERITE. 

Élection  des  échevins  du  Franc  de  Bruges.  Matière  délicate.  — 

(  Original,  ) 

(  Nuremberg ,  le  T  fe'vrier.  ) 

Très  chière  et  très  amée  fille,  nous  avons  receu  les 
lettres  que  nous  avez  escriptes,  du  xxiine  de  novembre 
dernier  passé ,  touchant  aucune  requeste  et  remons- 
trance  à  vous  faictes  par  les  bourgmaistres  et  eschevins 
de  nostre  terroir  du  Franc ,  à  celle  fin  que  leur  vueil- 
lions  accorder  que  toutes  et  quanteffois  que  aucun 
desdits  eschevinaiges  escherra  vacant,  lesdits  bourg- 
maistres et  eschevins  nous  donront  et  envoyeront  par 
escript  les  noms  et  surnoms  de  quatre  francs-hostes 
dudit  terroir  les  plus  ydoines  et  souffisans  qu'ilz  sau- 
ront trouver  et  aviser  à  l'exercice  dudit  eschevinage, 

pour  d'iceulx  personnaiges  ainsi  envoyez  et  dénommez 
prandre  l'un  et  le  pourveoir  de  l'eschevinaige  ainsi  va- 
cant ,  ou  lieu  du  trespassé ,  comme  il  dient  autreiFois 
avoir  fait  en  vertu  d'un  prévilége  de  feu  monseigneur 
le  duc  Jehan,  et  d'un  autre  accord  de  feu  nostre  filz, 
le  roy  dom  Philippe  ,  dont  Dieu  aient  les  âmes. 

Sur  quoy,  très  chière  et  très  amée  fille,  vous  adver- 
tissons  que,  pour  ce  que  trouvons  ceste  matière  gran- 
dement touchant  à  l'auctorité  et  préhéminence  de 
nous  et  noz  très  chiers  et  très  amez  enffans,  et  que  ne 
voulons  faire  aucune  chose  à  ce  préjudiciable ,  nous  ne 
sommes  point  en  voulenté  de  faire  le  dessusdit  accord; 
mais  vous  povés  bien  advertir  lesdits  bourgmaistres  et 
eschevins  de  nostredit  terroir  du  Franc  que  sommes 
bien  en  intencion  de  pourveoir  ausdits  eschevinaiges , 
quant  ilz  escharront  decy  en  avant  vacant,  de  gens 
ydoines  et  si  souffisans  qu'ilz  auront  bien  cause  eulx  en 
contenter.  Priant  à  tant  nostre  Seigneur  qu'il,  très 
chière  et  très  amée  fille,  soit  garde  de  vous. 

Escript  en  nostre  ville  de  Nuremberg,  le  vne  jour 
de  février,  l'an  xvc  xi.  Per  Regem.  —  Plus  bas, 
Renner. 


365.  —  MAXIMILIEN  A  MARGUERITE. 

Mauvaises  nouvelles  de  l'armée.  Venue  du  duc  de  Saxe  et  d'autres 
princes  vers  l'Empereur,  qui  désire  entendre  leur  avis  sur  les 
affaires  de  l'empire  et  les  siennes.  —  (  Original.  ) 

(Nuremberg,  le  11  février.) 

Très  chière  et  très  amée  fille ,  nous  avons  puis  na- 
guères  receu  aucunes  voz  lettres ,  datées  des  xxvme  et 
dernier  de  janvier  passé  avec  une  petite  lettre  escripte 


486  LETTRES  DE  MAXIMIL1EN 

de  vostre  main  et  la  dernière  du  premier  de  février,  et 
par  lesdites  dernières  entendu  la  desfortune  qu'est  ad- 
venue aux  nostres,  dont  il  nous  en  desplaist  amère- 
ment; mais  puisqu'il  est  ainsi  advenu,  il  nous  en  fault 
avoir  la  pacience  et  recommander  les  choses  à  Dieu. 

Et  pour  ce  que  nostre  cousin  ,  le  duc  de  Sacchsen , 
avec  aucuns  autres  princes  viendront  icy  devers  nous, 
nous  voulons  avoir  en  toutes  choses  concernant  les 
affaires  de  l'empire  et  les  nostres  aussi  leur  bon  advis; 
et  cependant  nous  espérons  avoir  bonnes  nouvelles  de 
Romme  et  aussi  de  noz  conseilliers  qui  sont  présente- 
ment à  Ysbroug,  traictant  avec  les  ambassadeurs  du  roy 
de  France  ;  et  alors  vous  déclairerons  nostre  intencion 
sur  vosdites  trois  lettres  et  mesmement  sur  la  petite 
escripte  de  vostre  main.  Car  après  ce  nous  nous  pour- 
rons tant  mieulx  régler  en  tous  noz  affaires  et  vous 
signiffier  nostre  résolucion  sur  le  tout.  A  tant ,  très 
chière  et  très  amée  fille,  etc. 

Donné  en  nostre  ville  de  Nuremberg ,  le  xie  jour  de 
février,  l'an  mil  vc  et  xi.  Per  Regem.  — Plus  bas, 
Renner. 


366.  —  MAXIMILIEN  A  MARGUERITE. 

Assaut  donné  avec  perte  à  la  ville  de  Bologne  par  l'armée  du  pape 
et  du  roi  d'Aragon.  Le  duc  de  Nemours  en  a  fait  lever  le  siège. 
Brescia  prise  par  les  Vénitiens.  Défaite  des  Vénitiens  près  deLes- 
cale.  Le  pape  et  le  roi  d'Aragon  veulent  obliger  les  Vénitiens  à 
faire  la  paix  avec  l'Empereur.  —  (  Original.  ) 

(  Vintzer,  le  22  février.) 

Très  chière  et  très  amée  fille ,  hier  nous  sont  venues 
nouvelles  comment  l'armée  de  nostre  saint  Père  le  pape 
et  de  nostre  frère,  le  roy  d'Arragon,  a  esté  par  l'es- 

pace  de  douze  jours  devant  la  cité  de  Boulongne  et  icelle 
batue  d'artillerye  jusques  à  y  donner  l'assault  ;  ce  qu'ilz 
ont  assayé  par  aucunes  fois  ;  et  à  ce  faire  sont  bien 
demeurez  cent  hommes  mors  ;  mais  les  gens  de  nostre 
frère ,  le  roy  de  France,  estans  deans  ledit  Boulongne, 
y  ont  obvier  et  résister  qu'ilz  n'ont  riens  prouffité 
ausdits  assaulx  ' .  Aussi ,  nostre  cousin ,  le  duc  de 
Nemours,  a  rassemblé  tous  les  gens  d'armes  de  nostre- 
dit  bon  frère ,  le  roy  de  France ,  qui  estoient  ou  duché 
de  Millan ,  et  atout  iceulx  s'est  approuché  dudit  Bou- 
longne, en  intencion  de,  avec  les  gens  d'armes  qui 
estoient  desjà  en  icelle  cité ,  lever  ledit  siège  et  com- 
batre  la  dessusdite  armée  ;  de  quoy  icelle  armée  a  esté 
advertye;  et  considérant  qu'ilz  nepovoient  riens  prouf- 
fiter  audit  Boulongne  se  sont  retirez  d'illec  à  leur 
avantaige. 

Et  ce  pendant  que  les  gens  de  nostredit  frère,  Je  roy 
de  France,  venoient  audit  Boulongne,  comme  dit  est, 
nostredit  cousin  de  Nemours  a  eu  nouvelles  comment 
les  Vénissiens  avoient  gangnié  la  cité  de  Bresse3  par 
aucune  intelligence  qu'ilz  avoient  deans  icelle  cité;  sur 
quoy,  icellui  nostredit  cousin  et  les  gens  de  nostredit 
frère  ont  esté  en  deux  propositions  à  sçavoir,  si 
devoyent  suyr  la  dessusdite  armée  ou  retourner  secou^ 
rir  les  gens  d'icellui  nostre  frère  qui  s'estoient  retirez 
ou  chasteau  dudit  Bresse  avec  ceulx  d'icelle  cité  tenans 
leur  party. 

'  Le  dernier  et  principal  assaut  eut  lieu  le  28  janvier,  suivant  une 
lettre  latine  d'André  de  Burgo  à  Marguerite,  en  date  du  5  février 
suivant. 

2  Brescia,  qu'occupaient  les  Français,  fut  reprise  par  les  Vénitiens, 
qui  avaient  mis  dans  leurs  intérêts  divers  habitants  notables  de  la  ville, 
à  la  tête  desquels  s'était  mis  le  comte  Ludovic  Advogado. 

Et  pour  résolution ,  leur  a  semblé  que  de  suyr  la 
devantdite  armée  ilz  n'y  sçauroient  guères  prouffiter  ; 
car  ilz  se  retiroient  tousjours  à  leur  avantaige  et  eus- 
sent eu  grant  disette  de  vivres  à  cause  de  l'yver;  et 
ont  conclu  de  aller  audevant  par  derrier  desdits  Vénis- 
siens  pour  les  surprandre  et  enclorre  contre  ledit 
Bresse  ;  et  en  ce  faisant  et  eulx  venus  prez  de  Lescalle , 
trois  lieues  d'Allemaigne  prez  de  Véronne,  ont  ren- 
contré vic  lances  desdits  Vénissiens  avec  un  grant 
nombre  de  leurs  piétons  desquelz  ilz  ont  tué  et  desfait, 
comme  il  nous  a  esté  escript,  environ  1111e  lances  et  la 
pluspart  de  leursdits  piétons  et  gaingnié  xx  pièces  de 
leur  artillerye  ;  et  les  autres  11e  lances  se  sont  mis  à  la 
fuyte  et  en  y  a  beaucop  de  nyez  sur  la  rivière  nommée 
Ladiesse  (?),  et  sont  passez  oultre  les  gens  de  nostredit 
frère ,  le  roy  de  France ,  pour  desfaire  lesdits  Vénis- 
siens qui  sont  demeurez  audit  Bresse ,  secourir  leurs 
gens  qui  sont  ou  chasteau  d'illec  et  prandre  six  gran- 
des pièces  d'artillerye  que  iceulx  Vénissiens  avoient 
desjà  envoyé  pour  batre  et  gaingnier  ledit  chasteau; 
dont  de  ce  que  nous  en  surviendra  vous  advertirons 
plus  au  long. 

D'autre  part ,  nous  avons  nouvelles  de  Romme  com- 
ment nostredit  saint  Père  et  l'ambassadeur  de  nostre- 
dit frère,  le  roy  d'Arragon,  on  fait  le  concept  de  la 
paix  qu'ilz  vueillent  que  les  Vénissiens  facent  avec 
nous,  et  icellui  envoyé  ausdits  Vénissiens  par  ung 
secrétaire  de  nostredit  saint  Père,  auquel  ilz  ont  donné 
charge  de  présenter  icellui  concept,  et  attendu  que 
lesdits  Vénissiens  ont,  passé  a  trois  mois,  toujours  di- 
layé  ladite  paix,  ordonné  de  non  sur  ce  attendre  leur 
responce  et  finale  résolution  plus  hault  de  quatre  jours; 

et  que  se,  iceulx  passés,  ilz  n'aceptent  ladite  paix, 
faire  protestation  que  par  leur  reffus  et  deffault ,  icelle 
paix  demeure  à  faire,  et  que  par  ce  ilz  rompent  la  ligue 
qui  est  entre  eulx  et  ne  leur  sont  en  riens  plus  obligé  ; 
ains  nostredit  saint  Père  et  frère ,  le  roy  d' Arragon , 
pour  ce  se  déclairent  dès  là  en  avant  à  l'encontre 
d'eulx  et  de  leur  faire  la  guerre  avec  nous  jusques  à  ce 
que  nous  raurons  d'eulx  ce  que  par  le  traictié  de  Cam- 
bray  nous  doit  appartenir. 

A  ceste  cause,  nous  ne  vous  povons  bonnement  faire 
responce  sur  les  lettres  que  nous  avez  escriptes  derniè- 
rement jusques  à  ce  que  aurons  la  fin  dudit  présent 
affaire,  que  espérons  de  avoir  bien  brief,  et  selon  ce, 
vous  advertir  de  toutes  choses  amplement,  Dieu  en 
ayde,  qu'il,  très  chière  et  très  amée  fille,  soit  garde 
de  vous. 

Escript  en  nostre  ville  impériale  de  Vintzer,  le 
xxiie  jour  de  février,  l'an  xvc  xi.  Per  Regem.  —  Plus 
bas,  Renner. 


367.  —  MAXIMILIEN  A  MARGUERITE. 

Maximilien  demande  l'avis  de  sa  fille  sur  ce  qu'il  y  a  à  faire  au 
sujet  de  la  demande  du  jeune  duc  de  Clèves  pour  l'investiture 
des  duchés  de  Juliers  et  de  Berg.  Ligue  à  redouter  en  cas  de 
refus.  Prétentions  de  la  maison  de  Saxe  sur  lesdits  duchés.  — 
(  Original.  ) 

(  Wiertbourg,  le  24  février.) 

Très  chière  et  très  amée  fille,  pour  ce  que  par  plui- 
seurs  fois  nous  avez  escript  que  voulsissions  bailler  l'in- 
vestiture au  jeune  duc  de  Clèves  '  des  duchiez  de  Juil- 

'  Jean,  fils  aîné  du  duc  de  Clèves,  né  en  novembre  i4qo,  avait  des 

lers  et  des  Mons  ' ,  et  que  aviez  entendu  qu'il  y  avoit 
praticque  sur  main  pour,  à  nostre  reffuz,  faire  une 
ligue  entre  le  roy  de  France,  ledit  duc  de  Clèves, 
l'évesque  de  Liège  et  messire  Charles  de  Gheldres, 
aussi  que  par  aventure  ledit  duc  de  Clèves  pourrait 
donner  sa  sœur  audit  messire  Charles,  que  serait  à 
nous  et  nostre  filz ,  l'archiduc  Charles ,  à  gratis  et  in- 
suportables  dommaiges. 

Nous  vous  advertissons  que  depuis  naguères  ledit 
jeune  duc  de  Clèves  a  envoyé  devers  nous  ung  de  ses 
conseilliers  nous  requerre  pour  avoir  ladite  investi- 
ture. Sur  quoy  nous  lui  avons  fait  responce  que  avons 
remis  le  fait  d'icelle  investiture  jusques  à  la  prouchaine 
journée  impériale  qui  se  doit  tenir,  et  à  ce  propos, 
donné  toutes  bonnes  et  gracieuses  parolles  pertinen- 
tes ;  mais  nous  avons  bien  apperceu  dudit  conseiller 
que  ledit  jeune  duc,  son  maistre ,  ne  se  contentera 
guères  de  nostredite  responce  et  que  pour  ladite  inves- 
titure il  ne  vouldra  attendre  sur  ladite  journée  impé- 
riale, ains  conclurait  l'avantdite  ligue  avec  les  Fran- 
çois et  autres  dessusnommés,  sans  point  avoir  de  fiance 
à  nosdites  parolles  ne  se  vouloir  submectre  desdits 
duchiés  sur  aucuns  articles  ou  faire  quelque  appoincte- 
ment  amiable  et  par  justice  ;  car  il  doubte  bien  qu'il 
n'y  ait  guères  de  droit.  Par  quoy  nous  avons  sur  le 
tout  bien  pensé  et  considéré  que  se  ledit  duc  de  Clèves 
concluoit  ladite  aliance,  comme  dit  est,  elle  nous 
pourrait  estre  bien  dommaigeable  en  pluiseurs  ma- 
nières. 

droits  sur  les  duchés  de  Berg  et  de  Juliers,  à  cause  de  sa  femme 
Marie,  fille  et  héritière  universelle  du  duc  Guillaume  VIII. 

1  Les  mots  Berg  et  Mont  ont  la  même  signification.  Dans  les  titres 
latins,  le  duché  de  Berg  est  toujours  nommé  Montensis  ducatus. 

D'autre  part ,  que  les  ducz  de  Zaexssen  ont  par  ci  - 
devant  euz  de  feu  nostre  seigneur  et  père,  l'empereur 
Frédérich ,  que  Dieu  absoille  ,  promesse  et  l'investi- 
ture dédits  duchiez,  au  cas  qu'elles  advinssent  et 
escheyssent  à  l'empire ,  comme  il  est  advenu  ;  laquelle 
promesse  nous  avons  confermée;  aussi  qu'ilz  sont  bien 
puissans  et  ont  beaucop  d'amis  et  adhérans  par  toutes 
les  Allemaingnes ,  à  raison  de  quoy  nous  ne  les  sçau- 
rions  bonnement  habandonner  ne  leur  faire  tort  en 
leur  droit. 

Et  pour  ce  que  ces  matières  sont  de  grande  impor- 
tance, nous  vous  requérons  que  semblablement  y 
vueillez  bien  panser,  et  à  ceste  cause  envoyer  devers 
nous  un  g  de  voz  conseilliers  ou  secrétaires  privez ,  par 
lequel  nous  vueillez  amplement  advertir  cle  vostre  bon 
advis  sur  ce,  et  s'il  vous  semble  que  l'on  y  pourroit 
trouver  quelque  appoinctement  au  contentement  des- 
dites parties,  avec  lequel  vostredit  conseiller  ou  secré- 
taire disputerons  aussi  lesdites  matières  et  lui  en  déclai- 
rerons  nostre  advis  pour  vous  en  faire  le  rapport,  Dieu 
en  ayde  qu'il,  très  chière  et  très  amée  fille,  soit  garde 
de  vous. 

Donné  en  nostre  ville  de  Wiertzbourg,  le  xxime 
jour  de  février,  l'an  xvc  xi.  Vostre  bon  père  Maxi.  — 
Plus  bas,  Renner. 


492  LETTRES  DE  MAXIMILIEN 


568.  —  MAXIMILIEN  A  MARGUERITE. 

Succès  devant  Hueckelein.  Avantages  remportés  par  le  duc  de  Ne- 
mours en  Italie.  S'informer  de  ce  que  l'ambassadeur  d'Angle- 
terre va  faire  auprès  du  pape.  —  (Original.) 

(Francfort,  le  1er  mars.) 

Très  chière  et  très  amée  fille ,  nous  avons  receu  voz 
lettres. du  xxie  de  février  dernier  passé,  et  entendu  la 
bonne  fortune  qui  est  advenue  devant  Hueckelein,  dont 
avons  esté  bien  joyeulx ,  espérant  que ,  Dieu  en  ayde , 
elle  se  retournera  de  nostre  cousté  de  bien  en  mieulx. 

Et  ensuivant  ce  que  vous  avons  dernièrement  escript, 
nous  avons  aussi  eu  nouvelles  de  nostre  cousin ,  le  duc 
de  Nemours,  du  xme  jour  dudit  mois  ,  où  entre  autres 
choses  il  nous  advertist  que ,  après  avoir  mis  bonne 
provision  à  Bouloigne,  il  se  partist  d'illec  avec  la  reste 
des  gens  d'armes  qu'il  a  voit  de  nostre  bon  frère,  leroy 
de  France,  pour  venir  devant  Bresse,  et  que  en  che- 
min lui  sont  venues  nouvelles  que  messire  Jehan  Paule 
Bâillon  avec  cincq  cens  hommes  d'armes,  nm  piétons 
à  pied ,  une  bende  de  chevaulx  légiers  et  quelques  piè- 
ces d'artillerye  légière  estoient  sur  chemin  pour  aller 
deans  Bresse  avec  les  autres  gens  des  Vénissiens  qui  y 
estoient  desjà.  Sur  quoy  il  se  voulsist  retirer  et  passer 
par  Ysolle  de  l'Escale,  et  incontinent  envoya  une  bende 
de  gens  d'armes  devant  pour  veoir  que  c'estoit;  les- 
quelz  rencontrèrent  lesdits  ennemis  vénissiens ,  les 
rompirent  et  tuèrent  d'eulx  environ  n  ou  nic  hommes 
de  pied ,  xxx  ou  xl  hommes  d'armes  et  pluiseurs 
prins ,  d'entre  lesquelz  fut  prins  le  conte  Guy  Rangon 
et  ung  capitaine  de  chevaulx  légiers;  et  s'il  ne  luy 

eust  convenu  de  partir  pour  la  nuyt  qui  les  surpruist  r 
ilz  eussent  pourté  plus  grand  dommaige  ausdits  Vé- 
nissiens. 

Et  deslà  s'est  tiré  nostre  cousin  le  duc  de  Nemours 

pour  aller  audit  Bresse  *  et 

et  gaingnier  messire  Andrieu qui  est  celle  part 

atout  iiic  hommes  d'armes,  une  bende  de  chevaux 
légiers  et  de  gens  à  pied,  de  sorte  qu'il  n'en  retour- 
nera point  ung  d'iceulx;  dont  de  ce  qu'il  nous  en  sur- 
viendra vous  advertirons.  A  tant  ?  très  chière  et  très 
amée  fille,  nostre  Seigneur  soit  garde  de  vous. 

Donné  en  nostre  ville  de  Franckefort ,  le  premier 
jour  de  mars ,  l'an  xvc  xi.  Vostre  bon  père  Maxi.  — 
Plus  bas,  Renner. 

P.  S.  Et  pour  ce  que  par  vosdites  lettres  nous  advertissez 
comment  ung  ambassadeur  de  nostre  bon  frère ,  le  roy 
d'Angleterre ,  doit  aller  devers  nostre  saint  Père  le  pape , 
nous  vous  requérons  que  ,  par  tous  les  meilleurs  moyens 
que  sçaurez,  vous  sachiez  de  luy  la  charge  qu'il  a  devers 
nostredit  saint  Père  ou  ailleurs  ,  et  de  ce  nous  en  advertissez 
incontinent. 

369.  —  MAXIMILIEN  A  MARGUERITE. 

Maximilien  invite  sa  fille  à  lui  envoyer  un  gentilhomme  ou  secré- 
taire pour  résider  auprès  du  duc  de  Nemours ,  au  nom  de  l'Em- 
pereur, et  tenir  celui-ci  au  courant  des  événements  qui  survien- 
dront en  Italie.  ■ — -  (  Original.  ) 

(Francfort,  le  1er  mars.) 

Très  chière  et  très  amée  fille ,  pour  ce  que  désirons 
avoir  auprez  de  nostre  cousin ,  le  duc  de  Nemours , 

'  Le  duc  de  Nemours  reprit  Brescia  d'assaut  le  18  février;  et,  entre 
autres  prisonniers  qu'il  y  fit,  se  trouvait  le  comte  Advogado  qui  avait 
livré  la  ville  aux  Vénitiens, 

quelque  personnaige  qui  nous  advertisse  des  affaires  et 
occurrances  qui  journellement  surviennent  es  Ytales, 
et  qui  saiche  traicter  et  commun icquer  avec  nostredit 
cousin  des  affaires  que  lui  ordonnerons,  nous  vous 
requérons  que  vueillez  adviser  de  envoyer  incontinent 
devers  nous  quelque  honneste  gentilhomme  ou  secré- 
taire pour  faire  la  charge  dessusdite  ;  et  à  sa  venue 
nous  lui  ferons  délivrer  noz  instructions  comment  il 
se  aura  a  conduire.  A  tant,  très  chière  et  très  amée 
fille,  nostre  Seigneur  soit  garde  de  vous. 

Donné  en  nostre  ville  de  Franckfort,  le  premier 
jour  de  mars,  l'an  xvc  xi.  Per  Regem.  —  Plus  bas, 
Renner. 


370.  —  MAXIMILIEN  A  MARGUERITE. 

L'Empereur  invite  sa  fille  à  foire  dresser,  pour  être  présenté  au 
pape ,  un  mémoire  en  latin  concernant  les  droits  du  prince 
Charles  sur  le  duché  de  Gueldre  ,  en  y  marquant  que  Charles  de 
Gueldre  a  violé  le  traité  de  Cambrai ,  en  dépit  de  la  ligue  dont 
le  pape  est  le  chef.  —  (  Original.  ) 

(  Wisbaden,  le  3  mars.") 

Très  chière  et  très  amée  fille,  pour  ce  qu'avons  in- 
tencion  de  donner  à  congnoistre  au  pape  le  droit  et 
action  que  nostre  très  chier  et  très  amé  filz ,  l'archiduc 
Charles,  a  et  lui  doit  appartenir  au  duché  de  Gheldres 
et  le  requérir  de  à  ce  vouloir  baillier  son  assistence 
spirituelle  par  le  ban  papal ,  nous  vous  requérons  que 
incontinent  vueillez  faire  faire  par  ceulx  de  nostre 
conseil  de  par  delà  bonne  et  ample  déclaration  en  latin 
dudit  droit  et  des  tiltres  y  servans,  mesmement  com- 
ment il  a  rompu  le  traictié  fait  à  Cambray,  au  despit 


de  la  saincte  ligue  apostolique ,  de  laquelle  ledit  pape 
est  chief,  et  de  tous  autres  roys  et  princes  de  la  mesme 
ligue ,  et  le  tout  nous  envoyer  pour  nous  en  aydier  à 
l'intencion  dicte.  A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  en  nostre  ville  impérialle  de  Wysbaden ,  le 
111e  jour  de  mars,  l'an  xvc  xi.  Per  Regem.  —  Plus  bas, 
Botechou. 


371.  — MAXIMILIEN  A  MARGUERITE. 

L'Empereur  annonce  qu'il  écrit  aux  États  afin  de  les  rendre  plus 
favorables  à  la  proposition  qui  leur  a  été  faite.  —  (  Original.  ) 

(Koquem,  le  8  mars.) 

Très  chière  et  très  amée  fille,  nous  avons  receu  les 
lettres  que  nous  avez  dernièrement  escriptes  avec  le 
double  de  la  proposition  qu'avez  fait  faire  à  ceulx  des 
Estas  de  tous  noz  pays  de  par  delà,  et  le  tout  bien  en- 
tendu; et  affin  que  lesdits  des  Estas  soient  plus  enclins 
de  faire  bonne  responce  sur  ladite  proposition,  nous, 
ensuyvant  icelle,  escripvons  présentement  à  iceulxdes 
Estats,  et  à  noz  villes  de  par  delà  particulièrement, 
comme  entendrez  par  le  double  d'icelles  que,  ensemble 
lesdites  lettres,  vous  envoyons  avec  cestes,  et  vous 
requérons  de  incontinent  les  faire  envoyer  par  tout 
nosdits  pays  et  tousjours  tenir  la  main  au  bien  et  effect 
de  ladite  journée ,  comme  trouverez  estre  nécessaire  ; 
vous  merciant  chièrement  du  bon  devoir  et  diligence 
que  jusques  à  oires  y  avez  fait  qui ,  avec  vostredite 
besongnye,  nous  plaist  très  bien. 

Escript  en  nostre  logis  de  Koquem,  le  vme  jour  de 
mars,  l'an  xv°  xi.  Per  Regem.  —  Plus  bas,  Renner. 

372.  —  MAXIMILIEN  A  MARGUERITE. 

Prise  de  Worcken.  L'Empereur  ne  peut,  quant  à  présent,  répondre 

à  certaines  questions  de  sa  fille.  Affaire  du  seigneur  de  Rœux. 

—  (  Original.  ) 

(Trêves,  le  12  mars.) 

Très  chière  et  très  amée  fille,  nous  avons  der- 
nièrement receu  voz  lettres  faisant  mencion  de  la 
bonne  délibération  qu'aviez  prinse  pour  enclorre  et 
gangnier  la  ville  de  Worcken ,  et  comment  ceulx  qui 
estoient  deans  ledit  Worcken  se  sont  retirez  et  ont 
habandonné  icelle  ville  ;  dont  avons  esté  bien  joyeulx 
et  vous  mercyons  de  vostredite  bonne  délibération. 
Et  pour  ce  que  par  vosdites  lettres,  nous  requérez  que 
vous  vueillons  faire  responce  aux  lettres  que  nous  avez 
depuis  naguères  escriptes  mesmement  a  celles  escrip- 
tes  de  vostre  main ,  nous  vous  advertissons  que  de  xv 
jours  nous  ne  vous  povons  bonnement  sur  ce  faire 
responce ,  à  cause  que  nous  n'avons  pas  encoires  cer- 
taines nouvelles  et  responces  de  noz  affaires ,  tant  de 
nostre  saint  Père  le  pape ,  de  nostre  frère ,  le  roy  de 
France,  que  des  Vénissiens;  pendant  lequel  temps 
espérons  que  d'un  des  cousté  ou  l'autre  aurons  ample 
responce  de  nosdites  affaires  et  de  en  iceulx,  avec  les 
princes  de  nostre  saint-empire  qui  sont  icy  assemblez, 
prandre  une  bonne  et  finale  conclusion  et  vous  faire 
entière  responce  à  vosdites  lettres,  Dieu  en  ayde  qu'il, 
très  chière  et  très  amée  fille,  soit  garde  de  vous. 

Escript  en  nostre  cité  de  Trêves,  le  xne  jour  de 
mars ,  l'an  xvc  xi. 

P.  S .  Nous  escripvons  à  nostre  conseillier,  messire  André  de 

Bourgo  ,  pour  l'affaire  de  nostre  cousin,  le  sieur  du  Rœulx, 
comme  nous  requérez ,  et  en  ensuivant  autre  ordonnance 
qui  desjà  il  en  a  de  nous ,  comme  verrez  par  la  copie  que 
vous  envoyons  avec  cestes ,  affin  que  selon  ce  faictes  aussi 
solliciter  cest  affaire,  ainsi  que  bon  vous  semblera. 

Per  Regem.  —  Plus  bas ,  Rentier. 


373.  —  MAXIMILIEN  A  MARGUERITE. 

L'Empereur  mande  à  sa  fille  de  lui  envoyer  l'état  qu'elle  a  dressé 
pour  la  maison  de  l'archiduc ,  et  de  ne  pas  le  faire  publier  jus- 
qu'à ce  qu'il  lui  ait  notifié  ses  intentions.  —  {Original.) 

(Trêves,  le  1&  mars.) 

Très  chière  et  très  amée  fille,  nous  entendons  que 
faictes  par  delà  ung  autre  estât  pour  nostre  filz,  l'ar- 
chiduc Charles,  que  celuy  que  vous  avons  dernière- 
ment envoyé  et  que  le  voulez  incontinent  faire 
publier  l.  A  ceste  cause  nous  vous  requérons  que  par 
ung  de  voz  secrétaires  nous  vueillez  envoyer  ledit 
estât,  sans  icelluy  publier  ne  y  touchier  plus  avant, 
jusques  à  ce  que  vous  soyez  advertye  de  nostre  vouloir 
et  intencion  sur  ce;  car  nostre  plaisir  est  tel.  A  tant, 
très  chière  et  très  amée  fille,  nostre  Seigneur  soit 
garde  de  vous. 

Escript  en  nostre  cité  de  Trêves,  le  xme  jour  de 
mars,  l'an  xvc  xi.  Vostre  bon  père  Maxi.  —  Plus 
bas,  Rentier. 

'  L'Empereur,  quand  il  signa  cette  lettre,  ne  savait  pas  encore  que 
l'état  dont  il  s'agit  était  publié.  Ce  fut  le  même  jour,  après  l'avoir 
appris,  qu'il  s'en  expliqua  plus  sévèrement  par  la  lettre  suivante. 


32 

374.  _  MAXIMILIEN  A  MARGUERITE. 

L'Empereur  est  blessé  de  ce  que  sa  fille  a  réglé  et  publié  un  nouvel 

état  de  la  maison  du  prince  Charles ,  sans  l'avoir  consulté.  Il 

lui  fait  défense  d'y  donner  suite  sans  avoir  reçu  ses  ordres.  — 

(  Original.  ) 

(Trêves,  le  13  mars.) 

Très  chière  et  très  amée  fille ,  nous  avons  receu  voz 
lettres  du  xe  de  ce  mois  par  lesquelles  nous  signifiiez 
comment,  pour  contenter  pluiseurs  gentilz-hommes 
et  autres  noz  subgectz  qui  ont  servy  à  la  guerre  de 
Gheldres ,  vous ,  par  l'advis  de  ceux  de  nostre  conseil 
privé  de  par  delà,  avez  fait  un  nouveaul  estât  à  nostre 
filz,  l'archiduc  Charles,  à  demi  an;  dont  nous  donnons 
merveilles,  mesmement  que  l'avez  fait  publier  sans 
nostre  sceu;  car  nous  eussions  bien  cuidyer  que  vous 
nous  eussiez  fait  cest  honneur  de  premier  nous  en 
advertir,  avant  ladite  publication. 

Puisque  ainsi  est,  nous  désirons  et  vous  requérons 
bien  acertes  que  ne  recepvez  le  serement  de  per- 
sonne qui  soit  oudit  estât,  ne  aussi  leur  en  faictes  des- 
peschier  lettres  de  retenue,  jusques  à  la  venue  d'au- 
cuns noz  conseilliez  que  à  ceste  cause  envoyerons 
devers  vous ,  et  par  lesquelz  vous  ferons  sur  ce  sçavoir 
nostre  vouloir.  A  tant,  très  chière  et  très  amée  fille, 
nostre  Seigneur  soit  garde  de  vous. 

Escript  en  nostre  cité  de  Trêves,  le  xme  jour  de 
mars,  l'an  xvc  xi. 

P.  S.  Et  nous  despeseberons  deans  deux  jours  ou  trois  nos- 
dits  conseillers  pour  aller  devers  vous. 

Vostre  bon  père  Maxi.  — Plus  bas,  Renner. 

375.  —  MAXIMILIEN  A  MARGUERITE. 

L'Empereur  consent  à  accorder  un  sauf-conduit  aux  députés  du 
duc  de  Gueldre ,  et  à  envoyer  les  siens  pour  traiter  de  la  paix 
avec  le  duc  ,  bien  qu'à  son  avis  toutes  ces  pratiques  ne  soient 
qu'abusion  et  tromperie.  —  {Original.) 

(Trêves,  le  13  mars.) 

Très  chière  et  très  amée  fille,  sur  la  despesche  de 
la  présente  poste ,  nous  avons  receu  lettres  de  tous  par 
lesquelles  nous  advertissez  comment  messire  Charles 
de  Gheldre  vous  a  requis  d'avoir  saulf-conduit  pour 
envoyer  ses  depputez  à  Weert  '  ou  à  Vienne  %  pour 
entendre  à  quelque  bonne  paix,  en  lui  rendant  son 
patrimoisne,  ainsi  que  par  la  copie  de  ses  lettres, 
avons  entendu  plus  au  long,  et  que,  par  l'advis  de  ceulx 
de  nostre  conseil  privé  de  par  delà ,  lui  avez  accordé 
ledit  saulf-conduit  et  d'envoyer  aucuns  conseilliers 
au  jour  et  lieu  que  les  depputez  dudit  messire  Charles 
se  vouldront  trouver,  pour  entendre  d'euîx  quelle 
chose  ilz  vouldront  dire  ne  mettre  en  avant  de  la  part 
d'icellui  messire  Charles. 

Et  combien  que  nous  n'eussions  jamais  esté  dudit 
ad  vis;  car  ce  n'est  que  toute  abusion  et  tromperie  que 
ledit  messire  Charles  serche  et  praticque  pour  nous 
erapescher  en  noz  affaires  et  donner  occasion  à  ceulx 
des  Estaz  de  noz  pays  de  par  delà  de  riens  accorder  et 
mesmement  de  ce  crainte  (crédité)  au  roy de  France  pour 
avoir  de  luy  argent,  touteffois,  puisque  ainsi  est,  nous 
sommes  contens   que   envoyez  pour  ceste  fois  îesdits 

'  Petite  ville  du  comté  de  Hornes,  résidence  du  comte. 
a  Viane,  sans  doute,  ville  de  Hollande,  au  sud  d'Utrecht- 

conseilliers   illec et  incontinent  nous  advertissez 

de  ce  qu'ilz  ' .  . . . 

Trêves,  le  xme  de  mars  xvc  xi. 


376.  —  MAXIMILIEN  A  MARGUERITE. 

Simon  François   est  nommé  gentilhomme  du   prince  Charles;   et 

Jehan  de  Lusy,  en  compensation  ,  obtient  une  pension  viagère 

de  cent  florins.  —  {Copie.  ) 

(Trêves,  le  15  mars.) 

Très  chière  et  très  amée  fille ,  depuis  le  partement 
de  noz  conseilliers  de  par  delà,  qui  l'année  passée 
furent  devers  nous  à  Fribourg ,  nous  vous  avons  fait 
sçavoir  par  noz  lestres  comment ,  pour  pourveoir 
Simon  François  et  Jehan  de  Lusy ,  tous  deux  noz  bons 
et  vielz  serviteurs,  nous  avions  à  leur  requeste  et  pour 
aucunes  bonnes  raisons  à  ce  nous  mouvans,  appoinctié 
et  accordé  que  ledit  Simon  François  auroit  Testât  de 
gentil-homme  que  ledit  Jehan  de  Lusy  devoit  avoir 
vers  nostre  filz,  l'archiduc  Charles  et  icellui  Jehan  de 
Lusy,  les  cent  florins  de  pension  par  an ,  sa  vie  durant, 
que  par  Testât  que  feismes  à  ceulx  de  noz  finances 
de  par  delà,  avions  ordonné  audit  Simon  François, 
comme  nosdites  lettres  sur  ce  contiennent  plus  à 
plain  ;  et  combien  que  ledit  Simon  François  soit  selon 
ce  à  présent  pourveu  et  joysse  dudit  estât  de  gentil- 
homme, toutesvoyes  ledit  Jehan  de  Lusy  nous  a 
î  emonstré  que  obstant  qu'il  a  adez  depuis  esté  en  nos- 
tre service  contre  les  Vénissiens ,  il  n'a  peu  recouvrir 
ses  lestres  patentes  de  ladite  pension  et  ne  joyst  point 
d'icelle  pension ,  nous  requérant  pour  ce  de  rechef 
vous  en  escripre.   Parquoy,  nous,   ce  considéré,  et 

1  Le  reste  est  illisible. 

que  icellui  de  Lusy  de  long  temps  a  bien  mérité  ladite 
pension,  car  il  nous  a  tousjours  bien  et  léalment  servy  ; 
à  ces  causes,  escripvons  présentement  devers  vous  et 
vous  requérons  très  acertes  que,  ensuivant  nostredit 
accord ,  vous  faictes  despeschier  audit  Jehan  de  Lusy 
nosdites  lettres  de  pension,  comme  dit  est,  sans  y  faire 
aucune  difficulté,  et  au  demeurant  l'avoir  pour  recom- 
mandé et  lui  faire  donner  par  delà  quelque  charge  et  en- 
tretenement  avec  noz  autres  gens  de  guerre,  ainsi  que 
le  trouverez  à  ce  estre  propice  et  convenable.  A  tant, 
très  chière  et  très  amée  fille,  nostre  Seigneur  soit 
garde  de  vous. 

Donné  en  nostre  cité  de  Trêves,  le  xve  jour  de  mars 
xvc  xi.  Per  Rege?n. 

P.  S.  Ayés  \y  pour  recommandé. 

Plus  bas,  Renner. 


377.  — MAXIMILIEN  A  MARGUERITE. 

L'Empereur  demande  que  Marguerite  lui  envoie  un  capitaine  expé- 
rimenté qui  puisse  lui  donner  des  notions  certaines  sur  la  situa- 
tion des  opérations  militaires  dans  la  Gueldre.  — (Original.  ) 

(  Trêves  r  le  18  mars.) 

Très  chière  et  très  amée  fille ,  nous  désirons  et  vous 
requérons  que  vueillez  incontinant  envoyer  devers 
nous  en  nostre  cité  de  Trêves  quelque  capitaine,  dont 
l'on  se  puisse  légièrement  passer,  qui  sayche  et  cong- 
noisse  bien  le  pays  de  Gheldres  et  qui  nous  puisse  bien 
et  emplement  informer  à  la  vérité  de  la  conduicte  et 
manière  de  guerre  que  noz  gens  y  ont  faict  jusques  à 
oires;  de  quoy  servent  les  vinm  payes  qu'il  y  convient 

entretenir,  et  quel  exploit  de  guerre  ilz  font;  aussi  que 
(quelle)  fortiffication  ont  fait  ceulx  de  Worken,  quel 
nombre  de  gens  il  y  a  deans  ;  se  les  ennemys  font  sain- 
blent  de  vouloir  tenir  et  deffendre  et  si  on  les  attemp- 
teroit  de  assaillyr  ne  pratiquer  de  gaigner  par  force  ou 
autrement,  et  sur  ce  savoir  donner  bon  advertisse- 
ment,  mesmement  desdites  fortiffications  et  comment 
icelle  ville  seroit  a  présent  à  recouvrer. 

Pareillement  qu'il  nous  saiche  à  dire  comment  le  bo- 
leuwart  qui  estoit  fait  devant  Boemel  a  esté  prins; 
quel  nombre  de  gens  il  y  avoit  deans  ;  et  semblable- 

ment ceulx  de  nostre  ville  de  Boisleduc 

tant  de  leurs  bourgeois  que  gens  de  guerre ,  comment 

ilz  voulsirent  donner. et  combien  il  y  a 

demouré  de  gens  tuez  desdits  bourgeois  et  gens  de 

guerre  et  qui  sont  esté  prisonniers 

nous  ferez  chose  bien  agréable.  Ce  scet  nostre  Sei- 
gneur, qu'il,  très  chière  et  très  amée  fille,  soit  garde 
de  vous. 

Escript  en  nostre  cité  de  Trêves,  le  dix  vin  de  mars, 
l'an  xvc  xi. 


578.  _  MAXIMILIEN  A  MARGUERITE. 

Maximilien  recommande  de  faire  inscrire,  au  rôle  des  bénéfices  , 
Jean  Spirinck,  fils  du  fourrier  de  l'hôtel  de  l'archiduc  Charles. 
—  (  Original.  ) 

(Luxembourg,  le  25  mars.) 

Très  chière  et  très  amée  fille,  en  faveur  des  bons  et 
loyaulx  services  que  nostre  bien  amé  fourrier  de  l'ostel 
de  nostre  très  chier  et  très  amé  filz ,  l'archiduc  Char- 
les, Andrieu  Spirinck,  nous  a  parcidevant  faiz  et  à  feu 

nostre  filz  ,  le  roy  dom  Philippe ,  que  Dieu  absoille ,  à 
icellui  Andrieu  avons  accordé  de  mestre  ou  roolle 
de  noz  bénéfices  de  par  delà  Jehan  Spirinck ,  son  filz , 
en  deux  lieux  sur  telles  chanonyes  qu'il  vouldra  choi- 
sir et  après  ceulx  qui  sont  desjà  inscript  en  nostredit 
roolle;  dont  vous  adver tissons  et  requérons  de,  selon 
ce,  faire  inscripre  oudit  roolle  ledit  Jehan  Spirinck; 
car  nostre  plésir  est  tel.  A  tant,  très  chière  et  très 
amée  fille ,  nostre  Seigneur  soit  garde  de  vous. 

Escript  en  nostre  ville  de  Luxembourg ,  lexxvejour 
de  mars,  Fan  xvc  et  xi.  Per  Regem.  —  Plus  bas, 
Botechou. 


379.  —  MAXIMILIEN  A  MARGUERITE. 

L'Empereur  recommande  de  nouveau  d'inscrire  sur  le  rôle  des  bé- 
néfices ,  Clays  Liévin ,  pour  la  troisième  prébende  qui  vaquera 
à  Ziriczée  *.  ■ — •  {Original.) 

(  Luxembourg ,  le  25  mars.  ) 

Très  chière  et  très  amée  fille,  en  la  faveur  et  requeste 
de  nostre  receveur  général  des  finances,  Jehan  My- 
cault,  avons  donné  et  accordé  à  Clays  Liévin,  son 
beau-frère,  la  111e  prébende  qui  escherra  vacant  à  Zée- 
rixée ,  et  entendions  que  fust  ainsi  inscript  et  mis  ou 
roolle  de  noz  bénéfices.  Et  pour  ce  que  entendons  que, 
par  faulte  de  clerc  ou  autrement,  il  a  esté  obmis  à 
inscripre  oudit  roolle ,  et  que  voulons  le  don  à  luy  fait 
sortir  effect,  vous  requérons  Finscripre  et  faire  mectre 
oudit  roolle  le  111e,  ainsi  que  luy  avons  accordé  par  noz 
lettres  closes  que  de  ce  vous  avons  escriptes  de  nostre 
ville  de  Halle,  le  xne  de  juing  xv°  unze  dernier,  et,  la 

1  Y  oyez  ci-dessus,  p.  4io,  la  lettre  du  12  juin  i5n. 

vacation  advenant,  luy  en  faictes  despeschier  noz  let- 
tres de  collation  en  tel  cas  pertinentes,  non  obstant  et 
sans  avoir  regard  à  ce  qu'il  n'est  inscript  oudit  roolle, 
comme  l'entendions  que  ne  luy  voulons  préjudiciel-, 
et  sans  pour  ce  attendre  autre  ne  plus  ample  ordon- 
nance de  nous  que  cestes;  car  nostre  plaisir  est  tel.  A 
tant,  très  chière  et  très  amée  fille,  nostre  Seigneur  soit 
garde  de  vous. 

Escript  en  nostre  ville  de  Luxembourg ,  le  xxve  jour 
de  mars,  l'an  xvc  xi.  Per  Regem.  —  Plus  bas, 
Botechou. 


330.  —  MARGUERITE  A  MAXIMILIEN. 

Les  États  de  Brabant  se  montrent  mal  disposés  pour  accorder  les 
subsides  exigés  par  la  guerre  de  Gueldre.  Placards  séditieux 
contre  Marguerite.  Épuisement  des  finances.  —  {Minute.) 

Monseigneur,  j'ai  receu  les  letres  qu'il  vous  a  pieu 
m'escripre  de  vostre  main  du  xvi  de  ce  mois,  par  les- 
quelles m'escripvés  comment  renvoies  de  par  deçà  le 
duc  de  Brunsvich  mon  cousin,  à  ceste  fin  qu'il  puist 
mectre  en  subgection  messire  Charles  de  Gheldres  et 
les  autres  rebelles  gheldrois,  et  aussi  comment  vous 
désirés  qu'il  soit  entretenu  par  les  Estatz  de  Brabant 
et  Hollande,  et  autres  choses  contenues  en  vosdites 
lettres.  Monseigneur,  je  vous  promects  que,  si  vous  le 
désirés,  je  n'en  ay  pas  moindre  désir  et  voulenté, 
congnoissant  que  c'est  vostre  bien  et  honneur  et  le 
mien,  et  aussi  le  bien  et  seurté  du  pays.  Touteffois, 
Monseigneur,  nostre  peuple  desdits  Estas  est  d'une  si 
maulvaise  nature,  que  il  ne  me  semble  point  que  il 

soit  conduysable  en  manière  quelconque,  si  ce  n'estoit 
au  moyen  de  vostre  venue,  qu'est  toujours  plus  que 
nécessaire;  car  à  l'assemblée  que  lesdits  Estas  firent  à 
Breda  devers  mondit  cousin,  ilz  conclurent  de  non  le 
vouloir  entretenir,  et  contendent  unanimement  à  vou- 
loir avoir  paix,  quelle  qu'elle  soit;  et  ont  desjà,  ceulx 
de  Bosleduc,  mys  en  avant  aux  aultres  villes  de  Brabant 
de  la  conduyre  et  passer,  demandant  leur  consente- 
ment. A  quoy  a  esté  obvié  jusques  icy.  Monseigneur, 
j'avoye  fait  assembler  lesdits  Estas  pour  furnir  au  paie- 
ment des  gens  d'armes,  qui  ont  par  leur  advis  esté  mys 
aux  frontières  de  Brabant,  cuydant  qu'ilz  n'y  deussent 
mectre  difficulté.  Touteffois,  ilz  ont  absolutement  ref- 
fusé  de  le  faire,  assavoir  les  villes  de  Lovain  et  Bruxelles, 
et  par  conséquent  les  autres.  Et  en  se  partant  de  moy, 
lesdits  Estas  dirent  qu'ilz  leur  convenoit  avoir  une 
paix;  et  que  ce  pendant  qu'ilz  baillieroient  argent  ou 
paieroient  gens  d'armes,  jamès  n'auroient  paix.  Mon- 
seigneur, je  leur  ay  remonstré  et  fait  communicquer 
le  devoir  en  quoy  vous  estiés  mis  pour  ledit  affaire  de 
Gheîdres,  et  prié  de  vouloir  autrement  conduyre  les 
affaires  pour  le  bien  de  leur  prince  et  pour  leur  hon- 
neur; et  ay  fait  reprendre  nouvelle  journée  à  Bruxelles 
ou  mie  d'avril,  pour  veoir  si  l'on  pourra  riens  faire, 
quant  au  paiement  desdits  deux  mois.  Et  au  surplus  de 
ce  que  désirés  et  pour  dire  vérité,  Monseigneur,  je  n'y 
ay  pas  grant  espoir,  veu  le  maulvais  vouloir  dudit 
peuple.  Je  croy  bien,  Monseigneur,  que  Anvers,  Bos- 
leduc et  ceste  ville  seroient  aucunement  maniables; 
mais  des  aultres  je  ne  voy  le  moien;  et  si  ne  vous  seroie 
dire  à  cuy  il  tient;  car  ce  sont  choses  qui  ne  se  font 
ou  traictent  publiquement  pour  le  savoir.  * 

Monseigneur,  pour  ce  que  le  peuple  m'a  trouvé  tous- 
jours  conforme  à  vostre  désir  et  preste  à  vous  obéir  de 
mon  povoir,  tant  en  cest  affaire  de  Gheldres  que  aul- 
tres  choses,  il  commence,  par  Fenhort  d'aucuns  maul- 
vais  espritz,  comme  il  fait  à  croire,  à  murmurer  sur 
moy,  disant  que  je  ne  demande  que  la  guerre  et  les 
destruyre,  comme  vous  avés  fait  çà  devant,  et  plusieurs 
aultres  maulvaises  parolles  tendans  toutes  à  commo- 
cion  de  peuple;  et  que  pys  est,  la  nuyt  du  vendredy 
saint  s'avancèrent  secrètement  de  planter  aucuns  bil- 
lietz  es  portes  de  l'esglise  de  ceste  ville,  à  ma  dérision 
et  contemnement ;  que  sont,  Monseigneur,  toutes 
maulvaises  choses ,  èsquelles  par  vostre  venue  pourrés 
remédier,  et  verres  en  quel  train  sont  les  affaires  qui 
ont  bien  besoing  de  vostre  conduicte;  car  je  ne  sçay 
plus  quel  tour  y  donner,  veu  la  petite  assistance  que 
j'ai  d'ung  chacun  et  la  povreté  des  finances.  Et  si  tout 
se  devoit  perdre  pour  mil  florins ,  le  trésorier  dit 
n'avoir  moien  de  les  trouver.  Par  quoi,  Monseigneur, 
povés  assés  comprendre  l'extrémité  desdits  affaires. 
Si  vous  supplie,  Monseigneur,  très  humblement  avan- 
cer vostredite  venue;  aultrement  tout  viendra  bref  en 
si  grande  confusion  qu'il  n'y  aura  remède  y  bien  pour- 
veoir.  Monseigneur,  il  me  déplait  que  suis  contrainte 
vous  escripre  tousjours  choses  tristes  et  desplaisantes; 
mais  je  ne  puis  aultrement  faire ,  et  en  ay  après  vous 
plus  d'ennuy  et  de  regrect  que  personne  qui  vive.  Et 
néantming,  moyennant  vostre  venue,  suis  preste  à 
reprendre  cueur  pour  y  faire  le  mieulx  que  possible 
me  sera  ;  et  si  puis  ma  venue  par  deçà  n'ay  espargnié 
ma  painne,  encoires  ne  suis-je  délibérée  i'épargnier, 
ayns  de  tout  mon  povoir  faire  tout  ce  que  me  sera 

possible  pour  le  bien  et  l'honneur  de  vous  et  de  mon- 
sieur mon  nepveur.  Aydant,  nostre  Seigneur,  auquel 
je  prie,  etc. 

581.— MARGUERITE  A  MAXIMILIEN. 

Coadjuteur  demandé  par  l'évêque  de  Cambrai.  — *  {Minute.) 

Mon  très  redoubté  seigneur  et  père,  etc. 

Monseigneur,  j'ay  receu  les  lettres  qu'il  vous  a  pieu 
m'escripre,  touchant  la  porsuyte  que  l'évesque  de  Cam- 
bray  '  fait  en  court  de  Rome  pour  avoir  ung  coadjuteur 
en  son  évesché,  dont  me  ordonnés  me  informer  et  vous 
en  escripre  ce  que  en  trouveray. 

Monseigneur,  il  est  vérité  que  j'ay  eu  encoires  nou- 
velles de  court  de  Rome,  assçavoir  de  l'archidiacre  de 
Besançon  %  comme  ledit  évesque  avoit  consenty  et 
requis  avoir  pour  coadjuteur  en  icelle  éveschié  le  car- 
dinal d'Alebret %  et,  à  ce  que  despuis  j'ay  peu  enten- 
dre ,  c'est  aux  fins  de  conduyre  que  icelle  éveschié ,  cy 
après  par  succession  de  temps ,  puisse  venir  es  mains 
de  M.  de  Renty  4,  nepveur  de  M.  de  Chièvres;  dont 

•  Jacques  de  Croy,  mort  en  i5i6,  âgé  de  quatre-vingts  ans.  La  ville 
de  Cambrai  avait  été  érigée  pour  lui  en  duché  par  lettres  patentes  de 
Maximilien,  du  28  juin  i5io. 

*  Ferry  de  Carondelet  qui ,  étant  devenu  veuf,  entra  dans  les  ordres 
en  i5o4,  et  mourut  abbé  de  Mont-Benoît  en  1028. 

3  Amanieu,  deuxième  fils  d'Àlain-le-Grand,  sire  d'Albret,  mort 
en  i52o.  Cette  coadjutorerie,  cum  spe  futur  os  successionis ,  avait  été 
révoquée  par  Jules  II ,  à  la  prière  de  l'Empereur  qui  voulait  disposer 
à  son  gré  de  l'évêché  en  cas  de  vacance  ;  mais  Léon  X,  dans  un  con- 
sistoire tenu  le  iei  juillet  i5i5,  y  restitua  le  cardinal  d'Albret,  lequel, 
du  reste ,  n'en  prit  pas  possession. 

4  Guillaume  et  Robert  de  Croy,  surnommés  de  Renty,  succédèrent 
en  effet  tour  à  tour  à  leur  oncle,  Jacques  de  Croy. 

pourrés  plus  à  plain  estre  averty  par  ledit  archidia- 
cre, et  selon  ce  y  pourveoir  et  remédier  à  vostre  bon 
plésir. 

Mon  très  redoubté  seigneur  et  père,  je  prie,  etc. 


382.  —  MARGUERITE  A  MAXIMILIEN. 

Marguerite  recommande  à  son  père  un  médecin  italien  pour  rem- 
placer, en  cas  de  mort ,  celui  de  l'archiduc  et  de  ses  sœurs ,  qui 
est  caduc  et  très  malade.  —  {Minute.) 

Mon  très  redoubté  seigneur  et  père,  etc. 

Monseigneur,  mon  cousin ,  le  duc  de  Millan ,  m'a 
fait  très  instamment  requérir  que,  advenant  le  trespas 
de  maistre  Nycolas,  médecin  de  monseigneur  mon 
nepveur  et  de  mesdames  mes  nyepces ,  lequel  est  fort 
vieulx,  caducque  et  opressé  de  maladie,  je  voulsisse 
pourveoir  oudit  estât,  en  son  lieu,  ung  sien  médecin 
ytalien  qu'il  a  de  très  bonne  extimation  et  renommée. 
Et  pour  ce,  Monseigneur,  que  vouldroie  bien  en  ce 
complaire  à  mondit  cousin,  moyennant  que  ce  fust 
vostre  bon  plésir,  je  luy  ay  fait  responce  que  vous  en 
escriproie  très  voulentiers,  en  faveur  de  sondit  méde- 
cin ,  à  ce  que  vostre  plésir  fust  en  ce  l'avoir  pour 
recommandé,  ledit  cas  advenant;  dont,  Monseigneur, 
je  vous  supplie,  et  que  sur  ce  il  vous  plaise  m'en  mander 
vostre  bon  plésir  pour  Pacomplir  de  mon  povoir,  Dieu 
en  ayde,  ouquel  je  prie,  mon  très  redoubté  seigneur 
et  père ,  etc . 

FIN   DU   PREMIER    VOLUME. 

